
ELOSZO. 

JN  em  minden  aggodalom  nélkül  nyújtom  bírálói 
pályám  zsengéit  Kritikai  Berkem  ez  első  kötetében. 
Az  én  elfelejthetetlen  barátom,  Kazinczy  Gábor,  kinek 
tanácsával  ez  Összegyűjtött  Munkák,  s  különösen  azok- 
nak ez  osztálya  egybeállításában  éltem,  sőt  ki  ennek 
tulaj  donképen  szerkesztője  volt,  de  megjelenését  meg 
nem  érbette,  a  históriai  érdehet  tartva  szem  előtt,  enge- 
dékenyebb volt  a  választásban  magamnál:  nekem  szi- 
gorúnak kellett  lennem,  mert  e  kötetek  nem  az  ő  nevé- 
nek oltalma  alatt  lépnek  ma  a  közönség  elibe.  Ha  még 
is  néhány  polémiái  cikknek  negyven  és  több  év  után 
felvétele  indokolatlannak  látszanék,  épen  ezek  mellett 
vállalok  felelősséget,  mert  azok  a  bírálatoknál  is  több 
világot  vetnek  eszméink  történetére,  részben  pedig, 
mint  a  „A  Szent  Hajdan  Gyöngyei"  körüli  egykor 
nagy  hatású  vita,  a  szerzőnek  oly  irányára  tartoznak. 


VIII  ELŐSZÓ. 

mely  szakadatlan  fonalkép  vonul  végig  írói  pályáján^ 
s  így  a  felvételt  egyenesen  követelték. 

Az  említett  históriai  szempont  másfelül  tiltott 
minden  változtatást  az  itélethozásban  úgy,  mint  a  mű- 
nyelvben,  sőt  tiltotta  az  irály  átjavítását  is:  a  nyelvet 
azonban  nem  lehetett  érintetlenül  hagyni.  Elég  nehéz- 
zé teszi  az  olvasást  úgy  is  az  a  vesződés,  melybe  akkor, 
a  műnyelv  fejletlensége  s  egy  megállapodott  kifejezés- 
mód hiánya  mellett,  gondolataink  világos  és  szabatos 
előterjesztése  került.  De  a  nyelvnek  is  csak  hibás  he- 
lyein, különösen  ügyetlenül  használt  szóknak  alkal- 
masbakkal felcserélésével,  engedtem  magamnak  iga- 
zítást ;  többet  az  Aesthetikai  Levelekben,  mind  gyé- 
rebben az  azokat  követő  dolgozatokban  :  és  soha  sem 
a  kor  és  stíl  jellemének  rovására. 

Budapest,  augustus  30-án  1874. 

AZ  OLVASÓHOZ 


Jhl ónunk  első  rendbéli  költője,  nekem  tisztelve 
szeretett  barátom  Kisfaludy  Károly  felszólítására  tör- 
tént, hogy  ezen  Leveleket,  melyek  Zalán  kijövetele 
után,  egy  társunkhoz,  kevés  gonddal  írva  valának, 
bővebben  kidolgozva  s  köz  használhatásra  alkalmaz- 
tatva, a  Tudományos  Gyűjtemény  darabjaiban  kieresz- 
teném. A  munkácska  várakozásomat  meghaladó  figye- 
lemmel fogadtatott;  s  tiszteletre  méltó  férfiaktól  azt  a 
javallatot  érdemelte.  Hogy,  mit  ezen  jeles  költőnk  epi- 
cus  munkáiról  írtam,  egy  kötetben  adnám  azoknak, 
kik  az  említett  folyóírást  nem  bírják.  Ezt  moét  tévén, 
célom  az,  hogy  minél  több  utakon  gerjeszszem  azt  a 
figyelmet,  melyre  oly  müvek,  mint  Vörösmartyéi,  ér- 
demesek; s  azon  stúdiumra  intsem  kivált  fiatal  olva- 
sóinkat, melyet  ily  mélyebb  jelentésű  költemények 
tökéletes  értése  megkívánni  látszik.  Mert  noha  köl- 
tőnk a  községet  hidegséggel  épen  nem  vádolhatja,  ily 
igyekezet  felesleges  nem  lehet,  midőn  legjobb  fejeink 
egyike  azt  mondogatá,  hogy  Zalán  szép  munka  ugyan, 
de  a  „Kis  gyermek  halálára"  írt  vers  még  is  kedvesb 

adomány.  Ez  fájhat  mind  a  költőnek,  mind  annak,  ki 
a  költő  érdemeit  átlátni  tanulta.  De  ily  férfiú  meg- 
térítését szerénységem  nem  irányozhatá ;  azokat  pedig, 
kik  vele  egy  polcon  nem  állanak,  hasonló  tévedések- 
től megóvnom  kötelességemnek  tartam. 

Tisztem  betöltésében  mindenkor  elfelejtem,  hogy 
az,  kiről  Ítéletet  hozok,  engem  szeret;  s  hogy  minden 
elfogódástól  megmenekedjem,  kéziratomat  a  költővel 
soha  sem  láttattam.  Ezt  sokan  nem  fogják  javallhatni, 
de  bocsássák  meg  szeszélyemnek  ezt  az  egy  makacs- 
ságot. A  részrehaj latlanság  becsülendő  virtusát  leg- 
alább senki  tőlem  meg  nem  fogja  tagadni,  s  ezt  én  tel- 
jes jussal  várhatom.  A  szépért  senki  inkább  nem  lán- 
golhat, mint  én;  s  épen  azért,  mert  Vörösmartyban 
annyi  a  szépség,  a  gáncsolást  átallanom  nem  lehete. 
Ez  reá  soha  homályt  nem  vonhat ;  amaz  pedig  mellette 
annál  tisztább  világban  tűn  fel. 

Pest,  június  l-jén  1827. 

Toldy. 

VÖEÖSMARTY  ÉLETE, 


Vörösmarty  Mihály  született  december  elsején 
ISOO-ban,  a  katholikus  eg-yház  kebelében,  Fejérváí- 
inegye  Nyék  nevű  falujában,  hol  atyja  a  Nádasdy  nem- 
zetségnek nyéki  jószágában  urodalmi  tiszt  volt.  Bőség 
nélkül,  de  gondosan  neveltetett,  s  első  öt  latán  iskoláit 
a  fejérvári  gymnásiumban  végzé  el;  ahonnan  (1816) 
Pestre  átmenvén  tanulását  folytatni,  atyját  elvesztette, 
s  mely  hivatalt  már  egy  évtől  fogva  viselt,  az  oktatóit, 
itt  is  kénytelen  volt  felvállalni.  Utóbb  (1817)  egy  ne- 
mesház fiai  mellett  nevelői  tisztbe  lépett,  melyben 
kilenc  évig  dicsérendő  gonddal  eljárt.  Ezen  időköz- 
ben két  esztendőt  Tolnában  tölte,  említett  hivatalában, 
egy  harmadikat  ugyanott  törvénygyakorlásban.  Pestre 
ismét  feljővén  (1823)  a  királyi  táblánál  jegyzőségre,  s 
a  következett  évben  ügyészségre  esküdt  fel. 

Vörösmartynak  szeretete  a  poézishoz  még  al- 
iskoláiban  serkendezett  úgy,  hogy  már  1813-ban  latán 
verseket  írt.  A  következendő  évben  magyar  verseket 
is  próbált,  de  rímeken ;  utóbb  pedig  Édes  Keservei  ke- 
rülvén  kezébe,    görög  mértéken  is.     Pesten  Baróti, 

JRájnis,  Virág  s  Révaival  —  kit  azonnal  különö^n 
megkedvelt  —  ismerkedett  meg*.  Ezeknek  olvasása 
ébresztgette  a  nyelv  és  poétái  dictió  körül  való  stá- 
diumra: de  ekkori  versei  még  minden  költői  érdem 
nélkül  valók.  Tolnában  két  tudós  egyházi  férfiúval 
barátkozott  meg,  kik  az  Erdélyi  Muzeumot  s  Kazinczy 
munkáit  szolgáltaták  kezéhez,  némely  külföldi  nagy 
költökkel  együtt,  kik  között  vala  Shakespeare  is.  Lelke 
most  lángot  foga  a  génius  erejével,  s  míg  azoknak 
olvasásába  merülne,  némely  ódái  s  apróbb  színjátékai 
készültek,  melyek  mindazáltal  be  nem  lőnek  végezve ; 
míg  egyik  barátjának  biztatása  s  Kisfaludy  Károly 
drámáinak  elöadatása  vele  egy  nagyobb  munkát  nem 
kezdetének.  így  lett  (1821)  Salamon  király  a),  szo- 
morújáték öt  felvonásban,  quináriusokban ;  s  egy  sza- 
tírái vígjáték  két  felvonásban,  prózában;  ismét  egy 
romános  költemény  a  Vilii-rege  után,  hexameterekben 
s  quinárius okban  vegyest:  A  hűség  diadalma.  Az  első- 
ről emlékezik  egy  szép  epistolájában  Virághoz^  mely 
első  nyomtatott  munkája  b).  Ezen  időtájban  ismer- 
kedett meg  TassÓYdl  (az  eredeti  nyelven).  Zrínyivel  s 
Homérvsl.  1823-ban  következett  Zsigmond  Király ^ 
dráma,  1825-ben  Zb?ií,  szomorújáték,  mindenik  öt  fel- 
vonásban és  quináriusokban ,  melyek  két  első  részét 
teszik  egy  projectált  trilógiának,  történeteink  q^j  neve- 
zetes időszakából.  ZosZctw/wíasöt^  hősköltemény,  tíz  ének- 
ben, hexameterekben,  egy  év  alatt  költ  (1823 — 24)  c), 


a)  Pest,  Trattner  bet.  1827.  12-ed  rét.  b)  Sze'pliteratúrai 
Ajándék,  1822.  132. 1.  c)  Pest,  Trattner  bet.  1825,  nagy  8-ad  rét. 


VÖEÖSMARTY  ÉLETE.  7 

sekkor  olvasá  az  angol,  spanyol  és  német  literatúrának 
eddig  általa  még  nem  ismert  nagyait;  az  elsőbbeket 
német  fordításokban.  1825-ben  Kisfaludy  Károly 
figyelmeztetésére  a  cserhalmi  győzedelmet  dicsőítette 
meg  a  Cserhalom  d)  címet  viselő  eposzszal,  egy  ének- 
ben, hexameterekben.  1 826.  június  hónapjában  készült 
Tündérv'ólgy  e),  romános  költemény  ómagyar  formában, 
Homonna  völgye  f),  dramatizált  költemény,  jambusi 
tetrameterekben ;  s  két,  álnév  alatt  kijc^tt,  philologiai 
értekezés.  Egy  phantastikus  eposznak,  hexameterek- 
ben, csak  két  énekét  végezte  el.  Lyrai  darabjai,  me- 
lyek az  Aspásia  s  Auróra  köteteiben  el  voltak  szórva, 
általam  összegyűjtve  s  újakkal  öregbítve,  az  Elet  és 
Literatúra  harmadik  kötetében  fognak  kijőni.  Tőle 
vannak  ezeken  kívül:  egy  didaktikus  levél,  hexame- 
terekben g).  Árpád  emeltetése  h),  András  és  Béla  i), 
Csák  k).  Jelenben  géniusa  egy  nagyra  kiterjedendő 
romános  epopoeián  munkálkodik. 

írtak  Vörösmartyról:  Fenyéry  a  Tündérvölgyröl 
1),  Toldy,  Salamon  királyról  m),  eposzairól  a  külfölddel 
megismertette  Schedel  n)  a  magyar  epopoeia  históriá- 
jában, melyből,  mivel  olvasóim  nagyobb  része  előtt 
ismeretlen,  az  ide  tartozókat  itt  befejezésül  közlöm: 
„Vörösmarty's  Leistungen  gehören  zu  den  merkwür- 


d)  Auróra,  5-dik  év,  141.  1.  e)  Auróra,  6-dik  év,  175.  1. 
f)  Ott,  282. 1.  g)  Szépliteratúrai  Ajándék,  1823.  49. 1.  h)  Auróra, 
5-dik  év,  1.  ].  i)  Ott,  63.  1.  k)  Felső-Magyarországi  Minerva, 
1827,  második  negyed.  1)  Tudom.  Gyűjt,  1827,  I.  95. 1.  m)  Ott, 
V.  köt.  71.  1.    n)  Iris  1825.  207.  1. 

dig-sten  Erscheinung-en  in  der  neueren  ungrischen 
Literatur.  Jüngst  kam  von  ihm  eine  grosse  Epopee  in 
10  Gresángen:  Zalán  futása  heraus.  Allé  Eigenschaf- 
ten,  welche  einen  Dichter  für's  Epos  hesonders  bestim- 
men,  besitzt  er  unstreitig  vor  alle^i  seinen  Vorgángeru 
(Horvát  nicht  hierher  verstanden,  dessen  charakte- 
ristisclies  Werk  erst  erwartet  wird)  im  vorzüglichsten 
Grade  und  in  der  innigsten  Verschwisterung.  In  ge- 
nanntemGrediglite  erzáhlt  er  die  entscheidende  Schlaclit 
auf  den  alparischen  Peldern,  wo  Árpád,  der  grosse 
Herzog  der  Ungern,  die  Macht  des  bulgarischen  Für- 
sten  Zalán  gánzlich  entnervte,  diesen  selbst  aus  Pan- 
nonién für  immer  vertrieb  und  das  ungrische  Reicli 
vor  nicht  viel  weniger  als  einem  Jabrtausende  in 
Európa  neu  errichtete.  Der  Dicbter  hat  sich  in  Allém 
treu  an  die  Greschichte  gehalten,  ohne  seinem  Greist 
dadurch  im  mindesten  Fesseln  anzulegen;  mit  schö- 
pferischer  Kühnheit  und  zugleich  jener  erhabenruhiger 
Seele,  die  den  Epiker  charakterisirt,  lásst  er  die  lángst 
verschwundenen  Gestalten  der  ungrischen  Vorzeit 
mit  griechischer  Anschaulichkeit  vor  unserem  Geist 
vorüberzieheri.  Mit  unerschöpflicher  psychologischer 
Gewandtheit  hebt  er  die  ewig  merkwürdigen  Charak- 
tere  heraus  und  erregt  in  uns  gegen  sie  Liebe  odei* 
Abneigung  mit  einer  Kraft,  die  nur  der  Wahrhei 
eigen  ist.  Allé  Nuancen  der  Seele,  von  dem  kindlich- 
sten  Grefühle  der  Liebe  an,  einerseits  bis  zur  gráss- 
lichsten  Unmenschlichkeit,  anderseits  bis  zur  erhaben- 
sten  Mánnertugend,  welche  die  Erde  mit  dem  Himmel 
verbindet,  finden  wir  in  seinen  Helden  auf.   Und  so 

unermüdlieh  sein  Fleiss  in  der  Schilderung*  von  Hun- 
derten  ist,  so  meisterlich  ist  sein  Pinsel  in  der  Aus- 
arbeitung  der  Individualitáten,  welche  stets  im  reizend- 
sten  Farbenwechsel  neu  und  eben  so  tief  sind.  Wie 
vortrefflich  ist  Zalán' s  Unstern  und  das  Glück  der 
Magyarén  in  Allém  motivirt,  und  wie  wusste  er  durch 
die  Grösse  ihrer  Feinde  ibre  eig-ene  zu  bében !  Wie 
tief  ist  das  Mytbos  von  Hadúr,  dem  ungriscben  Kriegs- 
gotte,  ausgefübrt,  und  wie  innig  mit  dem  Wesen  der 
Begebenheiten,  dem  Geiste  der  Nation  und  des  Orients 
verflocbten!  Wie  ungemein  zárt  die  Liebesepisode  des 
Helden  Ete  und  wie  überaus  und  durcbgebends  roman- 
tisch  jené  des  magiseben  S©bnes  des  Morgens;  wie 
sinnreicb  die  Personifizirung  abstracter  Ideen,  wie 
wobltbátig  wirkend  seine  Abscbweifungen !  Docb 
genug^  um  dem  Titel  unseres  Aufsatzes  treu  zu  bleiben. 
Ein  kleineres  Heldengedicbt  dieses  Dicbters  Cserhalom 
befindet  sicb  im  fünften  Jabrgange  der  Aurora,  und 
besingt  König  Salomo's  Sieg  über  die  Kumanen,  1070: 
eine  Begebenbeit,  welcbe  schon  unter  ihren  Zeitgenos- 
sen  der  Sánger  viele  fand.  In  diesem  Gedicbte  stebt 
Vörösmarty,  in  Rücksicbt  auf  Wabrbeit,  Maanigfaltig- 
keit  und  die  ZauberfüUe  einer  orientaliscben  Pbantasie 
und  ecbtbomeriscbes  Feuer  (wie  man  jüngstens  sicb 
darüber  in  der  Iris  ausspracb),  auf  seinem  böcbsten 
Glanzpunkte.  Die  Spracbe  ist  in  beiden  Werken  edel, 
rein  und  blühend,  sein  Vers  charakteristiscb  und  wobl- 
klingend." 

VÖRÖSMARTY  EPICüS  MUNKÁIRÓL. 

(1826—27.) 


Első  Levél. 

Kedves  barátom!  Vettem  leveledet,  s  öröm- 
mel, mint  mindig.  Új  eposzunkat,  amint  értem 
belőle,  gyönyörűséggel  olvastad,  s  derék  recensenst 
kivánsz  neki,  ki  szépségeit  kiemelve  nemzetünknek 
megmutassa,  hogy  nemzeti  kincset  bir  benne.  Ekiván- 
ságod  egyszersmind  az  enyém  is ;  de  azt,  bogy  engem 
buzditasz  vizsgálatára,  csak  barátságodból  eredő  bizo- 
dalmadnak  merem  tulajdonítani.  En  még  nem  írtam 
recensiót,  s  nem  is  fogok,  principiumból  nem  fogok. 
Az  újítás  felette  istentelen  dolog,  s  nálunk  recensiót 
írni  oly  nagy  újítás  volna,  milyent  nem  igen  szoktak 
kímélni.  S  minden  csapástól,  melylyel  magyar  polé- 
miánk illet,  azaz  összezúz,  ójon  meg  jó  géniusom.  A 
bölcs  más  kárán  tanul;  s  ha  e  mellé  azt  tennéd  is, 
hogy  az  sem  épen  nem  bölcs,  ki  a  maga  kárán  tanult, 
csak  tanult  legyen :  én  még  is  az  elsőbbek  közé  kívá- 
nok tartozni,  kivált  a  recensiók  dolgában.  Mindemel- 

lett,  kedves  barátom,  ne  hasonlíts  azon  rókához,  mely 
az  oroszlán  üregébe  bemenni  átallott,  mivelhogy  min- 
den lépésnyomok  befelé  szolgáltak,  ki  pedig  egy  sem 
—  mert  róka  nem  vagyok,  s  bizonyos  emberek  sem 
épen  oroszlánok.  Nem  pulyaság  tart  hát  vissza.  De 
minden  ember  tudni  akarja  miért  fárad,  s  fájdalom, 
mindnyájunkat  annyira  meglepett  az  úgy  nevezett 
interessze,  hogy  azt  mint  egj  új  Tantalost  nevetjük, 
ki,  noha  sikeretlen  fáradoz,  még  is  azt  véli  hogy  cél- 
ját már  elérte.  Emlékezel-e  arra  a  minapi  két  jám- 
borra? Vígjátékokkal,  holmi  Észrevételekkel  fáradtak 
szegények,  s  a  legélesb  elmésséget  kíméletlenül  pazar- 
lották;  a  gonoszok  pedig,  kik  illetve  voltak,  még 
szánva  mosolyogták*).  Ez  pedig  oly  keserves  díj, 
melytől  a  becsületes  ember  nem  kevesbbé  irtózhatik, 
mint  Goethe  anathémájától.  Nem  írok  hát  recensiót. 
Továbbá,  hogy  őszintén  megvalljam,  kedvellem  a 
csendességet,  s  nem  szeretnék  akként  járni  mint  a 
szelíd  lelkű  Kölcsey,  kit  szigorú  csendéből  élők  és  hol- 
tak felriasztanak,  mert  őt  semmi  fény  meg  nem  va- 
kíthatá,  s  az  embert  csak  embernek  nézi,  s  felőle  azt 
hiszi,  hogy  hibázhat. 

Második  Leyél. 

Nem  úgy,  barátom !  Én  másként  vélekedem  az 
eposzi  korról j  amint  nevezed.  Mivel  pedig  erővel  is 
kénytetsz,  hogy  kinyilatkoztassam  magam  e  tárgyról. 


"")    Célzás  Nátly   „Némely    vélekedések   a   magyar   nyelv 
ügyében"    (Szeged,  1825)    című   könyvére,    Maróthy  Mátyásnak 

engedd  hogy  bővebb  lehessek.  A  hőskort  össze  ne  zavard 
a  művészet  e  vagy  ama  korával.  Más  koré  a  bős,  másé 
a  mű ;  ezt  a  történetek  is  mutatják.  Ossziánt  ne  bozd 
fel,  mert  őreá  e  részben  bátran  nem  épitbetünk.  Az 
én  képzetem  szerint  csak  egy  bizonyos  időszak  van  a 
nemzetek  életében^  mely  a  tiszta  eposzi  lelkesedést  ne- 
veli: s  ez  azon  kor,  melyben  a  nemzet  csapongó  ifjúi 
tüze  szünedez,  s  forró  vére  lecsillapodván,  nyugtalan 
ifjúság  után,  komolyabb  férfilét  áll  elő :  mely  szeretet- 
tel ugyan,  de  nyugodt  kebellel  néz  vissza  őskorába, 
s  veszély  és  szenvedélyeken  túl,  magasb  örömmel  éli 
annak  szépeit.  Fel  s  alá  hullámzó  szívvel  festi  küzdé- 
seit az  ifjú,  a  hallgatóra  is  elragasztván  e  nyugtalan- 
ságát; de  midőn  magával  számot  vetett  s  magával 
tisztába  jött  férfi  szól,  szabadok  lévén  ama  kedvetlen 
háborgástól,  szeretve  és  mindég  készen  hallgatjuk 
őtet.  A  zivatarban  zengő  hang  szaggattatik,  s  bizony- 
talan pályákon  oszlik  el ;  szelíd  szellőben  zendül  meg 
Osszián  hárfája.  A  tenger  viharja  csak  akkor  poétái 
és  szép,  midőn  bátorságban  a  veszély  elől,  révpartról 
nézzük  csatáit  s  hallgatjuk  dörgését.  A  görög  művé- 
szet egyik  elválasztó  charaktere  az  objectivitás, 
egyike  ismét  a  nyugalom :  s  ama  nélkül  Homer  nem 
volna  a  legnagyobb  epicus,  e  nélkül  Zeüs  Olympios 
magas,  felséges  nem  volna.  De  ezt  ne  arra  magyarázd, 
mintha  a  nyugalmat  általános  és  okvetetlen  requisi- 


„  Amália  szelleminek  myrtuszkoszorúja"  című  3  felvonásos  szín- 
játékára (Szeged,  1825),  s  e  kettőnek  vígjátékára:  Új  Szellem, 
Szeged,  1824. 


VÖRÖSMARTY  EPICUS  MUNKÁIRÓL.  13 

tumnak  állítanám  az  epicusnál :  én  a  g-enialitásnak  s 
poétái  valóságnak  nagy  tisztelője  vagyok,  s  tudom 
hogy  Achilles  brutalitása  Homernak  elérhetetlen  szép- 
ségei közzé  tartozik.  Phantásiában  az  epicus  legyen 
hasonló  ahhoz,  ki  bátran,  félelmen  kivül  nézi  a  vihart ; 
az  eposz  pedig  hasonlítson  egy  festett  képhez,  de  olyan- 
hoz mely  merész  kéztől  származik. 

Álláspontomról  úgy  látszik,  nemzetünknek  most 
virít  eposzi  lelkesedésü  kora,  de  természetesen  csak  a 
magasb  lelkekben :  mert  a  művészet  csak  ezekben  él. 
Midőn  Zrínyit  megítéljük,  nem  kell  felejtenünk,  hogy 
miclőn  ő  írt,  mind  azon  körülmények,  melyek  a 
Zrínyiászban  festetnek,  befolyásokat  szüntelen  reá  is 
gyakorolták,  azért  Zrínyi  phantásiáját  a  külső  való- 
ság szorongatta;  s  én  poetai  tekintetben  mindig  felébb 
fogom  becsülni  lyrai  munkáit,  noha  eposzának  való- 
dibb tisztelője  nem  lehet  nálamnál  i).  Ez  észrevétel 
pedig  minden  régi  epicusainkról  egyaránt  áll  2).  Min- 
den nemzet  történeteinek  voltak  egykorú  éneklői  is, 
és  Homer  nem  első,  ki  a  görögöknél  hősöket  énekelt, 
de  ez  énekek  csak  határozatlan  mozgásai  a  költői 
tehetségnek,  s  a  poézis  előgyakorlásai,  mint  Schlegel 
Fridrik  nevezi,  maga  pedig  a  poézis  még  nem  existált: 
mert  ami  valamely  szükségnek  kielégítésére  szolgál, 
nem  tartozik  a  szépmüvek  országába.  Erre  nálunk  a 
beteg  lelkű  Tinódinak  énekei  szolgálnak  például. 


^)  Ezt  most  nem  állítanám.   (1847.) 
2)  L.   Schedels  Historische  Übersicht  d.  ep.   Literatur  d. 
Ungern.   (Az  1825-diki   Iris  47,   49,  50,  51.  52,  53.  számaiban. 

A  tizennyolcadik  század  utóbbi  tizedeiben  test- 
őr ser  eg-beli  íróink  francia  ízlést  hoztak  literatúránkba, 
s  noba  nem  csupán  ennek  kell  tulaj  donítanunk^  liogy 
ekkori  epicusainktól  az  eposz  valódi  szelleme  távol  ma- 
radt, tagadni  még  sem  lehet,  hogy  egyfelül  gátolták  vagy 
legalább  gyengítették  a  classica  iskola  törekedéseit, 
másfelül  pedig  a  középkori  ízlést  mintegy  sanctionálták. 
Meglehet  azonban,  hogy  ezen  környülállásnak  kelleti- 
nél  több  súlyt  tulajdonítok  az  eposz  irányában,  mert 
a  valódi  génius  áttöri  kivül  lelt  gátait.  Hibázsz  tehát, 
midőn  csak  a  7iy elvben  keresed  okát,  hogy  a  fran- 
cia literatúra  valódi  eposz  nélkül  van ,  mert  nem 
a  nyelv  teremti  a  művet,  hanem  a  művész  teremt 
magának  nyelvet.  De  ezzel  ismét  nem  azt  akar- 
tam mondani,  hogy  a  francia  nyelv  most,  amint 
van,  epicus  nyelv  (ut  cum  plebe  loquar) ;  nem  az  — 
mivel  még  egy  művész  sem  tette  azzá,  mivel  Vol- 
taire és  Madame  du  Bocage  epicusok  nem  voltak:  de 
ma  szülessék  a  franciáknak  Homer  lelkű  költöjök, 
mindjárt  tapasztalnád,  hogy  a  nyelv  epicus  nyelvvé 
lőn :  mert  művész  kezében  a  márvány  is  életet  nyer 
—  csak  hogy  plus  minus !  S  épen  ez  a  plus  minus  az, 
melynek  szemügyre  vétele  által  a  világon  sokkal  ke- 
vesebb hibás  Ítélet  hozatnék.  A  mi  nyelvünk  is  Horváth 
Ádám  s  Dugonics  kezeiben  bizony  nyal  nem  epicus 
nyelv,  de  az,  s  mennyire  az.  Horvát  JEndre,  Czuczor, 
Vörösmarty  kezeikben ! 

Harmadik  Loyél. 

Egy  fő  okát  tehát,  hogj  a  tizennyolcadik  század 
vég-e  felé  nincs  'classicusunk  az  eposzban,  a  géniek 
hiányában  kell  keresni.  S  valóban,  felette  ritka  tüne- 
mények a  komoly  eposzi  talentumok,  s  ritka  nemzet 
mutat  egynél  több  első  rangú  költőt  e  nemben.  Görög- 
országnak csak  egy  Homerja  van ;  Romának  egy  Vir- 
gilje, Albionnak  egy  Miltona;  s  Klopstock  is  hazafiai- 
tól mindeddig  el  nem  éretett  még.  Csak  az  olasz  tesz 
kifogást  dualismusával :  Dante-  s  Tassóval  — ,  s  alig- 
ha nem  fogunk  mi  is  nem  sokára  ezt  tenni.  De  isme- 
red azt  az  eposzt,  melyet  nemzetinek  hivunk.  Ez  a 
poézisnak  culminátiója.  Ezt  a  költőt  nemzete  reprae- 
sentánsának  nézzük;  tőle  egy  bizonyos  popularitás 
kivántatik,  mely  persze  ne  hasonlítson  Béreiéhez  — 
hanem  egy  prófétáéhoz;  s  ha  nemzete  múltját,  jelenét 
s  jövendőjét  a  műben,  mint  egy  tündértükörben^, 
azon  valóságban  nem  találja,  melylyel  önnönmaga 
érzi,  örökké  késik  a  koszorú.  Ebben  keresd  a  nem- 
zeti hősköltők  ritkaságának  okát.  Angliának  ilyen  van 
—  de  más  formában !  *)  Angliának  t.  i.  Shakespearje 
van,  Shakespearje,  ezen  leghatalmasb  lelke  minden 
lelkeknek,  kik  előtte  s  utána  jöttek,  s  talán  még  jöven- 
dők ;  Grermániának  úgy-e  nincs  classicus  hősköltemé- 
nye? A  német  Nibelungen-éneknek  megvan  ugyan 
tagadhatatlan  becse,  de  nem  omnibus  numeris  absolu- 
tum ;    a  portugallojk  Camoense  pedig,  s  a  spanyolok 


*)  -Shakespeare  Henrikjeit  és  Richárdjait  egy  dramatizált 
eposznak  tekinthetni. 

d'  Erzillája  nemzetiek  ugyan^  de  korántsem  oly  jele- 
sek !  S  e  tehetetlenség-  teszi^  ^^SJ  ^zok  is,  kik  eposzi 
ihletést  éreznek,  jobbára  már  használt,  s  kivált  görögd 
elökorból  választott  tárg-yakat  fognak  fel:  mint  Vale- 
rius  Flaccus  és  Státius  tettek  a  rómaiaknál,  az  ango- 
loknál Wilkie  és  Grlover  ■ —  sőt  Wieland  is  a  németek- 
nél. Igen  ám,  mert  ezeket  tanulni  lehet.  De  amit  Ho- 
mer,  s  főkép  Shakespeare  nyújtott,  azt  ők  nem  tanul- 
ták, hanem  szellemi  szemeikkel  látták,  óriási  erejök- 
kel  felfogták,  s  prófétai  ihletéssel  az  emberiség  bámuló 
tekintetei  elébe  merészen  kiállították.  Ily  keblek  öm- 
lése  szabad  és  geniális! 

De  mindamellett  igaz  marad,  hogy  a  csekély 
adományi!  Barótinak  fáradozásai  által  a  mostani  költő, 
legalább  a  formára  nézve,  kész  pályát  és  biztatást 
talál.  Azon  kivül,  a  magyar  most  nemzeti  életének 
egy  nevezetes  szakaszát  éli,  melyben  önmagáról  esz- 
mélkedvén, ezt  az  elmúlttal  egybevetvén,  az  emberi 
szellem  örök  változhatatlan  törvényei  szerint  a  múltat 
a  jelennel  öszvekapcsolja,  az  objectivitásnak  subjecti- 
vitást  ad,  s  hasonlón  a  tükörhöz,  mely  a  magába  fel- 
vett tárgyat  ismét  visszaragyogtatja,  a  subjecti vitás- 
nak objectivitást  kölcsönöz.  E  két  szerencsés  kör- 
nyülállás  összetalálkozásakor  támadhatának  Horvát 
Endre,  Vörösmarty.  Várva  várom  megígért  szempont- 
jaidat, melyekből  az  utóbbiaknak  müveit  tekinted. 

Neg-yedik  Levél. 

Te  hát  Her dérrel  tartasz.  A  történet  (vagy  is,. 
bevett  műszóval,  a  fabula)  neki  s  neked  feljebb  rendű 

a  charakternél;  mivelhog-y  világ*  nélkül  lényeket  kép- 
zelni nem  lehet.  E  szerint  hát  a  fabulát  mintegy  azon 
játékszínnek  tartod,  melyen  a  charakterek  fel  s  alá 
mozognak.  De  elmésen  észrevette  Jean  Paul,  hogy 
valamint  a  valóságban,  úgy  a  költeményben  is  a  szel- 
lem elébb  munkálkodott  az  anyagnál  (matéria) :  tehát 
a  charakter  is  megelőzi  a  fabulát ,  és  Jean  Paullal  ezt 
hivén,  Stahl  physiológ  systémáját  áthozom  a  psychikus 
világba.  Herder,  amint  vélem,  elfelefjté,  hogy  a  fabula 
sem  egyéb  mint  több  charakter  munkálkodásának 
öszvegyülése:  s  magától  értetik,  hogy  minden  egyéb, 
s  így  ezen  vegyülésben  is  minden  egyes  tárgy  egy 
kevéssé  megváltozik  a  többiek  behatása  által,  s  hogy 
épen  ez  az  öszveütközés  híja  elé  mindegyiknek  cse- 
lekvőségét. Valamint  tehát  minden  tárgy  magában 
lomha,  és  csak  mással  való  összeütközésében  nyilat- 
koztatja ki  erejét:  úgy  bizonyosan  a  charakter  is 
magában  alvó  anyag,  s  így  fabula  születni  nem  foghat. 
Herder  tehát  egyebet  nem  mondott,  mint  hogy  több 
charakter  többet  nyom  egynél ;  s  a  bölcs  férfi  csak  a 
szókban  vétette  el. 

De  mármost,  minden  charakternek  három  fő 
oldala  van:  t.i.  melyeta  nemzetiségtől,  másodszor  me- 
lyet a  hitvallástól  kölcsönöz,  végre  azon  oldala,  mely 
az  individuum  saját  személyes  charaktere.  Ezen 
utóbbi  kétség  kivül  igen  fontos  módosításokat  vesz 
az  elébbi  két  momentumtól,  melyekhez  még  számtalan 
egyéb  külső  tekintetek  járulván,  a  charaktereknek 
átláthatatlan  sokfélesége  származik,  mely  a  charakte- 
rek stúdiumát  a  legtágasb,    és   noha  nehéz,  de,  egy- 

Toldy  Muntái  VIH.  2 

szersmind  legméltóbb  s  legkellemesb  stúdiummá  teszi, 
s  iiag-y  erőt,  mély  észt,  s  velünk  született  ihletet 
kivan.  Ezen  pontján  az  emberi  tehetségnek  fog  kezet 
a  bölcscsel  a  költő,  s  nála  nélkül  ez  is  amaz  is  költő 
és  bölcs  lenni  megszűnik.  Nélküle  igaz  plastica  lehe- 
tetlen, lehetetlen  a  classicus  mív.  Nálunk  e  stúdium 
sokáig  parlagon  feküdt  —  míglen  t.  i.  a  római  írók 
scholasticus  commentátoraihoz  s  a  franciákhoz  jártunk 
iskolába.  Innen  Vagyon,  hogy  oly  kevés  origináljaink 
vannak,  s  egyáltalában,  kevés  íróink  —  mert  min- 
dent hamarébb  kimeríteni,  csak  az  embert  nem.  S 
innen  egyszersmind,  hogy  ezt  nem  keressük,  litera- 
túránk némely  e  részben  valódi  remekjei  eléggé  nem 
becsültetnek.  Annyival  inkább  megérdemli  tehát  Vö- 
rösmarty egész  figyelmünket,  mivel  a  charakterek 
festésében  nem  kevesb  ügyességgel  mint  szorg-alom- 
mal  járt  el. 

Noha  pedig  a  charaktereket  minden  elbeszéllö 
költemények  fő  alapjának  ismertem  el,  még  sem  va- 
gyok oly  egyoldalú  vagy  prózai,  hogy  mellettök  még 
más  alkotó  vagy  segítő  pontokat  ne  ismerjek  el. 
Ilyenek  az  isten,  istenek,  lelkek,  sors,  stb,  melyekben 
bizonyára  nagy  poétái  momentum  fekszik,  ha  a  Deus 
ex  machinát  gyűlöljük  is.  Mind  ezen  factorokhoz  járul 
végre  az  úgynevezett  külső  motívumok  nagy  serege 
is:  s  annyi  kútfők  bizonyosan  mély  és  okozott  (mo- 
tivirt)  történeteket  fognak  adni.  S  íme,  ezekre 
szálltak  fő  tekinteteim,  mikor  ezen  új  eposzunkat  ol- 
vastam. 

ZALÁN    FUTÁSA. 

Ötödik  Levél. 

Zalán  meggy özetése  hazai  évkönyveinkből  vé- 
tetett, s  egyik  fontos  része  azon  nagy  munkának, 
mely  Árpádot  országunk  szerzőjévé  tette.  Egy  régi 
nagy  nemzet  napkelet  tájairól  hont  keresni  indul,  a 
nyugattal  sikra  száll,  és  sok  századokig  fennállandó 
országnak  megveti  alapját.  A  tett  tehát  magában  is 
már  nagy,  de  nagy,  indító  okainál  és  céljánál  fogva 
is;  nagy  azon  férfiút  tekintve,  ki  e  történet  lelkét 
teszi;  nagy,  következései  által,  mert  Magyarország 
teljes  meghódítását  vonta  maga  után:  s  mind  ezeknél 
fogva  oly  tárgy,  melytől  a  középkor  fóliánsai  s  a 
klastrom  s  iskolabeli  músafiak  sem  tagadhatják  meg 
az  illustritást,  —  mert:  „sít  illustris,  iíí  principes  ad 
praeclara  facta  incitet"  —  ők  mondják.  Tartotta-e  sze- 
mei előtt  e^í  a  célt  költőnk,  nem  tudom;  de  én  úgy 
tartom,  jobb  ama  régi  volumenek  ellen  véteni,  mint  a 
művészet  istene  ellen,  ki  csak  azért  van,  hogy  legyen, 
s  teremt  hogy  teremtsen.  Elmúlt  már  azon  kor,  mely- 
ben az  utilét  szűk  mellel  vadászták,  nem  vévén  észre, 
hogy  a  valóban  dulce  már  magában  utile  is,  ha  nem 
hangzik  is  úgy  mint  egy  lecke. 

Itt  veled  a  költemény  skeletonját  közlöm,  amint 
azt  könnyebb  átnézés  végett  magamnak  kivontam. 

Első  ének,  Zalán  mindenfelől  Árpád  foglalásai- 
nak hírét  vévén,  Kladnit  azonnal  hozzá  küldi  azon 
parancsolattal,  hogy  tüstént  hagyja  el  a  tartományt, 

ha  ostorától  ment  akar  maradni.  Kiadni  elindul.  Hozza 
azalatt  Sthenelos  a  közelgető  derék  segédhadaknak 
hírét,  melyre  Zalán  mind  inkább  felbátorodik.  Kiadni 
közelget  a  magyar  táborhoz.  Ennek  leírása.  Vévén  a 
büszke  követséget  Árpád,  hírészeket  küld  szerte  a 
megbírt  földekre,  összehívatván  azoknak  hadivezéreit, 
Tarcalt,  Étét,  Tast,  stb.  Epizód:  Ete  Árpádhoz  men- 
tében alkonyatkor  betér  az  agg  Hubához,  ki  Bodrog- 
köz félszigetén  több  ősz  daliával  együtt  éli  hátra  lévő 
napjait.  Huba  leánya.  Haj  na,  azalatt  fürdeni  volt  a 
Bodrogban.  Itt  a  délszaki  tündér.  Hajnalnak  fia,  leszáll 
hozzá  szerelmet  kérni,  de  melyet  Ete  kedvese  tőle 
megtagad.  Ez  alatt  keresik  kisded  öcscse  Bodor,  húga 
Szömér,  s  Ete.  A  Tündérfi  eltűnik.  Haza  érkeztök  után 
Hubánál  vacsora.  Ármány,  a  rémisten,  a  boldog  Étére 
bút  és  gondot  hoz,  de  melyet  ez,  erőt  vévén  magán, 
tova  űz.  A  vacsora  felett  q^j  dalos  gyermek  éneket 
mond  Huba  ifjuságabeli  tetteiről,  mely  a  hősöket  mély 
andalgásba  ejti.  Búcsúznak,  s  Ete  nyugodni  megy,  más 
nap  útját  Árpádhoz  folytatandó. 

Második  ének.  A  Philo  fővezérsége  alatt  Zalán- 
hoz érkezett  görög  és  bolgár  segédhadak  leírása.  — 
Akközben  az  Árpádtól  meghitt  magyar  seregek  is  ha- 
ladnak Bodrog  mentiben.  De  Ármány,  ki  mindenkor 
a  magyar  nép  romlásán  ügyekezett,  itt  is  sokféleképen 
üldözé,  míg  Ete  magát  neki  áldozatul  igére  a  harcban, 
s  ennek  jeléül  legott  lovát  megölé.  A  hadak  nyuga- 
lomnak erednek ,  csak  Laborcán  küzködik  kedvese 
után  való  búvában  önmagával,  s  kétségében  Ármány- 
nak szenteli  gyűlölt  életét,  áldozatul  a  népért.   Reg- 

geledik,  s  a  hadak  tovább  indulnak  Árpáddal  egye- 
sülni. Leírása  a  jelesebb  hősöknek. 

Harmadik  éneh.  Kitudódván  Zalán  kémje  által 
a  magyar  sereg  jötte  Bodrog  mellett,  Csornát  nyug- 
talan elméje  önhatalmú  ütközetre  izgatja,  s  e  célra 
Viddint,  Izácsot  s  Antipatert  magával  elcsalja.  Így 
ezek  megtámadják  az  imént  jövő  magyar  seregeket. 
Véres  csata  támad  a  Bodrog  partján.  Ete,  vitéz  elszá- 
nása  szerint ,  hihetetlen  bajnoksággal  küzdve  keresi 
halálát.  Szép  tetteiben  gátolni  öt  itt  sem  késik  Ármány, 
rémeivel  ijesztgetvén ;  s  a  hős  már  több  ízben  halálos 
veszedelemben  forog,  de  Hadúr  mindannyiszor  meg- 
tartja. Végre  nagy  munka  után  a  magyarok  nyertesek 
lesznek,  elvesztvén  sok  jeles  vitézt,  mint  Tarcalt, 
Edömért,  Hábort,  Laborcánt ;  Ete  is  megsebesíttetett. 
A  bolgárok  részéről  Izács  esett  el.  A  magyarok  dia- 
dalmi éneket  harsogtatnak. 

Történt  pedig  a  csata  folytában,  hogy  Laborcán 
Antipater  hölgyén  győzedelmeskedvén,  ennek  sisakát 
megnyitá.  Cserna  ezt  távolról  látta,  s  a  szép  asszonyt 
megkívánván,  Antipatert  felhíja,  hogy  szégyenök  eltör- 
lésére támadnák  meg  hadaikkal  a  magyaroknak  egy  csa- 
patját, mely  zsákmányával  megpihenvén,  lakozik  egy 
közel  völgyben.  Azon  szín  alatt,  hogy  Antipater  bizo- 
dalmát megnyerje,  azt  javasolja,  hogy  mennének  ketten 
kevesed  magokkal  kikémlelni  a  dolgot.  Megy  Antipater 
gyanútalan,  öt  hölgye  (páncélba  rejtve),  Bellerophon 
s  még  egynehányan  kisérik.  Csornának  húsz  katonája 
kik  a  sűrűben  rejteztek,  elérohannak  elragadni  a  höl- 
gyet. Kemény  viadal  támad.  A  férj  vitézül  küzd  Cser- 

nával^  de  Emár  dsidájától  elesik^  utóbb  az  asszonyát 
védő Bellerophon  is;  de  a  hölgy  jó  lován  megfutamlik. 
Félvén  Cserna,  nehog-y  a  seregek  a  zajt  észre  vegyék, 
boszúsan  visszatér  a  táborba  tettetett  búsongással, 
amiért  Antipater  önnönivel  az  ellenség  keze  által 
elveszett.  A  görögök  szerencsétlen  vezérök  tetemeit 
eltemetik;  de  meg  nem  lelvén  az  asszonyt,  némelyek 
gyanút  táplálnak,  s  boszút  esküsznek  a  tetteseknek. 
Azalatt  a  vadonban  megpihenő  hölgy  egj  mérges 
kígyó  által  elvész. 

Negyedik  ének.  Zalán  felette  elbúsult  a  bolgár 
had  veszteségén,  melybe  fő  bizodalmát  helyheté.  Philo 
gyűlést  rendel  a  szabadban,  hol  azon  tilalmát  hirdeti 
ki,  mely  szerint  senkinek  sem  leszen  szabad  ezentúl  a 
fővezér  engedelme  nélkül  csatát  kezdeni;  s  e  mellett 
ravaszul  Viddint  mondja  első  hősnek  a  harcban? 
melyre  az  ősz  Nőtáras  Schediost  s  Hermest  nevezi, 
kik,  úgymond,  mindketten  felébb  állanak  amannál,  s 
tüzeli  Philót,  hogy  parancsát  keményen  megállja. 
Erre  dühösen  megszólal  Viddin,  de  csak  szitkok  jön- 
nek ajkairól ;  mire  a  fő  görögök  mind  felindulnak, 
Antipaternek  egy  csapatja  pedig  egyenesen  Csernára 
fogja  vezére  halálát,  s  neki  is  halálát  kivánja.  Ekkor 
előlép  Antipater  gyámfia  Lamias,  s  a  történtet  elbe- 
szélli.  Cserna  fenyegetőzik,  ha  el  nem  hallgatna.  Rá  zúg 
most  a  görögség,  Viddin  halállal  ijeszt  mindenkit,  ki 
Csornát  meg  merné  támadni.  Itt  Schedios  áll  elé,  és 
Csornát  kettős  viadalra  híjaki.  Zalán,  félvén  hadai össze- 
veszésétől,  szomorún  meginti  vezéreit,  s  hirtelen  elhagy- 
ja a  gyűlést ;  Philo  ezt  eloszlatja.  Kiadni  meghozza  Árpád 

feleletét.  Szomorúság  a  fejedelmi  házban.  —  Utána 
legott  megérkezik  maga  Árpád  is  az  alpári  téren  saját 
hadaival;  nem  soká  rá  a  segédseregek.  Árpádnál  ta- 
nácsra gyűlnek  a  daliák ;  elvégeztetik  hogy  Ete,  ki 
megsebesülvén  a  harcban  úgy  sem  lehetne  jelen,  viselje 
gondját  csapatával  az  elhulltak  temetésének.  Hálát 
adva  Hadúrnak,  hogy  Ármányt  megalázta,  üle  sátorá- 
ban Ete,  mikor  barátai  Árpád  parancsát  meghozták 
neki.  Búsul  hogy  nem  harcolhat.  Csongort  magánál 
tartóztatja,  hogy  vele  menne  temetni.  Árpád  azonban 
az  ütközetet  a  másik  napra  halasztja.  —  Bors  az  erdő- 
ben egy  ünöt  üz,  mely,  mikor  már  jó  tova  csalta  a  hőst 
táborától,  leánynyá  változik,  és  szerelem  hangján  híja. 
Bors,  elcsábítva,  már  öleli  Ármánynak  e  teremtését, 
midőn  Hadúr  azt  megbünteti,  miérthogy  vitézét  el 
merte  csalni  a  seregtől.  De  Bors  vissza  nem  juthatott 
többé.  —  Árpád  azonban  félre  vonulva  a  táborból, 
imádja  Hadúrt,  s  harci  szerencséért  könyörög  neki. 
Beéjjeledik,  s  visszatérvén,  rendeléseket  tesz  a  se- 
regben. 

Ötödik  ének.  Epizód.  Megtudván  e  közben  a 
bodrogi  földlakók,  hogy  a  fő  tábor  az  alpári  síkra 
levonult,  az  ott  maradt  (agg,  nő  és  gyermek)  magya- 
rok ellen  feltámadtak.  Huba  fut  önnönivel,  de  futás 
közben  elveszti  kedves  Hajnáját,  kit  a  hű  Szakadár 
keresni  indul.  Hadúr  vigasztaló  álmot  küld  az  öreg- 
nek. Azalatt  Csongor  és  Ete  katonáikkal  az  elhullt 
vitézeket  eltemetik,  s  épen  mikor  Ete  a  jeles  Izácsnak 
is  végtisztességet  adni  készül,  a  távolban  katonákat 
lát  közelíteni  hozzájok.    A  kevés  magyarság  kerülni 

szándékozik  a  sokaságot;  de  a  vezérek  azt  határozzák^ 
hogy  bevárják;  s  a  vitézeket  szerte  a  holtak  közzé  fek- 
tetik. Csongor  is  hozzájok  veszi  mag-át.  Ete  most  Izács 
fejetlen  tetemét  a  tűz  mellett  holttesteken  feltámasztja 
annak  sisakát  kelevézre  szögzi^  s  maga  a  holta- 
kon ülve  bevárja  a  jövőket.  Cserna  volt,  egyik  cso- 
portjával. Lamias  tudniillik  halálát  forralván,  ö  vétke 
tudásában  nyugtalan,  annak  dühét  kerüli.  Ete  felkel, 
és  visszaintve  ötét,  dárdájával  Izács  tetemére  mutat, 
melyen  a  bolgárok  megrémülnek,  de  Cserna  bátorítja, 
s  maga  Étét  támadja  meg.  Viadal.  Csongor  is  feltámad 
az  egész  magyarsággal,  és  Cserna  embereit  pusztítja. 
Közönséges  rémület  az  ellenség  közt.  Kemény  tusa 
után  Cserna  is  megfutamlanék ,  de  Ete  megelőzi,  s 
rettentő  küzdésben  megöli.  Ott  veszett  a  bolgárok 
nagy  része  is,  ki  akarván  vívni  ura  holt  testét.  A  töb- 
biek futnak.  —  Zalán  azonban  Melitta  és  Inó  ked- 
veseit Alpárvárából  Nándorba  küldi  le.  —  Árpád 
hada  áldozatot  készít  Hadúrnak,  s  tőle  az  ellenség 
vesztét  kéri. 

Hatodik  ének.  Áldozat,  melyet  lakozás  vált  fel, 
és  ének.  Apor  és  Habilán  gyászos  történetét  Kárel 
zengi  el;  Lehel  őutána  Ügek  győzedelmet  Hurun 
felett,  melyen  felbuzdulva.  Árpád  lelkesítő  szavakkal 
biztatja  vezérit.  Epizód.  Hajna  a  Bodrog  mellett  tébo- 
lyog,  keresve  önnöneit.  Egy  lágy  síphang  a  vadonba 
csalja  veszni.  De  Hadúr  q^j  mennyei  nemtőt  küld  le 
hozzá,  ki  álomba  merítvén  őtet,  egy  patak  mellé  viszi 
kinyugodni,  s  hogy  ott  Ete  meglelje.  De  leszáll  most 
szerelmi   kívánságban  a  délszaki   tündér,   a  nemtőt 

távozásra  készti^  Hajnát  az  övéihez  visszaviendö.  De 
Hadúr  ötét,  e  mulatásáért  a  földön,  megsemmisíti.  Ete 
azalatt  a  múlt  éji  fáradságot  Bodrog  partján  kipiheni, 
Tomboli  pedig,  a  délszaki  tündérnek  tündérlova,  ide 
hozza  Hajnát  hőséhez.  Hajna  tudósítja  Étét  atyjának 
sorsáról,  s  a  hős  tüstént  felkészül  társaival,  hogy  a 
pórságra  üssön. 

Hetedik  ének.  Alpár  mezején  kezdődik  a  harc. 
Bojta  megsebesíttetik  Krallin  nyila  által.  Általános 
zavar.  A  görög  Hermes  nagy  károkat  ejt  a  magyaro- 
kon dárdahajítással,  Zoárd  és  Csörsz  viszont  a  görög- 
ségen. Philo  úgy  rendeli  el  a  seregeket,  hogy  Árpád 
hadai  bekeríttessenek.  Árpád  észre  vévén  a  görög 
fővezér  fortélyát,  követeket  küldöz  szerte  a  vezérek- 
hez, azt  parancsolván,  hogy  mindenfelül  szemmel  for- 
duljanak az  ellenség  felé,  egymásnak  vetvén  hatokat 
a  dandárok ;  Kadosát  futni  parancsolja,  hogy  a  beke- 
rítni  siető  görögöket  kívülről  ronthassa,  belül  pedig  a 
bekerített  Árpád.  Vérengző  ütközet.  Sok  jeles  bajnok 
elhull  mindenfelül.  A  görög  Schedios  csodákat  mivel. 
A  magyarok  közül  Zoárd,  Tas,  az  öreg  Und  dicsősé- 
gesen vívnak.  Kemény  vitában  Kadosa  leveri  Sche- 
dios sisakját,  s  elbámulva  a  hős  felséges  képén,  más 
sisakot  nyújt  néki,  s  heve  gyúlván  ily  férfiún  győze- 
delmeskedni, kettős  viadalra  híja,  félre  a  csatahelytől. 
Philo  Viddint  kéri,  csatázna.  Árpád  az  iszonyú  Alkest 
elejti,  s  népét  újonan  bátorságra  hevíti. 

Nyolcadik  ének.  Kallimachos  és  Krantor  testvérek 
Árpádot  teszik  csatájok  céljává,  de  általa  elejtetnek. 
Alexis  tőle  életet  kér  és  nyer.  Lebő  erősen  küzdve  elesik 

Timon  által;  ki  legott  Árpád  kardja  által  elvész.  Philo 
vezérkedve  berepüli  seregeit.  Másfelül  Viddin  személyes 
vitézségével  rontja  a  magyarokat;  de  Und  elöl  hatalmas 
csata  után  elvonul.  Dalma  ötét  mármár  halálos  veszede- 
lembe ejti.  Schedios  és  Kadosa  az  ütközet  helyétől  jó 
tova  megállapodnak,  egymást  elébb  éltök  felől  értesi- 
tik, s  aztán  összecsapnak.  A  szerencse  egyikét  sem 
látszik  jobban  szeretni ;  de  Schedios  lovásza  nem 
győzvén  a  harc  végét  bevárni,  Kadosára  irányozza  nyi- 
lát, s  ön  urát  találja.  Kadosa  könnyez  felette,  s  vissza- 
rohan a  harc  zajába.  Dalmát  Viddintől  megmenti,  de 
tőle  tetemesen  megsebesittetik,  s  ott  veszne,  ha  barát- 
jai  meg  nem  mentik.  Elérohan  most  a  tótság  is  Pre- 
heszkával,  ennek  hat  fiával  és  Zalánnal ;  elé  két  felől 
Viddin  és  Hermes.  Ármány  rémeivel  ráborul  a  ma- 
gyar seregre,  de  Hadúr  megsemmisíti.  A  csata  forr. 
Kilencedik  ének.  Epizód.  Szakadár  visszatér  Hu- 
bához azon  bús  hírrel,  hogy  Hajnát  meg  nem  találta. 
Hajlékai  felé  haladván  Huba  Tüzimával  s  egyebek- 
kel, ismét  megtámadtatnak  egy  kalóz  pórsereg  által. 
Az  agg  vitézek  erősen  védik  magokat,  mikor  épen 
Csongor  és  Ete  közelítenek  a  temető  haddal.  Megpil- 
lantván a  történőket  Tomboli,  Hajnát  egy  halomra 
viszi  fel,  hogy  a  harc  veszedelme  ne  érje;  a  vitézek 
pedig  Huba  segítségére  sietnek,  a  pórokat  elszélesz- 
tik, s  a  tündérmén  lehozván  Hajnát  önnönihez,  urának 
egy  hajszálát  hagyja  neki  emlékül,  s  eltűnik.  A  haza- 
menőkre egy  fia-vesztett  paraszt  nyilaz  a  csalitból,  kit 
Ete  .  egy  szirtre  felkergetvén,  ott  egy   szikladarabbal 

Összezúz.  A  sok  baj  után  víg  lakozás  Hubának  sértet- 
len maradt  házánál. 

Tizedik  ének.  A  fő  csatahely.  Zalán  és  Hermes 
erősen  küzdenek  Kunddal  és  Csörszszel.  Kadosa  azalatt 
Viddintöl  vett  sebeiben  haldoklik,  de  végső  szavaival 
is  Zoárd  öcscsét  harcra  buzdítja.  Zoárd  Ronkát,  ki 
Viddinnek  adá  ki  magát,  megöli.  Másfelül  Preheszka, 
PhilO;  Viddin  dühöngenek.  A  magyarok  lankadnak. 
Jő  Árpád  most,  Viddint  megfutamtatja,  hadaiba  buz- 
dítása által  új  lelket  önt ;  Lehel,  kürtjét  harsogtatja, 
a  nemzeti  zászlót  Bulcsú  magasbban  viszi,  s  most  vala 
hogy  Hadúr  Ármányt  megsemmisítette.  Kund,  Csörsz, 
Tas,  Und,  Zoárd  versengő  vitézséggel  rohannak  az 
ellenségre,  a  lankadt  Bojtába  Hadúr  új  életet  lehel. 
Viddin  elesik  Árpád  által,  Lehel  által  Hermes ;  Philo 
megszalasztatik  görögjeivel  együtt  Árpádtél,  s  Pre- 
heszka,  hat  fia  halálán  megbőszülve,  több  mint  emberi 
erővel  küzd,  míg  végre  ő  is  az  általa  halálosan  meg- 
sebesített Televértől  veszi  halálát.  Zalán  kevesed  ma- 
gával Nándor  felé  veszi  futását. 

Azokról,  amiket  én  a  fabulában  kevesbbé  he- 
lyeseknek tartok,  ér4;esíteni  foglak  a  charakterek  átte- 
kintése után.  Azonban  élj  ezekkel  is ! 

Hatodik  Leyél. 

Költőnk  elég  nagy  kiterjedésű  munkájában  is 
felhagy  a  sok  propositio,  invocatio  s  több  efféle  tün- 
dérekkel; de  érzésem  s  értelmem  szerint  az  öexordiuma 
majdnem  a  legszebb,  vagy  legalább  a  legsajátságosb. 


28  -  AESTHETIKAI  LEVELEK 

mely  a  művészet  fennlététöl  fog-va  epicusoknál  elékerül. 
Nem  mondja  ő :  Árpád  fegyvereit  éneklem  • —  (amit 
sokan  balul  vesznek  neki) ;  de  nem^  mintha  ö  e  kezdés 
módját^  melylyel  Homér  óta  csaknem  minden  epicus 
élt^  kicsinylené  vagy  gáncsolná,  vagy  mintha  szokat- 
lant hajhászna :  de  mivel  géniusa  mást  sugallott.  0 
bennünket  egy,  talán  száraz,  locus  communis  helyett, 
gyenge  oldalunknál  fogva  ragad  meg,  s  már  óhajtatja 
velünk  hogi/  énekeljen,  elébb  hogy  sem  hozzá  fog.  Nemes 
büszkeséggel  megnyeri  bizodalmunkat,  szerénységé- 
vel szeretetünket,  mesterkéletlen  tüzével  részvéte- 
lünket, s  mintegy  nem  keresve,  bennünket  is  az 
érzésnek  azon  pontjára  ragad  fel ,  melyen  a  ger- 
j  edelem  könynyé  olvadoz  —  s  vele  együtt  kiált- 
juk fel: 

„Zászlódat  látom,  Bulcsú,  s  szemem  árja  megindul". 

2.1.*) 
Mely  természetes,  önkény  telén  fejlődése  az  érze- 
ménynek,  mely  gyermeki  ]bizodalmú  ragaszkodás  a 
felfogott  tárgyhoz,  mely  való  s  eleven  képe  a  lelkesült 
erőnek !  Ekkor  már  bízvást  felszólíthatja  magas  önér- 
zéssel  a  megindított  olvasót: 

„Ó  hát  halljátok,  ti  hazámnak  gyermeki,  szómat"! 

stb.  Ott. 

Felkészülve  így  már  mi  is  a  költővel  azonegy 
tűzzel  tekinteni  az  előidő  képeit,  hallani  hangjait: 
őtet  legelőször  is  Zalánnak  alpári  várába  kísérjük.  Itt 


*)    Itt,    és    mindenütt,    Zalán    első    kiadásának    lapjai 
idéztetnek. 

szomorú  csend  uralkodik,  mert  a  hír,  Árpád  gyöze- 
delmeit  vivén  szárnyain,  napról  napra  mind  inkább 
tenyészté  a  félelmet,  ag-godalmat.  Azonban  bízva 
Zalán  a  görög-  és  bolg-ár  segédhadakban,  Kladnit,  agg 
hü  szolgáját,  büszke  követséggel  Árpádhoz  küldi 

„Mondd,  fejedelmi  Zalán  Árpádnak  küldi  parancsát. 
Mondd,  takarodje'k  el  földemről  me'g  ma,  s  ne  merje 
A  csendes  folyamok  hullámit  nyomni  hadával, 
Mert  ön  ne'pemmel,  görög  és  bolgári  sereggel 
Kajta  ütök,  s  leverem  ve'gke'p,  hogy  nem  marad,  aki 
Társai  romlását  hírül  vigye  Volga  vizéhez". 

4.1. 
Kiadni  óvja  ugyan  urát  a  győzőtől  : 

„—de  Zalán  komoly  intésével  elüzé.  — 
Mint  a  csillapodó  tenger,  hogy  látta  megindult 
Hü  követét,  enyhüle  Zalán;  de  haragja  helyett  most 
Félelem  és  bajos  aggodalom  szállt  gyenge  szivébe, 
S  már  kezdé  sajnálni,  hogy  oly  fenyegetve  beszéllett". 

Ott. 

Mily  plasticus  vonás  e  habozó  charakterben ;  mely 
eleven  és  igaz.  Mikor  pedig  a  segédhadi  fővezér  kö- 
vete jővén,  jó  szerencsével  biztatja : 

„ —  lelkében  eloszlék 
A  bajos  aggodalom.  Kezdett  büszkülni  magában, 
És  báná,  hogy  Kiadni  szavát  nem  tette  vadabbá". 

5.1. 

Ez  Zalán !  De  alig  lehet  egyes  kiszakasztott  helyek- 
kel az  egész  lélekképet  eléállítani ,  hol  minden  szó 
mindannyi  szükséges,  az  egésztől  elválhatatlan  szín 
és  hang. 

Az  indulatok  leghalkabb  fordúlatit,  módosúlásit^ 
változva  változó  külső  motívumok  befolyásit  kiemelni^ 
és  egy  képpé  olvadtan  taglaló  s  ismét  összeszövő 
Ítélettel  vizsg-álni,   leveleim  szűk  körét  túllialadná. 

Élénkbe  vezetvén  fő  hősének  Árpádnak  ellen- 
hősét a  költő,  tüstént  amannak  táborába  visz.  Lehetet- 
len, hogy  a  contraszt  Árpádot  ne  emelje.  Igaz  ugyan 
hogy  gyarló  mellett  a  nagy  nagyobb  nem  lesz;  de 
azért  láttuk  már  az  első  scénában  (5.  lap.)  Sthenelost, 
a  segédhadak  sokaságát,  a  vezérek  derékségét  ma- 
gasztalni. Ez  azonban  közönséges  fortély.  Másban 
fekszik  költőnk  művészete.  Sthenelos  szavaiból  a  ha- 
daknak buzgóságát  is  észre  veszszük,  s  utóbb  Zalán- 
nak  nyughatatlan  örömét,  s  mintegy  erőlködéseit 
maga  magát  felbátorítani,  mely  tulajdonok  a  pulyát 
festik.  S  most  fellép  Árpád  hasonlíthatatlan  erejében, 
méltóságában,  s  azon  nyugalommal ,  melyet  képzele- 
tünk oly  férfiakra  szokott  ruházni,  kiket  az  ég  kül- 
döttjeinek tartunk,  s  kik  bátran  bízhatnak  a  jövendő- 
ben, mert  magasb  hatalmak  pártfogolják  ügyöket. 
Költőnk  rend  szerint  igen  pompásan  lépteti  fel  fő  sze- 
mélyeit, mind  Zalánban,  mind  Cserhalomban,  sőt 
Cserhalomban  pompásabban  még,  mert  a  költemény 
szűkebb  korlátai  között  inkább  leírásra  mint  fejlesz- 
tésre vala  hely :  Zalánban  kinek-kinek  tágabb  mezeje 
nyílik.  Mert  erre  nézve  is  azon  egyes  célok  más-más 
módosítást  kivannak. 

Azon  hősök,  kiknek  kisebb  cselekvő-kör  vala  ren- 
delve, mintegy  hirtelen  s  egyszerre  egészen  állíttatnak 
elé,  mint  p.  o.  Alkes,  Tűzima;  ők  sebten  elmúló  villám- 

hoz  hasonlítanak ;  mások  lassúbb  menetellel  húzódnak 
el  a  színen,  mint  a  nyári  felhőkhöz  hasonló  Hábor  és 
Laborcán ;  ismét  mások  —  a  fő  hősök  —  gyakran 
jelennek  meg,  míg  minden  oldalaikat  láttuk,  s  így 
jobbára  több  objectivitással  és  nézhetőséggel  (An- 
schaulichkeit)  bírnak.  így  Cserna,  Viddin,  Lehel,  Ete. 
Árpád  Ivedig,  a  többiek  közt  a  legegyszerűbb,  de  leg- 
nagyohh  charakter  is,  kinek  tulaj  donkép  csak  egy 
oldala  van,  vagy  jobban  mondva,  ő  csak  egy  elemen- 
tumból  áll;  s  épen  azért  ment  minden  belső  küz- 
déstől, magával  mindig  egy:  innen  nyugalma,  in- 
nen fensége  is.  Festése  a  „Felemeltetésben''  kezdő- 
dik már: 

„Amint  lelkében  végig  pillanta  tömérdek 
Hunnia  térségén,  láng  lett  egj^szerre  szeméből, 
És  rettentőbben  rezegett  buzogánya  kezében''. 

9— ll.v. 
Országot  alapítani  az  ő  küldetése :  ezen  csüng  mint 
az  égnek  egy  mozdulatlan  csillagán.  E  körül  forog 
egész  ereje  s  lelkesedése^  ő  csak  lelkesült  erőnek 
látszik.  Ilyen  charakter  pedig  a  legnehezebb,  mert 
könnyen  vagy  parlagságra  vagy  kelletlen  szélességre 
téveszt.  Vörösmarty  ritka  szerencsével  vivé  ki,  s  én 
veled  együtt  azt  hiszem  felőle,  hogy  ily  Árpádot  többé 
festeni  nem  fognak. 

Hetedik  Levél. 

Árpád  charakterében  két  fő  pontot  kell  felfogni, 
mely  alá  minden  belső  és  külső  cselekvéseit  (Hand- 
lung)  rendelhetni.  Hősi  érzetét  s  célját:  amavval  jár 

vitézsége^  nag-ylelküsége;  bizodalma  az  éghez,  büszke- 
sége, nyugalma ;  evvel  magányt  keresése,  elvonulásai. 
De  a  költő  azon  férfiúnak  képét,  ki  költeményének 
lelke,  egyszerre  nem  adhatá:  kiterjedése  miatt,  hogy 
felfogó  tehetségünket  meg  ne  terhelje,  s  azon  figyelem 
miatt,  melyet  folyvást  megkíván  a  fő  személy,  hogy 
képzeletünket  mindig  növekedő  fogékonyságban  ta- 
lálja, szüntelen  függőben  tartsa,  s  bőven  megismer- 
tetett hősével  egész  lelkünket  betöltse.  ítéletem  sze- 
rint Árpádnak  költője  ezt  tökéletesen  elérte,  azon 
kényességgel  járván  el  plánumában,  mely  a  tárgy- 
nak eleget  tesz  a  nélkül,  hogy  az  olvasónak  unalmat 
szerezne. 

Már  az  első  énekben  el  látjuk  ömleni  a  magyar 
hadat  a  zagyvái  síkon : 

„Árpád  pedig  álla  magasban 
Egy  kis  domb  tetején.  Vala  ékes  párduca  vállán, 
Rendítő  buzogány  jobbjában,  s  oldala  mellett 
Ősei  harcaiból  maradóit  nagy  kardja  világolt. 
És  könnyű  süveg  álla  fején  s  toll  reszkete  ormán. 
Mint   Ügeké  szépapjáé  nagy  termete,'  könnyen 
Mozdul  a  súlyos  fegyverrel;  karjai,  válla 
Mint  a  Mátra-tetö  és  bércei  izmos  erősek. 
így  állt  meg  komolyan  s  végig  pillanta  hatalmas 
Szemmel  szép  hadain,  intett  és  nyomban  elálltak 
A  rohanó  csapatok". 

7.1. 
Az  epicust  leginkább  festőhez  lehet  hasonlítani;  a  festő 
ugyan    képét    egyszerre  adja,    mert    lapon   fest  (auf 
einer  Fláche),  az  epicus  pedig  egymásután,  mert  idő- 
ben fest:  de  külsőségekre  az  egyik  úgy  szorul  mint  a 


VÖEÖSMARTY  EPICUS  MUNKÁIRÓL.  33 

másik.  Mind  a  kettőnek  le  kell  rajzolni  embereiknek 
testeit  iS;  mert  ez  ötlik  elsőben  is  szemünkbe.  Ezt 
adja  tehát  költőnk  is  legelébb  a  felhozott  helyen,  ö 
mindenek  előtt  megnevezi  a  személyt ;  nem  úgy  mint 
néha  a  dramaticus  tesz,  ki  nézőjét  függőben  szereti 
tartani  s  a  characteristicából  akarja  vele  a  személyt 
megismertetni.  Igen,  mert  a  dramaticus,  valamint  a 
philosophus  is  (kit  embervizsgálóval  synonymonnak 
szeretnék  tartatni),  combináló,  abstraháló  tehetsé- 
günkre appellál  azalatt,  míg  az  epicus,  épen  mint  a 
képíró,  csak  felfogó  tehetségünkhöz  szól.  Itt  eszembe 
juttathatnád  ugyan  azt  a  módot,  melylyel  Cserhalom- 
ban Salamon  király  vezettetik  fel :  de  erről  még  utóbb 
szándékozom  veled  értekezni;  addig  is  arra  teszlek 
figyelmetessé,  hogy  Árpáddal  és  Salamonnal  a  költő- 
nek igen  különböző  célzása  volt. 

Megnevezvén  hősét,  siet  külsejét  leírni.  Már  a 
párduc  kacagány  elválasztja  őtet  világának  minden 
többi  alakjaitól,  buzogánya  .daliára  mutat,  az  Ösi  kard 
nemzetségére  emlékeztet,  melyre  az,  amint  sejdíteni 
szabad,  még  Etelétől  maradt ;  termete  fejedelmi,  erő 
izgatja  izmait  *) ,  s  így  könnyen  forgatja  súlyos  fegy- 
verét. Hogy  ezen  leírásban  a  természeti  rend  vala- 
mennyire fel  van  bontva ,  nem  tagadhatom ,  s  igazad 
van,  mikor  elébb  Árpád  termetét  kívánod  látni,  hogy- 
sem ékességeit,  melyeket  amarra  kell  aggatnod.   De 


*)  Szükséges-e  az  orvos-írókat  arra  emlékeztetnem,  hogy 
izom  musculus,  valamint  mirigy  glandula,  s  hogy  az  ízetlen  és 
alkalmatlan  inashús  és  ikráshús,  tudományba  illetlen  (1826). 

Toldy  Munkái.  Vm.  3 

ez  könnyen  megjobbítható  hiba,  noha  hiba,  s  nem  oly 
csekély ,  hog-y  javítást  ne  érdemelne ,  ne  kívánna. 
Ilyetén  festésekben  Homér  apa  hasonlíthatatlan  mes- 
ter, s  azon  könnyüség  is ,  melylyel  képeit  felfogjuk, 
mutatja,  hog-y  néha  microlog-iának  látszhatik  magá- 
ban, ami  eíFectusában  valóban  nem  az  ;  s  hogy  a  ter- 
mészeti rend  a  költő  képeiben  elmellözhetetlen,  mert 
az  ö  képei  még-  is  csak  successivus  képek,  s  időben  je- 
lennek meg". 

Látjuk  tehát  a  fejedelmi  férfiút,  amint  van  ma- 
gában. De  most  hadaira  pillant,  hatalmas  szemmel 
intj  s  ^^ny ómban  elállnak  a  rohanó  csapatok".  Íme 
már  ezen  hadaihoz  való  relátiójából  psychicus  oldalá- 
ról is  kezdjük  ismerni  s  pedig  még  nagyobbnak  erről, 
mint  külsejéről.  Mert  a  költő  mindég  azzal  a  fortély- 
lyal  él,  hogy  egy  nagy  vonás  után  tüstént  még  na- 
gyobbat ád :  hogy  ezen  hasonlító  öszveállításból  an- 
nál nagyobb  factum  jőjön  ki,  mint  ha  a  két  factor 
megfordított  rendben  adatott  volna.  A  képíró  ezt  a 
törvényt  nem  ismeri,  de  igen  a  dramaticus,  a  lyricus, 
a  hangköltő  (muzsikus) :  s  az  epicusnak ,  amennyire 
lehet,  ezektől  kell  kölcsön  venni  a  manier  elevenségét, 
mert  színei  arra  nem  elegek. 

„0  pedig  egy  terepély  bükk  árnyékába  kitérve 
Nézi  kemény  hadait  s  iszonyú  lelkében  ór'&m  kel."' 

Ott. 

Ismét  egy  epitheton,  mely  lelkéről  támadt  megfogá- 
sunkat igazolja  s  öregbíti —  s  az  öröm,  mely  szeb- 
bíti.   De  Jeleikében  öröm  kél",  mely  egyszersmind  a 


VÖRÖSMARTY  EPICUS  MUNKÁIRÓL.  35 

nyugalom  képzetét  zárja  magába,  és  semmi  külső 
mozgások  által  nem  nyilatkoztatja  ki  magát. 

Megértvén  Zalán  büszke  üzenetét  a  magyarok, 
feldühödnek  a  követek  ellen,  s  boszújokban  halálra 
mérik : 

„De  nincs  hántások:  s  hogy  ezen  félelmök  elálljon, 
Árpád  hüdk'ótózö  fejedelmi  tekintete  őrt  áll^. 

11.1. 

Itt  ismét  minden  mozdulatok  nélkül  s  csak  tekinteté- 
vel uralkodik  rajtok,  mint  Zeüs  az  Olympuson,  s  mily 
nyomós,  bátor,  önérzésü,  s  innen  indulat  nélkül  való 
is  felelete  Zalán  dölyfös  és  indúlatoskodást  eláruló 
üzenetére,  melylyel  Árpád  a  követeket  haza  küldi ! 

„S  a  hadat  intéző  szép  méltósággal  imígy  szól: 
A  fejedelmi  Zalánt  Árpád  nem  kérdezi  többé 
Merre  mehet  s  menjen  földet  foglalni  hadával, 
A  hajdanta  dicső  Etelének  hős  unokája, 
Merre  utat  nyithat  kardjával^  menni  fog,  és  az 
Osi  hazát,  ha  különben  nem,  megszerzi  erővel. 
Hogy  pedig  a  görögöt  s  bolgárt  nem  rettegi  népem 
És  hogy  vesztünknek  Volgánál  híre  ne  lenne, 
Bátran  eléállunk.    Te  azonban  menj  el  uradhoz, 
Mondd  meg  mint  leltél  bennünket  Zagyva  vizénél, 
S  még  tán  szólani  fogsz,  mikoron  meghallod  eminnen 
A  zúgó  tábort  s  pusztító  fegyvere  hangját." 

O  ismeri  népét,  s  tudja  mit  Ígérhet. 

S  mily  magát  kedveltetö  alakban  jelenik  meg  ez 
a  hadintézö  azon  tanácsban,  hol  az  elhullottak  te- 
metéséről értekeznek  a  vezérek  (IV.  Ének).  O  a  ta- 
nácskozást nem  szakasztja  félbe  egy  deszpót  menny- 
dörgéssel, hanem  megadja  a  daliáknak,  hogy  mind- 

S* 

nyájan  bölcsen  szóltak,  de  hog-y  tandcsosb  a  holtaknak 
végtisztességet  tenni,  mint  Hadúr  istennek  botorul 
elvárni  haragját.  S  e  szerint  megmondja,  hogy  mit 
tart  a  végbevitel  módja  felöl;  s  észre  vévén  beszéde 
alatt,  hogy  a  hősök  megnyugszanak  tanácsán,  el  is 
rendeli  egyben  a  cselekvendöt :  amit  amazok  paran- 
csolatként tisztelnek  kegyes  és  bölcs  uroktól. 

De  most,  fel !  hazám  képírói !  Nagyobb  s  mél- 
tóbb tárgyat  poézisunk  nektek  alig  nyújtott  még.  Hor- 
vát István  Árpádja  (az  Auróra  1.  évében)  s  Vörös- 
marty é  (a  Zalán  7.  lapja  szerint,  mely  lócust  fel  is 
hoztam)  egészen  képfaragói  manierban  vagyon,  mely 
a  legsajgóbb  fájdalmaktól  égő  Laokoonra  is  a  nyuga- 
lomnak s  isteni  tűrésnek  egy  bizonyos  mázát  önti  el. 
De  azon  jelenés,  mely  a  IV.  éneket  fejezi  be,  szép 
grouppja  miatt  és  a  fö  hős  Árpád  képében  gyöngén 
öszveolvadó  nüánszaira  nézve  inkább  a  festőt  látszik 
megkívánni. 

„AH  egyedül  Árpád  egy  csendes  kis  halom  ormán, 
Nézi  körül  a  sík  tájékot,  az  elleni  tábort, 
Mely  sokaságával  mozog  a  nagy  téren  előtte. 
Lelke  magas  képzésekkel  forog  a  nagy  időben, 
Annak  elébbi  s  jövő  tüneményit  látja  lebegni, 
8  titkos  imádságot  mond  hála-buzogva  Hadúrnak. 
És  ragyogó  arcán  forró  köny cseppje  lecsordult: 
Hír  égett  hevülő  kebelén  s  w/  honja  szerelme.^ 

101.  102. 1. 

Itt  az  égtől  kedvelt  és  védett  bajnokot  látjuk,  tiszta 
emberiségében  lelkét  meghajtani  az  Úr  előtt,  hozzá  es- 
dekelni harci  szerencséért,  melyet  nem  magáért  ki- 

ván,  hanem  népéért^  (a  dicsőség"  szomja  mellékes  rúgó, 
de  mely  nélkül  nincs  nag-y  tett)  s  a  hír-óhajtás  köny- 
nyé  olvad  fel.  A  legremekebb  vonás  Árpád  fenség-es 
képében : 

Értetek,  ó  új  hon  keresői,  fohászkodik  6  most 
Már  születetett  hősök  s  születendök!  értetek  e'g  ő, 
S  harci  vite'zse'get  ke'r  a  hadak  istenurától. 

Ig-y  kiált  fel  a  költő,  hogy  hősét  úgy  fesse,  mint  az  ég 
és  föld  közbenjáróját,  összvekapcsolóját,  s  nemzete 
egész  jövendő  szerencséjének  kútfejét,  vitézsége  szer- 
zőjét. 

S  a  fejdelemnek  bizodalma  az  éghez,  melyből 
egész  nagysága  származik,  meg  is  jutalmaztatik, 
mert : 

Meghallgatja  Hadúr,  és  ád  hadi  szörnyű  szerencsét 

S  amint  szikrázó  karddal  rá  inte      —  — 

Eeszkete  ég  és  föld  s  a  földnek  büszke  lakói, 
Csak  maga  Árpád  nem,  nagy  erőt  érezve  szivében." 

103. 1. 

Igen  is,  mert  ő  közelebb  áll  istenéhez  s  érti  intését  ott 
is,  hol  mások  bizonytalanságban  bolyongva,  haragja 
jelének  sejtik.  E  részről,  Virgil  pius  epithetonát  vi- 
selhetné. 

De  hogy  az  imádkozó  Árpád  képéhez  térjek 
vissza,  lássuk  mily  benyomást  tehete  Árpád  ezen  állá- 
sában ellenségeire,  s  oly  percben,  mikor  keble,  céljá- 
tól, istenétől  s  ön  erejétől  buzogva  egészen  be  vala 
töltve: 

r Barna  haját  s  vállán  tarkúló  párduca  szélét 
A  siető  szellő  kapkodja  s  aranynyal  elöntött 
Fegyvere  szép  fényén  haloványan  reszket  az  alkony. 
Néz  iszonyodva  reá  a  pezsgő  elleni  tábor: 
Egymást  kérdi  hevén,  s  a  kérdés  közben  elámul 
Amint  látja  felén  rettentő  kardja  világát, 
És  daliás  tetemét  magasan  fölnyúlni  toronyként." 

101.1 


Milytableau!  Ha  festő  volnék,  mennyi  időt,  gondot 
és  munkát  fognék  erre  szánni !  Hiszen  ez  képirónak 
van  festve !  Árpád  a  kis  halom  ormán  áll  —  igen,  mert 
neki;  mint  fő  személynek,  a  kép  elülső  részén  (Vorder- 
grund)  van  helye,  az  estveli  szél  ingatja  a  deli  hősnek 
barna  fürtéit,  s  kék  szemében  könny  ragyog  („mint  kék 
levelén  szép  reggeli  harmat")  stb.  Hátuljában  (Hinter- 
grund)  mintegy  átellenében  a  halomnak,  felhős  esti 
homályban  az  alpári  vár  látszik  táborával :  mily  élet 
zsibong  ebben,  s  az  a  figyelem  a  fő  személyre!  Árpád 
halmának  megette  egy  kis  távolságban  a  magyar  ha- 
dak őrtüzeik  körül  sürögnek.  De  a  világítás !  a  hal- 
mot, mint  az  egész  prospectusnak  concentráló-pontját 
az  ezüst  hold  tölti  be  fényével,  kivált  pedig  a  hősnek 
arcát,  fegyvereit,  melyeken  az  arany  a  hold  halavány 
csillámival  vegyül.  Alpárra  csak  gyönge  világ  esik  a 
felhők  közül :  kiváltkép  pedig  a  vár  falaira ,  honnan 
Zalán  Kladnival  kémli  Árpádot.  A  magyar  tábor,  vi- 
lágítását, részint  a  holdtól,  részint  a  tüzektől  kapja,  s 
így  kettős  tónja  van.  —  A  festő  itt  mind  a  compositió, 
mind  a  characterek,  mind  a  tónusok  körül  magának 
sok  érdemet  szerezhetne ,  s  végtelen  hathatós  képet 

adhatna.  De  olvasd  meg  a  következő  helyet  is,  mely 
egyszersmind  Zalánt  is  bővebben  festi.    Zalán  mond : 

„Kiadni,  te  megjártad  seregét  a  büszke  magyarnak. 
Szólj,  ki  az,  aki  amott  egyedül  áll  a  halom  ormán? 
Párduc  inog  vállán  s  ide  látszik  fegyvere  fénye. 
Oly  daliás  képet  mutat  ez,  mint  hírnek  ntána 
Gondolom  Árpádot,  kit  nemze  Ügek  fia  Álmos, 
Es  kire  mindenek  azt  mondják  huta  vélekedéssel 
Hogy  daliás  iszonyú  képét  ki  nem  állja  halandó. 
Én  pedig  útálom,  mint  a  lator  éjjeli  tigrist."'  Ott. 

S  midőn  Kiadni  monda:  „reánk  vad  lesz,  mert  meg 
van  sértve  szavunkkal"  felel  boszúsan  Zalán : 

„Hah  remegő  üreg,  és  vadsága  ijeszthet- e  téged? 
A  delelő  napot  az  többé  nem  fogja  megérni, 
S  népe  szelídebb  lesz  mint  a  füves  éjjeli  sírdomb, 
így  szólt  és  büszkén  végig  pillanta  gyülöngö 
Bajnokain  s  tenger  bolgár  s  görög  ezredek  árján. 
S  állhattlan  lelkén  féleimit  elölte  haragja." 

Mily  valósággal  festetik  ismét  ez  a  gyenge  fejedelem, 
ki  félelmét  mindég  erőltetett  haraggal  igyekszik  el- 
űzni, s  maga  s  mások  előtt  eltakarni.  Mások  jelessége 
ellen  azzal  páncélozza  fel  magát,  hogy  azt  kétségbe 
iparkodik  vonni  s  indulatos  beszéddel  maga  magával 
az  ellenkezőt  elhitetni.  Ez  minden  gyávák  fortélya  s 
asyluma.  —  S  ezen  félve-haragvó  Zalánról'a  költő 
megint  a  bátran ,  csendesen  bizó  fő  magyarra  szökik 
által,  hogy  a  contrasztot  ismét  s  annál  mélyebben  érez- 
tesse. 

E  helyre: 

„Láttam  rettenetes  karját  kardjával  emelve, 
Melylyel  népének  mikor  int  vala  könnyű  lováról. 

Azt  véltem,  hogy  csattanik  a  levegőben  utána, 
És  beszakad  földünk,  valamerre  dobogva  lenyargalt. 
Csendes  egyébkor  s  a  kegyes  égre  hasonlatos  arca: 
Népe  vadabb  s  egyedül  ő  tartóztatja  haragját". 

észrevétetett^  hogy  magával  ellenkezni  látszik  a  költő 
mikor  a  könnyű  lónak  alább  oly  nehézséget  tulajdonit, 
hogy  a  föld  tőle  majd-majd  beszakad.  A  könnyű,  ló,  a 
sebes  nyargalás  igen  is  szittyái  vagy  inkább  napke- 
leti! de  e  sebességgel  épen  nincs  öszvekapcsolva  a 
nehéz  fellépés  is :  ha  t.  i.  igazán  könnyű  a  mén.  Ezek- 
ben tehát  veled  egy  véleményben  vagyok.  De  én,  nem 
tekintvén  ezen  ellenkezést,  főkép  azt  találom  szükség- 
telennek, hogy  a  matéria  tulaj  donságinak  legmateriá- 
lisabbja  még  auxesissel  is  festetett :  mely  magában  is 
képtelen  a  fenségest  emelni ,  sőt  gátlani  látszik  a  ló- 
nak röptét*). 

Nyolcadik  Levél. 
Legkitűnőbb,  legsajátabb  s  bizonyára  legszebb 
oldala  Árpádnak  az,  mely  lelkesedésében  mutatja.  S 
a  lelkesedés  erővel  is  jár.  l^j  láttuk  őtet  a  IV.  Ének 
végén ,  így  látjuk  az  V-nek  végén  a  nemzeti  áldozat 
felett  könnyező  szemmel  de  rettentő  hangon  imádkozni 
népével  (127  1.) ;  így  szemléljük  (a  VI.  Énekben)  lán- 
golni, hol  a  daliák  énekeket  mondanak:  míg  végre 
Lehel  énekén  annyira  felbuzdul,  hogy  maga  is  dali  szó- 
zatra fakad : 

„Párducos  Árpádot  fellengzö  képzet  emelte, 

S  dallá  lett  ajakán  a  szittyái  szózatok  árja.      140.  1. 


1)  Későbbi  jegyzet:  A  gáncs  nem  helyes.  Nem  a  költő  fest 
itt,  hanem  Kiadni  festi  Árpádot,  s  a  képben  Árpád  hatása 
Kladnira  adatik. 

s  foly  a  hatalmas  és  erős  szózatok  árja ,  sőt  hymnuszi 
hangot  és  emelkedést  vészen  fel.  Ezen  ének  Árpád 
religióját  egész  tiszta  magasságában  fejezi  ki.  Aki 
így  gondolkodik,  ily  szellemtől  van  általhatva,  magá- 
ban viseli  már  a  győzedelmet,  s  így  ennek  eddig  való 
reménye  hitté  vál  bennünk ,  míg  Zalán  porhanyó 
alapra  építi  szerencséjét.  Költőnknél  tehát  characterek 
szülik  és.  igazgatják  a  fabulát,  nem  ez  ragadja  magá- 
val a  charactereket. 

S  mily  szépséggel  van  a  viaskodó  fejdelem  fel- 
ruházva. A  költő  nem  öltött  rá  páncélt :  például  a  nép- 
nek, hogy  a  bátorság  az,  mely  csodát  tesz  a  harcban, 
hogy  ő  életét  nem  rejti  el  a  halál  előtt,  hanem  ezt 
karddal  várja  bé;  s  végre  hogy  népe  annál  inkább 
féltse  vezérét. 

„Lomha  tevére  való  a  terh,  nem  bajnoki  testre. 
Kard  nekem  a  páncél;  szabadon  viszi  homlokom  a  nyílt 
Könnyű  kalpagot ;  és  mikor  eljő  vég  napom,  a  szép 
Föld  színét  s  ragyogó  egeket  meglátom  utolszor." 

183. 1. 

Mily  mosolygó  képe  a  vég  veszélynek !  S  így  Árpád 
bátorító  szavaival,  bölcs  tanácsaival,  rendeléseivel  min- 
dég egy  célra  igazgatja  az  egészet.  Könnyen  fordulva, 
a  harcmezőt  villámként  átröpüli : 

Mint  a  mennyküvező  isten  ment  közben,  erősebb 
Földi  halandóknál,  a  győző  párducos  Árpád." 

1911. 
Maga  is  személyes  viadalokba  ereszkedik ,  a  rettene- 
tes Alkest  ő  győzi  le,  az  ellenhad  lelkének  Viddinnek 
csillagát  ö  borítja  be ;  Ármány  Rémjei  rajta  ki  nem 
foghatnak: 

„Csak  maga  nem  rettenve  megállt  a  párducos  Árpád,       '^ 
A  dühödő  Rémnek  helyt  nem  hagya  büszke  szivében." 

226.  1. 

igy  lett  ö  halál  angyala  a  görögöknek.  Mily  elevenen 
s  ünnepélyesen  van  adva  azon  perc^  melyben  a  görög 
zászlót  foglalja  el;  és  az,  mikor  Philón  az  ellenség  fő- 
vezérén diadalmaskodik.  De  a  köjtő  ezeken  kivül  egy 
más  leventéi  virtussal  is  felékesíti,  melyet  már  ott  lá- 
tánk,  hol  a  dölyfös  követséget  hozónak  megengedi  a 
beszéllést,  s  az  ellenségben  is  becsülvén  a  hűséget  — 
valamint  a  népek  természeti  jusát  is  —  mond : 

„követ  és  hű  szolga  ne  féljen.''^ 

101.1. 

S  mily  széplelküséget  gyakorol  Alexison,  ki  bizodal- 
masan  életéért  eseng  előtte: 

„Még  is  hasztalanul  ne  reméli j  Árpádnak  előtte,"' 

189. 1. 

Ebből  egyszersmind  a  kegyes  igazgatáshoz  szokott  fej- 
delmet  látjuk.  S  valamint  ő  vala  lelke  a  csatának 
folyvást ,  ú^j  őneki  vala  fenntartva  Zalán  személyes 
meggyőzése ,  melylyel  az  epicus  történet  bevégződik. 
A  csomó  oldva  van  ■ —  ha  az  eposz  katastrophjáról  igy 
szólni  lehet  —  s  ekkor  látjuk  először  lelkét  a  siker 
örömétől  izgattatni;  harsogó  szavakban  önti  ki  azt, 
amit  lelkében  forgatott  „a  nagy  üdőben",  s  általengedi 
magát  zajló  gyönyörűségének.  Zalán  gyászos  állapotja 
e  percben  annál  inkább  érezteti  magát. 

Meghatóbb  bevégzést,  mint  Zalán  Futásáét,  nem 
ismerek. 

Kilencedik  Levél. 

Az  én  véleményem^  kedves  barátom^  egészen  kü- 
lönbözik a  tiédtöl,  mely  szerint  te  Árpádnak  szerelmet 
tulajdonítottál  volna.  Sajnálod,  bogy  a  költő  elmii- 
lasztá  ezt  a  nevezetes  nagy  charactert  ezen  legembe- 
ribb szenvedelemben  is  felmutatni :  ezen  oldal  felette 
interesszáns  volna,  mondod,  s  ezen  a  mezőn  a  leggaz- 
dagabb zsákmányt  reményléd.  Kiváltkép  pedig  azon 
relátióra  volnál  kiváncsi ,  melybe  Vörösmarty  Árpád 
szerelmét  nagy  céljával  hozta  volna.  Én  azt  hiszem,^ 
tévedésben  vagy.  Tagadhatatlan ,  hogy  a  szerelmes 
Árpád  igen  interesszáns  jelenés  volna ;  s  hogy  felette 
sok  romántos  és  meglepő  situátiókat  szolgáltathatna. 
Más  költeményben  igen,  ebben  semmikép  sem.  Az  ö 
charactere  oly  sajátságos,  oly  fnagában  elvégzett,  oly 
egy  célra  törekedő,  hogy  lehetetlen  vala  őtet  még  más 
szenvedelemmel  felruházni,  a  nélkül,  hogy  e  character 
egysége  ne  szenvedjen.  Oszve  kellett  volna  kapcsolni 
ezen  indulatot  többjeivel;  nehogy  a  legbotránkoztatóbb 
dualismust  hozza  be  lelkébe.  De  mily  relátióba  ten- 
néd fő  plánjával,  mely  nem  más  mint  országot  álla- 
pítani? Motívnak  lehetne  használni,  de  csak  mellékes- 
nek, alrendünek  (subordináltnak),  mert  fő  motiv  soha 
és  semmikép  sem  lehet,  s  ha  mellékes  is,  célja  vesz- 
tett volna  nemességéből,  a  végbevitel  pedig  nagyságá- 
ból. Különben  is  Árpádnak  csak  egy  motÍAga  lehet. 
Ilyetén  mellékes  cifraságok  által  tehát  a  nagy  dolog 
egyszerűsége  s  ez  által  méltósága  is  szenvedne.  Ár- 
pádnak,  characterénél  fogva  gyöngéd,   nagylelkű  és 

állhatatos  szeretőnek  kellene  lenni,  ki  kedvesének 
mindent,  ami  ö,  s  ami  ötét  illeti,  feláldoz :  mert  ö  csak 
nagy  szerelemre  képes ;  így  tehát  lehetetlen,  hogy  sze- 
relme, céljával  öszve  ne  ütközzék.  S  melyik  indulat 
rovására  fogna  aztán  a  kettőnek  öszveegyeztetése  tör- 
ténni ?  Akármelyikén,  Árpád  itt,  vagy  amott  fogyat- 
kozást szenvedne ,  s  így  már  nem  az  az  Árpád ,  aki 
most.  Ha  pedig  Árpád  kedvesének  hasonló  charactert 
tulajdonított  volna,  amint  akarnád  ,  akkor  is  a  dolog 
csak  úgy  ment  volna,  mint  a  nélkül,  s  a  költeménybe 
egy  szükségtelen  alak  csúszott  volna  be,  annál  na- 
gyobb kárával  az  egésznek,  mert  a  fő  személyhez,  kit 
a  költő  annyira  kiemelt  a  többi  felett,  oly  közel  állt 
volna.  A  költő  úgy  tartotta  Árpádot,  hogy  a  nagy  fel- 
tétel keblét  egészen  betölti,  s  másnak  többé  helyt  nem . 
a,dhat.  Még  az  az  idő  nem  jött  meg,  hogy  magának 
élhessen.  Az  ő  szerelme  ,^népe  és  új  lionja  szerelme'-^ . — 
Azt  említed  még,  hogy  a  legtöbb  eposzokban  a  fő  hős- 
nek szerelem  tulajdoníttatik,  s  például  Achillest  hozod 
fel.  De  gondold  meg  Achilles  alapvonásait:  azt  az  ér- 
zékenységet, izgathatóságot;  az  ő  tendentiáját,  jelen- 
tését —  s  Árpádét.  Költőnk  magát  bevett  vélemények 
által  soha  el  nem  hagyja  tévesztetni. 

Tizedik  Levél. 

Árpád  után  a  magyarok  közt  leginkább  Ete 
vonta  figyelmemet  magára.  0,  a  fővezéri  Undnak  fia, 
születésével  annyiakat,  szépségével  mindeneket  fe- 
lülhalad a  magyarok  közt  (11.  21.1.);  gyors  (22.1.)? 

bátor,  s  erőre  hatalmas  a  harcban  (11.  55.  73.  1.),  bát- 
ran csap  Ármányra  (42.  1.),  Csernát  már-már  agyon 
sújtja,  Ármány  által  meggátoltatik,  de  ö  ettől  nem  ir- 
tózik (69.  1.) ;  Izácsot  óriási  erővel  legyőzi  (70.  1.),  sőt 
végre  még  a  vad  Csernát  is  (117.  1.),  s  kik  ennek  tes- 
tét vissza  akaiják  szerezni  (119,  120.  1.)  *,  álnok  erővel 
öli  meg  Bodrogközben  a  lázadó  pórt  (219.  1.),  s  keser- 
vesen panaszkodik,  megértvén  hogy  a  fő  ütközettől 
távol  kell  maradnia  (94.  1.).  De  ő  nem  csak  bajnok, 
hanem  a  legnemesb  hazafi  is.  0  az  első ,  ki  áldozatul 
felajánlja  magát  Ármánynak ,  hogy  nemzetétől  a  kár- 
tékony istenség  hatalmát  elfordítsa  (45.  1.).  De  a  költő 
az  emberről  sem  feledkezik  meg,  s  mély  igazsággal 
festi  belső  háborgásait,  mert  ő  háborog  még  is :  el  kell 
hagynia  egy  szeretett  atyát,  egy  kedves  leánykát,  szive 
barátit,  az  egész  szép  világot,*  mely  oly  bájosan  mo- 
solyg  elébe;  pedig  ő  mindezeken  oly  igen  csügg. 
Azért  is,  noha  esket  mindenkor  be  iparkodott  tölteni^ 
soha  iszonyú  búvától  meg  nem  válhatik.  A  szerelem 
benne  mindég  eleven,  minden  tetteibe  bevegyűl :  de 
még  is  mindég  úgy ,  hogy  alárendeli  azt  a  nemzet  ja- 
vának ;  s  elébb  nem  él  szerelmének,  míg  hősi  köteles- 
ségeit be  nem  tölti.  így  öregbíti  hősének  érdemét  a 
költő ;  s  azért  részvételünk  mindég  teljes  mértékben 
kíséri.  De  az  ő  szívét  erősíti  azon  gyermeki  bizoda- 
lom is,  melylyel  istenén  csügg :  azért  nem  foghat  ki 
rajta  Ármány  hatalma;  s  maga  Hadúr  őre  és  pajzsa 
veszedelmei  közt.  Mi  szép  ekkor  látni  a  deli  iQút  mint 
örül  életének,  s  mint  ad  érte  buzgó  hálát  Hadúrnak 
(96. 1.)  ;  s  ismét,  midőn  barátja  Hábor  után  való  sajgó 

fájdalmában;  sebeit  nem  tekintve;  újdonan  harcba  akar 
rohanni;  öt  Viddinen  megbőszülni;  s  mennyire  ér- 
demli ki  tiszteletünket;  midőn  nemes  ellenségének, 
Izácsnak;  megteszi  végső  tisztességét. 

Nem  annyira  szívünket  megvevő ;  mint  bájoló, 
más  színeinél  fogva;  Lehel ;  ki  boldog  ég  alatt  születve 
anyjától;  Tündértől  neveltetett;  kitől  vette  az  ének  ne- 
mes adományát  is.  Az  agg  Tündér  bájsípot  ád  a  gyer- 
meknekj  mely  az  ifjú  ajkain  harsány  kürt  leve,  s  „égi 

Dörgésként  zeng  táborokon  s  vérharci  mezőkön: 
Szívet  emel,  majd  szívet  aláz  a  bajnok  ajakról." 

12.  1. 

Lehel  a  bárdok  szép  mesterségével  bír,  melynek  ere- 
dete a  napkeleti  romantikának  legelmésb  fortélyaival 
^  gyermek  bájsípjában  s  az  i^unak  hasonlókép  titkos 
hatalmú  kürtében  festetik;  s  ő  az  egyetlenegy  a  hő- 
sök közt;  kinek  ének  adatott  (136.  1.)  De  az  ének  nála 
hősi  erővel  (52. 1.)  s  bajnoksággal  (75;  189)  párosul;  a 
győzedelmes  Hermesnek  is  ő  a  meggyőzője. 

E  tündér  oldal  nincs  meg  bátyjában  Hdborhany 
de  ez  sajnáló  részvétünket  bírja;  és  szeretetünket,  mi- 
dőn megholt  kedvese  után  való  búvában ;  új  életörö- 
met többé  nem  keres,  s  noha  a  gyenge  Dalamér  for- 
rón szereti,  ő  nem  viszonozza  érzését,  de  leventéi  gyön- 
gédségből még  is  elfogadja  szép  ajándékát  (52.  1.)  s 
emlékeztetőül  viszi  harcaiba.  Magas  termetét  nemes 
bátor  lélek  lakja,  s  barátját  Étét  Viddintől  élte  felál- 
dozásával menti  meg  (72. 1.). 

Könnyen  felinduló  vérével  mindnyáj  októl  külön- 
bözik Zoárd,  kinek  individualitása  egészen  ki  van  me- 
ritve  ez  egynehány  versben : 

„Hozza  hadát  deli  tündérként  a  nyalka  Zoárd  is. 
Nyugtalan  ez  mind  harcaiban,  mind  tettiben;  egyre 
Változik,  és  majd  űz,  majd  megszalad  a  csatatéren. 
A  hadat  űzőnek  kártévő,  mert  iszonyú-gyors 
Megfordultában,  a  győzőt  porba  teríti." 

8.1. 

így  ö  a  vérmezőn  mindenhol  ügyesen,  bátran  s  erősen 
forog  (159,  162,  171,  225,  238.  1.),  s  egészen  megsze- 
retteti magát,  midőn  gyöngéd  testvéri  búval  látjuk  a 
mélyen  sérült  Kadosa  felett  állani  (224.  1.).  De  midőn 
Orontes  élete  az  ő  hatalmában  van ,  s  ez  magáért  kö- 
nyörög s  a  gazdag  Graeciával  kecsegteti,  akkor  hiu 
lelke  megfeledkezik  a  harcról,  népéről,  s  szép  Görög- 
országot hévvel  megkívánja.  A  költő  azonfelül  itt  Zo- 
árdnak  honjától  való  utóbbi  elszakadásáról  is  megem- 
lékezik (171.1.),  s  így  gyülölségünknek ,  majdnem 
megvetésünknek  is  kiteszi.  De  még  sem  tudja  egészen 
kitörülni  keblünkből  azon  gyönyörűséget,  melylyel 
minden  lépteit  követjük ,  mert  kényes  nyalkaságával 
ö  a  legborongóbb  scénákra  is  meleg  világot  hint. 

Kadosa  férfiasabb  s  állhatatosb  lelkű  öcscsénél. 
Születésére,  melynél  fogva  oly  közel  rokona  Árpád- 
nak, s  meggyőzetlen  karjára  büszke ;  hazáját  minde- 
nek felett  szereti,  s  érte  népét  s  édes  gyermekét  is  oda 
hagyja ;  kettős  viadalba  bocsátkozik  a  görög  Schedios- 
sal,  kit  meggyőzni  ég,  mert  tiszteletet  kénytelen 
érezni  iránta,  s  hatalmától  félti  nemzetét.   Es  valóban. 

érdemes  is  vala  megg-yőzöjének  lenni,  s  mikor  Sché- 
diost  ön  lovásza  szerencsétlen  történetből  Kadosa  elöl 
elejti,  könnyeket  hullat  felette,  s  szelid  vigasztalással 
enyhíti  halálát.  Utóbb  maga  is,  Viddinnel  való  dicső- 
séges csatája  után  halálos  sebekben  sínlődvén ,  Zoárd 
öcscsétől  magát  nem  engedi  elvitetni  a  harcmezőről  s 
ápoltatni,  hanem  még  akkor  is  viadalra  s  boszúra 
buzdítja  öcscsét,  s  a  késkedőt  avval  hajtja  el  magától, 
hogy  megígéri  neki,  hogy  maga  is  meg  fog  jelenni  a 
csatában :  noha  veszedelmes  sebjeinél  fogva  már  kel- 
lett érezni  halálát. 

Az  ifjak  közt  még  sok  egyéb  jeles  characterkép 
közül  leginteresszánsabb  Lahorcán.  Ez  orosz  nemzet- 
ség, dicsőség  után  szomjazva,  kedvesét  elhagyván,  a 
magyarok  hadához  csatolja  magát,  de  utána  való  bú- 
vában  vissza  készül  térni,  ámde  a  szép  Bellira  nincs 
többé !  Vég  eltökélléssel  Árpád  zászlói  alá  visszatér  s 
kétségbe  esve  Ármányt  kéri,  rontaná  el  ötét  a  nem- 
zetért, így  bizonyos  halált  kerestében,  Antipater 
gyönyörű  hölgyére  akad  kemény  hadi  viseletben,  s 
ott,  hol  ilyen  jelenést  legkevesbbé  sejthetett.  Űj  élet- 
öröm gerjed  keblében  —  de  órája  megjött :  Antipater 
által  elejtetik.  Laborcánnak  az  anyatermészet  szép  és 
erős  testet,  meleg  s  fogékony  keblet  adott,  de  egyszer- 
smind könnyen  felgerjedöt,  melynek  nem  volt  elég 
ereje  a  kényt  a  kötelességnek  feláldozni,  vagy  a  két- 
séget okokkal,  a  bút  türelemmel  legyőzni.  O  szerété 
kedvesét,  de  a  magyar  i^ak  dicső  pályafutása  szívét 
elcsábította  ,  s  így  a  szempillanatnak  bódulva,  képes 
volt  a  leánykát  elhagyni,  de  nem  egészen  el  is  felejteni: 

t.  i.  ez  első  szenvedelem  erőt  vön  rajta:  de  későn!  a 
sors  megbüntette  már ,  s  ö  az  önkészített  búnak  min- 
den ellenállás  nélkül  helyt  ád,  s  így  maga  készíti  ma- 
gának kora  veszedelmét.  Lakol  tebát  cselekedetiért, 
s  így  a  költő  bennünket  azzal,  kit  nem  szeretünk,  mert 
hónától,  hitétől  s  kedvesétől  elszakadt,  kiengesztel. 
Azon  felül  menti  őtet  ifjúsága  is ,  sőt  kénytelenek  le- 
szünk szeretni  azt  kit  mindnyájan  szeretnek,  sajnálni 
kit  mindenek  sajnálnak.  Zoárddal  van  analógiája,  de 
ez  hütelenségében  boldog  lesz,  amaz  szerencsétlen,  s 
ez  teszi  a  nagy  különbséget.  Laborcánt  sajnos  érzésünk 
követi  s  végre  tiszteletünk  is,  mert  a  harcban  bajnok, 
s  emberül  vitézkedik.  A  lépcsőnként  fejlő  s  forduló 
érzemények  festésében  a  költő  egyforma  psychológiai 
mélységgel,  szeretettel  és  szerencsével  jár  el ;  s  példát 
nyújt,  mint  kell  consequensnek:  lenni  a  characterek 
kivitelében. 

A  vének  közt,  kik  még  harcolnak.  Étének  apja 
tűnik  ki  leginkább :  a  „komoly"  TJnd.  Korra  s  bölcse- 
ségre  a  magyar  hadnak  Nestora ,  de  Homérénál  baj- 
nokságra feljebb  áll,  s  agg  koráig  megőrizte  iiQúsága 
erejét  s  lelke  férfiasságát.  A  dicsekvés,  melyet  amaz 
oly  igen  szeret,  benne  nincsen  meg,  mert  még  erőt 
érez  inaiban  ;  nincs  meg  a  csevegni-szeretés ,  mert  ö 
cselekszik.  Mindazáltal  hatalmas  szóló  is  a  tanácsban, 
s  a  bölcs  Árpád  az  ő  véleményéhez  szít,  midőn  a  te- 
metésről tanakodnak  (95.  1.)-  Maga  Hadúr,  kinek  sza- 
kadatlan hódul  lelke,  védi  Viddinnel  való  csatájában; 
s  a  nép  szája  mindig  istenesnek  nevezi ,  mert  oly  fér- 
fiúnak nézi,  ki  istene  kedvében  s  védelmében  áll.  Or- 

Toldy  Munkái.  Vm.  *  4 

cájának  bélyegei  méltóság ,  nyugalom  s  komolyság ; 
igen,  mert  bizodalom  tölti  el  keblét,  es  sok  emléket, 
fájdalmat,  örömet  és  gondot  hordoz  szívében,  mióta 
Ügek,  Álmos,  és  Árpád  katonája.  De  mi  szép,  midőn 
Árpádtól  hízelkedő  szavakkel  illettetvén,  arca  felvídá- 
múl,  s  önmagára  levén  emlékeztetve,  önérzése  előlép 
rejtekéből  (9.1.).  Theophilt,  amiérthogy  gúnyokkal 
illette  a  magyarokat,  legott  megöli  (174. 1.) ;  s  Viddin, 
ki  látván  a  tiszteletes  férfiút  magához  közelíteni,  őt  a 
veszélyre  figyelmezteti :  Und  nem  felel,  s  némán,  fér- 
fias erővel  kezdi  csatáját. 

Hűha.  Undnál  nem  öregebb,  s  hajdan  rettenetes 
ő  is  a  csatában,  most  sértett  karja  miatt  hadi  munkára 
tehetetlen,  Bodrogközben  éli  napjait.  Gyöngéd  és  bol- 
dog atya,  felifjodik  gyermekei  körében,  majd  szeretve 
andalog  szép  fiatalságán,  majd  búsul  hogy  nem  vitéz- 
kedhetik  többé,  s  nem  halhat  meg  hőskép  a  csatatéren. 
De  Ete  és  Haj  na  szerelmök  felvidítja,  s  épen  mivel 
Étét  vejének  óhajtja,  harcra  és  szép  harci  tettekre 
buzdítja.  Mily  érdeklőn  szól  szívünkhöz  az  istenes 
öreg  iszonyú  fájdalmában,  midőn  kedves  Hajnáját 
futásközben  elveszte ;  s  ismét  midőn  visszanyervén 
őtet,  az  ég  urát  buzgósággal  áldja.  —  Lehetetlen 
itt  meg  nem  emlékezni  Hubának  tíz  éves  kisded 
fiáról  is,  a  „fürge"  Bodorról!  ^q\ö\q  egy  második  Ete 
készül ;  csak  hat-hét  esztendőt  neki  érlelőül !  Kedves 
gyermek !  Az  a  tűz,  az  a  szenvedély  a  fegyverek  kö- 
rül !  majd  apja  pajzsát  döngeti,  majd  buzogányát  emel- 
geti; ideg,  ív,  nyíl  az  ő  játékai  (13.  1.).  Mily  figyelem 
benne  Ete  fegyvereire  s  vitézi  külsejére  (2l.  1.)!  Mily 

gyöngéd  neheztelés,  midőn  apja  Étét  fegyverei  közül 
választani  hagyja: 

„Ó  de,  atyám,  ha  te  mind  od'  adod,  mi  marad  nekem?  En  hát 
A  hűvös  erdőben  heverészszek-e  bújva  naponnan, 
Vagy  csak  kurta  parittyával  harcoljak-e?  Távol 
Én  fejőket  könnyen  beverem  hajigálva  kövekkel; 
De  ha  közel  jőnek,  megmetszik  torkomat!  Akkor 
Tagjaimon  madarak  harcolnak  puszta  mezőben." 

24.  1. 

S  midőn  Ete  egy  lázadó  pórt  kerget,  a  fiu  is  utána  fut 
nyugtalan  észszel,  s  mikor  ezért  Huba  meginti,  hogy 
oktalanul  veszélybe  szalad,  nem  bírván  még  a  dárdát 
s  lába  még  kengyelig  nem  érvén,  fürge  Bodornak 

„beborul  vala  képe. 
Síra,  hogy  a  dárdát  nem  bíigák  karjai,  s  lába 
Még  kengyelbe  nem  ér". 

220.  1. 

De  nem  csak  a  „hősök  szikráját"  (24. 1.)  látjuk  benne, 
hanem  a  nyájas  kedvű  fiút ,  a  nénéit  gyöngéden  sze- 
rető öcsét  is  (13.  1.),  ki  jól  tudja,  hogy  Hajna  Étét 
szereti,  s  midőn  Ete  jöttekor  Hajnát  keresvén,  meg- 
leli, „hevén  pihegő  mellből  édesdeden"  s  valamelyes 
csintalansággal  hozza  hírét,  s  nénjét  találgatni  hagyja: 
„Kulpon  magzatja  vagy  Undé  stb."  ?  De  ebből  azon 
öröme  is  kitűnik,  melyet  érez  midőn  Hajnája  örvend. 
S  ez  a  szívbeli  melegség  nem  fog-e  utóbb,  ha  egyetlen- 
egy tárgyát  meglelé, '  oly  szerelemmé  válni ,  amilyen 
Etéé  ?  Mintha  Bodorban  Étének  gyermekkora  volna 
festve. 

4* 

Vörösmarty  a  magyarok  közé  egy  álnok  férfiút 
sem  vegyített.  Részrehajlás-e  ez?  Vagy  talán  ebbéli 
erejét  a  bolgár  Cserna  rajzolására  akarta  fentartani? 
Én  az  elsőt  gyanítom.  Gyávát  sem  találni  köztök.  Ha 
ezen  két  character-nemet  nem  átallotta  volna  hasz- 
nálni költőnk,  lehetetlen  hogy  sok  új  és  interesszáns 
situátióra  ne  nyert  volna  motívokat.  Azonban  Attól, 
ki  ennyit  adott,  nincs  jusunk  azt  kívánni ,  amit ,  úgy 
látszik,  nem  akart  adni. 

Tizenegyedik  Levél. 

A  többi  nemzetek  fő  személyeihez  értünk,  me- 
lyek ismét  új  ol dalokat  mutatnak  a  vizsgálónak.  Ve- 
gyük a  három  fő  bolgárt.  Viddin  és  Izács  férfiasságra 
s  erőre  hasonlók :  de  amaz  vad,  rohanó ;  ez  elmélkedő, 
nyugodt:  azért  amaz  vakmerő ,  ez  bátor;  amaz  jobb 
vívó,  ez  jobb  vezér;  amattól  irtózunk,  ettől  félünk; 
amaz  dölyfös,  ez  büszke :  s  ezt  tiszteljük  és  szeretjük. 
—  Cserna  bírja  ugyan  Viddin  erejét  s  vakmerőségét, 
de  őt  más  ösztön  űzi :  Viddin  vad  katona,  Cserna  egy- 
általjában  csak  vad  ember,  s  mint  ember  a  költemény- 
nek minden  többi  hőseinél  annyival  alább  való, 
mennyivel  feljebb  áll  valamennyinél  szépségre. 

„Teste  magas,  karcsú;  haja  hosszú,  barna;  setéten 
Verdesi  fürtéivel  vállát,  e's  szinte  leányi 
Lágy  sze'pség  mosolyog  hóképén.   Majd  hihetetlen 
Hogy  lakik  ennyi  erö  s  vadság  ily  gyenge  tetemben." 

34.1. 

Fia  a  tiltott  szerelemnek,   az  álnok  szerencse  neven- 
déke,    dölyfös ,   szilaj ,  kegyetlen ,   vért   szomjúhozó, 

nyughatatlan,  buja ;  s  mivel  a  természettől,  rényen  ki- 
vül  mindent  nyert,  senki  iránt  nem  érez  kötelezett- 
séget :  neki  semmi  sem  szent,  csak  önkénye. 

Mindent  karjával  méreget.    34.  1. 

Kit  keze  megbírhat,  mind  ellensége.    34.  1. 

De  kimeritöleg  festi  e  kevés  szó : 

„Sokfélét  gondola,  többet 
Érze:  akart  mindent".     76.  1. 

i^j  ö  a  világban  maga  egy  világ,  status  in  statUy  ezzel 
örök  ellenkezésben,  küzdésben.  De  azért  pulya  is  ott, 
hol  maga  elégtelen ,  hol  kevesbet  reménylhet  a  világ- 
tól, hol  életét  valódi  veszedelem  fenyegeti ,  mert  drá- 
gábbja  még  sincs  az  életnél.  Ez  mindene  a  nagy  go- 
nosznak. Azért  némul  el,  midón  a  görögök  ellene  fel- 
lázadnak (90.  1.) ;  elnémul  midőn  Schedios  kettős  via- 
dalra hivja  ki  (91. 1.);  el,  Ete  dühe  előtt  (117.  1.).  Az 
emberi  társasághoz  ő  oly  irányban  áll,  mint  valamely 
idegen  test  az  élő  emberi  testben  éhez :  s  azért  ez  ma- 
gában soká  nem  tűrheti :  vagy  maga  bele  vész ,  vagy 
köréből  kitúrja,  mert  vele  össze  nem  forrhat.  Termé- 
szetes ,  hogy  itt  az  utóbbiknak  kellé  történni.  Magá- 
ban fekszik  tehát  kora  vesztének  szüksége  is,  amit  a 
költő  már  ott  elmonda  felette,  hol  először  vezeti  fel. 
A  szerencse,  úgy  mond : 

„öt  felvitte,  kevélyen 
Vak  bizodalmakkal  töltvén,  hogy  veszne  korábban 
És  nyomorultabban". 

34.1. 

Mindazáltal  ö  hadi  ellenség-e  által  vész ,  nagyobb  szé- 
gyenére, mint  ha  talán  orozva  öletett  volna  meg.  Öröm- 
mel látjuk,  hogy  vitézségre  is  van  ki  nála  feljebb  áll, 
s  hogy  a  sors  ezen  halála  által  a  borostyántól  is  meg- 
fosztotta. Ete  által  vész  tudnillik,  kihez  szépségre  és 
erőre  ugyan  hasonló,  de  lélekre  épen  ellenkező.  Mennyi 
erkölcsi  értelem  fekszik  e  történetben!  Apológiája 
a  rénynek.  Másfelől  pedig  hogy  dicsőíthette  volna 
Étét  a  költő  inkább,  mint  mikor  ezt  a  tigrist  veti  neki 
oda  martalékul. 

Ezen  kemény  bolgároktól  mily  való  és  mély  vo- 
násokkal különbözik  a  görög  had ,  melyet  Zalán  sege- 
delmére küld  vala  Ze(^; 

„Aki  viszontságok  közepett  nagy  tengereket  bír 
S  földeket,  és  féle'nk  népének  félve  parancsol". 

5.  1. 
s  alább : 

i 

„A  jó  császár".    35.  1. 

Ezen  kevés,  s  mintegy  mellesleg  oda  vetett  sorok  is 
az  ügyes  characterfestőt  bélyegzik. 

Philó,  a  segédhadak  fővezére,  egészen  annak 
született,  hogy  nagy  hadat  kormányozzon : 

Elmés  ez  pedig,  és  ravaszabb  nincs  napkeleten,  mint 

0,  ki  hadakban  s  békében  már  forga  sokáig, 

S  érti  kivált  a  két  értelmű  udvari  nyelvet. 

Nincs  nagy  erö  már  karjaiban,  de  eszére  hatalmas: 

Sergeket  ér  maga." 

35.  1. 

de  ezen  tulajdonokkal  még  nem  elegendő  ezt  a  hadat 
kormányozni,  s  egy  közös  célra  öszvekötni.  T.  i.  nem 

^\ég  durva,  nem  elég  erős  a  bolgár  vezéreken  kifogni, 
s  ez  Zalán  vesztének  egyik  oka.  A  tizedik  századbeli 
görög  character  benne  híven  van  festve :  forgott  s  gya- 
korlott ész,  ravaszság,  udvariasság,  tettetés,  és  hara- 
got elnyomni  vagy  legalább  rejteni  tudás,  de  mindezen 
eszközeit  a  kitűzött  célra  s  a  közjóra  fordítja,  és  soha 
nemtelenül  nem  jelenik  meg  előttünk.  A  gyűlésben, 
melyet  tart,  keményen  megfeddi  a  vezéreket,  kik  tudta 
nélkül  csatát  mertek  a  magyarok  ellen,  s  itt  a  józan 
kormányzó,  a  jeles  szóló  mutatkozik:  kemény,  catego- 
ricus  (86 — 93.1.);  ámbár  büszke,  feláldozza  büszke- 
ségét a  nép  javáért,  s  Viddinnek  enged  (180.  1.).  De  a 
harcban  is  jó  vitéz, 'jó  vezér  (p.  o.  161.  1.)  s  mindenek 
felett  kész  ékesszólása  hatalmával  buzdítja,  tüzeli, 
biztatja  népeit  (180,236).  De  végre,  midőn  seregei 
hátrálni  kényszeríttetének,  szétszóratának,  elveszteté- 
nek:  ő  maga  is,  ki  annyiszor  dicső  vala  a  csatában, 
nem  reménylhetve  már  hasznot  az  ellenállásból,  a  fu- 
tást választja  inkább  mint  a  halált,  melyet  keresni  si- 
ker reménye  nélkül  hiúság.  De  ezt  nem  keresve  is 
eléri  a  magyar  fejdelem  kezétől. 

A  spártai  Hermes,  a  legbátrabb  görög  csapatnak 
vezére,  magas,  izmos ;  sebes  a  harcban ,  dárdavetésre 
első  mindenek  közt  (160.  1.),  kemény  vívó  is,  és  : 

„Nemzete  régi  keménységét  hordozza  szivében; 

Tartja  szoros  rendben  katonáit,  tartja  magát  is". 

38.1. 
Azonban  még  sem  elég  individuális  character ;  közön- 
séges egyszerű  hatalmas  vitéz ;  keveset  nyújt  a  vizs- 
gálónak. 

Legmag-asb,  leg-nemesb  charactere  a  bolgár,  gö- 
rög és  tót  seregeknek  az  athenaei  Schedios.  Fö  görög 
nemből  származott,  de  erre  kevesbbé  büszke,  mint  ön- 
magára. Atyja  korán  avatta  már  be  nemzetének  régi 
történeteibe,  a  gyermek  tüzét  Athenae  romjain  és  Ma- 
rathon mezején  éleszté;  s  fegyvert  ada  kezébe,  s  azt 
forgatni  tanitá.  Csüggve  a  régi  dicsőségen ,  s  ön  lel- 
kébe befogadván  a  rég  elhunyt  nagy  lelkeket,  szomo- 
rún nézi  mint  távozik  el  nemzete  mind  inkább  dicső 
elei  virtusától,  melyhez  ö  maga  már  vissza  nem  vezet- 
heti: lelke  komor  lőn.  Kedves  nője  első  szülöttével 
elhalt,  s  ez  „örömét  elzárta  szivének  Örökre"  (197. 1.) ; 
rokona  sem  maradván ,  a  világtól  többé  semmit  sem 
várva,  követi  a  Leótól  frigyesének  küldött  sereget. 
Csendesen  halad  e  közt  feketés  fegyverzetében,  nem 
ragyogva,  de  a  legerősb  lelket  vive  keblében,  nem  ret- 
tegve semmi  veszélytől,  hanem  veszélyt  s  halált  szer- 
zendő  az  ellennek.  De  nem  átall  ő  időnek  előtte  is  a 
harcon  kivül  meghalni,  csak  hasznot  hajtson  ez  által 
az  övéinek ;  s  így ,  minekutána  a  gyűlésen  a  seregek 
egymás  ellen  látszanak  felkelendeni,  fegyvertelenül  és 
bátran  lép  a  fegyveresek  s  dühödök  közibe ,  s  keve- 
sebb sikert  várhatván  az  észtől,  melyre  appellált,  bát- 
ran kettős  viadalra  híja  Csernát :  hogy  egy  élet  veszne 
csak  a  sok  helyett  (91.  1.).  S  óriási  bajnokságát  a  harc- 
mezőn még  is  kényére  nem  fordítja,  sőt  vezérét  is 
inti,  ne  vétene  a  fővezér  parancsa  ellen ,  amit  a  köte- 
les tisztelet  s  ennek  felette  az  ész  is  kivan  (173).  Ka- 
dosával való  ütközetében,  sisakjától  megfosztottan,  a 
sok  rá  rohanók  közt  egyedül  s  mezítfővel  állván,  bát- 

ran  s  rendülhetetlen  lélekkel  várja  halálát  (179.  1.); 
de  kettős  viadalában  talán  örökké  kétes  maradt  volna 
ellenfelének  gyözödelme ,  ha  ön  lovászának  elvétett 
nyila  meg*  nem  öli  (200.  1.)  De  így  is  meggy özetlenül 
hal  meg,  és  nem  csak  tiszteletünk,  hanem  szeretetünk 
is  teljes  mértékben  követi.  Tagadhatatlan,  hogy  e  fen- 
séges characterkép  objectivitása  nagy  részét  a  jobbára 
drámai  eléadásnak  köszöni. 

Antipater  nemes  lelkű  férfiú,  szerető  nejétől  kí- 
sértetik a  csatába,  s  gondos  szerelme,  bajnokságával 
egyesítve,  igen  kedveitető  színt  ölt  reá.  Mint  vezér 
bölcs,  és  seregétől  szerfelett  szerettetik ;  de  még  sem 
elég  szemes,  Cserna  csalárdságától  megmenekedhetni. 
Ázsia  hév  tartományából  jőve,  forró  szenvedélyt  hoza 
magával,  a  féltékenységet,  mely  miatt  Laborcán  az  ö 
keze  által  esik  el  (67.  1.)  Szerencsétlensége  s  mások- 
nak utána  való  gyakor  keserve,  kivált  nevendékeé  La- 
miáséy  részvételünket  egészen  kivívja  neki. 

Az  agg  Notarásusik  szűk  hatáskör  engedtetett 
csak  a  költő  által;  de  lehetetlen  félre  ismerni  a 
festés  igazságát,  midőn  az  öreg  és  erejéből  kifogyott 
férfi,  dicsekedve  szeret  csevegni,  s  i^usága  szép 
tetteit  öntetszéssel  s  minden  takarékosság  nélkül 
elbeszéllni,  s  azoknak,  kik  jelenvaló  situátiój okban,  le- 
hetetlen hogy  figyelmes  füleket  kölcsönözzenek  neki. 
Ennyiben  ez  a  Notarás  Homér  Nestorára  emlékeztet, 
noha  egyéb  oldalainál  fogva  sokkal  alább  látszik  járni 
imennél. 

Zalán  azon  character  lehetett,  melynek  meghatá- 
rozásában a  költő  tétovázott.  Svaiéban  mind  conceptió- 

ban,  mind  kivitelben  hibás.  Amint  egy  elébbeni  le- 
velemben hozzád  megirtam^  Zalán  lelkének  alapvoná- 
sai a  habozás  és  pulyaság.  Motiv  ide  nem  kell ;  a  ter- 
mészet pulyává  tette^  jó !  Sejti  hogy  országából  ki  fog 
esni,  midőn  Árpád  mind  inkább  erösebbűlő  hatalmá- 
nak hírét  veszi,  és  könnyez  (3.  1.) :  e  nem  csoda.  O 
buja  is:  ez.  következetes ;  de  szerelmét,  mintleven- 
tához  illenék,  nem  oltalmazza :  helyesen ,  mert  benne 
nem  az  a  szent  és  erős  láng  lobog,  mely  hőssé  tehetné 
(1 21 — 3. 1.).  Azon  szempillantástól  fogva,  hogy  a  bolgá- 
rok megverettek ,  bátorsága  annyira  elveszett ,  hogy 
soha  többé  egy  reményszikrát  sem  látunk  felcsillám- 
lani  szívében ;  s  ezen  túl  mindég  úgy  beszéli ,  mintha 
vészese  már  elfordithatatlan  volna.  így  a  seregek 
gyűlésében  (91.  1.)  ;  így  midőn  Kiadni  szomorú  híré- 
vel visszatér  (92.  1.) ;  így  sopánkodik  akkor  is,  midőn 
kedvesei  oltalmat  kérnek  tőle  (122.  1.).  Mikor  tulaj- 
don katonája  Preheszka  feddi,  mintha  csak  nézni  jött 
volna  a  csatatérre,  maga  is  lelke  hanyatlását  kesergi, 
de  aztán  Viddinre  hivatkozik,  kinek  tilalma  tartóz- 
tatta mindeddig  a  csatától,  különben  ő  nem  nyugod- 
nék !  (203  1.),  s  megy,  ezt  mondván : 

„Jer  te  is,  és  villám  kardoddal  nyisd  meg  az  utat!'* 

Kundra  rá  csap  ugyan,  de  mikor  ez  ellent  áll,  nem 
látjuk  őt  magát  védeni,  hanem  mások  által  védeti 
magát  (223.  1.)  Ezek  tehát,  ha  részint  szerfelettvalók- 
nak  látszhatnak  is,  megegyeznek  még  is  az  eddigi 
képpel.  De  utóbb  ezt  a  passív  masszát  még  is  Pre- 
heszkával  együtt  „az  erőt  nyomni  bizodalmas  erővel" 

látjuk  (240.  1.).  Másutt  meg  Tassal  küzd^  ámbár  nem 
tudjuk,  mily  szerencsével  (236.  1.).  Ott  rohanni  is  lát- 
juk, és,  ami  több,  két  mag-yart  meg  is  öl  (235) ;  pedig 
még  mindég  azt  hinnők ,  hogy  fegyvert  sem  tud  for- 
gatni, bár  korábban  azt  olvastuk,  hogy  elbírja,  s  ismét 
hogy  azt  forgatva  járt  sergei  előtt  (156.  1.).  De  hogy 
az  utóbbik  helyen  a  költő  még  oroszlánhoz  is  hason- 
lítja, mely  hosszú  nyugalom  után  kijő  körmeit  köszö- 
rülni stb,  ezt  már  csakugyan  meg  nem  lehet  Zalánnal 
egyeztetni.  Végre  azután  csakugyan  megfutamlik, 
minekutána  két  ellenséget  megölt.  —  Én  azt  tartom, 
hogy  ily  végtelen  gyávaság  nem  lehet  tárgya  a  mű- 
vésznek ;  s  ha  a  história  ennyit  parancsolna  is  hinnünk 
Zalánról,  a  költő  nem  historicus  ,  hanem  alkotó ,  kit 
senki  sem  foszthat  meg  attól  a  szabadságtól,  hogy 
szüksége,  célja,  sőt  géniusza  tetszése  szerint  is  ne  vál- 
toztasson az  adott  elementumokon. 

A  tótok  közül  a  költő  Preheszkát  emeli  ki:  ez 
erős,  gyors  és  bátor  katona,  jelesen  vitézkedik  a  csa- 
tában ;  hat  fia  halála  vad  oroszlánná  változtatja ,  s  ön 
halálát  megölőjének  hasonlókép  halállal  fizeti  meg 
(244.  1.).  Míg  Preheszka  él,  Zalán  is  áll  még,  de  halá- 
lával ennek  nincs  többé  bátorsága  maradásra. 

Kiadni,  vén,  bölcs ,  hü  és  biztos  szolgája  Zalán- 
nak.  Ha  Zalán  indulatjában  az  éltes  emberismerő 
férfi  szavaira  hajtott  volna,  talán  nem  fogta  volna 
maga  magának  tökéletes  vesztét  készíteni. 

Ha  költőnk  a  férfinem  gyermeksége,  ifjúsága, 
férfiusága,  vénsége  festésében  valóban  szerencsés  mű- 
vész ;  ha  az ,  a  lelki  állapotok  azon  pontjától  fogva, 

melyen  még  tiszta,  csendes  és  sima  folyamot  képeznek, 
azig,  hol  ön  medrét  dúló,  gátot  törő,  mindent  elárasztó, 
égig  sodródó  s  örvényeket  nyitó  világtengerhez  hason- 
lók —  nem  kisebb  művész  ö  az  asszonyi  kebel  min- 
denféle mozgásainak,  heveinek,  remegéseinek  oda- 
lehellésében.  Mennyi  varázs  ömlik  el  itt  az  aetheri 
Hajnán,  ki  egy  elementumból  állva.  Étéhez  való  sze- 
relméből, atyját,  testvéreit,  a  nagy  anyatermészetet 
benne  és  csak  benne  öleli !  Mily  ártatlan  őszinteség 
minden  szavában,  tettében !  mily  egyszerűsége  s  gyön- 
gédsége az  érzeménynek  —  s  még  is  mily  erős  és  dús 
érzemény,  mely  minden  próbának  ellent  áll,  s  még  is 
mindennek  ád,  mert  épen  kimeríthetetlen.  Úgy  lát- 
szik, maga  az  istenség  mosolyogva  nézi  magát  keble 
tükrében.  S  mily  mennyei  bú  és  panasz !  Lehetetlen 
vala  az  égi  Tündérnek  ezen  angyal  boldogitásáért  lé- 
tét fel  nem  áldozni.  —  De  mily  emberi  szépség  ra- 
gyogtatja A72tipater  gyönyörű  hölgyét!  ki  veszélyekbe 
követi  férjét,  s  hűsége  dijául  csak  azt  kivánja,  hogy  az 
ne  nélküle  haljon  meg.  Gyenge  szerelmével  vidítja  őt 
folyvást  s  édesíti  bajait !  (40.  1.)  Mikor  pedig  Bors  ve- 
szedelmet hoz  férjére,  remegve  a  drága  életért,  őrzői 
közt  maradást  nem  talál,  elszáguld  segédül  híni  ura 
bajnokait  (64.  1.).  S  mint  fogódik  el  szívünk  azon  ké- 
pen, mikor  Laborcán  legyőzi,  és  sisakját  felcsapja. 
Mint  van  itt  arcán  lelke  szíve  lefestve  (66.  1.)  —  De 
másfelől  ismét  Inő-  és  Melitta,  Zalánnak  Görögország- 
ból elrablott  kedveseitől  sem  tagadhatjuk  meg  tapsain- 
kat. Bennök  a  csupa  asszonyiság  van  lefestve,  és  oly 
való,  oly  lágy,  oly  tapadó  színekkel !  De  őket  a  sajnos 

részvét^  a  könyörülés  indulatjával  szeretjük :  kikben 
tudnillik  a  buja  fejdelem  által  még-  zsenge  korokban 
más  irányt  vett  a  szerelem,  mint  vett  volna  anyjok 
körében ;  mert  a  nemes  alap  mind  kettejéböl  kivilág- 
lik: a  virító  ínónak  meleg  szerelméből,  melylyel  Za- 
lánon  csügg ;  s  Melittának  hervasztó  búvából  ii^uságá- 
nak  szépe  és  leányi  szemérme  után.  Abban  féltékeny- 
ség lángol,  ezt  szelíd  önfeláldozása  teszi  kedvessé. 

Stúdiumom  resultátuma  az,  hogy  Vörösmarty 
epicusaink  közt  mindeddig  a  legnagyobb  characteris- 
ticus.  Zrínyinél,  kinek  charactereit  jó  részt  Tassóban 
megtalálni  *),  eredetiebb ;  erőre  nézve  hozzá  hasonló ; 
különféleségre  nálánál  nagyobb**).  O  festéseiben  me- 
rész, de  lelkiismeretes  ;  tékozló  a  nélkül  hogy  gazdag- 
sága kimerítésétől  félnénk.  Bár  mennyi  személyt  ve- 
zet is  fel  a  színre,  s  ha  csak  egy  percre  is,  hogy  meg- 
jelenjen s  ismét  eltűnjék,  majd  mindeniknek  van  annyi 
sajátsága,  hogy  minden  másoktól  különbözzék,  hogy 
szoros  individuum  legyen.  Általánosságokban  soha 
meg  nem  nyugszik.  Fogd  a  könyvet,  s  meg  fogod 
látni  mindenhol. 


Tizenkettődik  Leyél. 

Azonban  van,  miben  meg  találtam  botránkozni. 
Ismered  már  Étét,  a  nemes  hőst,  a  szeretettel  teljes 
embert.    Mit  mondasz  tehát  arra ,  amit  a  költő  szájába 


*)  Még  sem. 

'*)  Nem  épen.    Későbbi  oldalglosszáL 

tesz  —  szívébe  az  nem  fér  —  midőn  Csernát  a  viadal- 
ban kivégzé?  Ete  Cserna  fejét  bolgár  társainak  oda- 
veti „rettentő  szóval  kiáltván" : 


„Ihol  van 
A  magasan  költ  fej,  feketítő  porba  keverve! 

Bánatos  anyjának  nyújtsátok  vissza,  hogy  ötét 
A  zajogó  tenger  habjában  mossa  fehérre^\ 

119.  1. 

Honnan  egyszerre  ez  az  iszonyú  boszúérzés?  e  vé- 
rengezö  harag,  mely  nyert  prédájával  meg  nem  elé- 
gedvén, a  legirtózatosb  gúnynyal  a  legszentebbet  ön- 
tetsző gonoszsággal  (Bosheit)  sérti?  Vagy  csak  szo, 
nemde?  De  a  szó,  a  gondolatnak  Vagy  érzésnek,  te- 
hát belső  tettnek  külső  jele!  Cserna  Étével  más  relá- 
tióban  nincsen,  hanem  hogy  ellenségének  ellensége. 
Ha  Cserna  hatalmas  és  vitéz  volt  a  harcban ,  Étének 
becsülését  érdemié ;  mert  amit  a  nemes  lelkű  hős  ma- 
gában s  a  magáéiban  megbecsül,  azt  az  ellenségben  is 
tiszteli.  Egészen  máskép  viseli  magát  Izács,  midőn  a 
jeles  Edömért  elejti.  Sajnosán  tekint  haldokló  szép 
ellenségére,  ki  midőn  neki  nem  árthat  többé ,  nem  is 
ellensége,  s  mond: 

„így  fizet  a  véres  hadak  istene  minden  időben, 
Bátor  bajvívó!  boldog  legyen  a  te  nyugalmad! 
Megjő  majd  napom  is,  melyben,  mint  szinte  hanyatló 
Testedet,  engem  is  a  förtelmes  férgek  elesznek." 

63.1. 

Ete  ugyan  ezt  nem  mondhatá,  s  nem  így;  de  annál  ke- 
vesbbé  azt  amit  mondott.   Más  volna,  ha  atyját,  test- 

vérét,  édes  kedvesét,  vagy  szive  barátját  ölte  volna 
meg  Cserna;  mint  mikor  Hektor  Achilles  leikefelét 
Patroklost  ölte  meg :  de  ekkor  is  Ete  nem  Achilles,  és 
megelégszik  ellensége  halálával.  Tarcal  ugyan  Cserna 
által  ejtetett  el  a  csatában;  de  Tarcal  és  Ete  közt  nem 
látjuk  azt  a  barátságot,  mely  e  tettet  menthetné.  To- 
vábbá, Ete  nem  ismerte  Cserna  erkölcsi  veszettségét, 
s  ha  is,  őrá  nincs  annak  megbírálása  bízva.  Bizonyos, 
hogy  Ete  itt  kiesett  characteréböl,  vagy  inkább,  hogy 
a  költő  tévedt  el  zajgó  lelkesedésében,  melyben  Cserna 
végét  festette. 

De  nem  látom  azt  sem,   mért  fut  az  oroszláni 
Viddin  a  bajnok,  de  öreg.  Und  elöl ! 

„Viddin  hogy  látta  erőtlen  üte'sét, 
Mérgében  megrázkódott,  s  nem  merte  bevárni 
Hogy  —  kit  előbb  gúnyolt  —  másodszor  vágja  sisakját. 
Káromkodva  vévé  dárdáját,  és  tova  zúgott. 

194.  1. 

Hiszen  nem  kellé  neki  fegyvertelen  bevárni  Und  csa- 
pását. S  elzúgása  egyéb  semmivel  sincs  motiválva 
csak  ezen  második  ütéssel.  Még  kevesbbé  javallha- 
tom,  hogy  Árpád  Viddint,  ezt  a  hatalmasb  ellenségét 
(227.  1.)  elfárasztván,  és  csapásaival  annyira  megszé- 
dítvén, hogy  élete  teljesen  hatalmában  volt  „ott  hagyta 
azonnal",  a  szaladó  seregekhez  sietve.  Hiszen  Viddin 
megölése  most  már  sem  erőbe  sem  időbe  többé  nem 
került  volna.  Utóbb  ugyan  megöli,  de  így  kétszerre 
teszi  azt,  mit  egyszerre  lehet  s  kell  vala  tennie. 

Minap  megtagadtam  magamtól  azon  just ,  köl- 
tőnknek felróni  azt ,   ami  talán  error  jper  omissionem ; 

s  azért  Tárcáinak,  az  Íjászok  viruló  s  híres  vezérének 
kora  haláláról  csak  azt  mondom ,  hogy  általa  a  költő 
magát  egy  nevezetes  és  gyönyörű  személytől  fosztotta 
meg.  De  mit  mondasz  vajon  Borsnak  elenyésztére  ? 
Borstól  a  szerint ,  mint  először  vezettetett  szemeink 
elébe,  még  dicső  tetteket  vártunk ;  vadásztában  pedig 
egy  tünemény  leány  (hihetőkép  Ármány  istentől 
küldve)  tova  csalja  a  tábor  helyétől ,  hogy  többé  oda 
vissza  ne  juthasson.  Hadúr  ugyan  azt  a  szellem-leány- 
kát megbüntette  „ki  vitézét  csalta  hadaktól"  (100.  1.) 
de  ez  ismét  csak  Bors  becsét  láttatja  velünk/s  azt  kér- 
dem :  nem  tudá  Hadúr  isten  bolygó  vitézét  ismeretes 
utakon  visszavezetni? 

Antipater  hölgyének  elvesztenél  (83. 1.)  pedig,  a 
deus  ex  machinát  nem  lehet  meg  nem  ismerni,  noha  a 
külső  lehetőség  megvan.  Azután  a  kígyó,  vadász  i^u, 
virágos  sír,  köny!  —  ezen  a  romángyártó  sereg  ked- 
venceit nem  vártam  s  nem  kerestem.  Javaslatot  adni 
nekem  dilettánsnak  s  nem-költőnek  nincs  jusom,  de 
óhajtanám,  hogy  a  lelkes,  bátor  és  szerető  görögné 
önöléssel  mentené  meg  magát  egy  elviselhetetlen  élet- 
től —  s  még  Cserna  szemei  előtt.  Mily  ragyogó  nagy- 
ság szállt  volna  ezen  kedves  alakra !  s  mi  mélyen  le 
volt  volna  alázva  Cserna  önmaga,  társai,  s  a  hölgy  el- 
reppenő lelke  előtt!  Ezen  elégtételt  a  görög  nő  meg- 
érdemelte. 

Tizenharmadik  Leyél. 

Ami  a  machinákat  illeti ,  nem  vitatom ,  hogy  el- 
kerülhetetlenül  szükségesek  az   éposban.    A   kisebb 

höskölteményekben  legalább,  amilyenek  nálunk  Czu- 
czor  Augsburgi  ütközete  i),  Vörösmarty  Cserhalma  ^), 
azok  érezhető  hézag  nélkül  elmaradhatnak ,  ámbár 
másfelöl  ismét  tagadhatatlan,  liogy  Székely,  Hadúr 
behozása  által,  kisded  eposzának^)  nem  kevés  mél- 
tóságot szerzett.  A  régi  classicusok  machináit  ismer- 
jük, s  belső  szükségökről  (Nothwendigkeit)  csak  a 
nincs  meggyőződve,  ki  a  görög  istenek  jelentését  s 
relátióit  az  emberiséghez  nem  ismeri,  s  nem  tudja  hogy 
az  a  religió  a  görögök  belső  életébe  minden  környül- 
állások alatt,  és  folyvást,  elválhatatlanúl  be  vala  szőve. 
De  mennyire  különbözik  a  görög  polytheismus  a  ke- 
resztyén monotheismustól !  mennyire  ismét  mind  e 
kettőtől  a  napkeleti  parsismus!  S  e  három  különféle 
systémánál  fogva  mely  igen  változnak  a  machinák 
szükségesléte  s  formái.  A  machinákat  a  religióval 
együtt  fogom  tekintet  alá  venni,  mert  amazok  ebből 
erednek,  s  mindég  együtt  járnak  ugyanevvel. 

A  szittya-magyar  nemzet  mythológiáját  nem  is- 
merjük ^) ,  mert  annak  Európába  jövetele  után  az  el- 
hatalmazó keresztyénség  azt  csakhamar  elfojtotta  — 
mily  következésekkel  a  nemzeti  életre  és  poézisra? 
azt  itt  nem  vizsgálom.  A  költőnek  tehát,  ki  a  histó- 
riából nem  merithete,  szükséges  volt  azt  az  emberiség 


1)    Auróra,    1824.  —  2)  Auróra,  1826.  -   ')   Hébe,  1823. 

*)  Nem  szükséges  figyelmeztetneríi,  hogy  1826-ban,  mi- 
dőn e  Levelek  Írattak,  Cornides  értekezéséből  állt  minden,  mit  a 
magyar  ősvallásról  tudtunk,  vagy  tudni  véltünk.  Akkor  a  M. 
Mythologia  szerzője  még  nem  született  volt.  —  1874. 

Toldy  Munkái.  VIII.  5 

philosophiájából  kifejteni.  Nemzetünk  napkeleti,  s 
minden  többi  napkeleti  mivelt  és  miveletlen  nemze- 
tekkel szoros  contactusban  élt,  amit  nem  szükséges 
hogy  előtted  a  nyelv  philosophiájából  kimutassak.  Le- 
hetett-e hát  vajon  relígióját  okkal  más  kútfőből  me- 
ríteni, mint  az  orientalismusból ;  s  kell-e  itt  a  históriai 
igazságért  nagyon  szorongódnunk,  holott  a  philoso- 
phiai  megvagyon  ?  A  pantheismus  igen  egyszerű  sys- 
téma,  és  terméketlen  a  költő  céljaira ;  s  nemde,  mikor 
a  magyarok  ősi  lakjaikat  oda  hagyták ,  napkeleten  a 
parsismiis  már  tökéletesen  ki  volt  fejlődve?  S  e  sze- 
rint nem  hihető-e,  hogy  az  ő  religiójok  is  ezen  fő  prin- 
cípiumból folyt?  Az  indiai  parzok  és  perzsiai  guebe- 
rek,  tudjuk,  hogy  négy  évezred  óta  Zoroaster  Zend 
Avestája  szerint  két  istenséget  vallanak ,  melyeknek 
egyike,  Ormuzd,  minden  jónak,  Arimanes  pedig  vagy 
is  Armánd  minden  rosznak  kútfeje  —  mert  az  ember 
nemigen  hajlandó  hinni,  hogy  ugyanazon  lény  a  jó- 
nak is  rosznak  is  egyszersmind  kútfeje  lehessen ,  s 
azért  ezen  idea  majdnem  minden  relígiókban  feltalál- 
tatik. A  görög  polytheismus  is  végre  ezen  dualis- 
musba  oszlik  fel  az  Elysion  és  Tartarosban.  Osszián- 
ban is  megvan  nyoma*),  de  egészen  kiképezve  leg- 
inkább a  napkeletieknél  találtatik.  Krisztus  religió- 
jában  is  megvagyon  az  isten  és  ördög  képeiben.  De 
hogy  költőnkhöz  térjünk :  nála  Hadúr  egyéb-e  alap- 
ideájában mint  a  parzok  Ormuzdja,   s  Ármány  nem 


*)   Mikor  ezek  írattak,   Osszián  apokryphsága  még  nem 
volt  kivíva.  —  1874. 

egy-e  ezeknek  Armándjával  ?  S  nem  volt-e  az  bölcsen 
gondolva,  hogj  a  Jóisten  a  szüntelen  csatázóknál  és 
hont  keresőknél  Hadistenné  lön ,  s  hogy  ennek  ellen- 
istene is  hadi  alakban  jelenik  meg?  Ha  a  hasonlít- 
hatatlan Horvát  István  meg  fogja  is  mutatni ,  hogy  a 
szittyák  napimádók  voltak,  Vörösmarty  költeménye  az 
által  nem  szenved ,  mert  az  ő  Hadurát  a  régi  szittyák 
napistenével  épen  úgy  öszve  lehet  egyeztetni  s  végre 
ugyanannak  is  tartani,  mint  a  parzok  is  végre  Ormuz- 
dot  a  legfőbb  s  megfoghatatlan  Egyistennek  vallják,  s 
a  tilz  alakjában  imádják,  mint  a  szittyák  a  magokét  a 
napéban,  ami  végre  is  egyre  megy  ki.  De  ez  a  Nap- 
isten Vörösmartynál  az  említett  oknál  fogva  harc- 
istenné lett ;  s  emlékezem  még ,  hogy  egykor-  egy  tu- 
dós oktatóm,  egy  középévi*)  görög  író  után  az  Eu- 
rópába jövő  magyaroknak  Már  szót  tulajdonított.  — 
S  valamint  Zoroaster  szerint  Ormuzd  hatalmasb  Ár- 
mándnál ,  úgy  Vörösmarty  Ármánya  is  a  hatalmasb 
Hadúrtól  megsemmisíttetik.  Észre  vehetd  innen,  hogy 
minden  systémák  végtére  csak  monotheismusra  men- 
nek ki  s  ennek  csak  mindannyi  formái  —  a  görögöt 
sem  zárván  ki  egészen.  Továbbá  Ármány  alatt  is 
egyéb  nem  értetik,  mint  már  érintem,  mint  az  ember- 
ben gyökerezett  gonosz  sugallás,  mely  őtet,  folyton  iz- 
gatva, szüntelen  el  igyekszik  vonni  a  jónak  pályájáról, 
s  íg'y  egészen  hasonló  a  (szintén  napkeleti)  zsidó  Sá- 
tánhoz, kinek  ebbeli  jelentésére,  az  ótestamentomban 
is  oly  mélyen  rá  vagyon  mutatva ;   s  ki  a  keresztyén- 


')  Ma:  középkori. 

ség  által  oly  cifrán  kifejtetett.  De  minden  ily  sze- 
mély esitések  lassanként  több -több  magánállóságot 
(Selbststándigkeit)  nyernek,  úgy  hogy  végre  szemé- 
lyekké lesznek.  Ezt  kivált  Ármányra  nézve  kellett  em- 
lítenem. 

Lássuk  most  Hadúr  képét.  Árpád  hymnuszában 
(VI.  Ének)  ezt  olvasni : 

„—  Isten  keze  van  rajtunk.    Ez  akarja,  s  ropogva 

Megrendül  a  sziklafenék  a  föld  közepében, 

Es  vele  megrendül  az  egész  nagy  földi  kerekség. 

Ez  pillant,  s  a  tengereket  kifogyasztja  szemével. 

0  int,  s  a  rohanó  daliának  karja  hanyatlik. 

Jő  szele,  s  száz  ezerek  lelkét  viszi,  hozza  magával". 

141.1. 

Itt  csupa  akaratjával,  pillantatával,  intésével,  szelle- 
tével gyakorolja  hatalmát,  mint  egy  mindenható  nagy 
isten.  De  (III.  Én.  71. 1.  s  VIII.  Én.  206.  1.)  elhagyván 
fényhajlékát ,  leszáll  Ármánynyal  megvívni,  s  (VIII. 
Én.)  eleinte  foganat  nélkül  küzd  vele,  míg  egy  nagy 
sziklával  váltig  le  nem  sújtja.  Gyöngíti  Hadúr  nagy 
képét  ezen  vonás  is : 

A  hadak  istene  most  rá  hága,  s  tiporta  boszúsan.^' 

206.  1. 

Haragot,  boszút  minden,  s  így  a  zsidó  költök  is  tulaj- 
donítanak isteneiknek.  Mint  bírája  a  tetteknek  harag- 
hatik  a  megszegett  törvények  miatt :  de  ez  az  indulat 
nem  szenvedély ,  mely  mindég  hiány,  s  hiány  a  nagy 
istennel  öszve  nem  fér.    S  mért  haragunnék  a  bünte- 

tés  utánf  Ezen  határozó:  boszúsan,  levonja  Hadúrt  az 
isteni  körből. 

Ez  pedig: 

„magas  égi  leányok 
Megtörlek  kezeit  s  izzadt  szép  homloka  térét". 

207.  1. 

bajra  s  fáradságra  mutat,  melynek  távol  kéne  lenni  a 
hatalmas  istentől.  Ezek,  mennél  inkább  emlékeztetnek 
a  görög  középrendbeli  istenségekre,  annál  inkább  tá- 
voznak az  orientalismustól ;  noha  ismét  azt  a  finom 
magasságot  itt  nincs  jusom  keresni,  melylyel  a  görög 
művészek  ruházták  fel  Zeus  nagy  istenöket,  ki  szem- 
öldjeivel  gyakorolja  hatalmát  isteneken,  s  fürtéi  rázá- 
sával  Olymp  tetőit  megrendíti.  *) 

„Hadúr  rá  inte  nagy  égi  kezével." 

228. 1. 
Tudom,  hogy  a  görög  epicus,  isteneit  mind  colossális 
nagyságban  festi;  s  ezt  tévé,  nagy  sikerrel,  Vörös- 
marty is  a  magáéival:  de  ha  érzésem  nem  csal,  e 
helyen,  a  nagy  kéz  annyival  kevesbbé  van  helyén,  mi- 
vel, úgy  látszik,  motívúl  tétetett. 


*)  Ilias,  I.  528—30.  Mennyit  veszt  ez  a  kép  Ovidnál,  ki 
azt  így  adja  (Metam.  I.  179.)  Terriflcam  capitis  concussit  terque 
quaterque  caesariem.  Homér  ambróziás  fürtekről  szól,  s  bájjal 
testvéresíti  az  erőt,  hol  a  római  költő  a  rettentő  üstök  megrázá- 
sit  számláig atj a.  f) 

t)  A  Homér  helye  Kazinczy  Ferenc  fordítása  szerint 
így  van: 

Monda,  s  barna  szemöldjeivel  hunyoríta  Kroníon, 
S  ambróziás  haja  fellebbent  a  Rettenetesnek 
Homloka  szent  bércén,  s  megrendült  a  nagy  Olymposz. 

Mondatott,  hogy  Hadúr,  a  mindenható,  Ármány- 
nyal vív,  s  hogy  azt  azon  képpel ,  melyet  róla  Árpád, 
hymnuszában,  ad ,  öszve  nem  egyeztethető.  Pedig  le- 
het. A  költő  Árpád  hymnuszában  el  nem  tévedt  —  a 
mint  te  is  mondod  —  a  görög  vagy  keresztyén  systé- 
mába;  hanem  Árpádnak  s  a  népnek  gondolkodása 
módja  közt  azon  finom  különbséget  festi,  mely  szerint 
Árpád,  maga  is  magasabb,  s  közvetetlenül  Hadúrtól 
ihletett  ember,  a  nagy  Lényről  magasbban  gondolko- 
zik a  népnél.  De  mily  poétái  igazsággal  van  továbbá 
eléadva  Hadúr  lej  ötté  az  égből : 

„Az  égben 
Fényhajlékából  lát  a  hadak  istene  mindent, 
És  megszánja  Etet  s  a  Rémre  haragja  kilobban. 
Gyorsan  elő  ragyog  a  felső  levegői  határból, 
Villám- sujtásként  látszik  nyoma,  s  messze  világos 
A  tájék,  melyen  fóldrázó  fegyverivel  megy. 
Nap  ragyog  arcában,  de  szemölde  haragra  húzódik". 

41.1. 

Továbbá: 

Kalpagján  magasan  szikrázik  szép  lobogója, 
És  hamvas  kacagánya  körét  aranyozza  verőfény: 
Kardja  pedig  nyugaton  végig  csillámlik*'. 

Ott. 

Az  ember  mindent,  ami  körül  veszi,  az  emberiség  kö- 
rébe szeret  vonni:  nem  csak  a  nálánál  alacsonyabb 
teremtéseket  egészen  a  kőig  —  maga  Kant  egyszer 
azt  találta  barátjai  előtt  mondani,  hogy  úgy  látszik  a 
virágok  is  jelentenek  valamit  —  minden  lelketlen  te- 
remtményekre emberi  bélyegeket  ruház,  p.  o.  a  hold- 

nak  emberi  arcot,  a  szélnek  zajgó  indulatot  stb.  ád; 
de  így  felfelé  is  minden  szellemeket  egészen  az  isten- 
ségig az  ember  az  anthropomorphismus  méröpálcájára 
vet.  Azért  a  legsubtilisabb  s  legorthodoxusabb  köl- 
tőknél is  az  isten  képe  nem  egyéb  mint  a  legtökéle- 
tesb  emberi  kép,  vagy  az  emberi  ideál.  S  ez  nem  csak 
a  belső  bélyeget,  de  az  alakot  s  magát  a  ruházatot  is 
illeti.  E  szerint  Vörösmarty  kalpagot  és  kacagányt 
ölt  Hadúrra  —  mélyen  s  igazsággal*). 

Különben  Hadúr  a  sorsintéző,  életadó  s  vevő ;  a 
nép  csak  őtet  imádja,  de  féli  is,  mert  kemény  lelkű 
férfiúnak  képzeli.  Görög  derültség  nem  mosolyog  hom- 
lokán.  Árpád  pajzsán  így  festetik : 

,,Feiin  pedig  álla  Hadúr  a  föld  harcára  lenézvén. 
A  nagy  eget  befogá  iszonyító  termete;  a  nap 
Mélyen  alatta  feküdt,  lángját  mind  visszaszorítva  — 
S  békesugár  nem  jött  sok  időig  az  emberi  nemre. 
Ekkép  álla  Hadúr,  ki  előtt  harsogva  letűntek 
A  komor  esztendők,  melyek  nyoma  vér  vala  s  romlás". 

158.  1. 

Itt  világosan  ki  van  tárva  istenöknek  melyik  oldalát 
fogták  fel  mindenek  felett  a  magyarok  •,  s  értésére  ez 
a  leghívebb  kulcs. 

A  Hadúrt  uralló  s  szolgáló  Szellemek  mosolygó 
színt  viselnek  s  napkeleti  eredetökre  s  jelentésökre 
mutatnak  vissza.  Első  pillanatra  azt  vélnéd,  hogy  a 
költő  a  középévi  Európának  romantikájába  tévedt  el. 
De,  kérdem,   melyik  földrészé  az  a  máguszi  kosmolo- 

*)  Hiszen  Hadúr  nála  a  „Magyarok  Istene".  —  Későbbi 
jegyzet. 

gia?  az  a  bájoló  tündérvilág?  Nemde  napkeleté; 
nem  napkeleti-e  a  keresztyén  vallás  is,  nem  az-e  ennek 
egész  angyalországa  is?  Az  a  ragyogó  tündéreiét, 
melyet  költőnk  ezen  eposzban  elénk  idéz,  egyik  leg- 
sajátabb érdeme  közöttünk,  s  poézisunk  legkényesebb 
productumai  közzé  tartozik.  Az  ősz  Meótisz-tavi  tün- 
dér; a  délszaki  aranyfürtü  tündér ,  ki  létét  feláldozza, 
hogy  a  deli  Hajnát  megölelhesse;  ennek  szellemi 
szolga-ménje  Tomholi,  ez  a  szépséges  teremtés,  mely- 
nek sehol  analogonját  nem  lelem  Shakespeare  Arieljén 
kivül;  ugyan  a  délszaki  tündér  atyja  Hajnal,  anyja  a 
fátyolos  Éjjel ;  azon  mennyei  nemtő  '),  kit  Hadúr  maga 
küldött  Haj  na  őrizetére,  s  kinél  naivabb  teremtményt 
nem  ismerek  —  mindnyájan  a  leggyöngédebb  phantá- 
siának  gyönyörű  szüleményei,  s  áltáljában  napkeleti 
hévtől  vannak  áthatva ,  a  boldog  Arábiának  minden 
fűszer  illatit  lehellik.  Kár  hogy  relátiójok  Hadúrhoz 
nem  elég  határozott  s  világos.  Ide  látszik  tartozni 
a  személyesített  Alom  is,  ki  költőnk  szokott  valóságá- 
val s  kellemével  van  festve.  Azonban  a  kellemes  epi- 
theton,  mivel  az  absolutus  elészócskával  (articulus:  a) 
használtatik,  s  így  minden  ellenkező  tulajdonságot  ki- 
zár, egyoldalú  és  helytelen. 

Tízennegryedik  Levél. 

Ármány,  „a  gonosz",  „a  dühös",  „a  szűtelen",  „a 
Kémisten",    vagy    antonomastice  „a  Rém"*);  kinek 


*)  Nemtő:  genius,  Baróti  Szabó  Dávid. 
*)  Rém,   váz,    valami  ijesztő;    több   igéinknek   gyökérül 
szolgál.    Rém-űl-ni    —    erschrecken;    rém-ít-ni    =   jemanden 

nyoma,  de  csak  nyoma  már  Székelynél  meg^találtatik 
Nemeze  Rém  név  alatt ;  Hadúrnak  antithésise,  minden 
rosznak  eredete,  kútfeie.  Jelentése  szerint  nem  egyéb 
mint  személyesített  alakja  azon  bal  indulatnak ,  mely 
minden  emberben  meg^vagyon,  és,  ha  csak  néha  is,  ki- 
sebb-nagyobb mértékben ,  homályos  forrásból  a  szív- 
ben kél ,  s  leggyakrabban  a  szenvedelmek  képe  alatt 
nyilatkozik.  Ezt  érzi  s  ki  is  akarja  jelenteni  az  ember, 
midőn  arról  szól,  hogy  rósz  géniusa  sugallta  ezt  vagy 
azt,  hogy  akaratja  ellen  tette,  valamely  belső  ösztön  iz- 
gatásából stb.  S  ezen  felkiáltásokban:  ejnye  ármányos! 
ármányos  liu!  az  ármányosnak  legjobb  fordítása:  fa- 
tális !  s  így  a  gyökér  valóban  fátiimot  s  pedig  bal  fá- 
tumot  jelent*).  Mind  ezért,  mind  pedig  a  perzsa 
névvel  való  lehetséges  rokonságáért,  azt  tartom,  hogy 
költőnk  ezt  a  nevet  igen  helyesen  választotta.  De, 
hogy  a  dologra  térjünk !  A  költő  az  említett  gonosz 
indulat  társait :  a  félelmet,  lélekzavart,  átkot  stb  sze- 
mélyesítve, mint  mindannyi  udvarnokait  a  Rémisten- 
nek ,  mellé  adá ;  s  így  egyfelől  költeményének  mély 
psychológiai  igazságot  adván,  másfelől  azt  a  napkeleti 


schrecken;  réra-1-ik  előttem  =  es  ahndet  mir,  es  schwebt  mir 
dunkel  vor.  Innen  íróink  a  tiszta  gyökérrel  is  így  élnek:  rém 
=  ijesztő  lélek,  Gespenst,  p.  o.  éjjeli  rém;  továbbá  rémkép  = 
Schreckenbild;  rémisten  =  Schreckengott;  rémalak  =  Schrecken- 
gestalt,  stb. 

*)  Az  újabbaknál  Kahale  értelemben  is  elékerül,  s  így 
ármányos  2-szor  intriguantot  is  jelent.  Ármányt  forralni:  Ka- 
bale  schmieden,  ármánykodni:  intriguiren. 


74  AESTHETIKAI  LEVELEK 

mythoszok  analógiájára  építvén,  poétái  valószínűség- 
gel (Wahrscheinliclikeit)  ruházta  fel;  s  ekkép  a  ro- 
mantikának két  fő  törvényének  teljesen  megfelelt. 

De  a  költőnek  ezeken  kivül  egyéb  szempontjai 
is  voltak.  A  magyaroknak  változó  környülményei 
valamint  Hadúrt,  úgy  Ármányt  is  harci  jelekkel  ad- 
haták  körül.  S  azon  sivatag  és  kietlen  tájékok,  me- 
lyeken a  nemzet  lassudan  keresztül  haladt ,  képeztet- 
ték a  költővel  Ármány  lakhelyét  is  (II.  En.).  Ármány 
fellegdárdával  jelenik  meg,  ördögei  kardokkal,  kop- 
jákkal,  ívekkel.  Ezen  oldalát  a  Rémistennek  festve 
találni  a  41.  42.  lapokon.  De  mért  épen  /eí%-dárdá- 
val  ?  azt  kérded  minap,  s  Osszián  Kruthlódájával  ha- 
sonlatosságot keressz.  En  azt  nem  találom.  Lédának 
lakja,  ruházata  s  fegyvere  igen  is  felleg,  de  ezen  fel- 
leg-fegyvervalóban csak  ékesség  és  erőtlen,  s  magát 
Kruthlódát  sem  látjuk  soha  anyagot  (materies)  venni 
magára.  Ármánynak  ellenben  vas  tagjai  vannak 
(204.  1.),  dárdájával  barlangot  nyit  (41.  1.) ;  s  felleg- 
dárdájának, az  én  véleményem  szerint  itt  más  értelme 
vagyon,  tudnillik ,  hogy  Hadúr  által  árthatatlanná  lé- 
szen, villámlik  ugyan  és  szikrázik,  de  ezzel  csak  ijeszt 
s  egyebet  semmit.   Tehetetlen  boszú. 

De  lássuk  a  bélyegző  helyeket! 

„Ete  hős  pedig  ege  szivében, 
És  iszonyú  gond  nyomta  fejét:  a  Eémnek  alakja 
Megjelenek  neki  és  örömét  kebelében  elölte". 

2311. 

Lab  orcán 

„Most  már  élni  kivánt,  de 

Bús  komor  árnyékban,  szédítő  rémi  jelekkel 
Csak  neki-látszólag  lebeg  Ármány  képe  fölötte, 
S  élete  szép  örömét  sanyarún  elfogta  szivétől". 


67.1. 


S  mikor  Laborcán  haldoklik  is : 


„Néz  iszonyodva,  szemét  a  tágas  egekre  szegezve, 
És  nem  lát  egyebet,  mint  Ármány  ördögi  képét, 

Ott. 

Etet  pedig  veszélybe,  sőt  a  halál  örvényéhez  ragadja, 
s  mindenütt  gátolja  szerencséjében.  (69. 70. 71. 1.)  Mind 
ezekből  láthatni  a  motívumot  is,  melynél  fogva  Ármány 
a  nagy  ütközetben  is  (VIII.  En.)  kisérti  a  magyar  ha- 
dakat. Ki  kérdezné,  miért  sötét  az  éj  ?  miért  emészt  a 
tüz  ?  Azonban  a  költő  e  belső  okon  meg  nem  nyugo- 
dott, s  egyik  újabb  okát  is  adja  (VIII.  En.) : 

„Hogy  kacagányos  Étét  megtartá  kardja  Hadúrnak, 
Ármány  megdühödött,  s  titkon  forralta  boszújáf* 

204.  1. 

Mindent  látok,  csak  Ármány  elveszése  szükségét  nem. 
A  viadalnak  itt  is  olyan  lehetett  volna  kimenetele, 
mint  vala  a  III.  Énekben  (71.  72.  1.)  *,  s  noha  Ármány : 

„Nem  vala  még  soha  rettentőbb,  nem  kárhozatosb  még" 

204.  1. 

még  nem  szükséges,  hogy ,  látván  erejét  hanyatlani, 
vissza  ne  vonuljon  poklába  Hadúrnak  hatalmas  bo- 
szúja  elől.  Hiszen  a  III.  Énekben  is  tette  azt;  sőt 
másutt  is,  amint  Televér  pajzsán  látjuk : 

„És  pajzsán  látszott  az  iramló  Bemnek  alakja, 
Akit  erős  Isten  hajdan  megaláza  Kiónál". 

242.  1. 

Meg-  nem  nyughatom  Ármány  elveszésén  azon  psycho- 
log-iai  értelemnél  fog-va  sem ,  melyet  benne  felteszek. 
Elvesztével  az  emberi  szívnek,  egy  búrja  elszakad ;  s 
meg  vagyok  győződve ,  hogy ,  ba  a  költőnek  még  tíz 
éneket  kell  vala  írnia,  bizonynyal  meg  nem  semmisí- 
tette volna,  mert  szüksége  volt  volna  rá.  így  a  ke- 
resztyén mythoszban  is ,  a  szííz  a  kígyó  fejét  csak  a 
világ  végin  fogja  öszvetaposni.  Neki  addig  kell  létét 
folytatni,  míg  ember  él.  Kerekdedségre  ez  által  a 
költő  nehezen  célozott,  mert  Ármány  nem  epizód,  ha- 
nem machina,  s  így  katastróphot  nem  kivan. 

A  felhozottakból  Ármánynak  Hadúrhoz  való  re- 
látióját  is  láthatni  : 

„de  Hadúr  emléke  letörte  negédét." 

42. 1. 

Minden  mythologiákban  az  ördög  hátrál  a  Jó- 
isten elől. 

A  machinákkal  költőnk  igen  vigyázva  él.  Étét 
characterénél  s  környülállásainál  fogva  semmi  vissza 
nem  tarthatá  az  ütközettől  (73.  1.) ,  de  Hadúr  féltette 
már  is  megsebesedett  hősét,  s  így  nem  lehete  neki  az 
esdeklő  Hajna  képét  Ete  elé  nem  bájolni,  s  Ete  is  csak 
ez  által  bírathatott  arra,  hogy  életét  nemzete  javára 
kímélje.  S  mennyi  poétái  szépséggel  bír  a  X.  Ének 
végén  Bojta  felélesztése,  kinek  Hadúr  azért  önt  új  életet 
keblébe,  hogy  „sorsa,  a  hogyan  kére,  harc  s  harci  ha- 


VÖRÖSMARTY  EPICüS  MUNKÁIRÓL.  77 

Iái  legyen"  (228.  1.).  Ezt  a  buzgó  kérését  méltó  hő- 
sének „ki  hadnak  örül,  ^  a  nélkül  nem  tud  örülni" 
(8.  1.),  lehetetlen  vala  hogy  Hadúr  ne  teljesítse. 


Tizenötödik  Levél. 

Egy  pont,  mely  hasonlókép  a  relígiót  illeti,  ezen 
eposzunkban  elkerülte  figyelmedet,  s  elkerülte  talán 
sokakét.  Tudod,  hogy  a  halál  utáni  élet  ideája  minden 
mythoszokban  —  akár  a  görögöt,  a  keltát,  akár  az  éj- 
szakit,  a  napkeletit,  a  keresztyént  vedd,  nagyobb-ki- 
sebb  mértékben  megvan:  habár  különböző  formákban, 
célzással ,  s  különféle  befolyással  azon  relígiókba. 
Véle  elválaszthattlanúl  össze  van  kapcsolva  a  ju- 
talmakról s  büntetésekről  való  hit  is :  s  ezen  pontoktól 
függ  nagy  részint  az  eposz  derültebb  vagy  komorabb 
világossága  s  egyik  legtetemesb  eszköze ;  mert  hit  és 
honszeretés  a  hősök  leghathatóbb  motívumai.  Mi 
szép,  midőn  a  haza  ügyéért  eleső  bajnok  lelke  halha- 
tatlanságának édességét  magával  viheti  a  túlvilágba! 
Ellenben ,  mily  aestheticátlan  e  nélkül  minden  halál ! 
midőn  a  hős,  érezve  tökéletes  megszűnését,  dül  ki! 
0,  ki  éltében  annyi  kötelékkel  volt  hónához,  ügyéhez, 
barátihoz  s  ezek  által  az  egész  világhoz  kapcsolva; 
egyszerre  minden  mosolygó  foglalékiból  *)  kiszakasz- 
tatik,  ki  az  egészből,  melynek  része  volt,  s  halála  üres- 
séget hagy  vissza  világában,   mert   szellemét  hátra- 


*)   A   „viszonya   fogalmát  kísérlettem  meg   e   szóval  ki- 
fejezni! -    1874. 

hagyottal  nem  érzik  magokhoz  lelebegni  egy  új  vég- 
telen hazából ;  ö  nem  ügyel  többé  reáj ok,  sorsaikban 
részt  nem  vesz;  barátjai  hozzá  fel  nem  emelkednek 
leikökben,  mert  hiszen  ö  nincsen  többé,  vele  többé 
össze  nem  fognak  kerülni,  mert  ők  is  megszünendnek, 
s  a  testi  kötelékek  felbomlásával,  a  lelkiek  is  fel- 
bomlanak. A  phantásia  nem  tűr  határokat ,  tehát  ha- 
lált sem  —  s  így  a  költő  sem.  A  halál-utáni  élet  oly 
kellemes  álma  a  nyersebb  embernek,  hogy  attól  szün- 
telen igazgattatja  magát,  kivált  mikor  itt-alanti  életét 
kockáztatni  kell.  Ezen  önkényes  magát-átengedése 
ily  határozatlan,  homályos  s  épen  azért  oly  bájos  ké- 
peknek, oly  poétái,  oly  hathatós  motívum,  hogy  csak 
kárával  lehet  el  nélküle  a  költő  oly  mívben,  hol  annyi 
népek  és  számos  individualitások  sürögnek.  Erzé  ezt 
a  mi  költőnk  is,  midőn  a  Táltossal  ezt  mondatja  a  ma- 
gát népéért  halálra  szánt  Étének: 

^Ó  ne  nagyon  számláld,  deli  hős,  i^úi  korodnak 

Napjait,  ó  ne  igen  szomorodj'  e  létei  utolján! 

Mert  nem  kéne-e  menned  utóbb?  nem  kell-e  nekünk  is? 

Ott,  hol  Atillának  iszonyú  árnyéka  húzódik, 

Hol  nagy  Ügek,  nemes  Almossal  vígadva  parancsol 

A  sok  ezer  népnek,  melyet  dárdájok  elejte, 

Ott  még  áll  üresen  végetlen  téré  az  éjnek, 

A  mi  helyünk.    Te  korán  jutsz  el  jelesedve  közökbe. 

Jobbodat  a  kutigúr  árnyékok  is  áldva  fogadják,    * 

S  a  döntő  magyarok  vérképei  néked  örülnek". 


S  felébb  magával  Étével  : 

„ezen  eskü  hatalmát 
Őrizzék  az  atyák  suhogó  árnyékai". 


48.1. 


46. 

S  ismét: 

Nem  sok  időre  magam  föld  árnyékába  borulok". 

47.1. 

Utóbb  pedig  a  meghalt  magyar  bajnokokról  olvassuk : 

S  száguldó  'paripák  telepítik  elejbe  Hadúrnak, 

Hol  diadalmasan  ül  nagy  fellegen  a  magos  árnye'k". 

137.  1. 

De  ez  egyszersmind  minden  lévén,  amit  a  költő  e 
tárgyról  ád,  a  munka  végig  olvasásáig  rég  elfeledteti 
velünk,  mert  többé  alkalmaztatása  nem  történik.  To- 
vábbá ugyanez  a  túlvilág  nála  nem  oly  mosolygó  mint 
a  görög  Elysion,  vagy  az  éj  szakiak  Walhallája,  vagy 
a  keresztyén  Paradicsom ,  hanem  inkább  Osszián  fel- 
hős világához  hasonlit.  Mért?  én  csak  a  honkeresők 
környülállásaiból  fejthetném  meg  magamnak  valami- 
kép :  mindazonáltal  úgy  vélekedem ,  hogy  a  napkeleti 
szintől  nem  kell  vala  annyira  eltávozni. 

És  a  halál-utáni  trihunál  ideájának  semmi  nyoma 
sem  találtatik ;  ha  csak  azt  nem  veszed  jutalomnak, 
hogy  az  elhullt  hős  az  atyák  árnyékaihoz  jut:  de 
akarta-e  ezt  jelenteni  a  költő  ?  O  erre  nézve  Osszián- 
nál még  homályosabb.  Hadúr  képe  azért  oly  rideg  és 
bús  előttünk,  hogy  választott  és  szentesűlt  lelkektől 
körül  nem  látjuk  véve,  s  azért  nem  gerjeszt  bennünk 
hozzá-simúló  bizodalmat,  mert  bírói  pálcát  nem  látunk 
kezében.  De  hiszen,  kit  büntetne  Hadúr  ?  A  magyarok 
közt  nincs  sem  áruló,  sem  gyilkos,  de  még  gyáva  sincs. 
Mennyire  szebben  nevekedett  volna  ezen  hősköltemé- 

nyünk  méltósága  s  belső  nagysága  ily  bíró  által !  Mily 
nyugasztaló  varázskötelék  szövődött  volna  általa  az 
ég  és  föld  között,  azalatt  hogy  így  csak  egy  iszonyító 
hatalmú  urat  látunk  ellebegni  a  föld  felett.  Vélemé- 
nyem, sőt  hitem  az,  hogy  oly  eposznak,  mely  nemzeti 
és  országos  tetteket  fest,  a  nemzeti  character  minden 
oldalait  ki  kell  meríteni.  Az  áldozatokban  erre  nézve 
a  kezdet  megvagyon. 

S  mit  tartasz  a  felől,  hogy  a  költő  Zalán  s  népé- 
nek relígiójáról,  rítusairól  egészen  megfeledkezett ,  s 
machindkhal  nem  segítette'?  A  görögök  lobogóin  a 
Krisztus  és  a  Szűz  Mária  képeit  látjuk,  különben  ezek- 
nek hitét  nem  is  sejthetnők.  Én  ezt  oly  hiánynak  te- 
kintem ,  melyet  a  költő  könnyen ,  s  szép  phantásiája 
hatalmával  gyönyörűségünkre,  kitölthetne,  ha  a  kibo- 
csátott mívtől  az  átdolgozó  kezet  nem  sajnálná. 

Tizenhatodik  Levél. 

Utolsó  levelednél  fogva  szükségesnek  ítélem^ 
hogy  Vörösmartynk  charactereiről  közönségesen  *)  is 
kifejtsem  gondolatimat ;  mert  ami  különösen  illeti  azo- 
kat, kifogásaid  az  enyéimmel  .találnak.  Magyarjairól 
azt  tartod ,  hogy  az  emberi  míveltségnek  egy  magasb 
mértékéhez  vannak  szabva,  mint  lehet  szabni  egy  ván- 
dor és  folyton  harcoló  nép  individuumait.  Egy  kis 
igazság  van  szavaidban,  de  reménylem,  hogy  költőnket 
vadjaid  egész  súlya  alól  felmenthetem.  Lássuk. 


*)  Ma:  „általánosan^.  —  1874. 

A  magyarok^  amennyiben  régi  históriánk  ho- 
mályából kitapogathatni ,  közép  Ázsiának  tájait  lak- 
ták, s  oly  nemzetekkel  voltak  határosak,  sőt,  mint  ha- 
sonlíthatatlan Horvátunk  elébb-utóbb  hihetőkép  be 
fogja  bizonyítani,  rokonok  és  társak,  melyek  már  nem 
csekély  lépcsőjére  vergődtek  fel  az  emberi  míveltség- 
nek.  Szabad-e  tehát  feltenni,  hogy  azok  oly  vadak  és 
tudatlanok  voltak,  mint  a  középév  sok  írói  állítják? 
De  a  nélkül,  hogy  a  nemzetnek  különös  cultúrát  akar- 
nék tulajdonítani,  vedd  tekintetbe  azon  környülálláso- 
kat,  melyek  alatt  vezérei  s  fejedelmei  nevelkedtek  és 
éltek.  Először  is ,  vezéreknek  természetesen  oly  fér- 
fiak választattak,  kiket  az  anya  természet  kitűnő  ész- 
szel, erősb  szívvel  és  sokféle  testi  díszekkel  a  többiek 
felett  kitüntetett.  Rajok  volt  bízva  a  határok  fentar- 
tásának  s  öregbítésének  gondja:  a  kisebb  s  belső 
szükségek  kielégítése  a  népé  volt ,  mely  amazoknak 
őrzése  alatt  élt.  Azok  tehát  hivataloknál  fogva  minden 
erejöket  a  nekik  szükséges  tulajdonságok  kimívelésére 
fordították,  gyermekeiket  hasonló  tekintetek  szerint 
nevelték,  s  természetes  lőn ,  hogy  a  vezéri  nemzet- 
ségekben nem  csak  testi  'erő,  szépség,  ügyesség,  se- 
rény ség,  hanem  történetek  tudása,  ebből  sarjadó 
előrelátás,  tanács,  s  valamelyes  praktikus  helyes  ítélet 
egyesültek.  Ezen  kívül,  midőn  a  magyarok  egy  része 
ősi  székeit  elhagyá,  az  útfélben  meggyőzött  népek 
kincseinek  nagyobb  része  a  vezérek  birtokába  jutott, 
de  új  ideákkal,  új  szokásokkal  is  bővültek,  s  gazdagok 
lévén,  a  külső  ékesség  napkeletről  hozott  szeretetét  is 
mind  inkább  táplálhatták,  és  igj  külsőkép  is  mind  in- 

Toldy  Munkái.  Vm.  6 

kább  meghaladták  a  közembert.  A  belső  becs  és  küls5 
tehetség  érzése  szükségképen  büszkeséget  szült,  s  ez 
méltóságban  nyilatkoztatta  ki  magát.  így  kell  leg- 
alább a  költőnek  gondolni  a  maga  népe  elseit,  s  Vörös- 
marty ezen  szabadsággal  teljes  voltában  él  ugyan,  de 
vissza  soha  sem  él.  A  társasági  életet,  amennyiben 
annak  viszonyai  körülök  kifejlettek ,  igen  is  ismerték^ 
mint  az  minden  nyílt  elméjű  embernek  tárva  áll ;  ab- 
stractumokra  az  életről,  lélekről,  ennek  rendeltetésé- 
ről soha  nem  tévednek. 

Árpád  ajkairól  ugyan  ily  szókat  hallunk: 

„Éneked,  óh  Kárel!    szomorú,  gyötrelme  szívünknek, 

Mert  harag  e's  szerelem,  ha  határ  nincs  benne,  keserves 
Bomlással  megyén  a  rövid  élet  napjain  által. 
Me'g  is  az  elmúltról  mindenkor  kedves  az  ének, 
Es  örömest  halljuk  dalszóban  az  ősi  hatalmat. 
Csak  rokon  a  rokonok  kehiebe  ne  mártana  gyilkot. 
Haj!  csak  véréhez  soha  senki  ne  lenne  kegyetlen. 

136.  1. 

De  minekutána  Kárel  épen  ezen  indulatok  bús 
következéseit  oly  meghatóan  adá  elé  dalában ,  nem 
kellett  a  nemzet  apja  elé  kénytelen  is  tolulnia  azon  re- 
flexiónak, mely  mindenkor  oly  közel  áll  az  emberi 
szívhez?  Van-e  ebben  speculátió?  —  A  magasb  erő- 
ket ősei  soha  sem  vizsgálják,  hanem  csak  az  Istenek 
alakjában  félik  és  imádják. 

Ha  ki  igen  mívelt  morált  látna  bennök,  én  igen 
is  szép  s  emberhez  méltó  erkölcsiséget  lelek  nálok,  de 
mindég  csak  olyat,  melyet  philosóphiai  cultúra  nélkül 
is  fel  tudok  egy  romlatlan  emberiségről  tenni.   S  mily 

egyszerű  következése  amaz  egyszerű  reflexiónak  az  a 

felkiáltás :  Csak  rokon ,  s  mi  mélyen  van  az  eléb- 

beniekben  motiválva,  minekutána  a  mondott  dal  is 
ilyen  történetről  emlékezett ;  s  ki  tudja ,  nem  tudá-e 
Árpád  jobban  nálunknál,  hogy  belső  egyenetlenségek 
indították  a  nemzetet  arra,  hogy  rokonaitól  elválva  új 
lakot  keressen?  ■ —  S  ami  meg  az  erkölcsiség  érzését 
illeti,  arra  emlékeztetlek,  amit  már  a  régi  s  vándor 
életet  élő  szittyákról  mond  Justinus  *),  még  pedig  azon 
megjegyzéssel ,  hogy  nem  kell  csodálni,  ha  ez  a  gyön- 
géd rény-érzés  a  mívelt  görögöknél  oly  tisztán,  mint 
amazoknál,  nem  mutatkozik. 

Különösnek  találtad  azt  az  asszoíií/tiszteletet  is,  me- 
lyet költőnk  ezen  eposzában  régi  őseinknek  tulajdonít. 
Ezen  való  fennakadásod  onnan  látszik  származni,  mivel 
magyarjaink  emberiségét  oly  különös  szemmel  nézed. 
Az  asszonyok  tisztelése  olyan  erkölcsnek  vétetik  ugy- 
an, mely  nagy  szív-  és  elme-míveltséget  hagy  feltenni, 
annyira,  hogy  sokan  azt  a  cultúra  mérőpálcájává  tet- 
ték ;  de  noha  itt  a  történetírás  nem  látszik  is  állításo- 
mat gyámolítani,  nem  épen  a  romlatlan ságnak  egyik 
legbiztosb  jelensége-e  az?  Csak  fejletlen  vagy  sülyedt 
emberiség  nem  érzi ,  hogy  azon  teremtmény ,  melyet 
a  természet  gyengébbnek  s  még  is  oly  nehéz  tisztekre 
alkotott,  teljesen  megérdemli  az  erősb  fél  ótalmát  s 
nemes  bánását.  S  e  szerint  a  legfőbb  szív-míveltség 
valóban  nem  egyéb,  mint  helyreállítása  egy  józanabb 
természetnek:    s  így   ez  az  asszonytisztelet  bélyege 


*)  Hist.  Philipp.  L.  II.  C.  2. 

mind  a  kettőnek.  Vörösmarty  tehát  szebb  oldalról  nem 
mutathatta  fel  hőseinek  eredeti  nemességét  ^  s  erre 
nézve  nem  tehette  elevenebb  contrasztba  magyarjait 
ellenségeikkel  (a  buja  görögökkel^  a  lány-orzó  Zalán- 
nal^  Csernával).  Étére  még  „lovagságot"  is  ruház: 
én  csak  a  tisztelettel  összeforrt  mély  szerelmet  látom 
benne.  Csongor  is^  midőn  Hajna  és  Szömér^  sebeit 
kötözik : 

„megörüle  sebének, 
És  mosolyogva  hajolt  a  gyenge  kezeknek  alája. 

— s  hozzájok  nyájason  így  szólt: 

—  magam  is  könnyű  sebet  ejtek  testemen  önkényt, 
Hogy  ti  bekössétek,  és  annak  lelkem  örüljön" 

221.1. 

En  itt  is,  nem  udvariasságot,  hanem  naimágot  látok. 
S  becses  is  volt  leánykezektől  ápoltatni,  azért : 

„ilyen  kezek  ápolták  a  bajnokot  akkor!" 

220. 1. 

Azon  néminemű  kegyetlenséget  pedig,  melylyel 
Ete  (118, 119. 1.)  a  Csernatestéért  vívókat  öldösi,  csak  a 
harcolónak  s  nem  az  embernek  kell  tulajdonítani. 
Vajon  nincs-e  minden  harc  ellenkezésben  az  emberi- 
séggel ? 

Vörösmarty  magyarjai  nemzet-szeretők,  barát- 
jaikhoz  halálig  hívek,  fejdelmeiket  önkényt  és  szíve- 
sen urallók,  az  Istent  félik,  a  gyenge  nemhez  tiszte- 
lettel viseltetnek,  a  vitézséget  s  hűséget  az  ellenben  is 
becsülik,  holtjaik  iránt  ájtatos  *)  érzést  nevelnek,  sze- 

*)  Ma:  „kegyeletes."     1874. 

rétik  a  reges  emlékezetet,  az  éneket,  forgott  elméjűek 
s  karúak  a  harcban,  józanok  a  tanácsban.  Ezen  álta- 
lános vonások  pedig  olyanok ,  bogy  philosophiai  ma- 
gasb  míveltséget  nem  kivannak.  S  még  is ,  mennyi- 
vel különbözik  e  nép  a  vadságban  magának  tetsző 
bolgártól,  de  másfelöl  a  finomabb  és  sokféle  viszo- 
nyok következésében  elfajult  görögtől  is. 

Tizenlietedik  Levél. 

Lássuk  most,  barátom,  a  characterek  mint  vi- 
szik az  actiót.  Eposzunk  fő  actiója  Zalán  harca  Ár- 
pád ellen ,  s  ez  a  fő  actió  katastróphja  több  s  külön- 
féle mellék-actiók  által  segittetik  elő,  ha  nem  mind- 
járt, nem  egyenesen  is  mindenkor.  így  Csernát  go- 
nosz indulatja  csatára  ingerli  (57.  1.)  s  azon  történetek 
lánca,  melyek  ez  által  okoztatnak  (Antipater,  Izács, 
Cserna  és  sok  társainak  halála,  a  vezérek  egyenetlen- 
sége) Zalán  veszedelmét  mozditja  elé.  De  árt  a  magya- 
roknak is,  kik  sok  jeles  bajnokot  vesztettek  általa.  Ete 
pedig  mind  inkább  félre  tolatik  a  harcmezőről.  Ez 
által  a  csomó  annál  szövevényesebb  lesz.  Amit  Ár- 
mány tesz  (s  ide  látszik  tartozni  Bors  elveszte  is),  mind  a 
magyarok  romlására  céloz ;  a  magyarok  áldozatjai,  imád- 
ságai oly  mellék-actiók,  melyek  Hadúrt  engesztelvén, 
a  magyarság  javát  mozdítják  elé;  énekeik  önönmagok 
serkentésére  vannak.  A  két  istennek  harca  pedig 
(204. 1.)  épen  úgy  része  a  fő  actiónak,  mint  Homérnek 
isteni  harcai.  Eddig  tehát  minden  a  Zalán  s  Árpád 
közt  szövődött  csomó  oldását  irányozza  egyenesen.  De 

az  I.  V.  IX-dik  énekek  Bodrogközre  visznek,  s  az  Ete, 
Huba,  Haj  na  közt  folyó  scénák  nem  hatnak  ugyan 
egyenesen  a  fö  actióra,  de  hatnak  Étére,  s  közbevet- 
vést  ez  által  öszvefüggenek  a  fö  actióval  is,  s  így 
epizódot  formálnak.  Étét  tudnillik  Ármány  halálba 
igyekszik  űzni  (73.  1.).  Hadúr  az  esdeklő  Haj  na  ké- 
pét idézi  Ete  elé ,  hogy  vele  újra  megkedveltesse  éle- 
tét :  tehát  már  az  a  befolyása  van  a  fö  actióra ,  hogy 
annak  egy  jeles  hősét  tartja  meg :  s  így ,  ha  a  fiatal 
Ete  feltűnő  bajnokságának  egyik  motívja  nem  volna 
is  szerelmes  leánykája,  már  is  elég  szorosan  függene 
össze  ezen  epizód  is  a  fö  fabulával.  A  Hajnalfi  törté- 
nete már  epizódnak  epizódja,  de  azért  van  a  költe- 
ménybe fonva,  hogy  ez  által  Hajnának  szerelemre 
méltó  volta  annál  tündöklőbb  színekben  fejljék  ki,  s 
ez  által  Ete  szerelme  is  tökéletesen  motiválva  legyen 
s  annál  ragyogóbban  tessék  fel  honfiúi  nagysága,  mi- 
dőn nemzete  javáért  kedvesétől  —  ettől  az  égi  terem- 
téstől —  elszakad.  S  így,  ami  Ete  és  Haj  na  characte- 
reiknek  viszontagos  és  bővebb  kifejlésére  szolgál,  szol- 
gál a  fő  célra  is ,  és  ennél  fogva  a  Tündérfi  második 
rendbeli  epizódja  az  egésznek  az  egységét  fel  nem 
bontja.  A  bodrogközi  háborgásokról  lehetne  mon- 
dani (a  vének  és  pórok  közt)  hogy  semmi  kapcsolat- 
ban sincsenek,  s  valóban  egy  független,  különös  és 
magában  elvégződött  történetet  formálnak,  mely  az 
egészbe  dualismust  hoz  be ,  s  figyelmünket  elszórja. 
Mert  causalis  nexus,  hogy  a  pórok  azért  támadtak  fel, 
mert  Árpád  Alpárra  költözvén,  a  vidéket  őrizetlen 
hagyá  —  csak  olyan ,  mint  a  magv ,  mely  elvetve  új 

fát  szül,  de  az  anyafával  eg-észet  még  sem  tesz ;  az  epi- 
zód pedig"  ága  a  fának,  mely  folyvást  rajta  marad  tör- 
zsökén. De  a  finalis  nexus  sem  olvaszthatja  egységgé: 
s  azért  semmit  sem  használ,  hogy  Ete,  a  fö  actiónak  is 
egyik  hőse,  ezen  másik  actió  katastrophját  szerzi 
meg.  A  hős  egysége  nem  egysége  a  költeménynek 
is.  De  a  fö  actió  általa  még  azt  a  kárt  is  szenvedi, 
hogy  Ete  a  fö  actiótól  elvonatik,  kinek  még  is  a  költő 
kitűnő  befolyást  akart  abba  adni,  s  végre  annak  szí- 
néről váltig  letün.  Mindjárt  az  I.  énekből  világos 
(11.  21 — 31. 1.),  hogy  Ete  a  költőnek  egyik  legkedvesb 
alakja ,  kit  minden  elképzelhető  j élességekkel  feléke- 
sít, itt  és  mindenütt  (L.  a  30.  lapon).  Árpád  harcába 
látjuk  menni,  s  bucsuzásakor  így  szól : 

„Megtérek  majdan  öledbe 
Úgy,  hogy  tetteimet  hallhasd  a  téli  napoknak 
Vendégségeiben:  hol  csak  nagj'ok  éneke  hangzik". 

A  24.  lapon  hasonló  Homér  Diomédeszéhez,  az  ellensé- 
ges istenségtől  sem  rettegvén.  Ármányt  bátran  megtá- 
madja. A  45.  lapon  nemzetéért  önkényt  halálra  szánja 
magát,  s  (69 — 73.  1.)  oroszlánként  küzdve,  ezer  ve- 
szélyt gyűjt  maga  körül,  míg  Háborért  való  fájdalmá- 
ban magán  kívül,  halált  és  csak  halált  keresve  sebek- 
kel megtelik,  elromlandó,  ha  Istene  által  fenn  nem 
tartatik.  Fájdalom  neki,  hogy  most  ki  kell  maradnia 
Árpád  harcából  (96.  1.)  s  Hadúrtól  meggyógyítva 
(98.  1.)  a  ráhagyott  temetést  végbevinni  siet  (109.  1.). 
Itt  Csernával  ütközetbe  vegyül,  ő  azt  bölcsen  intézi, 
nagy   erővel  legyőzi  nagy  ellenét,  s  megöli  (120.  1.) ; 

meg  vala  Ugyan  sebesítve,  de  könnyen,  s  visszatér- 
hete  Árpád  hadához,  s  mi  azt  most  annál  inkább  óhajt- 
juk, mert  őt  már  próbaedzett  vezéri  hősnek  látjuk. 
De  most  (154.  1.)  Hajna  a  munkája  után  megpihenőt 
Bodrog  partjain  leli,  elpanaszolja  neki  az  övéinek  szo- 
morú ügyét,  s  itt  már  természetesen  lehetetlen  vala, 
hogy  az  elaggott  hősöknek  s  Hajna  szeretettjeinek  vé- 
delmére ne  siessen.  Megtörtént  ez  is,  a  pórokat  szét- 
üzi  (214.  1.),  de  még  nem  vitta  azon  csatáját,  melynek 
szomját  örökké  hordja  szívében,  s  azért  Hajna  köré- 
ben is  nyugtalan  még: 

„Némán  áll  a  hös,  szeme  Alpár  tája  felé  vész. 

Nem  vagyok  én,  ó  Hajna,  nyugott,  és  karjaim  innen 
Messze  kivan  koznaJc. 

221.  1. 

Alpár  mezején  azalatt  hevesen  s  még  kétes  szerencsé- 
vel forr  a  csata.  Mi  Étét  várjuk  :  nem  jő.  Közelget  az 
elválasztó  óra.  Isten  és  nép  végső  elkeseredéssel,  fe- 
szített erővel  vív  a  győzelemért:  Ete  még  sem  jő  tet- 
teinek itt  a  legragyogóbb  koronát  feltenni ;  a  győze- 
delem végre  kivívatik :  de  nála  nélkül ;  nála  nélkül,  ki 
eleitől  fogva  arra  látszott  határozva  lenni,  hogy  Árpád 
dicsőségében  osztozzék,  s  kit  eleitől  fogva  óhajtánk 
látni  mink  is,  mint  fog  abban  osztozni.  Ez  által  tehát 
a  költemény  egészvolta  (totalitása)  csorbul;  de  Ete 
személyes  története  is  csorbul  egyszersmind.  Midőn 
harcba  megy,  azon  boldog  idővel  biztatja  kegyesét, 
midőn  ő  hivatásának  eleget  téve  vissza  fog  térni.  S 
Huba  is  így  szól : 

„Ha  szerelemmel  akarsz  bízvást  mulatozni,  hadakra 
Gondolj,  s  hozz  békét  harc- zárta  lakunkra,  fejünkre". 

24.1. 

S  noha  itt  nincs  világosan  kimondva ,  hogy  Árpád 
harcaiból  dicsőn  visszajövendő^  Hajnát  jutalomban  sa- 
játul fogja  nyerni,  tagadhatatlan  még  is,  hogy  a  költő 
arra  célozott.  S  ha  mi  a  nemzet  szine  előtt  be  láttuk 
volna  telni  dicsőségét,  ennek  következéseit  is  előre 
tudva,  az  epizódnak  katastrőphja  is  volna:  mely  igy 
hasonlókép  elmaradt.  Ki  tagadná,  hogy  ezen  kettős 
hiány  a  költemény  vége  felé  mélyen  érezteti  magát  ? 

Tizennyolcadik  Levél. 

Gáncsaimban,  melyek  költeményünk  egységét  s 
egészvoltát  illetik,  meg  látszol  egyezni ;  de  ezeken  kivül 
még  az  eposzban  megkiván tátott  egyszerűségre  s  a  ré- 
szek elrendelésére  nézve  is  vannak  kifogásaim.  Ilyetén 
nagyobb  költemény  könnyebb  átnézhetőségére  ez  két 
igen  szükséges  tulajdon,  s  ha  azt  teljességgel  nem 
állithatom  is,  hogy  Vörösmarty  az  egyszerűséget  sok, 
vagy  talán  heterogén  matériák  ö&szehalmozása  által 
lerontotta :  még  is  úgy  látszik,  hogy,  ha  a  scéna  gya- 
kor  változását  tekintjük,  jó  volt  volna  azt  egy  kisség 
több  egyszerűségre  reducálni.  „Az  eposzban  az  idő 
ellen  való  vétek  megbocsáttatik,  a  hely  ellen  való  meg- 
büntettetik" mond  Jean  Paul.  Igen  is ,  mert  képze- 
tünkben a  múlt  idő  kényünk  szerint  szét  vagy  össze- 
olvad :  a  hely  megtartja  hosszát.  Phantasiánk  könnyeb- 
ben csapong  az  idő  láthattlan  aetherében,  de  a  helynek 

bejárásában  hamar  elfárad.  Ezt  érezvén  költőnk,  min- 
denkép igyekezett  ugyan  a  scénákat  szoros  kapcso- 
latba hozni.  így  a  IV-dik  énekben  Bors  története 
(98.  1.)  a  fö  játékszínről  elvisz :  de  a  költő  az  utat  oda 
leírja,  s  itt  szöknünk  nem  kell ;  a  visszaszökést  pedig 
elég  elmésen  könnyíti,  midőn  először  is  Borsnak  tár- 
saihoz visz  által ,  kik  utána  várakoznak ;  ideabéli  ne- 
xus tehát  itt  van,  s  alig  érezzük,  hogy  megint  a  tábor- 
ban vagyunk  (101.  1.);  de  még  sem  tudunk  ezen 
helyen  egészen  behonosodni ,  úgy  lévén  mint  az ,  ki 
álmában  messze  szerte  járt,  s  első  ébredésekor  még 
mindég  kétkedik,  hol  legyen  tulajdonkép.  —  Ugyan- 
azt akará  eszközölni  a  költő  az  V.  énekben  is,  hol  Hu- 
bától a  Bodrogmelletti  csatasíkra  általszáll.  Huba  ál- 
maiban t.i.  fellátjuk  tűnni  Étét,  képzetünk  tehát  már 
nála  van ;  de  a  költő  ezenkívül  még  egy  reflexiót  is 
vet  közbe ,  mely  elménknek  híd  gyanánt  szolgáljon  az 
átmeneteire : 

,Itt   ugyan   ok   (Huba    s    az    övéi)   rövid  álmaikat  nyugalomban 

alutták 
A  baj  után;  —  de  kik  a  véres  hadi  téren  alusznak, 
Almaikat  valahára  megint  fogják-e  elűzni? 

Szürke  világánál  (a  holdnak) 

Látszanak  éktelenül  a  termetes  éji  leventák  (Ete,  seregével) 
Bús  lábok,  valamerre  tapod,  holttesteken  áll  meg"  stb. 

107,  8. 1. 

Itt  tehát  semmi  érezhető  hézag  nincsen;  de  másfelől, 
simplicitás  kedvéért.  Bors  elvesztenek  történetét  a 
költő  alkalmasan  el  is  hagyhatta  volna :  nem  csak,  mi- 

vei  azon  IV.  énekben  úg-y  is  többféle  actiók  találkoz- 
nak össze,  s  azon  kivül  motiválva  sincsen ,  miért  Ár- 
mány 1)  épen  Borsot  igyekszik  elrontani,  ki,  előkelő- 
képen  legalább,  nem  vívta  ki  fig-yelmünket,  de  kívdltj 
mert  a  történetnek  az  eg-észre  épen  semmi  következése 
nem  látszik.  Amit  pedig  érezhetetlenöl  ki  lehet 
hagyni  valamely  aestheticai  műből,  már  az  valóban 
kihagyandó.  De  első  okomra  azt  mondhatni  talán, 
hogy  Ármány  mindenütt  és  mindenképen  iparkodott 
a  magyaroknak  ártani ,  s  ekkor  épen  Borsot  vetette 
neki  martalékul  az  eset  2) :  —  de  az  eset^  nem  tűrhető 
az  aestheticai  mív  actiójdban,  s  ha  maga  a  história 
ilyet  beszéllne  is  Borsról,  a  költőnek,  mint  művésznek, 
már  előre  máskép  kellett  volna  Borsot  felvezetnie,  s  a 
történetből  némely  fontosabb  következéseket  is  kifej- 
tenie ;  tehát  vagy  motiválni,  vagy  elnyesni !  Bors  ve- 
szedelme ha  az  egységet  nem  is ,  de  az  egyszerűséget 
bizonynyal  megsérti ;  s  én  meg  nem  menekedhetem 
azon  vélekedéstől,  hogy  Vörösmartyt  ezen  scéna  meg- 
alkotására csupán  Tasso  Rinald ójának  története  indí- 
totta. —  Hajnának  Bodrogmelletti  viszontagságai  is 
inkább  az  egyszerűséget  sértik  mintsem  az  egységet : 
mert  a  fő  actióhoz  képest,  noha  igen  csekélyek,  figyel- 
münket tőle  valamennyire  még  is  elvonják. 

A  részek    elrendelésében  a    költő    szorgalma   és 
ügyessége  tagadhatatlan.    Elbeszéllésében  ő  az  idő  és 


*)  En  legalább  azt  hiszem,  hogy  a  Borsot  elcsaló  alakot 
Ármány  teremtésének  kell  tartani,  mert  különben  ez  az  actus 
tűrhetetlen  fúggelékje  volna  az  egésznek,  ok  és  cél  nélkül. 

2)  Ma  véletlent  mondanánk.  —  1874. 


92  AESTHETIKAI  LEVELEK 

történetek  rendét  követi,  s  ez  által  az  egésznek  köny- 
nyebb  felfogására  céloz.  Csak  egy  helyen,  úgy  lát- 
szik^ eltévedt  ezen  princípiumtól,  midőn  legneveze- 
tesb  machináját,  Ármány  s  Hadúr  harcát  (204. 1.)  már 
a  VIII.  énekben  festi  le.  Azonban  még  a  X-iknek  ele- 
jén sem  látjuk  semmi  sikerét,  a  szerencse  a  két  ellen 
közt  még  mindég  ingadoz,  míg  (226. 1.)  észre  veszszük, 
hogy  Ármány  még  él  —  s  hogy  a  már  tudott  dolgot  a 
X.  ének  történetei  közzé  kell  beiktatnunk.  Ez  által  a 
belső  szemlélés  (Anschauung)  s  az  ebből  sarjadt  érzés 
menetele  nyilvánságosan  megzavartatik.  Más  gáncs 
éri  még  az  epizódok  közbe-közbevetését.  Árpád  már 
a  IV.  énekben  érkezik  Alpár  mezejére,  s  noha  a  fő 
actió  ez  órától  fogva  soha  meg  nem  áll ,  s  a  fő  hős 
soha  nem  henyél ;  a  közbevetett  mellék-actiók  (Bors, 
Cserna  végső  ütközete ,  Hajnalfi  epizódja)  melyek  a 
IV.,  V.,  VI.  énekbe  vannak  beiktatva,  legalább  késte- 
tik  azt ;  végre ,  midőn  a  fő  ütközet  a  VII.  és  VIII. 
énekekben  már  forr,  a  IX.  ismét  félre  visz  Bodrog- 
közbe, ott  a  támadást  mutatja ,  mely  ismét  különös 
actió  lévén,  a  maga  okaival,  csomójával,  katastróph- 
jával,  figyelmünket  megosztja ;  s  analógiája  által  el  is 
fárasztva,  itt  az  elrendelés  által  még  inkább  bele  vág 
az  egésznek  folyamatába,  s  a  totális  benyomást  nem 
kevéssé  gyengíti.  Világos  ugyan,  hogy  költőnk  ezen 
közbevetés  által  azt  a  monotóniát  akarta  elkerülni, 
melyet  három  éneken  átterjedő  ütközetek  szerezhettek 
volna :  de  kétlem  hogy  célját  elérte,  mert  ez  a  kilen- 
cedik ének  is  a  maga  vitáival  s  áltáljában  való  pathe- 
ticus  characterével  alig  ád  nyugpontot  a  phantásiá- 

nak.  Ha  a  költő  a  már  említett  okokból  a  pór  táma- 
dást egészen  elmellözvén,  eg-y  (rövidebb^  de)  érdeklő 
házi  scénát  adott  volna  Hubánál ,  mely  a  béke  gyö- 
nyörűségeit festvén  átellenében  a  durva  harcnak,  a 
kivívandó  győzelem  malasztjait  mintegy  jóstükörben 
mutatná :  én  úgy  tartom ,  a  szükséges  nyugpont  meg 
lett  volna  nyerve ;  s  épen  a  contraszt  által,  a  fő  actiót  sem 
vesztvén  el  szemeink  elől,  még  több  kíváncsisággal 
repültünk  volna  vissza  a  csatasíkra.  így  pedig  phan- 
tásiánk  heterogén  tárgyak  által  félre  vonatván,  csak 
bajosan  tudjuk  a  X.  ének  kezdetén  a  jelent  a  múlttal 
ismét  összekapcsolni.  S  ha  azon  felül  a  két  isten  via- 
dalma  is  a  X.  énekben  történnék,  ha  Ete  is  ekkor  je- 
lenne meg,  —  nem  csak  a  végső  benyomás  öregbedett 
volna ,  de  jobban  és  láthatóbban  is,  volt  volna  moti- 
válva a  hosszú  kétes  harc  után  a  magyaroknak  nagy 
erőlködéssel  és  sok  vérrel  kivitt  győzödelme. 

Ami  különben  a  motívumokat  illeti  (tehát  a  tör- 
ténetek belső  szükségét) ,  azokat  helylyel-közzel  már 
érdekeltem ;  s  én  azt  tartom,  hogy  egész  Zalánnak  vé- 
gig olvasása  alatt  senki  sem  fogja  e  kérdést  tenni: 
miértí  kivált  ha  e  tekintetben  Jean  PauUal  tartunk, 
hogy  az  istenek  szabadsága  belső  szükség ,  s  hogy  a 
poézis  aetheri  szellemvilágával  a  valóság  bírószékének 
lassú  ítélet-folyása  össze  nem  fér.  S  így  az  általad 
gáncsolt  halála  a  Hajnalfinak  nálam  csak  annyiban 
gáncsos,  amennyiben  az,  ennek  halhatatlansága  által 
lehetetlennek  tétetett  fel  : 

». Vagy  mért  lett  örök  életem  is? 

Mért  tart,  míg  az  egek,  s  tündöklő  csillagi  tártnak".  19.  1. 

Tizenkilencedik  Levél. 


Az  eposz  tartásáról*)  Aristoteles  és  Horác  nem 
adnak  rendszabásokat;  Homér  s  Virgil  tizenöt  hónap 
és  hét  hét  között  lebeg-nek.  Költőnk  története  egy  hét 
alatt  végződik  el.  Első  nap  a  magyarok  elfoglalásai- 
nak híre  felindítja  Zalánt,  liogy  Árpádot  harcra  inge- 
relje. Követei  harmadnap  juthatának  el  a  magyar  tá- 
borba ;  innen  tüstént  visszaindulnak ,  s  ismét  három 
napot  veszek  fel  hontérésökre.  Árpád,  Ígérete  sze- 
rint, nyomban  követte  őket ,  s  ugyanazon  (hatodik) 
nap  jutott  Alpárra.  Ezen  estve  küldi  el  kedveseit  Za- 
lán ,  hogy  menten  a  harc  következései  elől ,  a  Duna- 
melléken várnák  be  híreit.  Ezen  éjjel  áldoznak  a  ma- 
gyarok, ezen  éjjel  van  a  lakoma,  zeng  az  ének.  S  erre 
következik  be  az  actió  hetedik  napja:  napja  Hadúr- 
nak, melyen  t.  i.  Hadúr  népe  a  fő  csatát  diadalmasan 
kivívja.  —  Noha  szép  tulajdonsága  minden  eposzi  köl- 
teménynek, ha  az  actiónak  ideje  szer  felett  meg  nem 
nyújtatik,  mert  ez  által  a  felfogás  elevenebb  lészen ;  de 
nekem  úgy  látszik ,  hogy  ennyi  történeteknek  ily  rö- 
vid időre  való  összeszorítása,  nincs  bal  következések 
nélkül.  Elménk  szárnya  könnyen  lebeg  az  időhen ,  s 
épen  ezért,  midőn  nem  repülhet,  hanem  meg  kell  áll- 
nia a  tetteknek  ezen  sokasága  felett,  elfárad.  Mikor  én 
más  hőskölteményben  a  nyugalom  anyját ,  az  éjt  lá- 
tom leszállani,  szinte  kipihen  phantásiám  is,  s  új  erő 
fűz  neki  szárnyakat  új  röptére.  Itt  pedig  nincsen  nyu- 
galompont; itt  még  az  éj  is  csupa  élet,   csupa  mozgás 


*)  Ma:  tartamáról.  —  1874. 

levén,  készület  a  napi  munkára ,  s  csak  annyiban  éj, 
hogy  nap  nem  süt  —  szinte  el  látszom  fáradni.  De 
ezen  subjectivus  phoenoménen  kivül  még*  objectivus 
gáncsom  is  van.  Árpád  hadát  Kiadni  érkezésétől 
fogva  (sőt  már  elébb)  folyvást  mozgásban  látjuk, 
Kiadni  után  tüstént  elindul ,  vele  érkezik  meg  a  ki- 
jegyzett  helyre,  s  ki  sem  pihenve  —  mert  Hadúr,  éjje- 
lét virrasztva  húzza  ki  —  rohan  a  csatába.  Ez  physi- 
kai  hihetetlenséget  involvál  és  valószínetlenséget  (Un- 
wahrscheinlichkeit).  S  még  is,  számvetésemben  nincs 
hiba.  Kiadni  Alpárból  elindul,  s  onnan,  hol  a  Zagyva 
a  Tiszába  omlik  —  ami ,  noha  említve  nincsen,  hihető 
hogy  másodnap  vala : 

„még  egy  napi  utat 
Tettének  a  síkon,  s  már  haliák  messze  zajogni 
A  rohanó  hadakat". 

6.1. 
A  visszatérés  ideje  is  nyilvánságos,  mert : 

,, Kétszer  kelt  s  kétszer  lefutott  a  tiszta  verőfény, 
S  Bodrog  mentében  már  akkoron  öszvegyülének 
A  meghitt  hősök". 

40.41.1. 

Ez  tehát  ötödnap  volt;  s  Árpád  egy  nappal  ké- 
sőbb (a  hatodikon)  érkezett.  De  már  most,  nem  szinte 
lehetetlen-e ,  hogy  egy  nap  alatt  annyi  történjék, 
amennyit  költőnk  ezen  hatodik  nap  történni  hagy? 
Ezen  nap  egy  heves  csata  foly  Viddin  és  Cserna  s  a 
magyarok  közt,  e  napon  esik  Antipater  veszedelme, 
ezen  nap  tart  hadi  gyűlést  Philó,  ezután  jön  Árpád,  és 
szintén  tart  tanácskozást  a  táborban.   A  rá  következő 

éjjel:  temetés,  Cserna  végső  harca,  Bors  elveszése,  ál- 
dozat, lakozás,  ének ;  a  Bodrogközben  a  pórok  láza- 
dása s  ütközeteik  —  s  így  minden  szempillanat  tömve 
van  actiókkal.  Lehetetlen,  hogy  a  népek  el  ne  legye- 
nek lankadva ,  s  mivel  a  geniális  költő  oly  elevenen 
festi  hősei  érzéseiket ,  mint  a  geniális  képíró  beszéll- 
teti  képeit :  bennünket  is  elfog  a  lankadtság,  s  inaink  i) 
eltompulva ,  a  totális  ^)  benyomás  alább  száll.  De  még 
egy  kérdést.  Árpád,  minekutána  követeket  küldött 
vala  szerte  a  megbírt  földekre ,  hogy  Alpárra  rendel- 
nék a  vezéreket,  legott  elindul.  Hogy  történhetett  te- 
hát, hogy  a  —  természetesen  készületleneknek  is  ta- 
lált —  segédseregek  még  is  egy  nappal  elébb  öszve- 
gyültek  már  Bodrog  mellékén?  Ily  hiba  nem  lehet 
egyéb  mint  gondatlanság  szüleménye. 

Ezek  ötlöttek  elmémbe  az  actió  sarkalatos  pont- 
jain ;  s  így  vizsgálatom  a  psychologiai  s  históriai  ré- 
szen néminemüen  túl  volna ;  még  az  van  hátra,  hogy 
arról  értekezzünk  amiben  a  jpoéta  praevaleál:  az  elé- 
adásról.  Költőnk  nyelvéről  és  verséről  Cserhalom 
után  fogok  szólni. 

Huszadik  Lerél. 

Tegnapi  leveledben  azt  a  kérdést  veted  fel :  mily 
raanierhan  fest  Vörösmarty  ?  s  én  erre  minden  habo- 
zás nélkül  ezt  válaszolom  :  egy  tulajdonban,  de  mely 
más  manierok  összeolvadásából  lett,  s  Tassóra  emlé- 


i)  Értsd:  idegeink.  —  2)  Ege'szletes.  1874. 

keztet  ugyan ,  de  utánazóvá  úgy  nem  bélyegzi ,  mint 
Vandyckot  nem  Rubens  iskolája. 

Az  ázsiai  magyar  kor,  melyet  Vörösmarty  fest, 
oly  viszonyban  áll  az  újhoz,  mint  Homér  görögjei  áll- 
tak egy  utóbbi  görög  korhoz  5  és  mind  Homér,  mind 
Vörösmarty  emberei  közelebb  állnak  még  az  egyszerű 
emberiséghez  5  ebből  természetesen  az  következik, 
hogy  képeik,  legalább  a  contourokban,  nem  lehetnek 
hasonlatlanok.  S  valóban  ezek  is,  azok  is  erős,  vadul 
bátor  s  egyszerűn  de  hatalmasan  érző  hősök ,  kik  ke- 
veset abstrahálnak,  sokat  cselekszenek ,  az  érzésben 
gyermekek  vagy  férfiak :  közepet  nem  ismernek.  De 
a  költő  e  korbeli;  nem  csupa  szemlélő  hanem  búvár- 
kodó is,  nem  ad  csak  külső,  de  belső  physiognomóniát : 
azért  az  ő  fejei  nem  egészen  antikk  fejek,  s  rajtok 
finomság,  erős  színek,  árnyék  s  világosság  ömlenek  el : 
ő  nem  csak  rajzol,  hanem  ki  is  fest;  s  előkelőbb  hősei 
nem  annyira  cópiák  mint  művészi  ideálok,  milyenek 
az  újabb  művészekéi  mind.  Azonban  ez  többször  rá- 
illik költőnk  görögjeire,  mert  ezek  már  sokkal  össze- 
tettebb viszonyok  által  módosultak.  Haj  na  leírásában 
pedig  az  antikk  és  romános  poézis  feltűnő  remekség- 
gel  ölelkezik:  benne  felleled  a  görög  naivságot  úgy, 
mint  sehol  sem  inkább ;  de  ott,  hol  az  ó  költő  bizonyo- 
san oly  őszinte  hűséggel  festegetett  volna  mint  Homér 
Paris  és  Helénával  tett  az  Iliász  Hl.  éneke  végén :  ott 
elünkbe  áll  az  új  költő  s  lyány  kaja  bájait  a  szemérem 
fátyolán  által  hagyja  szemlélnünk.  A  fürdőscénában 
(16.  1.)  tagjait  si  folyóban  festi,  s  emlőjét  hajfürtjei  alá 
rejtve    hagyja  csak  felénk   mosolygani.     S   mennyi 

Toldy  Muukái  VIII.  7 

finom-érzés  Hajna  s  Ete  beszéllgetésökben  (22.  1.) ; 
mily  elégiái  ihlet  Hajnában  (222. 1.),  midőn  Ete  harcba 
kivánkozik. 

Költőnk  tündérvilága  egészen  napkeleti,  főkép 
Tomboli,  ki  egyenesen  a  Húriszok  és  Périk  hónából 
jő ;  átváltoztatásának  (ünő  98. 1.)  majdnem  minden  my- 
thológiákban  van  analogonja.  Tündéreinek  charactere 
inkább  bájjal  hat  meg  mint  bámulattal :  s  mert  amaz- 
zal szivesebben  rokonul  az  emberi  természet ,  soha  el 
nem  fárasztanak.  S  csak  ez  a  kellemes  érzés  eszköz- 
lése lehetett  költőnk  célja,  mert  actiója  általok  nem 
nyert.  Azonban  ez  a  kellem  érzése  igen  rövid  tartású, 
igen  szállékony  (flüchtig),  mivel  ezen  mythoszok  sem 
a  nemzet  hitében  nem  alapúinak ,  mint  a  két  isten ; 
sem  értelmi  igazságokat  nem  repraesentálnak,  mint  p. 
Ármány  ördögjei.  —  Hadúr  ossziáni  alak,  de  határo- 
zottabb physiognomóniával  s  magasb  állásponton;  Ár- 
mány a  napkeleti  gonosz-szellemek  manierjában 
vagyon. 

Huszonegyedik  Levél. 

Zalánban  költőnk  szesze^)  (Stimmung)  tagad- 
hatatlanul az  elégia  felé  hajlik;  de  ez  nem  annyira  a 
költemény  tárgyában  gyökerezik  mint  a  költő  világá- 
ban, melyben  él.  A  tárgy  hősi,  dicső  végű,  boldog  kö- 
vetkezésű :  de  a  mai  költő  hasonlítgat ,  s  minél  mé- 
lyebb contrasztot  lel  e  hőskor  s  a  ma  között ,   annál 


*)  Ma:  hangulata.  —  1874. 

mélyebb  fájdalma.  Ez  a  fájdalom  pedig  a  környül- 
mények  következésében  nem  törhet  ki  haragra ,  ha- 
nem panaszra  olvad  fel ;  s  így  tónusa  nem  héroszi,  ha- 
nem elégiái.  A  bevezetést  (1.  2.  1.)  s  a  II.  (36.) 
és  III.  (68.  1.)  énekbeli  kitéréseket  ugyan  gyöngéd 
neheztelés  bélyegzi :  de  mely  az  első  helyen  könnyben 
forr  ki;  a  második  helyen  reflexiójával  fagyaszt;  míg 
fájdalmasan  fel  nem  kiált:  „Hova lettünk,  nemzetem!" 
s  így,  valamint  a  4-dik  helyen  is  —  szelíd  megnyúgo- 
vásba  megy  által,  s  ez  az  elégiának  saját  charactere. 
Ide  tartozik  Schedios  is,  ki  világosan  nem  egyéb 
mint  a  költő  érzéseinek  repraesentánsa;  s  e  felkiáltás- 
ban:  „Hej,  magyar "  tendentiája  legmélyebben 

éreztetik.  E  scéna  felett  Hamlet  pikantsága  jut 
eszembe  Shakespearnél,  midőn  anyjának  a  megölt  di- 
cső s  az  élő  álnok  férj  képeiket  mutatja  s  felkiált :  Ez 
volt  férjed,  ez  most  férjed.  Lyrai  tűz  kapja  el  az  éne- 
kest ott,  hol  képzete  előtt  elvonul  az  örömzajgó  ma- 
gyar sereg  a  kürtölő  Lehellel ;  átmegy  ugyan  itt  is  egy 
bús  reflexióra  (75.  1.),  de  csakhamar  felszökik  megint 
lelkesedésében.  De  tiszta  elégia  azon  reflexió ,  mely- 
ben a  lakozó  bolgároknak  halált  jósol: 

„Haj !  mi  keserves  lesz  reggelre  az  e'tel  ezeknek! 
Hány  vagyon  itt,  ki  ma  tobzódik  jó  kedvvel  utolszor, 
Kit  többé  se  velős  csontok  bele  meg  nem  erősít 
A  sírnak  fenekén,  se  vidáman  rája  köszöntött 
Életadó  bornak  ragyogó  szép  nedve  nem  ébreszt. 

129.  1. 

Ezen  kitérések,  s  a  kitérések  ezen  tónusa  is  az 
új  költőt  bélyegzik,  ki  nevelésénél  fogva  hajlik  a  sub- 

jectivitas  felé ;  s  minekutána  az  olvasó  is  érzi  magá- 
ban az  ilyetén  kitérések  szükségét,  s  szereti,  ha  philo- 
sophicus  miveltségének  is  áldoznak :  lehet-e  ezt  a  köl- 
tőnek szemére  vetni,  kivált  ha  úgy  rátalál  szivünk 
húrjára,  mint  Vörösmarty.  Mert  amit  ö  énekel,  azzal 
meglepöleg  találkozik  ennen  érzésünkkel,  gondola- 
tunkkal. De  ott  is,  hol  individuális  subjectivitása  elő- 
tör, mint  a  kilencedik  énekben : 

Délnek  völgye,  szivem  titkának  régi  hazája! 
Dél  völgyében  is  ily  tüzes  a  lány  szép  szeme:  rajtam 
Nem  könyörül,  de  megöl  ragyogó  sugarával  utóbb  is  — 
Vagy  hova  vesztem  el  így! 

202.  1. 

lesz-e  közöttünk  olyan,  ki  keblébe  tekintve,  a  költő 
érzését  nem  fogja  kisérhetni,  legalább  visszaemléke- 
zéssel ?  avagy,  neheztelhetünk-e,  midőn  azokat  üdve- 
zelvén,  kik  a  régi  fény  sugarát  tiszta  kebellel  felfogva 
áldozatot  gyújtanak  vele  a  haza  oltárán,  lyrai  átmele- 
gűléssel  felsóhajt: 

„0  ha  ezek  számát  érhetném  gyenge  dalommal, 
Föld!  gyönyörűséget  nem  kérnék  tőled  azon  túl". 

68.1. 

Az  első  rendbéli  kitéréseket  tehát  az  új  poézis  — 
mely  alkotó  elemeinél  fogva  áltáljában  a  reflectálásra 
hajlandó  —  megengedi;  az  utóbbiakat  megbocsátja;  s 
annyival  inkább,  mivel  az  egésznek  eposzi  tartását 
ritka  elékerültével  nem  sérti.  S  ezen  tekintetből  is 
Vörösmarty  manierja,  amint  már  érintettem,  az  újabb 
költökéhez  hasonlít,  a  régi  görögtől  pedig  tökéletesen 


( 

eltávozik.  De  közelít  ismét  éhez  más  tekintetben,  s  te 
könnyen  ki  fogod  találni  mit  értek,  mert  rendkívül 
föltűnő.  A  természet  szépségei  iránt  való  hidegséget  ér- 
tem. Egész  Zalánban  tájfestést  nem  lelni,  s  ez  annál 
különösebb,  mivel  korunk  ezen  poétái  táj  festést  any- 
nyira  szereti,  hogy  nem  csak  nevezetes  alkotó  része 
lett  az  újabb  epicus  költeményeknek,  de  már  különös 
osztályát  is  teszi  a  költésnek.  Pedig  mely  tág,  eleven, 
és  dús  phantásiájának  igen  megfelelhető  mezőt  hagya 
itt  költőnk  elsíklani!  mert  azon  tájkép,  melyet  a  101. 
lap  nyújt,  a  képírónak  csak  compositiőt  ad ;  s  ahol  va- 
lamely természeti  szépség  csak  említtetik  is,  p.  o. 

„Bodrog  alattok  megy,  csillámos  habjait  űzvén; 
Kedvez  az  ég,  suhogó  szeleit  lassúdan  ereszti". 

221.  1. 

az  sem  magáért  történik,  hanem  a  személyek  festésé- 
nek néminemű  emelésére,  mert  az  imént  felhozott  két 
versnek  is  kétség  kívül  azon  tendentiája  van ,  hogy  a 
csendes  és  kellemes  külső  természet  Haj  na  s  Ete  sze- 
relmét szépítse,  de  egyszersmind  ennek  belső  nyugta- 
lanságát is  a  contrasztoló  kép  segedelmével  hathatós- 
ban kitüntesse.  S  innen  van,  hogy  a  scenárium  min- 
dég pusztán  s  kietlenül  tűn  fel  előttünk,  szemünk  nem 
tapad  titkos  bájú  ligetekbe,  viruló  Tempékbe,  fülünk 
csörgő  erek  által  nem  varázsoltatik  meg,  s  a  földet 
nem  látjuk  tündöklő  égtől  födözve.  S  ámbár  tudom, 
hogy  a  táj,  melyen  a  fő  actió  véghez  megy,  Wateaunak 
nincs  teremtve,  a  költőnek  még  is  volt  volna  szabad- 
sága azt  szépíteni,  Bodrogközt   pedig   egész  paradi- 

csommá  bájolni.  De  ezt  Zrínyi  sem  teve,  Tasszónak  hü 
tanítványa.  Nem  teszi  Horvátunk  sem.  Valyon 
miért? 

Mind  ezek  szerint ,  Vörösmarty  szelleme  még  az 
antikk  és  romános  közt  látszik  lebegni,  de  tendentiája 
világosan  Tasszó  felé  hajlik.  S  én  azt  hiszem ,  hogy 
soha  tiszta  nemzeti  s  korunknak  egészen  megfelelő 
eposzt  ezen  tendentia  nélkül  nem  fogunk  bírhatni. 
Zrínyi  pedig,  Székely  és  Vörösmarty  ennél  fogva  áll- 
nak közelebb  az  ö  korokhoz,  és  az  eredetiséghez  is. 

Huszonkettedik  Leyél. 

A  leírásokról  különösen  még  nem  szóltam.  Itt 
mindenek  felett  hasonlításaival  fénylik  költőnk ,  me- 
lyek soha  nem  henyék,  mindég  a  tárgynak  megvilá- 
gítására, emelésére,  ékesítésére  szolgálnak;  s  phantá- 
siánkat  kellemesen  ingerelvén,  az  előadásba  rend- 
kívüli elevenséget  öntenek.  Eberhard  a  hasonlítást 
(Vergleichung)  a  hasonképtől  (Gleichniss)  megkülön- 
bözteti, s  amaz  alatt  érti  azon  rövid  és  csak  kevés 
szóval  érintett  hasonlóságot  valamely  tárgygyal,  mely 
csupán  csak  nevezve  van ;  midőn  pedig  ezen  hasonló 
tárgy  maga  is  ki  van  festve,  hasonképnek  nevezi.  A 
német  nyelv  már  rá  látszott  mutatni  a  két  idea*kü- 
lönbségére,  nekünk  az  utóbbira  még  nincs  szavunk, 
de  én,  meggyőződve  ezen  megkülönböztetés  aestheti- 
cai  becséről,  használom.   Hasonlítások : 

„Valamint  a  sárga  halálnak 
Birtoka,  oly  szomorú  s  csendes  most  vára"  (Zalánriak), 


VÖRÖSMARTY  EPICUS  MUNKÁIRÓL.  103 

melyben  t.  i.  sápadtan  a  gondtól,  s  félelemtől  remegve 
jár  kiki  fel  s  alá,  félholthoz  hasonló. 

„Távolb  a  mátrai  bércek 
Hamvas  felhőkként  az  egekhez  látszanak  érni". 

6.  1. 
„Valamint  a  csillapodó  vész 
Lassú  zúgással  megszűnt  a  tábori  vas-za/'. 

7.1. 

Izács  „vasazottan  előre 
Toldúl  mellével,  valamint  a  szikla  tolódik 
A  tengerbe,  habok  szelek  ellen  víni  keményen'^. 

33.1. 
Hermes  ménjének: 

„Barna  sörénye  lobog,  repdes  mint  saskeselyű  szárny". 

38.1. 
Antipater  hölgye,  férjének 

„Balja  felől,  mint  őrangyal  tündökle  vasában". 


40.1. 


Ármány  barlangjában : 

„szüntelenül,  mint 

A.  közelítő  fergetegek  zaja  s  éjszaki  széllel 
Játszó  tengernek  zúgásai,  tompa  moraj  van". 

Ete  ménjének,  remegtében 


41.1. 


„sörénye 
Hánykódott,  mint  mely  fának  szél  lengeti  gallyát". 

45.1. 
A  kétségbe  esett  Laborcánnak : 

„Mint  a  sír  mély  gödre,  üres  vala  keble  s  borongó". 

.51. 1. 

Mint  vad  párduc  fölrohhana  Hábor". 

51.1. 
Dalamér : 

„Gyenge  minő  a  harmatgyöngy  és  tiszta  szivű  volt". 

52.  1. 

A  halálába  menendő  Ete 

„valamintha  világnak  utolján 
A  szakadó  egeket  föl  akarná  tartani,  állott". 

55.1. 

„  .  .  .  Mint  két  felhő,  mely  távol  az  égen 

Jár  s  meg-megdördül,  amint  egymásra  közelget, 

Úgy  zajog  a  két  had." 

58.  1. 

Viddinnek: 

„öldöklő  fegyvere,  minta 
Vérbe  borongó  nap,  megvillan^\ 

74. 1. 
Viddint: 

„Szégyene  marja  nagyon;  valamint,  kebelébe  húzódván 

Kurta  kigyók  marják  a  parton  csendesen  alvót^'. 

84.1. 
Kladninak 

„mint  a  sír  éje,  borúit  vala  képe'\ 

92.  1. 

,,Amaz  (Ete)  sem  szóla  sokáig 
Mint  fecsegő  szajkó", 

119.  1. 

„Most  lezörög  mint  egy  kísértet"  (Zalán). 

124.1. 

„Húron  jö 
Két  élű  dárdával  elő,  mint  éjszaki  csillag 
Mely  haragos  szikrákat  hány  s  fut  az  égen  ijesztve", 

138. 1. 
üg-ek  előtt  a  harcolók: 
„zörögve  lehullnak, 
Mint  a  sárga  levél  szélnek  fúttára  mozog  s  hull'\ 

138.  1. 
Tüzimáról : 

„Mint  mely  szikla  felét  az  idő  vas  karja  letörte, 
Oly  vala  ő,  balról  meg  lévén  termete  rontva". 

210.  1. 

„így  fordul  meg  az  égi  vihar  nagy  tengerek  árján; 
így  fordul  vele  meg  a  tenger  szörnyű  hatalma, 
Mint  Viddin!  tereád  fordult  meg  erőszakos  Árpád". 

227.  1. 
S  mind  ezek  mint  emelik  (erősítik) ,  mint  elevenítik^ 
mint  világítják  meg  tárgyaikat! 

„íjam 
Oly  szépen  hangzott,  mint  a  liget-esti  madárszó'\ 

13.1. 
Mennyi    charakter    van    ebben!     A    gyermek   Bodor 
mondja.   Mily  igaz !   s  egyenesen  a  gyermek  felfogása 
köréből  véve. 

De  olvassunk  némely  hasonképeket  is. 
Mily  hasonlíthatatlan  hasonlítás,  melylyel  a  költő 
a  kétségben  sajgó  Laborcánhoz  szól ,  kinek  már  se- 
honnan remény  nem  mosolyodik: 

„Állsz,  mint  tengernek  partján  az  egekre  növő  fa, 
Melynek  zöld  tetejét  villám  és  fergeteg  éri, 
Életadó  gyökerét  csapkodva  emészti  az  árvíz". 

49.1. 
„Fennyen  emelkedik  a  fiatal  cser  törzsöke  Fátrán, 
Égnek  eresztgeti  zöld  sudarát,  és  zúgva  civódik 

A  viharos  bércek  lecsapó  me'rgével:  azonban 
Fejsze's  jő,  s  alacson  bokrokhoz  fekteti  lombját, 
így  fetrengesz  most,  Hábor,  te  is  a  hideg  úton, 
A  gyávák  mellé  leborul  nagy  bajnoki  tested". 

72. 1. 
Találó  a  legfinomabb  vonásokig  (Homérra  emlékez- 
tetve, Iliász,  IV.  482—9) : 

„Es  Ete  még  állott,  mint  a  nagy  tátrai  kőszál. 
Annak  kormos  agyát  sok  villám  szállja  ropogva, 
S  kár  nélkül  elenyész,  mikor  eljut  régi  tövéhez, 
Mely  mélyen  gyökerezve  megáll  a  föld  közepében 
S  ott  az  idők  végét  ingatlan  fogja  hevárni^\ 

117.1. 
De  mily  ünnepélyes  és  erős  szinü  ez : 

„A  csend,  melyet  az  éj  viadalma  szegett  meg,  ezentúl 
Még  iszonyúbb,  mélyebb  lőn:  mint  mikor  a  nagy  idő  még 
El  nem  kezdődött,  s  a  fö  hatalomnak  ölében 
Életerő  nélkül  nyugodott  a  néma  teremtés'^. 

120.1. 
Mily  gyöngéd  és  bájos  ismét  ez : 

„Szőke  Melitta  megállt,  mint  ékes  völgyi  virágszál, 
Mely  gyönyörű  kebelét  a  csalfa  melegre  kitárta, 
S  csakhamar  a  fagyos  éj  dere  hullott  gyenge  fejére. 
Leng  azután  a  langy  szellő,  fris  harmat  esik  rá, 
S  fürté  fölött  melegen  tündöklik  az  ifjú  verőfény: 
De  kebelét  az  már  többé  nem  nyitja,  hanem  vész, 
S  hervadt  gyenge  fejét  vékony  szárára  lehajtja. 
Szőke  Melitta  imígy  állott  Jejcsüggve  Zalánnál^'. 

122.  3.  1. 
Lován  Apor 

„ül  aranyos  dárdát  ingatva  kezében: 
Mint  zöld  ág  tetején  reggel  szép  égi  madár  ül, 
Mely  ott  szárnyat  emel  ragyogó  tollának  örülvén". 

131.1. 


VÖRÖSMARTY  EPICÜS  MUNKÁIRÓL.  107 

De  mily  nagy  stílusban  festetik  Ete ,  oroszlánhoz  ha- 
sonlittatván  : 

„És  aluvék  deli  testével  nagy  messze  kinyúlva: 

Mint  aluszik,  ha  nagyon  fáradt,  a  bátor  oroszlán, 

Mely  leterül  barlangjában  s  jónagy  helyet  elfog, 

Lábait  e's  izmos  derekát  hosszúra  kinyújtván; 

Sárga  söre'nye  pedig  fetreng  borzadva  fejénél, 

Es  nagy  rettenetes  feje  a  sziklára  lehajlik: 

így  aluvék,  haja  nagy  paizsán  szóródva  terült  el.    stb. 

153.  1. 

Mily  erős  természet ,  egyszerű  valóság !  szépítés  nél- 
kül; meglepő  sikerrel.  —  De  mi  véghetetlen  kecses 
kép  az,  mely  Hajnát  Etéjével  mutatja : 

„Állt  mellette,  hogyan  fiatal  szép  kerti  fa  mellett 
ÁH  a  völgyi  virág,  s  ráhajlik  az  esti  szelekkel, 
Szűz  feje  ott  a  fát  gyengén  megfekszi,  s  puhán  nőtt 
Lombja  közül  a  hajnallal  pirosodva  kifejlik'^ 

218.  1. 

Zalán  seregének  a  zavart  nyájjal  való  öszvehason- 
lítását  (84.  1.)  nemtelenséggel  vádolod,  annál  fogva, 
hogy  alacsonyabb  tárgy  soha  a  nagyobbat  nem  emel- 
heti, sőt  mindenkor  gyöngíti.  Hát  mikor  Homér  Ajászt 
szamárral  (Iliász  XI.  558 — 65.)  hasonlítja  össze?  De 
helyén  kivül  nem  kell  kényeskedni,  s  a  költőt  úgy  kell 
érteni,  amint  ő  értetni  kívánt.  Homér  Aj  ász  vastüre- 
delmének  valóbb  képmást  nem  találhata  az  élő  világ- 
ban mint  ezen  legtürőbb  állatot*,  s  a  mi  költőnk  alig 
találhata  képet,  mely  oly  mindennapi,  s  innen  phantá- 
siánkhoz  oly  közel  álló  lévén,  tárgyát  elevenebben 
hagyá  vala  szemlélni,  mint  ez.  De  javallom  azon  gán- 

csaidat,  melyek  a  124-dik  s  129-ik  lapokon  álló  hason- 
képre  szállanak :  mert  ezek  a  helyett,  hogy  világítaná- 
nak, oly  nehéz  felfogásúak,  hogy  magok  is  világítást 
látszanak  kívánni.  Ez  utóbbi  kép  pedig  (Tündér 
139.  1.)  előttünk  valami  ismeretlen,  új  ;  s  figyelmünket 
elvonja  a  fö  tárgytól,  azon  kívül  hogy  a  hasonlító  pon- 
tok erőltetve  is  vannak. 

De  egyáltaljdban  Vörösmarty  hasonlításainak 
természetéről  azt  kell  vallani ,  hogy  szépítnek  és  ne- 
mesítnek,  vagy  figyelmünket  ráirányozzák  a  fő  tárgyra 
s  azt  kiemelik ;  szép  egyszerűségök  és  természeti  igaz- 
voltoknál fogva  mindenkor  s  nagy  mértékben  elevení- 
tik tárgy  okát,  nagyságokkal  több  jelentést  adnak  ne- 
kik. A  hasonlításokban  megkívánt  tulajdonok  na- 
gyobb számát  tehát  bírják;  de  monotónia  uralkodik 
bennök.  A  szélvészszel,  villámmal,  fákkal,  oroszlánok- 
kal stb  való  oly  gyakor  élés  nem  a  legdúsabb  vénára 
mutatnának  e  nemben,  ha  oly  gazdagságot  nem  lát- 
nánk Vörösmarty  phantásiájában ,  hogy  ezen  hiányt 
gondtalanságnak  ne  tulajdonítanék.  Hasonlításai  job- 
bára a  nagy  neműek*')  közzé  tartoznak,  s  gyakrab- 
ban meg  tudnák  rázkódtatni  szívünket,  ha  több  kecse- 
sek és  gyöngék  volnának  közbe  vegyítve ,  virágok  a 
természet  rettenetesb  szépségei  közzé ;  leginkább  pe- 
dig azt  kell  sajnálni,  hogy  az  emberéletből  nincsenek 
véve  soha !  Ez  mily  kellemes  forrását  a  szívreható  ké- 
peknek tárta  legyen  fel  Homéraak,  azt  te,  s  én,  s 
mindnyájan  egyaránt  tudjuk. 


*)  Ma:  nagyszerűek.  —  1874. 

Huszonharmadik  Levél. 


A  szóló  müvészségekben  az  epithetonok  vagy 
azon  jelentéssel  bírnak^  mely ly el  a  rezeken  az  árnyé- 
kolat,  vagy  mely ly el  a  színek  a  képíró  művében. 
Amazok  talán  a  csupa  characteristicusok ,  ezek  inkább 
a  szépitők  (ornantia).  De  az  aestheticai  mívben  a  cha- 
racteristicumnak  nem  szabad  az  aestheticai  szépség 
ellen  véteni,  a  szép  pedig  nem  lehet  character  nélkül: 
valamint  a  rezén  is  az  árnyékolatnak  nem  szabad  el- 
fedni a  szépet,  a  festett  képben  pedig  a  színeknek  is 
mindég  az  árnyék  és  világosság  törvényeinek  kell  en- 
gedelmeskedniök.  E  szerint  nehéz  lenne,  de  szükség- 
telen is ,  a  kettő  közt  szoros  határt  vonni.  Költőnk, 
epithetonjai  feltalálásában  gazdag,  választásokban  sze- 
rencsés. Arany  fövényét  hordó  Körös,  Bodrog  fut  csew- 
des  özönnel,  felhőhekel'ó  Mátra ,  kis  partú  Maros ,  da- 
gadó hullámai, /wí'^e  Bodor,  komoly  Und,  nyalka  Zo- 
árd,  lángfürtü  Preheszka,  spártai  Hermes,  kürtösen 
ékes  úti  Lehel,  Árpád  hadkötözo  fejedelmi  tekintete  stb 
oly  neműek,  hogy  nem  csak  characterisálják  az  indi- 
viduumot, de  jobbára  aestheticai  színt  és  jelentést  is 
adnak  reá ;  az  által  pedig,  hogy  valamely  speciális  tu- 
lajdonságot festenek,  a  felfogást  könnyebbítik,  s  inte- 
resszénket  azon  individuumokért  örögbítik.  Mit  mon- 
dasz kivált  a  két  utóbbik  epithetonra?  A  hadkötözo 
tekintetű  Árpád,  a  kürtösen  ékes  úti  Lehel,  nem  egész 
kis  epizódok-e  ezek?  mint  Schlegel  Friderik  veszi 
észre  a  görögök  öszvetett  epithetonaikról,  melyeket  a 
mi  gyönyörű  nyelvünkön  oly  szerencsésen  visszaadha- 

tunk.    Mennyi  psycliológiai  actiókat  tétet  fel  s  hív  el- 
ménkbe az  a  „hadkötözö!"  s  mennyi,  Lehelt  közelebb 
kitüntető,  környülállásokat  emez.  Közönség^es  tulajdon- 
ságokat kifejező    mássalérthetőkkel    (adjectiv)    is   él 
költőnk,  de  individuális  jelentést  ad  nekik:  mily  indi- 
viduumot festő  leg-yen  p.  o.  Leo  császárról  eijó  mással- 
értbető  (35.  1.)  érted  az  előrejártakból ;  a  szép  pedig, 
mely  Ete  nevét  folyvást  kiséri,  nem  vágum,  mivel  Ete 
férfias  kecseit  mind  széttagolva  láttad ,    s  az  ezeket 
összefogó   közönséges   epitheton   előkerültekor  csak- 
hamar phantasiád  elébe  szöknek,  mint  a  báj  lámpának 
már  egyszer  látott  képei,  mihelyest  magát  az  eszközt 
megpillantod.    Némely  epithetonai  költőnknek  ismét 
a  velök-élőt  characterisálják,  így  midőn  Zalán  gőgös, 
ravasz,  nemtelen,  lator  Árpádról  szól,  épen  azt  mu- 
tatja, mily  szemmel  nézi  ellenségét  ő,  t.  i.  az  ő  indivi- 
dualitása mily  befolyást   vészen  fel  Árpádtól.   Mind 
ezen   nemű   epithetonok    használásában   Vörösmarty 
hasonlít  az  ó  és  új  költőkhöz ,  de  az  örökösekkel  (epith. 
perpetua)  való  élésben  Homér  s  az  antikk  iskolának 
tanítványa ;  s  nagy  kérdés,  nyer-e  általok  a  költemény, 
s  mennyiben  lehessen  azokat  védelmezni.  Tudva  van, 
hogy  ezen  manier  még  az  óhellen  poézisban  képző- 
dött, mivel  elmondásra  készülvén  azon  régi  hősénekek, 
sőt  Homéréi  is:  a  képek  a  legnagyobb  szemlélhetősé- 
get  kívánták,  hogy  ai  hallóktól  könnyen  felfogathassa- 
nak ;  továbbá,  mivel  nagy  részint  hevenyében  készül- 
tek :  s  a  dallót  nem  kevéssé  segítették  a  versnek  kiegé- 
szítésében; végre  pedig  a  szokás  is  sanctionálta,  s  any- 
nyira,  hogy  midőn  az  említett  feltételek  megszűntek 

is,  ez  folyvást  gyakoroltatott.  Jenisch  Homérnek  ezen 
szokását  nem  csak  mentegeti,  de  javallja  is ,  s  amint 
látszik,  elég  nyomós  okoknál  fogva.  A  meztelen  név 
• —  mond  —  mindennapiság  által  elveszti  szemléltetése 
elevenségét,  mely  egy  jól  választott  epitheton  által  fel- 
újul s  mintegy  feléled  szemeink  előtt:  azért  jól  tészen 
Homér,  kogy  sok  epithetonjait  mindég  öszvekapcsolja 
substantívumaikkal.  Ezt  tagadni  nem  lehet;  sőt  én 
azt  tartom ,  hogy  az  eposz  tág  mezején  számosan  fel  s 
alájáró  alakok  megkülönböztetése  is  könnyebbedik, 
mert  itt  a  belső  szem  vétetik  cselekvőségbe,  nem  a 
külső,  mint  p.  o.  a  játékszínen.  De  mivel  most  a  hősköl- 
temények is  olvasóknak  iratnak,  és  olyanoknak,  kik- 
nél sokfélekép  gyakorlott  észt  s  phantásiát  szabad  fel- 
tenni :  legalább  azt  óhajthatjuk,  hogy  bizonyos  epithe- 
tonok  ott  ne  használtassanak,  hol  a  környűlállásba 
semmiképen  be  nem  folynak.  így  vádolja  már  Hó- 
mért is  annak  egyik  legtudósb  és  legigazságosb  com- 
mentátora,  Köppen,  hogy  a  pillanat  enthusiasmusában, 
nem  csak  szükségtelenül,  de  helytelenül  is  él  velők 
néha.  S  így  én  sem  látom,  mért  akarja  költőnk  233. 1. 
emlékezetünkbe  hozni,  hogy  Zalán  alpári ;  nem  látom 
e  képben: 

„Mint  a  sós  tengeri  tajték 
Válla  s  emelt  nyaka  s  lábának  teli  szára  fehérlett. 

145.  1. 
mily  befolyása  van  a  sós  ideának.   Hogy  a  tenger  sós^ 
való:   de  megfelel-e  a  tengeri  tajték  ezen  tulajdonsága 
a  Hajnalfi /e;'tír  teste  valamely  tulajdonságának.   Vagy 
mért  hasonlíttatik  Tomboli  sebessége  a  jó  gondolat- 

hoz  (214.  l.)?  Ezek:  istenes  Und,  komoly  Und,  kür- 
tös Lehel;  rohanó  Kadosa,  szép  Ete  hős,  nyilazó  Tár- 
cái, kellemes  iQu  Laborcán,  ősz  Huba,  fejedelmi  Zalán, 
hű  Kiadni,  rettenetes  Viddin ,  bölcs  kormányu  Philó, 
deli  Haj  na  stb  akár  hányszor  előkerülnek,  jelentenek 
mindég,  s  jobbára  charactert  adnak  az  actióknak  is. 
így  a  patronymikdkat  sem  lehet  megvetni,  melyek 
összevonva  nálunk  most  is,  de  kivált  az  előtt,  sőt 
eleinte  minden  nemzeteknél  közönségesen  szokásban 
voltak,  s  régi  színt  öntenek  el  a  miven.  Te  nem  javal- 
lod,  midőn  Árpád  a  harc  hevében  Kadosát  ily  hossza- 
san szólítja  meg : 

„Hüleknek 
Oyermeke,  édes  öcsém,  harcnak  szeretője  s  veszélynek^'  / 

166. 1. 
(ezt  az  utántételt  adjectivum  postpositumnak  lehet, 
sőt  kell  venni).   Éhez  hasonló  a  Lebőhez  való  felszó- 
lítás is : 

„Gyors  paripáju  Lebö!" 

167. 1. 
s  mindjárt  utána : 

„Menj  el  Izárfi!" 

Elmélkedő  művésznél ,  mint  Vörösmartynál ,  ér- 
demes a  külsőn  meg  nem  állapodni;  s  te  bizonyára 
igazságtalan  vagy,  midőn  azt  ítéled,  hogy  a  felhozot- 
takkal ő  csak  a  verset  akará  betölteni.  A  költő,  meg- 
győződésem szerint,  azon  lócuszokkal  nem  célozott 
kevesebbre,  mint  Árpádnak  szelleme  s  szíve  oldaláról 
való  characterizálására.  Árpád  tudnillik  ismerte,   sőt 

bírta  maga  is,  hőseinek  azon  szép  és  ékesítő  gyeng-e- 
ségét,  mely  szerint  őseikre  büszkék  s  bennök  kivan- 
nak tiszteltetni ;  mely  szószóló  lelhetett  volna  tehát  si- 
keresb  captatio  benevolentiaet ,  mint  a  magyar  fejde- 
lem, mikor  Kadosát  annak  atyjára,  sőt  önmagával 
való  rokonságára  is  emlékezteti.  De  nem  elég :  hogy 
veszedelmes  kívánságát  mindenképen  alaposnak  sőt 
könnyen  betölthetőnek  is  mutassa,  Kadosa  saját 
vitézségét  is  dicsőíti.  így  megmutatja  Lebőnek  is 
kivánata  igazságos  voltát,  mert  gyors  'paripája  van,  de 
egyszersmind  fia  is  a  viadalmas  Izárnak !  Azon  felül 
ezek  Árpád  indulatját  is  igen  szelíd  világításban  mu- 
tatják: ő  kér,  ő  mintegy  mentegeti  magát  hol  paran- 
csolnia lehetne. 

A  beszéllgetések  egyforma  kapcsolatai ,  midőn 
t.  i.  a  költő  a  szólókat  felvezeti,  p. : 

„Mond  pedig  a  seregek  fejedelme  dicséretes  Árpád" 

Homérból  mentek  által  Vörösmartyba,  mint  az  állandó 
epithetonokis.  Aromános  poézis  ezekkel  nem  él,  hihe- 
tőleg a  rím  ellenkezése  miatt. 


Huszonnegyedik  Levél. 

A  csatázások  leírásai  legterjedtebb  részét  teszik 
költeményünknek,  s  a  legfőbbet:  mert  minden  actiók 
a  harcviselésre  céloznak,  és  ebben  gyűlnek  öszve ;  ez 
tehát  minden  elementumoknak ,  melyeket  már  vizs- 
gáltunk, kifolyását  teszik.  Csatáinak  Vörösmarty  leg- 
több belső  becset  és  bájt  a  személyeknek  helylyel  köz- 

Toldy  Munkái.  VIII.  8 

zel  bevegyített  leírásaik  által  adott,  mert  amint  több- 
ször említem  már,  e  részben  költőnk  legszerencsésb. 
Hasonlításai,  hasonképei,  reflexiói  által  hasonló  célt 
ér,  szépítvén,  világosítván.  De  hogy  most  főkép  ma- 
gokat az  actiókat  vegyük  tekintetbe ;  ezeknek  szemlél- 
hetősége  először  is  a  kitételek  jól  talált  választásából 
ered;  s  ezt  mennyire  bírja  költőnk,  némely  példák 
mutassák. 

„Már  zengett  kürt,  tárogató,  már  kész  paripákon 
Ültének  a  magyarok,  mikor  itt  a  völgynek  öléből 
Ellenök  a  bolgár  seregek  lovagolva  j  övének. 

Kik  mikor  a  völgyből  már  mind  sík  földre  kelének 

És  a  ke'sz  sereget  látták,  hadi  zajra  fakadván 

Megrivadások  után  sebesen  zúdultak  előre. 

Ellenben  délceg  lovakon  száguldva  rohantak 

A  magyarok  mint  két  felhő,  mely  távol  az  égen 

Jár,  s  meg-megdördiíl,   amint  egymásra  közelget: 

Úgy  zajog  a  két  had.  Cseng,  döng  paizs  és  sisak  orma 

Amint  a  suhogó  nyilakat  föltartja  rezével, 

S  róla  kemény  gerelyek  lekocognak  tompa-törötten. 

57.  58. 1. 
Annyi  egyszerűség  mellett,  mily  elevenség.  Mily  si. 
kerrel  állnak  itt  az  epithetonok,  az  adverbiumok ;  mily 
pittoreszk  hangúak  a  szók,  mily  világosítva  kiemelő  a 
hasonkép  !  az  egész  oly  tömött,  hogy  egy  szó  sem  üres, 
nem  helytelen  *).  De  hogy  messzebb  ne  menjünk,  lás- 
suk nyomban  azután  Viddin  történetét,  midőn  Hábor 
gerelylyel  leveri  sisakját,  s  Viddint  csak  sebes  lebukása 
menti  meg  veszedelmétől : 


*)  Értsd:  Helyén  kivüli. 


VÖRÖSMARTY  EPICUS  MUNKÁIEÓL.  115 

i,Megszédül  a  hős;  de  hamar  meg  helyre  verődik, 
S  rettentőbbre  borúi  képén  nagy  szíve  haragja. 
Olyan  most  o,  mint  a  széltől  hányva  boszontott 
Tenger.  Lelkének  minden  nyugodalma  kifordul, 
A  hadakon  végig  hangzik  rivadása  szavának, 
Es  dárdája  hegyén  viszi  bántott  lelke  hatalmát. 
Összerobog  már  a  két  had,  dörmölve  nagyobbúl 
A  moraj,  és  sürü  por  kelvén  lábaiknak  alóla, 
Bodrog  szép  táján  szomorún  besetétedik  a  föld^^. 

59.1. 

Itt  egyszersmind  van  alkalmunk  látni  Vörös- 
martynak mindenütt  kitűnő  ügyességét  egykét  verssel 
kimeríteni  a  belső  actiókat,  motívjaikkal ,  következé- 
seikkel. Viddin  állapotját  itt  egy  a  legfinomabb  ár- 
nyéklatokig kirajzolt  liasonképpel  emelhette  volna  a 
költő;  de  Viddin  mindenütt  érzéseinek  masszájával 
toldúl  élénkbe^  s  így  jól  tőn  a  költő,  ama  röviden  oda- 
vetett hasonlítással  csak  a  masszát  velünk  láttatni. 
A  sok  talán  még  jobb  helyek  közül  lehetetlen  hogy 
emlékezetedbe  ne  híjam  a  népéért  végső  harcot  küzdő 
Antipater  viadalmát  Csernával  (81.  1.),  mely  ha  nem 
olyan  is,  mint  szoktak  lenni  azon  helyek,  melyek  con 
furore  vétetnek  fel,  oly  jól  van  gondolva,  annyi  egy- 
szerűséggel kivivé,  hogy  a  kiemelést  mindenkép  meg- 
érdemli. A  legremekebb  csata-leirások  közé  tartozik 
Árpád  s  Viddin  csatája  (229 — 232.  lap:  „így  mi- 
kor a  daliák  —  megtörte  halálod") :  mennyi  erővel, 
élettel,  de  mily  psychológiával  és  poézissal  is  van  ez 
tartva  elejétől  végig,  mint  gerjesztetik,  mint  feszítte- 
tik mind  inkább  a  figyelem ,  míg  a  győzhetetlennek 
vélt  bolgár  Árpád  óriási  csapása  alatt  végre  elesik.   A 

két  Isten  viadalma  (204 — 6.  1.)  nagy  stílusban  van 
végig-len,  s  roppant  képeket  nyújt,  milyeket  a  görögd 
mythologia  a  Titánokról. 

Szerencsés  Vörösmarty  a  halálok  leírásában  is. 
Sokféleség"  bélyegzi  azokat.  A  gyönyörű  Tarcal  fiz 
ehöy  ki  a  kapitányok  közül  elvész.  Cserna  halálos 
ütéssel  éri,  s  ö  lováról 

„lehanyatlik.  Az  ékes 
Fegyvereket  dühös  ellensége  letépi,  örülvén 
Szép  arany  ívének  s  terhes  puzdrája  nyilának; 
A  bajnok  i5edig  ott  fetreng  vérében  aléltan, 
Visszasohajt  Mstársainak  harcára,  s  elalszik^'. 

61.1. 

Mily  gyönyörű  halál.  Az  ékes  i^u  bajnok  elesik,  dí- 
szeitől megfosztatik,  minden  testi  kötelékek  engednek 
—  de  a  lélek  dicsőítve  van  utolsó  magát-feledö  sóhaj- 
tásában, mely  nemzete  harcáért  kél ;  s  ezen  nemes  ér- 
zésben elszenderedve,  véghetetlen  kedves,  de  egyszers- 
mind nagy  alakként  is  lebeg  előttünk ;  s  mikor  aztán 
társait  is  érte  kesergeni  látjuk ,  szívünk  mindannyi- 
szor felé  repes ;  s  végre  sorsában,  engesztelődve,  meg- 
nyugszunk ,  midőn  halálát  Ete  által  megbosszulva  lát- 
juk, s  ékességeit  —  ezen  drága  maradványokat  —  hű 
kezekbe  visszakerülni.  Lágyabb  színekkel  van  adva 
Hdbor  eleste;  sötétekkel  nagyon  Lahorcdné.  Hábor 
szívét  elvesztett  kedvese  után  való  hú  borítá  el,  ő  mint 
gyönyörűséget  viselte  azt  kebelében,  tőle  meg  nem 
akart  válni,  s  a  halál  neki  keserves  nem  lehetett;  Labor- 
cán  maga  fosztá  meg  magát  üdvességétől,  őtet  a  hánat 
fúriái  marcangolák,  míg  kétségbe  esve  maga  keresé  a 

halált,  mely  rá  nézve  menedék.  De  ennek  ölébe  még 
sem  szállhata  mint  óhajtott  révpartba,  mert  végzete  a 
gyönyörű  görög  nöt  vezeti  elébe ,  s  midőn  benne  az 
élet  szomját  legepesztöbben  felingerié,  akkor  végzi  ki. 
Hábor  azonban  csendesen-bús  lélekkel  vitézkedik, 
ön  veszedelmével  kedves  társát.  Étét,  megtartja,  s 
ennek  tudásában  nyugottan  s  dicsőn  hal  el.  Hábor 
élete  s  halála  elégia,  Laborcáné  tragédia  j  és  pedig  a 
legfélelmesebb,  mert  rajta  a  fátum  szellemét  látjuk  át- 
lengeni;  ahol  0  boldogságot  keres,  lélekhalál  várja, 
ahol  vesztét  keresi,  ott  éje  egy  szép  csillag  által  felvi- 
lágosíttatik ,  hogy  annál  fájdalmasabban  érezze  vesz- 
tét :  mind  ezek  pedig  a  történetek  egj  láncának  mind- 
annyi szemei,  melyeknek  elseje  önnön  dőre  cseleke- 
dete. Az  ö  szerencsétlensége  belső,  midőn  Háboré 
hozzá  képest  csak  külső.  Mind  ezekből  már  az  követ- 
kezik, hogy  ennek  halála  fájdalmas,  amazé  megren- 
dítő és  fanyar.  A  meleg  Hábort  a  hideg  úton  látjuk 
fetrengeni  (72.  1.),  de  szelleme  átszáll  Étébe,  s  ennek 
szívszakasztó  fájdalmában  megdicsőül;  Laborcán: 

„Összerogy,  és  kedves  képét  elfutja  setétség, 

És  mely  olyan  igen  nagy  volt,  szive  lángja  elalszik. 

Néz  iszonyodva,  szemét  a  tágas  egekre  szegezvén, 

És  nem  lát  egyebet,  mint  Ármány  ördögi  képét. 

Mást,  mint  vesztének  keserű  fájdalma,  nevi  érez". 

67.  lap. 

s  ki  őtet  szívébe  temetné,  Bellira,  nincs  többé.  —  Pre- 
lieszka  halála  nagynemü.  Minden  fiai  elvesztek  a  csa- 
tán s  körüle.  Bosszút  állani  megölőjököh  Televéren., 
ezzel  halálos  harcot  ví,  s  elesik  ugyan  keserves  fajdal- 

mában ,  de  magával  együtt  halálba  víve  Televért  is. 
így  a  bosszúllás  angyala  mind  a  két  fél  felett  engeszte- 
lőleg  vonul  el.  De  borzasztó  előttem  Schedios  sorsa ;  ez, 
kin  ellensége  sem  foghatott  ki,  egy  véletlen  által  esik 
el,  s  azon  kéztől,  mely  üdvességét  irányozza.  Kadosa  sir 
felette,  s  mi  borzadunk  azon  kéz  előtt,  mely,  hogy  a 
törvénytelenséget  elfordítsa,  idegen  vétekért  ennen 
fegyvereinkkel  lakoltat.  Cserna  veszedelme  magában 
nem  tragikus,  az  eléadás  által  pedig  isszonyatos  lesz 
(118.  lap);  hasonló  másutt  (109.  lap)  egy  haldokló 
hős  utolsó  perceinek  képe  is :  s  én  azt  tartom,  hogy  az 
ilyek  mindenkor  túl  fekszenek  az  aesthetikainak  hatá- 
rain *).  Elég  nyers  ugyan  ez  a  hely  is  (a  csatatéren 
halva  fekvő  hősökről) : 

„Lassú  hideg  szellő  játszik  huzakodva  hajokkal, 
Némult  ajkaikon  besivít  és  (hallani  szörnyű!) 
Tompa  sóhajtásként  jő  vissza  halálos  özönnel". 

108.  lap. 
de  úgy  látszik,  hogy  kevesbbé  kegyetlen,  mert  inkább 
a  fülhez  intéztetik  mint  a  szemhez ;  s  holtakhoz  vezet : 
a  holt-test  pedig  nem  oly  borzasztó,  mint  a  haldoklók 
végső  vonagló  küzdése  testi  halálokkal. 

Szép  különféleség  uralkodik  a  viadalok  leirásá- 
ban  is,  mely  függ  testi,  lelki  erőtől,  elmétől,  ügyesség- 
től, fegyvertől,  szenvedelemtől,  előítélettől  (p.  o.  híres 


*)  Egy  ilyen  helyre  emlékezem  Czuczomál  is : 
„Két  szászt  vágott  le  s  rugódzó 
Vas  körmű  paripája  kiloccsantotta  velőjök^\ 

Augsburgi  ütközet,  III.  én.,  201,  202.  vers. 

hősök  iránt)  s  egyéb  környülményektől.  Az  ezekre 
való  példák  untig  elegek  minden  lapon.  Csak  némely 
hihetetlenségre  akarok  itt  figyelmeztetni ,  mely  a  le- 
hetetlenséggel határos  ;  például  midőn  Alkes  egy  kő- 
hasábot  fog  fel  „fülepte  köréből 

—  —  mely  földbe  merülten 
Álla,  holott  tetején  sok  századok  árnya  borongott". 

184. 1. 
Vagy  midőn  Tele  vér  Preheszkának  egyik  fiát  lapta- 
ként  forgatja  kezében :  s  ha  ezt  lehetetlennek  épen 
nem  mondom  is ,  az  attitűd  komoly  képet  ugyan  nem 
ad.  Ilyenek ,  midőn  a  hősök  egy  bevasazott  főt  egy 
vágással  le  — ,  paizst^  páncélt^  mellcsontot  stb,  meg 
keresztül  szelnek^  vagy  egész  sorokat  lekaszálnak.  Ily 
auxesisek  Homérnál  is  vannak.  Azonban  oly  roppant 
alkotásúaknak  még  sem  tudom  képzelni  a  régi  embe- 
reket, hogy  például  Húron  és  Ugek  —  amaz  beme- 
rülve Álom  patakjába ,  ez  csak  lábával  bennállván  — 
miképen  okozhatják,  ^ogy  „tajtékozva  kitérjen  .... 
nagy  földet  elöntve  vizével  a  dagadó  csermely".  (140. 1.) 
A  személyek  sokasága  és  sokfélesége,  a  viadalok 
változó  formái,  az  istenségek  befolyása,  a  sokszor 
közbe  vetett  beszédek,  az  itt-amott  felszökellő  epithe- 
tonok  s  hasonképek,  epizódok,  reflexiók,  egy  szóval 
tehát  az  eposi,  drámai,  lyrai  és  didaktikus  eléadás 
egymást  váltogatása,  a  csaták  leirásaitóJ,  amennyiben 
lehet,  eltávoztatják  a  monotoniát;  s  bizonyosan  sok 
elevenséget  hoznak  beléjök.  De  mondám  amennyiben 
lehet :  mert  az  elbeszéllő  tónusnak  s  a  csatáknak  még  is 
a  főbbeknek  kell  lenni,  tengernek  ama  szigetekhez 

képest^  melyeken  néha  kipihenünk.  Az  actió,  ha  mó- 
dosítva is  ^  utolsó  munkálatában  még  is  egyforma;  a 
személyek  sokasága  pedig  teszi ,  hogy  figyelmünk 
eleinte  elosztatik,  s  lassanként  gyengíttetik  is.  De  ez 
örökös  és  véleszületett  bűne  az  eposznak,  mint  Rich- 
ter  mondja ;  historice  véve  legalább,  azaz,  hogy  eddig 
minden  epikusok  így  cselekedtek.  S  ezt  a  részét  a  két 
hasonlíthatatlan  görög  epopoeiának  illeti  Horácnak 
gyakran  félreértett  s  utána  nyekegett  eíFátuma,  hogy 
néha  Homér  is  aluddogal.  O  nem  aluddogal,  hanem  a 
tárgy  a  maga  hosszasága  és  egyformasága  által  nem 
képes  figyelmünket  mindenkor  hasonló  erővel  feszí- 
teni. A  legnagyobb  fájdalom  iránt  is  például,  ha  so- 
káig hat  ránk,  végre  eltompulunk.  Nem  ismerek  pe- 
dig helyt  Homérban ,  mely  kiszakasztva  az  egészből, 
éleményt  ne  nyújtana.  A  mi  „Zalán  futását"  illeti  is,  e 
részben  csak  kevés  van,  amit  gáncsolnék.  Mindenek 
előtt  azt  óhajtanám,  hogy  annyi  személy  ne  jelenne 
meg,  mert  az  a  sok  különféle  név,  test  nélkül  való,  s 
belső  különféleséget  nem  ad,  hanem  ürességet  hagy 
vissza.  Úgy  vélekedem ,  hogy  eposban  is  azok ,  kik 
nem  individualitások  által  munkálkodnak ,  hanem  az 
által,  hogy  az  egésznek  részei,  maradjanak  in  concreto 
az  egészszel,  s  munkálkodjanak  massaában.  í^j  pedig 
a  test  feldaraboltatik,  a  fejekkel  össze  vegyíttetik,  s  az 
egésznek,  mint  egésznek,  átnézhetősége  szükségképen 
fogyasztatik.  Horvát  Endre  és  Czuczor  ezen  tévedést 
ügyesen  elkerülték,  de  költeményeik  kisebb  körében 
ezt  tenni  könnyebb  vala.  Tanácsom  által  az  epikusnak 
mezeje  nem  szükíttetik.   Vörösmarty  e  szerint  is  fel 

hagyhatná  lépni  ötven-ötvenöt  személyeit ;  s  én  ezeket 
értem  ahol  azt  iráni  egyszer,  hogy  bár  mennyi  sze- 
mélyt vezet  ö  fel  a  színre ,  s  ha  csak  egy  percre  is, 
mindeniknek  van  annyi  sajátsága,  hogy  másoktól  kü- 
lönbözzék. Ilyenek  például  Theophil,  Alkes,  Orontes, 
Leo,  Edömér,  Televér  s  másokr  De  a  csupa  neveket 
nem  értem  ide.  S  ez  majdnem  egyetlenegy  kútfeje  a 
szélességnek  ezen  költeményünkben.  Remeke  például, 
Ete  fájdalmának  és  dühének  képe  (Hábor  elestén): 

rHaj  Hábor!  hol  vagy,  bajaim  hü  társa!  ki  bántott 
Tégedet  oh  Hábor?  Hol  vagy?  hova  veszszek  el  e'rted? 
így  ordít,  s  vas  dárdáját  két  kézre  szoríhmi 
Mintha  egész  sereget  le  akarna  sodorni  dühében, 
Nem  szúr  és  nem  döf,  hanem  ordítozva  körül  vág, 
S  ahova  ér,  tör,  zúz;  vele  jár  és  dúl  az  enyészet^. 

73.1. 
Sajgó  fájdalma  tehát  nem  keres  embert  hanem  népet; 
s  a  költő  még  is  ezen  hasonlíthatatlan  leírás  után  egész 
nyugalommal  elbeszélli,  miként  Ete  ezt  derékon,  ezt 
arcon,  azt  mellbe  vágta;  holott  neki  csak  azt  kellene 
látni,  amit  ekkor  Ete  lát,  amire  ekkor  Ete  céloz.  Oreg- 
bítik-e  a  hatalmas  benyomást  a  következő  sorok?  Sőt 
alább  szállítják.  S  es  a  valóságos  tautológia.  Mennyit 
nyerne  az  egész,  ha  ez  a  hat  sor  kihagyatván ,  tüstént 
látnók  az  ellenségnek  reactióját : 

rRája  nyilak  jöttek,  kopjak  szállottak  — 

Távolról'*. 

Ott. 

Ismét  remekül !  mert  a  sokaságot  látjuk  a  nagy  ellen- 
ség ellen  munkálkodni,  s  nem  csak  közelről;  saz  iszo- 

nyú  veszedelem  elhárítása  hasonlíthatatlan  ítélettel 
Hadúrra  magára  bízatott.  (De  kérdenem  kell  itt  azt 
is,  hajói  van-e  gondolva,  hogy  Viddint  önnön  lova  el- 
ragadja? nem  volt  lova  az  ö  hatalmában?  vagy  nem 
akart  talán  a  büszke  bolgár  a  rá-rohanó  előtt  megállani?) 
Vörösmarty  bágyadtabb  helyei  mind  ilynemüek ,  de 
nem  oly  gyakran  eléfordulók,  hogy  az  egésznek  érez- 
hetöképen  ártanának.  Erre  ugyan  azt  mondhatnád, 
hogy  a  különös  szemlélhetöbb  a  közönségesnél.  Igen ! 
de  néha  az,  ami  kevesbbé  szemlélhető ,  ami  csak  con- 
tourjai  által  munkálkodik,  nagyobb  sikerrel  hat,  mert 
szabad  mezőt  ád  a  képzeletnek ,  az  érzést  meg  nem 
köti;  s  a  felhozott  helynek  azon  felül  idoma  (Anlage) 
már  eleve  is  az  volt,  hogy  épen  határozatlansága  s  így 
mérhetetlensége  által  annál  erősben  meghasson. 

Itt  még  egykét  lócuszt  említhetnék,  mely  helyééi 
kívül  állván,  a  történet  fonalával  futó  elménket  kelle- 
metlenül feltartóztatja,  például  hol  Árpád  gyors  rende- 
léseket tétet  mindenfelé  (167.  1.),  Lebőnek  életét  be- 
szélli  el  19  versben,  mely  más  helyre,  időbe  s  szemé- 
lyek körébe  visz  által  a  nélkül,  hogy  azon  helyre,  ahol 
áll,  befolyása  volna.  Más  az ,  ha  ilyen  epizódi  kitéré- 
sek ott  tolatnak  be,  ahol  az  actióban  egy  kis  nyugpont 
vagyon,  vagy  ha  azért,  hogy  az  időnek  némi  megálla- 
podását érezzük,  az  időnek  röptét  feltartsuk,  hogy  az 
másutt  annál  szembetűnőbb  legyen. 

Popé  után  Jenisch  Homérnak  azon  ügyességét 
méltán  kiemeli,  mely  szerint  ő  a  hősöket  ellentétel  ál- 
tal méri  egymáshoz,  s  egyet  emel,  hogy  a  másik  an- 
nál inkább  emelődjék.  Erre  Vörösmarty  kevés  figyel- 

met  fordított.  Harcai  leírásaiból  ig-en  nehéz  hőseit 
hösiségökre  nézve  classificálni.  Árpádról  ugyan  ezt 
nem  lehet  mondani ;  Viddin,  Zalán  hadában  a  leghatal- 
masb  katona^  Étén,  ki  Csernát  győzé  meg,  erőt  vesz : 
de  Árpád  előtt  megrendül,  sőt  tőle  halált  is  vesz.  De 
a  gradátiónak  ezt  a  keresését  másutt  alig  veszszük 
észre.  Televérről,  kinek  az  egész  történetben  igen 
szűk  hatáskör  jutott,  költőnk  így  énekel : 

„Izmos  volt  Televér,  izmosb  valamennyi  vitéznél 
Aki  ma  itt  harcolt,  s  volt  bátorsága  szivének 
Tagjaihoz  képest^. 

242.  1. 

Mi  marad  tehát  a  többieknek,  ha  ö  az  egész  hadnak 
legizmosb  és  legbátrabb  vitéze?  S  amit  itt  a  költő 
csak  mondott,  tett  által  is  meg  látszik  erősíteni  utóbbi 
mert  az  or oszlani  Preheszka  által  elejtetik  ugyan ,  de 
minekutána  őtet  is  halálosan  megsebesítette  (244. 1.). 

Huszonötödik  Levél. 

Egy  szót  még  Sí.  beszédekről,  melyek  gyakran  via- 
dal közben  is  eléfordúlnak,  de  más  környülállásokban 
is.  Ezeknek  vizsgálatával  kapcsolom  össze  egyszer- 
smind ideáimat  Vörösmarty  pathetikájáról ,  mert  ez 
nem  csak  tettekben,  de  szóbeli  kinyilatkoztatásokban,. 
s  ezekben  még  nyilvábban,  feltárul. 

Például  csak  egynehány  beszédet  vegyünk  fel. 
Philó  gyűlést  rendel  (86.  1.),  melyben  jövendőre  az  ön- 
hatalmú hadakozásokat  —  milyen  vala  Csernáé  —  ke- 
ményen megtiltja.  Tudván  a  forgott  udvari  férfi,  hogy 

Cserna  ellen  kikelni  veszedelmes ,  mert  ennek  pártja 
az  egész  bolgárság-^  mely  hadi  erejének  java  volt:  azért 
ő  közönséges  igazságokkal  nyitja  meg  beszédét,  s 
mindnyáj  okát  inti,  liogy  csak  az  egyesített  erőnek  le- 
het foganatja  ily  hatalom  ellen  mint  a  magyaroké ,  s 
Izács  halálát  fájlalja  leginkább.  De  legott  jóval  biz- 
tatja Zalánt,  s  a  hadi  szerencse  nagy  részét  Viddintől 
reménylteti  vele.  A  legjelesb  szószóló*)  bölcsebben 
nem  intézheté  dolgát.  A  captatio  benevolentiae  meg- 
volt. De  utána  felkél  Nőtáras ,  s  amit  az  előrelátó  s 
magán  győzni  tudó  fővezér  ügyesen  el  akara  hárítani, 
annak  e  vén  ember  rosszul  használt  egyenessége  s  ön- 
érzése  már  félig  okozója  lesz.  Viddin  elsőségét  ta- 
gadja s  őtet  gáncsolja ,  miérthogy  Cserna  tanácsára 
hajtott.  Erre  elbeszélli  iQusága  tetteit,  és  sajnálkozva 
néz  agg  korának  erőtlenségére,  merthogy  Antipatert 
meg  nem  bosszúihatja.  Végzetül  ja  vallj  a,  hogy  Philó 
parancsa  mellett  hajolhatatlanúl  maradjon  meg.  Mily 
céltalan  beszéd :  új  tanácsot  nem  ad,  a  régit  ismétli ; 
önmagát  fonja  a  történetbe,  s  individuális  motívumo- 
kat tesz  azon  rendelés  alá,  melyet  Philó  a  közjó  esz- 
közlésére alapított;  előrelátás  nélkül  meggyújtja  a  meg- 
hasonlás fáklyáját,  mert  nem  tudja  érzését  elnyomni 
—  ami  agg-gyermekségének  következése,  melyben  a 
férfinál  az  érzés  felett  álló  ész  hatalma  ismét  alább 
szállott.  De  mily  charakterfestő  ez  a  beszéd !  Hasonló 
valósággal  (Wahrheit)  felpattan  most  a  vad  bolgár. 
Nőtáras,  valóban  gyönge  oldalát  érintette,  t.  i.  értel- 


*)  Ma:  szónok.  1874. 

mének  míveletlenségét,  s  ennek  ez  csak  lármát  s  erö- 
szakkal-fenyegetést  vethete  ellent.  S  ily  drámai  ele- 
venséggel s  valósággal  folytattatnak  a  szóbeli  versen- 
gések —  mindenkor  indulatot  s  charaktert  festve,  soha 
nem  üresen,  nem  céltalanul.  —  Mily  nyomós  az  ősz 
Und  beszéde  a  magyar  vezérek  gyűlésén  az  elhullt 
bajnokok  temetéséről !  (93.  1.)  mintha  a  rhetorika  tör- 
vényei szerint  volna  kiszabva :  igen !  ő  a  nyilt  és  ta- 
pasztalt ész  nem  keresett  törvényeit  követi.  Meginti  a 
vezéreket,  hogy  ezen  tisztelettel  tartoznak  az  elholtak- 
nak ;  de  kivánja  a  relígió  is ,  kivánja  Hadúr ,  kinek 
haragját  emliti,  midőn  azt  Kióvnál  elmulasztották. 
Ezután  individuális  kívánságát  nyilatkoztatja,  mely 
szerint  sirhan  óhajt  elhamvadni  —  de  ő,  a  komoly  és 
lelki  erejében  i^u  agg,  nem  cseveg  céltalanul  magá- 
ról, mint  láttuk  Notarast,  hanem  önnön  érzését  tárja 
fel,  tudván,  hogy  így  hasonló  érzést  fog  gerjeszteni 
hallgatóiban  is.  —  Mely  visszalökhetetlen  erővel  s 
mintegy  ad  hominem  szól  Zoárdhoz  Tas ,  midőn  az, 
Orontes  életét  kímélni  akarja : 

„Vallyon  meggyőzted- e  már  a 
Ránk  rohanó  sereget,   hogy  imitt  nekik  életet  osztaszf* 

172. 1. 
s  agyon  vágja  a  görögöt;  de  hogy  Zoárdot  most  meg- 
nyugtassa, az  ellenség  szép  fegyvereit  neki  nyújtván,, 
szelíd  hangon  szól : 

„Baliát  ez  rúgta  meg  arcúi, 
Ne'zd  ott  kínlódik,  napfényt  nem  láthat  ezentúl, 
Vér  ül  orcáján,  vérkönny  csordul  ki  szeméből: 
Ezt  sajnáld.,  de  ne  a  jövevényt  —  hadd  veszszen,  azért  jött.^ 

Ott. 

Lehet-e  a  legjobb  szószólónak  élesebb  elmével  válo- 
g-atni  s  elrendelni  okait?  —  Mily  egészen  a  környül- 
ményböl  merítve  s  ebhez  mérve  van  Arpdd  buzdító 
szava  népéhez  (185. 1.),  midőn  a  termetes  Alkest  földre 
terítvén,  legott  inti  népét,  miként  ellankasztja  a  ré- 
mület a  leg-erősbet  is,  s  hogy  a  bátorság  maga  győz  a 
hatalmon  is.  —  Philó  a  Konstantin  váriakat  fel  akar- 
ván tüzelni,  úri  rángj  ónkra  emlékezteti,  melyet  hősi- 
ség  illet,  s  az  ellent  parasztságnak  nevezi  (180. 1.).  De 
ezek  untig  elegek  Vörösmarty  rhetorikájának  kieme- 
lésére. 

Említést  tészsz,  barátom,  az  igen  gyakran  elé- 
fordúló  szóváltásokról  a  harc  közepett.  Én  itt  gáncsot 
nem  lelek,  mert  azon  csatákon  a  seregek  nem  csak 
mint  seregek  egymással,  hanem  nagy  részint  személye- 
sen viaskodtak;  s  így  csak  elegendőkép  motiválva 
legyenek  az  ilyen  szóváltások,  az  eléadásnak  bizonyo- 
san nagy  díszére  fognak  válni,  mert  különös  életet 
öntenek  belé,  figyelmünket  felfüggesztik,  a  tetteknek 
több  nyomosságot  adnak. 

Huszonhatodik  LeTél. 

Hogy  költőnk  az  érzések  és  szenvedelmek  ger- 
jesztésében, nevelésében  —  tehát  a  pathetikában  — 
különös  erővel  bír,  az  eddig  tett  vizsgálatokból  önkényt 
kiviláglik.  Árpád  fensége  előtt,  mihelyes^t  fellép,  legott, 
és  mindenkor,  meghajlik  szívünk.  Örvendetes  érzés 
repül  mindég  Undnak  elébe,  mert  benne  egy  ép  erejű 
ősz  bajnokot  látunk,  s  atyját  szívünk  kedvesének  Eté- 

nek,  kit  szüntelen  dobog-ó  kebellel  fogadunk.  Kéjhul- 
lámot vet  érzésünk  mikor  Haj  na  átellenében  tekint- 
jük öt,  fájdalom  fog  el  mikor  halálra  szánja  magát,  s 
ez6n  scénában  (45- — 8.1.)  habozásának  képe  oly  eleven, 
oly  való,  hogy  önfeledve,  vele  együtt  vetünk  számot 
az  élettel.  Mennyi  részvéttel  követjük  a  csatán ;  mily 
kényesen  nyugszik  rajta  tekintetünk,  midőn  a  Bodrog 
partján  pihenőre  Haj  na  ráakad ;  mint  remegünk  érte, 
midőn  Hábort  megtorlani  rohan  a  legvadabb  bolgár 
ellen ;  s  nem  lágyúlunk-e  el,  mikor  vele  együtt  lehaj- 
íunk  Hábor  kardját  leoldani  (109.  1.)  ?  Ete  majdnem 
inkább  szerettetik  általunk  mint  Árpád  —  de  tudjuk 
is  mért :  mert  rajta  több  emberi  van  mint  a  félisten 
Árpádon,  s  mert  emez  előtt  bámulva  meghajlunk,  mi- 
dőn Étét  mellünkhez  szorítjuk.  Ki  nem  olvadoz,  mikor 
a  fiatal  görög  nő  keblében  az  a  szeretetre  méltó  gond 
kél  férje  után;  vagy  midőn  Huba,  kedves  gyermekeit 
siratja;  vagy  ha  Melitta  ártatlansága  után  kesereg. 
Van-e  annyi  szübeli  nyugalmunk,  hogy  Laborcánnal 
ne  hüledezzünk,  midőn  a  görög  nő  sisakját  felemeli, 
hogy  váltig  tépett  keblet  vigyen  sírjába.  Nem  eresz- 
kedünk-e le  az  égi  nemtő  gyermeki  búvához,  midőn 
Hajnát  odahagyni  kénytettetik !  nem  lázad-e  fel  min- 
den csepp  vérünk,  valahányszor  Ármány  neve  hang- 
zik, nem  félünk-e  Hadúr  komoly  tekintetétől,  mely  a 
föld  harcán  nyúgoszik  ?  nem  nyúlunk-e  ennen  keblünk- 
be Schedios  férfias  keserve  felett?  Mily  szélvésze  a 
páthosznak  ragad  meg,  mikor  a  gyermeke-fosztott  Pre- 
heszkát  elsőben  ordítozva,  de  végre  néma  kínban  mag- 
zatai megölője  után  látjuk  rohanni.   Zalánnak  szeren- 

csétlenség-e^  noha  ö  szerencsét  nem  érdemel,  nem  ger- 
jeszt-e bennünk  eleven  szánást?  s  nem  repdezünk-e 
örömben,  mikor  Árpád,  végső  csatája  után,  az  állítandó 
országot  képzeletében  felkelni  látja?  Azonban  kény- 
telen vagyok  megvallani ,  bogy  az  utolsó  énekekben 
feljebb  legalább  nem  hág  a  páthosz,  s  hogy  Vörösmarty 
benne  csak  az  oekonómiát  vétette  el. 

Egy  pillantást  még  költőnk  stílusára.  Láttuk  a 
nagy  különféleséget  tárgyaiban ;  de  látjuk  a  könyv 
minden  lapján  mily  hajlékonyan  simul  az  előadás  is  a 
tárgyhoz,  a  leggyengébbtől  s  a  nyugalomtól  fogva  az 
emelkedésig  és  iszonyatig:  látjuk  mindenütt  a  minden 
jónak  és  szépnek  első  feltételét  a  szóló  művészetekben,' 
az  arany  'projprie  dicerét.  Stílusának  ezen  valósága  és 
érzékisége  (Sinnlichkeit)  a  kellő  szemlélhetőséget  hozza 
magával.  Mily  elevenség  ömlik  el  az  egészen!  mely 
minden  lelketlen  testnek  is  (Lehel  sípja  11.  lap.  Árpád 
paizsa  157.  lap)  mozgást,  jelentést,  életet  ád.  Mily  egy- 
szerűség !  mely  az  ürest  kerüli,  s  nem  ékesít,  ha  nem 
világosít  is  egyszersmind.  S  az  a  magosabb  populari- 
tás, mely  a  nemzeti  eposnak  mint  nemzeti  birtoknak 
egyik  szükséges  feltétele,  mindenkinek  kínálkozik 
könnyüségével,  s  még  is  mindenkor  elég  nemes,  és 
sehol  tárgya  alatt  el  nem  maradó :  mert  a  nemzetnek, 
nem  a  népnek  íratott.  S  mind  ezekből  kél  azon  vilá- 
gosság^ mely  az  egész  míven  úgy  ömlik  el,  mint  a  nap 
világa  a  földön. 

„Árpád  emeltetését^^  Vörösmarty  kép  után  írta*). 
Stílusában  a  homéri  hymnusokhoz  közelít,  amennyi- 
ben t.  i.  azok  is  egy  istennek  (itt  fejedelemnek)  vala- 
mely nevezetes  tettét  vagy  történetét  eposzi  hangon  s 
versben,  dicsőségére  elmondják.  Csak  hogy  itt  nincs 
felszólítás  a  magasztalt  férfiúhoz.  —  Zalán  előtt  jól 
állna,  mert  az  olvasót  Árpádra  némiképen  elkészíti. 


CSER  HALOM. 
Huszonhetedik  Levél. 

Most  költőnk  noha  kisded,  de  legtökéletesb,  lite- 
ratúránknak  pedig  egyik  legclassicusabb  mívére  té- 
rünk: melyben  a  legcsiklandósb  orrú  kritikus  is  csak 
báj  illatokba  ütközik,  s  mely  felett  a  legszorosabb  vizs- 
gáló csak  enkomiaszt  lehet. 

Nézzük  át  a  történetet.  Ozúl,  a  kunok  fejedelme, 
Moldvából  berohan  Erdélybe,  s  onnan  pusztítgatva  a 
Tiszáig  nyomul  elé.  Ernyei,  a  király  agg  tanácsnoka, 
haza  siet  várába,  melyet  dúltan  lel  s  kifosztva  legna- 
gyobb kincsétől,  Etelka  leányától.  Elkeseredve  szá- 
guld a  bús  atya  s  hazafi  Fej  érvárra  királyát  a  történők- 
ről értesíteni ;  ki  azonnal  felülteti  vezéreit  s  az  ellen- 
ség felé  tart.  A  kunok  azalatt  Cserhalom  hegyén  ta- 
nyázva vígadnak,  csak  Árboc  ifjú  vitéz  őrzi  aggódva 
sátorában  szép  rabját,  Etelkét.  Ifjak  jőnek  ennek  szép- 


*)   Kisfaludy  Károly  kérésére  az  1826-diki  Auróra  cím- 
lapjához. 

Toldy  Munkái.  VIII.  9 

ségét  csodálni;  s  magasztalásaik  által  annyira  felindít- 
ják Árbocot,  hogy  viadal  támadna  a  bajnokok  közt, 
lia  a  fejedelem  nem  jö,  ki  őket  elválasztja.  Jő  Salamon 
király,  Géza  s  László  vezérekkel,  velők  Ernyei  és  Bátor. 
A  kunok  felriadnak.  Csata :  Salamon,  osztályával,  a 
legmeredekebb  úton  tör  fel  a  hegyre ;  Géza  másfelől 
biztosabb  ösvényen,  László  közepett  küzd.  Kemény 
vérengzés  után  László  elejti  Ozúlt,  a  király  a  tetőt 
vija  ki,  a  szaladókat  öldösik  és  szélesztik  Géza  és  Bátor. 
Árboc  látván  nemzete  romlását,  rabjáért  üget,  azt  lo- 
vára felragadja  s  vele  megfutamlik,  de  László  eléri,  & 
őt  megölvén,  a  megmentett  leányt  atyjának  visszaadja. 
A  csendesedő  téren  a  három  fejedelmi  vezér  összejő, 
s  a  sereggel  hálát  zeng  az  Istennek. 

Te  barátom,  ki  történeteinket  ismered,  látod 
mily  barátságos  karöltésben  halad  itt  a  históriával  a 
poézis,  s  mily  ügyesen  fejti  ki  költőnk  amabból  a  leg- 
szebb epizódot.  A  leányt,  kit  László  megmentett,  s 
kiről  csak  azt  tudjuk,  hogy  formája  s  viselete  nemes 
születésre  mutatott,  ő  Ernyei  leányává  tette,  hogy  cha- 
rakterét  motiválhassa,  s  interesszénket  többfelől  inge- 
relje. Ezenkivül  a  leánykát  oJcheli  kapcsolatba  is  hozta 
az  egészszel,  Ernyei  fájdalmát  a  közönséges*)  fájdalbiíi 
repraesentánsává  tette  —  s  ez  az  epizódnak  motívuma. 
A  figyelem  fel  nincs  osztva,  mert  az  epizód  a  fő  actió- 
val  szakadatlan  összefüggésben  van ;  t.  i.  ezt  annál  buz- 
góbb részvéttel  kisérjük ,  minél  szorosabban  függ  en- 
nek kimenetelétől  Etelka  sorsa  is;    s  ennek jórafor- 


*)  Értsd:  általános. 

dúlása  tükrözi  végre  a  kivitt  diadal  boldog  követke- 
zéseit.   S  ez  a  költeménynek  morálja. 

Ámbár  a  cserhalmi  győzelem  a  magyar  hőstettek 
évkönyveiben  fog  ragyogni  mindég,  így  magában  erős 
képhez  ad  ugyan  tárgyat,  de  mely  egyszinüségével 
fárasztana.  De  epizódja  által  Vörösmarty  mindeneken 
a  romantikának  lelkét  hagyhatá  elömleni,  s  phantásiá- 
jának  szabad  mezőt  nyitván,  hol  megragad  nagy  erő- 
vel, hol  ismét  bájol  és  olvaszt.  Ez  által  lehetett  csak 
a  charakterekbe  több-oldalúságot,  az  érzeményekbe 
lágyságot  hozni,  s  így  a  véres  világot  rózsa-csillámmal 
enyhíteni.  Csak  így  a  kunok  iránt  poétái  interesszét 
gerjeszteni,  a  magyarokon  lovagi  színt  elönteni,  s  oly 
csodaszépségüpoézist  ily  tartalmú  költeményben  mun- 
káltatni. 

Vizsgáld  végig:  mint  arányzik  minden  actió, 
minden  kép,  minden  szó  a  közönséges  cél  felé,  s  mint 
elégít  ki  minden  várakozást ;  mint  meríti  ki  eszközeit, 
de  mint  gazdálkodik  is  velők*,  mint  rendeli  el  részeit, 
hogy  mindenik  ott  s  azon  kapcsolatban  hasson,  mint 
a  fő  siker  kívánja :  meg  fogod  vallani,  hogy  tökéletesb 
egységet,  dagálytalanabb  gazdagságot,  célirányosb 
contraszt-vegyülést  nem  lehet  gondolni,  mint  amelyek 
ezen  költeményt  örök  példánynyá  avatják  nemében. 

Huszonnyolcadik  Levél. 

Cserhalomban  nagyobb  pompával  lépnek  fel  a 
személyek,  mint  Zalánban,  mert  a  költemény  szűkebb 
határai  közt  a  színek  nagyobb  concentrálást  kívántak. 

Azért  jelen  meg"  itt  minden  személy  legott  oly  határo- 
zott vonásokkal,  oly  feltűnő  színekkel ;  s  midőn  a  poé- 
tának a  nagy  költeményben  arra  céloz  gondja ,  l^og-y 
mindég- új  oldalakkal  kecseg-tetvén^interesszénket fenn- 
tartsa :  itt  erről  bizonyos  lévén,  folyvást  lelkesedésben 
tartani  célja. 

Krónikáink  azt  írják,  bogy  Salamon  bátorság", 
Géza  okosság",  László  erő  által  tüntetek  ki  magokat 
Csorbáimon ;  s  Vörösmarty  ezen  intéseken  indulva  ké- 
pezte bárom  fejedelme  képeit.  A  királyi  ifjú  szépség- 
gel erővel  teljes,  méltóságos  s  ragyogó  alak;  nagyra 
törő  s  tűztől  forró  lelke  nyugtalan  a  csatán,  vakmerő 
bátorsággal  keres  veszélyt,  s  fáradságot  nem  sajnálva, 
a  vezér  és  közvitéz  tiszteit  egyesítvén,  mutatja,  mely 
polcra  állította  legyen  végzete : 

^A  vérben  fürdött  Salamon  fölütött  az  oromra, 
Elfoglalt  ragyogó  zászlót  lobogatva  kezében. 
Már  csak  tetteiből  vélnéd  országok  urának  ; 
Mindene  tépve  vagyon,  tetemén  nincs  semmi  királyi". 

633—636.  V.  *) 

(rezííTicí/^  a  csendes ,  komoly  bölcseség,  istenes, 
jámbor  hazafiszív  bélyegző  vonásai ;  ő  okosan  és  nép- 


*)  „Oh  láttad  volna  ottan  (Nándorfej érvártt)  a  királyt! 
Fáradtan  ült  a  megvítt  vártetőn, 
Mint  egy  köz  bajnok,  vérrel  elborítva, 
S  csak  tettek  által  főbb  a  többinél". 

Salamon  király.  I,  Felv.  1.  Scéna  (4.  lap). 

Azon  személyek  festésében,  melyek  Cserhalomban  is,  Salamon- 
ban is  elékerülnek,  többször  hasonló  parallelen  okát  lelni,  ami 
arra  mutat,  hogy  a  költő  charaktereinek  conceptusában  nem 
ingadoz,   s  mindenütt  philosophiai  conscquentiával  viszi  ki. 

kímélve  haladj  lassan  de  biztosan^  s  íg-y  tulajdon  módja 
szerint  dicsőn  tölti  be  tisztét. 

Lászlónak  a  história  nevezetesen  vallásosságot  s 
hösiséget  tulajdonit-,  hogy  a  leányért  vitézkedett^  bizo- 
nyos :  itt  tehát  a  história  kész  lovagot  nyújtott  a  költő- 
nek. S  így  költeményünkben  is  ő  egy,  istenétől,  dicső- 
ségtől, szeretettől  lelkesített  bajnok,  ki  istenéért,  hóná- 
ért küzd  s  megsebesítve  is  a  hölgytisztelést  gyakorolja. 
A  csata  megnyerésében  ő  teszi  a  legkiterjedtebb  s  leg- 
sikeresb  munkát,  mivel  okos  bátorsággal  roppant  erŐt 
köt  össze ;  a  négy  fő  kún  általa  esik  el,  általa  a  leány- 
rabló (ezek  históriai  factumok).  0  levén  hát  a  költe- 
mény hőse,  s  benne  gyűlvén  össze  minden  lovagiság, 
ez  belőle  hinti  romános  sugarait  az  egész  magyarságra. 
Lehet-e  szebbet  gondolni,  mint  midőn  a  harcban  fenn- 
dörgött  büszke  vitéz,  Etelke  pirúlásától  elfogódva, 
elnémul ,  s  szíve  s  tiszte  közt  habozva ,  lekötve  érzi 
magát : 

„Látta  pirulását  László,  s  nem  enyelge  továbbá. 
Mint  a  tiszta  harang  kedves  csengései,  gyengén 
Hangzott  a  rebegő  lánynak  szózatja  fülében 
És  lelkébe  hatott;   de  az  érzés  könnyű  hatalmát 
A  nagy  gondolatok  kivetek  tusakodva  eszéből. 
Még  is  szép  szemeit  nem  merte  bevárni  szemével, 
Harckoszorúzta  fejét  a  szűnő  zajra  fölütvén 
Szerte  körülnézett:  de  futókat  nem  mene  üzni'^, 

699—706.  V. 
Morális    fennségében    ragyog    a   christianismus 
Eriiyei  és  leánya  alakjaiban.   Az  a  jámbor  magát-oda- 
adás,  az  a  megnyugvás  a  búban,  mely  egy  magasb  ha- 
talom kegyes  igazságában  való  bizodalmon  épül  —  a 

menynyel  való  rokonságra  mutatnak.  A  magyar  világ 
itt  egy  szent  szeretet  rózsaszínében  mosolyog  és  vonz, 
míg  a  kunokban  szép  orientális  alakokat,  de  még  is 
pusztítókat  látunk. 

Az  agg  Ernyeínek  egyszerű,  de  szeretetre  méltó 
képének  vonásai:  buzgó  hazafiság,  bölcseség,  vitéz- 
ség, gyermekének  szeretete,  keresztyén  áhítat. 

Etelhét  a  költő,  szívének  egész  szerelmével  s 
phantásiája  gazdagságainak  tékozlásával  dolgozta. 
Szépségét  a  kán  ifjak  szemeiből  ragyogtatja  vissza. 
Charaktere  egyfelől  égi  szelídség,  nemes  bizodalom, 
gyermeki  szeretet,  szűzi  szemérem  s  tiszta  áhítat  ve- 
gyülete ;  másfelől  a  hazafi  s  hős  atyához  méltóan,  nem- 
zete dicsőségétől  s  hatalmától  lelkesített  magyar  leányé, 
kivel  a  költő  a  kunok  veszedelmét  jósoltatja:  t.  i.  nem- 
zetének ismerése  s  bizodalma  az  istenben,  sugallja 
neki  ezt.  S  ez  a  hasonlíthatatlan  teremtés  még  is  úgy 
az  emberiség  korlátain  belől  van  tartva,  hogy  boldog- 
érzettel  hat  meg  azon  gondolat,  hogy  ily  angyal  e  földi. 

Említést  érdemel  itt  még  Bátor  Opos^  ki  con- 
tourjaiban  Salamon  analógona ;  csak  hogy  ezt  —  úgy 
látszik  —  mintha  forró  dicsvágy  s  íiQonti  tüze  vinné: 
azt  inkább  hona  pusztításáért  való  bosszúja.  Ezt  a  kü- 
lönséget  az  egy  harag  szóból  merem  elvonni,  melylyel 
Vörösmarty  Oposról  él,  holott  Salamont  mindég  büsz- 
kesége s  tüzétől  hagyja  elragadtatni.  Ki  költőnket  érti 
ott  is,  hol  neki  csak  inteni  tetszett,  érezni  fogja,  hogy 
én  semmit  rá  nem  ruházok  mi  benne  nincs,  hanem 
csak  a  benne  meglévőt  abstrahálom.  Az  Opost  illető 
versek  ezek: 

„Előttök 
Bátor  Opos  száguld  s  csak  alig  zabolázza  haragját. 
Menne,  rohanna,  röpülne  —  de  nem  hagyhatja  veze'rét. 
Messze  kerüld,  idegen  föld  gyermeke,  messze  kerüld  őt: 
Irgalmatlan  erővel  jár  a  harci  veszélyben, 
S  még  kezeit  soha  ellenség  nem  hagyta  el  élve." 

468—473.  V. 

A  költő  nem  nyer  kívánt  resultátuniot ,  midőn 
két  hatalmat  iktat  küzdésbe,  melynek  egyikén  van  az 
interesszének  s  kedvezésnek  egész  sommája:  t.  i.  hol 
az  ö&szeütközés  igen  egyenetlen,  nincs  felfüggesztés, 
meglepés,  nincs  öröm  a  jó  sikeren,  mert  felőle  nem 
kétkedtünk,  de  alkalom  sincs  magának  a  kedveltebb 
résznek  bővebb  kifejtésére.  Ami  tárgyunkat  illeti:  a 
história  egy  rabló  csoporttal  hagyja  megütközni  a 
mieinket,  de,  ámbár  ez  erős  és  vitéz  lehet,  s  keményen 
ellent  állhat,  poétái  interesszéje  nincs,  holott  a  magya- 
roknak annyi  van.  Mi  által  szerzé  meg  ezt  Vörösmarty 
a  vad  csoportnak  ?  0  a  kunokat  szerencse-vadászokká 
tette,  kik  vitézséggel  s  harci  ügyességgel  mindenkin 
kifognak  —  de  ami  a  legfőbb :  ő  poétái  alakokká  tette, 
s  ez  ellen  kelsz  te  oly  nagyon  ki.  De  emlékezzél  csak 
íirra,  amit  hasonló  tárgyról  már  egyszer  mondtam  *) ; 
a  kunok  napkeleti  nemzet,  azért  elég  volt  itt  napkeleti 
nemzetet  adni.  Mondanád  :  a  magyar  is  az ;  igen,  de 
mely  a  keresztyén  hittel  s  a  polgári  alkotmánynyal 
más  charaktert  vett  fel :  lovagit. 

Vörösmarty  kunjai  szabad  férfiak,  s  fejedelmök 
despotismnsról  semmit  sem  tad :   ezzel  a  költő  talán  a 


*)  Lásd  a  XIII.  Levelet. 

magyarokkal  való  rokonságokra  akart  emlékeztetni. 
Bajnok  vezérök  alatt  tartományról  tartományra  köl- 
töznek, kincseket  és  szép  hölgyeket  kivívni,  s  prédá- 
j okkal  hösiségök  díját  élvedezni.  így  leljük  őket  Cser- 
halmon is.  Lágy  napkeleti  szőnyegen  elterülve  nyug- 
szik Ozúl ;  körüle  vígad  oz  az  i^uság  s  dalokat  zeng 
széjp  arcokról  s  győzödelmekről.  Az  alapideát  javallván, 
igazságtalan  volnál,  ha  még  tovább  is  motiválását  kí- 
vánnád a  kún  i^Sík  legnagyobb  mértékben  poétái  ma- 
gasztalásaiknak,  melyeket  Etelkére  pazarolnak.  Azon 
íQak  közt,  kik  Árboc  sátorában  vetélkednek  egymással, 
szebb -szebb  beszéddel  a  leány  kegyét  megérdemelni, 
Dember  az,  kinek  a  természet  a  legszebb  külső  mellett 
a  leggazdagabb  phantásiát  adá ,  de  bátorságot  is ,  az 
isteni  leányért  megvíni  (125 — 144.  vers).  A  harcban 
is  a  szép  ifjú  a  legjelesb  bajnokok  egyike,  kinek,  csak 
midőn  László  terem  előtte, 

„haloványság  üli .  .  . 
Arcait,  és  most  éltében  legelőször  ijed  meg." 

546.  V. 

Ellent  áll,  de  a  legdicsőbb  hős  által  elesik. 

Altalellenében  Árboc  áll,  Demberhez,  hasonló 
eredet,  kor,  viszonyok,  foglalatoskodás,  miatt  nem 
hasonlatlan,  de  az  ő  egész  természete  indulatos  szere- 
lem s  vad  tüzű  féltékenység.  Ezek  majd  vaddá,  majd 
mesterkedővé  teszik.  De  neki  —  az  erős  bajnoknak  — 
éltétől  megválni  kín  volna,  mert  a  legszebb  leány  az 
övé :  ez  erőtleníti  meg  vég  eltökélésében ,  s  így  őtet 
futásban  éri  halála.  Nem  gyűlölhetjük  őt,  ki  iránt 
Etelke  sajnálkozást  érez,  mert 

„Nem  volt  ő  zordon,  szerelem  szép  szózatival  jött 
Lábamhoz,  s  mikor  úr  lehetett  kényére,  rabom  volt." 

677,  8.  V. 
Ozúl  is  részt  vesz  azon  poétái  oldalban,  mely  itt 
a  kunokat  bélyegzi ,  s  midőn  Árboctól  Etelkét  kéri, 
virágos  beszéddel  él  ö  is.  Benne  a  költő  fejedelmet 
akara  festeni,  s  azért  Lászlóval  hozta  küzdésbe,  bogy 
így  viszonyos  erejöket  kifejtvén,  mind  a  kettőt  mago- 
sabb lépcsőre  emelje.  A  harcban  rendben  tartja  bajno- 
kait, szóval  s  példával  buzdítja;  közzülök  ő  maga  a 
legveszedelmesb  az  ellenségnek.  Sok  öldöklése  után 
végre  Lászlót  rohanja  meg  iszonyú  erővel, 

„És  ha  mikor  Lászlót  megszédíthette  halandó, 

Most  vala  az". 

616—7.  V. 
s  őtet  tetemesen  megsérti  —  amire  a  magyar  fejdelem- 
től megöletik.  Erre  a  pontra  kellé  vinni  mind  kettőjét, 
hogy  mindegyikének  hősi  fennsége  annál  ragyo- 
góbban tessék  fel.  Ozúlnak  állandó  epithetona  gőgös 
(néha  győztös,  diadalmas),  s  ez  a  kemény  katonához 
illő,  ki  a  legszebb  lyányban  is,  úgy  látszik,  csak  a  ne- 
met szereti,  s  ezen  kitétele : 

„nem  volt  még  férj  fi  karok  közt"*. 

162.  V. 
nála,  Ítéletem  szerint,  a  testi  jelesség  mértéke.  —  Mily 
jelentése  volt  volna  ennek  László  ajkain ! 

Huszonkilencedik  Levél. 

Ha  Cserhalmot  alkotására  s  charakteristikájára 
nézve  tökéletes  mívnek  kell  vallanunk,  phantásiáját 

épen  csodálnunk  kell.  Hallg-atok  a  gyönyörű  hasonlí- 
tásokról; mei't  ezek  egy  természetűek  többjeivel,  noha 
bátorkodom  ezekről  is  kimondani,  hogy  több  praecisió- 
val  s  consequentiával  vannak  adva  az  utolsó  vonásig, 
mint  soka  Zalánban ;  hallgatok  a  személyek  leírásairól, 
melyek  itt  a  genialitás  szökellő  erejével  ömlenek;  azon 
nagynemű  páthoszról ,  melylyel  Vörösmarty  olvasóit 
az  elékorba  visszaragadja  (1 — 28.  v.)  midőn  az  ének- 
léshez fog ;  azon  kimondhatatlan  kedves-bús  reflexió- 
ról, mely  nélkül  e  tárgyat  el  sem  lehete  hagyni  (728. 
V.  stb.),  s  mely  Cserhalmot  egy  nagy  elégiává  teszi ; 
nem  említem  a  szóváltások  (beszéllgetés)  drámai  ele- 
venségét ;  hallgatok  még  László  s  Etelke  scénájáról 
is,  melyben  az  eléadás  naivsága  szokatlan  polcot  ért 
el,  —  hanem  azt  a  boldogabb  éghajlati  phantásiát  em- 
lítem, melytől  a  kún  ifjak  scénája  ragyog  Árboc  sáto- 
rában. 

Te,  ki  a  spanyol  s  a  napkeleti  poézist  a  néme- 
teknek remek  fordításaiból  ismered ,  s  azt  híved  egy- 
kor, hogy  e  nemben  szebbet  írni  nem  lehet,  hogy  jö- 
vendő költőktől  a  meglephetés  szerencséje  előre  elvan 
ragadva,  vajon  te,  mily  lélekkel  olvastad  ezeket? 
Megsértenélek  ha  neked  itt  kijegyezném,  felteszem, 
hogy  könyv  nélkül  tudod ;  vétenék  a  költés  szelleme 
ellen,  ha  kritikai  retortába  vetném,  mert,  mintSchlegel 
Auguszt  mondja  valahol,  ebben  a  költemény  legae- 
theribb  részei  szétpárolganak.  De  engedd,  hogy  Dem- 
ber  képét  és  beszédét  a  magam  kedvéért  ide  írjam, 
gyönyörűségem   megújítására,    s   tárgyunknak   Q^- 

szersmind  befejezésére.    Hányszor  mondom  én  ezt  el 

magamnak ! 

Legbátrabb  vala  Dember,  erős  magzatja  Czikának. 
Szőke  fodor  hajjal  teljes  két  válla,  piroslók 
Arcai,  termete  nagy  s  deli,  pillantása  hegyes  tőr, 
Szíve  sebes  szélvész,  s  lobogó  láng  arra,  mi  nagy  s  szép. 
Ez  beszökött,  a  lány  arcát  megnézte,  s  elámult  ; 
És  mikor  a  szó  visszakerült  ajakára,  imígy  szólt: 
„Árboc,  téged  az  ég  megbüntet,  hogy  kiraboltad. 
Vagy  maga  e  lánykád  rablá  szépségit  az  égtó'l, 
S  most  büntetve  van  itt.  Asszony  nem  szülhete  ilyent, 
Téj  nem  táplálá,  hanem  élt  fenn  illat-özönnel. 
Elkerülék  öt  a  szelek,  és  harmatba  fűröszté 
Arcait  a  Hajnal,  s  mert  arcai  szebbek  azénál, 
A  Hajnal  csak  azért  lett  szégyent  vallva  pirossá. 
Nézzed  bár  szemeit:   mi  van  ottan  földi?  az  éjfél 
Legfeketébb  foltját  napnak  közepébe  ha  tenném, 
Még  az  lenne  talán  szeme  nyílt  fényére  hasonló. 
Oh  Árboc!  mondd,  s  a  Hajnalt  leimádkozom  érte, 
Elhozom  a  napot,  és  minden  ragyogásit  az  égnek, 
S  itt  hagyom  érte  neked,  mert  ő  maga  szép  nap  előttem. 

125— 144.  V.*) 
Amennyiben   Cserhalom,  Vörösmarty  művészi 

diadalának  legbüszkébbike ,  annyiban  ezt  a  refrain- 

sorát  is  a  költőre  lehet  alkalmaztatni. 

rCserhalom!  a  te  tetőd  diadalnak  büszke  tetője". 

Harmincadik  LevéL 

Kazinczymnak  a  napokban  vevém  ismét  levelét, 
melyben  eg>yebek  közt  ezt  írja:    „jer,  s  lásd,  mint  ta- 


*)  Ez  után  még  ezt  olvassuk:  „Minden  gyenge  sugár  s 
árnyék  mellette,  kivüle".  Hogy  ez  a  fenntebbiek  után  csak  gyön- 
gítve munkálkodik,  érzi  mindenki;  s  azért  ezt  a  sort  kihagyatni 
óhajtanám  a  költeményből;  de  ezen  kivül  csak  egy  hangot  sem. 

nulja  fiam  scandálni  a  hexametert  Zalánon,  mint  tanulja 
érteni  a  poétái  szólást  Zalánon,  s  midőn  vele  olvasom 
Zalánt  j  mint  tanulja  ellág-yúlt ,  elváltozott  hangomon 
ismerni  a  nemzet  7^a^^/  díszét''^.  Eszembe  jött,  hogy  a 
versről,  a  nyelvről  még  nem  szóltam.  De  lehet-e  ezek- 
ről valamit  mondani,  mit  első  szemre  nem  érez  a  leg- 
járatlanabb  is.  Hexametere  teljes,  hangozó,  folyó,  s 
felette  charakteristikus,  majd  tudnillik  könnyen  lebegő, 
majd  méltóságosan  lépdelő,  majd  teli  lágy  és  kényes 
hangokkal,  majd  ismét  keményebb.  Példát  minden 
lap  mutat.  A  nyelv  teli  új  fordulásokkal  *)  s  szókkal, 
de  egyáltalában  eredeti,  s  távol  van  minden  idegen 
színtől  úgy  annyira,  hogy  Vörösmarty  bizonyosan  a 
legszerencsésb  példányok  egyike,  mint  kelljen  az  avul- 
tat és  újat  a  mostanival ,  a  különözőt  és  szokatlant  a 
mindennapival  összeforrasztani.  De  neki  a  természet- 
től a  nemesnek  és  kellőnek  rendkivül-fínom  érzése 
jutott,  melyért  sem  a  makacs,  magát  orthológnak  ne- 
vező pedánt,  sem  a  balul  úgy  nevezett  neológ  nyelvében 
soha  meg  nem  botránkozik ;  s  (a  kitételekről  szólunk) 
csak  az  insorvadásban  szenvedő  nézhetné  olykor  erejét 
vadságnak :  de  mely  kettőt  Vörösmarty  soha  fel  nem 
szokott  cserélni. 

TÜNDÉRVÖLGY. 
Harinince^jedik  Levél. 

Igen  meghökkentem ,  midőn  a  Tündérvölgyről 
irt  leveledet  olvasám.  Szerencsétlen  gondolat  —  kiál- 

*)  Ma:  fordulatokkal. 

tasz  fel  —  annyi  szépség-et  ily  versekbe  temetni!  Mért 
temetni^  barátom  ?  azért-e,  ^ogy  itt  négy  sor  van  össze- 
liangoztatva ^  liogy  a  rímek  rosszak,  bogy  a  sorok 
mértékelve  nincsenek?  Nem  tagadom,  az  újiskolának 
igyekezete  tiszta  rímeket  s  mértéket  összekapcsolni, 
a  délszaki  nemzetek  példáján  egy,  kedves  játékú  kü- 
lönféleségböl  származó  egység  s  harmónia  törvényei 
szerint  elrendelni  a  rímelt  sorokat :  —  oly  igyekezet, 
melynek  ez  utolsó  hat  év  alatt,  poézisunk  emelésében, 
óriási  sikerét  láttuk :  azóta  az  ideákban  több  a  tömött- 
ség  s  praecisió ;  a  nyelv  csinosabb  lett,  mert  szavain- 
kat több  kényességgel  kell  válogatnunk,  nagyobb 
gonddal  szerkeztetnünk  5  a  vers  édesebb  hangzású, 
mert  a  mérték  figyelmessé  tesz  a  hangok  keményebb 
összetalálkozására ,  s  rímeink  játéka  olasz  bájt  önt  el 
sorainkon.  Ezeket  olvasván,  csodálkozni  fogsz,  miként 
én  a  négysoros  stróphának  pártját  foghatom.  Azt  áltál- 
jában véve  tenni  soha  sem  fogom,  mert  ez  mind  azon 
vétkeknek  kaput  tár,  melyeket  az  újiskola  versificá- 
tiója  épen  ki  akar  zárni.  De  mindörökké  pártját  fogom 
a  Vörösmarty  négysorosának.  Azt  a  kelletlen  monotó- 
niát, mely  ennek  a  schémának  vele-született  sajátja, 
ő  épen  a  gondatlan,  és  inkább  a  spanyol  assonanzához 
közelítő,  rímelés  által  kerülte  el ;  a  mértéket  kipótolja 
a  numerus ,  a  caesúra  gondosan  meg  van  tartva ;  az 
üres  szélességet  a  genie  gazdagsága  távoztatá  el :  mert 
Vörösmartynál  a  gondolat  hozza  a  verset,  nem  mint 
régi  poétáinknál  (Zrínyit  sem  mindenkor  kivéve),  hol 
minden  vers  szaknak  két  sora  jobbára  csak  azért  van, 
hogy  a  négy  sor  kikerüljön.  Védi  Vörösmarty  schémá- 

ját  a  költemény  rövidsége  is,  védi  tartalma,  és  a  sziriy 
melyet  a  költő  rajta  elöntött.  A  Vörösmarty  nég-y- 
sorosa  ugyan  az  én  fülemnek  nagy  munkában  sem 
lenne  unalmas,  s  Wieland  Idriszét  vagy  Oberonját 
ilyenben  fordítani,  Ítéletem  szerint  igen  szerencsés 
gondolat  volna.  De  félre  ne  érts !  csak  oly  cJiarahteril 
munkában,  mint  Tündérvölgy,  mintidrisz.  Az  említett 
szabad  bánás  a  verssel  komoly  eposzban  igen  ellen- 
keznék a  tárgy  s  az  előadás  méltóságával ;  amott  pe- 
dig, úgy  szólván,  charakteristikus,  mert,  miként  ott  a 
phantásia  a  látható  természet  minden  korlátain  által- 
tör ,  az  egész  universumot  szabad  kénye  szerint  meg- 
járja, önteremtett  alakokkal,  tulajdon  törvények  szerint 
népesiti:  úgy  a  vers  is  önkényes  szabadságban  játszik, 
így,  ha  Zrínyi  hasonló  szabadságok  által  a  monotoniát 
valamennyire  elkerülte  is ,  mívének  charakterét  vele 
megsértette ;  s  ha  ő  ma  élne.  Zrínyiászát,  mely  a  Tün- 
dérvölgy s  az  Aeneisz  közt  áll,  bizonyosan  reguláris 
olasz  stancákban  költené. 

Völ-ösmarty  ómagyar  regének  nevezi  munkáját. 
Ez  téged  a  tendentiára  is  figyelmeztethetett  volna.  O 
Zrínyi  manierját  utánozván  —  t.  i.  csak  nyelv  és  vers- 
ben —  kedves  emlékezéseket  akart  gerjeszteni  abban, 
ki  a2t  a  jeles  költőnket  csínatlan  öltözetében  is  szeretni 
8  becsülni  tanulta,  s  noha  ezen  relátiót  nem  nézve  is, 
a  Tündérvölgy  egy  a  maga  nemében  igen  nevezetes 
miv :  ezen  szempontból  tekintve  még  is,  Vörösmarty 
geniejének  tagadhatatlanul  egyik  legfényesebb  tanúja. 
Idegen  manierban  ennyi  eredetiséggel,  merészséggel 
s  köííiiyűség^el  öiozog-lii,  ritka  erőre  mutat;    s  meg 

kell  vallanom^  hogy  sehol  Vörösmartyt  az  előadásban 
annyira  nem  csodálom,  mint  szeszélyének  ezen  tündér 
teremtményében . 

De  hát  csak  a  gondatlan  verselésben  áll  a  Zrinyi- 
ségj  vagy  mint  azt  Vörösmarty  igen  jelentöleg  óma- 
gyarságnak  hívja?  Korántsem.  Ö  Zrínyinek  construc- 
tiója  módját  is,  hangjának  naivságát,  képeinek  termé- 
szetét, fordulatait  másolja,  s  azt  oly  szerencsével,  hogy 
midőn  a  munkát  még  kéziratban  olvasám,  cím  nélkül, 
azonnal  felkiálték :  kedves  Zrínyim ,  téged  hallak, 
téged  látlak !  —  s  a  mív  azonnal  kedvencem  lőn. 

Avvagy  nem  egészen  Zrínyit  lehellik-e  az  ilyetén 
kifejezések,  hasonlítások : 

„De  benn  volt  szívében  szerelem  dárdája, 

S  mélyen  gyökeret  vert,  mint  hegyi  nagy  szálfa.^ 

3.  versszak. 

„Hogy  keblem  dobogjon  oly  rémítő  vadul, 
Mint  amely  paizsra  nehéz  nagy  dárda  hull."" 

6.  vsz. 

„Csak  te  vagy  előtte  nyomós,  s  kedves  szemfény : 
En  setét  s  könnyű,  mint  szélvészben  egy  fövény.'* 

10.  vsz. 

ló  mint  sólyoTriy  futni  mint  vert  hadak. 

Vagy  a  leírásokban    az  a  lépcsőnként-emelke- 

dés ;  p.  o. 

Hogy  megint  megtudjam,  ki  a  bajnok  Dalma, 
Kicsoda  Dalmának  ragyogó  leánya, 
Dalma  leányának  mily  ékes  orcája, 
S  ékes  orcájánál  kedvesb  mosolygása  t 

7.  VSZ. 

Va^y  a  mondottak  resummálása^  különböztetése, 
fejtegetése;  p.  o. 

S  vive  nagy  szívében  halált  és  életet: 
Életet  magának  és  a  szép  Jevének, 
Haragot  és  halált  vitéz  Döngörének; 
Halált  és  haragot  mind  ő  ellenének, 
De  kedvety  életet  magának,  Jevének. 

27.  28. 
Lehajtott  bús  fején  meglebbent  fátyola, 
S  látszott  szép  orcája  csak  gyengén  általa: 
Még  sem  olyan  gyengén,  hogy  ne  lássa  Csaba. 

33.  34. 
Megrázván  a  dárdát  fölemelt  kezében 
Kiveti,  s  elment  a  szélnél  sebesebben: 
Még  sem  oly  sebesen,  mint  ő  volt  mérgében. 

44. 
Látván  tóvá  lenni  tündérvölgy  patakát: 
Nem  is  tóvá,  setét  hullámos  tengerré  .  .  . 

111.  112. 

A  rimeky  mint:  fiával  s  avval;  halom  s  halmon; 
vagy  ugyan  azon  szónak  ismétlése  rímül,  mint  a  fenn- 
emlitett  helyen  (27.  28.)  ;  vagy  ugyan  azon  két  szó- 
nak alternatívus  ismétlése  rímnek,  mint  halad -marad - 
halad -marad  (100.  vsz.) 

Az  articulus  kihagyása : 

Ott  reppent  elejbe  (egy)  jövendölő  madár. 
Setétség  lett  úrrá  (az)  ékes  tündérvölgyön. 

a  névmásoké,  p.  o. 

Kicsoda  (az,  ki)  engemet  fölkeltett  álmombúi. 

Avult  grammatikai  formák :  hallott  (a  hallik  régi 
passivumtól),  bízvábban  (többet,  jobban  bízva),  isteni 
(istene) ,  stb ;  s  egyál táljában  az  elbeszellésnek  az  a 
különös  és  saját  valamié,  amit  csak  érzünk :  mind  ezek 
együtt,  nem  egyedül  Zrínyire  emlékeztetnek-e?  Ne 
kérdezd  itt,  hogy  csak  azért  javallom,  szeretem-e,  mert 
ezen  régi  költőnket  idézik  elünkbe  ?  Vizsgáld  meg  a 
felhozott  helyeket ,  ha  vajon  nem  párosítnak-e  annyi 
szépséggel  ritka  erőt  is,  melyet  más  és  szokottabb 
módokon  adni  alig  lehetett  volna. 

De  azon  régi  színre ,  mely  az  egészet  feltűnően 
bélyegzi,  nem  ügyelve  is ;  Vörösmartynak  legsajátabb 
oldala  épen  ezen  praetensiótlan  kisded  mívben,  távol 
minden  idegen  állató  részektől,  egész  tisztaságában 
mutatkozik :  t.  i.  a  romantika.  Fabula,  személyek,  sza- 
badon lebegnek  az  ég  alatt,  egy  költött  bűbájos  világ- 
ban, mely  phantasticus  teremtésekkel  teli,  tulajdon 
törvényeknek  hódol ,  s  mely ,  ha  Vörösmarty  egyéb 
munkáiban  inkább  mint  plastikus  tündöklik,  itt  töké- 
letesen mint  festőt  tűnteti  fel. 

Csaha,  a  költemény  hőse,  egy  valóságos  Paladin, 
ki  elragadtatott  mátkáját  a  Nap  tündériiánál  annak 
lakában  felkeresi,  a  tündér  mindennemű  rettenetekkel 
vissza  igyekszik  őtet  ijeszteni,  de  a  hős  csak  leányká- 
ját tartja  szeme  előtt,  s  bízván  talizmánjában,  a  Kár- 
mán bájkardjában,  el  nem  csügged  a  veszélyes  pályán. 
Ekkor  a  Napfi  a  habok  leányát  hagyja  felbukni  mély- 
ségéből, s  ezzel  kísérti  szerelmét,  de  hiába:  Csaba 
rendűlhetetlen  ekkor  is ;  ő  keresztültör  minden  aka- 
dályokon, míg  e  tündérnek  lúgosáig  elhat,  s  tőle  ki- 

Toldy  Muukái.  YIII.  10 

víja  keresett  g-yémántját.  A  tündérvölgyi  természet- 
phoenomének  előadása  világosabb  lehetne ;  a  hableány 
képe  pedig  Jevét  egészen  árnyékba  borítja :  de  azért 
ettől  a  hableánytól  a  világért  sem  engednék  elvétetni 
csak  egy  vonást  se.  Aetheribb  alakot  Vörösmarty  még 
nem  festett,  s  itt  maga  magát  meghaladta.  Entetszöbb 
naivságot,  érdeklőbb  ártatlanságot  nem  tudok  kép- 
zelni (120 — 143.  vsz.).  Ez  a  derültség,  ez  a  lágyság  és 
transparentség  a  színekben  talán  felülmúlhatatlan. 
Ennek  átellenében  mennyi  az  erő  és  orientális  sajátság 
Csaba  húvában  kedvese  után !  (6 — 15  és  55 — 72).  lm, 
barátom,  telik  az  ív,  s  én  nagyon  is  érzem,  hogy  erről 
a  munkáról  még  semmit  sem  mondtam.  De  ezt  ne  is 
vizsgáljuk.  Lépj  be  ismét  tündérvölgyébe,  lásd  —  és 
ámulj  el. 

n. 
„SALAMON  KIRÁLY."*) 


Sokan  azok  közzül,  kik  nem  minden  előkészület 
nélkül  Ítélnek  valamely  poétái  mivröl,  nem  tudják 
javallattal  nézni  azon  gondolatot :  Salamont  tragédia 
hősévé  tenni ;  mert  a  tárgy  nekik  nem  drámai,  de 
Salamon  sem  tragikus  charakter,  s  ezen  kivül  szerzője 
Vörösmarty  eddig  csak  az  eposzban  fénylett!  Ezeket 
volt  hallani  a  mivnek  hirdetése  után,  s  hallani  majd- 
nem mindenfelé  most  is,  pedig  annál  több  praetensió- 
val ,  mióta  a  könyv  kézen  forog ,  mert  senki  azt,  mit 
nem  keresett,  nem  is  találta.  Hogy  ily  előítélettel  vá- 
ratott a  munka,  nem  nagy  baj ;  de  baj,  hogy  a  munka 
azt  meg  nem  cáfolhatta.  Ki  itt  a  hibás,  a  mív-e,  vagy 
az  olvasó,  alább  talán  világos  lesz. 

Mely  tárgy  nem  drámai?  Erre  ugyan  különböz- 
tetés  nélkül  nem  tudnék  felelni.  Számtalan,  sőt  a  leg- 
több históriai  tárgyak,  magokban,  azaz  úgy  mint  azokat 
a  történetkönyv  adja,  nem  drámaiak;    de  nagyobb- 


*)  Szomorújáték  Vörösmartytól,  Pest  1827.    (Megjelent  a 
Tudom.  Gyűjt.  1827.  V.  köt.). 

kisebb  mértékben  azokká  lesznek  a  művész  keze  alatt^ 
s  a  nag-y  művészé  alatt  talán  minden  tárgy  az  lehet. 
De  neki  érzeni  kell  azt  a  szabadságot,  melyet  a  művé- 
szet g'éniiisa  ád,  hogy  kénye  szerint  hajtogassa,  messe,, 
toldja,  elrendelje  a  történetet ;  neki  érzeni  kell,  hogy 
tőle  belső  igazság  kívántatik,  nem  külső,  s  hogy  noha 
jó  ezt  is  fenntarthatni,  amannak  mégis  mindenkor  alá 
van  rendelve.  Salamon  oly  tárgy,  mely  nagy-távol  áll 
a  magyar  élőid őben,  melyet  a  história  csak  fél  világos- 
ságban és  sok  hézagokkal  nyújt;  s  így  nem  csak  meg- 
<;ngedi ,  de  minden  esetben  szorosan  meg  is  kivánja, 
liogy  a  művész  teremtsen ,  s  célja  szerint  vigyen  bele 
színeket,  csak  azok  a  világításhoz,  melyet  a  históriá- 
nak kell  adnia,  illjenek,  s  hogy  így  hamis  vegyületet 
ne  adjanak.  Ekkép  Salamon  épen  oly  drámai  tárgy, 
mint  a  Richárdok  és  Henrikek  Shakespeare  minden- 
liató  szellemének,  melyektől  senki  csodáJását  meg  nem 
tagadhatja. 

Igazságosabb  az  az  ellenvetés,  hogy  Salamon  nem 
tragikus  charakter ;  s  recensens  is  úgy  hiszi,  hogy  his- 
tóriai charaktere  nem  az ,  mert  Salamonnak  minden 
ereje  mellett  is  nincs  magánállósága,  s  bosszankodnunk 
kell,  midőn  látjuk,  hogy  értelme  ott  sem  bír  tüzével, 
szíve  gyengeségeivel,  hol  az,  hasonló  környűlmények- 
l)ül  már  tanulhatta  volna  vigyázattal  intézni  lépteit. 
Látjuk,  hogy  Salamon  ezen  vétkeiből  soha  ki  nem 
gyógyulhat,  hogy  a  legnyilvánságosb  és  legbiztosb 
barátság,  a  legnemesb  áldozatok  benne  tartós  bizodal- 
mat nem  gerjesztenek  ;  hogy  ő  azt,  amiért  küzdött,  ha 
nyertes,  nem  tudja  fenntartani ;   hogy  oly  könnyű  va- 


VÖEÓÖMARTY  SALAMON  KIRÁLYÁRÓL.  149 

lami,  ami  az  időnek  minden  leblétöl  ingásba  jő  —  azon 
felül,  ha  átellenében  minden  nagyot  és  dicsőt  eg-ye- 
sülve  látunk :  nem  óhajthatjuk,  hogy  nyerjen,  tartósan 
nem  csodálhatjuk,  biztosan  nem  szerethetjük ;  legin- 
kább sajnálatot  fog  gerjeszteni  —  de  ily  charakter 
szűkölködik  a  szükséges  tragikai  mélység  és  méltóság 
nélkül.  S  így,  tragédiának  fő  személye  ő  belső  szük- 
sége szerint  már  nem  lehet ,  s  akkor  sem ,  mikor  az 
bukását  adja  elünkbe.  Tudom  ugyan,  hogy  a  költőnek 
históriai  charaktert  is  szabad  néha  módosítania,  de 
Salamonnál  ekkor  a  charakterrel  az  actió  is  elvész, 
falamon  tehát  nem  tragikus,  de  ki  mondhatja,  hogy 
nem  drámai  charakter?  Sőt  nagyon  is  az.  0  nyugtalan, 
mindég  és  folyvást  változik :  szenvedöleg,  mert  fogé- 
kony minden  leggyengébb  külső  behatás  iránt;  cse- 
lekvőleg,  mert  belső  s  külsőkép  szüntelen  mozog,  s 
ha  maga  nem  is,  ide  kölcsönzi  nevét,  s  mozgatja  körét. 
Ily  charakter  minden  megállapodást  kizár,  s  így  igen 
is  drámai.  Fő  személy  is  lehet  a  drámában,  azon  állás- 
pontnál fogva,  melyet  elfoglal,  s  mely  miatt  a  történők 
őmiatta  történnek.  De  míg  a  fő  siker  előkelőképen 
ötét  illeti,  addig  tragédiának  nincs  helye,  hanem  his- 
tóriai drámának,  milyenek  az  új  kor  költőinek  sok 
mívei ;  s  ez  a  Vörösmarty  Salamonja  is  a  legszorosabb 
értelemben  históriai  dráma. 

A  harmadik  pont,  mely  szerint  Vörösmarty  ki- 
zárólag epikusnak  tartatik,  sok  méltatlanságok  kút- 
fejévé válhatik.  E  miatt  nem  látja  senki  az  ő  érdemeit 
a  lyrai  költésben ;  s  ez  fogja  legtökéletesb  drámájától 
is  a  méltó  becsülést  megvonhatni.    Níjics  itt  annak 

helye,  hog-y  rec.  azt  vizsgálja ,  lehet-e,  s  mennyiben 
lehet  egy  költőnek  ezen  két,  leginkább  különböző,  for- 
mában szerencsésnek  lennie?  s  csak  arra  int,  hogy  az 
elöitélet  mindenkor  a  legfonákabb  vélemények  anyja; 
hogy  a  génius,  ha  akarja,  minden  formában  nagy  lehet, 
ha  nem  is  azonegy  mértékben ;  s  hogy  Vörösmarty 
drámákkal  kezdte  költői  pályáját. 

Vörösmarty  Salamont  még  1 821-ben  írta,  s  felöle 
egy  szép  epistolában  *)  emlékezik  is.  Azóta  aestheti- 
kai  tekinteteinek  tetemesen  meg  kellé  változniok,  s  ez 
a  jelen  való  kidolgozás,  tanuja  azon  stúdiumnak,  me- 
lyet az  új  dramatikusokra ,  s  főkép  Shakespearre  for- 
dított. De ,  valaminthogy  feltehetjük ,  miképen  ö  az 
első  dolgozásban  a  históriát  félénk  szorossággal  kö- 
vette, mert  a  fiatal  művész  zsengéiben  sokszor  fél  von- 
zódásait szabad  fékre  bocsátani ;  úgy  itt  is  ritkán  látjuk 
a  történetkönyvtől  positivus  módon  eltávozni,  s  ha 
mikor  teszi,  mint  midőn  a  király  anyját  még  a  mogyo- 
ródi veszedelem  előtt  hagyja  elhunyni,  művészi  célok- 
ért teszi,  s  a  kicsinyben  is  a  mestert  árulja  el.  Hogy 
pedig  kevésben  távozott,  jele,  hogy  tárgya  igen  is  al- 
kalmatos a  drámai  formára. 

Drámánk  oekonomiája  sok  belátással  van  elin- 
tézve. Az  ehö  felvonásban  ugyan  még  haladás  nincs, 
csak  készület;  de  ez  bevezet  a  király  s  a  fejdelmek 
udvaraiba,  hol  a  fő  személyekkel  megismerkedünk;  és 
Salamon  gyanús  szíve  hullámzásai,  hitvesének  dölyfe, 


*)   Virág  Benedekhez.  Lásd  Szépliteratúrai  Ajándék,  1822^ 
132.  lap. 

Vid  álnoksága  tekintetet  hagynak  vetnünk  a  jövendő 
borongó  képére,  melyen  ködárnyékok  határozatlan, 
de  sejdíthető  mozgásokkal  vonulnak  el.  Azonban  a 
harmadik  scéna,  kezdete  már  a  fejdelmek  közt  kötendő 
békének,  s  közvettlenül  összefügg  a  nagy  történetlánc- 
cal, melynek  első  szemét  teszi.  De  a  jövő  felvonások- 
ban már  sűrűbben  s  mind  inkább  elevenebben  tolják 
egymást  az  actiók ,  egyik  a  másikból  fejlik  ki ,  míg  a 
katastróphában  mindenek  egy  pontban  oldódnak  fel. 
(11.  Felv.)  László,  ki,  hogy  magát  védő  karba  tehesse, 
a  lengyel  földre  mene  segítségért,  üresen  jő  haza;  s 
azon  habozásban ,  mitévő  legyen  ő  s  Géza ,  lepi  meg 
Dezső  püspök,  s  hajlandókká  teszi  a  két  fejedelmet  a 
frígykötésre.  Hasonlót  vitt  véghez  Ernyei  a  királynál 
s  Esztergám  mellett  a  Duna  szigetén  a  felek  közt  meg- 
köttetik a  béke,  s  Ernyei  és  Vid  kezességül  a  fejedel- 
meknél maradnak.  De  épen  ez  által  lőn,  hogy  a  jónak 
csakhamar  eleje  vétetett.  Vid  élt,  s  ott  élt,  hol  béke 
lakott ,  ő  pedig  a  békével  nem  tud  egy  ég  alatt  élni : 
felbujtja  tehát  a  lelkeket  a  fejedelmek  körül,  László 
feloldja  őt  társastul  a  kezességtől,  s  így  elkerülhetet- 
lenül meg  voltak  vetve  magvai  a  kitörendő  polgárhá- 
borúnak. Mert  most  (IIL  Felv.)  a  kezesek  visszakül- 
dése frígyoldásnak  magyaráztatik;  ehhez  járulnak 
Sóphiának  büszke  szívből  eredt  izgatásai ,  a  király  a 
legfenébb  indulatok  martalékja  lesz,  dühödik  az  őt 
kínzó  hitves  ellen,  de  hisz  neki  még  is,  dühödik  a  vi- 
lág ellen ,  mert  mindenütt  álnokságot  s  incselkedést 
lát:  s  ime  ebben  a  szempillantásban  jő  Vid  —  s  az  első 
szerencsétlen  lépés  megtétetik.    Sejti  ugyan  Salamon 

inindé^^  hogj  Vid  nem  a  tiszták  közzé  való,  s  még  is 
vonzódik  hozzá,  mert  ez  gyanakodásait  táplálni  tudja, 
s  az  ö  ügyéért  látszik  serénykedni,  mikor  magáért 
fárad.  Salamon  neki  most  teljhatalmat  ád  elkövetni 
bármit,  ha  rosszat  is,  csak  hogy  forrjon  a  világ:  a 
nyugalom,  gyilkosa.  Csak  veszélyek  által  felejtetheti 
el  képzelt  szégyenét:  s  ezeket  óhajtja,  bármely  esz- 
közzel, foganattal.  Ernyei  ugyan  ekkor  is  ki  tudja  kö- 
nyörögni belőle  Vid  visszahi vasát,  de  ez  szélszárnya- 
kon robbant  el,  félve,  nehogy  Ernyei  a  habozó  király 
csapongó  indulatjait  ismét  medrökbe  visszasimítván, 
feltételében  meggátoltassék.  László  azonban  bölcs  elö- 
látásból  a  morva  fejedelemhez  indult  segedelemért  egy 
harcos  jövendőnek  esetére.  Gézalngoványban  vadász. 
Vid  ott  álorcásokat  rendel  el,  kik  a  fejedelmet  orúl 
megöljék.  De  Bátor  által,  ki  ezeket  meglesé,  gátoltatik 
feltétele  végrehajtásában.  A  dolog  tudatik,  s  igj  a 
frigy  már  annyi  mint  ha  felmondatott  volna.  Salamon 
ezt  fájlalja : 

„A  mi  békeségünk 
Szépen  virágzott!  Vid,  te  ördögöm  vagy." 

79.  1. 

de  többé  vissza  nem  léphet ,  s  a  dolgot  orvosolni  nem 
lehete.  Haboz  ugyan  Salamon  itt  is,  ha  kövesse-e  Vid 
tanácsát,  ki  Gézát  Nagyváradon  haddal  elnyomni  sür- 
geté;  haboz,  mert  benne  a  jó  s  rossz  principium  örök 
küzdésben  van  egymással :  de  midőn  most  az  ördögíi 
Lászlónak  haddal  jövéséröl  tudósítja,  azonnal  rááll. 
A  jámbor  apátúr ,  ki  ezeket  történetből  meghallgatá, 
Gézát  serény  követ  által  ója  a  veszélytől.   Ez  kapi- 

tanyaival  hadakat  szedet,  s  (IV.  Felv.)  a  kémei  mezőre 
száll  bevárni  a  királyt.  A  csata  nag-y  tűzzel  meg-ered, 
a  három  fejedelmi  hadnagyok,  kik  Vidtöl  elcsábíttatva 
általmentek  a  király  részére ,  elveszének,  mivel  je- 
lök  a  királyiaktól  a  harci  hévben  nem  vigyáztatott ;  s 
Géza  ekkép  meg  vala  győzve,  árulás  által  inkább  mint 
rosszul  vitt  védelem  miatt,  s  futott.  (V.  Felv.)  Azalatt 
László  morva  segédet  hoz,  s  Mogyoród  táján  a  futamó 
Gézával  találkozik ,  kit  még  csak  Bátor  kisded  de  hü 
serege  ó  meg  a  vég  veszélytől.  Salamon  Bátorral  vias- 
kodva lép  fel,  s  Lászlót  lelvén,  igen  meghökken,  egy 
népmonda  ötölvén  eszébe,  mely  szerint  László  mellett 
egy  angyal  küzd,  vele  megvíni  átall,  ö,  Lászlóval  ko- 
rának legnagyobb  hőse.  László  ismét  a  régi  kötésre 
emlékezteti,  s  neki  ennek  megtartása  s  Vid  kiadása 
mellett  békét  ajánl ,  de  hiába :  Salamon  a  belső  gond 
s  gyanú  férgét  már  el  nem  ölheti ;  új  harcra  készül- 
nek a  pártok,  sorsok  vég  elhatározására.  Tábort  ütnek 
a  vezérek.  Salamonhoz  anyja  halálának  híre  érkezik. 
Fájdalom  s  bús  előérzés  szállja  meg: 

„De  mért  ez  a  nap,  hah,  mért  épen  ez, 
Ez  lett  halála  napja  s  gyászomé  ? 

De  nem  elég,  hitvese  is  elment  udvarából,  vissza 
nem  térendő,  míg  „egész  király lyá  nem  lesz."  Itt  a 
keserűség  fanyarúsága  futja  el  szívét ;  elmetszve  lévén 
most  minden  vonzó  kötelek,  egyedül  áll,  csak  egy  ör- 
dögtől kísérve  mindenütt,  s  így  a  harc  belső  szük- 
sége tökéletesen  megért.  Egy  felsőbb  hatalom  mind- 
azáltal virrasztani  látszik  felette :  midőn  el  akar  rohanni, 

egy  tébolyodott  remete  állja  útját,  ója  a  viadaltól,  mert 
ez  vesztét  hozandja,  mint  a  csillagokból  olvashatni. 
De  Salamon: 

„Tűz  és  halál!  hát  minden  ellenem  van? 
S  rám  küldi  a  sors  minden  ördöge't?" 

134. 1. 

Fenyegetés,  átkozódás  omlik  ajkairól,  s  még  is 
az  öregnek  szavai  bemarták  magokat  szívébe,  s  & 
ezeket  akará  magával  elfelejtetni,  midőn  mondójokat 
elviteté.  Fájdalom,  elkeseredés  és  bosszúság  dúlván 
belsejét,  angyala  az  agg  Ernyei  jő  hozzá,  s  ellenáll- 
hatatlan hatalommal  szól  szívéhez ;  kínhabjai  lecsilla- 
podnak, ö  gyermekké  olvad,  s  békét  igér —  de  ördöge 
az  alatt  nem  nyugodott,  a  legszerencsésb  pillanatban 
jö  Ernyei  jól  intézett  mívét  szerterombolni: 

„Azt  mondja  minden:  hol  van  a  király? 

Bátor  vitézek  serge  jö  reánk, 

S  félénk  vezérünk  itt  elveszni  hagy."' 

142. 1. 

Jól  ismeré  királyát  Vid ,  s  ez  a  szó  elég  vala  minden 
belső  hangot  benne  elnémítani. 

„Hah  /  nem  lehet  hát/  sorsom  visz  magával. 
Ki,  kard,  örökre!  hagyjd  el  a  hüvelyt: 
Félénk  vezér  még  nem  volt  a  király. 

Ott. 
Harc.   Viden   a   poétái   igazság    kiszolgáltatik ;    Er- 
nyei  felett  a  csata   kétessége    legfájdalmasb   alakjá- 
ban   mutatkozik.    Salamon   ismét  Lászlóba  ötölvén, 
megrendül : 

„Víjou  meg  aki  ördög,  mint  te  vagy, 
Én  emberekkel  harcolok." 

153.1, 

és  sereg-ét  elhagyja.  Ez  meghódol  Lászlónak;  s  Gézát 
királyává  kéri. 

Szerencse,  hogy  oly  időben  élünk,  melyben  a. 
francia  szűkmellüség  rajtunk  már  el  nem  hatalmaz- 
hatik.  Vörösmarty  annak  korlátait,  jobb  példán,  me- 
részen áttöri,  s  a  hely  és  idő  egységéért  nagy  tör- 
téneteit nem  csonkítja  meg.  De  annál  szentebb  előtte 
az  actió  egysége.  Itt  minden  mívelet  természetesen,  sőt 
szükségképen  a  másikból  fejledez ;  s  aki  azt  vélné, 
hogy  a  kémei  ütközettel  a  drámai  bevégződik,  azt  lát- 
szanék felejteni,  hogy  Lászlónak  is  el  kell  még  jőnie, 
hogy  sem  László  e  harcban  meg  nem  nyughatik,  sem 
Salamon  magát  addig  győzőnek  nem  tarthatja,  míg 
csak  felét  verte  meg  ellenségének.  Az  epizódról  utóbb 
szólok ,  mert  az ,  míg  epizód ,  kettőséget  nem  hozhat 
semmi  poétái  formába. 

De  egészsége  is  van  ezen  drámánknak.  Valamint 
az  okok ,  úgy  az  okozott  s  a  következések  ki  vannak 
merítve.  Minden  mívelet  elegendőkép  van  motiválva, 
de  a  siker  is  megfelelő  proportióban  van  mindég  az 
okkal.  Sehol  nem  gerjesztetik  figyelem ,  mely  ki  ne 
elégíttetnék. 

A  kerekség  kevesbbé  van  elérve.  Tudja  ugyan 
rec,  mit  akara  a  költő  Bátor  és  Jolánka  szerelmes 
epizódjával :  de  ha  egy  részről  célját  elérte  is ,  más 
részről  ártott  a  praecisiónak,  mely  nélkül  nincs  kerek- 
ség.  Nem  is  azt  érti  itt  rec,  hogy  minden  epizódot 

egyáltaljábaa ,  vag-y  különösen  ezt  itt  természeténél 
fogva  nem  tűrheti  a  dráma ;  sőt  igen,  de  ki  ne  fityeg- 
jen belőle  úgy,  hogy  ha  elmetszenök,  hiánya  meg  sem 
éreztetnék.  Úgy  szövessék  az  a  föactióba,  hogy  kata- 
strophája  ezétöl  függjön ,  vagy  ennek  katastropháját 
megszerezni  segitse.  A  költő  itt  nyugpontot  akart 
phantásiánknak  hagyni,  s  a  fanyar  érzéseket  Jolánka 
első  scénájában  kellem-érzéssel  enyhiteni;  de  többi 
scénáiban  ismét  fájdalmat  gerjeszt,  s  fájdalmat,  míg 
a  lyány  meg  nem  őrül.  Továbbá,  Bátort  a  költő  nyil- 
vánságos  előszeretettel  dolgozá,  s  Jolánka  által  egy 
még  ismeretlen  oldalát  akará  kifejteni,  melynél  fogva 
mind  a  maga  körében  inkább  feltűnjék,  mind  szívünk- 
hez  közelebb  álljon.  Utóbbi  célját  ugyan  elérte,  de 
nem  egészen ;  sőt  Bátort  kétes  világosságba  iktatja, 
mert  ő,  ki  azimént  égett  érte  s  őrűlésbe  ejtette  a  leányt, 
csakhamar  el  látszik  őt  feledni.  Látszik  ugyan  róla 
(145. 1.)  még  egy  kis  monológban  emlékezni,  de  egész 
valója  ezután  is  a  régi  marad,  amit  különben  Bátorról 
fel  nem  kellene  tehetni,  mert  amit  ő  i^ui  erejével  meg- 
ragad, azt  nyom  nélkül  el  nem  hagyja  siklani.  Jolánka 
hova  tűnik  el  ?  azt  ugyan  épen  úgy  nem  kérdezem,  mint 
íizt  sem,  hova  Thekla  a  Wallensteinban,  de  recensens 
ideája  szerint  volt  volna  mód  az  eltűnt  bájképet  Bátor 
lényébe  átolvasztani,  s  rec.  erősen  megvan  győződve, 
hogy  ha  a  költő  ezt  feltételéül  tévé,  charakter-remek- 
jeinek  galleriája  egy  új  hasonlíthatatlannal  öregbedett 
volna.  Kiszakasztva  a  drámából  ez  az  epizód ,  egyike 
a  legszebbeknek ,  melyek  valaha  költettek.    Bátor  és 

Csatás  viadala  leggyengébb  része  Vörösmarty  minden 
munkáinak. 

De  dicsérhetjük-e  eléggé  költőnk  ügyességét  a 
harcokkal  való  bánásban  ?  E  részben  lesz  világos,  ^^^J 
Vörösmartynak  nem  középszerű  hivatása  van  a  drá- 
mára. Kikerülni  a  harcot  nem  lehetett,  s  ámbár  azok, 
kik  azt  drámáikban  elbeszélltetik,  ezerszer  jobban  cse- 
lekszenek azoknál,  kik  azt  egész  (theátrumi)  valósá- 
gokban hozzák  a  színre ,  Vörösmarty  itt  egy  fentebb 
való  piistulátumot  teljesített:  nála  a  harc  drámában 
megy  véghez,  de  ö  azt  drámaivá  tettSy  s  ezen  ismerszik 
Shakespeare  tehetős  tanítványa.  O  a  harc  kimenetelét 
nem  bízza  a  vak  szerencse  kényére,  a  történet  makacs 
játékára;  ő  az  egész  történet kerekletével  ismertet  meg 
már  előre :  meg  a  két  rész  eszközeivel,  a  vezérek  ér- 
zéseivel s  tehetségeivel ,  meg  a  köz  ember  okaival  is 
(97 — 100.  lap)  —  azonban  ezt  kisebb-nagyobb  mérték- 
ben teszi  az  epikus  is :  de  o  a  masszák  határozatlansá- 
gának formát  ad,  a  csapatokat  mindannyi  individuum- 
má olvasztja  s  így  mutatja,  miként  ezen  individuumok 
viszonyaiból  fejlik  ki  belső  szükségnél  fogva  ilyen 
vagy  amolyan  vég :  s  ez  a  belső  szükségnek  megléte 
az,  mit  a  dráma  e  részben  kíván.  De  Vörösmarty  még 
egy  felsőbb  hatalmat  is  hagy  átvonódni  drámáján; 
mely  meg  nem  engedhetvén,  hogy  a  nemzet  java 
egy  magányos  álnok  emberért  feláld oztassék,  a  jám- 
bor fejedelmeket  mindég  megőrzi  a  vég  veszélytől, 
ezekben  hitet  s  jobb  reményt  táplál ;  másfelül  Sala- 
mont félelem  lankasztja;  s  az  az  ok,  melyért  Salamon 
Lászlóval  meg  nem  mer  vívni,  nem  azért  helyes,  hogy 

a  történetkönyv  beszélli,  hanem,  mert  a  tizenegyedik 
század  köznépében  ama  környülállásoknak  kellé  ily 
hitet  találni :  mert  a  köznép  az  abstractumnak,  kivált 
ha  szokatlan,  mindég*  alakot  szeret  keresni,  s  tegyük 
hozzá,  szereti  ezt  a  mi  veit  is ,  a  poéta  pedig  keresve 
keresi.  És  Salamon,  a  papos  Salamon,  midőn  ily  va- 
lamit saját  tapasztalása  is  igazolni  láttatik,  megóhatná 
tőle  érzetét  ?  Itt  megvan  a  belső  szükség,  és  becsület 
a  költőnek ,  ki  inkább  költő  akart  lenni,  mint  meta- 
physikus.  —  S  ezen  második  eszköz  által  a  drámának 
vége  felsőbb  világosságba  van  helyhetve,  s  ünnepi  ér- 
zést gerjeszt  a  nézőben,  ki  mintegy  parton  érezvén 
magát  a  hosszú  küzdés  után,  derülve  pillant  egy  szebb 
jövendőbe,  mely  a  dicső  fejedelmek  alatt  nyilandó  a 
nemzetre.  Itt  már  egy  ér  sem  ver  Salamonért.  Mon- 
dám már,  hogy  ez  a  dráma  nem  szomorújáték. 

Vörösmarty  ezen  mivében  is  mint  jeles  charakter- 
festő  ragyog.  Annyi  históriai  hűség  mellett ,  mennyi 
poétái  igazság !  mint  van  minden  helyhezeteken  végig 
víve  a  hullámzó  Salamon  !  0  érzékeny  és  ingerlékeny, 
tele  becsületszomjjal  s  büszke  önérzéssel;  majd  geniá- 
lis  erőben  és  tűzben  háborgó  és  lobbanó,  majd  ismét 
elcsüggedő ;  de  mind  a  két  esetben  magától  semmit 
sem  kezdő,  más  által  pedig  mindég  könnyen  elhatároz- 
tatható :  tudnillik  ő  roppant  cselekvő  erő  mellett  semmi 
^karó  erővel  nem  bir.  Anyját,  hitvesét  szerető,  Ernyeit 
határ  nélkül  tisztelő,  rokonaitól  csak  ármánykodó 
kezek  által  tolatik  vissza,  mert  a  bízatlankodás  charak- 
terének  fő  vonása ,  s  még  Vid  iránt  sem  gyanútalan, 
de  ez  annyira  körülvette  hódolásaival ,  s  maga  által 

szerzett  bajaiban  oly  szükségessé  tette  magát  neki, 
hogy  rajta  már  ki  nem  adhat.  Szánást  nem  tűr,  s  kevés 
szeretetet  tapasztal,  de  maga  hasonlíthatatlan  vitéz,  s 
a  vitézséget  az  ellenben  is  becsülő.  Az  orgyilkolástól 
egészen  tiszta,  a  rokonai  ellen  való  háborút  igazságos- 
nak tartó ;  Ernyőinek  okait  még  is  szívesen  elfogadó, 
büszkeségének ,  melyet  Vid  ingerelni  szokott,  marta- 
lékja  lesz. 

Ily  élet  szőnyegén  a  legkülönfélébb  színek  játsz- 
ván, a  legellenkezőbb  formák  belé  szövődvén,  még  is 
el  nem  takarhatják  soha  az  alapfonalakat,  melyek 
minden  tettén  keresztülvonúlnak :  a  királyi  érzést  s 
a  szív  jóságát;  valahányszor  ő  balul  cselekszik,  indu- 
lat és  tévedés  viszi :  akaratja  soha  sem.  0  így  minden 
ellenkezései  (Widersprüche)  mellett  is  consequens 
magának  mind  végig ,  mert  hasonló  okok  benne  ha- 
sonló sikert  hoznak  elé.  —  Az  érzés,  melyet  bennünk 
gerjeszt,  sokféle.  Eleinte  a  fájdalom  a  főbbik,  mert 
látjuk ,  mikép  ez  a  fiatal  király  mások  fortélyai  által 
szenved,  s  mint  szeretne  e  nyommasztó  homályból  ki- 
gázolni, csak  lehessen ;  s  nemessége  csodálatot  érde- 
mel, midőn  a  legiszonyúbb  belső  háborúk  között  eltö- 
kéli magában,  hogy  tűrni  fog,  és  szenvedni,  és  boszú- 
tól  tartózkodni,  hogy  a  haza  polgárharc  által  ne  vérez- 
zék. Nem  tartóztathatom  magamat  önnön  szavainak 
felhozásától. 

Salamon  (gondolkodva) 

Önként  leginkább  én  akarhatok? 
Es  legszebb  jót  akarni?  jót  akarni, 

Melyben  lerontom  szívemnek  felét, 

S  szabad  röpültét  elfelejti  lelkem  ? 

De  így  is  törve,  így  is  összezúzva 

Nem  mondok  ellent.  Azt  a  háborút. 

Mely  itt  marad  meg  (keblére  mutatván)  elviszem  magam, 

S  ha  ingadozni  láttok  utamon, 

Ne  szóljon  meg  gyalázó  nyelvetek, 

Mert  én  egy  ország  harcát  hordozom. 

(elmerülve) 
Király!  ország!  Országom  nincs  nekem. 
Egy  harmadával,  egy  szép  harmadával 
Szűkebbre  szabták  azt  a  végzetek. 
Vagy  mit  beszéllek?  —  Béke  hát  velünk! 
Békét  kiáltson  minden,  s  bünajakkal 
A  had  nevét  bennem  ne  keltse  fel. 
Én  harccal  álmodom  bár  éjemen. 
Békén  köszöntöm  a  kelő  napot. 
Vigyétek  hírül:  én  már  áldozám. 

(el.)  37.  lap. 

Utóbb  gyöngeségéért  sajnálni  kezdjük,  míg  vak- 
sága bosszankodást  nem  fakaszt.  De  most  egymást 
tolva  jönek  a  legkeserűbb  csapások,  melyeket  a  költő 
igen  ügyesen  az  utolsó  felvonásba  tett  által,  s  oly  rend- 
ben ,  mely  a  pátbosznak  lépcsőnként  való  öregbítését 
eszközli,  míg  végre  fájdalommal  vegyült  szánakodá- 
sunk  a  legfőbb  pontra  hág.  Ekkor  jő  Ernyei,  nyugasz- 
taló  s  érdeklő  ékesszólásával,  a  jobb  érzés  felbuzog 
ismét  a  fiatal  szenvedőben : 

Osz  ember!  engem  gyermekké  tevéi, 
Elolvadoznak  minden  képzetim, 
És  nem  tudom  hová  hajoljak  el. 

141.  L 

s  végre  győz  rajta : 

Irtóztató!  vedd  el  hát  kardomat, 

En  több  csatára  nem  megyek,  mig  élsz. 

142.  1. 
Itt  ismét  befogadtuk  őtet  szeretetünkbe ;  de  jő  Vid  a 
maga  „félénk  vezérével" ;  a  megsértett  büszkeség ,  a 
szégyentől  félés  egyszerre  minden  érzést  kiirt  keblé- 
ből^ csak  a  legsajnosabbat  nem,  tudnillik  a  magán- 
állóság vesztének  fanyar  önnérzését:  ö  többé  nem 
cseleklieti  a  jót,  melyet  akar,  a  történet  szele  kiragadta 
sarkából ! 

ríHah!  nem  lehet  hátf  sorsom  visz  magával^. 

s  elrohan  vesztébe.  Ezen  utolsó  felvonásban  látszik 
leginkább  a  költőnek  iparkodása  hősét  tragicussá  tenni, 
s  bizonyosan  az  lett  volna ,  ha  Salamon  valaha  az  le- 
hetne. De  Vörösmarty  pathetikájának  ez  a  rész  örökké 
legszebb  termékei  közzé  fog  tartozni. 

Művészi  ügyességgel  hagyá  a  költő  átcsillámlani 
a  királyt  minden  viszontagságai  közt :  hatalmával  min- 
deneken felül  ragyog  a  csatatéren ;  maga  a  dölyfös  ki- 
rályné érzi  a  szenvedőnek  és  csüggedőnek  méltóságát, 
s  Vid,  ki  akaratjával  és  szivével  játszik,  remeg  a  ha- 
ragvó előtt. 

A  kivitelre  nézve  is  Salamon  tökéletesen  drámai 
maradt ,  s  szenvedése  soha  sem  lesz  elégiái.  A  költő 
neki  öt  monológot  adott,  melyek  Salamon  öt  fő  szaka- 
szait mesterségesen  jelelik. 

Vid  ha  históriai  charakter  nem  volna,  s  a  költő 
tetteit  nagyravágyás  által  nem  motiválna,  azt  is  vél- 

Toldy  Munkái.  VIII.  11 

hetnéd,  hogy  csak  Salamon  rossz  princípiumának  sze- 
mélyesített képe;  s  Rec.  véleménye  szerint  ennek  a 
német  embernek  több  individualitást  lehet  s  kell  vala 
adni.  O  céljánál  s  eszközeinél  fogva  egy  a  maga  ne- 
mében igen  közönséges  gonosz,  s  nevezetes  gonosz  nem 
lehet,  mert  semmi,  csodálatot  vagy  tán  tiszteletet  ér- 
demlő tulajdona  nincsen.  Gonoszságainak  indító  oka 
a  haszonvágy;  eszközei  a  színlés,  ármány;  de  kegyetlen 
módot  sem  átall  ő  használni,  mint  orgyilkosságot,  sőt 
háborút  is;  emberhalál  neki  légyhalál,  noha  maga 
gyáva,  mivel  neki  az  élete  fö  kincse ;  maximája :  „for- 
dulj palást!  szelünk  megváltozott."  S  e  szerint  ö  hol 
büszke,  okoskodó  vagy  ellenkező,  hol  mászó,  színre 
könnyen-hajló,  hallgató.  így  gondolván  magának  Videt 
a  szerző,  csak  a  kivitelben  maradt  mezeje  ezt  a  cha- 
rakterét  valamennyire  kiemelni.  És  erre  nézve  sze- 
rencsés volt.  Nagy  ügyességet  ada  neki,  minden  bal 
környülállásokból  kigázolni,  s  magán  sok  hatalmat, 
azzal  érzése  ellen  is  élni.  Egyáltaljában  véve,  Vid  nem 
sokat  szól,  s  az  épen  fö  fortélya,  hogy  mindennek 
megtudja  lesni  idejét:  hallgat  hol  szükséges,  s  nem 
szól  minekelőtte  a  sikerről  nem  bizonyos ;  a  hü  job- 
bágyot hasonlíthatatlanul  játszsza  királya  előtt,  privá- 
tus  feltételeit  jól  el  tudván  takarni ;  fulánkait  pedig 
elrejti  beszédében  hogy  célzása  magát  el  ne  árulja, 
de  nem  csalatik.  Csak  az  látszhatnék  egy  kis  gyanút 
gerjeszteni  mestersége  felett,  hogy  az  egész  világ  is- 
meri, s  maga  Salamon  tökéletesen  benne  soha  sem 
bízik:  de  mindenki  ismer é  a  királyt  s  embereit,  s  nem 
kételkedhetek,  hogy  bal  tettei  csábítás  következései ; 

Salamon  pedig  természeténél  fogva  bizatlankodó,  de 
a  jókhoz  mégis  természettől  vonatva;  s  látván  miként 
ellenkezik  ezekkel  Vid  mindenkor,  miként  ö  mások- 
kal alattomosan  bánik,  tanácsain  pedig  soha  áldás 
nem  nyugszik:  lehetetlen  hogy  minden  gyanúkat  ki- 
zárjon melyéből ;  de  ki  már  nem  adhat  rajta,  mert  az 
általa  szerzett  bajokban  reá  is  látszik  szorulni. 

Minden  gonosz ,  az  is  ki  ex  professo  az ,  és  ezt 
érzi,  magának  ebben  nem  tetszik,  s  a  gonoszságot  nem 
célnak  veszi,  hanem  eszközül  használja ;  azért  szereti 
magát  önmaga  előtt  mentegetni ,  s  okokat  vadász  és 
talál  is  mindég,  melyekkel  önnön  vadait  megsemmisitse. 
így  Vid  is  első  monológjában ,  s  a  többiekben  is  ré- 
szint; de  Vid  oly  exaltátióval  szól,  mely  öntetszést 
árúi  el,  s  oly  bosszúsággal,  mintha  a  megsértett  volna, 
s  nem  a  sértő.  Első  monológja  (I.  Felv.  1.  Scéna) 
erős,  tömött,  kerek,  s  nem  minden  theatrális  pompa 
nélkül  való,  s  azért  színen  bizonyosan  nagy  szerencsét 
teendő. 

Géza,  László,  Ernyei,  Dezső  és  Bátor  öt  szere- 
tetre méltó  charakter  ;  fő  oldalok  a  drámában  a  haza- 
iiság,  köztök  Géza  s  Ernyei  analógok,  mint  László 
és  Bátor;  mind  a  négy  egyformán  békét  óhajtó; 
nyílt  lelkűek  és  hüvek,  s  „rokon  ellen  sírva  csatázok"; 
de  az  elébbeni  kettőben,  kik  korral  ezeket  meghalad- 
ják, a  szelídség,  tanács  és  engedő  türödelem  kitetszőbb, 
Ernyeiben  erővel  is  párosulva ;  ezekben  sok  tüz  van, 
roppant  erő,  mindég  kész  cselekvőség  s  ingerlékenyebb 
lélek:  de  Bátorban  korához  képest,  délceg  tüz,  hamar 
lobogó  elme,  nem  kevés  exaltátió,  s  epizódként  lovagi 

11* 

szerelem,  mely  rózsafényben  tünteti  fel  ifjúságát ;  Vid- 
del  való  scénájában  pedig-  élesség  is ;  vitézségre  nézve 
Ernyei  és  László  közt  áll,  azt  ifjúi  tüzével  haladja  meg, 
ennek  erőben  enged.  Dezső  jámbor,  hazaszerető  s 
bölcs  tanácsos,  s  beszédei  a  tanult  s  lelkes  papra  em- 
lékeztetnek. 

A  három  hitetlen  hadnagyok  festésén  bizonyta- 
lan kéz  látszik.  Az  első  felvonásban  Szónok  nem  sok 
lovagi  érzést  mutat ,  s  midőn  Bikás  a  vitézi  dicsőség 
mellett  buzog,  amaz  csak  pénzszeretetet  nyilatkoztat 
ki ,  s  pedig  princípiumokon  épült  pénzszeretetet ;  Bi- 
kásban  sok  tűz  és  serény  cselekvőség  lakik,  s  a  csupa 
harc  szóra  már  kardhoz  kap,  midőn  Szónok  még  fon- 
tolgatásra int.  A  második  felvonásban  Vid  üzi  csábit- 
gatásait,  Bikás  itt  tiszteletet  mutat  az  oroszoknak 
fogadott  hit  iránt,  s  önnön  kegyes  urától  megfogha- 
tatlan könnyelműséggel  elpártol;  Szónok  pedig,  kit 
azelőtt  nem  igen  látszott  a  harc  kívánása  bántani,  most 
egyszerre  pompás  beszédet  tart  a  béke  ellen ,  s  az  el- 
pártolásra kezet  nyújt,  csak  ez  által  háborúra  nyújt- 
son alkalmat :  s  pedig  van  háborúja  akkor  is,  ha  Vid- 
nek  megszegvén  igéretét,  urainak  marad  híve.  De  nem 
sokára  egy  új  motívum  találkozik :  ő  csak  egy  főt  akar 
tűrni  maga  felett,  s  igen  nemesen  azt  óhajtja:  „olvad- 
jon egygyé  megszakadt  hazánk"!  De  mi  ennek  kö- 
vetkezése? ismét  béke,  melyet  hiszen  ő  utál.  S  ily 
nemes  célt  ő  undok  hűtlenséggel  akar  eszközölni?  S 
lehet-e  az  hű  hazafi,  ki  jó  urát  ily  rútul  elárulja?  Mert 
ő  nem  pártol  el  tőle  nyíltan ,  hanem  biztatásaival  még 
elandalítja  elébb ,  hogy  rá  annyival  biztosabban  mér- 

hesse  a  halált.  Bikás  mind  ezekben  megegyez.  Úgy 
látszik,  hogy  ily  nemtelen  tetteknek  nem  szabad  ily 
nemes  motívumot  alá  tenni,  s  a  két  charakterben  vilá- 
gosan igen  kevés  a  consequentia.  Midőn  Bátor  rajok 
bízza  az  általa  megfogott  gyilkost,  s  ezek,  noha  tudván 
tettét,  mégis  eleresztik :  már  a  király  részére  dolgoz- 
nak :  t.  i.  a  corpus  delictit  eltávoztatják.  Szónok  a  vér- 
mezőn, árulása  után,  halálosan  megsebesíttetik,  s  nem 
látván  rajta  megbánást,  örülünk,  hogy  neki  érdemlett 
sors  jutott.  Máskép  vagyunk  Bikással :  mikor  az  hü- 
telensége  következésit  látja,  bánat  forr  melyében,  sínli 
az  önszerzett  gyalázatot ,  s  dicső  halált  keresvén ,  be- 
csűlésünket  visszanyeri ;  s  a  költő  arra  méltatja,  hogy 
a  királytól  ejtessék  el.  Petrudnak  legkisebb  magán- 
állósága sincs ,  és  kevés  sorai  közzűl  ez  a  kevés  szó 
kimeríti:  „Ha  háborútok  kész  lesz,  híjatok".  Neki  csak 
harc :  ő  nem  kérdi  miért,  vagy  ki  ellen,  ő  megy  arra, 
merre  viszi  akárki ;  de  egyszerre  megszállja  ötét  is  a 
nagy  hazafiság: 

„S  ha  egygyé  olvad  nemzetünk  talán, 
Rokonra  többe'  nem  viszünk  hadat". 

113. 1. 

Igen  de  akkor  neki  nem  lesz  harca?  Ö  is  halálosan 
megsebesíttetik,  s  ekkor  látván  törödelmét  és  szíves 
bánatját ,  észre  veszszük,  hogy  ő  valóban  nem  pártos 
indulatból,  hanem  gyengeségből  csábíttatta  el  magát, 
és  sajnáljuk.  De  az  a  kép,  melyet  Ernyei  ad  felőle 
apológiájában,  csakugyan  nem  illett  az  élőre.  Hol  nála 
a  rendűihetetlen  lélek,  a  nagy  szív  stb  stb? 

Nagy  mértékben  szerencsés  a  költő  az  asszonyok 
festésében ,  kik  e  szűk  mezőn  is  ki  vannak  merítve. 
Neste  és  Zsófia  tökéletes  ellenképek :  amaz  szelíd,  en- 
gesztelő, emberi,  hü  s  bánatos  anya ;  ez  nagyravágyó, 
izgató,  a  kegyetlenségtől  nem  egészen  ment,  dölyfös, 
hűtlen  feleség ;  amaz  ellenállhatatlanul  vonz  szíve  mé- 
lyéből, királyi  érzéssel,  felbuzgó  szavaival,  és  csak 
Salamont  nem  hatja  meg ;  ez  mesterné  a  tettetésben, 
minden  hangot  egyforma  ügyességgel  vesz  ajkaira  férje 
eltántorítására ;  amaz  erénynyel  királyné,  nem  félti 
méltóságát  a  világtól :  ennek  ön  érzése  súgja,  hogy  neki 
e  polcon  kell  állania,  hogy  ragyogjon.  Nestének  a 
költő  a  legszebb  poétái  igazságot  szolgáltatja  ki,  midőn 
a  nagy  bánat  előtt  hagyja  elhunyni,  mely  fia  vesze- 
delme után  annál  sajnosabban  végezte  volna  ki. 

Jolánka  a  leg  szeretetre  méltóbb  teremtés.  Ez  az 
egyszerűség  a  rajzolatban ,  ez  a  lágyság  és  át  olvadás 
a  színekben,  ritkán  éretett  el.  A  még  szabad  szívű 
leányka  naivsággal  bájol  meg ;  a  szerelmes,  rózsaszínű 
melancholiájával  olvaszt;  s  fájdalmának,  mely  annál 
mélyebb,  hogy  kedvese  szerzé,  szükségképen  fel  kell 
dúlnia  ily  gyöngéd  lénynek  szellem-alkotását :  s  így  a 
költő  beteg  lélekkel  hagyja  eltűnni,  s  mi  azon  suppo- 
sitummal  nézünk  utána,  hogy  ő  megőrül ;  de  az  épen 
a  geniális  vonás,  hogy  ő  ezt  nem  festi,  hanem  érez- 
tetni tudja. 

Nem  tévednek,  kik  ezen  drámában  sok  helyt 
declamátiót  találnak ;  de  Rec.  itt  arra  kivan  emlékez- 
tetni ,  hogy  a  történetet  maga  a  régiség  helyheti  már 
valamelyes  félköltői  világosságba,  s  hogy  a  charak- 


VÖRÖSMARTY  SALAMON  KIRÁLYÁRÓL.  167 

terek  hiányzó  különféleségét  az  által  kellé  kipótolni, 
hogy  azokat  poétaibbá  tette :  itt  pedig  az  a  mesterség, 
azt  mértékkel  és  consequentiával  tenni ,  s  ez  el  van 
érve.  A  nyelvre  és  versre  nézve  pedig,  Recensensnek 
Ítélete  szerint  ez  a  mív  minden  nagyobb  poétái  mun- 
káinkat nagy  mértékben  meghaladja. 

S  így  e  dráma  azt  a  buzgó  óhajtást  gerjeszti  a 
Rec.-ben,  hogy  Vörösmarty  oly  kedvvel  folytassa  drá- 
mai pályáját,  amily  erővel  és  szerencsével  lépett  fel 
rajta,  s  hogy  még  szekrényében  nyugvó  többi  színjá- 
tékaival is  minél  elébb  ragyogtassa  liter atúránkat. 

III. 


kritika.  -  magyar  folyó 
írások.*) 


Kritika  nélkül  nincs  literatúra*,  lehetnek  könyv- 
tárak —  de  literatúra  nincs,  valamint  lehetnek  em- 
berek, de  azért  még  nincs  státus.  A  literatúra  státus; 
és  státust  igazgatószék  nélkül  nem  képzelhetni :  s  a 
kritika,  igazgatószéke  az  írói  státusnak.  Nélküle  a 
sok  ezer  író,  ha  volna  annyi,  nem  egyéb,  mint  szély- 
lyelhányt  tag :  nem  teszen  egy  testet,  s  így  egy  lelket 
sem  ;  s  e  nélkül  —  nincs  literatúra.  De  az  igazgató- 
forma különféle  mind  a  két  státusban  .  .  .  Irtózom 
tőled  dictátor ,  ki  megakasztod  röptében  a  lelket ;  a 
kart  láncra  fűzöd :  téged  a  respublicában  a  vas  szük- 
ség szüle,  s  erőd  orvosi  erő  volt  ottan ;  a  tudományok 
respublicájában  lehet  szükség,  de  itt  a  te  hatalmad 
lankaszt,  lesújt :  irtózom  tőled ;  fuss !  Idvezellek,  dicső 


*)  Megjelent  az  Élet  és  Literatúra  első  (1826-ki)  kötete 
305—310.  11.  —  Csekélysége  dacára  felvétetett  e  helyt,  részint 
mert  a  következő  IV.  számban  hivatkozás  van  reá,  részint  mert 
egy  passnsa  sok  és  heves  ellenészrevételre  szolgáltatott  alkalmat. 

szelleme  az  egykori  respublicának,  fenntartója  az  em- 
beri józan  szabadságnak  s  méltóságnak,  erős  malaszt- 
adó !  De  te  elaggottal  mint  Lear ;  s  tennen  gyer- 
mekeid felfalták  létedet :  te  nem  vagy  e  világra  való. 
De  —  köszöntlek  tág  országában  a  tudományoknak! 
Add  meg  szabadságát  mindennek,  hogy  szólhasson, 
hogy  Ítélhessen ;  tanácsszéket  adj,  mely  kimutassa  az 
időnek :  merre  s  hogyan  ;  gyújts  szövétneket  a  vizs- 
gálódó észnek  oltárunkon,  mely  világítson  a  homály- 
ban :  légy  őr,  hogy  a  felfuvalkodott  ne  usurpáljon,  az 
ármányforraló  ne  öljön;  sújtsd  le  a  kontárt,  s  űzd  ki 
a  Szép  palotájának  tornácaiból  az  uzsorásokat  s  része- 
geket ;  segélld  a  kezdőt  s  éleszd ;  békéltesd  öszve  a 
felekezeteket ;  az  érdemest  koronázd  meg ;  a  nagyot 
kétkedve  csodáld ;  a  géniust  pedig  hagyjad  ön  szár- 
nyán röpülni,  mert  ő  maga  túl  esik  határaidon,  s  önnön 
maga  törvényhozója  magának ! 

E  jelen  emberkort  a  tudás  szomja  foga  el ;  a  kül- 
föld el  van  árasztva  folyóirásokkal ;  s  ha  valaha,  tehát 
most  virágzik  azon  idő,  mely  az  értelemnek  kimerül- 
hetetlenségét  látszik  leginkább  bizonyítani:  mi  pedig, 
közelében  a  föld  legvirítóbb  nemzeteinek,  nagy  ön- 
tetszéssel  megnyugszunk  a  régin ;  mintha  tovább  már 
nem  haladhatnánk ,  vagy  mintha  a  Nagy  e  kebelből 
kiapadt  volna.  Ne  vesse  élőmbe  senki  hazánknak  azon 
ezreit,  kik  majd  e,  majd  ama  literatúrában  jártasak : 
ezen  ezrek  még  nem  teszik  a  nemzetet;  egye- 
sek cultúrája  nálunk  épen  nem  ritka ,  de  a  nemzeti 
még  mindig  a  jobbak  pium  desideriuma.  Mi  még  nem 
emelkedtünk  fel  a  többoldalúság  lépcsőjére.   Jaj  azon 

orvosnak,  ki  bevág  a  szépliteratúra  mezejére :  ö  azon- 
nal kontár;  de,  fordítsa  csak  pihenő  óráit  társasági 
vagy  magányos  játékmulatságokra,  senkinek  sem  ju- 
tand  eszébe  őt  erről  megitélni ;  mert  csak  az  mulatság 
nekik,  ami  zajjal  s  hiúsággal  van  egybe  kötve,  más 
tudományoknak  pedig,  noha  mellesleges,  üzése,  úgy 
tartják,  elvonja  komoly  hivatalától,  nem  tudván,  hogy 
az  orvos  keble  épen  hivatalánál  fogva  hajlik  minden- 
felé, s  hogy  az  ő  tárgya  nem  lévén  egyedül  a  test,  ha- 
nem majdnem  annyira  a  lélek  is,  mindent  szeret  ami 
a  testtel  és  lélekkel  bármely  viszonyban  (relátióban) 
áll;  s  hogy  alig  van  valami,  ami  figyelmét  valamely 
oldalról  le  ne  láncolná ;  s  rajta  kivül  senkinek  nem 
szükségesb  az  a  liberális  míveltség,  az  a  sok  egyben. 
De  nem  csak  e  rendet  terheli  a  balitélet.  Nekem  egy 
szeretett  barátom  van,  kinek  a  természet  bőven  nyújtá 
ajándékait,  s  kinek  dolgozásai  még  díszt  vonandanak 
a  hazára :  s  íme  ö  mintegy  rejtekben  kényszeríttetik 
a  mosolygóbb  isteneknek  áldozni,  hogy  töi*vénybeli 
hivatalában  hátra  maradást  ne  szenvedjen  .... 

Ezek  kitérések  ugyan,  de  célomhoz  mind  köze- 
lebb visznek.  Megmutatják  t.  i.  tudománybeli  egyol- 
dalúságunk befolyását  az  életre,  s  ezét  ismét  a  litera- 
túrára.  (Ha  mindenki  csak  azon  könyveket  szerzi 
meg,  melyek  egyenesen  az  ő  tudomány -ágába  tartoz- 
nak, úgy  nem  lehet  könyveket  nyomtatni.)  S  ezen 
egyoldalúságtól  elvonni,  s  az  olvasók  figyelmét  több- 
felé fordítani,  volt  Molnár  Jánosnak  1783-ban  feltétele 
s  célja;  azonban  ezt  végre  is  hajthatni:  arra  egy  em- 
ber nem  elégséges.    Azért  az  ő  „Könyvháza"  mono- 

toniára  hajlik;  s  jobbára  csak  világ-  és  természethis- 
tóriai tárgyakat  foglal  magában.  Pest  kebelében  a 
tudományoknak  minden  ágain,  Európa  minden  nyel- 
vein élnek  tudós  férfiak ;  mikor  fog  közéjök  egyesítő 
lélek  szállani,  mely  egy  közönséges  Bibliothékának 
szerzésére  s  kibocsátására  öszvekötendi  ?  Kivonásait 
adni  minden  ágon  minden  nyelven  megjelenő  jeles  új 
könyveknek  s  megitéltetéseit  azoknak  —  határtalan 
hasznú  intézet  volna :  ez  által  mindenki  könnyű  szer- 
rel egy  lépést  tarthatna  a  mívelt  világ  folyvást  elé- 
haladó  szellemével ;  s  az  egész  nagy  literatúrával  meg- 
ismerkedhetnék. Egyfelől  ezen  kiterjesztése  ismere- 
teinknek, másfelől  egy  józan  és  szoros  kritika,  mely 
a  tudottaknak  feldolgozását  s  a  szépmivész  képzeteit 
igazgatná,  szereznék  meg  köztünk  is  azt  az  arany- 
kort, melyre  legtöbb  nemzettársaink  már  felvergödtek 
eddigien. 

Politikus,  egyházi  s  gazdaságbeli  folyóirásainkon 
kivül  ezen  tudományosokat  bírtuk  vagy  bírjuk:  Ma- 
gyar Könyvház.  Pozsony.  1783.  Molnár  János.  —  Ma- 
gyar Músa.  Bécs.  1787.  1788.  1789.  Szacsvai  Sándor. 
—  Magyar  Múzeum.  Pest.  1788.  s  1789;  Kassa  1792. 
Bacsányi  János,  Baróti  Szabó  Dávid,  Kazinczy  Ferenc ; 
(s  Ráday  Gedeon,  Virág  Benedek,  Vérségi  Ferenc). — 
Mindenes  Gyűjtemény.  Komárom.  1789.  1790.  1791. 
1792.  Péczeli  József  (s  Mindszenti  Sámuel,  Perlaki 
Dávid).  —  Orpheus.  „Egy  hónapos  írás  a  józan  gon- 
dolkozásnak, igazabb  ízlésnek  és  magyar  történetek- 
nek elösegéllésére".  Kassa  1790.  Kazinczy  Ferenc. — 
Sokféle.   Győr  s  Bécs.  1791—1808.  Sándor  István.  — 

Új  Magyar  Músa.  Bécs.  1793.  Pánczél  Dániel.  — 
Uránia,  Vác.  1794.  Kármán  József  és  Pajor  Gáspár. 

—  Segitö.  Hónapos  írás  a  szépnek  előmozdítására. 
Buda.  1806.  Kis-Csoltói  Ragályi  Tamás  (és  Szemere 
Pál).  —  Erdélyi  Múzeum,  Kolosvár  és  Pest.  1814 — 
1818.  Döbrentei  Gábor  (Szemere  Pál  segítségével). — 
Hasznos  Mulatságok,  Pest.  1817.  Foly.  Kulcsár  István. 

—  Tudományos  Gyűjtemény,  Pest.  1817.  Foly.  Fejér 
György,  Vas  László,  Prepeliczay  Sámuel,  Thaisz  And- 
rás. —  Szépliteratúrai  Ajándék  a  Tudományos  Gyűj- 
teményhez. Pest.  1821.  Foly.  (Szemere  Pál  segíts.) 
Thaisz  András.  —  Aspásia,  Pest.  1824.  Kovacsóczy 
Mihály  (Szemere  Pál  segíts.).  —  Laura.  Komárom. 
1824.  Gödör  József.  —  Kedveskedő,  Bécs.  1824.  Igaz 
Sámuel.  —  Felsömagyar országi  Minerva,  Kassa.  1825. 
Foly.  Dúlházy  Mihály  (és  gróf  Dessewffy  József).  — 
Elet  és  Literatúra,  Pest.  1826.  Szemere  Pál  és  Kölcsey 
Ferenc. 

Ezekből  vizsgálhatni  előmentünket;  mert  a  folyó- 
irás  az  időnek  leánya,  tűköre.  Leánya,  mert  méhében 
született  —  de  leány :  azért  szeret  mindennel  civódni, 
mindent  kifecsegni;  s  épen  ennél  fogva  tükre  is  a 
koroknak,  s  azon  élő  tárház,  melyben  látjuk  mint  ha- 
ladt a  nagy  idő,  mily  generátiók  következtek  egy- 
másra a  szellemvilágban ,  s  mily  befolyással  egyik  a 
másikra;  mely  ideák  váltogatták  egymást,  s  mennyi 
hatalma  van  a  vizsgálódó  észnek  a  géniuson ,  a  rend- 
szabásnak a  praxison ! 

IV. 

„ÉLET  ÉS  LITERATŰEA."*) 


Előttünk  vag'yon  első  kötete  azon  gyűjtemény- 
nek, melynek  számára  Szemere  már  tizennég-y  esz- 
tendő előtt  gyűjtött ;  több  ízben  gyűjtött  munkáit  má- 
soknak, kik  hasonlót  kezdenek,  általengedé ,  s  maga 
visszalépett.  Az  idő  mindinkább  meg  látszék  kivánni 
szándéka  végrehajtását ,  s  a  tisztelt  férfiú  Kölcseyvel 
öszveállván,  e  darabot  próbául  adja:  mily  hasznot 
lehessen  ezen  intézettől  várni  olvasóink  s  fiatal  íróink- 
nak ?  mily  részvételt  s  buzdítást  a  közönség  részéről 
a  kiadóknak. 

Hogy  referens  a  munkának  magánálló  becse 
mellett  annak  állását  s  viszonyait  literatúránkhoz 
kimutathassa,  futó  tekintetet  vet  eddigi  folyóirásinkra, 
s  főkép  azoknak  aesthetikai  befolyására  literatúránk- 
ban,  .különösen  theoria  s  kritika  által. 


*)  Elet  és  Literatüra.  1826.  Első,  második,  harmadik, 
negyedik  rész.  Pesten,  Trattner  Mátyásnál.  —  Jelen  ismertetése 
megjelent  a  Tud.  Gyűjt.  1826.  évi  X.  kötetében,  ahonnan  azt 
Szemere  átvette  az  Elet  és  Literatüra  1827-ki  kötetébe. 

Második  József  magyarjainkba  Új  életet,  új  lel- 
ket öntött  j  ha  nem  közvetetlenül  is :  tüzet  hányt  a 
nyugvó  elementumok  alá,  azok  felforrtak,  s  forrás 
buzgás  által  teremt  mindent  a  természet.  Az  ö  kor- 
mánykorában támadtak  első  folyóirásaink  is.  Molnár 
Könyvházáról,  melynek  első  kötetei  még  1783-ban 
jelentek  meg ,  ref.  már  másutt  is  emlékezett,  s  ebbeli 
befolyásáról  véleményét  kimondta.  A  sor  most  első 
hetiirásunkat  éri,  melyet  Szacsvai  Sándor  Magyar 
Músa  cím  alatt  1787 — 9-ben  ada  ki  a  Kurír  mellett, 
midőn  azt  Pozsonyból  Bécsbe  áttette.  Mily  viszony- 
ban állt  légyen  azon  időben  a  magyar  író  a  magyar 
közönséghez,  kitűnik  jó  Szacsvai  uram  alázatos  enge- 
delmes tudósításából ,  melyben  szolgalatjával  kínálja 
az  érdemes  nemes  közönséget,  csak  parancsolatját 
várva,  s  mivel  „véges  üres  erszényemnek  véghetetle- 
nek költségei,  instálom  azért  az  engem  tudósító  közön- 
séget, hogy  bár  csak  az  félesztendőben  teendő  tudó- 
sításokat 8  krajcárokkal  küldjék,  mert  könnyebben 
bírhatja  sok  azon  terhet,  mely  alatt  egy  leroggyadna". 
Szegény  Szacsvai!  reád  az  ég  setéten  hunyorgott, 
midőn  szittya  íróvá  tett.  De  te  ama  sanyarú  időben 
mindent  tevéi,  hogy  használj  nemzetednek,  s  jobb  ér- 
zésed megtagadásával  kéred  az  embereket  fogadnák 
el  jótéteményedet  —  s  nincsen,  ki  rád  megemlé- 
keznék ! 

A  Músának  tendentiája  eleinte  a  poézis  volt ;  de 
nem  sokára  némely  olvasók  neheztelésére,  kik  a  ver- 
sekbe bele  untak,  próza  is  szereztetett  belé.  E  darabok 

közzűl  Bécsnek  németből  fordított  históriája*),  Bacsá- 
nyinak  értekezése  a  fordításróP)^  s  Földyé  a  vers- 
nemekről  3)  még  ma  is  megérdemlik  figyelmünket. 
De  ezek  egyszersmind  minden  is,  mit  a  Músa  jót  adott. 
Péczeli,  Horváth  Ádám,  Láczai,  Poocs,  Vályi-Nagy, 
Édes  Gergely,  Gyöngyösi  János  valának  e  kor  s  e 
folyóirat  hérosai  a  poézisban,  kisérve  több  nevezett  s 
névtelen  nemtudommiktől,  kik  fél  lábbal  sántítva  a 
fürge  franciák  után,  poézisunknak  leglelketlenebb  idő- 
szakát alkották,  szemközt  a  latin  iskolával,  mely  Ré- 
vai, Rájnis  és  Szabó  igyekezeteik  által  épen  ekkor 
kapott  lábra.  Ovid,  Phaedrus,  Gellértből  rossz  fordítá- 
sok, mesék  jobbára;  erőtlen,  velőtlen  tanító  s  festő 
versezetek ,  számtalan  alkalmi  rongyok ,  sőt  még  né- 
mely éleskedések  is  (hm !)  keltek  e  durcás  szűz  keblé- 
ből. De  leginkább  még  is  olvastattak  Péczeli,  kinek 
érdemei  minden  társaiét  felülmúlják,  s  ki  Teleki  Ádám 
s  a  franciák  nyomaikon  a  négyszer  öszveharangozó 
versek  helyett  többnyire  csak  kettőt  rímele,  s  az  által 
legalább  a/ormán  egy  keveset  szelídített ;  és  a  nagy  tor- 
kú Horváth,  ki  a  négyeseket  vedletté,  melyekben  ő  oly 
könnyen  mozgott,  hogy  néha-napján  száz  versszakot 
is  íra.  Ragyogtak  m.é^  Poocs  „remek  eszével"  (1. 356. 1.), 
s  kivált  Gyöngyösi  János,  ez  a  „magyar  Apollón"  (I. 
337.  1.),  kinek  józan  fület  szaggató  csengéseitől  kon- 
gott az  ország,  s  ki  után,  midőn  betegeskednék,  min- 


*)  I.  81-167.  1. 

2)  I.  559  s  köv.  11. 

3)  I.  225  s  köv.  11. 

den  vidékről  ejulátusok  és  lamentátiók  zengtek,  s  új 
örömhymnusok  felgyóg-yúlásán. 

„Gyöngyösi  (István)  volt  első,  Horváth  a  második, 
Ki  herrossainkról  verssel  gondolkodik; 
Gyöngy-Homérusunknak  száma  párosodik". 

(I.  336.  L). 

Zrínyi  tehát  és  Liszti  el  valának  felejtve,  Horváth  Ádám 
Homér  volt,  a  tehetetlen  kor  legalsóbb  lépcsőjére  sü- 
lyedt.  Dalok  nem  voltak,  s  a  lyrai  poézis  helyét  a 
gyönyörűséges  leoninusok  foglalák  el ;  nem  volt  az  a 
görög  schema,  melyet  ezek  a  barbarusok  el  nem  bitan- 
golának, s  a  ragadály  oly  hatalmas  volt,  hogy  maga 
a  lelkes  érzeményes  Szentjóbi  sem  mulasztá  el  a  barát 
(monak)  ízlésnek  áldozni.  Rímeink  voltak:  p.  o. 
Iliáscht,  Enéáscht,  Henriáscht,  Hunniáschtj  lelke  poé- 
zisunknak : 

„Fábris,  az  nagy  hadivezér,  jaj,  meghala. 
Kit  Erdély  mint  kincset  úgy  néz  s  becsül  vala, 
Nagy  volt  ez!  urához  volt  igaz  hívséggel. 
Volt  ez  hazához  is  példás  szívességgel"  stb. 

Horváth  a  csillagokról  kezdett  egy  poémát  írni,  s 
legott  támadt  megéneklője: 

„Zengjed,  Músám,  dicséretét  annak  a  poétának, 
Ki  hírével  betöltötte  keblét  a  két  hazának, 
Ki  az  egeken  keresi  versei  matériáját. 
Énekli  a  farkascsillag  járásának  formáját"  stb. 

Ez  vala  tónusa  ,,Músáinknak'^ ! —  „Az  üstökös  csil- 
lagot inkább  lehet  farkascsillagnak  nevezni,  mivel 
1)  az  az  athmosphaera,  amely  ennek  farkát  vagy  üstö- 


ÉLET  ÉS  LITERATÚRA  177 

két  teszi^  minden  bölcsektől  egyáltaljában  farkának 
neveztetik.  2)  a  német  nyelvben  is  neveztetik  azon 
csillag  farkascsillagnak.  De  kiki  úgy  nevezze  amint 
neki  tetszik"  !  Igazi  keresztyén  türedelem ,  s  phüolo- 
giánk  tónusa!  —  Egy  (nevezetlen)  gróf  és  főhadivezér 
így  Ítélt  a  M.  Músáról : 

„Popnak  és  Hallernek  van  sok  jó  munkája, 
Éles  a  báró  Trenck  s  Gellert  zsolozsmája, 
De  bécsi  Násónak  (a  M.  M.)  számos  szép  Músája*) 
Múlja  őket,  s  övé  dicsőség  pálmája". 

(I.  421.  1.) 

Az  enyedi  superintendens  pedig,  Enyedi  Zsigmond, 
különben  tudós  férfiú:  „Péczeli  meghalhat  ezzel  a 
munkájával  (Henriás  fordításával)  ha  többet  nem  ír 
is"  :  Ez  volt  a  kritika  tónja!  —  „A  nyolc  egyvégzetíi 
sor  sok,  a  kettő  kevés,  a  négy  épen  elég,  senem  sok, 
senem  kevés".  —  Másutt  pedig:  „úgy  tapasztalom, 
hogy  a  négyes  stróphák  mindenre  rá  illenek,  víg  és 
szomorújátékokra,  dicséretre,  átokra,  gyalázatra,  chro- 
nostikonra,  s  mindenre,  amit  a  régi  poéták  után  wa/- 
moUiattam"  (I.  381.  1.).  8  ezeket  Horváth  mondta,  s 
ez  volt  aesthetikánk  hangja!  De  szólj  csak  egyet  ily 
korban !  Valaki  úgy  vélte ,  hogy  a  Músa  kiadójának 
jobban  meg  kellene  válogatni  a  felveendő  darabokat, 
—  legott  támad  egy  rettentő  ember,  s  így  harsog :  „nem 
szükség,  nem  is  szép,  nem  is  hasznos,  sőt  nagyon 
káros  akármely,  de  kivált  mocskos  módon  tehetségét 


*)  Mert  Másaknak  nevezték  magokat  s  egymást  a  M.  M 
munkatársai. 

Toldy  Munkái.  VIII.  12 

valakinek  még- jobban  is  kissebbiteni,  és  benne  a  szikra 
igyekezetet  is  megoltani".  (I.  697.  1.)  Ez  azt  az  időt 
tükrözi,  mely  a  gáncsot  elmellözni  még  tehetetlen  lévén, 
mint  egy  kis  gyermek  sírva  fakad ,  ha  talán  ártalmas 
kedveitől  eltiltottuk,  vagy  csínjeiért  megbüntettük. 
Vannak  ugyan  még  most  is  köztünk  olyanok,  kik  ev- 
vel a  kis  nagy  emberrel  egyet  értenek,  de  legalább 
így  nem  mernek  kitörni,  s  alig  találkoznék  redactió, 
mely  ezt  a  gyermeki  lármát  közzé  tenni  nem  pirulna, 
—  Maga  Bacsányi,  akkor  jobbjainknak  egyike,  azt 
óhajtá  (565.  1.),  hogy  Horváth  Virgilt,  ne  ugyan  né- 
gyes, de  kettős  végzetű  versekben  fordítsa,  s  feljebb 
még  (561. 1.)  azt  itéli  poétái  nyelvünkről,  hogy  az  már 
a  tökéletességhez  látszik  közelíteni.  Közelíteni  f  Jó,  a 
szó  igen  tág  értelmű,  de  itt  talán  oly  tág  értelmű,  hogy 
vele  semmit  sem  mondanánk.  S  ez  volt  Bacsányinah 
ideálja  a  poézisról! 

Ilyen  volt  a  kor.  Iszonyodom  s  futok !  S  ezen 
híg  özönében  a  lelki  szegénységnek,  alig  emelkedő 
lelke  ifjainknak  váltig  elmerülendő  vala,  ha  másfelől 
Bessenyei  és  Báróczi  azzal  ellensúlyt  nem  tartanak,  s 
a  latinok  s  a  kassai  társaság  más  irányokat  nem  mu- 
tatnak a  jobbaknak. 

Mennyi  kárt  okozhat  ily  herostrati  időszak  a  jó 
ízlésnek,  ennek  bajos  felüdülése  mutatja.  Könnyebb 
rontani,  hogysem  építeni.  Mert,  ki  hinné,  hogy  épen 
ezen  korban,  s  épen  a  M.  Músában  a  poézis  Tmlsejéről 
a  legjózanabb  alapideák  ki  vannak  fejtve.  Maga  Hor- 
váth, ez  aleggondatlanabb  s  legízetlenebb  troubadour, 
figyelmezteti  már  olvasóit  a  rímek  közt  való  külön- 

ségre,  s  a  most  az  Újiskolától  úgy  nevezett  tiszta  rí- 
mekről így  szól :  „a  cadentiák  külömb-külömb  részei 
legyenek  a  beszédnek ;  ha  egyik  nómen,  másik  legyen 
verbum,  adverbium,  pronómen,  vagy  legalább  a  cásu- 
sok,  tempusok  változtattassanak.  Ez  ugyan  nem  min- 
den versben  süléig  de  az  a  legszebb  vers ,  amelyben 
elsüV^  (II.  376.  1.).  S  ö  ezen  theoriának  néminemű 
okait  is  adja,  bogy  tudniillik  „így  nem  oly  könnyen 
látni  a  következést,  s  hogy  ez  alkalmat  nyújt  oly  gon- 
dolatokra is,  melyek  e  nélkül  bennünk  nem  támadtak 
volna."  Ezen  okokat,  melyek  módosítva  igazak,  noha 
nem  egyetlenegyek,  itt  nem  vizsgálom,  sem  nem  sza- 
porítom, mert  fogom  másutt.  De  menjünk  tovább: 
ugyan  Horváth  arra  is  figyelmeztet ,  hogy  a  magyar 
énekben  igen  fülsértő  a  rövid  magánhangzó  megnyúj- 
tása ,  a  hosszúnak  siettetése ,  s  ennélfogva  ugyan  rí- 
melt verseink,  melyek  „kótára  iratnak",  mértéket  is 
kivannak.  Innuálván  tovább  Horváth  azt  is ,  hogy  a 
görög  schémák  bizonyos  nótákhoz  voltak  szabva,  azon 
következtetésre  juttat  természetesen,  hegyezek  magok- 
ban már  elég  muzsikát  bírván,  s  a  mi  composítióink- 
kal  meg  nem  férvén,  nem  szorulnak  rímre  is,  sőt  azt 
el  sem  tűrik.  De  Horváth  ezt  észre  nem  vette  s  nem 
kis  számmal  öntötte  leonínusait.  Őelőtte,  még  1782- 
ben,  a  derék  Földy  rímes  verseket  ada  trochaeusokra 
mérve,  a  Hírmondóban ;  de  ez  is  eltévedt,  és  schémá- 
kat  is  megrímelt;  s  a  leoninusok  minden  nemeit  ja- 
vallottá.   Régiség  kedvéért  ezen  verseit  jegyzem  fel: 


12* 

„A  bujálkodó  szerelmek 

A  tavaszhoz  illenek, 
A  madárkák  párosodni 

Erre  kelve  kezdenek"  stb. 

De  Földy  az  új  nemzetek  poézisának  is  minden  for- 
máit ajánlja,  amit  tenni  akkor  időben  nagy  pogányság 
vala,  mert  apáink  nem  tették.  S  mily  foganatja  volt 
legyen  ezen  és  sok  más  józan  javallatnak  is,  tudhatja 
a  priori,  ki  a  posteriori  tudja,  mily  szerencséje  van 
nálunk  közönségesen  azon  ajánlatoknak,  melyeket 
apáink  nem  gyakorlottak.  AM.  Músa  megszűnésével 
tehát  csaknem  ott  valánk,  hol  azelőtt :  ami  rossz  vala 
benne,  rontott,  ami  jó,  nem  használt:  legalább  Horváth- 
nak  propositiója  sem  maga  sem  mások  által  nem  gya- 
koroltatott. 0  ezután  sem  szűnt  meg  naponként  száz 
versszakot  megcsinálni,  amit  nem  tehetett  volna  tiszta 
rímekre  s  mértékre  való  gonddal.  így  cselekvének 
mások  is,  a  sok  vers  özönlött,  s  lőn  nagy  áradás  poézi- 
sunk  mezején,  mely  az  Űj iskolának  minden  törekedé- 
sei  mellett  is  maiglan  sem  szűnt  meg  egészen. 

E  könyvről  valamivel  hosszabban  szólánk,  mert 
annak  ismeretlen  léte  azt  meg  látszók  kivánni. 

Kassán  azalatt  (1788,  9,  92)  öszveálltak  Bacsá- 
nyi,  Kazinczy,  és  Baróti-Szabó ;  s  főkép  Rádai  s  Vér- 
ségi társaságokban  a  Magyar  Muzeumot  szerkesztették. 
Ezt  lehet  és  kell  első  aesthetikai  folyóirásunknak  tar- 
tani. Itt  Kazinczy ,  Vérségi  és  Bacsányi  törvénynyel 
és  példákkal  mutaták  ki  azon  utat,  melyen  mívelt 
nemzettársaink  a  Szép  felé  törekedtek.  A  próza,  mely 
Pázmány  olta  csak  Faludi  ajkairól  folya  kellemmel. 

itt  Újonnan  feltámadt;  Bacsányi  Ossziánnal,  Kazinczy 
Klopstockkal,  Gessnerrel*)  ismerteté  meg  nemzetün^ 
ket.  Itt  olvastuk  Rádainak  kellemes  léptű  énekeit,  itt 
hozá  emlékezetünkbe  méltatlan  feledségben  nyugvó 
költő  nagyunkat  Zrinyit ;  Bacsányi  itt  vivé  ügyét  Ráj- 
nis  ellen,  s  Ányost  itt  ismertette  meg  először,  itt  figyel- 
meztete  Bessenyeinkre  ugyanő ;  itt  először  a  mivész- 
ség  ideájára  Vérségi.  Sok  próbálatlan  formákban  jelent 
meg  a  poézis,  és  nyelvünk  tulajdoni  meglepőleg  fejlé- 
nek itten.  S  háládatlanok  volnánk,  ha  ugyan  itt  Day- 
kának,  Földynek,  Szentj  obinak.  Simainak  sírj  okra 
virágot  nem  hintenénk.  Az  Üjiskolának  mind  ezekkel 
már  itt  meg  vala  téve  alapja.  Időközben  (1790)  Kazin- 
czy is ,  élő  tudósink  Nestora,  ugyan  Kassán  adá  ki 
Orjpheusának  kilenc  darabjait  is,  oly  ihlettel  és  készü- 
lettel, milyennel  előtte  s  utána  senki  más.  Egy  charak- 
terű  s  rangú  a  Múzeummal,  verseink  prózánk  csinos- 
bításában  nem  keveset  munkált ;  s  Kazinczy,  örökké 
egyetlen  s  halhatatlan  epistolographusunk,  itt  lépett 
fel  először  némely  leveleivel.  —  Utána  a  munkás  Sán- 
dor Sokféléje  (1791—1808.  12  kötet),  s  kivált  Péczeli 
Mindenes  Gyűjteménye  (1789 — 92.  6  darab)  által  az 
ismeretek  virágoztatására  s  nyelvünkön  életbe  hozá- 
sára nem  keveset  használtak,  s  mind  ez  utóbbik,  mind 
Kazinczy  (akkor  még  királyi  iskola-igazgató)  csak 
azon  egy  érdemért  is  örök  hálánkat  érdemlik ,  hogy 
teljes  erővel  honi  nyelvünk  fenntartásán  iparkodtak, 
oly  időben,  midőn  ezen   iparkodás  nélkül  nyelvünk 

*)  Kónyi    s  Nagy    gessneri    fordításaik    nem  érdemelnek 
említést. 

sírjához  közelíte;  s  hogy  haj lí ihatatlan  lélekkel  mun- 
kálkodtak a  nemzetnek  arra  való  figyelmeztetésén, 
hogy  azon  1790-béli  országgyűlést  használatlan  el  ne 
hagyja  múlni. 

így  Leopold  alatt  négy  folyóirást  láttunk  virág- 
zani, mértékét  az  akkori  buzgóságnak  az  írók,  a  rész- 
vétnek a  közönség  részéről.  A  kezdet,  mely  meg  vala 
téve,  sokat,  mindent  hagya  reményleni.  De  most  oly 
évek  jöttének,  melyek  felett  bús  emlékek  nimbusa 
borong.  Te  értesz,  édes  hazámfia!  Az  idő  leghasznosb 
fejeinket  leette,  s  a  zsengő  kert  új  gyümölcsöt  hajtani 
sokára  megszűnt.  Múlt  századunk  utolja,  s  a  folyónak 
eleje  kopár  Ion,  Faludiéhoz  majdnem  hasonló.  1794- 
ben  ugyan  két  lelkes  férfiú.  Kármán  és  Pajor,  pótol- 
gatni  iparkodtak  azt  amit  veszténk,  s  ZJmmó/oA:  aesthe- 
tikai  s  belletriszt  tendentiájú  volt;  de  oly  időben, 
midőn  a  világ  forr,  a  nemzet  figyelme  mindenfelől, 
tróntól  tömlőétől  egyiránt,  el  van  foglalva,  csak  a  leg- 
hatalmasb  génius  képes  azt  magára  is  vonni ;  az  ál- 
dandó intézet  három  negyed  kij  ötté  vei  megszűnt,  tizen- 
két évig  követő  társat  nem  lelendő.  Azalatt  sok  jele- 
seink is  kimúltak,  a  közhasznú  Péczeli,  a  lelkes  Dayka, 
Csokonai,  a  szép  reményekkel  biztató  i^u  Farkas! 
De  ezen  időszak,  mely  az  aesthetikának  oly  keveset 
adott,  másfelöl  egy  Legnagyobb unk,  hatalmas  szelleme 
által  státora  lön  a  jövendő  sikeresb  és  classicitásra 
emelkedő  nyelvmívelésnek.  Révait  nevezem  s  iskolá- 
ját, s  mindent  neveztem.  Kulcsárnak  akkor  még  csak 
hazai  levelei  majd  küzdőhelye  lettek  Qgj  országos 
nyelv-  és  ízlésháborúnak;     a  Pesti  iskola.  Vérségi, 

Debrecen,  Kazinczy  voltak  a  pártok,  s  új  élet,  új  lélek 
ébredezett  mindenfelé.  Ragályi,  akkor  még  csak  ii^^? 
most  nemzetünk  Gátéinak  egyike,  egy  aesthetikai  folyó- 
irásnak,  a  Segítőnek  hét  füzetét  adta  ki*),  ön  szerzései- 
ből jobbára ;  ö  első  volt,  ki  Batteux  aesthetikai  princí- 
piumait adta  elé  nálunk,  s  Révai  és  Kazinczy  volt 
jelszava.  Révai  nem  sokára  meghalt,  széke  afélszegség 
és  sandaság  prédája  lön ,  de  lelke  köztünk  maradt  s 
maradandó  mígPallas  s  Apollón  mosolygók  e  népnek. 
Literatúránk  most  oly  pezsgésbe  jőve ,  melyből 
utóbb,  ha  ugyan  valaha,  üdvösségünk  fog  kelni.  De 
feltételem  csak  az  időszaki  munkákat  irányozza,  s  így 
az  erő  s  nemzeti  dísz  palládiuma  felé  fordulok,  a  ked- 
ves Erdély  felé,  melynek  kebeléből  Döhrentei  már 
1814-ben  Múzeumát  megindította,  tárházát  számtalan 
jónak,  igaznak,  szépnek!  Tíz  kötetet  ada  négy  év 
alatt,  s  megszűntét  még  semmi  ki  nem  pótlotta.  ízlés, 
ítélet,  józanság,  több  -  oldalúság ,  bélyegi  voltak  az 
egésznek,  s  azért  mennyivel  hathatósb  befolyása  volt 
emelkedésünkre ,  annyival  inkább  kell  fájlalnunk  rö- 
vid tartóságát.  Eredetiséggel  nem  igen  dicsekedett, 
de  igen  haszonnal,  s  nekünk  ez  kellett !  En  több  író 
társaimtól  tudom,  hogy  ez  vala  proscholionok  s  kalau- 
zok a  pálya  kezdetén.  Erdély  is  általa  serkent  fel  leg- 
inkább, s  az  erős  velős  hegyilakók  benne  azt  mutaták 
meg,  hogy  van  arany,  csak  legyen  bányász,  ki  rejteké- 
ből előidézze.   Megszűnése  előtt  Kulcsár  is  Hasznos 


sőbbi  jegyzet 


*)  Helyesben:  nyomatta  ki,  de  meg  csak  egy  jelent.  Ké- 
zét. 

Mulatságokat  (1817)  kezdett  kiadni,  melyeknek  első 
kötetei  elfelejthetetlen  Tóth  Lászlónk  gondviselése 
alatt  azt  tevék,  mit  Ragályi  akart  tenni  Segitő- 
jével.  Ugyan  ekkor  volt,  hogy  boldogult  Trattnerünk 
által  tudósaink  a  Tudományos  Gyiljtemény  szerzésére 
öszveköttettek ;  Fejért  utóbb  Thaisz  válta  fel  a  redac- 
tió  súlyos  tisztében.  Eredeti,  tudományos,  s  kivált 
honunkat  illető  értekezéseknek  lön  tárháza  e  folyó- 
irásunk,  s  megérdemlé,  hogy  a  nemzettől  pártfogol- 
tatva,  mintegy  nemzeti  intézet  tekintetét  nyerje  meg. 
Csak  amiolta  ezen  folyóirásunkat  birjuk,  szólhatunk 
literatúráról,  mert  csak  ez  szerze  közöttünk  egy  bizo- 
nyos olvasó  közönséget,  ez  tette  literatúránkat  beszéd 
tárgyává,  ez  hozta  valamennyire  életbe,  s  mintegy 
középpontjává  lett  hatásainknak.  Hazánk  ismerteté- 
sére annyit  nem  tett  egy  munka  is,  mint  ez.  A  belle- 
tristica  ágán  is  sok  jeles  munkákat  közlött,  de  amit 
ezek  használhatának  helyes  vélemények  terjesztése 
által  a  publicum  közt,  azt  a  polémiának  tónusa  elrontá, 
mely  időnkben  szinte  uralkodó  lett,  s  a  kort  bélyegzi, 
melyben  mindenki  tudós  lenni  hajhász.  Trattner  hóna- 
pos írásához  1821-től  fogva  évenként  q^j  kötet  ,^Szép- 
literatúrai  Ajándék^'  já-rul,  melynek  első  éveiben  a 
legkedvesb  nevek  hangzanak. 

Ezolta  már  több  mások  próbáltak  szerencsét. 
Áspásiának  csak  egy  kötete  látott  napfényt  (1824), 
aesthetikai  s  belletrist  tendentiával ;  sok  jeles  munká- 
val dicsekszik  a  több  gyenge  közt,  s  jobb  kézben  bol- 
dogulandó vala.  —  Komárom  táján  ugyanazon  évben 
próbált  valaki  valami  ilyest  kiadni.   Méltatását  meg- 

találni  Kulcsár  leveleinek  akkori  valamelyik  számá- 
ban. Feled  ség  borítsa  századunk  s  honunk  ilyen  ter- 
mékeit, s  az  idők  archívuma  nevét  fel  ne  jegyezze 
szégyenére*).  —  Boldogult  barátom  Igaz  Sámuel  a 
Kurír  mellett  szinte  1824-ben  egy  Kedveskedőt  ada, 
csinost,  hasznost,  interesszánst,  melynek  tartósságot 
s  közönségesebb  léteit  lehete  kívánnunk.  —  Több 
szerencse  látszék  eleinte  mosolygani  a  felföldi  Miner- 
vának, Kassa  harmadik  f oly óirásának,  xíiqIjqí DúlJiázy 
1825-töl  fogva  negyedenként  ad  ki;  de  a  mi  tárgyunkra 
keveset  nyújt.  Sajnos  megértenünk,  hogy  a  közönség 
kedvezése,  mely  egyedül  képes  ily  intézetet  fenntar- 
tani s  becsét  emelni,  fogy  iránta. 

Mind  ezekből  kiviláglik,  hogy  mind  eddig  nem 
vala  még  oly  folyóirásunk,  mely  egyedül  arra  célozna, 
theória,  kritika  s  példák  által  a  jó  ízlést  terjeszteni, 
alapos  igazságokat  állítani  a  számtalan  megrögzött 
előítéletek  s  balvélemények  helyébe,  kritikát  teremteni 
a  kritikasterismus  helyébe,  mely  nálunk  részrehajló, 
indulatoskodó,  részint  vad,  részint  tudatlan  emberek 
kezében  a  publicumot  a  legjobb  munkáktól  elidegeníti, 
másfelöl  a  legigazságosb  jóváhagyásokat  hiteltől  siker- 
től megfosztotta.  Semmi  nem  kívánatosabb  tehát,  nem 
szükségesebb,  mint  egy  oly  folyóirás  vagy  gyűjtemény 
támadása,  mely  a  komolyabb  tudományokat  már  fenn- 
álló társainak  hagyván,  céljává  tenné  a  Szépnek  isko- 
lája lenni.    S  hogy  erre  napról  napra  mind   inkább 


*)  „Laura"  volt  címe;    szerkesztője  egy  (xöáör  Józse/ nevű 
ember.   Későbbi  jegyzet. 


186  ÉLET  ÉS  LITERATÚRA. 

szorulunk,  mutatják  azon  paradoxonok,  amikre  most 
már  olyan  értök  tévednek,  mint  Kazinczy,  s  oly  köl- 
tök mint  Berzsenyi.  Iskola  kell,  mely  az  olvasót  és 
írót  a  részrehajlás,  affectátió  és  önség  szavától  ója; 
elmélkedésre,  elválasztásra  vezessen,  buzdítson. 

Ez  utóbbik  utat  választották  a  jelenvaló  munká- 
nak kiadói,  ezen  Montesquieuböl  vett  mottó  szerint 
járván  el :  „nem  mondani  el  mindent,  s  amit  mondunk 
is ,  csak  azért  mondani  el ,  Hogy  az  olvasó  gondolko- 
dásra ébresztessék"  (3.  1.).  S  e  szerint  sok  helyeken 
látjuk  a  munkában,  miképen  a  kiadók  az  előadott 
véleményekkel  másoknak  ellenkező  véleményeiket 
csillag  alatt  feljegyzik  minden  intermediátió  nélkül: 
hogy  a  gondolkozó  fej  Ítéletet  hozzon  a  resultátumok- 
ról  a  princípiumokra,  és  viszont  (3.  1.). 

De  itt  egy  kérdés  foroghat  fenn,  melyre  való 
feleletet  ref.  akár  a  kiadókra  akár  az  olvasókra  hagyja: 
Elkészült-e  már  egész  publicumunk,  mint  egész,  ezen 
methodusra  ?  A  234.  lapon  p.  o.  gr.  Teleki  Józsefnek 
a  rím  szó  ellen  való  támadása  van  lenyomtatva,  s  épen 
oly  helyen ,  hol  az  minden  szabadsággal  használtatik. 
Kérdi  ref.,  hány  van  olvasóink  közt,  kinek  elég  etymo- 
logiai  ismerete  s  witze  van.  Teleki  ellenvetését  feldön- 
teni? Más  volna,  ha  az  említett  szó  mellett  a  pro  is  el 
volna  mondva,  mert :  audiatur  et  altéra  pars.  Továbbá 
az  58.  lapon  felhozatik  gr.  Mailáth  ítélete  Berzsenyiről 
(1.  Magyarische  Gredichte.  Stuttgard,  Cotta,  1825. 
XXX.  lap),  mely  szerint  Berzsenyi  az  első  magyar 
költő  azért  „mivel  egészen  magyar"  —  ami  már  a  fel- 
tételben ,  s  annyival  inkább  a  következésben  hamis. 

Megtagadhatja-e  valaha  a  lyrai  költő  lelkesedésében 
individualitását  elannyira,  hogy  tiszta  charakteristikus 
nemzeti  legyen  repte  ?  Nem  foghat  a  nálánál  gyengébb 
de  plastikus  költeményt  szerző  költő  körinyebben  s  in- 
kább nemzeti  lenni  mint  ő?  De  vajon  magyarabb-e 
Berzsenyi  Kisfaludy  Sándornál  ?  Sőt  nem  magyarabb-e 
dalaiban  is  Kisfaludy,  mint  Berzsenyi  az  övéiben? 
Továbbá  a  nemzetiség-e  legfentebb  tulajdona  a  költő- 
nek, s  nem  lehet-e  a  nem  nemzeti  nagyobb  mindenek- 
nél? Ha  Shakespeare  magyarul  irta  volna  drámáit 
úgy  mint  azok  angolul  vannak  irva ,  vajon  Berzsenyi 
nála  is  nagyobb  genius  fogott  volna  lenni  ?  Ezt  ugyan 
sem  Berzsenyi,  sem  gr.  Mailáth,  sem  más  gondolkodó 
fő  nem  hiendi,  s  mégis  szükséges  lett  volna  Mailáth 
szempontjának  helytelenségét  kimutatni :  mert  minél 
szebben  és  tüzesebben  van  az  oda  vetve,  annál  többe- 
ket fog  elszédíthetni,  amit  sem  ref.,  sem  az  Elet  és 
Literatúra  kiadói  nem  szerethetnek,  nem  akarhatnak. 
S  ami  különösen  Berzsenyit  illeti,  ref.  azt  hiszi,  hogy 
az  nem  nagy  szolgálatot  tesz  Berzsenyinek,  ki  kelleti- 
nél  több  koszorút  aggat  reá ,  mert  ő  azokra  nem  szo- 
rul, és  csak  az  érdemlett  lomb  marad  fenn  örökké. 
Mondassék  el  tehát  a  contra  is ,  s  ne  bízzuk  a  lassú 
időre,  amit  mi  serény  élő  kézzel  tehetünk.  Máskép 
vagyon  oly  tételekkel,  melyek  önmagokat  megcáfolják, 
mint  p.  o.  gr.  Dessewffy  véleményével  a  recenseálás- 
ról  (306. 1.).  Toldy  ott  Lessing  szavaival  feszólal :  Sújtsd 
le  a  kontárt!  Igen  ám,  mais  Monsieur,  ce  n'est  pas 
joli!  mond  a  gróf,  óva,  kímélve  kell  Ítélgetnünk,  ne- 
hezebb teremteni   mint  a  teremtettet  vizsgálni,  sar- 

kantyúra  szorulunk  most,  nem  ostorra.  De  ref.  Toldy 
nevében  kérdi :  Sarkantyút  a  kontárnak  ?  hogy  még- 
tovább  kontárkodjék?  Ostor  neki!  vagy,  hogy  eti- 
quette  ellen  ne  légyen :  Permettez  moi  Monsieur,  que 
je  vous  mette  k  la  porté !  Amit  gr.  Dessewffy  tanácsol 
(és  soha  sem  követ),  amint  kiki  észreveheti,  egy  azon 
tanácscsal,  melyet  valaki  már  1787-ben  elmonda  —  s 
most  csak  azt  kérdi  ref. :  ez ,  a  férfiúhoz  illetlen ,  és 
csak  méltatlanokat  fedező  principium  képes-e  e  kor 
míveltségét  előbbre  vinni  ?  Az  1787-iki  embernek  meg- 
bocsáthatóbb ,  mert  akkor  elég  volt  magyarul  írni  — 
de  most,  minekutána  oly  leikeink  vannak,  kikben  büsz- 
kék lehetünk,  és  classicitásokban  példaként  állnak 
előttünk ,  türhető-e  most  is  még  a  félszegség  és  kon- 
társág? s  lehet-e  még  azt  mondani,  amit  negyven  év 
előtt  mondani  is  gyarlóság  volt?  Ki  fogja  a  magyar 
közép  vagy  alrendü  mivet  olvasni,  midőn  szekrényeink 
idegen  remekekkel  tölték  meg?  S  mehet-e  addig  a  pat- 
rióta kivánsága,  hogy  száraz  kórót  rágjunk,  mert  e 
földi,  az  ananász  helyett,  mert  nem  e  földi?  Ezek  oly 
világosak  a  gondolkozó  fő  előtt ,  hogy  elég  vala  a  ki- 
adók részéről  a  két  ellenkező  állítást  egymás  mellé 
állítani  minden  közbejárás  nélkül.  így  van  azon  töre- 
dékkel is ,  melyet  Korner  Zrínyiéből  Virág  fordított 
(253. 1.) :  mert  a  könyvben  bennálló  Szemere  fordítá- 
sával öszvehasonlítván,  minden,  kinek  füle  van,  leg- 
ott megítélheti :  a  senárius,  még  pedig  római  szabad- 
sággal, szebb-e  a  quináriusnál  ?  s  mily  érdeme  légyen 
Szemere  dolgozásának  Vu'ágéhoz  képest. 

Ref.  tehát  a  szóban  forgó  módot  csak  jónak  vall- 
hatja azon  egy  észrevétellel ,  íiog'y  ^^y  fél  egyedül  ne 
szóljon :  csak  így  lehet  a  publicumban  helyes  resultá- 
tumokat  reményleni. 

A  cím :  Elet  és  Literatúra,  messzire  terjedő  cím, 
s  mindent  elfogad  lapjaiba,  ami  e  vagy  ama  megfogás 
alá  rendeltethetik.  De  a  munkának  végig  olvasása 
közelebb  megismertet  célzásával.  Figyelmeztetés  a 
mindennapi  életre,  t.  i.  annak  philosophiai  s  poétái 
oldalára  —  csak  ezen  stúdium  szülhet  Washington 
Irvinget ;  kritika  a  literatúrában :  —  ez  vonhat  csak 
magánálló  és  classicus  literatúrát  maga  után.  Az  első 
résznek  első  5  számai  (3 — 12. 1.)  az  „Elet"  alá  tartozó 
aphorismák:  fontosak  s  valók,  de  nem  annyira  újak 
is,  s  azért  kevésbbé  meglepők.  A  VI.  szám  alatt  egy 
- —  amint  látszik  —  levéltöredék  közöltetik  Kölcsey- 
től  (Cselkövi  világosan  anagramma)  a  mívelődés  mód- 
járól, sok  tartalommal,  és  théma  elmélkedésre.  A  VII. 
szám  ideákat  ád  elé  a  poézisnak  kifejléséröl,  különö- 
sen pedig  a  nemzetiéről  a  hőskorból. 

A  2.  rész  Korner  Zrínyijét  adja.  Szemerétől,  az 
originál  mértékében  fordítva.  Ez  az  első  dráma  ma- 
gyar nyelven,  mely  versezett  formában  gáncstalan, 
mert  Kisfaludy  Károly  első  epochájabeli  jambusos 
drámáiról  ezt  el  nem  lehet  mondani  mind  addig,  míg 
Kisfaludy,  feltételét  azokat  újra  dolgozni,  ki  nem 
viendi.  —  De  a  tiszta,  könnyű  folyamatú  s  numerósus 
verseken  s  3í, fordítási  hűségen  kivül  nálunk  még  ritka  ér- 
deme a  dolgozásnak  a  nyelvnek  grammatikai,  rhetorikai 
8  aesthetíkai  classicitása,  mely  a  nemtelentől,   cikor- 

nyástól,  a  durvától,  affectálttól,  a  pedantságtól  s  régu- 
látlanságtól  egyiránt  távol,  oly  józan,  és  csinos,  hogy 
ref.  ezt  a  Szemere  Zrínyijét  mint  megbecsülhetetlen 
hasznú  könyvet  ajánlja  ifjainknak. 

A  3.  részt  Korner  Zrínyiének  megbirálása  tölti 
be  Kölcsey  által.  Ez  s  az  I.  rész  VII.  száma  a  művészi 
vizsgálatok  körébe  tartozik.  Ezeket  egy,  minden  né- 
pek classicusai  által  kimívelt  ízlés  s  a  legmélyebb 
vizsgálói  ész  lengi  keresztül ;  előadásra  nézve  pedig 
Kölcsey  bármely  nemzetnek  mívphilosophusai  közt  is 
igen  előkelő  helyet  foglalna,  annyi  a  józanság,  és  köny- 
nyűség,  és  világosság  az  ideák  kifejtésében,  az  össze- 
vetésekben, állításokban.  S  mily  tudomány !  s  ennek 
feldolgozásában  mennyi  routine !  Korner  megbirálása 
nem  csak  Korner  megbirálása,  itt  a  gondolkodó  fő 
nem  csak  egy  drámát  lát  megítélve,  hanem  a  mondot- 
takat rá  alkalmaztatja  a  drámára  áltáljában,  s  az  abba 
beszakadt  fogyatkozásokat  s  visszaéléseket  tanulja  ki, 
s  elkerülni  igyekszik.  Drámai  literatúránk  bölcsejében 
ringadoz,  s  most  van  ideje,  hogy  a  csemetét  kényünkre 
hajtsuk,  hogy  el  ne  késsünk.  A  tanításnak  ezen  módja 
—  mondhatná  valaki  —  negatív !  Igen  ám ,  negatív, 
de  lehet-e  aesthetikai  tárgyakban  mindenütt  positíve 
eljárni  ?  A  positív  törvények  könnyen  meg  fogják  kötni 
a  génius  kezét,  vagy  ő  használni  sem  foghatja:  de  a 
negatívoknak  ő  is  mindenkor  hasznokat  veheti,  s  fogja 
venni:  merthogy  ő  kerüljön  valamit,  arra megtaníthatd, 
nem  pedig  hogy  ezt  így  vagy  amúgy  tegye.  Ezért  vala 
hasznos  a  gáncsolt  darabot  mégis  felvenni ;  de  hasz- 
nos vala  azon  philologiaij  élességei  miatt  is,  melyeket 

szinte   most   leg-nagyobb    lelkiismeretességgel   mon- 
dánk el. 

A  4.  rész  felette  interesszáns  számokat  nyújt. 
Hogy  rövidek  legyünk  azon  könyv  felett,  mely  olva- 
sóink kezében  forog,  csak  keveset  még!  A  VIII.  szám 
adja  Kazinczynak,  a  félszázadot  írói  pályán  túl  haladt 
Kazinczynak,  kinyilatkoztatását,  mely  Sallustjának 
élőbeszédéből  kimarada,  s  melynek  közzétételét  a 
redactiónak  szívesen  köszönjük.  Ref.  el  nem  hallgat- 
hatja azt  az  ünnepi  érzést,  melyet  benne  az  agg  férfi 
gerjeszt,  midőn  az  visszatekintve  két  generátióra,  mely 
körüle  támadt  s  előtte  az  emberiség  magasabb  lépcső- 
jére felvergődött  (mert  mik  valánk  mi  magyarok, 
midőn  Kazinczy  közénkbe  jött,  s  mik  vagyunk  most, 
midőn  ő  lassanként  készül  körünkből  kilépni),  végre 
ön  keblébe  tekint  s  magától  kérdi :  ha  élt-e,  hatott-e  ? 
S  itt  ref.  azt  kiáltja  a  megbecsülhetetlen  férfiúnak: 
Ne  állj  meg,  s  légy  a  régi !  .  .  .  A  IX.  szám  kedvetlen 
pert  terjeszt  élénkbe,  melyet  közre  bocsátani  kény- 
tetve  volt  a  megsértett ;  s  ref.  nem  szeretne  bíró  lenni 
a  részek  közt,  s  nem  is  fog  praejudicálni,  apublicumra 
hagyván  azt,  mint  a  kiadók  tevék.  *)  A  X.  szám  ve- 
gyes gondolatokat  közöl  a  kritikáról  (Szemerétől?),  a 
XI.  pedig  ennek  gyönyörű  epistoláját  Vidához,  melyet 
csak  kevesen  ismerének  eddigien.  Jön  Kölcseytől  egy 
szatírái  „előbeszéd  könyv  nélkül"  melyben  annyi  a 


*)  Kölcsey  t.  i.  a  Vályi  Nagy  Ferenc  Iliásza  első  énekét 
a  maga  fordítása  plágiumának  jelentette  ki,  Kazinczy  pedig,  a 
Vályi  kiadója,  annak  védelmére  kelt.    Későbbi  jegyzet. 

humor  mint  a  tanúság*,  s  az  egésznek  tónusába  kedves 
különf éleséget  hoz. 

Nálunk  a  kritika  szó  gyűlöletes  lett  magunk 
által,  vagy  durvaság  vagy  szárazság  lévén  bélyege 
eddigien.  Máskép  tűnik  az  fel  Kölcseynél.  Derűit  ko- 
molyságban s  gazdag  egyszerűségben !  E  titkot  bírd 
s  tied  a  koszorú !  Amazzal  mívphilosophusunk  felül- 
múlja a  németeket,  ezzel  a  franciákat,  s  egy  bizonyos 
fentebb  popularitás sal  az  angolokhoz  közelít.  Ha  ily 
lelkű  férfiú  nem  lelne  kedvességet  nálunk,  akkor  ref. 
—  nyilván  és  komolyan  elmondja,  —  vígasztalhatat- 
lan fogna  lenni.  Mert  ilyen,  s  csak  ilyen  iskola  tehetne 
mindent.  S  hogy  ez  tendentiája  az  egésznek,  vüágos 
a  mondottakból,  s  ennélfogva  mily  relátióban  áll  s 
fogna  állhatni  egykor  literatúránkhoz,  épen  oly  világos. 
Azért  referensnek  buzgó  óhajtása ,  hogy  a  munka  azt 
a  részvételt  tapasztalja,  mely  félbe  ne  hagyja  szakadni, 
s  hogy  benne  olyan  intézet  állhasson  fel  elébb-utóbb, 
mely  legjelesb  fejeinket  közös  munkálkodásra  intve, 
tanácsszék  legyen  aesthetikai  republicánkban.  S  így 
ö  elébe  kiáltjuk,  amit  máshol  ideájának  kiáltánk: 
Légy  őr,  hogy  a  felfuvalkodott  ne  usurpáljon,  az  ár- 
mányforraló ne  öljön ;  sújtsd  le  a  kontárt,  s  űzd  ki  a 
Szép  palotájának  tornácaiból  az  uzsorásokat  s  része- 
geket; segélld  a  kezdőt  és  éleszd;  békéltesd  öszve  a 
felekezeteket ;  az  érdemest  koronázd  meg ;  a  nagyot 
kétkedve  csodáld ;  a  géniust  pedig  hagyjad  ön  szár- 
nyán röpülni,  mert  ö  maga  túl  esik  határaidon,  s  önnön 
maga  törvényhozója  magának ! 

V. 

„A  LEÁNYÖEZÖ"*)  NÉMET  SZÍNEN. 


A  pesti  német  színjátszó  test  kellemesen  lépé 
meg-  a  hazafiakat  Kisfaludy  Károlynak  egyik  legújabb 
és  Paziazi  Mihály  által  fordított  vígjátékának  eléadá- 
sával.  Címe :  A  Lednyőrző,  prózában  írva,  három  fel- 
vonásban. Eleven  taps  követte  azt,  s  erre  mi  magyarok 
annyival  büszkébbek  lehetünk,  mivel  ez  idő  szerént 
még  a  németeknél  is  felette  ritka  jelenet  egy  szeren- 
csés vígjáték.  De  ritka  az  minden  időben,  s  bármely 
literatúra  a  poézisnak  bármely  nemében  több  jeles, 
sőt  remek  mívet  mutat  fel,  mint  ebben ;  ami  a  komikus 
talentum  természetéből  önkényt  foly.  Minden  dolog 
nevetséges  oldalának  felfogása  a  pillantat  munkája,  s 
ha  keresve  van,  helyes  (treffend)  ugyan  lehet,  de  min- 
denkor nehézkés  lesz ;  a  tréfa  is  villanás,  s  az  eléadás 
is  a  költés  pillantatiban  foganszik  és  simul  a  tárgyhoz, 
csak  a  helyhezetek  szövevénye  lehet  a  gondolkodás- 


*)  Megjelent  az  Élet  e's  Literatúra  második  kötetében.  — 
Jelen  ismertetése  a  Tud.  Gyűjtemény  1827-ki  II.  köt.  124—126. 11. 
„Emil"  aláírással. 

Toldy  Munkái.  Vm.  13 

nak  gyümölcse ,  de  ez  maga  nem  ad  classicus  mívet. 
A  humoristicus  vagy  komikus  munka  tehát  legke- 
vesbbé  lehet  a  tanulás  resultátuma,  és  hasonlíthatat- 
lanul több ,  vagy  legalább  serényebb  munkálkodása 
geniet  kivan,  mint  bármely  egyéb  mű. 

A  vigjátékköltök  jobbára  csak  egy  fő  eszközét 
használják  a  komikus  sikernek ;  vagy  t.  i.  a  cselszö- 
vevénybe helyhetik  a  komikus  erőt ,  keveset  gondol- 
ván a  charakterekkel ,  s  ezek  helyett  részint  locális, 
sokszor  universális  tréfás  fürtöcskékkel  a  dialógban, 
részint  átváltozásokkal,  álruhákkal,  álajtókkal,  hason- 
lóságokkal, számtalan  zavarral  s  egyéb  külső  furcsa- 
ságokkal costümben,  nyelvben,  mozgásban  stb.  éke- 
sítvén fel  szeszélyök  szüleményét,  s  ezeket  intrígos 
vagy  situátiós  vígjátékoknak  nevezték  el.  Ennek  át- 
ellenében áll  közönségesen  a  charakteres  vígjáték, 
melynek  mivolta  már  nevéből  világos :  de  ez  mely 
könnyen  tévesztheti  el  a  költőt ,  példák  arra  sok  mi- 
vek,  melyek  nem  egyéb  mint  allegóriái  s  dramatizált 
eléadása  bizonyos  véleményeknek,  s  gyakran  nincse- 
nek ugyan  belső  becs  nélkül ,  de  szűkölködnek  azon 
külső  mozgás  nélkül,  melyet  minden  értelembeli  mí- 
veltség  mellett  is  nem  szívesen  nélkülözünk  sem  a 
játékszínen,  sem  az  olvasásban.  Amannak  tehát  igen 
gyakor  hibája  a  charakter,  tartalom  és  mélység  hiánya; 
ezé  a  feszesség,  a  külső,  és  sokszor  a  belső  mozgásnak 
is  nem  léte. 

Kisfaludy  újabb  vígjátékainak  abban  áll  múl- 
hatatlan jelességök,  hogy  a  két  speciest  mindenütt 
öszvetestvéresíti ;  s  hogy  különösen  a  fennemlítettről 

szóljunk,  situátiói  meg-lepők  és  természetesek;  sokszor 
újak  is  (evvel  sokat  mondánk,  s  az,  ki  a  komikus 
poézis  literatúrájában  járatos,  érteni  fogja,  mért?),  s 
mindég"  fontos  evolútióknak  magvai ;  történeten  (Zu- 
fall),  amennyire  ezen  nemben  csak  lehet,  nem  épülnek, 
hanem  a  charakterek  vagy  fennforgó  környülállások 
öszveütközéséböl  erednek;  maga  a  szövevény  felfüg- 
gesztő, megoldása  eléggé  előkészített,  motivált,  meg- 
lepő és  kielégítő;  a  charakterek  az  életnek  mély  psy- 
chologiai  és  tapasztalási  ismeretéből  merítve,  s  ritka 
igazsággal  (Wahrheit)  s  élettel  adva;  a  dialóg*)  pe- 
dig hasonlíthatatlan  ügyességgel  az  élet  minden  for- 
máin keresztülvíve,  mindég  charakteristikus,  mindég 
hajlékony,  simuló,  eleven,  a  játékszíni  eléadásra  re- 
ducálva,  szóval :   mindég  igazi  drámai  dialógus. 

Hálával  tartozunk  itt  Paziazi  úrnak  is  azon 
igyekezetéért,  hogy  literatúránknak  más  nemzettel 
való  megismertetésére  jeles  magyar  míveket  németre 
fordít,  s  annyi  hűséggel  fordít,  hogy  fordítása  felett 
elfeledjük  a  költő  nemzetét  s  a  fordító  fáradságát. 
Hogy  a  néző  gyülekezet  annak  is  ennek  is  érezte  és 
elismerte  érdemét,  jele  volt  a  köz  derültség  és  taps, 
melylyel  a  színpalota  elhagyatott. 


*)  Értik  olvasóink,  hogy  drámáról  lévén  szó,  a  dialóg 
nem  vétetik  mindég  etymologiai  értelmében,  s  nem  kettős  be- 
széllgetést  tészen. 

VI. 

A  SZERBUS  NÉPKÖLTÉSRŐL.*) 


Későn  idvezelheték  csak  Polyhymniát  a  szlávok, 
szüntelen  el  lévén  foglaltatva  harcaiktól.  A  gyengéd 
érzésű  lengyeleknek  olvasztó,  a  mereven'lelkü  csehek- 
nek erővel  teljes  énekeiket  már  ismerni  kezdé  a  világ, 
míg  Szervia  és  Bosznia  hegyeiben  oly  kincs  rejtezett, 
mely  a  közönségessé  léteit  sok  egyebeknél  inkább 
megérdemlé.  A  haemoszi  énekek  általhangzának 
ugyan  már  az  Adria  lagúnáin,  s  a  meleg  olasznak  szí- 
vét kellemesen  illetgeték ;  Goethe  is  béfogadá  azokat 
azon  nagy  világba,  mely  tág  kebelében  oly  delien  vi- 
rítoz,  s  földiéivel  hangjok  sajátságait  híven  közlötte, 
s  mi  magyarok  a  munkás  Kazinczy  által  Asszán  Aga 
gyönyörű  gyászdalát  gyönyörű  fordításban  bírjuk ;  de 
mind  ezek  a  szerbus  népköltést  a  feledségtöl  meg  nem 
menthették  volna,  ha  egy  újabb  nemzeti  apostol  nem 
támad,  ki  egyenesen  Szerviának  bércei  közzűl  jött 
felfedett  kincseit  a  napvilággal  láttatni.  Dr.  Wuk  Ste- 


*)  Prof.  Wessely  értekezéséből  szabadon.  Megjelent  a 
Felső-Magyarországi  Minerva  1827-ki  folyama  IV.  füzetében,  az 
1153-1167.  lapokon. 

phanovichKaradgich  az  első,  ki  a  szerbus  népdalokat 
egybegyüjtötte *),  s  híven,  amint  a  romlatlan  nép 
szájából  vévé,  élő  társaival  megismertette.  Csüggetlen 
szorgalommal  munkálkodik  még  most  is  hivatalának 
teljesítésében,  s  oly  férfiakkal,  amilyenek  Kopitár, 
Dobrowsky,  Mussicky,  bizodalmas  társaságban  élvén, 
szép  igyekezete  sikeretlen  nem  maradhatott;  híre 
Macedónia  határaitól  elterjedett  éjszaki  Európába,  s 
nem  sokára  Londonban  talán  épen  oly  tisztelettel  fog- 
nak hozzá  viseltetni,  mint  Szent-Péter- Várában.  Kü- 
lönben is  hazai  nyelvének  csinosítása  s  bővítésében 
szerzett  érdemei  minden  nyelvészeknél  tudva  vannak. 
Ki  volt  tehát  tárva  a  szerbus  költés  egész  kincse,  de 
fájdalom,  csak  a  szláv  használhatta,  mert  mind  ma- 
gyarra, mind  németre  csak  kevés  darab  volt  lefordítva, 
s  azok  is  elszórva  sok  helyt.  Hihetöképen  a  Goethé- 
től (a  Kunst  und  Alterthum-ban)  nem  régiben  lefor- 
dított „Kraljevics  Markó  halála"  köztök  az,  mely  leg- 
több olvasót  nyere,  s  kivált  a  németekkel  több  hasonló 
költeményeket  kivántata  meg.  Elragadtatva  ezen 
Énekek  kellemeitöl,  s  a  tudós  Grimmek  jövendőlésé-" 
tői,  hogy  nem  sokára  minden  nemzeteket  meg  fognak 
bájolni,  buzdíttatva,  Wessely  is  némely  nászdalokat 
fordított**).  Kevéssel   elébb  jött  ki  Hálában  is  egy 

*)  Voltak  ugyan  már  előbb  is  némely  szerbus  dalgyűjte- 
mények, melyek  közzül  Fra  Ándria  Caeich-é  (Velence,  1759)  a 
legbővebb,  de  ezek  aligha  igazi  népdalok.  Wessely. 

**)  Serbische  Hochzeit-Lieder,  von  einer  Einleitung  be- 
gleitet  herausgegeben  von  Prof.  Wessely.  Pesth,  Trattner,  1826. 
76  lap. 

szerbus  énekek  g-yüjteménye,  Talvíjtól  németre  for- 
dítva ,  mely  sok  dalokon  kivül  éposi  énekeket  is  fog- 
lal magában. 

2.  §.  Professor  Wessely  a  szerbus  nép  költését 
három  factor  productumának  nézi :  Az  első  az  ö  Ítélete 
szerént  a  nemzetnek  magának  lelki  tehetségeiből  fej- 
lik ki,  s  önnön  ereje  által  mívelödött:  t.  i.  az  erőnek 
felfogása  és  eléadása,  mely  az  ócseh  és  az  ó-rossz  éne- 
kekben is  (p.  o.  az  Igorról  való  höskölteményben)  ta- 
láltatik. Tulajdon  egy  charakter !  mely  sem  homéri, 
sem  román  OS,  sem  másféle  idegen  színt  nem  visel.  A 
második  factor  azon  7iagynemil  görög  jplastika  mely 
Homérra  emlékeztet,  s  ehhez  járul  még  az  énekes  ér- 
zéseinek azon  egy  központra  való  célzása,  t.  i.  a  nem- 
zeti köz  szerencsének  megállapítására;  s  végre  némely 
höskölteményeknek  belső  formája  is,  mely  oly  igen 
Homérra  emlékeztet  (hányszor  nem  ismételtetik  p.  o. 
ugyanazon  vers  másmás  irányokban,  másnak  szájában, 
s  másmás  személyekhez).  A  harmadik  factor  a  nap- 
keleti hév  és  lyrika,  melynek  merész  képei  kivált  az 
úgy  nevezett  nődalokban  igézőn  kitűnnek,  s  Szadit 
és  Szádi  iskoláját  hozzák  eszünkbe.  Ezek  szerént  tehát 
a  szerbus  népköltésben  a  szlávság,  hellenség  és  nap- 
keletiség  olvadtak  össze ,  úgy  mindazáltal ,  hogy  az 
elsőbbik  mindég  karvezérként  tűnik  ki.  Némely  jeles 
férfiak  valamely  hasonlóságot  kerestek  a  szerbus  és 
az  ossziáni  s  az  óspanyol  énekek  közt;  s  ez  a  felhozott 
véleményt  meg  látszik  erősíteni,  hogy  a  szerbus  éne- 
kek a  napkeletiekhez  (melyeknek  typusa  a  maurok 
által  a  spanyolokhoz  is  általoltatott)  sok  tekintetben 

hasonlítanak.  Végre  bizonyos  az  is^  hogy  a  déli  szlá- 
vok elébb  a  görögökkel,  később  az  arabsokkal  is  gya- 
kor  összeérintésbe  jöttek  (hihetőleg  Methodius  és 
Cyrillus  is  Thessalonichibéli  görögök  voltak),  s  ez  által 
erkölcseik  s  poézisok  ezen  népekéivel  mintegy  amal- 
gamizáltattak. 

3.  §.  A  módra  nézve,  mely  szerént  a  szerbusok 
^rzeményeiket  kinyilatkoztatják,  a  szerbus  népköltés 
két  ágra  oszlik :  az  első  a  tiszta  eposzi,  a  második  a 
lyrai,  minden  lépcsőin  a  szelíden  megható  elégiától  a 
szabad,  merész  röptű  dithyrambig.  Még  charakteri- 
zál óbban  jeleli  ki  Dr.  Karadgich  ezen  két  énekosz- 
tályt, midőn  az  első  osztálybelieket  hösij  az  utóbbiakat 
n'ói  énekeknek  nevezi.  Amazok  a  guzle *)  mellett  éne- 
keltetnek, jobbára  Bosznia,  Hercegovina,  Cserna-Gora 
(Montenegró)  és  Szerviában ;  a  női  énekeket  nem  csak 
asszonyok  és  lyányok,  hanem  férfiak  is  éneklik,  leg- 
inkább pedig  mind  a  két  nembeli  ifjúság  j  különféle 
alkalmatossággal,  mint  p.  o.  menyekzőkön,  aratáson. 

4.  §.  Hogy  a  szerbus  hősök  más  nemzetek  hősei- 
től különböznek,  azon  különböző  irányokból  világlik 
ki,  melyekben  más  népekkel  állnak.  Valahány  viszo- 
nos  érintő  pontjai  voltak  a  szerbus  birodalomnak  más 
elnyomott,  vagy  magokat  vedlő  népségekkel,  ugyan- 
annyi nagyobb  vagy  kisebb  hézagok  is  választják  el 
ezektől.  A  szerbus  hős  (itt  csak  az  énekek  hőséről 
szólunk)  született  ellenségei  ellen  való  küzdésében 
nem  úgy  jár  el,  mint  Osszián  hősei,  vagy  mint  Armí- 


*)  Egyhúrú  hegedű. 

nius,  Teli,  va^y  Winkelried,  vagy  mint  azok,  kiket 
az  araboknak  ragyogó  kalifái  közt  csudálunk  — vagy 
ha  még  tovább  visszamegyünk,  mint  a  találékony 
Ulysses,  mint  az  isteni  Achilleus,  vagy  mint  Herakles, 
Jáson,  Theseus.  Még  kisebb  rokonságot  lelünk  a  szer- 
busok  s  némely  híres  viszontagságosok  *)  közt,  ami- 
lyenek Muhammed,  Orlando  —  s  legfeljebb  Králjevich 
Markó  tartozhatnék  ide  valamikép.  Azon  egy  közös 
pont,  melyet  talán  az  imént  nevezett  s  a  szerbus  hősök 
közt  találhatnánk,  a  honszeretet ^  s  tán  a  tettek  után 
való  szomjuzás  is.  De  a  honi  tűzhely  szeretetével  még 
az  áldozóoltár  szeretete  is  társasul ;  honszeretet  tehát 
és  religió  testvéresülnek  a  szerbus  hősben ,  és  magas 
tettekre  lelkesítik.  Hogy  ily  motívnak  hozzájárulásá- 
val egészen  máskép  fogja  magát  a  hősi  erő  kifejteni, 
világos.  Ha  a  szerbus  csupán  csak  hitéért  küzdött 
volna,  könnyen  történhetek,  hogy,  valamint  sok  egyéb 
vitézek,  fanatismusba  merüljön ;  ha  csupán  hazájáért 
s  ősi  házáért  —  talán  több  józansággal  indult  volna  a 
harcba ,  mert  hol  a  két  ellenfelet  azonegy  hit  kötele 
bilincsezi,  ott,  legalább  az  első  hevülés  után,  kegyesebb 
a  győzedelem ;  de  a  szerbusoknál,  a  balraértésekből 
eredt  túlcsapongások  mind  eddig  hallatlanok.  Az  Iz- 
rael fiai  s  a  velők  határos  pogány  népek  közt  folyt 
háborúk  közepett  termett  énekekkel  és  dalokkal  sem 
lehet  a  szerbusokét  összehasonlítani.  Nem  azokkal, 
melyek  Tassó  Gierusalemme  Liberátáját  szülték.  A 
szerbus  hős  (amint  az  eposzi  énekekben  kerül  elé,) 


*)  Értsd:  kalandorok.  —   XJj  jegyzet. 

sohasem  ragadott  fegyvert  kénytetni  ellenségét  ön 
dogmáinak  elfogadására.  O  nem  támadott  meg  senkit 
iS;  hanem  csak  önmagát  védte. 

5.  §.  Szemléljük  most  a  (nem  históriai,  hanem 
mythosi)  szerbus  hőst  életének  két  fő  irányaiban :  ha- 
zájához t.  i.  és  házához  való  viszonyos  irányiban.  Az 
elsöbbikre  nézve  első  tekintetre  azon  nagyszivű  orosz- 
láji  ötlik  élénkbe ,  mely  csak  ingereltetve  lép  ki  bar- 
langjából. Ez  hiézrol  s  annak  fegyvernekéröl  egyiránt 
igaz.  Lázár  sem  készül  elébb,  mint  mikor  a  törökök 
készületit  megtudja.  Markó,  ellenségét  Musszát  nem 
fenyegeti,  csak  mikor  felhivatik  a  viadalra;  sőt  Smil- 
janich  Ilia  is  (egy  csak  kevéssé  ismeretes  regében) 
egy  török  mellett  nyugton  elhalad ,  mig  a  tusára  fel 
nem  szólittatik.  De  a  viadalra  való  készületnél  még 
tisztesb  maga  a  viadal.  A  szerbus  nem  küszködik 
vakon  erejébe  bizva;  ő  elmélkedik,  fontolgat  elébb, 
a  nélkül  hogy  gondolatait  másokkal  közölné  ;  s  végre, 
ha  már  maga  magával  megegyezett,  egy  fohász  által 
(mely  néha  imádságba  olvad,  néha  átokká  keményül) 
könnyit  kebelén,  s  vagy  győz  vagy  meghal.  így  Obi- 
lich  Milos  senkivel  sem  közli  szándékát,  „éjfélig  sír," 
éjfél  után  imádkozik,  aztán  hirtelen  elsiet  merész  tet- 
tére, Amurát  Zultánt  átdöfi,  s  éltét  feláldozza.  Hány- 
szor látni  a  szerbus  hősénekekben  szerbust  törökkel 
együtt  dőzsölni ,  dőzsölni  míg  általa  fel  nem  ingerel- 
tetik: de  akkor  szablyája  élét  s  „buzdován"-ja  súlyát 
ellenségével  megérezteti.  Nem  lehet  tehát  a  cselt  a 
szerbus  charakteréből  egészen  kizárni:  de  itt  nem 
olyat  kell  érteni,  amilyent  Odysseusnak  Homér  tulaj- 

donit.  Ha  aztán  egyszer  viadalba  ereszkedett,  győzelem 
vagy  halál  egyetlen  jelszava.  A  meggyőzött  és  fogoly 
szerbus  bámulandó  tűréssel  és  állandósággal  viseli  el 
sorsát,  péld.  Markó.  Ha  pedig  maga  győzött,  győze- 
delmében  megnyugszik.  A  szerbus  (egy  énekben)  igy 
káromkodik:  Ölje  meg  az  Isten!  s  nem  mondja:  Vajha 
megölhetném!  s  így  a  bosszút  inkább  az  Istenre  bízza, 
mintsem  tulajdon  karjára. 

A  harcra  szokott  vitézt  más  csekélyebb  környül- 
állások is  mutatják ;  p.  o.  mikor  a  hős  viadalba  megy, 
lovát  (mely  közönségesen  valamely  bélyegző  nevet 
visel,  p.  o.  Lasztavica:  Fecske!  Vila  stb.),  s  kardját 
vagy  egyéb  fegyvereit  meginti.  Azonban  itt  a  homéri 
forma  tagadhatatlan  (?). 

6.  §.  Háza  körében  sem  kevesbbé  interesszáns 
a  szerbus  hős ,  kivált  ha  a  gyengébb  nemhez  való  vi- 
szonyait (relátióit)  tekintjük.  A  szerbusné  nem  csak 
gynaeceumába  van  szorítva  mint  a  görögöknél,  hanem 
szorosan  a  férfinak  urasága  alatt  áll,  mint  a  napkele- 
tieknél. Elébb  hogysem  férjnek  adná  a  sors  őtet,  már 
atyja  vagy  bátyja  által  szoros  függésben  s  vigyázat 
alatt  tartatik.  A  győzedelemből  megérkező  testvérnek 
vagy  férjnek  ő  tartja  lovát  s  kengyel  vasát.  Férjét  a 
lyány  nem  maga  választja,  sőt  vétőra,  sincs  jusa:  mind- 
azáltal ezen  despotismus  oly  tisztelettel  s  méltatással 
van  összekapcsolva  az  asszonyi  nem  iránt ,  hogy  nem 
lehet  rajta  nem  csudálkozni.  Mily  hízelkedők  azon 
nevek,  melyekkel  az  íQu  választottját  megilleti :  piros 
rózsa,  bazsalikom-csemete,  vezércsillag,  arany  korona 
neki  szép  kedvese.   Ebben  a  napkeletiség  nyomai  vi- 

lágosak.  (Ilyenek  a  magyarnál  a  gyöng^yöm,  galam- 
bom^ virágom,  stb.  Ezek :  kincsem,  angyalom  —  bi- 
zonyosan európai  eredetűek.)  Mit  nem  mer  lyánykájáért 
a  szerbus  hős !  Mennyire  nem  becsüli  ö  a  rá  bizott 
hitvest!  De  a  haza  előtte  mégis  első  marad.  Mikor 
Lázár  aRigómezöre  szállt,  eszébe  sem  jött  hogyMilica 
cárnénak,  kit  különben  hévvel  szeret,  vigasztalót  s 
védet  hagyjon  távolléte  idejére ;  neki  magának  kellé 
szolgát  kérni  tőle,  —  és  ez  is,  ellen  nem  állhatva  a 
harcba-vágyásnak,  elhagyja.  De  a  viszonos  becsülés- 
nek és  szeretetnek  még  sincsen  semmi  hiánya.  A  nő 
mindent  megtesz  választatott  férje  kedviért,  néha  még 
más  szent  kötelességeket  is  megsért  —  s  áltáljában 
bizony  több  vonzódással  van  férje  iránt,  mint  ez 
őiránta. 

7.  §.  A  szerbusok  sokszor  próbálták  igájokat  le- 
rázni, de  jobbára  sikeretlenül :  ez,  s  egyéb  szerencsét- 
len esetek  hosszú  sora,  végre  talán  a  török  szomszéd- 
ság is,  a  szerbusok  érzékeny  leikökben  a  praedestiná- 
tió  ideáját  támaszták  s  velők  a  F^7^-k  (sorsot  intéző 
szüzek)  mythoszát  képeztették.  Egy  igen  hatalmas 
Vilivel  az  olvasó  „Markó  halálában"  (Goethénél)  is- 
merkedhetik  meg.  Egyáltaljában  pedig  a  szerbus  nép 
úgy  képzeli  magának  a  Viliket  mint  szőke ,  repdeső 
fürtű  nymphákat,  fejér  lebegő  köntösben,  ivvel,  puzd- 
rával, nyilakkal.  Ligeti  fris  forrásoknál  szeretnek 
mulatni,  ott  énekelgetnek,  körtáncokat  járnak.  A  ha- 
landó, ki  feléjök  közelíteni  s  őket  jelenléte  által  hábor- 
gatni merészli,  többnyire  bizonyos  prédája  a  halálnak. 
Gyakran   megjelennek  az   embereknek,    de  mindég 

magányosan,  és  sorsokról  tudósítják;  noha  sokszor 
gonosz  indúlatúaknak  festetnek,  vannak  mégis  köztök 
hívek  és  jók  is,  kik  védenceiket  közelgető  veszélyek- 
től óják,  néha  titkos  erők  által  segítik  is.  Ez  ismét 
Homérra  emlékeztet,  kinél  minden  hősnek  védistene 
vagyon*).  Azonban  a  Vilik,  legalább  nevöknél  fogva, 
minden  szláv  népek  előtt  ismeretesek.  A  trencséni  és 
nyitrai  tótok  is  Viliknek  híják,  s  oly  hölgyek  lelkeit 
értenek  alattok,  kik  menyekzőjök  előtt  haláloztak  meg, 
éjfélkor  keresztútakon  körben  táncolnak,  s  a  férfit, 
ki  elejökbe  kerül,  halálra  táncoltatják  2). 

Egyébiránt,  minden  hős  nemzetek  hitében  elé- 
fordúl  bizonyos  magasabb  lények  befolyása  az  embe- 
rek sorsára.  Ilyenek  a  déli  mythologia  Agatho-  és 
Kakodaemonai ;  az  éjszakinak  Sorsszüzei  (Schicksals- 
schwestern);  Ossziánnál  a  boldogult  vitézek  lelkei; 
a  persáknál  a  jó  s  gonosz  tündérek,  nemtők  stb. 

8.  §.  Úgy  látszik,  hogy  a  szerbus  hősköltemény 
szép  egyszerűségét  az  előadásban  Homertól  kölcsö- 
nözte ^).  Egyszerűen  és  elevenen  festi  a  tetteket ;  a 
cselekvő  személyek  charaktere  inkább  míveikből  s 
beszédeikből   világlik  ki,    hogysem    valamely  hozzá 


*)  Hát  a  keresztyén  népekre  nem,  hol  majd  minden  em- 
ber védszentet  tisztel?     T. 

2)  Ki  ne  ismerné  a  gazdag  elméjű  gróf  Mailáth  gyönyörű 
regéjét  az  Auróra  első  kötetében?      T, 

3)  Ó  dehogy.  A  naiv  epos  általános  sajátsága  ez.  Homer 
hatása  réges-régen  megszűnt  a  görög  földön  is,  és  csak  iro- 
dalmi úton,  s  azon  is  közvettve,  Virgil  által,  hatott  a  közép- 
korban —  az  újlatin  költészetre.  —  Új  jegyzet. 

függesztett  személyleírásból  (amit  némely  nagyobb 
költőknél  is  találni  sokszor) ;  lelni  ugyan  leírásokat 
is,  melyek  gyakran  apróságokba  is  bocsátkoznak,  de 
a  fö  cselekvéssel  szorosan  összefüggenek,  s  nem  va- 
lamely külön  álló  egyes  epizódok*).  A  képek  és  hason- 
lítások sokkal  ritkábbak  mint  Homernél,  de  többnyire 
helyesek  (treffend),  rövidek,  s  egészen  a  szerbus  nem- 
zet köréből  vétettek.  Az  elbeszéllő  forma  a  drámaival 
kellemesen  változik;  ugyanazon  szók  (amint  már 
mondatott)  másoktól  ismételtetnek,  a  fontosságot  öreg- 
bítve. Noha  pedig  ezen  énekek  legtöbbjei  jobbára 
csak  töredékek,  s  néha  a  hős  életének  egy  egész  idő- 
szakát sem  végzik  be ,  mindazáltal  mindegyik  költe- 
mény egy  szép,  teljes,  tökéletes  öntés.  Ha  ezen  éne- 
kek csonkák  nem  volnának,  idő  rendi  szerént  egy 
egészszé  összeillesztve,  szép  nemzeti  epost  tennének ; 
de  ők  sem  a  nemzet  ajkain  azzá  össze  nem  folytak,  sem 
eredetileg  így  nem  készültek.    A  kinyomásra  (Aus- 


*)  Pedig  épen  a  népkölte'snek  egyik  bélyege,  hogy  a  fo- 
nalat gyakran  elereszti  s  lyrai  ömléseket,  mythosi  kitéréseket 
enged  magának,  s  hogy  ebben  nagy  szépség  fekszik,  tagadhatat- 
lan, ámbár  néha  fárasztják  a  gyűjtő  és  kapcsoló  tehetséget.  De 
így  van  magával  a  természettel  is.  Azon  egység,  a  fö  célra  való 
törekedés,  s  a  lex  necessitatis,  mely  a  míveltebb  költők  míveik- 
ben  találtatik,  épen  az,  ami  által  a  mivészet  a  nagy  természetet 
céljainkra  s  vegyületlen,  félbetöretlen  éleményre  nemesítette. 
A  szerbus  nagyobb  költemények  épen  a  Prof.  W.  által  felhozott 
tulajdonságoknál  fogva,  úgy  látszik,  hogy  Karadgichnak  köszö- 
nik a  mivészi  elrendelést,  mint  Macphersonnak  Ossziánéi  a 
magokét.    T. 

druck)  nézve  egy  iróniái  helyet  hozunk  fel,  mely  naiv- 
sága  miatt  különösen  meglepett;  egy  vajda  bosszúból 
tenyerével  combjára  csap :  . 

„S  oly  gyöngédeden  csapott  reája, 
Hogy  legott  a  comb  skarlátja  ömlött." 

Ez  az  érzékeny  irónia,  amilyenre  gyakran  akadni, 
Homernek  gyönyörű  egyszerűségére  emlékeztet,  mi- 
kor Ulyssesröl,  ki  haragosan  szemközt  álla  Antinous- 
sal,  mond: 

„Meggondolta  magába'  dicső  türödelmes  Odysseus, 
Verj  e- e  úgy  hogy  azonnal  elessék  lelke-szakadtan, 
Vagy  csak  gyönge'den  verje,   őtet  földre  terítvén." 

Odyss.  XVIII.  90. 

9.  §.  Az  eposnak  mértéke  a  szerbusoknál  a  rím- 
telen öt  lábú  trochaeus.  Ha  szorosan  vizsgáljuk,  ta- 
lálni néhol  ugyan  más  lábakat  is,  de  az  egész  éneken 
mégis  azonegy  rhythmus  zeng.  Az  énekmód  a  hösköl- 
teményekben  egyforma  és  nyugalmas,  egy  vers  akként 
énekeltetik,  mint  a  másik ,  csak  hogy  némely  versek 
emeltebb  hangon  mondatnak,  midőn  a  nyomosság  ki- 
vánja.  A  muzsikaszert  az  énekes  közönségesen  csak 
a  vers  vége  felé  hallatja,  rövid  cadentiát  ejtve  rajta; 
némely  nyugpontok  alatt  pedig  tovább  játszik ,  hogy 
a  hallgatót  ne  fáraszsza.  Kimondhatatlan,  mennyi  ki- 
nyomással énekeltetnek  sokszor  ezen  dalok;  s  Prof. 
W.  azt  beszélli,  hogy  maga  egy  vásáron  volt,  hol  az 
elaggott  vak  énekest  könnyezve  hallgaták  a  körül 
állók.  A  hősdalok  eléneklésében  nem  annyira  a  mo- 
dulátiót,  mint  a  szavakat  tekintik,  azért  is  az  inkább 

a  declamátióhoz  vagy  melodrámához  közelít,  mint  az 
énekhez.  Karadg-ich  szerént  ritka  szerbus  az,  ki  a  guz- 
lét  (lantot)  ne  játszaná,  s  mivel  ének  nélkül  az  soha 
sem  játszatik,  világ-os,  mi  nagy  becsben  állanak  a  hős- 
énekek js  Szerviában.  A  tudós  Vater  ezen  hangszerről 
ezt  jegyzi  fel:  Szerviának  beljebb  és  magára  hagyott 
részeiben  minden  háznál  találtatik  egy  ilyen  guzle ;  a 
tulaj  donkép  úgy  nevezett  Szerviában,  holott  már  több 
a  polgári  rend,  legalább  minden  falu  bír  egyet  vagy 
többet ;  Magyarországnak  tökéletes  polgári  rendű,  ré- 
szeiben pedig,  melyeket  a  bevándorlott  szerbusok  lak- 
nak, senkinek  sincs,  némely  szegény  világtalan  véne- 
ket kivéve,  kik  a  hazai  énekeket  ott  fenntartják,  s 
énekelgetve  keresik  kenyeröket.  Itt  Prof.  W.  még 
azt  veszi  észre,  hogy  Szerem  vármegyében,  Szlavóniá- 
ban s  a  Bácskaságban  aljasnak  tartatik  a  guzle  mellett 
való  éneklés,  s  a  lant  vakok  énekének  neveztetik 
gúnyolva.  Ezen  vak  koldusok  egy  céhforma  társaságot 
képeznek,  melynek  gyülekezőhelye  Ireg  (Szerem 
várm.) ;  a  vének  közlik  azokat  az  i^abbakkal,  úgy 
hogy  nekik  kell  fenntartásokat  köszönni.  Énekelnek 
pedig  ezen  koldusok  vásárok,  búcsú,  s  egyéb  népgyü- 
lekezetek alkalmával,  s  noha  vannak  köztök  olyanok 
is,  kik  csudálatra  méltó  kinyomással  adják  elő  énekei- 
ket, sok  az  ügyetlen  is,  ki  gyakran  közepén  a  dalnak 
más  dalra  téved,  vagy  maga  változtatásokat  tesz  benne. 
Ugyanis  ezen  énekeknek  lassanként  való  elfelej totó- 
sét azon  környülállásnak  kell  tulajdonítani  a  Szeré m- 
ségben  és  Tótországban ,  hogy  azok  ott  a  kolduló  al- 
népre  maradtak. 

Minekelőtte  a  nŐénekeJcről  szólnánk,  hasznos  lesz 
a  szerbus  nők  charakteréröl  némelyeket  elmondani. 
Azon  viszony,  melyben  a  férfi  s  a  nö  eg-ymás  közt  áll 
Szerviában,  már  érdekeltetett.  Az  asszonyi  nem  szo- 
rosan függ  az  erösebb  nemtől,  de  a  szerétet,  s  az  em- 
iitett despotismussal  összekapcsolt  tisztelet  teszi,  bogy 
ezt  a  függékenységet  nem  is  érzi.  Szűk  határok  közzé 
van  ugyan  szoritva  a  szerbus  nő,  de  nem  hadifogoly 
módjára,  hanem  olyformán,  mint  a  szelíd  madár,  kit 
gazdája  magához  édesget  kalitkájában,  s  édes  falatok- 
kal táplál.    Ily  madárka  nem  is  óhajtja  a  szabadságot. 

A  gynaeceumban ,  rokka  vagy  szövőszék,  vagy 
himző  ráma  mellett  hallgatja  a  lyányka  bátyjának 
vagy  szolgálóinak  elbeszélléseiket  a  kor  történeteiről, 
eme  vagy  ama  vitézről ,  ennek  hős  tetteiről ;  s  melle 
buzog,  eleinte  csudáltában,  utóbb  vágytában  látni  a 
dicsőt,  vagy  tán  bírni  is.  De  ez  a  vágyás  hiu,  mert  a 
szerbus  lyánynak  nem  szabad  érzéseit  kinyilatkoztatni. 
Az  ottani  ideák  a  női  szerénységről  azt  kívánják,  hogy 
a  lyányka  a  férfiak  tekintetét  kerülje,  s  e  szerént  soha 
sem  bátorkodik  férfi  jelenlétében  felnézni.  De  ennél 
is  még  keményebb  törvényeket  szab  az  előítélet :  az 
özvegynek  tilos  meghalálozott  férjét  siratni,  mert  szív- 
ből ömlengő  érzései,  elvesztett  érzéki  élemények  után 
való  keservnek  vétetnének.  Még  nagyobb  gyanúba 
esnék  azon  lyányka,  ki  korán  elhunyt  kedvesét  köny- 
nyekkel  tisztelné. 

Mindazáltal  —  ami  ugyan  különös  —  a  nők  egé- 
szen máskép  festetnek  az  énekekben,  mint  amilyenek 
az  életben.  Például  ez : 

Az  anya  és  leánya. 


Leány.  Egy  ifjú  ment  által  mezőnkön; 

Az  alkony  látnom  nem  hagyá. 

De  én  szorongtam  tikkadásig. 

Ah  hívd  szállásra,  anyám! 

Istenre  kérlek,  hívd  el  anyám. 

Anya.  Lyány!  hadd  te  az  ifjút: 

Yárosi  ifjú  ő! 

Az  ifjúnak  szeszbor, 

Az  ifjúnak  vacsora  kell, 

És  városi  lágy  nyoszolya. 

Leány.  Ah  hívd  szállásra,  anyám! 

Istenre  kérlek,  hívd  el  anyám. 

Szeszbor  neki  két  szemem. 

Arcaim  sütemény  neki. 

Édesség  a  fejér  nyak! 

Harmatos  gyep  neki  lágy  nyoszolya, 

Szép  vidám  ég  leple  neki, 

S  fejpárnája  kezem. 

Hívd  szállásra,  anyám! 

Istenre  kérlek,  o  hívd  el  anyám*). 

Oly  lyánykát,  ki  így  énekelne^  minden  kényes 
dáma  férfikórsággal  vádolna,  —  de  ez  szerencsére 
csak  költemény.  Még-  a  szerémi  és  szlavóniai  módisabb 
lyányok  sem  beszéllnék  ki  ily  őszintén  szívok  titkait. 


*)  Ha  ezen  kimondhatatlan  bájos  dal  fordításom  által 
minden  naívságából  ki  nem  lön  vetkőztetve,  örülnöm  kell.  Fülem 
és  érzésem  a  legszabadabban  játszó  daktylusokat  hagyá  válasz- 
tanom, s  ha  nem  csalódom,  ezek  igen  hajlékonyan  simulnak  a 
tartalom  természetéhez.  —  Szeszbor  az  épen  nem  poétái  égett- 
bor,  s  a  még  aljasb  és  idegen  pálinka  helyett  áll. 

Toldy  Munkái.  VIII.  14 

A  szerbus  nö  charakterében  az  első  és  fő  vonás 
a  szerelemben  való  Mség  és  hév ;  a  második  a  taka- 
rékosság, szorgalom  a  házi  munkák  végrehajtásában, 
s  a  csínosság.  Ami  a  szerbus  nők  munkásságát  illeti, 
annak  eleven  példáit  láthatni  a  szerémi  lyányoknál  és 
asszonyoknál :  menj  által  egy  ily  falun ,  s  nem  látsz 
munkátlanul  egj  asszonyt  sem  járni  az  utcán :  övében 
guzsaly  van,  a  lenfonal  fejlik,  az  orsó  fürgén  forog  a 
járdalló  kezében ;  így  mikor  kaszálni,  aratni  mennek 
is,  az  orsó  hü  kíséröjök.  Lépj  valamely  házba,  s  egy 
asszonykezet  sem  látsz  henyélni:  itt  fonnak,  ott  szőnek, 
amott  hímeznek,  vagy  kenyeret  sütnek  stb,  azalatt 
hogy  a  férfiak  pipázva  körülheverik  a  tűzhelyet. 

A  tisztaság  és  csín  hasonlókép  bélyegző  virtusa 
a  szerbus  lyánykának.  Hajai  tisztán  ki  vannak  fésülve 
s  ékesen  összefonva,  a  ruha  fejér,  az  ingok  csinosan 
mosott,  a  ház  udvara  jól  kisepert.  Nevezetes  még  a 
virágokhoz  való  szeretetök;  mindenek  felett  pedig 
tiszteltetik  a  perpetuell  s  a  nagy  levelű  bazsalikom.  A 
szép  perpetuellt  a  lyány  s  asszony  még  mai  napiglan 
szereti  füle  mellé  tűzni ;  midőn  szerémi  falun  mégy 
keresztül,  azonnal  tudhatd,  leányok  vagy  fiatal  hölgyek 
hol  lakjanak,  mert  ott  a  vityilló  ablaka  minden  bi- 
zonynyal a  legékesebb  virágokkal  tarkáilik.  Továbbá 
tulajdon  egy  vonása  a  szerbus  nőnek  azon  rendkívül 
való  kellemetesség  és  nyájasság,  melylyel  a  férfi  nem- 
hez is,  de  egymáshoz  is  viseltetnek ;  s  mikor  egyik  a 
másikat  nevezi,  az  mindég  hyperbaton  vagy  valamely 
symbolikus  cím  által  történik,  p.  o.  szerelmem,  galam- 
bom, rózsám,  szívecském  stb.   De  ezen  a  férfiakhoz 

mutatott  nyájasság  csak  a  magyarország-i  szerbus  nő- 
ket bélyegzi  7  mert  Szervia  belsejében  a  lyányok  sze- 
méremből minden  férfi  elől  kitérnek,  és  szép  szókkal 
azt  illetni  nem  bátorkodnak.  Az  asszony  áltáljában 
ritkán  jut  oly  környülállásokba ,  melyek  életmódjok- 
ban  tetemes  változtatást  okoznának,  s  rendkivül  való 
cselekvő  erőt  kivánnának  ;  vagy  is,  az  asszonyi  élet- 
nek kevés  szökőpontjai  (pointjai)  vannak.  Ugyan  igj 
van  a  dolog  a  szerbusoknál  is :  az  asszonyi  életnek 
legnagyobb  epochája  a  hajadon  életből  a  házasságba 
való  általlépés.  A  szerbus  leányka  szivét  az  a  lépés 
annyival  inkább  érdekelheti,  mert  az  majdnem  min- 
denkor kénytelenül  tétetik.  Ha  a  leánynak  atyja  nem 
él,  férfi  testvére  intézi  keze  dolgát ;  ha  ez  nincs,  nagy- 
bátyja vagy  más  valamely  férfi  rokona.  A  lyányka 
tudván,  hogy  szabad  választása  nincs,  kell  hogy  maga- 
magát vigasztalja,  ha  a  választás  nem  történt  szíve 
szerént ;  mihelyt  tehát  észre  veszi,  hogy  atyai  házát 
nem  sokára  el  kell  hagynia,  mindenkép  azon  van, 
hogy  jövendő  sorsáról  hü  tudósításokat  gyűjtsön. 
Akkor  folynak  a  tanácskozások,  értekezések  barát- 
néikkal,  a  kútnál,  vagy  a  vászonfej érítőn,  a  fonókörben 
s  egyéb  öszvej  ö  vetél  ékben.  Szíves  jó  fogadásra  a  leány 
mindég  tarthat  számot,  mert  minden  ház  (Szerémség- 
ben  közönségesen  több  família  patriarchális  relátió- 
ban  él  együtt)  örül  két  új  munkás  kéz  nyerésének. 
Továbbad,  a  szerbusoknál  szokás  korán  megházasodni, 
s  minden  leány  örvend,  ha  minél  elébb  pártáját  elvet- 
heti. Azon  kívül  a  menyekző  az  az  egyetlenegy  trium- 
phus,  mely  az    asszonyi  hiúságnak   megengedtetett. 

14* 

Akkor  minden  arra  fog  kezet,  hogy  a  menyasszony- 
nak kedveskedjék.  Hozzá  vévén  még  azt  is,  kogy  sok 
szegény  leányka  igen  is  érzi  bátyja  uraságát,  s  más 
uraság  alá  kivan  jutni,  mely  talán  szelidebb  lesz  hozzá, 
világos,  miért  a  szerbus  lyány  annyi  engedékenység- 
gel veti  magát  új  sorsa  alá. 

Ami  már  a  férjes  asszonyt  illeti,  az  ö  alárendelt 
állása  ugyan  meg  nem  szűnik ;  de  szabadsága  mégis 
terjedtebb.  A  Szerémségben  maga  Prof.  W.  látta, 
miként  a  férfiak  ebéd  felett  az  asztalt  körülülték,  míg 
hölgyeik  megettök  állva,  vallok  felett  nyulának  az  ét- 
kek után.  De  a  szabad  kijárás  tölök  nincs  megtagadva. 
Továbbá  jól  eshetik  a  fiatal  hölgynek,  hogy  neki,  ki- 
nek szülői  házában  csak  engedelmeskedni  kellé,  most 
magok  uraltatnak  néhány  cseléd  által.  Mind  ezen  kör- 
nyülállások, melyek  a  bölcsötöl  a  sírig  egyformák  ma- 
radnak, természetesen  bizonyos  nyugalmas,  szenve- 
délytelen  melegséget  szülnek  az  asszonyi  kebelben, 
mely  a  nöénekekböl  is  kitűnik.  A  szerbus  nö  hasonló 
a  fiatal  csibéhez,  mely  szobában  neveltetett  fel:  ez 
kedves  marad  neki  annyira,  hogy  a  magvakkal  tele 
hintett  szabadabb  udvar  sem  fogja  kicsalhatni  szűk 
lakjából.  így  a  szerbus  nőt  is  egy  bizonyos  bájkötelék 
tartja  lekötve  házához.  Mily  meleg  és  érzékeny  pa- 
naszra legyen  képes  a  szerbus  nö,  nem  csak  sok,  való- 
ban elégiái  charakterű  ének,  hanem  az  élet  is  mutatja. 
Menj  ki  egy  szerémi  temetőbe,  s  egy  némely  lyánykát 
vagy  hölgyet  ott  leien dsz  korán  elhunyt  bátyja  sírján 
térdelni,  s  ily  módon  keseregni:  „Vajon  mért  haltál 
meg  ily  korán  ?  mért  kellé  nekem  magányosan  hátra 

maradnom  ?  Ah,  te  én  mindenem !  Húgod  volt,  mért 
költözél  el  tőle  ?  Mint  szerettelek  téged,  mint  ápoltalak, 
lábaidat  szorgalmasan  megmostam,  lágy  fekvet  készí- 
tettem neked"  stb.  —  Ezen  halotti  panaszok  sokszor 
igen  érdeklök,  s  tanúik  a  nők  gyengéd  érzésének,  s 
azért  valóban  különös,  miként  Csaplovics  úr  ezt  a 
szokást  nevetségesnek  találhatta,  mondván :  hogy  sírás 
helyett  énekelnek ;  e  szerént  a  requiem-eknek  is  ne- 
vetségeseknek kellene  lenni. 

Már  most  magokról  a  nőénekekről  szóljunk.  Ezen 
nevezet  nem  azt  akarja  értetni,  hogy  csak  a  fej  érnem 
énekli,  vagy  hogy  csak  ezt  illetik;  hanem  charak- 
terökre  céloz ,  mely  a  hősénekhez  oly  viszonyban  áll, 
mint  a  nő  a  férfihoz.  A  hősének  erővel  teljes,  az  ér- 
zés kifelé  tör  abban ;  a  nőének  szelíd,  befelé  vonuló 
érzéssel.  A  nőénekek  egy  vagy  két  személytől  éne- 
keltetnek egyszerre,  s  inkább  az  éneklők  gyönyörű- 
ségére szolgálnak,  mint  a  hallókéra;  a  hősénekek 
megfordítva.  Muzsikaszer  kísérése  nélkül  ugyan,  de 
sokszor  karral  énekeltetnek ;  a  melódia  bennek  már 
nem  alárendelt  alkotó  rész  mint  a  hősénekekben ;  ha- 
nem szorosabban  a  fülhez  van  szabva,  sőt  néha  a  tán- 
cot is  kíséri.  Hogy  tehát  ezeknél  fogva  egészen  más 
a  rhythmusok,  mint  a  hősénekeké,  magától  értetik. 
Karadgich  azt  beszélli,  hogy  a  déliebb  Szerviában  és 
Boszniában  a  nőénekek  énekeltetnek  leginkább  a  vá- 
rosokban ;  mert  valamint  délfelé  a  férfiak  is  lágyab- 
bak, úgy  a  felső  vidékeken  az  asszonyok  (legalább  a 
városiak)  keményebbek :  ezek  inkább  kedvellik  a  hősi- 
séget  a  szerelemnél.  Szeremben,  Bácskában  s  a  Bán- 

Ságban^  a  városokban  nöénekek  többé  nem  énekeltet- 
nek^ hanem  más,  tanultabb  ifjú  emberektől  költöttek. 
De  ezen  újabb  dalok  távol  esnek  a  népköltés  charak- 
terétöl ;  gjenge  gyermekes  utánozásai  más  költőknek^ 
s  a  romló  ízlésnek  eleven  tanúi.  Éhez  járul  hogy  a 
régi,  édességes,  s  a  szláv  charaktert  annyira  kitüntető 
mollmelodiákat  megvetvén,  textusaikat  a  legújabb 
operai  áriákra  alkalmaztatják  —  de  még  is  felices 
errore  suo,  mint  Lucán  monda. 

De  egyáltaljában  úgy  találjuk ,  hogy  a  szerémi, 
szlavóniai,  bácskai  és  bánsági  szlávok  sokkal  szegé- 
nyebbek a  poézisban  mint  a  szerbusok  és  bosznyákok, 
noha  ugyanazonegy  törzsöknek  ágai.  Egyik  oka  a 
geographiai  helyhezet  kétségkivül.  A  szerbusok,  bosz- 
nyákok, montenegrínek  hegyek  közt  laknak,  s  tudva 
van  ,  hogy  a  hegyi  lakók  kehle  mindenkor  fogékonyábh 
a  poézis  iránt  raint  a  síkság  lakosaié.  Ez  a  különbség  a 
Szerémség  s  a  többi  szlavóniai  vármegyék  közt  is 
nyilvánságos.  Azon  hegység  alján,  mely  Szeremen 
keresztülvonúl  (Mons  almus-a,  a  régieknek),  sokkal 
gyakrabb  az  ének,  mint  Szlavóniának  iszapos  vidékein. 
Olyan  vak  éneké  szék,  amilyenek  ír  egén  tartják  gyű- 
léseiket, s  kikről  már  feljebb  emlékeztünk,  Szlavóniá- 
ban sokkal  ritkábbak  mint  a  Szerémségben.  Egyéb 
környülállások  közt,  melyek  a  nemzeti  poézis  elémen- 
teit  a  felsőbb  tartományokban  gátolják,  nem  csekély 
befolyású  sok  újabb  literátor  ok  kórsága,  a  nemzetinek 
veszteségével  is  új  formákat  behozni;  s  ez  annyira 
megy,  hogy  már  a  parasztlyány  is  jobb  szereti  az  ide- 
gen walzert  a  hazai  kólónál. 

Visszatérünk  a  nöénekekhez,  különösen  pedig 
technikájokat  veszszük  itt  tekintetbe.  A  mérték,  mint 
más  nemzetek  lyrai  énekeikben  is,  ig-en  sokféle.  Dak- 
tylusok  és  trochaeusok  váltogatják  egymást,  amint  a 
nyiigalmasb  vagy  elevenebb  indulat  kivánja.  Dr.  Ka- 
radgich  tiz  osztályait  állitja  fel  a  mértékeknek,  több 
alosztályokkal  együtt. 

Magok  az  énekek  is  ugyan  e  szerént  hét  rendre 
oszlanak  el :  I.  Nász-dalok.  II.  Dalok  a  királyjáték 
mellett.  III.  Kaszállók  énekei.  IV.  Dodola  énekek. 
V.  Ünnepi  énekek.  VI.  Énekek  a  fövédszent  ünnepeire. 
VII.  Szerelmes  s  egyéb  dalok.  Ami  a  második  rend- 
belieket illeti,  a  királyjátékról  azt  kell  tudnunk,  bogy 
az,  Szerbiában,  és  Szlavóniában,  a  szentháromság 
vasárnapján  minden  esztendőben  10 — 15  leánykától 
vitetik  véghez.  Egy  közzülök  (kinek  szépnek  s  közép 
magasságúnak  kell  lenni)  a  királyné,  egy  másik  a  ki- 
rály, egy  harmadik  a  zászlóvivő,  egy  negyedik  udvari 
dáma.  A  királyné  fátyolt  visel ;  a  király  egy  virágos 
férfi  fejékességet  visel  fején,  kezében  szablyát ;  a  zászló- 
vivő egy  veres  és  fejér  zászlót.  Mikor  a  sereg  egy  ház 
elébe  jön,  a  királyné  egy  alacsony  székre  ül  (amilye- 
nek t.  i.  Szerbiában  szokásban  vannak),  az  udvari 
dáma  megette  áll,  a  többi  leány  félkörben  veszi  körül, 
a,kkor  a  zászlós  jobbra  tér,  a  király  balra.  A  félkör 
két  lépést  tesz  balra,  kettőt  vissza  jobbra;  a  király 
s  a  zászlós,  kik  a  félkörrel  szemközt  állanak,  nem  tán- 
colnak vele,  hanem  különösen,  s  amaz  egyszersmind 
a  szablyát  villogtatja,  ez  zászlóját  lobogtatja.  így  egy 
háztól  a  másikhoz  költöznek,  s  mindenkinek  a  házban 

(kisdednek,  felnőttnek)  egy  dalocskát  zengenek.  Ekkor 
közönségesen  egy  kis  ajándékot  kapnak. 

A  dodola  hasonló  leányprocessió,  melyet  nagy 
szárazság  idején  tartanak,  hogy  az  által  az  égtől  esőt 
nyerjenek.  Egy  leányka  egészen  meztelenre  vétkezik, 
s  magát  füvei  virággal  úgy  befedezi,  hogy  a  testnek 
egy  pontja  sem  látszik  ki,  s  ezt  a  leányt  hiják  dodolá- 
nak,  (innen  van  az  a  közmondás  is :  „úgy  fel  van  cif- 
rázva mint  egy  dodola,"  amit  azokról  mondanak,  kik 
szerfelett  sok  virágokat  fonnak  hajaik  közé).  Minden 
ház  előtt  megállapodik  a  sereg,  a  dodola  táncol,  a  többi 
lyány  pedig  körben  állva  mindenféle  dalokat  énekel*, 
azután  a  gazdasszony,  vagy  egy  szolgáló,  egy  veder 
vizzel  leönti  a  dodolát,  ki  folyvást  táncol  és  meg-meg- 
fordúl.  Ezen  dalok  minden  sorához  ezen  szavakat  ra- 
gasztják: OJ  dadoy  oj  dodole!  Ezen  szokás  csak  Szer- 
viában van  még  fenn ,  a  Száván  innen  nem  régiben  a 
papság  által  el  tiltatott. 

A  védszentek  ünnepeiken  énekelt  dalokról  azt 
kell  tudni,  hogy  Szerviában,  hol  a  névnapok  nem  tar- 
tatnak meg,  minden  háznak  van  egy  véd  szenté,  kinek 
ünnepnapja  a  házbeliektől  megülletik,  s  az  akkori  la- 
kozás  felett  énekeltetnek  az  emiitett  dalok. 

A  menyekzői  énekek  a  nászvendégek  karától 
énekeltetnek  mindenkor,  azon  actusra  való  tekintettel, 
mely  épen  végbe  vitetik. 

Próbául  itt  némely  nödalokat  adok,  Talvij  német, 
felette  hü,  forditásai  után  szinte  nagy  hűséggel  dol- 
gozva : 

I.  Özvegy  és  Szűz. 

Sólyom  repdes  Szarajevón, 
Hüst  keres  hevét  lehütni. 
Szarajevón  egy  fenyőt  lel, 
Fris  forráskát  lel  alatta, 
Özvegy  jácintot  mellette, 
S  illatos  szűz  rózsaszált  is. 
Ekkor  fontolóra  vészi: 
Özvegy  jácintot,  vagy  a  szűz 
Eózsaszált  csókolj  a-é  meg? 
Végre,  egyezvén  magával. 
Halkan  így  szól  önmagához: 
Többet  ér  az  ó  arany,  mint 
Szép  ezüst,  ha  új  mivü  is. 
S  özvegy  jácint  érzi  csókját. 
Bosszúval  mond  a  szűz  rózsa : 
Szarajevó!  bú  jövend  rád, 
Mert  gonosz  szokást  gyakoriasz: 
Özvegyet  szeretnek  ífjaid. 
Szép  szüzet  megaggott  véneid! 

II.  Egy  szép  leány  leírása. 

Ó  Szendrőnek  szép  leánya ! 
Kérlek,  fordulj  énfelém  már. 
Lássam  arcod,  bájos  arcod ! 

„Idv,  egészség,  néked  ifjú! 
Vásáron  valál-e  immár, 
Látál-é  ottan  papirost? 
íme,  orcám  épen  olyan. 
Hát  tanyán  valál-e  immár, 
Ott  látál-e  szép  piros  bort? 
íme  arcaim  épen  olyak. 
Hát  mezőn  jártál-e  immár, 
Ott  látál-e  szép  kökényfát? 

ím  szemeim  is  épen  olyak. 
Hát  tengernél  jártál-é  már, 
Ott  látál-e  kis  nadáljkát? 
Én  szemöldökeim  is  oljak." 

III.  Meghűlt  SZÍT. 

Szent  György  napján  hó  esett,  igen  nagy, 
A  madárka  nem  repülhetett: 
És  mezítláb  gázolt  a  leányka, 
És  cipőivel  kíséri  bátyja. 

„Nemde  fázik  lábad,  jó  hugocskám?" 
„„Ó  én  bátyám!  lábam?  az  nem  fázik, 
Ámde  fázik  én  szegény  szivem. 
De  nem  a  mély  hó  hűtötte  azt  meg: 
Én  anyám  hűtötte  azt  nekem  meg, 
Ahhoz  adván,  akiért  nem  égek."" 

IV.  Szerbus  lyány  erkölcse. 

Kagy  szemöldökű  a  szép  Milicca! 
Belepik  piroska  arcait, 
Atcait,  s  fejér  ábrázatát. 
Három  hosszú  évig  láttam  őtet. 
Szép  szemébe  még  sem  nézhetek. 
Szép  szemébe,  s  hó  ábrázatára. 
Ekkor  táncra  hívtam  sok  leánykát, 
Szííz  Miliccát  is  körtáncra  hívtam : 
Vajon  még  sem  nézhetnék  szemébe  ? 
Szép  derült  ég  volt,  hogy  a  virányon 
Táncolának,  ámde  nem  sokára 
Kút  felhők  terültek  el  az  égen. 
És  villámok  villogtak  közöttöií. 
Égre  néztek  sorban  a  leánykák. 
Csak  Milicca  nem  nézett  az  égre, 
A  zöld  fűbe  nézett,  mint  szokott  volt. 

Erre  hát  susogtak  a  leánykák: 
„Szép  Milicca!  társunk  és  szerelmünk! 
Bölcs  vagy-é,  vagy  inkább  dőre,  merthogy 
Szünet  nélkül  a  zöld  fííbe  nézesz, 
És  velünk  az  égre  nem  tekintesz, 
Melyet  gyors  villámok  hasogatnak?" 
Erre  szűz  Milicca  azt  felelte: 
^Nem  vagyok  se  bölcs,  se  dőre  én, 
Wíla  sem,  ki  felhőket  von  össze: 
Lyány  vagyok,  s  azért  a  földre  nézek." 

A  következők  a  Wessely  által  fordított  nászdalok 
közzül  vétettek. 

V. 

Bosznya  partján  megpatkolja  ménjét 
MÜa,  ámde  nem  közös  szokásként. 
Mert  patkolja  ónnal  és  ezüsttel. 
Megpatkolja  —  és  a  mén  kirúgdal. 
Csendesen  mond  Míla  ő  lovához : 
Állj  lovacskám,  állj  meg  jó  lovacskám ! 
Majdha  most  javat  viszünk  hazánkba, 
Nékem  és  neked  jó  életünk  lesz : 
Jászolt  fon  neked  majd  szép  juharból, 
Bázilt  nyújt  s  perpetuellt  tenéked; 
Jól  lakj  egy  nap,  kettőig  enyelghetsz. 
De  ha  most  gonoszt  viszünk  hazánkba, 
Nékem  és  neked  rósz  életünk  lesz: 
Kínos  jászolt  fon  tenéked  akkor, 
Keserű  hunyort  fog  adni  étkül  — 
Jól  lakj  egy  nap,  kettőig  beteg. lészsz. 

VI. 

Várba  fenn  zendül  arany  lövőszer, 
S  a  leányhoz  jő  a  nászkiséret. 

Jól  tudá  a  lyány  hogy  jöni  fognak, 

És  egész  nap  bázilraagvat  hintett, 

Ezt  teve'n  fel  fe'rje  ve'gzete'ről: 

„Ha  szerencse  férjének  mosolygand, 

Még  az  estve  kelnek  a  bazilkák, 

Éjfélig  keresztbe  elvegyülnek, 

S  hajnalig  bokrétát  képzenek  majd". 

S  a  szerencse  férjének  mosolygott: 

Még  az  estve  keltek  a  bazilkák, 

Éjfélig  keresztbe  elvegyültek, 

S  hajnalban  bokrétát  képezének. 

Minden  vendég  egy  bokorra  tön  szert. 

Vőlegény  menyasszonyára  tön  szert; 

S  csak  a  nászlegény  maradt  hiával. 

Ekkor  a  szép  lyány  így  szóla  hozzá: 

Kedves  nászlegény,  ne  légy  szomorú  s  bús. 

Szebb  bokrot  fogok  tenéked  adni : 

Szép  barátnémat  adom  tenéked. 


VII. 

új  Jegyes,  te  bázilcsemete,  szólj ! 
Mit  búsulsz  szivemnek  bánatára? 
Tán  fogyatkozást  láttál  javaidban  ? 
Vagy  lovacskád  fáradt  el  inában? 
Vagy  talán  gáncsolták  a  leánykád? 
„Sem  fogyatkozás  nem  ért  javaimban. 
Sem  lovam  nem  fáradt  el  inában. 
Ámde  gáncsolták  hüvem,  leánykám, 
Ez  monda,  hogy  aljas  születésű. 
Az,  hogy  kígyót  ér  fel  a  gonoszban, 
És  amaz,  hogy  aluszékony  s  álmos." 
Erre  bosszusan  felelt  a  szép  lyány: 
„Aki  aljas  születésűnek  mond, 
Vériből  ne  lásson  ivadékot : 

Aki  kígyónak  mondott  gonoszban, 
Annak  szívét  a  kíg3'ók  öleljék ; 
S  azt,  ki  aluszékonynak  csúfolt. 
Kóron  fekve,  fussa  édes  álora. 

Nekem  űgj  látszik,  ^^gj  ezen  kevés  nöénekek- 
böl,  melyeket  nag-y  részint  mértéki  hűséggel  is  adtam, 
a  szerbus  dalok  charaktere  elegendőkép  kiviláglik. 
Mindenik  egy  kis  történetet  ád  elé,  s  ennél  fogva 
mindannyi  kis  románchoz  hasonlít ;  de  ezen  történet 
sokszor  csak  egy  gyöngéd  allegória  (I.)  lyrai  tenden- 
tiával,  t.  i.  érzésnek  képbe  való  öltöztetése ;  vagy  vehi- 
culuma  az  érzésnek  (II.  IV.  V.),  vagy  végre  tiszta  ro- 
mánc ezen  két  állató  részből  (III.  VI.  VII.).  Tónusok 
áltáljában  naiv;  nem  virágos  a  nyelvben,  de  annál 
poétaibb  az  érzésben;  a  történet  menetele  epikusi 
egyszerű.,  a  drámai  eléadás  a  remekségig  emelkedik 
fel  tömöttségével  és  természetességével.]  Az  egészet 
hasonlíthatatlanul  aetheri  illat  lengi  be. 

Köztünk  Vitkovics  tévé  a  próbát  ezen  tónust  né- 
mely dalaiba  behozni ;  mily  szerencsével,  azt  örömmel 
éreztük  azokban,  melyek  Kulcsár  által  közöltettek. 
Vörösmarty  pedig  egy  szerbus  manierban  dolgozott 
dallal  ajándékoza  meg*),  melyben  egyszersmind  a  szer- 
busoknál  szokásban  lévő  quinárius  trochaeust  is 
megtartá. 

A  nagyobb  kiterjedésű  hősénekekre  (p.  o.Markó 
Králjevics,  Milos  stb)  átmeneteiül  szolgálnak  a  balla- 
dák, melyeknek  fő  része  a   történet,   de   előadások 


0  Auróra,  1827.  140.  1. 

gyakran  igen  is  még  lyrai,  mindenkor  pedig  érzékeny. 
Azzán  Agát  Kazinczy  adá  (Poétái  Berek  211.  1.),  az 
originál  mértékében,  s  megfoghatatlan,  miként  ezen 
gyönyörű  ének  nálunk  legkissebb  figyelmet  sem  tuda 
gerjeszteni.  Tiszteletre  méltó  barátom  Vitkovics  közlött 
nem  régiben  egyet  a  Hasznos  Mulatságokban  (1826. 
I.  28)  s  Q^j  másikat  mely  a  bácskai  szerbusok  ajkain 
forog;  az  Auróra  utolsó  kötetében  (1827.  262.  1.),  de 
amazt  jambusokban  dolgozva;  ezt  magyar  schémában, 
kimondhatatlan  naívsággal  s  könnyűséggel,  s  csudá- 
landó ügyességgel  a  népinyelv  utánozásában.  Imitt 
pedig  van  szerencsém  kéziratából  egy  eddig  még 
nyomtatatlan  fordítását  közleni,  mely  ismét  jambusok- 
ban dolgoztatott,  mindazáltal  —  ha  nem  csalódom,  a 
tónust  tökéletesen  visszaadja. 

Szerbus  Ballada. 

Láték  csudát,  mily  nem  történe  több: 
Ország  királyát  meg  nem  ösmeri, 
S  király  rokon  vért  ont  kegyetlenül. 
Már  vére  közzül  más  nem  áll  vala, 
Csak  Ilka  húga,  térén  Boszniának, 
Kinek  maradt  még  egy  Gábor  fia. 
Nagybátyja  készül  ezt  is  veszteni. 
Húgának  így  ír  gyakran  a  király : 
Küldd,  Ilka  húgom !  hozzám  gyermeked, 
Hogy  azt  az  egyet  is  halálra  vessem; 
Ne  szálljon  ország  tőlem  a  fiúra. 
Midőn  negyedszer  írt  már  a  király, 
Könynyel  borongott  Ilka  szép  szeme, 
Könynyel  borongott,  s  híva  gyermekét : 
Jer  Gábor !  ó  jer,  kedves  magzatom ! 

Már  négy  levél  jött  hozzám  a  királytól, 
Téged  magához  kíván,  hogy  megöljön. 
Vedd  tőlem  ezt  a  kendőt,  magzatom, 
S  menj  a  királyhoz,  és  borulj  elébe, 
S  mondd  amiket  most  én  mondok  neked: 
„Kegyes  király,  te  tündöklő  Napunk! 
„Fényes  nap  itt  a  földön  ég  alatt! 
„Az  én  anyám  kér  téged  általam, 
„S  kérése  mellett  küld  üdvözletet. 
„Király,  ha  főmet  majd  elütve  látod, 
„E  keszkenőbe  kösd  azt  véresen, 
„S  akaszd  lovamnak  hátán  a  nyeregbe; 
„Elmegy  lovam,  s  a  főt  is  elviszi, 
„Melyet  kiszáraszt  a  napon  szülém, 
„Sírván  felette,  nagy  keserve  közt 
„Siratni  fogja  egy  kedves  íiát. 
Elmén e  Gábor,  s  a  kendőt  vivé, 
Sok  férfi,  sok  nő  kíséré  menését. 
Elméne  Gábor  túl  a  sík  mezőn. 

Meglátta  jöttét  távul  a  király, 
Meglátta  s  így  szólt  csendesen  magához; 
Isten,  ki  jön  ott?  mely  derék  lovag ! 
Hozzám  ha  térne,  szép  váramba  be. 
Országomat  megosztanám  vele, 
S  nem  kérdeném,  nős-é  vagy  nőtelen? 

Alig  beszéllt  így  szívben  a  király, 
Várába  nyargalt  a  derék  lovag, 
S  megy  a  királyhoz,  és  borúi  elébe, 
S  így  kezde  Gábor  hozzá  szólani: 
„Kegyes  király,  te  tündöklő  Napunk! 
„Fényes  nap  itt  a  földön  ég  alatt! 
„Az  én  anyám  kér  téged  általam, 
„S  kérése  mellett  küld  üdvözletet. 
„Király,  ha  főmet  majd  elütve  látod, 
„E  keszkenőbe  kösd  azt  véresen, 
„S  akaszd  lovamnak  hátán  a  nyeregbe; 

„Elmegy  lovam,  s  a  föt  is  elviszi, 
„Melyet  kiszáraszt  a  napon  szülém, 
„Sírván  felette,  nagy  keserve  közt 
„Siratni  fogja  egy  kedves  fiát 

S  mint  gyermek  ekkor  úgy  sírt  a  király, 
És  sírva  Gábort  vette  karja  közzé' : 
Kelj  fel  te  kedves,  kelj  fel  magzatom ! 
Király  elütve  föd  nem  fogja  látni, 
Országa  kincse  bár  elveszszen  is. 
ím  kincseim!   végy  amennyit  vehetsz, 
S  menj  vissza  vígan  hüv  anyád  felé, 
S  keress  magadnak  hölgyül  szép  leányt. 
Én  is  jö vendek  víg  nászünnepedre. 
Felkelt  örömmel  Gábor  akkoron, 
S  csókolja  jobbját  s  lábát  a  királynak; 
Vett  kincse  közzül  mennyit  bírhatott; 
Tüzes  lovára  gyorsan  felszökelle, 
S  nyargalva  ment  el  a  kedves  szüléhez. 

Ez  látja  jőni  távul  a  lovat, 
S  jajgatva  ment  ki  a  lónak  elébe. 
Látá  lovát,  nem  látta  gyermekét. 
De  Gábor  így  szól  hátán  pej  lovának: 
Kérlek,  ne  jajgass,  kedves  jó  anyám : 
Keress  te  nékem  hölgyül  szép  leányt; 
Király  is  eljön  víg  nászünnepemre. 

Eredeti  balladát  szerbus  stílusban  nálunk  első, 
s  eddig-  egyedül,  Vörösmarty  adott,  s  én  annak  kéz- 
iratát a  költő  barátságából  bírván,  annak  közlésével 
kívánom  olvasóimat  elereszteni  *). 


*)  A  „Csák"  című  közöltetett  itt,  de  mely  azóta  Vörös- 
marty minden  kiadásaiban  megjelenvén,  itt  bízvást  elmarad.  Nem 
így  Vitkovicsé,  kinek  összegyűjtött  munkáit  mikor  adhatom,  ki 
tudja.  —  Új  jegyz. 

VII. 

.AURÓRA" 

1828-ra.  *) 


Illő  végre  tartózkodás  nélkül  elmondanunk,  mely- 
szempontból  kelljen  Kisfaludy  Károly  poétái  gyűjte- 
ményét megitélnünk,  hogy  a  literatúrához  valló  állását 
s  így  becsét,  magasabb  tekintetek  szerént,  meghatá- 
rozhassuk. 

Nálunk  már  jóval  ezelőtt  a  régiben -maradás, 
másfelől  a  haladni -vágyás  tüze  szakadást  csinála  az 
írók  közt,  az  erőket  felosztotta,  elszórta,  s  nem  egj 
ösvényen  nem  viheté  egy  bél  felé,  az  egyetlenegy  felé, 
melynek  elérése  literatúrát  állapíthat.  Mindenki  ma- 
gára üzé  célját  külön  utakon;  gyűjteményeinkben 
plánum talanság  és  princípium talanság,  vagy  a  prin- 
cípiumok legnagyobb  különfélesége  uralkodott :  s  ez 
megzavarta  a  publicumot  s  az  írói  pályára  készülőt  egy- 
iránt.  Csak  a  közöslélek  (Gemeingeist)  a  mívészek 
közt  adhat  tekintetet  a  mivészetnek ;    csak  a  nem  ha- 


*)  Megjelent  a  Tudom.  Gyűjt.  1828-ki  I.  kötet  85-li)4. 
lapjain. 

bozva  járt  pálya  önthet  bizodalmat  a  kezdőbe,  s  adhat 
irányt  munkálkodásainak.  Eg-y  intézet  kellé  tehát,  mely 
az  irányt  mely  felé  ?  s  a  módot  mint  ?  jpélda  által  ki- 
mutassa, a  szerencsésb  erőket  egy  ösvényre  g-yüjtse, 
s  végre  ezt  vagy  azt  a  tónust  uralkodóvá  tegye.  Rec. 
Ítélete  szer  ént  Kisfaludy  Károlynak  juta  az  a  szép 
szerencse,  ezt  az  ideát  léteire  hozhatni.  Rózsás  fürtök- 
kel s  biztos  vezérfáklya  kezében  jelene  meg,  mint  a 
szebb  napot  igérő  istenné,  Awóra  egünkön,  s  kelle- 
mével meggyőzé  a  szíveket.  Az  Auróra  egy  fő  ideát 
tüntet  keresztül  mindenütt :  a  mivészség  ideáját ;  nyelv 
és  a  tárgyakkal  való  bánás  íróiban  aesthetikai  stúdiu- 
mot mutat,  s  a  hasonló  okfők  egységet  hoznak  a  mí- 
vekbe.  így  látunk  egy  fő  charaktert  elterjedni  az 
August  korabeli  minden  római  írókon,  s  így  minden 
nemzeteknél,  midőn  literatúráj ok  aranykort  ért.  Mi 
most  közelíteni  láttatunk  e  pont  felé ;  vége  leszen 
vetve  a  küzdésnek  és  határozatlan  kapkodásnak,  mely 
eddig  bélyegzé  iparkodásinkat ,  s  az  új  ivadék  meg 
fogja  érni  haladásunk  módjának  megállapítását.  Ma- 
gától értetik,  hogy  itt  a  poézist  érdekeljük,  mert  tudo- 
mányos literatúránkról  jelen  környülállásaink  közt 
szó  nem  lehet. 

Egyik  bélyegző  tulajdona  almanachunknak  az 
a  tanult,  csínos,  gazdag  és  hajlékony  nyelv^  melyet  a 
magyar,  Kazinczynak  köszön.  Ezen  fáradhatatlan  fér- 
fiúnak kellé  elébb  születnie  s  utat  törnie,  hogy  Auróra 
ily  mosolyogva  tűnhessék  fel ;  de  Rec.  meg  van  győ- 
ződve az  Auróra  feltűnése  szükségéről  is,  hogy  az  új- 
iskola  nyelve  már  most  életbe  hozassék.  Másik  érdeme 

mag-át  a  'poézist  illeti.  8  hogy  a  formától  menjünk  által 
a  lélekre :  vajon  hol  miveltetett  sikeresben  s  felesben 
a  scandált  rímes  vers ,  mint  itt  ?  s  ki  ne  látná  az  itt 
divatba  hozott  mérték  mely  teljességet  s  muzsikai 
modulátiót  ad  verseinknek^  mely  praecisiót  s  tömött- 
séget  a  gondolatoknak?  tulajdonok,  melyek  az  Auróra 
megjelenése  előtt  ritkán  díszesiték  költéseinket.  Mely 
úton  gazdagodott  meg  inkább  poétikánk  a  szép  for- 
mákhanf  hol  honosíttattak  meg  a  teljesen  zengő  ottáva- 
rímák,  a  kellemes  sestínek,  s  a  déli  nemzeteknek 
egyéb,  kevesbbé-többé  meghatározott,  bájos  változatú 
schémáik?  Majdnem  egyedül  az  Aurórában,  s  oly  tö- 
kélyben, mely  a  szigorúbb  kritikust  is  kísértetbe  hozza 
azt  hinni ,  hogy  erre  nézve  sokkal  messzebb  már  nem 
mehetünk.  Világos  pedig ,  hogy  a  nyelvre  s  a  versre 
fordított  figyelem  nem  lehete  elhatározó  befolyás  nél- 
kül a  poétái  stílusra  is. 

De  mit  mondunk  a  poézis  lelkéről  ?  Hol  mivel- 
tetett a  lyrai  költés  több  mívészséggel,  mint  itt  ?  Hol 
az  eposzi  annyi  erővel  s  annyi  formában  ?  Mely  úton 
leve  novellái,  elbeszéllési ,  sőt  vígjátéki  literatúránk, 
ha  nem  az  Auróra  által  ?  Mert  amik  e  legutóbbi  nem- 
ben ezelőtt  jelentek  meg,  csak  elődolgozások  s  próba- 
tételek :  Auróra  ugyan  eddig  csak  öt  vígjátékot  ada, 
de  melyek  drámai  literatúránkból  soha  ki  nem  fognak 
enyészni.  Egyik  és  pedig  fő  oldalát  a  poézisnak  csak 
itt  láttuk  magasb  hivatallal  míveltetni:  a  charakterfes- 
tést;  mert  itt  bocsátkozánk  leginkább  az  objectivitás 
felfogásába,  s  ez  által  lőn,  hogy  poézisunk  az  élethez 

15* 

való  kapcsoltatása  által  philosophiai  fontosságot  és 
jelentést  kezde  nyerni. 

Semmi  literatúrának  nem  volt  almanachja^  mely 
annyi  killönf éleséggel  diszeskedék ,  mint  Kisfaludyé  ,* 
s  ezt  Rec.  annyival  kevesbbé  átallhatja  itt  elmondani^ 
mert  nem  átallotta  a  németföld  némely  újság-aiban  is. 
Komoly  és  víg^  drámák ;  antik  és  romános  eposzok, 
prózában  és  Zrinyi  stróphákban,  scandálatlan  és  scan- 
dált  stanzákban,  trochaeusban  és  hexameterekben; 
regék  és  novellák ;  komoly  és  víg  elbeszéllések,  elbe- 
széllő  s  levélformában;  balladák,  románcok,  ódák, 
didaktikumok,  dalok  sonettekkel,  triolettekkel  együtt ; 
elégiák  distichonokban  és  stróphákban;  heroídek, 
epistola,  apológok,  allegóriák,  paródiák,  satyrikumok 
s  az  epigramm  minden  nemei ;  s  ennyi  eredeti  mívek 
közt  kevés,  de  hasonlíthatatlan  fordítások.  S  mind 
ezek  nem  talán  csak  a  hét  kötetben  öszveleg,  de  úgy, 
hogy  majdnem  minden  nemből  minden  kötetben:  s 
ebből  világos,  hogy  nem  történetből  így,  hanem  sys- 
témából.  Ezeknek  szemügyre  vétele  után  lesz-e,  ki 
tagadná,  hogy  egy  munkának  sem  vala  nálunk  oly 
szétágazó  és  nyomós  befolyása  a  poétái  literatúrára, 
mint  az  Aurórának. 

A  legújabb  évfolyamat  mind  ezen  tulajdonokban 
épen  úgy,  s  talán  még  nagyobb  mértékben  részesül, 
mint  elődjei.  Szándékunk  ennek  ajándékait  egyen- 
ként felhordani,  s  azokat  észrevételeinkkel  kísérni. 

A).  Epikus  költés.  1.  Eposz.  Itt  epopoeiánk  há- 
rom hősei,  Czuczor,  Horvát  Endre  s  Vörösmarty  fog- 
nak kezet. 

CzuczoVj  ki  ezelőtt  négy  évvel  Ágostai  Ütközeté- 
ben (ugyan  az  Aurórában)  töménytelen  erejével  elra- 
gadott; Aradi  Gyűlésének  első  énekében  új  oldalról 
ragyogva  lép  elünkbe.  —  Második  István  halála  után 
vak  Béla  király  tanácsot  tart  Tolnán  a  felől,  mint  kell- 
jen a  Kálmántól  fiának  el  nem  ismert  Borics  pártja 
nyugtalankodásainak  véget  vetni.  Meghatároztatik, 
hogy  az  ügy  országgyűlésen  fog  elintéztetni,  s  a  király 
annak  helyéül  Aradot  nevezi.  Ez  tartalma  az  első 
éneknek.  Költőnk  említett  első  hőskölteményében  a 
leíró  eléadás  uralkodik,  itt  beszédek  váltogatják  egy- 
mást mind  végig;  charaktereit  tehát  nem  annyira 
leírja  a  költő,  mint  kifejti;  s  így  jónak  leli  eposzi  kép 
helyett  drámai  evolútiót  hozni  mívébe,  hogy  rajta  több 
élet  terjedjen  el,  s  Rec.  ítélete  szerint  csillogó  szeren- 
csével jutott  céljához.  Négy  férfiú  szól:  ketteje  — 
Otmdr  és  Buda  —  a  legelevenebb  ellentételt  teszi,  a 
király  mint  közbenjáró  lép  közzéjök;  Józsa  a,  tanács- 
adó.  Buda,  a  királyi  testőr  s  „a  honzavarók  iszonyú 
gyűlölője"  (235.1.)  büntetést  akar  a  pártoskodók  fejeire 
méretni,  mikor  a  kegyességet  s  békét  szerfelett  szerető 
Otmár ,  legidősbik  tanácsa  a  királynak,  kegyelmet 
ajánl  itt  is,  és  békét  lát  ott,  hol  a  pártot  csak  a  féle- 
lem tartja  ideig  való  nyugalomban.  E  kétféle  termé- 
szetből a  legvonzóbb  küzdés  származik.  Mely  lobogó 
tűz ,  mely  nemes  harag  az  i:Qui  s  erőtől  magával  nem 
bíró  Budában ;  mely  fenséges  nyugalom,  s  ismét  eltűnt 
ii^^i  ereje  után  mely  szelíden  megható  fájdalom  az 
élemedett  Otmárban !  Amaz  egy  második  Achill ,  de 
több  nemességgel ;  ez  egj  új  Nestor,  több  férfiassággal 

s  melegséggel.  Béla  népszeretetével,  bizodalmával 
vonz.  Mely  hév  azon  szavaiban,  hol  a  nemzet  sorsa 
után  tudakolódván,  vak  léte  fájdalmát  csak  azért  lát- 
szik sanyarúbban  érezni,  mert  az  népe  tekintetétől 
fosztja  meg: 

Vajha  eget  földet  tőlem  nem  tiltna  sötétse'g, 
S  látnom  azon  népet,  mely  tisztel  s  szómra  figyelmez, 
Híveimet  látnom,  kevésig  juthatna  szerencsém! 
Akkor,  hogyha  vagyon  bélyegnyoma  búnak,  örömnek 
Képeiken,  s  ha  miként  szózatnak  hangja  különbőz 
Emberi  ajkunkon,  szintúgy  változnak  az  orcák; 
Akkoron  olvasnám  szemeikből  csendes-e  leikök? 
S  boldog  híveimen  vígadnék  édes  örömmel  stb. 

226.  227. 1. 

s  mily  szeretetre  ragadó  azon  mód ,  melylyel  a  két 
versengőt  egymás  ii'ánt  megengesztelni  igyekszik 
(236.  1.) !  Józsa  a  personilicált  eposz.  Beszéde  lassú 
menetelü ,  s  midőn  a  többiben  csak  a  pillantat  érzése 
áradoz,  ő  háboríthatatlan  nyugalomban  áll  köztök,  s 
századok  történeteit  beszélli,  ezekkel  nyújtandó  ta- 
nácsit támogatni  (229 — 231.  1.).  S  i^j  kellé  a  forma 
által  különféleséget  hozni  azon  két  charakterbe,  mely 
annyira  hasonlít  egymáshoz.  Józsáét  s  Otmárét  értem. 
Költőnk  ezen  énekén  tagadhatatlanul  valódi  homéri 
szín  terül  el.  Az  előadásnak  tiszta  objectivitása,  az 
az  erősen  jelelt  s  természettel  teljes  egyszerűség,  s 
azon,  egyenesen  az  életből  vett,  s  könnyen  felfogható 
hasonképek  s  hasonlítások,  a  hősdallók  fejedelmére 
emlékeztetnek.  Rec.  különösen  méltónak  tartja  az  em- 
lítésre azt  a  merész  lelkesedésü  s  szépséggel  teljes 

bevezetést  (225 — 226.  1.),  Buda  mennydörgését  a  pár- 
tosok ellen  (228.  1.);  s  az  ezeknek  megbüntetését  kí- 
vánó beszédét  Otmárhoz ,  melynél  semmi  nem  lehet 
tömöttebb,  és  annyi  tűz  mellett  mélyebb  és  nyomosabb 
(233 — 4.  1.) ;  s  ha  Budán  elhűlnek  idegeink,  mily  ol- 
vasztó Otmárnak  fájdalmas  szép  felelete  (235.  1.)  me- 
lyet a  tüzétől  elkapott  fiatal  férfiúhoz  mérsékel!  A 
hasonképek  közül  ki  nem  írjaRec.  azt,  melyben  Otmár 
(235.  1.)  a  veszélyeken  edzett  hajóssal  s  az  agg  tölgy- 
gyei veti  magát  öszve,  mert  hosszacska ;  de  meg  nem 
állhatja ,  hogy  helyette  egy  másikat  ide  ne  iktasson, 
melyet  Homérnál  is  nem  tudnánk  eleget  szeretni : 

Mint  a  jó  fiúnak,  ha  szüléit  látja  civódni 
Önnön  sorsa  fölött,  érzékeny  szíve  megindul, 
S  hozzájok  simulva  legott  megkérleli  őket: 
Úgy  fájlalta  hevét  őrének  Béla,  hogy  Otmárt, 
Mint  vala  illendő,  nem  kíméllette  szavában  stb. 

236. 1. 
S  mely  meglepő  ez : 

Akarod  már  is  kürtölni  fülünkbe 

A  pártok  szünetét,  és  nem  fontolja  meg  elméd, 
Hogy  fene-rágta  tagot  vassal  választni  az  éptől 
Kelletik,  a  ragadó  méreg  szétterjed  egyébként. 

234. 1. 
E  festést  pedig  a  nagy  görögnél  is  álmélkodva  ol- 
vasnók : 

így  a  honzavarók  iszonyú  gyűlölője  (Buda).  Csodálták 
A  leborult  arcút,  s  hámultan  visszavonultak 
Tőle  az  ott  állók,  zengő  hangjára  figyelvén. 

235. 1. 
Ez  a  poétái  plastikának  remekje. 

Czuczor  hexametere  teljes^  könnyű  s  festői,  nyelve 
epikus,  tudós,  szép  nyelv,  s  g-yakor  inversiói,  közbe- 
vetései, kihag-yásai  által  római  nyelv —  ha  íg-y  szabad 
szólni  némely  olvasóink  előtt.  Figyelmeztetésül  hasz- 
nosnak tartja  Rec.  ilyeneket  kijegyezni: 

Visszavonást  okozók  s  haza  rontására  törekvők 
Hogy  zajogó  szívet  csendessel  váltsanak,  azt  stb. 

228.  1. 
Volt,  Buda!  volt  egykor,  mint  néked  mostan,  erőtől, 
Áradozó  keblem,  s  ha  gonoszt  volt  fogni  szorosra 
Szükség,  rettenetesb  haragom  hajdanta,  tiednél. 

235. 1. 
Mint  fejedelmidnek,  szintúgy  kedveltje  hazádnak! 
Mennyi  veszélyt  tiltott  közbenjárásod  egünktől, 
S  melyek  támadtak  fejeinken,  hányat  elűzött! 

236.  1. 
Oh  ha  sebest  repülő  sasként  szállongnom  adatnék, 
A  síkot  mivelő  magyaroknak  felleges  égből, 
S  a  hegyek  ormairól  hirdetném  völgyi  lakóknak  stb. 

233.  1. 
S  mely  szép  fordulat  az  elbeszéllői  tónusban : 

Ha  nem  állanak  ekkor 

Összevetett  vállal  zendűlt  istenteleneknek 
Ellene,  sok  bajjal  keresett  szép  Hunnia,  eldűlsz. 

230.  1. 
S  ilyeneket  s  egyéb  nyelvbeli  szépségeket  nyújt  min- 
den lap. 

Vörösmarty,  a  Zalán,  Cserhalom,  és  Tündérvölgy 
elismert  classicitású  költője,  itt  Eger  ostromát  (1552), 
melyről  az  akkor  élő  Tinódi  is  versele,  három  könyv- 
ben s  több  mint  2700  hexameterben  énekli  (287—388. 1.) 

Vörösmarty  epikus  charakterét  Rec.  nem  rég  egy  kü- 
lön munkában  igyekezett  bővebben  kifejteni,  s  így, 
midőn  Eger  van  előtte,  úgy  hiszi,  hogy  rövidebbnek 
szabad  lennie. 

^^erben  Rec.  minden  nagyobb  poétái  miv  min- 
den postulátumit  ki  látja  elégitve ,  akár  az  egységet, 
az  egészséget,  az  egyszerűséget  tekintse,  akár  a  részek 
természetes  elrendelését,  egymáshoz  való  mérséklését, 
az  epizódok  öszvefüggését  s  a  költemény  épülete 
könnyű  átnézhetőségét.  De  mely  terméketlen  tárgy 
magában  s  első  pillanatra ;  s  mely  dússá,  változatossá, 
s  vonzóvá  teszi  azt  a  költő !  Kevésnek  juta  nálunk  az 
a  teremtő  erő  s  az  az  orientális  buja  phantásia,  mely 
Vörösmartynak.  így  látunk  nála  mindég  új  charak- 
tereket,  leírásokat,  hasonképeket,  s  rendkivül  való 
termékenységet  az  actiók  feltalálásában.  Kitűnő  cha- 
raktereinek  hosszú  sorát  Egerben  újakkal  öregbíti,  s 
úgy,  hogy  ezek  régiebb  társaikkal  bajt  látszanak  víni 
az  elsőségért.  Rec.  elégnek  tartja,  ha  némelyeket  csak 
említ,  mert  a  könyv  minden  kézen  forog,  s  a  hely  rö- 
vidséget parancsol. 

Ilyenek  pedig  az  okos  és  vitéz  Dobó,  a  kemény 
s  mélyen  motivált  Ali;  Bornemisza,  az  a  hatalmas  szó- 
nok a  tanácsban,  s  harcban  egy  második  Izmén  *), 
nem  bűvös  szerek  de  chemiai  tudománya  s  ügyessége 
által ;  a  tündér  szerelem  ura  Zoltai;  a  harcba  szerelmes 
fiu,  Pető;  Omár  és  Ida,  e  két  magas  tragikai  alak ;  az 
ellenállhatatlanul  bájoló  gyermekded  Dalár  s  a  szere- 


*)  Tassónál. 

lem-lehellte  Leila.  Az  ember  ember^  mindenkor  s  min- 
denütt, de  apróbb  vonásaiban  oly  különböző ,  hogy 
kettő  soha  sem  ug-yanaz.  S  ezen  apró  vonásokat  cha- 
rakterré  emelni  a  titok,  melyet  a  Músa  csak  válasz- 
tottainak súg  meg  —  s  ezeknek  rendében  áll  az  Eger 
dallója. 

Zrínyin  kivül  nálunk  még  egy  epikus  sem  bírta 
azt  a  mesterséget  úgy  mint  Vörösmarty,  a  harcvilág 
vadságát  engesztelőbb  vonásokkal  fellágyítani,  s  a 
keményebb  nemű  behatásokat  gyöngédebb  alakok  s 
mosolygóbb  képek  beszövése  által  szelídíteni.  E  tekin- 
tetben említendő  Omár  és  Ida  gyönyörű  epizódjok, 
mely  elégiái,  Zoltai  s  Leiláé,  mely  vidám  hatásai  által, 
kellemes  érzéscserét  ad,  s  a  véres  munkák  mezejéről 
pihenni  visz  csendesebb  s  vonzóbb  régiókba.  De  semmi 
nem  lehet  igézőbb  mint  azon  tündér  leírások  s  hason- 
képek, melyekkel  Zalánt  bizonyosan  felülmúlja,  s 
Cserhalom  és  Tündérvölgy  mellett  büszkén  megáll : 
Zoltai  délceg  tűzzel  tele  képére  (303,  4.  1.)  emlékez- 
tetjük az  olvasókat ;  Petőére  (303.  1.),  kit  a  költő  mí- 
vészi  fogással  Dalár  szemeivel  láttat ;  mert  mint  ad- 
hatá  máskép  vonzóbban  s  elevenebben  a  hősfiúnak 
múlt  korát,  hogy  erről  ily  kellemes  világítás  essék 
jelenére: 

» aki 

Évvel  előbb  velem  a  violákért  bolyga  mezőkön, 
Most  a  legszebbet  kész  volna  tapodni  utában: 
Oly  rátartólag  megyén  a  hadi  rendnek  előtte." 

Leilára  (353.  1.)  s  Idára  emlékeztetjük,  s  az  Ida  s 
Omár  pillantásaik  öszveütközése  leírására  (329.  1.); 

s  még  a  hajnalnak  amaz  idylli  képére  a  harmadik 
énekben  (358.1.),  meg-  a  felszólamló  Dalár  hasonlíttatá- 
sára  (303.  1.),  a  Zagyva  áradása  elmés  (sinnreich)  fes- 
tésére; s  újonnan  igazolva  fogja  látni  kiki  a  fenn 
mondott  Ítéletet.  De  nem  említettük  a  költemény  fenn- 
páthoszú  bemenetét,  nem  Bornemisza  isteni  haragú 
beszédét  a  szikszói  gyűlésben  (298,  9.  1.).  Rec.  mind 
ezeket  soha  sem  tudja  álmélkodás  nélkül  olvasni. 

A  harcok,  melyek  itt  a  II.  ének  nagy  részét  s  a 
harmadikat  egészen  betöltik,  annyira  különböznek 
azoktól ,  melyeket  költőnk  eddig  leírt ,  mint  a  XVI., 
és  IX.,  és  XI.  századok  harcolási  módjok  különbőz. 
S  Vörösmarty  általában  véve,  ezeknek  is  változatos- 
ságot s  interesszét  tudott  adni;  azonban  nincs  mért 
tagadná  Rec,  hogy  ugyanezen  harcleírások  néhol  ke- 
véssé szélesek,  mint  péld.  a  382 — 3.  lapokon,  holott 
Bornemisza  vitája  Dervissel,  Zádorniké,  Kamberé  stb. 
keveset  vonzanak ;  úgy  helyenként  a  384.  lap  is,  s  a 
387.  egészen.  Ezek  helyett  lehet  vala  Figedire,  Mecs- 
keire,  Arszlánra  több  figyelmet  fordítani ;  s  Alit  több 
személyes  érintetbe  szőni.  A  bevégzés  ellenben  siet,  s 
a  legünnepibb  benyomást  hagyja  vissza.  Az,  mit  eposzi 
nagyításnak  neveznek  az  aesthetikusok,  s  mit  Rec.  epo- 
szi dagálynak  nevezne,  s  melytől  Vörösmarty  régiebb 
mívei  nem  egészen  mentek,  mint  másutt  kimutattuk, 
itt  már  igen  is  ritkán  kerül  elé.  Ilyen  még  is  a  301. 1. 
egy  dárdának  leírása,  s  talán  a  387.  1.  Dobónak  fél- 
mázsányi  kövekkel  csatázása  is :  s  ezt  azért  nem  hall- 
gatja el  Rec,  mert  remekmív  érdemli,  hogy  a  leg- 
apróbb hiányok  is  elmellőztessenek.  Rec.  ítélete,  mely 

szerént  Vörösmarty  Tassóval  tétetett  parallélába,  Eger 
által  is  igazoltatik ;  s  itt  egyebet  nem  lehet  hozzá  tennie, 
mint,  hogy  ő  e  paralléla  által  semmit  nem  veszt.  Vörös- 
martyra  nézve  a  comporatio  soha  odiosa  nem  lehet. 

Horvát  Endre,  a  Zirc  és  Sziszek  lelkes  éneklője, 
várva  várt  Árpádjából  egy  epizódot  közöl:  „Szemere 
a  derencsi  ütközet  előtt  (147 — 153.  1.),  kedves  előkö- 
vetét  az  egésznek.  Sok  erőt  fejt  ki  Horvát  itt  is  a  hős- 
idő festésében.  Az  emberi,  de  hérósi  haragú  Szemere 
engesztelődése  s  új  felforrása  kimeritőleg  van  moti- 
válva, amaz  a  Csikadór  nője  hősi  anyaszeretetével,  ez 
sebe  és  Csikadór  szidalmai  emlékezetével ;  s  a  kemény 
tett  énekét  nem  lehete  szebben  s  szelidítöbben  bevé- 
gezni, mint  amaz  elégiái  reflexiókkal ;  a  szerencsétlen 
hölgynek  is  kétségkiviil  csak  a  halál  által  lehetett 
poétái  igazságot  kiszolgáltatni.  Rec.  epikusainkat  Hor- 
vát nyelvére  kivánja  különösen  figyelmeztetni.  A  hős- 
költemény, míg  az  előkorból  s  a  lovagi  századokból 
meríti  tárgyait,  régi  színt  is  kivan,  s  erre  nagy  be- 
folyással van  a  régi  nyelv  kincseinek  használása.  Nem 
mintha  Rec.  nem  lelne  régi  színt  amazoknak  mívei- 
ken,  de  mivel  látja,  hogy  tőlök  nem  minden  fennlévő 
eszközök  vétetnek  fel.  Ide  érti  pedig  Rec.  a  névmási 
ragasztókkal  megtoldott  imperfectumok  használását, 
s  főkép  nyelvünkön  azon  gyönyörű,  talán  csak  az 
ógöröggel  közös,  és  a  hajlékonyság  s  elevenség  nagy 
kárával  elhagyott  particípiumok  hajlítását ,  melyekre 
elsőbben  a  nagy  Révai  figyelmeztetett,  s  melylyel  Ho- 
mérjában  Kölcsey,  s  Horvát,  Árpádjában,  oly  szép  sze- 
rencsével kezdenek  élni.   Rec.  csak  azt  az  észrevételt 

engedi  itt  magának  a  Zirc  éneklőjére  nézve,  hogy  ezen 
formákat  a  Verseghy  paradigmáival  öszvekeverni 
philologiai  inconsequentiának  látszik. 

2.  Novella  s  Elbeszéllés.  —  A  literatúra  ezen  me- 
zején itt  egy  magát  meg  nem  nevező  férfi  lép  fel ;  s  a 
szerencse,  melylyel  azt  mívelni  kezdi,  azt  fogja  kétség 
kivül  minden  olvasóval  óhajtatni,  ne  lépne  le  többé  e 
pályáról  s  kelne  ki  minél  elébb  a  névtelenség  kárpitja 
megöl,  hogy  ismerhessük  azt,  kit  munkáiból  becsülünk 
és  szeretünk.  Aladár  (201 — 222.  1.)  egy  fenntragikai 
tárgy ;  figyelmet  vonzó  szőve  vény  nyel,  de  úgy  elren- 
delve, hogy  a  kielégítés  a  felfüggesztést  nagy  mérték- 
ben felülmúlja ,  s  emez  azért  kevesbbé  feszítő,  hogy 
nagyobb  tér  maradjon  a  nagy  nemű  charakterek  fes- 
tésére ;  s  mert  ezt  a  hatások  oekonomiája  látszik  kí- 
vánni így,  melyeket  lépcsőnként  akart  emelni  a  költő. 
Nem  mondhatni  újaknak  a  situátiókat,  de  compositió 
s  kidolgozás  által  az  egész  új  lett,  s  ez  a  főbb  érdem. 
Aladárban  a  nagyravágyás,  Izaurában  az  asszonyi 
rény  az  emberi  szíverőnek  egy  colosszális  mérpálcájá- 
hoz  van  mérve ;  de  korok  a  lovagkor,  s  a  charakterek 
oly  kimerítőleg  motiválva ,  mint  a  legszorosb  conse- 
quentiával  keresztülvíve  5  az  ecset,  ha  nem  mindenkor 
ment  is  a  dagálytól,  tele  erővel,  merészséggel  és  tűzzel. 
—  Az  elbeszéllésben  (Messze  keresett  és  közel  talált. 
1 — 70. 1.)  a  költő  (F.  ikf.J  játszani  látszik  tárgyával,  annyi 
akönnyűség  a  vele  való  bánásban.  Egy  i^u  a  külföldre 
indul  azt  a  lényt  meglelni,  mely  éltét  örökre  boldo- 
gítsa. Háromszor  csalatkozik  meg,  s  alig  lép  ismét 
hona  földére,  megtalálja  azt  itt,  kit  távol  hiába  kére- 

sett.  Ismét  régi  tárgy,  de  mely,  interesszáns  situátiók, 
s  a  tréfának,  elmésségnek  és  satirának  bö  ere  által  új 
alakban  jelenik  meg.  A  színj átszőné  s  a  theátrumi  re- 
censens  charakterökre  nézve  Rec.  előtt  valaki  nagyí- 
tást *)  említett,  s  gáncsol ólag ;  de  az  ily  alakok  e  nél- 
kül ritkán  érnek  célt,  s  a  víg  nemben  dolgozó  költők, 
a  siker  kedvéért  mindenha  azt  az  eszközt  használták, 
mit  a  komolyban  dolgozók,  tudnillik  az  idealizálást ; 
pedig  a  komikai  ideáltól  a  carricatúráig  bizonyosan 
csak  egy  lépés  vagyon.  Csak  az  kérdheti,  ha  hősünk 
viszontagságai  a  színjátszónéval  s  az  ezéivel,  e  formd- 
han,  hihetök-e,  ki  meg  nem  gondolja,  hogy  a  festő 
csak  azt  veszi  fel  képébe,  mi  céljához  juttatja.  Szám- 
talan fiatal  emberen,  kik  hősünkhez  hasonlók,  ugyan- 
az történik  mindennap,  de  nem  igj  concentrálva ; 
azonban  mi  lesz  a  mívből,  ha  a  mivész  a  szükség- 
teleneket el  nem  mellőzi ,  s  a  mindennapi  élet  diluált 
képét,  nemesítés,  célra  alkalmaztatás  nélkül  veszi  fel. 
A  jelen  esetben  Rec.  ezen  tekintetből  Ítélve,  valóság- 
gal teljes  életfestést,  de  concentrált  s  elevenb  színű, 
festést  lát ;  s  eléggé  nem  magasztalhatja  a  költő  felfogó 
s  tárgyát  célütőleg  feldolgozni  tudó  tehetségét.  Az  a 
scéna ,  melyben  Thalia  két  álpapnéja  a  szerep  felett 
harcba  keveredik ,  egyenesen  a  játékszíni  élet  rejte- 
keiből van  kikapva,  és  semmi  ennél  nem  lehet  eleve- 
nebb és  vígabb  ;  mint  ama  tudóst  játszó  özvegynél  is 
semmi  nem  tudósabban  dolgozva,  s  mint  semmi  nem 
szeretetre  méltóbb,  mint  a  hitvese  által  kijátszott  öreg 


*)  Értsd :  túlozást.  —  Új  jegyzet. 


AURÓRA  1828-RA.  239 

bátya ,  mikor  asszonygyülölése  öcscsével  Nelli  becse 
felöl  alkudozik.  El  nem  hallg-athatja  Rec.,  bogy  véle- 
ménye szerint^  a  könnyelmű  Rozinak  a  búcsuscénában 
kelletinél  mélyebb  érzés  tulajdoníttatott,  s  bog-y  ugyan- 
ott az  egész  alakon  beteges  sentimentalismus  öntetett 
el,  mely  fris,  életkedvű  lelkével  öszve  nem  egyeztethető ; 
s  mégis ,  mi  lehet  kecsesb  ennél  a  lepke  leánykánál, 
kinek  maga  az  ö  hütelensége  is  saját  bájt,  s  az  az  ég- 
színű haragja  az  öt  kísértő  hősünk  ellen,  annyi  ingert 
ád  ?  —  Különös  figyelmet  érdemel  a  költőnek  azon 
mívészsége ,  melylyel  a  viszontagságain  már  túlesett 
hősétazokat  elhagyja  beszéllni ;  miként  ez  ügyesen  min- 
den történeteit  az  együttjáró  be-  és  viszonhatásokkal 
festi,  és  soha  keresztül  nem  hagyja  villanni  jelenének 
philosophiáját  hanem  az  abstractiót  az  olvasóra  bízza, 
s  így  ennek  elméjét  szünet  nélkül  munkásságban 
tartja.  A  philosophiai  idea  pedig,  mely  az  egészen  ke- 
resztül vitetik,  s  mely  a  munkának  tendentiája,  vilá- 
gos. Az  említett  mód,  s  az,  hogy  maga  a  hős  beszélli 
önnön  történeteit ;  továbbá  az  a  sebesség,  melylyel  ezek 
egymást  váltogatják,  a  közbe-közbevetett  drámai  elé- 
adás,  az  egészbe  rendkívül  való  mozgást  s  életet  hoz- 
nak ,  s  a  könyvet  nem  engedik  kezünkből  letennünk. 

Kiss  Károly  ez  idén  Mátyás  királyról  ád  egy 
anekdotát  (A  szép  juhászné  161 — 172.  1.)  A  históriai 
reminiscentiák,  a  helybeli  relátiók,  az  ejéadás  kelle- 
metes könnyűsége  az  ajándékot  kedvessé  teheti  sok 
olvasó  előtt. 

B)  Drámai  költés.  —  Kisfaludy  Károly ,  a  magyar 
vígjáték  megteremtője,   kifogyhatatlan  erű  s  mind- 

eddig  egyetlen  hőse ,  ismét  két  vigjátékot  ád,  s  mind 
ketteje  gyémánt^  vígjátékai  koronájában.  Az  elsőbbik 
mostani  időnkben,  a  második  nagy  Mátyásunk  korá- 
ban játszik ;  s  a  két  miv  mind  a  két  kornak  valóságos 
tűkre:  annyira  különböznek,  öszvehasonlítva,  a  sze- 
mélyek, erkölcs-,  gondolkozás-,  mozdulat-  és  tónusra. 
A  másik  különbség  magát  a  classist  nézi,  úgy  bogy  a 
Hűség  próbája  charakter- vígjáték,  a  Kénytelen  jószívű- 
ség pedig  valóságos  szövevényjáték.  Rec.  kevés  dara- 
bot ismer  a  drámai  literatúrában,  melyben,  ily  szűk  kor- 
látok, egy  felvonásnak  korlátai  közt  (97 — 138.  1.),  oly 
sok  situátió,  oly  bebonyolított  actió,  s  minden  pillanat- 
ban annyi  új  meg  új  öszveszövödés  találtatnék,  míg 
végre  minden  a  legegyszerűbben  és  természetesben 
kifejlik.  S  mind  ez  minden  valószínűtlenség  (Unwahr- 
scheinlichkeit),  minden  keresés  nélkül,  s  példátlan 
szigorúsággal  a  motívumokra  nézve.  A  dialóg  tömött- 
sége  pedig,  elevensége,  könnyűsége,  s  valódi  drámai 
váltogatása,  fordulásai,  a  néha  befont  reflexiók  s  bon- 
mó(t)k  mellett  is  sebessége  mutatják,  miként  Kisfa- 
ludy nak  a  drámai  eléaddsra  a  természettől  annyi  tehet- 
ség juta,  minél  több ,  senkinek  sem.  S  ezek  mellett 
mely  gond  a  charakterekre  is !  pedig  ezen  postulátum 
kielégítése  a  fennemlített  j élességekkel  ritkán  jár 
együtt.  Mely  éles  és  bélyegző  vonásokkal  festetik  a 
rény  és  ősz  haj  tisztes  fátyolába  burkolt  ravasz  csá- 
bító Erényi,  a  viasz-formálékonyságú  fogadós  ;  s  Ida 
lélekképén  mely  kecses  félelem  vonul  keresztül  min- 
den helyzeteiben.  (A  mese  abból  áll,  hogy  egy  új 
Tartuffe,  egy  az  ajtatost  és  erényest  játszó  nagybátya 

rászedetik:  t.  i.  miután  öcscse  titkon  elvett  feleségé- 
nek ismeretlenül  udvarolt ,  végre  kénytelei;  a  házas- 
ságba^ melyet  ellenzett  volt^  beleegyezni,  s  még  a 
nagylelkűt  játszani  *). 

Míg  itt  a  charakterek  a  situátiók  végett  jelennek 
meg,  a  Hűség  próbája  (247 — 265.  1.),  mint  szoros  ér- 
telemben vett  charakter vígjáték,  a  situátiókat  a  charak- 
terek kifejtése  végett  látszik  adni.  S  amennyiben  ezek- 
nek itt  nagyobb  tér  engedtetett  mint  az  elsőbb  darab- 
ban :  nem  mondhatni  még  is,  hogy  ez,  a  drámai  moz- 
gás és  elevenség  rovására  történik,  sőt  nagy  drámai 
haladás  van  mind  azon  scénákban,  hol  külső  actió 
nincs  is,  tudnillik  a  lélekfestésnek  viszonhatások  által 
lépcsőnként  való  kifejlésében.  De  annyi  interesszáns 
situátiók  egymást  váltogatása  után,  a  királynak  a  sáfár 
házában  való  megjelenésétől  fogva,  a  külső  actió  is 
gyors  léptekkel  siet  vége  felé!  Mátyás  charaktere 
híven  van  adva  a  história  s  traditiók  értelme  szerint;  vi- 
szontagságok **)  szeretetéből  próbáltatja  meg  a  fiatalok 
szerelmét,  igazság  szeretetéből  kísérti  a  ménesmester 
s  a  sáfár  hűségöket,  s  ugyan  e  szerint  amazoknak  díj, 
a  sáfárnak  büntetés  jut.  Márta,  a  romlatlan  természet 
egyszerű  gyermeke,  felette  kedves  mindenütt,  de  szinte 
elbájoló,  midőn  a  királynak  vélt  Vidor  kérdésére: 
„kinek  van  bájolóbb  szeme,  nekem-e,  vagy  Endré- 
nek"? szemérmesen  ezt  feleli:  „Endrének,  alázatosan 
követem"  (280.  1.).    Bartók  elejétől  végig,  már  mikor 


*)  A  záradékba  vetett  sorok  1833-ki  toldás.  —  Új  jegyzet. 
**)  Értsd:  kalandok.  —    Új  jegyzet 
Toldy  Munkái.  Vm.  16 


242  AURÓRA  1828-RA. 

a  királyt  ismeri  is,  az,  minek  Mátyás  kimerítőié^  festi 
e  szavaiban :  „Tiszta  arany  vasba  fog-lalva"  ;  Vidor 
pedig",  ki  hűség-ét  próbálá:  „Komám!  ezt  tedd  tárno- 
koddá: ez  majd  fokossal  írja  a  számvetést.  Lelkemre 
mondom^  egy  erkölcse  van,  de  ugyan  rá  is  veri  az  em- 
berre!" (284. 1.).  S  ez  a  büszke  katonája  Hunyadinak 
(ami  essentiále),  a  maga  durva  hűségében  s  önérzete 
dicsőségében  megaggott  Bartók,  bizonyosan  kiesik 
vala  tónusából;  ha  a  király  jelenlétén  való  hüledezése 
után  máskép  szól,  mint  itt  (284.  1.) ;  s  pedig  erre  lát- 
sz:ék  célozni  minap  egy  tudós  német  író ,  midőn  Bar- 
tókot vádolja,  hogy  néha  a  magasb  személyeknek  tar- 
tozott tiszteletről,  szavaiban  legalább,  megfelejtkezik. 
—  Legragyogóbb  gyöngye  e  mívnek  a  király  bolondja 
Vidor,  egy  valóságos  shakspeari  alak,  de  több  beha- 
tással az  egész  darabra  mint  Shakspeare  bolondjai. 
Különben  a  personificált  humor,  teli  elmésséggel 
(Witz),  életbölcseséggel ;  képeiben  találékony  a  ki- 
merűlhettlenségig ;  a  legélesb  reflexiók ,  a  legmulatta- 
tóbb  megkülönböztetések,  az  úgynevezett  bonmó(t)k 
és  szójátékok  csak  ix^j  ömlenek  ajkairól ;  s  amily  té- 
kozló mind  ezekkel,  annyira  fösvény  a  szavakban.  Az 
az  incísumokban  áradó  velős  beszéd  s  a  kényes  élet 
nyugalmasan  eleven  szökdelése  e^j  egészen  tidajdon 
^haraktert  ad  tónusának,  mely  elejétől  végig  hasonlít- 
hatatlan mivészséggel  meg  van  tartva. —  Ily  mívek- 
kel  fogjuk  valahára  a  külföld  figyelmét  literatúránkra 
kinyerhetni. 

"C)  Lyrai  költés,  némely  apróbbb  poétái  formák- 
kal. —  E  folyamat  egj  valódi  Hesperidák  kerté,  telve 

:arany  gyümölcsökkel.  Nem  lehet  célja  Rec.-nek  né- 
hány dalokból  a  lyricus  költőt  féltüntetni,  de  egyen- 
ként felhordani  kötelessége. 

Kölcsey  tíz  számot  ad.  A  „záporban"  (74.  1.)  ké- 
pek, helyzetek,  érzések,  nyelv  idylli  szellemet  lehel- 
nek;   az  „Ódában"  (84.  1.)  ellenben  mely  emelkedése 
-az  érzésnek,  mely  lángoló  hév !  Oly  románc  és  oly  óda, 
milyen   még   kevés   volt  énekelve.    Ha  továbbad  a 
„Fanni  után"  (174.  1.)  címezett  ének  valódi  és  szép 
elégia;  a  „Vándor"  nevű.  románcban  triumphusát  üUi 
a  sentimentális  költés:    a  vágyás  szomja,   az  elválás 
fájdalmas  érzése  mélyebben,  hőbben,  szentebben  nem 
szólhat.    Az  „Ábrándozó"  (241.  1.),    „Élet"  (144.  1.)  s 
„Remény  és  Emlékezet"    (159.  1.)   az  indulatok  sok 
hánykódásai  után  megnyúgott  szívet  festik.   Philoso- 
phiai  lélek  fuvalja  által  s  derültebb  szín  lepi  el  a  töb- 
bieknél.   De  még  nem  említé  Rec.  az  „Alkonyi  dalt" 
(244.  1.),  nem  a  „Viola"  (199. 1.)  és  „Óhajtás"  (223. 1.) 
címűeket,  a  magyar  poézis  legszebb  dalainak  hármát. 
Az  érzés  heve,  a  képek  romantikája  az  eléadás  által 
naiv  charakterben  jelenik  meg ;    kép-,  érzés-,  tónusra 
classicus  példányok ,  milyennek  kell  a  dalnak  lenni ; 
s  e  tekintetek  szerint  Kölcsey  leginkább  Goethéhez 
látszik  közelíteni.    Kölcsey  Dajkával  a  magyaroknak 
legsubjectívusabb  lyricusa,   de  ennél  s  minden  lyri- 
cusainknál  romantikára  gazdagabb,  az  egésznek  ideá- 
jára mivészibb,  nyelvre  simul tabb,  versre  édesebb. 

Bajza  a  „Kék  partokban"  (139 — 143.  1.)  egy 
kedves  románcot  ad :  akár  a  gyönyörű  psychikai  fes- 
tést, akár  a  drámai  forma  szerencs.es  használását,  akár 

16* 

pedig-;  és  fökép;  a  románci  színt  tekintsük.  Ha  továbbá 
az  „Epedésben"  (88. 1.)  a  composítió  eg-yszerüségét,  s 
azt  a  ritkán  elért  valódi  daltónust  elégg-é  nem  magasz- 
talhatjuk; a  „Vidékhez"  címezett  énekben  (184.  1.)^^ 
hogy  a  remény,  kétkedés  és  sejtés  egymást  váltogató 
mesteri  festését  elhallgassuk,  az  oly  nehéz  schémában 
való  könnyű  mozgást  nem  lehet  nem  csodálni.  A  kel- 
lemes rímjáték  muzsikai  modulátiót  hoz  belé;  s  az 
egy  rímnek  örök  vissza-visszatérése  minden  stróphá- 
kon  keresztül  azt  az  örök  egyfelé  vágyódást  látszik 
festeni  ama  báj  vidék  felé.  „Nellihez"  (237.  1.)  egy 
mozgással,  tűzzel  teljes,  igazi  olasz  dal.  Nyelvre  és 
versre  Bajza  kétség  kivül  legjobbjainkkal  mérközhe- 
tik:  annyi  bennök  a  változatosság,  rhythmus  és  csín. 
Vörösmarty^  lyrai  darabjait  ez  idén  egy  gyönyörű 
románccal  szaporítja  (A  magyar  költő,  72.  1.),  melyet 
vajha  kiki  értene  és  érzene !  Kisfaludy  Károly  „Al- 
konyi dala"  s  „Kedves  tája"  (86.  és  239. 1.)  két  csínos 
dal ;  de  kedvesb  ajándék  a  Mártának  ajkaira  adott  kis 
ének  (a  Hűség  próbájában)  kép  és  szólás  bélyegzöleg 
hozzá  simul  a  kecses  lyányka  gyermekded  érzéséhez, 
s  népi  szín  lepi  el  tagadhatatlanul ;  a  Pipadal  (80.  1.) 
pedig  minden  magyar  kebelben  a  legelevenebb  visz- 
hangot  gerjeszti.  —  A  philosophicus  lelkű  Szenveytöl 
a  „Forrás"  (158.  1.)  és  „Vigasztalás"  (243.  1.)  kelle- 
metes virágok,  s  ezen  s  egyéb  didaktikus  énekein  va- 
lódi schilleri  szín  terjed  el ;  a  „Mesefejtés"  című  so- 
nettben  (96. 1.)  sok  szeszély  van ;  de  „Magyar  leányá- 
ban" (76.  1.)  Rec.  igen  is  gyakran  prózába  ütközött  f 
a  „Búsongó"  (178.1.)  pedig  a  mellett,  hogy  jól  gondolt 

■^al  ig-en  festői  schémában ,  s  tele  szép  helyekkel ,  a 
praecisió  hiányát  még  is  nagyon  érezteti.  Nem 
hagyhatja  Rec.  említés  nélkül  még  F^V«^nak  gyönyörű, 
népdalát  (245.  1.),  s  azoknak  számára,  kik  a  régisége- 
ket kedvelik,  Túri  György  jeles  magyar  vitéznek, 
1548-ban  költött  lelkes  hadi  énekét. 

De ,  amiket  régen  kell  vala  már  említeni :  Ka- 
zinczy satirikonait  „A  Másához"  (173.  1.)  s  „Izéhez" 
(83.  L),  értsék  meg,  kiket  illet.  Kazinczy  itt  is,  mint 
sok  egyéb  helyeken,  jeles  talentumot  mutat  a  satirára, 
s  örökké  kell  fájlalnunk,  hogy  ezt  szorgalmasabban 
nem  mívelte,  s  nagyobb  satirai  költeményt  nem  írt ; 
ö  megelégedék  néha  kis  excursiókat  tenni  e  nemben, 
míg  nekünk  több  lehetett  volna  mint  Boileau  a  fran- 
ciáknak. —  Jó  epigrammokkal,  görög  és  martiáli  ma- 
nierban  megajándékoznak  Kazinczy,  Kölcsey,  s  nagy 
számmal  Vitkovics.  —  Szentmiklóssy  szabad  jambusos 
rímelt  versekben  két^o  apolőgot  ád. 

Fordítás  csak  három  vagyon.  Egy  szerbus  bal- 
ladát „Hajkun  férjhez  menetele"  (90.  1.)  Vitkovics  ad 
szerbus  nyelvből.  A  szerencse,  mely  Vitkovics  ezen  s 
több  efféle  dolgozásait  koronázza,  azt  a  kérést  téteti 
Rec.-sel  a  tisztelt  férfiúhoz,  hogy  felesebben  gazdagítsa 
literatúránkat  ama  poétái  nemzet  azon  kincseiből,  me- 
lyek legújabban  több  mívelt  népek  figyelmét  s  kedve- 
lését kinyerték.  Továbbá  a  megbecsülhetetlen  Helmeczy 
Werner  szép  románcát  (A  vándor  idegen  78.  1.)  szé- 
pen is,  híven  is  adja' ;  de  különösen  megérdemli  a  köz 
javaslatot  a  „Dies  irae"  fordítása  (154.  1.).  A  régiebb 
fordítási  próbák  a  feladás  nehézségét  eléggé  mutatják ; 

s  Helmeczy  azokat  itt  a  vers  aesthetikai  postulátumaí 
kielég-ítése  mellett  is  (a  latán  ezzel  nem  dicsekedhetik)^ 
lehető  könnyüség'g'el  legyőzte;  s  oly  hűséggel  járt  el 
tisztében,  hogy  az  eredetinek  nem  csak  minden  szava, 
ritka  ereje  s  ünnepiessége,  hanem  maga  az  egyházi 
tónus  is,  charakteristikus  szólás  és  szók  által  vissza- 
adatott; úgy,  hogy  a  nyelvre  a  középkor  színe  is  rá 
van  lehelve. 

VIII. 

AURÓRA 

1829-re.  *) 


Midőn  Rec.  az  Aurórának  ezen  új  kötetéről  hal- 
latja Ítéletét,  óhajtja,  hogy  olvasói  emlékezzenek  visz- 
sza  azokra,  miket  az  Auróra  valamennyi  köteteiről  a 
magyar  poézis  históriájában  *)  s  a  hetedik  folyamat 
vizsgálatakor  ez  idei  Tud.  Gyűjtemény  első  füzetében 
elmondott.  Szokása  Recensensnek  azt,  mi  része  vala- 
minek, mindenkor  az  egészhez  mérsékelni;  s  így  a 
most  megismertetendő  évfolyamatot  is  mindenek  előtt 
azon  álláspontról  tekinti,  melyet  rendel  a  Kisfaludy  tói 
benne  hét  év  óta  végre  hajtott  fő  idea,  s  mely  által 
az  classicai  literatúránkra  szép  hajnal  után  fényes 
reggeled ést  hozott.  S  ezt  a  tekintetet  jól  óhajtja  Rec. 
különválasztatní  attól,  mely  az  almanachnak  jut,  mint 
az  elegáns  világ  s  az  asszonyi  társaságok  díszes  és  nyá- 

*)  Megjelent  a  Tudom.  Gyűjt.  1828-ki  XI.  kötet  104—113. 
lapjain. 

^)  Handbuch  der  ungrischen  Poesie.  Pesth  1828.  I.  kötet, 
LXXII.  stb  11. 

jas  barátjának.  E  megkülönböztetést  leginkább  a  jelen- 
való kötet  teszi  szükségesség  ^^^J  midőn  a  maradandó 
értékű  munkák  kisebb  számával  vádoltatik,  érdeménél 
kevesebbre  ne  becsüljük,  s  ne  érdeménél  többre,  ha 
popularitás  és  köz  tetszhetés  tekintetéből  neki  nyúj- 
tatik  a  koszorú. 

Fő  díszei  nem  csak  ezen  kötetnek,  de  bizonyára 
poézisunknak  is  mindenkor,  Kölcseynek  és  Vörösmar- 
tynak ezennel  szűkebben,  a  kiadónak  pedig  bőkezűen, 
nyújtott  dolgozásaik.  Kölcsey  darabjai,  melyek  Elválás 
és  Forrásnál  címeket  viselnek,  első  rangú  példányai 
a  dalnak^  mely  soha  sem  lehet  eléggé  egyszerű  a  gon- 
dolatban és  stílusban,  s  távol  minden  érzés-,  idea-  és 
szó-dagálytól,  minden  keresettségtől,  mely  könnyű- 
séggel, világossággal  nemességet  és  csínt  kössön  öszve. 
Ezeket,  s  azt  a  hathatós,  égig  felzengő  Hymnust  (267. 1.) 
kellemesen  váltja  fel  a  ^^Borkirály'-^  vidám  szeszével. 

Vörösmarty  balladát  ad  (Szilágyi  és  Hajmást, 
(153 — 161.  11.),  egy  XVI.  századbeli  magyar  köl- 
temény után*),  amilyen  epikustól  váratlan  jelenés. 
A  hősköltő  minden  nyomon  lueg-megállapodni  s  tár- 
gyai mellett  múlatni  szeret:  itt  az  actiö  minden  sor- 
ral halad,  sőt  repül.  Az  egy  Bürger  műveit  kivéve, 
Rec.  nem  ismer  költeményt,  melyben  a  balladai  pos- 
tulátumok  ily  eminens  módon  mutatkoznának;  s  azért 
kevés,  de  jeles  balladáink  közt  ennek  nyújtja  az  első- 
ség koszorúját.  Tanulja  innen  a  fiatal  aesthetikus,  mint 


*)  A  Császárlyány  stb.  Gróf  Balassa  Bálint  Átkával  (1594 
előtt)  s  Araade  négy  dalával,  kiadta  Toldy  Ferenc.  Pest,  1828.  12r. 


AURÓRA  1829-RE.  249 

teheti  a  históriai  rendben  s  meztelenül  eléadandó  tör- 
ténetet poétáivá :  mert  itt  sanyarúságig  megy  a  szóval 
és  tárgyban  való  fösvénykedés;  mint  bélyegezzen 
minden  személyt  csak  a  fokpontok  kiemelése  által ; 
mint  adhat  a  maga,  minden  ékességekből  kivetkezett 
nyelvének  hathatósságot  az  által,  liogy  a  commoditás- 
nak  kedvező  foglalókat,  a  kikerekítő  átmeneteket  ke- 
rülgeti; mint  hozhat  a  mivbe  poézist  minden  hímező 
festegetés,  minden  lyrai  csapongás  nélkül;  mint  kell 
végre  e  ritka  beszédre  népi  charaktert  ölteni;  és  érezze 
főkép  itt  azt  a  sajátságos  hangot,  mely  a  nevezett  tu- 
lajdonok vegyületéből  támad,  s  balladai  tónusnak  hi- 
vatik.  Erezze  mindenki  a  schémának  is,  mely  a  „Szép 
Lenkától^*^  vétetett,  különös  öszvehangzását  avval  a 
tónussal.  Hasonlíthatatlan  hatása  van  a  2-dik  és  4-dik 
rímelő  sornak  a  maga  három  lábával  a  négylábú  szom- 
széd sorokhoz  képest.  Csak  azt  az  elísiót  a  tizedik 
versszakban  nem  tudja  szeretni  Rec.  Megakasztja  az 
olvasót,  s  ez  árt  a  populáris  darabnak.  —  A  haldokló 
leány  dala,  110  1.,  a  tavai  közlött  „Magyar  Költővel'^ 
Vörösmarty  lyrai  dolgozásának  koronája.  —  ,,Zrinyi'-^ 
neve  azon  megrendítő  szózatnak,  melylyel  a  kötet  kez- 
dődik; s  egy  nagynemü  elégiának  mondaná  Rec.  a 
hanyatló  magyarra,  ha  a  helyenként  fel-felzengő  pá- 
thosz,  de  kivált  az  a  kemény,  büntető  hang  nem  nyeré 
vala  benne  az  elsőséget,  s  a  fájdalmat  elkeseredés  nem 
váltaná  fel  untalan.  A  stílus  ezen  énekben  darabosnak 
látszik  Recensensnek  a  gyakor  közbetételek  által, 
melyek  a  beszéd  szabad  folyását  ízenként  igen  meg- 
szakasztják; s  az  iskola  nem  nembölcs  törvényének 

megszegése  által^  mely  szerint  a  periódusnak  csak 
egj  lélekvételnyi  idő  engedtetik.  Itt  a  34-dik  vers- 
től az  55-dikig  a  szem  lát  ngyan  egykét  pontot, 
de  azt  nem  érzi  a  lélek,  s  elfárad  azon  felfüggesztés 
alatt,  melyben  a  21 — 55-ig  terjedő,  s  az  éneken  ke- 
resztül szőtt  gondolatot  sokáig  eltakaró  amplificátió 
által  tartatik.  Azt  a  numerust  nem  leli  itt  Rec.,  melyet 
a  stróphában,  disticlionban  maga  a  scliéma  eszközöl, 
de  stróphátlan  versezetben  (hexameter,  jambus,  tro- 
chaeus,  choriambus  stb)  a  költő  érzése  vezérel:  midőn 
a  gondolatok  folyamához  képest  több  vagy  kevesebb 
verset  kapcsol  egy  pontba,  de  mindenkor  csak  annyit, 
hogy  átláthatók  legyenek  egy  tekintettel,  s  így  kerek 
beszédet  szüljenek.  Itt  az  amplificáló  tárgyak  hal- 
mozva jelennek  meg5  s  minden  egymáshoz  való  mér- 
séklés nélkül,  mint  a  periódusok  magok. 

Kisfaludy  Károly  ismét  új  oldalát  láttatja  pró- 
theuszi  tehetségeinek  a  huszonöt  népdalban  (38.  1.  a 
vígjátékban  s  a  210 — 243.  11.  Szalay  Benjámin  név 
alatt).  A  feladás  itt  abban  áll:  a  nép  gondolkozása  s 
érzése  logikáját,  képzelése  módját,  az  eléadásban 
annak  tónusát;  a  nyelvben  annak  fordúlatit,  kedvenc 
szavait  és  szólásait,  a  rímben  azt  a  naiv  gondatlan- 
ságát, mind  összevéve,  úgy  adni,  hogy  a  mív  a  nép 
keblében  támadtnak  tessék.  Változnak  pedig  ezek, 
a  külön  népek  tulajdon  charaktere  szerint;  de  mivel 
a  köz  ember  mindenütt  közelebb  áll  a  természethez, 
minden  nemzet  népdalainak  közös  charaktere  az  érzés 
sentimentalismusa  naiv  eléadásban:  s  ez  teszi,  hogy 
mai  nap  a  népdalok  oly  nagy  kedvességbe  jöttek  a 

művelt  nemzeteknél.  Herder  tette  rajok  figyelmessé 
a  németeket^  s  majdnem  minden  nemzetéi  közül  ada 
fordításokat  („Stimmen  derVölker")^  saszerbusdalok 
most  a  németektől,  az  ang-oloktól  és  franciáktól  öröm- 
mel olvastatnak.  A  mi  népdalaink  közt  kevés  az  illa- 
tosb  virág*,  mert  —  valljuk  meg^  vég-re  is  őszintén  — 
a  mag-yar  más  nemzetek  mellett  többféle  okok  öszve- 
jöveteléből  csak  ig-en  csekély  mértékben  poétái  nemzet. 
A  Kisfaludy  dalain  azon  sajátság-ok,  melyek  a  magyar 
népdalt  bélyeg-zik,  mesterkézzel  vannak  visszaadva; 
s  a  költőnek  itt  inkább  mint  valahol  kifejlődött  lyrai 
pliantasiája  kifogyhatatlan  gazdagságai  által  oly  lép- 
csőre emelve,  melyen  a  szerbus  és  az  éjszaki  nemze- 
tekéivel bátran  kezet  foghatnak.  Minden  felhozottak 
szembeszökőleg  mutatkozván  ezen  dalokon,  itt  Rec. 
csak  arra  teszi  figyelmessé  az  olvasót,  miként  tuda  a 
költő  a  népdalainkban  csak  rím  végett  s  minden 
öszvefüggés  nélkül  való  kezdetsoroknak*)  poétái  je- 
lentést adni;  ígj  valljon  a  9-dik  dalban  nem  ugyan 
az-e  minden  szak  első  verse,  mi  az  ouverture  az  ope- 
rához képest? 

Vitkovics,  ki  már  dolgozott  e  manierban,  két 
dallal  toldja  meg  Kisfaludy  gyűjteményét.  Ezekben 
kevesebb  a  phantasia,  s  nem  tartoznak  a  sentimentális 
nembe;  de  minden  szó,  talán  sok  hívséggel  is,  festi  a 


*)         £g  a  kunyhó,  ropog  a  nád: 
Be  szeretem  én  a  barnát  stb. 
Vagy:     Három  alma  meg  egy  fél: 
Kérettelek,  nem  jöttél  stb. 

falusi  lakót  s  életet.  —  Minthogy  minden  ami  új  és 
kellő,  kivált  ha  némi  könnyűséggel  látszik  ajánlkozni, 
sok  hivatlan  utánozókat  lel:  nem  kételkedhetni,  lesz- 
nek, kik  népdalokat  is  fognak  szórni :  de  azokat  Rec. 
jókor  kivánja  arra  emlékeztetni,  hogy  a  könnyűség 
csak  látszó,  s  hogy  oly  pálya,  mely  maga  nem  őrzi  so- 
rompói által  a  rajtajárót,  veszedelmes  pálya.  Sehol 
sem  kell  több  saját  izlés,  mint  hol  az  ízlés  ellen  véteni 
könnyű. 

A  kiadónak  két  új  románca:  az  Eprészlyány  és  a 
Leányhú ,  mind  kettő  a  gyönyörű  modulátiójú  rímelt 
daktylusokban  írva,  Rec.-nek  azon  többször  kimondott 
Ítéletét  igazolják,  hogy  a  technikában  Kisfaludy  köz- 
tünk az  első  helyet  érdemli.  Mint  a  nem  kényes  sza- 
bású köntös  a  legkényesb  termetet  is  elfedi;  úgy  a 
technika  hiányai  a  legszebben  gondolt  mívet.  Nálunk 
ezt  közönségesen  oly  kevéssé  hiszik,  hogy  vannak, 
kik  a  technikával  való  gondosabb  bánást  még  kárhoz- 
tatják: azonban  lássák  ők,  mint  fog  egy  finomabb  ér- 
zésű jövendő  az  ő  dolgozásaikra  nézni.  De  különben 
is  a  két  románc,  melynek  elseje  a  legkecsesb  idyllio- 
nok  közzé  tartozik,  másika  gyöngéded  szatíra  a  leány- 
búra; továbbá  a  101.  1.  álló  ballada  Mátyás  királyról  a 
maga  eleven  szeszével,  s  a  Csalódás  című  dal,  a  273. 1. 
kitűnő  szépségű  darabok.  A  Lantos  szerelme  nevű 
magas  éneket  maga  annak  költője  parodiázza :  Pontyi 
szerelme  cím  alatt,  s  érezzék  szatírája  csípős  vesszejét 
azon  álköltők,  kiket  Pontyiaknak  nevezni  tetszék  Vi- 
rágnak. De  mennyit  vesztett  erejéből  e  darab  az  által, 
hogy  az  octávstanzának  nem  tartatott  meg  a  metruma 

is!  Mely  hathatós  kontrastot  adott  volna  a  nevetséges 
tárgy  a  stanza  kimért  méltóságos  lépésiben  mozogva! 

Áltudósok  és  Nem  mehet  ki  a  szobából  nevei  a 
két  vígjátéknak^  melyekkel  Kisfaludy  drámai  koszo- 
rúja szép  fonadékát  újra  nevelte.  Az  olvasó  itt  ugyan- 
azon gazdag  erét  fogja  lelni  az  elmésségnek,  a  situá- 
tióknak  ugyanazon  interessáns  szövevényét,  melyek- 
hez szokott  a  költő  minden  vígjátékiban;  s  Rec.  leg- 
felebb  is  azt  akarja  észrevétetni,  ^^gj  Kisfaludy  itt 
kevesbet  gondolt  a  valószínűséggel  mint  egyebütt: 
de  erre  sok  az  illustre  exemplum,  s  menti  a  siker  a  já- 
tékszínen, mely  vígjátékban  első  rangú  tekintet. 

Vitkovics  huszonnégy  kisded  elégiát  ad  (Lilihez^ 
56 — 64.  1.),  szerelmes  érzések  és  helyhezetek  kecses 
képeit.  Himfy  dalaira  emlékeztet  alkotások,  de  cha- 
rakterök  elégiái  inkább  mint  lyrai.  Különös  szépsé- 
güek  az  1.  2.  3.  5.  6.  7.  10.  12.  13.  19.  21.  számokkal 
megjegyzettek. 

Az  az  idyll,  melyet  Czuczor  ád  (A  Vértesi  vadász- 
ifjak  174.  1.)  nem  gerjeszt  interesszét,  mert  bennök  a 
Theokrit  világa  nyílik  meg,  s  az  arkádiai  élet  ebben 
a  philosophicus  században  elveszte  minden  tisztelőit. 
Azonban  a  darabnak  van  érdeme,  akár  a  jól  adott  ki- 
fejlést tekintsük,  akár  a  tanult  nyelvet,  mely  Horvát 
Endre  énekében  is  {Magyar  Parthenon  90.1.)  a  szeren- 
csésb  oldal.  Az  asszonyok  érdeme  Schiller  után  Szenvey- 
tol  mint  fordítás  ki  nem  elégíti  a  kritikát;  de  ne  le- 
gyünk a  vas  szorgalmú  férfiú  iránt  igazságtalanok,  s 
valljuk  meg,  hogy  nyelvünk  ama  gyönyörű  darabnak 
hív  fordítását  a  formának  is  szoros  megtartása  mellett 

(a  mi  itt  szükséges)  még-  most  meg-  nem  biija.  Szenvey 
szabadon  dolgozta^  s  mint  utánzást  hálával  kell  azt 
fog-adnunk.  Tudniillik  némely  idea  elveszett^  de  az 
egész  nem  csak  az  eredetinek  lelkét  és  hangját  adja 
vissza  egészen^  hanem  annak  g-yönyörű  modulátioját 
is^  s  mind  ezt  oly  könnyüség-gel,  mely  a  magyar  után- 
képzetet  szinte  originálnak  hagyja  tartani  s  az  élőszóval 
való  eléadásra  igen  alkalmatossá  teszi.  —  Az  ismeret- 
lenebbek darabjaik  közt  a  Partraszállt  című  dal  ja- 
valló  emlitést  érdemel.  Az  eddig  mondottakból  lát- 
hatja az  olvasó^  minden  művet  mely  rang  illet  meg  a 
literatúrában,  s  mily  viszonyban  áll  ez  az  évfolyamat 
a  többihez  s  az  egész  gyűjteményhez. 

Az  elbeszéllöi  nemből  öt  darabot  lelünk,  s  mind 
olyanokat,  melyeket  egyszer  legalább  a  legnagyobb 
gyönyörűséggel  fog  olvasni  mindenki.  Rozika^  tündér- 
mese Képlakí  Vilmától*).  Ebben  a  lelkes  szerzöné  oly 
szép  jeleit  adta  lelékeny  phantasiájának,  s  a  bájjal 
egyszerű  eléadás  oly  kedvessé  teszi  e  költeményt, 
hogy  most  annál  sajnosabban  érezzük  kora  elhunytát, 
mely  által  bizonyosan  több  ily  kecses  művektől  meg- 
fosztattunk. Ennek  átellenében  áll  Gaal  Györgynek, 
ezen  a  mi  nyelvünkön  rég  elnémult  jeles  szerzőnek, 
orientális  stilu&ban  írt,  sok  jelentéssel  bíró  s  komo- 
lyabb charaktérű  regéje:  ^^Régi  szokás  megmarad.'^ 
Kiss  Károly  históriai  novellája :  Szirmay  Ilona,  művelt 
eléadás  szűkében  is  vonzó.  Azon  író,  ki  tavai  P.  M, 
aláírással,  oly  nagy  mértékben  vonta  magára  figyel- 


')  Szemére  Pál  első  hitvese'nek  irodalmi  neve.  —  üj  jegyzet 

műnket*),  itt  egy  elbeszéllést  ad,  mely  az  Am-óra  utolsó 
kötetében  állóval  ugyan  nem  vetélkedlietik  és  siető 
kéznek  nyomait  láttatja,  de  bő  szatirai  vénájával,  va- 
lóságos furcsa  carricatúráival  az  első  viszontagságban, 
bizonyosan  megnevetteti  a  komolyabb  olvasót  is.  Sze- 
mélyeinek elmélkedései,  érzéseik  festései  a  harmadik 
viszontagságban  philosopliicus  főnek  mutatják  a  szer- 
előt. Ha  az  Auróra  nem  volna  is  képes  az  olvasónak 
némely  óráit  ily  kedvesen  fűszerezni,  mindent  jóvá 
tehetne  Trattner  Károly  elbeszéllése :  „  Egy  nap  Pesten/ 
mely  a  könyvet  bevégzi.  A  szív  s  a  jó  kedv  szeretete 
egyiránt  lel  itt  táplálatot ;  s  maga  a  kritika  sem  nehez- 
telhet a  tudákosnak  néha  bővebb  félre-csapásain  a 
tárgytól,  mert  kénytelen  megvallani,  hogy  azok  cum 
sale  adatnak. 


*)  Paziazi  Mihály,  utóbb  m.  udvari  cancellariai  titkár. 

Új  jegyzet. 

IX. 

KISEBB  BÍRÁLATOK 

A 
MINERVÁBÓL*). 


1.  Kún  történetek  a  régi  idöböl,  Újj  Péter  által.  Pest,  1828. 
Trattner  bet.  12-edrét  184. 1. 

2.  Kemendvár.  Rege  öt  énekben.  írta  Császár  Ferenc.  Pest, 
1828.  Landerer  bet.  16-odrét  156. 1. 

Oly  időben  élünk  ^  melyben  a  majmolás  dühe 
legnagyobb  lelketlenségében  uralkodik  az  elméken. 
S  ez  nem  csak  azt  a  szikrát  oltja  el^  melyet  a  termé- 
szettől talán  nyerénk,  de  végre  a  jó  műveket  is  meg- 
unatja  az  olvasók  nagy  részével:  mert  minden  azonegy 
hangon  pendül.  Amit  egy^  mint  költő  s  mint  mübiró 
egyiránt  nagy  emberünk  monda  ezelőtt  sok  évvel^ 
hogy  t.  i.  az ,  ki  úgy  tiszteli  Csokonait  mint  Hubai, 
meggyalázza  őtet,  s  ki  Berzsenyit  vl^j  mint  Hoblik^ 
nem  méltó  azon  nagy  költőnek  szellemét  felfogni: 
fájdalom!  el  nem  rezzente  a  mimelők  seregét,  a  mü- 
vészség  s  a  lelkesebb  fők  kárára  azon  példákat  újak- 


*)  Megjelentek  a  Felső-Magyarországi  Minerva  1828-ki  fo- 
lyama decemberi  füzetében. 

kai  szaporítani;  s  méltán  kérdhetjük:  mit  tesznek 
azok,  kik  Himfyt  úgy  tisztelik  mint  a  Tuba  apja  *), 
a  geniális  regeköltőt  úgy  mint  a  Hösregész  2)  és  J-b  3), 
mint  ujj  Péter  és  Császár  Ferenc  ? 

Azon  könyv,  mely  „Kún  történetek"  címet  visel, 
ily  virágait  nyújtja  a  legdeliebb  phantasiának  : 

Locs-pocs  az  idö,  nagy  a  sár, 
A  ló  benne  nehezen  jár! 

83.1. 
Majd  tovább  beszéllem  már  a 
Zádor  vitézt:  tölts  pipára; 
A  dohány  jó  fölöstök: 
Merre  van  az  a  kostök? 
Tudod,  tegnap  hol  hagytuk  el 
Zádort,  oszló  vendégivei? 
De  már  egy  kis  tííz  is  kén'; 
Üss  ki!  hadd  beszélljek  én! 

118.  1. 
Már  pajtás!  arait  hallottam; 
Végtől  végig  elmondottam 
Nem  maradt  hátra  egy  szó: 
De  itt  is  van  a  Tócó. 
Itt  szoktunk  mi  Debrecenbe 
Hatvani  kapun  menni  be  : 
Csak  hiába,  nagy  a  sár  — 
Még  is  népes  a  vásár. 

184.  1. 

Annak,  ki  így  ír,  nincsenek  írva  aesthetikai  lec- 
kézések;  s  Rec.  úgy  hiszi,  a  felhozott,  nem  keresett 
hanem  kikapott  sorok  felmentik  a  vizsgálás  fontos 
munkájától;  csak  azt  kérdi:  van-e  olvasói  közt  egy. 


^)  Sebestyén  Gábor.  2)  Ballá  Károly.  ^)  Jakab  István. 
Új  jegyzetek. 

Toldy  Munkái.  VIIL  17 

ki  ilyeket  olvasván^  úgy  ne  pirulna,  mint  pirult  Rec. 
a  leírás  alatt,  ^^SJ  nálunk,  e  században  is,  nyomtat- 
nak ilyeneket.  Mily  jó,  hogy  a  külföld  nem  tanulja 
nyelvünket!  Egyesek  nem  háríthatják  el  a  szégyent 
oly  könnyen,  mint  azt  ránk  boríthatják  egyesek. 

Császár  ÚY,  egy  jobb  ízlés  vezérlése  alatt,  bot- 
ránkozásra nem  ád  okot.  Az  ily  képet:  az  álomnak 
mákjai  (24.  1.)  a  szorgalmas  gazdasszonynak  hagyva; 
az  oly  kitételeket,  mint:  „a  gyenge  szűz  majd  megve- 
szett''^  (56.  1.)  a  fonóknak;  vagy  „kínos  fejét  erre  íe- 
^eW"  (38.  1.),  „örömkönyük  potyognak  Ze"  (110.  1.)  a 
parodistának;  vagy:  „de  nem  jő  szó  világért  is  szájába^'' 
(74. 1.)  a  közbeszédnek;  „Lovára  dobva  magát"  (18. 1.), 
úgy  a  ^^truc'-''  szót  a  németeknek:  valljuk  meg,  hogy  a 
sümegi  költő  minden  utánozói  közt  ö  ada  beszédének 
legtöbb  csínt,  s  legtöbb  könnyűséget  versének.  De 
poetai  mívhez  ennél  még  több  kívántatik.  Rec.  a  156 
lapnyi  könyvben  nem  lelt  egy  új  képet  sem,  nem  egy 
meglepő  vonást  a  személyfestésben ;  minden,  de  min- 
den már  századik  ismétlése  elnyűtt  s  elhasznált  gon- 
dolatoknak, elnyűtt  s  elhasznált  rendben  és  szólásban, 
s  oly  kevés  iparkodással  a  régit  csak  új  színbe  is 
öltöztetni,  hogy  csudálnunk  kell  a  szerző  szerénységét. 
Mert  lehet-e  azok  közt,  kik  Kisfaludy  Sándort  olvas- 
ták, egy,  ki  azt  higye,  hogy  Kisfaludy  nélkül  Császár 
úr  csak  két  sort  írt  volna  épen  úgy,  amint  írta?  Kis- 
faludy beszéde  bő  ugyan,  de  lelkes,  tartalmas,  eredeti; 
6  nem  ritkán  téved  ugyan  szélességekre,  de  nála  ezek 
az  aluddogaló  Homérra  emlékeztetnek:  Császár  úr 
ellenben  nem  bő,   hanem   széles  és  híg,  s  ha  a  bonus 

valamivel  több,  mint  a  non  malus^  róla  még  azt  sem 
mondhatni:  quem  his  terve  honum  cum  risu  miror.  Csá- 
szár úr  úgy  tisztelte  volna  példányát,  ha  ennek  hibáit 
kerülte  volna:  mert  ámbár  nincs  Nagy,  hiba  nélkül, 
a  hiba  a  Nagynál  sem  egyéb.  Cselekedet  (Handlung) 
teljes  nemlétével,  s  történetek  (Begebenheit)  nagy 
szegénységével  Rec.  nem  akarja  vádolni  a  szerzőt. 
Az  oly  költemény,  mint  Gyula  szerelme  is  (és  a  Cs. 
úr  darabja)  minden  egyéb  csak  rege  nem.  A  hiba  a 
nevezetben  van.  A  rege  az  elbeszéllö  költés  törvényei 
alá  tartozik,  s  ez  iszonyodik  az  oly  bö  ömledezések- 
töl ;  nevezzük  lyrai  költemény neh^  s  fel  vagyunk  szaba- 
dítva az  aesthetikus  gáncsai  alól,  mert  az  ilyen  már 
más  szempontokból  fog  tekintetni.  Rec.  csak  azt  óhaj- 
totta volna,  hogy  az  az  egy  helyheztetés  *)  (szövevény- 
nek nem  mondhatja)  új  legyen,  mert  semmi  egyéb 
nem  új.  Hogy  a  költeménynek  a  negyedik  énekkel 
tökélletes  vége  van,  s  hogy  az  ötödik  csak  annyiban 
rokon  vele,  hogy  ugyanazon  személyek  fordulnak 
benne  elö,  tudja  minden  olvasó,  mert  a  IV.  énekkel 
megszűnt  minden  felfüggesztés.  Henyei  és  Andor 
meghaltak,  Tibor  Ilkával  egyesült  —  mi  kell  több; 
vagy  lehet-e  csak  sejteni  valamit  ezentúl?  —  A  motí- 
vumokkal Császár  úr  nem  szeret  vesződni.  Az  öreg 
Henyeinek  kedve  jő  járatlan  helyen,  egy  a  hegy 
gyomrába  benyúló  üregben  tölteni  végső  napjait :  ezt 
a  rideg  gusztust  az  öreg  úrnak  megbocsáthatjuk,  mert 


*)  így  is   kísérlettük  meg  akkor   a  süuátiót  kifejezni. 
Új  jegyzet. 

17* 

charakterét  nem  ismerjük^  s  nem  is  tudjuk,  mily  kar- 
ban állanak  psycliikai  functióij  csak  azt  nem  látjuk, 
mit  akara  ezzel  Császár  úr  eszközölni. 

Rec.  él  ez  alkalommal,  itt  némely  régi  ugyan,  de 
még  —  amint  a  következés  mutatja  —  nem  eléggé 
figyelembe  vett  dolgot  újonan  megjegyezni.  Ilyenek: 
terjedett  |  El;  szenvedelmek  |  Közt;  tűrném  |  El.  Ily 
átvitelek  valóban  nem  szabadok. 

KóU'ózóm 
Át    várva  várt  lakomba,  ah! 
és 

Óhajtva  várom  én  ma  a 

Leáldozó  nap 

91.  1. 

Ily  átvitelek,  és  scandált  sorokban  ily  hiátus!  Hol 
van  Császár  úr  füle?  7,Fájt  a  szive",  az  Si^tómon,  leg- 
alább nem  könyvnyelv;  hasznos  is^  'percet  is  nem  rim; 
fényi,  jöjjeZ  tűrhetetlen  sértegetései  a  grammatikának. 
Ha  Cs.  úr  ilyenekre  tudna  is  példát  jelesbeknél,  azt 
súgjuk  neki  itt:  Hogy  sokat  kellé  tennünk,  ha  ilye- 
nekért kíméletet  akarunk  várni. 

De  mindezek  mellett  is  Császár  úr  oly  kemény 
vesszöztetést,  amilyent  a  Tud.  Gyűjtemény  VI.  köte- 
tében álló  recensió  által  szenvedett,  nem  érdemel. 
Ámbár  literatúránk  jelen  állapotjában  difficile  est  sa- 
tiram  non  scrihere^  az  az  U.  úr  lelt  volna  olyakat,  kik 
méltóbbak  valanak  iróniájára,  s  megérdemelte,  hogy 
ezen  mértéktelen  ironizálásért  a  classicus  míveltségű 
Fenyéry  által  (VII.  124.  1.)  oly  tribunál  elébe  idéz- 
tetett, hol  csípősségeiért  alig  fog  megfelelhetni.  A  tett 

bizonyosan  egy  kis  gonoszságot  árul  el:  A  mécset 
napnak  mondani^  csakhogy  mécsisége  annál  bizonyo- 
sabban ötöljék  szemünkbe!  Pedig  mécs  is  kell,  noha 
azt  szobában  nem  tűrjük*). 

Még  egyet.  ^^Heve^'j  mellém  a  gyepágyra^^  **) :  így 
szólal  fel  a  szerző  az  első  lapon.  Es  kihez  szól?  A  könyv 
egy  tiszteletre  méltó  dámának  van  ajánlva.  ■ —  Ily 
messze  viheti  a  servump .  .t  a  majmolás.  Kisfaludy  Sán- 
dor Csobáncot  kedvesének  ajánlja,  és  több  finom  érzéssel 
szólítja  meg:  Ülj  mellém.  Uraim!  egy  kis  illendőség 
érzése  is  kellene,  ha  a  világ  előtt  fellépni  szándéko- 
zunk. De  mai  nap  szerencsétlenségünkre  az  írók  na- 
gyobb serege  ezzel  nem  bajlódik. 


3.  Varázsrózsa,  Schuhe  után.  Kassán,  Werfer  bet.  1828.  16r. 

Mely  rettentő  újítások!  hova  lesz  így  nyelvünk, 
hová  a  literatúra!  így  kiált  fel  az,  ki  ellensége  az  úgy- 
nevezett újításnak  a  nyelvben  —  ami  nem  volna  baj  ; 
de  így  kiált  az  is,  ki  az  újiskola  érdemeit  becsülni 
tanulta,  s  ez  töri  el  e  könyv  felett  a  pálcát.  Tudo- 
mánynyal, törvény  szerént,  a  maga  helyén,  azaz  arra 
való  tekéntettel:  miről  és  kihez  szólsz,  mindég  a  le- 
hető mérsékkel,  és   soha  sem  az  aesthetikai  postulá- 


*)  Észre  fogja  venni  az  olvasó,  hogy  itt  egy  képtelerjíil 
dicsérő  ismertetésre  van  vonatkozás.  —  Űj  jegyzet. 

**)  A  Minervában  »Kemenclvár*  ez  első  verse  a  censor 
által  megcsonkítva  (az  „ágyra''  kitöröltetett)  jelent  meg.  A  cen- 
sor tehát  finom  illemérzetét  hivatalosan  is  gyakorolta.  Álljon  e 
megjegyzés  itt  adalékul  régi  censúránk  történetéhez.  —  Új  jegyzet. 

tumok  kárára!  Ezt  tanítja  az  Új  iskola.  De  a  fordító 
ezt  nem  tudja.  Nyelvtudomány  nélkül  szűkölködvén, 
törvény  ellen  és  törvénytelenül  alkot  szókat,  s  él  az 
alkotottakkal;  mérséket  nem  ismervén,  tömve  tömi 
be  szörnyetegeit  könyvébe ;  aesthetikai  postulátumok- 
ról  nem  álmodván,  szólása  keresett,  erőltetett;  végre 
verse  darabos,  hogj  a,  forma  számlálhatatlan  hiányai 
elhallgattassanak.  Az  eredetinek  értését  a  fordítóban 
feltenni  nem  lehet,  mert  úgy  érezte  volna,  miben  van 
a  Megbájolt  Rózsa  (nem:  Varázs-rózsa,  Zauberrose, 
mint  neki  tetszett  a  „Bezauberte  Rose"^-ét  elbérmálni) 
bája,  s  hogy  ezt  a  bájt  kell  vala  visszaadni.  Schulze 
nem  Schulze,  ha  tőle  a  könnyűséget  és  grátiát  elve- 
szed. Rec.  azt  hiszi  magáról,  hogy  egyedül  maga  ol- 
vasta el  a  könyvet,  s  hogy  többet  mondhatna  talán 
itt,  ha  egy  versszaknál  többet  nem  olvasott  volna ;  de 
a  megbotránkozás  és  neheztelés  érzése  ily  mértékben 
nem  hagyja  gondolatit  elrendelni.  S  ilyen  emberek 
ellenségei  az  ügynek,  midőn  azt  támogatni  vélik.  Rec. 
azt  is  tartja,  hogy  a  fordító  hálájára  méltó  jussa  van, 
mert  nevét  felebaráti  kíméléssel  elhallgatja*).  Mikor 
fog  a  Varázsrózsa  fordítója  megszűnni.  Bústelki,  Czo- 
bor,  s  más  ily  alakok  alatt  eredeti  verseivel  is  kísér- 
teni publicumunkat  ?  A  fiiror  nem  elég  arra  hogy 
valaki  költő  legyen ,  arra  furor  sacer  kell,  s  ez  a  for- 
<]ítót  nem  szokta  bántani. 


*)  Ma  azt  feljegyezheti:  ő  s  a  könyv  már  régóta  túl  van- 
nak a  Styxen.  A  fordító  Kovacsóczy  Mihály  volt.  —   Új  jegyzet. 

4.  A  véres  örökség.  Szomorújáték  két  felvonásban.  írta  Fo- 
^o.rasi  Nagy  Pál.  Maros-Vásárhely  1827.  8r.  92  1. 

Tragédia^  melyben  a  fátum  uralkodik.  Valóban 
fatális  tragédia.  A  szerző  görög  és  francia  helyeket  ir 
ki  az  előszóban^  Aristotelessel  kezdi^  Müllner  és  Grill- 
parzerrel  végzi,  mégis  a  darab  nem  dráma.  Halálma- 
dár,  bagoly,  szárnyasegér,  s  egyéb  tisztes  állatok, 
melyeket  a  szerző  annyira  szeret,  ha  viharban  s  éjfél- 
kor jelennek  is  meg,  nem  tesznek  tragédiái  hatást;  a 
szél  ha  dúl,  a  villám  ha  gyújt  is,  nem  tesz  actiót,  va- 
lamint jambust  nem  a  sorok  félbeszakasztása,  sem 
nyelvet  még  a  szók  öszverakása. 

Mig  mi  így  tanuljuk  más  nemzetek  íróit,  keve- 
set tanulunk. 


5.  Magyar  Poesis  (talán  poétika).  Alapúi  a  verselni  kívá- 
nók kedvéért  szerzetté  Papp  Ignác,  a  veszprémi  fő  nemzeti  (ta- 
lán: nemzeti  fö-)   iskola  r.  tanítója.    Veszprém  1828.  8r.  103  1. 

Rec.  a  munka  célját  nem  érti.  A  szerző  bizonyo- 
san tréfál,  midőn  a  verselni  kívánóknak  ajánlja  azt;  a 
kérdések-  és  feleletekben  való  tanítás  mutatja  ezt, 
mely  módot  P.  úr  normalistáinál  gyakorol.  Azonban 
ezt  az  előadást  csakhamar  felváltja  a  nyolcadik  lapon 
a  magyar  prosodia  versekben.  A  próba  nem  szeren- 
csétlen, de  a  rendre  nézve  némely  igazításokat  vár. 
Az  elísiótól  igen  irtózik  a  szerző,  és  megvallja,  hogy 
e  tárgyban  Kazinczynak  egy  követőjét  sem  ismeri 
(36. 1.),  de  ki  tehet  arról?  A  hiátus  ellenben  neki  nagy 
szépség,  és  ezekben :  kertbe  ígértem,  zivatarba  a  (35. 

és  58.  11.)  füle  gyönyörködik,  ellenben:  kertben,  ziva- 
tarban  neki  durva.  De  neki  jól  hangzanak  ezek  is: 
boldogb,  gazdagb;  ellenben  nem  szereti  a  józanbot 
(34.,  35.  11.).  Az  58.  lapon  parentál  a  leoninusok  felett, 
s  azt  mondja,  Hogy  a  magyar  Pegasus  most  is  köny- 
nyezi  megvettetésöket.  Ugyanott  tanuljuk,  hogy  Gyön- 
gyösi István  írt  egy  gyönyörű  rímes  alagyát.  A  görög 
schémákon  kivül  ö  még  a  szonettet  ismeri,  ami  nagy 
csuda,  de  ismer  rímes  verseket  is  (a  szonett  tehát  nem 
az?),  tudniillik  a  Himfy-dalt  s  a  tizenkettős  verset,  (s 
többet  nem?)  Sehol  inkább  nem  csudálta  Rec.  a  szerző 
eredeti  szempontjait,  mint  a  harmadik  szakaszban, 
mely  a  költői  készületről  szól  (a  prosodia  s  versnemek 
ismerete  nem  készület?)  A  verselni  kívánókitti)  arra 
tétetnek  figyelmessé,  hogy  ha  ki  költeményt  akar  írni, 
legyen  gondolatja.  Ezt  ezen  lélekemelő  hasonlítással 
támogatja:  „nyomorult  csizmadia,  akinek  bőre  nincs, 
miből  fog  ő  csizmát  készíteni  ?"  Talán  mégis  a  norma- 
listáknak  írt  P.  úr.  2)  arra,  hogy  a  gondolatnak  al- 
kalmatos formát  adjon,  tudniillik  „Péter  többféle  ru- 
hában öltözködhetik,  úgy  a  gondolat  is  többféle  for- 
mában jelenhetik  meg.  De  valamint  ismét  Péter  akár-^ 
hogyan  öltözzék,  Péter  marad,  úgy  a  gondolat  stb." 
—  „A  gondolat  formája  —  a  versnem"  (95.  1.)  A  lOO^ 
lapon  egy  nagy  szépségű  énekünk  gáncsoltatik,  mert 
„mythologiával  van  rakva"  péld.  Grentián,  Jura,  Dole^ 
Gotthard,  Cenis  stb.  Nagy  ég!  ezek  neki  mythoszok! 


Nálunk  még  máiglan  sem  szűnt  meg  a  kritika 
ellen  való  panasz.  Kezdő  literatúrában  buzdítás  kell^ 

nem  vessző  —  mondják.  Vessző,  mondom  én.  Oly 
koriban,  midőn  szomszédaink  literatúrája  fénypontján 
áll,  midőn  mi  mag-unk  meg-barátkoztiink  a  külföld 
nagynemü  lélekmiveivel  *) ;  oly  korban  nem  ballagni, 
hanem  szökni  kell,  hogy  a  mivelt  olvasó  várásit  kielé- 
gíthessük. Míg-  mi  ízlés,  lélek  nélkül  költünk,  hagy- 
mázban  fordítunk,  míg  a  tudatlanság,  vakság,  félszeg- 
ség  tanítói  méltóságot  usurpál ;  várhatunk-e  szebb  jö- 
vendőt? Miért  kímélet,  sőt  még  buzdítás,  az  ilyennek? 
hogy  soha  jobb  útra  ne  térjen?  hogy  a  rosszat  szapo- 
rítsa, mely  a  lec/huzgóbh  hazafit  is  elijeszsze  a  honi  lite- 
ratúrától?  Én  azt  hiszem,  hogy  a  vessző,  ha  fáj  is, 
azt,  kinek  talentum  juta,  gyógyítani  fogja ;  a  többi  né- 
muljon el,  s  igyekezzék  inkább  jó  olvasó  lenni,  mint 
rossz  író.  Rec.  számtalan  jó  olvasót  ismer,  ki  nem  író ; 
de  egy  rossz  írót  sem,  ki  jó  olvasó  volna,  s  azt  tapasz- 
talta azon  felül,  hogy  senki  nem  rontja  el  olvasóinkat 
inkább,  mint  a  rossz  író,  mert  ennek  szinte  vérében 
van  mindenütt  s  mindenkor  kiönteni  mérgét  arra,  kit 
el  nem  érhet. 

Szűnjünk  meg  azt  hinni,  hogy  sok  kell.  Nem ! 
elébb ^'o  kell:  ez  el  nem  fog  avulni,  s  idővel  sok  is  lé- 
szen. Több  idegen  tanulta  meg  a  gáel  nyelvet  az 
egyetlenegy  Osszián  végett,  mint  a  magyart  ily  írók 
serege  végett  fogja,  kikről  feljebb  szó  volt. 

Szűnjünk  meg  azt  hinni,  hogy  nálunk  még  ko- 
rán jő  a  kritika;  sőt  valljuk  meg,  igen  is  elkéstünk 


*)  Szellemmüveivel.  —  Az  olvasó  észre  fogja  venni,  hogy 
még  akkor,  mikor  ezek  írattak,  az  időnek  is  lelke  volt.  —  ÚJ  jegyzet. 

vele.  A  fát  addig  kell  hajtani,  míg  gyenge.  Ha  mi 
kritikaibb  lélekkel  vittük  volna  dolgainkat  régtől 
fogva,  bizonyosan  más  színben  állana  előttünk  a  je- 
lenkor, s  jelentéseink  örvendetes  hangon  zengenének: 
holott  most  neheztelés,  sőt  elkeseredett  érzés  fakaszt 
a  szólásra. 

X. 

KISFALUDY  KÁROLY  VÍGJÁTÉKAI 

NEMZETISÉG  TEKINTETÉBŐL. 
Szontagh  Gusztáv  ellen  *). 


Kisfaludy  Károly  a  magyar  vígjátéknak  meg- 
ieremtöje  a  szónak  szoros  értelmében.  O  közöttünk  az 
első  és  mind  eddig  az  eg-yetlen,  kiben  a  szerencsés  vig- 
játékköltönek  elmaradhatatlan  tulajdonai  megvannak: 
mély  pillantat  az  emberi  lélekbe  s  a  világ  viszonyaiba; 
tehetség,  psychologiai  ismereteket  philosophiai  s  poé- 
tái célokra,  valódi  drámai  formában,  termékeny  phan- 
tasiával  és  komikai  erővel,  feldolgozni;  —  ezen  postu- 
látumok  jeles  mértékben  és  szép  egyesületben  jutának 
nékie ;  mértéJchen,  mely  nélkül  bágyadt,  s  egyesületben, 
mely  nélkül  száraz,  vagy  ha  eleven  is,  felületes  leszen 
a  mív. 

Azonban,  sem  egyedül  a  Kérőkkel  nem  terem- 
tette meg  a  magyar  vígjátékot,  sem  vígjátékot  nem 
fogott  volna  teremteni  amaz  úton,  melyen  Kérőit  al- 
kotta. 


*)  Megjelent  az  Elet  és  Literatúra  IV.  köt.  137-145. 11. 
1829.  Szontagh  Gusztáv  cikke  u.  o.  135—137.  11. 

A  Pártütők,  Kérők  és  Mikor  pattant  kétségkivül 
azonegy  osztályba  tartoznak,  nevezetesen  a  komikai 
dráma  azon  osztályába,  mely  a  németeknél  Posse  ne- 
vet  visel;  s  itt  a  komikai  ing-er  külső  formákban  s  me- 
rész situátiókban  vagyon;  itt  az  actiónak  szövevénye 
többnyire  bugyogló;  itt  a  charakterek  az  igazon  túl 
csaponganak. 

Hogy  magának  a  szigorú  vizsgálónak  sem  lehet 
az  emiitett  három  darabot,  minden  fogyatkozásaik 
mellett  is,  komoly  arccal  végig  olvasni:  azt  nem  Kis- 
faludynk akkori  manierjának,  hanem  azon  szerencsés 
érnek  kell  tulaj donitani,  mely  újabb  vígjátékaiban  is 
munkálkodik.  Ezen  ér  most  már  művészi  gonddal  s 
nyugodalommal  van  mérsékelve  s  intézve,  hogy  a 
célhoz,  melyet  kiszögze,  játék  és  félrecsapongás  nélkül 
egyenesen,  de  annál  biztosabban  siessen. 

E  gond  nem  léte  okozá,  hogy  ama  javalt  dara- 
bokban az  eszközök  mindég  összezavartatnak  a  céllal, 
csak  hogy  az  ágyékhártya  ingereitessék  általok. 
Mintha  az  igazi  komikumnak  becsmértéke  a  kacaj 
volna  —  (s  a  tragikumé  talán  siralom  ? !) 

Fonák  szokásoknak  s  mindennapi  gyengeségek- 
nek parodiázásával,  fontosság  nélkül  való  szójátékok- 
kal rázkódtattatunk  nevetésre  a  régibbekben:  az  újab- 
bakban lélek  festetik,  s  a  lelki  actiónak  egész  gépe- 
lyezete.  Itt  a  charakterek  felülemeltetnek  a  közvilá- 
gon ;  s  ha  azon  tekintetből,  hogy  a  prózai  régió,  mely- 
ben gyökereznek,  meghagyassék,  minemiiségre  nézve 
nem  változtattatnak  is,  de  mennyiségben  annál  inkább 


NEMZETISÉG  TEKINTETÉBŐL.  269 

idealizáltatnak :  hasonlólag*  a  németalföldi  iskola  fes- 
teményeihez  a  házi  tárgyakban. 

A  motiválásheli  szorgalom  az  újabbakban  saját 
polcáig  jutott.  Ez  a  cbarakterek  és  situátiók  felől  egy- 
iránt  igaz.  Pedig  erre  a  régiebbekben  semmi  goűd. 

Említsem-e  még  a  régiekben  az  érzelgést,  mely 
lia  illetödés  célja,  világos  ellenkezésben  áll  a  ko- 
mikummal? Az  újabbak  mindenütt  férfiúi  vidám- 
sággal hatnak  meg  bennünket,  s  velünk  philosophus 
költőt  éreztetnek;  amit,  Ítéletem  szerént,  minden  va- 
lódi becsű  vígjátéknak  tenni  kell. 

Nem  említem  továbbá  az  egy  áltáljában  nagyobb 
eredetiséget  az  újakban,  sem  a  tömöttséget  és  prae- 
císiót  a  beszédben,  nem  a  dictiónak  azon  correctióját- 
és  csínosságát,  melyeket  a  régiekben  ily  mértékkel 
hiában  fognánk  keresni;  csak  azt  kérdem:  lehet-e  jó- 
zanon óhajtanunk,  hogy  Kisfaludy  azon  művészhez 
méltó  pályát,  melyen  ereje  most  tündökölteti,  s  me- 
lyen a  legnagyobb  költőkkel  foghat  versenyt  futni, 
elhagyva,  visszatérjen  egy  oly  útra,  melyen  Kotzebue 
ragyogd ogált  ugyan,  de  csak  mint  nem  sokára  elfe- 
lejtendő —  ? 

Azonban  Szontagh  úr  a  sokszor  emlegetett  új 
daraboknak  mívészi  becsét  ismerni  látszik.  Mi  lehet 
tehát  az,  ami  a  nemmívészieket  vele  felébb  becsülteti? 

Nemzetiség ;  mond  Sz.  úr. 

A  németek  charaktere,  geographiai  és  politikai 
befolyásoknál  fogva,  kivált  a  francia  zendülés  előtt, 
leginkább  a  kosmopolitismus  felé  hajlott ;  s  ezen  kos- 
mopolitismus  bélyegét  tudományi  s  mívészi  életökre 

is  rányomták  —  mily  következéssel?  tudhatja  min- 
denki, ki  literatúrájokat  vizsga  szemekkel  járdalja 
keresztül.  Politikai  környülmények  ébresztették  ben- 
nök  a  nemzetiség"  becsülését  is ;  s  ez  a  polgári  életből 
a  művészibe  folyamlott  által;  ahonnan  leginkább  ők 
azok,  kik  a  művészetben  nemzetiséget  emlegetnek. 
Nem  így  más  népek.  Ezek  a  tulajdont  soha  el  nem 
hagyák  siklani. 

Tudós  Szontagh  úr  érzette  az  időnek  itt  lételét 
bennünket  is  figyelmeztetni  arra,  hogy,  ha  nem  aka- 
runk örökre  szolgai  mímelök  maradni,  mívésziségünk- 
nek  saját  charaktert  adjunk:  mely  más  bizonyosan 
nem  lehet,  mint  nemzeti.  Postulátumát  igazolnom*) 
kell:  de  a  németek  félreértéséből  tett  alkalmaztatásá- 
ban tévedni  látszik. 

Erdeklették  Aesthetikai  Leveleim,  ott  tudnillik, 
hol  a  charakter ékről  közönségesen  volt  szó:  hogy  a 
nemzetiség  egyik,  de  nem  egyetlen  alkotó  része  a 
charakternek.  Az  okos  állat  nem  csak  nemzet  tagja,  de 
vallásfelekezet  sorsosa  is,  legfőképen  pedig  ember,  s 
mint  ilyetén  (testalkotmány,  temperamentum,  nevelés, 
tudományos  és  szép-,  különösen  képző-mesterségi 
míveltség,  s  az  úgynevezett  kedvenc  hajlandóságok 
által)  tetemes  módosulásokat  szenved  charakter  ében. 
Ezen  okok  a  nemzeti  viszonyokra  keveset  hajtanak; 
sőt  inkább  a  lélekre  s  ez  által  az  emberi  actióra  oly 
megválasztó*)  befolyással  munkálkodnak,  hogy  mi- 


")  Értsd:  helyeselnem.  —  Új  jegyzet, 
')  Értsd :  döntő.  —  Új  jegyzet. 

dön  valaki  ezen  oldalról  lép  fel,  ha  az  actió  nemzeti 
tárgy  körül  nem  forogd  nemzetisége  sem  igen  fog  elé- 
tűnni.  Lehet  a  magyar  mint  philosophus  Locke  vagy 
Kantj  mint  poéta  Shakspeare  vagy  Petrarca,  mint  festő 
Rafael  vagy  Rubens,  mint  muzsikus  Mercadante  vagy 
Haydn,  vallására  Calvin  vagy  Manes,  szerelmében 
német  vagy  török,  önérzésre  spanyol  vagy  szláv,  con- 
versatióban  angol  vagy  francia,  erkölcseiben  ez  vagy 
az;  de  lehet  mind  ezek  mellett  magyar,  hónát,  polgári 
alkotmányát,  tisztes  ősi  szokásait  kedvelni  kész,  s 
kész  érettek,  ha  szükség,  meghalni  is ;  s  ki  tagadhatná 
hogy  az  ily  szívben  nemzetiség  és  magyarlét  buzog?! 

Melyik  charakter  az  a  Leányörzőhen,  vagy  akár- 
melyik újabb  vígjátékában  Kisfaludynak,  mely  a  maga 
belső  valóságából  a  magyar  nemzetiséggel  ellenkez- 
nék? vagy  amely  —  még  messzebb  menve  —  idegen 
nemzetiséget  involválna?  Kétlem,  hogy  ilyet  valaki 
kimutathasson.  Ez  pedig  elég. 

Ha  Kisfaludy  magyar  tisztviselőt,  kereskedőt, 
polgárt  vagy  parasztot,  mint  tisztviselőt  stb.  vinne  a 
színre,  akkor  lehetne  kérdezni:  Magyar  tisztviselö-e 
ez?  De  mikor  ő  a  magyar  földesurat,  például  Sziklá- 
sit  állítja  ki,  nem  földesúri  relátióiban,  hanem  csak 
mint  embert,  van-e  itt  helye  a  kérdésnek?  Nem  le- 
het-e a  magyar  földesúr  oly  elmés  mint  Sziklási?  nem 
szeretheti-e  gazdasszonyát  mint  Sziklási?  Vagy,  ha 
Kisfaludynak  tetszett  volna  Sziklási  nemzetiségére  is 
alludálni:  kelle-e  ezt  tennie?  S  mért? 

Conversátiói  darabban  elég,  legalább  ítéletem 
szerént,    midőn  a  charakter  az,  aminek  a  drámában 


r 

lenni  kellé;  s  midőn  az  tely-^  ^^gy  idö-y  rang-,  vagj 
nemzetbeli  eUenmondásokat  magába  nem  zár.  S  ta- 
lálhatni-e ily  képtelenségeket  Kisfaludy  miveiben? 
Ismétlenem  kell,  hogy  itt  conversátiói  darabról  van 
szó :  mert  a  históriai  dráma  és  szomorújáték  tárgyai 
más  világból  vétetnek,  s  természetök  szerént  külön- 
böző postulátumaik  vannak. 

Vígjátékban,  a  charaktereken  kivül,  még  a  con- 
versátíönak  módja  és  hangja  is  nagy  tekintetet  érde- 
mel. Bizonyos  nemzeteknél,  sőt  más-más  vidékeken 
is,  bizonyos  szokások  vannak  divatban.  Fenn  szoktak 
ezek  maradni  azok  között  is,  kiknek  lelke  a  nevelés 
következésében,  körüllévőiktől  különbözik.  így  van 
nálunk  is;  azon  néposztályoknál  tudniillik,  melyekre 
a  külföldi  színnek  kevesebb  befolyása  volt.  Midőn 
Kisfaludy  ily  körökben  múlat,  a  conversátió  is  valódi 
magyar.  Fájdalommal  kell  azonban  megvallanunk, 
hogy  saját  fenntebb  conversátiónk  nincs  is.  Uraink  s 
dámáink,  assemblékben  és  sétányokon,  concertokban 
és  játékszínben,  hol  a  nyelv  gazdagságot,  sokszínű- 
séget, hajlékonyságot,  udvari  formákat  nyerhetne, 
idegen  nyelvekkel  élnek,  vagy  ha  olykor  magyarul 
szólnak  is,  idegen  kitételekkel  hemzseg  beszédjök. 
Minekutána  immár  sajátságos  conversátiónk  nincsen, 
és  környülállásainknál  fogva  alig  is  leszen*):  kiváu- 
hatunk-e  olyant  művészünktől?  Conversátiói  nyelvet 
3b  költő  teremthet,  és  teremt  is:  de  a  társalkodás  tó- 
nusát csak  életből  másolhatja.   Amit  Kisfaludy  fíno- 


*)  Ezek  1829-ben  írattak.  —   Uj  jegyzet. 

mabb  házainkban  nem  lele^  tükre  vissza  nem  lökteti; 
s  ez  nem  az  ö  fogyatkozása.  Ha  ide  céloz  Szontag-h 
úr  a  magyar  élet  és  világ  alatt,   tisztelettel  elnémulok. 

Illik  még  az  actióról  is  szólanunk. 

Nem  értem  itt,  mely  charakterek  szabad  proflú- 
viuma;  mert  ami  a  charakterek  felöl,  mind  az  erről  is 
igaz;  hanem  azt,  mely  hazai  törvények,  locális  con- 
ventiók  által  módosul.  Erre  nézve  azon  darabokban 
szoktunk  vétkeket  találni,  melyek  másutt  nemzetiek, 
s  ügy  fordíttatnak  nyelvünkre,  hogy  minden  meg- 
marad, csak  a  személyek  nemzete  s  a  történet  helye 
nem.  Ezt  a  cikkelyt  a  két  Kisfaludyra  alkalmaztatni, 
úgy  hiszem,  szükségtelen;  egyéberánt  kérdezem:  sza- 
bad volna-e  nemzeti  actusokat  komikai  oldalaikkal 
színre  állítani?  S  azt  hiszi-e  Szontagh  úr,  hogy  Kis- 
faludy, ha  ezt  tenné,  nem  alkotna  magyar  világot  ? 

Szontagh  úrral  jószívűsége  s  hazafisága  azon 
kérést  téteti  érdemes  költőnkhöz,  hogy  térne  vissza 
amaz  útra,  melyen  Kérőit  teremte.  Figyelmeztetem  a 
kritikust  arra,  hogy  Mátyás  Deákban,  A  Hűség  próbá- 
jában, s  a  Csalódásokban,  magyar  világban  magyar 
élet  leheli. 

A  Nem  megy  ki  a  szobából  s  a  Korcsházi  vásár 
című  vígjátékok  is  arról  fogják  meggyőzni,  hogy  Kis- 
faludy a  jó  útról  soha  le  nem  tért:  csak  hogy  tudja 
Jiol  kell  valami,  s  hogy  nem  minden  kell  mindenütt. 


Toldy  Munkái.  Vm.  18 

ÓCSEH  LITERATÚRA*)- 


Prága,  augusztusban  1829. 

Hanka  Vencel  úr^  könyvtárnok  a  cseh  nemzeti 
múzeum  mellett^  a  cseh  régiségek  lelkes  és  érdemek- 
kel teljes  búvárja^  ismertetője,  a  meghatározott  órá- 
ban nyugtalanul  várt  bennünket,  előre  hallván,  mely 
részvétellel  forgattuk  tegnap  a  könyvtár  régiségeit,  s 
mennyi  mesterséggel  kellé  Dr.  P.  úrtól,  kit  az  ő  tá- 
vollétében kérénk,  hogy  a  bibliotheka  kincseivel  meg- 
ismertetne, minden  szót,  minden  legkisebb  felvilágo- 
sítást, minden  egyes  könyvdarabot  kicsikarni.  Üd- 
vözlése a  legnyájasabb  volt,  mint  sajnálkozása  a  leg- 
elevenebb, hogy  annyi  bajon  kellé  örömünket  P.-töl 
megvennünk:  s  nekem  barátságos  volta  elégtételt 
ada  a  nem  egészen  kellemetes  múlt  délutánért.  Első 
kérdésem  azon  két,  gót  betűkkel  elborított  táblát  illeté, 
melyet  a  falba  illesztve  lelénk  azon  garádicson,  mely 
az  ő  szállására  vezet.  Levezető  a  könyvtárba,  a  nélkül 
hogy  sejteném,  mely  öröm  vár  ott  készen.  A  két  tábla. 


')  Megjelent  a  Tud.  Gjüjt.  1830-ki  VI.  kötete  117—124.  II. 

melyet  az  úr  említ^  monda^  s  melyet  itt  lát  papirosra 
levéve^  a  Corpus  Christi  nevű  egyliáz  falából  vétetett 
ki.  Volt  négy;  ketteje  az  idő  zsákmánya  lett;  a  fenn- 
maradtak egyike  cseh,  másika  deák.  Emez  így  szól : 
„Anno  Domini  1437  feria  sexta  ante  Tiburcii,  Caesa- 
ris  officio  cum  legatis  Sigismundi,  lingvis  hic  quatuor, 
sincera  fides  sacramenti  bina  sub  specie  mundo  claruit 
sat  aperte,  et  sünt  catliolici  christiani  calice  potientes." 
Megütődtem  a  rossz  deákságon.  Hihető ,  monda 
H.  úr,  írója  hexametereket  akara  csinálni,  s  mind  a 
hexameter  mind  a  nyelv  rossz  leve.  De  melyik  az 
a  négy  nyelv?  ^ —  Megmondja  a  cseh  felírás  a  má- 
sik táblán.  Ezt  ily  formán  fordítva  dictálta  le  nekem 
H.  úr:  „1437-ik  esztendőben,  Zsigmond  császár  s  a 
bázeli  legátusok  parancsolatjára  ezen  templomban 
csehül,  deákul,  magyarul  és  németül  kihirdettetett, 
hogy  a  csehek  és  morvák,  kik  az  úr  testét  és  vérét 
mind  a  két  formában  veszik,  igaz  keresztyének  s  az 
anyaszentegyháznak  igaz  fiai.^*^  *)  Amely  kedvesen  le- 
pett meg  hazai  nyelvem  e  helyen,  oly  igen  kellé  egy- 
szersmind fájlalnom,  hogy  ezen  magyar  írott-emlék- 
nek a  XV.  század  első  feléből  hasonló  sorsa  lőn  mint 
sok  egyébnek,  mi  az  időnek  és  viszontagságainak  ál- 
dozatja lett.  Egyéb  hazai  dologgal  nem  örvendeztet- 
hetett meg  a  könyvtárnok;  mert  az  a  szépen  írt  s  a 
Mátyás  király  könyvei  módjára  bekötött  códex,  mely 
mint  a  benne  találkozó   címerből  láthatni,   hajdan  a 

*)  A  jelen  közlemény  ide'zte  ele'  azt  a  nagy  tollharcot 
^,A  prágai  táblák  ügyében,'^  mely  1834-ben  Horvát  István  ellen 
folyt  a  Kritikai  Lapokban.  —    Új  jegyzet. 

18* 

Zápolya  nemzetségé  volt^  s  négy  theologiai  értekezést 
foglal  magában,  deákul  van  irva. 

A  cseh  literatúra  régiségeit  tudakolván,  a  nem- 
zetet e  tekintetben  gazdagabbnak  találtam  mint  ami- 
lyennek előre  képzeltem.  Közlöm  itt  azokat  sorban, 
mint  zsebkönyvemben  fel  vannak  jegyezve. 

X.  század.  Egy  levél,  melyen  evangéliumok  ol- 
vastatnak. 

XII.  század  elejéről,  úgymint  1102.  esztendőből 
egy,  nagy  fólió  formában,  pompásan  irt  s  igen  jól 
megtartott  deák  szótár:  ,,Mater  verborum"  cím  alatt,, 
nagy  részt  német  és  cseh  magyarázattal. 

XIIL  század.  Egy  víg  énekesjáték  töredéke;  te- 
szen  nyolcadrétben  hat  levelet.  A  darab  dialógusok- 
ban vagyon,  és  scénákra  felosztva;  oly  tréfákkal,  me- 
lyeket a  tisztes  fül  nem  szeret.  Cime  „A  kuruzsló" 
lehetett. 

Nagy  Sándor  tettei  versekben. 

Négy  kisded-nyolcadrét  levél,  melyen  egy  diéta 
verses  leírása  végződik^  és  ,^Lihussa  Ítélete'^  című  ének- 
nek egy  nagy  része  találtatik.  Vannak,  kik  ezt  a  X. 
századba  teszik  vissza. 

Végre  a  híressé  lett  Königinhófi  kézirat'.  Kralo- 
dworsky  Rukopis,  melyről  alább  leszen  még  szó. 

XIV.  század.  Néhány  legendák. 

Két  epikus  költemény  töredékei. 

Egy  verses  töredéke  a  római  történeteknek  illy- 
riai  betűkkel,  IV.  Károly  idejéből,  ki  az  Emaus  klast- 
romba Prágába  több  illyriai  papot  tett  által. 

A  legrégiebb  cseh  nyomtatvány  a  trónjai  vesze- 
delmet adja  elö^  s  1468-baii  került  ki  egy  csehországi 
műhelyből^  hol^  az  bizony  talán ;  4-edrétben.  A  második 
kiadás  1488-ból  való.  Az  első  nyomatott  cseh  biblia 
Prág-ában  jött  ki^  az  Óvárosban,  1488.  fol.;  második 
kiadása  1489-ben  Kuttenbergában.  Irigyelve  nézeget- 
tem a  cseh  nemzetnek  ilyen  kincseit. 

Dr.  de  Carro,  e  század  elején  a  himlőoltásnak 
Ausztriában  érdemes  terjesztője  (kit  későbben  Carls- 
bádban  láttam),  Lobkovicz  hercegnek  a  carlsbádi 
gyógyvizekre  még  IV.  Károly  alatt  deákul  írt  szép 
epigrammáját  lefordíttatta  több  nyelvekre  —  s  ezek 
közt  magyarra  is.  A  könyv,  mely  épen  ekkor  jőve  ki, 
kezünknél  volt.  Kérésemre  H.  úr  felolvasta  a  cseh 
fordítást,  mely,  mint  az  eredeti,  hexameterekben  van. 
Csudálkoztam  a  zordonnak  képzelt  nyelv  jó  zengésén, 
mely,  valamint  a  mienk  is,  tiszteli  a  posítiót.  Én  a  Ka- 
zinczy fordítását  olvastam  viszont,  és  sem  a  könyv- 
tárnok, sem  kísérőm,  egy  mívelt  prágai  lakos,  nem 
tagadhatták  gyönyörű  hangját.  Most  a  Kralodworskai 
kéziratból  olvastattam  fel  néhány  trochaeust.  A  mér- 
ték itt  szabadabb,  s  így  a  hang  is  kevesbbé  sima  volt. 

De  hagyj  térjek  vissza  a  kétszer  említett  kéz- 
írásra. Első  ami  szemembe  tűnt,  midőn  megérkezé- 
sem után  az  általam  ismert  Weber  könyvárosnál  be- 
szélek, egy  ily  című  újonan  megjelent  könyv  vala: 
„Königinhofer  Handschrift.  Sammlung  altböhmischer 
lyrisch-epischer  Gesaenge,  nebst  andern  altböhmi- 
schen  Gedichten.  Aufgefunden  und  herausgegeben 
von  W.  Hanka  etc.  Verteutscht  und  mit  einer  histo- 

risch-kritischen  Einleitung-  versehen  von  W.  A.  Swo- 
bocla^  k.  k.  Humanitaets-Professor."  Prag  1829.  8r. 
Hanka  úr  t.  i.  1817-ben  öszszel  Königinhof  városában 
egy  barátjánál  múlatván,  azt  hallá  egyebek  közt,  hog-y 
az  eg-ybáz  tornya  valamelyik  boltozatjában  a  chóriis 
alatt  sok  nyilak  hevernek  a  Zsiska  pusztításainak  e 
városra  nézve  is  igen  bús  idejéből.  Elmegy  azokat 
látni;  s  amint  sorra  nézi,  néhány  pergament  levélre 
akad,  melyen  deák  írást  gondolt  észrevenni.  De  a 
templom  világosabb  helyén  csehnek  leli,  s  tartalmától 
eltelik  lelkesedéssel.  A  városi  tisztek  s  más  mível- 
tebbek  körében  felolvassa  az  első  töredéket:  minde- 
nek el  vannak  általa  ragadtatva,  a  felfedezett  kézirat 
a  feltaláló  birtokává  tétetik,  ki  azt,  Prágába  visszatér- 
vén, a  nemzeti  múzeum  kincsei  közé  teszi  le;  hol  né- 
kem örömöm  volt  azt  látni  —  félig  irigyelve,  és 
óhajtva,  lenne  közülünk  is  valakinek  szerencséje  ily 
nemzeti  dicső  maradvány  felleléséhez  a).   Vagyon  pe- 


a)  Csak  az  kételkedik  benne,  hogy  a  XVI.  század  előtt 
is  felesen  készültek  magyar  kéziratok,  ki  nem  tudja,  mely  sorsa 
volt  a  kéziratoknak  más  országokban  is,  s  nem  gondolja  meg, 
mely  viszontagságokon  ment  keresztül  édes  hazánk.  Mindazáltal 
úgy  hiszem,  hogy  még  sokat  feltalálhatnánk  ott  is,  hol  legke- 
vesebbé reménylenök,  ha  valamivel  szemesebbek  volnánk.  Meny- 
nyi heverhet  még  némely  collegiumaink,  klastromaink,  régi  plé- 
bániáink nagyobb-kisebb  könyvtáraiban,  a  nemzetségek  archí- 
vumaiban, régi  könyvek  tábláján  —  (ne  hagyja  magát  senki  a 
gót  betűktől  eltévesztetni!)  —  s  még  oly  helyeken  is,  amilyenen 
Hanka  tette  nevezetes  felfedezését,  —  volnánk  csak  kevesbbé  in- 
dolensekf  —  s  jutna  eszünkbe  nemzeti  becsületünk  i\gye  min- 
den mohos  fal  látásánál,  mely  alatt  gondatlanul  elballagunk. 


ÓCSEH  LITERATÚRA;  279 

dig  a  kézirat  12d-rétben,  g-öt  betűkkel  igen  csinosan 
irva^  s  áll  14  levélből^  melynek  ketteje  két  hosszas 
szelet  csak^  és  nyilak  szárnyául  szolgált,  mint  H.  úr 
beszéllé.  Illő  emlitenem  —  mert  a  nyomtatott  könyv- 
ben nincs  említve ;  —  hogy  Dobrowsky,  ez  a  csehek 
Révaija,  a  kéziratot  1290 — 1310  esztendők  közé  teszi 
azon  megjegyzéssel,  hogy  későbbi  időből  az  semmi 
esetre  sincsen.  Egyetértek  én  is  Swoboda  úrral  abban, 
hogy  a  nagy  Ottokár  alatt  valamely  kedvellője  a  cseh 
költésnek,  látván  az  idegenség  elhatalmazását,  gyüjté 
öszve  ezen  énekeket,  hogy  el  ne  vesznének.  Mert 
hogy  az  egy  nagy  gyűjtemény  volt,  mutatják  a  fellelt 
töredékek  címei  p.  o.  „kezdődik  a  harmadik  könyv 
26.  cikkelye  a  szászok  veszedelméről";  vagy:  „kezdő- 
dik az  énekek  harmadik  könyvének  28.  cikkelye"  stb. 
Minden  cikkely  több  darabot  foglal  magában ,  kivált 
a  nagyok  közül  is.  Némely  darabok,  mint  a  cseh  kri- 
tikusok magok  vallják,  nem  sokkal  régiebbek  a  kéz- 
iratnál; de  hogy  többen  igen  is  régiek  s  még  a  nem- 
zet pogányléte  idejéből  valók ,  mint  p.  o.  Záboj, 
Csesztmír,  minden  aki  ilyenekben  egyáltaljában  jára- 
tos, megfogja  engedni  egy  elolvasás  után.  „A  Szarvas" 
című  darabnak,  mely  a  Kralodworskai  kéziratban  ta- 
láltatik, Zimmermann  úr  egy  még  a  XIII.  század  kö- 
zepéből való  példányát  bírja. 

Foglalatja  a  fennmaradt  kéziratnak  ez:  I.  Epi- 
kus énekek :  a)  Zdhoi,  b)  Csesztmir,  c)  Ludizse  és  Luhor^ 
d)  Jaroszlav  (ez  nem  sokkal  lehet  régiebb  mint  a 
kézirat,  mert  a  tatárjárást  énekli  meg  Moráviában. 
A  cseh  Jaroszlav,  minekutána  a  mongolok  a  mi  ha- 

zánkat  pusztították  volna*),  őket  Morvaországban 
megverte.  Ez  a  négy  darab  a  leghosszabb.  Az  első  tíz 
lapot  tölt  be,  a  második  nyolcat  stb.  e)  Benezs  Her- 
manov,  f)  Ztyhony^  g)  Oldrik  és  Jarmir,  h)  A  szarvas. 
—  II.  Hat  dal.  Toldalék  gyanánt  még  járulnak  ezek- 
hez: egy  kilenc  versből  álló  töredék,  melyet  a  cseh 
tudósok  egy  országgyűlés  leírása  végének  tartanak ; 
én  pedig  versbe  szedett  törvényeknek  bátorkodom 
tartani;  —  és:  Libussa ítélete ;  melyeknek  eredeti  kéz- 
iratokat, mint  felébb  említem,  hasonlókép  a  múzeum 
könyvtárában  láttam,  s  némelyek  a  XI.  századba  tesz- 
nek; végre  két  szerelemdal. 

A  cseh  nemzetnek  egynél  több  oka  van  mind 
ezen  régiségeinek  örülni.  Ha  azok  kevesbbé  szépek 
volnának  is,  még  sem  szűnnének  meg  egj  hajdani, 
erővel  teljes  nemzeti  élet  tanúi  lenni,  tanúi  annak, 
hogy  a  nemzetnek  voltak  dalosi,  hogy  a  nemzet  irt. 
De  fő  becsök  poétái  beesőkben  áll.  Az  eposzi  darabok- 
ban a  történetek  nem  úgy  vannak  előadva,  mint  azo- 
kat historikus  adja,  hanem  mint  a  költő  énekli  meg. 
Lelkesedett  erő  lep  meg  bennök,  s  egy  nagynemű 
simplicitás,  milyent  csak  a  legjelesb  népköltöknél  le- 


*)  Egybegyüle  gyorsan  a  magyarság, 

Gyorsan,  jó  fegyverrel  felruházva. 
Mégis  hasztlan  volt  nagy  bátorsága 
Hősi  szíve,  és  merész  csatája. 
A  tatárok  serge  tört  közébe, 
Széllelverte  a  kemény  hadat,  s  hajh! 
Országszerte  minden  pusztaság  lön. 

125.  1. 

lünkj  például  Homernál.  Akik  azokat  énekelték,  hő- 
söknek kellé  lenniök  szívben  és  erőben. 

A  dalokban  ugyanazt  a  gyengéd  és  sajátságos 
kedves  formát  leljük  fel,  melyet  a  szerbus  dalokban. 
Itt  is  a  két  nemzetnek  egy  közönséges  törzsökére,  a 
szlávra,  ismerünk. 

Örömmel  emlité  Hanka  úr,  hogy  ezen  régiségek, 
melyeket  először  még  1819-ben  adott  ki,  ugyan  Swo- 
boda  fordításával  a  külföldön  szerencsét  csinálának. 
Goethe  és  de  la  Motte  Fouqué  magasztalva  szóltanak 
felölök;  Siskow  oroszra,  Kucharsky  és  Brodzinsky 
lengyelre  tették  által,  Bowring,  úgy  mond,  London- 
ban, egy  angol  fordítással  foglalatoskodik.  Sőt  már 
sajtó  alatt  van  —  mondám  —  mint  magától  tudom 
Bowring  úrtól. 

Figyelmetessé  akartam  tenni  hazámfiait  is,  kik 
a  középkor  maradványaiban  gyönyörködnek,  ezen 
gyűjteményre,  mely  méltó  volna,  hogy  legalább  néme- 
lyek lefordíttatnának  belőle.  A  hozzá  vetett  német 
fordítás  annyira  szóhoz  tapadó,  s  e  mellett  oly  hív  a 
tónusban,  hogy  az  után  is  megtörténhetik  az  általtétel. 

Közlök  egyúttal  egy  deák  éneket  Húsz  János- 
hoz, melyre  egy  régi  códex  végén  akadtam,  ugyan 
Csehországban  *).  Én  úgy  tekintem  mint  egy  a  kor 
lelke  históriájához  tartozó  documentumot**). 


*)  Igen,  miután  Hanka  megmutatta.  T.  i.  azon  időben, 
mikor  én  először  jártam  Prágában,  a  censúra  oly  szigorú  volt 
a  huszitismus  emlékei  irányában,  miszerint  azt  H.  nem  hogy  ki- 
adását csak  megkísérleni  bátorkodott  volna,  hanem  titokban  is 
tartotta,    s    velem     egyedül     mint     magyarral,    és    ki    magát 


282  ÓCSEH  LITERATÚRA. 

Hymmis  rliythniicus 

in  die  ***)  Joannis  Hus,  sancti  Christi  Martyris. 

Pange  lingua  gloriosi 
Praelium  certaminis, 
Quo  bellantur  studiosi 
Vi  divini  Numinis, 


egy  könyvével  nála  bemutatván  („Blumenlese  aus  Ungrischen 
Dichtern")  némi  bizalmát  megnyerni  szerencsés  volt,  merte  azt 
nagy  titokban  láttatni.  Ajánlkozásomat  mindazáltal,  hogy  azt 
Magyarországon  kiadom,  örömmel  vette,  de  azon  kikötéssel,  hogy 
nevét,  mint  közlőét,  mélyen  elhallgassam,  söt  hogy  azt  mint 
saját  felfedezésemet  adjam.  Ki  is  jött  az  a  Tud.  Gyűjteményben,  s 
ím  Csehország  nem  lett  huszitává!  tán  mert  a  Tud.  Gy.  nem 
hatott  a  jó  csehek  közé.  Quantum  in  rebus  inane!  —  De  több 
az,  hogy  Hanka  szerint  a  XVIIL  század  elején  még  a  Moldva 
hídján  állott  Húsz  koszobrát  egy  szép  reggel  a  Húszhoz  hív 
prágai  nép  egy  „Pomuk  János"  addig  ismeretlen  szentnek  szob- 
rával pótolva  találta;  s  hogy  attól  fogva  terjesztetett  egyszerre 
a  Joannes  Nepomucenus-féle  mesécske,  melyről  azelőtt  nem  tu- 
dott senki  semmit.  —  János  kell  nektek,  egy  szent  János? 
íme  egy  olyan,  egy  igazi  szent!  S  a  nép  végre  is  hozzá  szokott, 
miután  neki  erről  prédikáltak,  neki  egyházakat  dedicáltak,  ol- 
tárokat emeltek,  keresztmeneteket  rendeztek,  imákat  és  éneke- 
ket terjesztettek,  mindenfelé  képeit,  szobrocskáit  állították  fel 
stb.  Ezt  is  nagy  titokban  közölte  az  öreg  úr,  s  én  teljes  discre- 
tióval  hallgattam  míg  élt;  s  most  is,  midőn  vele  már  nem  com- 
promittálom,  csak  ad  aniicas  aures  mondom  el  a  —  különben  is 
már  tudva  levő  történetecskét  —  a  boldog  censúrai  kor  emlé- 
kezetére. —   TJj  jegyzet. 

**)  Nem  tudván  megjelent-e  az  azóta,  hadd  tartsa  meg 
a  szép  ének  a  helyét  itt  is.  —   Új  jegyzet. 

***)  Az  a  régi  cseh  kalendáriom  szerint  július  6-ik 
napja  volt. 

Contra  dolos  criminosi 
Ac  perversi  agminis. 

Virum  gignit  virtuosura 
Boemorum  regio, 
Castum,  pium,  fructuosum 
Suo  fovet  gremio, 
Viva  fide  animosum 
Transmittit  concilio. 

Vbi  legis  veritatem 
Forti  mente  profitens, 
Tectam  cleri  vanitatem 
Voce  clara  detegens, 
Ac  vivendi  puritatem 
Per  scripturas  asserens, 

Tamquam  pravus  condemnatur 
Verus  a  fallacibus ; 
Vinclis  diris  mancipatur 
lustus  a  scelestibus ; 
Sanctus  igne  coDcreraatur 
Saevis  a  tortoribus. 

Sic  fidelis  coronatur 

Servus,  vitae  laurea, 

Et  honore  sublimatur 

In  coelorum  patria. 

Qui  triumphat  dum  luctatur 

Mundi  cum  raalitia. 

Patri  sumrao  atque  Nato 

Laus  sit  et  impérium, 

Ac  Spiritui  beato 

VLtra  aevi  terminum, 

Qui  fideli  tribulato 

Suum  donat  gaudium  Ámen. 

XII. 

AURÓRA" 

1830-ra.  *) 


I.  Serdülő  literatúrában,  milyen  a  miénk^  azt 
kérdezzük  méltán  minden  jelenetnél:  haladtunk-e  ez 
által  is,  és  mikép?  mert  hol  nincs  haladás,  hátrálás 
vagyon,  mivel  az  idő  soha  meg  nem  áll,  s  hol  vele  elő 
nem  megyünk,  minden  perccel  messzebb  és  messzebb 
elmaradunk  tőle.  Ezt  a  kérdést  tettük  mi  magunknak 
másutt  is,  hol  a  hely  tisztünkké  tette  Kisfaludy  Ká- 
roly évi  gyűjteményéről  szólanunk:  s  mivala  véleke- 
désünk, tudják,  kik  aesthetikai  vizsgálatok  olvasásá- 
ban gyönyörködnek.  Nyelvünk  szokatlan  gazdagság- 
ban jelent  meg  benne  s  mind  nagyobb  könnyüségben, 
poétikánk  soha  új  formák  nyeresége  néllíül  nem  ma- 
radott; költői  literatúránk  pedig  az  utolsó  évtizedben 
majdnem  egyedül  ezen  kútfőből  szedte  minden  gyön- 
gyeit. Ezeket  csak  az  nem  tudja,  ki  annyira  szeret 
függeni  valamely  választott  halványán,  hogy  új  ér- 
dem előtt  szeme  pörökre  behunyt;  vagy  kinek  szeme 

—  sokszor  szíve  —  fáj  a  nap  világában.  Amazok  a  va- 
kok; ezek  a  g-yengék^  vagy  —  nem  hívek. 

De  az  Auróra  legújabb  kötete  korántsem  lép  fel 
azon  belső  pompával,  melylyel  talán  minden  korábbi 
évfolyamataij  mert  szűkebb  körben  mozog.  Nem  kö- 
zöl tudnillik  annyifélét  mint  egyébkor,  s  nem  közöl 
nagyobb  munkákat.  Azonban  e  mellett  még  nem  sza- 
bad megállanunk.  Lehet  haladni  így  is;  s  történt-e  ez 
itt,  erre  szándékunk  felelni. 

Midőn  oly  almanachról  van  szó,  mely  nem  csak 
a  művészek  és  értők  számára  készül,  hanem  ezekére 
és  az  egész  publicuméra  egyszersmind,  mint  az  Au- 
róra, ezt  mindenkor  kétféle  szempontból  illik  tekin- 
tenünk. Másutt,  hol  a  literatúra  már  elérte  arany- 
korát, hol  minden  mívelt  olvasónak  ugyanazon  postu- 
látumai  vannak,  ez  nem  szükséges,  és  vajha  nálunk 
sem  volna:  de  eddig  még  így  lévén,  úgy  hiszem  di- 
csérettel és  hálával  tartozunk  a  kiadónak,  amiért 
gyűjteményét  úgy  igyekszik  populárissá  tenni,  hogy 
a  mesterség  embere  is  elégtételt  leljen  ízlésének.  E  te- 
kintetben a  jelen  kötet  a  legkitűnőbb;  s  mely  érdem 
az :  az  olvasókat  mind  inkább  egy  zászló  alá  gyűjteni, 
fejtegetni  nem  szükség. 

II.  A  prózában  írt  darabok  közt  ismét  Kisfaludy 
Károly  egy  új  vígjátéka  az,  mely  méltó  hogy  legeiül 
neveztessék.  Három  egyszerre  egy  felv.  210 — 261.  1. 
A  ház  feje  Lorányi  tanácsosné  „ő  méltósága,  egy  igen 
gazdag  asszony,  de  jó  asszony,  kevély,  mindég  őseit 
emlegeti,  de  jó  asszony,  fösvény,  de  jó  asszony;  szün- 
telen morog,  de  jó  asszony",  falun  lévő  kastélyában 

„mely  árokkal,  meg*  eg-y  nagy  fallal  van  bekerítve  — 
hajdan  vár  lehetett,  egy  kapuja  van,  de  ott  is  széles 
izmos  hajdú  áll",  őrzi  Adélt,  öcscse  leányát,  ki  „árva, 
de  idővel  nagy  birtokok  örököse,  s  jó  teremtés,  úgy 
nőtt  fel  mint  virág  a  völgyben;  többnyire  jó  kedvű,  a 
világot  nem  ismeri,  ritkán  távozik  innen,  legfeljebb 
egj  ugrásra  a  városba  megy  vásárlani."  Ilyen  alka- 
lommal szemébe  tűnt  Orminak,  egy  fiatal  virgonc  úr- 
finak; ki  is  kitanulván  Adél  környülményeit  s  tömlö- 
cét,  hogy  a  pénzt  a  leánynyal  elvehesse,  cselt  kohol. 
A  tanácsosné  t.  i.  kastélya  parkjában  egy  remetét 
tartott  el,  „mert  ily  ruhában  valami  különösség  fek- 
szik, s  a  régi  korba  varászolja  vissza,  melyben  ősei 
éltek'-''.  Az  öreg  épen  az  örökkévalóságba  vándorolt,  s 
Ormi  mint  remete  jelenik  meg,  s  engedelmet  kér,  és 
nyer  is,  a  megholtnak  palotáját  elfoglalni;  mely  „szűk 
ugyan,  de  sötét,  s  a  társaság  benne  szúnyog  és  pók, 
az  ékesség  halálfő".  Míg  készült  új  szállásában  letele- 
pedni, nem  kis  meglepetésére,  egj  más  szerencseva- 
dász is  megjelenik  hasonló  céllal  és  mesterséggel, 
mely  találkozás  a  legvígabb  scénákra  ád  alkalmat,  s 
a  dráma  csomóját  szövi.  Balkay  —  ez  a  vágytárs  neve 
—  hasznosnak  találja  a  vélt  confrátert  titkába  avatni, 
hogy  általa  levélkéjét  a  szép  kisasszony  kezéhez  jut- 
tathassa. Ez,  hogy  az  alkalmatlan  suhancot  lerázza, 
Adélnak  felfedezi  Balkay  csalárdságát,  annak  haszon- 
lesésből koholt  plánumát,  s  készül  a  maga  „egyedül  a 
lyányka  jó,  ártatlan  és  mennyei  szívére"  való  vágyó- 
dását megvallani,  midőn  az  urasági  vadásztól,  Lajos- 
tól ömledezéseiben  félbe  szakasztatik.  Ez  nagy  baj ;  s 

hogy  ismét  ne  történhessék,  Ígérettel  és  pénzzel 
(mely ly el  Balkay  őtet  akarta  megvesztegetni)  igyek- 
szik a  maga  részére  megnyerni  Lajost,  ki  kétértelmű 
szavakkal  mindent  megigér.  De  íme  a  tudva  lévő  le- 
vél, melyet  Adél  Ormi  tanácsára  nénjének  általadott, 
feltárja  Balkai  titkát ;  a  tanácsosné  dúl-fúl,  hogy  a 
helyett,  hogy  illő  pompával  nézte  volna  meg  Balkay 
uram  a  háztüzét,  s  ö  minden  becsülettel  tudatta  volna, 
hogy  a  leány  már  nem  eladó  stb;  Ormi  pedig,  hogy 
az  asszonyság  bizodalmát  annyival  nagyobb  mérték- 
ben megnyerje,  nem  kis  méltósággal  papol  e  világ 
erkölcstelensége  ellen:  midőn  Lajos  a  második  reme- 
téről is  levonja  az  álorcát,  s  ez  által  a  kegyelmes  asz- 
szonyt  úgy  lekötelezi,  hogy  ez,  tökéletes  megelége- 
dése kinyilatkoztatásául,  nem  kételkedik  neki  kezét 
nyújtani  ezen  szavakkal:  „ím,  csókold  meg  kezemet; 
én  kegyelmes  asszonyod  maradok".  De  az  a  kegyel- 
messég csakhamar  dühre  változik  által,  midőn  Lajos, 
itt  vélvén  lenni  a  szerencsés  pillantatot,  a  kisasszony- 
hoz való  szerelmét  (mely  azonban  a  kisasszony  előtt 
sem  titok,  sem  botránkoztató  nem  vala)  kivallja.  Most 
negyedszer  változik  a  scéna,  mert  Lajos  mint  jegyese 
lép  fel  Adélnak,  ki  útjáról  előbb  visszatért,  s  a  vadász 
képe  alatt  akarta  mátkája  lelkét  kitanulni;  s  most 
Lorányiné  nem  titkolhatja,  hogy  mindég  gyanította 
fentehh  származását!  S  így  három  egyszerre!  mint  a 
cím  mondja;  de  a  két  remete  nőszőből  nászok  lettek; 
a  vadászból  vőlegény. 

Tehát  ismét  álruha,  elzárt  mátka,  utazó  vőlegény 
stb!    Igen;   de  ezek  voltak,  mióta  vígjáték  íratott,  s 


288  AUfiÓKA  1830-RA. 

lesznek,  míg  íratni  fog.  így  van  az  az  életben  isf 
ugyanaz  előkerül  ismét  és  ismét  mind  örökké:  csak 
hogy  tán  soha  nem  ugyanúgy.  A  hogyan  teszi  a  kü- 
lönbséget valamint  az  életben,  úgy  a  müvészségben 
is.  De  a  szövevény  elmés,  figyelmet  feszítő;  a  situá- 
tiók  komikumok ;  a  katastroph  ezekből  a  legtermé- 
szetesben  fejlik  ki;  a  dialóg  könnyű,  sebes  és  elmés; 
a  charakterek  —  ha  charakterről  ily  szűk  korlátok 
közt  szó  lehet  —  consequensek  s  eléggé  változatosak,  s 
amit  Kisfaludynál  eddig  is  többnyire  feltaláltunk, 
egészen  az  életből  vannak  véve,  s  túlcsapás  nélkül  is 
komikával  teljesek.  Ki  fordult  volna  meg  oly  keveset 
a  világban,  hogy  egy  Lorányinét  p.  o.  ne  ismerne. 
Ezzel  van  pedig  motiválva  a  remeteruha  is.  Hogy  az 
így  van,  igen  jól  van;  de  —  általában  legyen  mondva 
• —  a  víg  Músa  magának  e  tekintetben  sokat  engedhet 
meg;  s  amely  intrígek  másutt  merészek,  sőt  tilosak 
volnának,  neki  szükségesek.  Hasonló  szabadsága  van 
még  a  charakterek  és  dialóg  dolgában  is,  hogy  célját 
azonnal  elérje.  Amely  vígjáték  t.  i.  első  látás  vagy  ol- 
vasásra meg  nem  nevettet,  azt  másodszor  úgy  sem 
fogja  tenni.  Ftí?u',  mez.' Thalia  választott  szava.  Ebben 
fekszik  egyik  fő  különbsége  a  komoly  drámától;  ez 
ritkán  teszi  egyszerre  az  irányzott  hatást,  mert  éhez 
több  kell  mint  csupa  felfogás.  A  tragédiában  az  olvasó 
szelleme  is  munkás,  a  vígjátékban  inkább  szenvedőleg 
vagyon;  szereti  magát  a  szabad  Músától  szabadon  ide 
s  oda  ragadtatni,  csakhogy  meg  legyen  nevettetve.  In- 
nen vagyon  az,  hogy  a  vígjáték  hatása  is  mindég  egy- 
formább a  legnagyobb  publicumra  is :   midőn  a  tra- 

gédia  majdnem  minden  egyes  emberben  különböző- 
képen  munkálkodik^  amint  t.  i.  valaki  tehetsége  s  mi- 
veltsége  szerint  ezt  vagy  azt  magában  reproducálni 
tudja;  amint  mélyebben  látni  tanult^  vagy  a  felületen 
szokott  úszni  s  így  a  legnagyobb  szépségeken  is  több- 
nyire elsíklik.  A  felebbiekben  fogja  találni  mentségét 
Adél  cliaraktere  is,  ha  valaki  abban  megütköznék, 
hogy  ö  vadásznak  gondolt  vőlegényét  mint  vadászt 
is  tudta  szeretni,  ámbár  nénje,  ki  mindég  őseit  szám- 
lálgatta, rá  befolyás  nélkül  nem  lehetett.  De  ez  a  kör- 
nyülmény  még  ezt  nem  teszi  lehetetlenné :  s  ez  a  víg- 
játékban elég,  ha  célhoz  segít.  —  Az  öreg  Márta  egy 
oly  charakter,  mely  Kisfaludy  vígjátékaiban  mintegy 
álló  cikkely.  De  az  ő  komikai  ere  mindég  új  kedves- 
séget kölcsönöz  nekik;  s  ilyenek  ezenfelül  vannak 
minden  költőknél,  s  egyébként  nem  is  lehet.  Sehol 
nem  lelünk  nagyobb  analógiát  az  életben  sem,  mint 
az  alárendelt  személyekben.  —  En  azt  hiszem,  egy 
felvonású  vígjátékban  három  individualitással  mindég 
beéri  a  költő. 

III.  Az  elheszéllő  nemből  közlött  darabok  közül 
kettő  a  vígak  közé  tartozik.  A  bal  eset  jól  esett  (113. 1.) 
csak  egy  scénának  festése,  de  igen  szerencsés.  Az  a 
legkomolyabb  ajkaktól  is  kivív  egy  pár  mosolyt.  Az 
első,  mely  sokkal  nagyobb:  ,^Nem  az  volt  kit  gondol- 
tam^'' (45. 1.),  legalább  igen  jó  zsebkönyvi  darab.  Szer- 
zője Kovács  Pál  magát  eddig  némely  kisded  vígjáté- 
kai, vagy  inkább  drámai  formába  öltöztetett  tréfái  s 
egy  pár  elbeszéllés  által  tette  észrevehetővé,  melyek, 
ha  pályáját  elmélkedve  folytatja,  jó  munkákat  ígérnek. 

Toldy  Muukái.  VIII.  19 


290  AURÓRA  1830-RA. 

Az  élet  derültebb  oldala  felfogásának  talentumát  tőle 
meg  nem  tagadhatni^  valamint  egy  bizonyos  ügyessé- 
get és  könnyűséget  sem  a  két  említett  formában,  csak 
el  ne  bagyja  magát  soha  tévesztetni  ezen  veszedelmes 
könnyüség  által,  mely  épen  oly  könnyen  vezethet  szé- 
lességre, mint  mesterkélésre  annak  nem  bírása.  A 
tartalom  (vagy  amit  a  német  Gehaltnak  nevez)  nem 
jő  gond  nélkül;  s  épen  azon  dolgozások,  melyek  csak 
iji^j  becsesek,  ha  a  Músa  kész  ajándékainak  látszanak 
lenni,  kívánják  meg  nagyon  is  a  szorgalmas  elmélke- 
döt  s  a  törlő  kezet.  Ebbeli  munkákra  nézve  nálunk 
mind  eddig  csak  Kisfaludy  Károly  lehet  a  készülők 
példánya.  De  e  mellett  emlékeztetjük  Kovács  urat 
más  nemzetbeli  írókra  is;  s  ezen  kívül  arra  is,  hogy  a 
nyelv  correctiója  oly  dolog,  melyről  valamely  litera- 
túrát  megítélni  szokás.  Míg  íróink  nagyobb  száma  ezt 
elégképen  nem  méltatja,  el  kell  pirulnunk  könyveink- 
kel a  külföld  előtt.  A  többi  mívelt  nemzeteknél  senki 
nem  mer  nyomtattatni  semmit,  ki  nem  ismeri  a  gram- 
matikát. Ezen  annyiszor  ismételt,  de  még  most  sem 
szükségtelen  intésünk  azonban  Kovács  úrnak  nem 
annyira  jelen  való  közlését  illeti,  hanem  inkább  a  ko- 
rábbiakat, s  itt  közönségesen  van  elmondva.  —  Bajza, 
ki  eddig  mint  lyrai  költő  és  aesthetikus  díszlett  lite- 
ratúránkban,  itt  q^j  nem  egészen  ismeretlen  történe- 
tet mint  népregét  ad  elő.  Mily  szerencsés  feltalálással 
és  vonzó  szövevényben,  azt  érzi  az  olvasó;  de  mely 
ritka  bájú  és  példás  nyelven,  azt  elhallgatnom  nem 
lehet,  mert,  úgy  látszik,  az  ilyest  kevesen  szokták 
észre  venni.    De  lehet-e  egy  kertészlyány  kának,  oly 


AURÓRA  1830- RA.  291 

régi  időben,  amilyen  a  nagy  Lajosé,  írástudást  tu- 
lajdonítani, ha  népregében  is  *) ;  vagyis  a  históriai 
igazság"  mennyiben  érdemli  a  költő  figyelmét,  az  oly 
kérdés,  milyet  épen  Bajzának  a  legnagyobb  jussal 
tehetünk.  —  A  babona  (Lné)  jól  elmondott  népmonda. 
A  magyar  bujdosó  valami  mindennapi.  Már  szeretnénk 
mást  is  hallani.  Judit  (159.  1.  Novella,  R.-töl)  tele  van 
első  rangú  momentumokkal.  Gazdag  leleményü  ér 
vonul  keresztül  az  egészen;  mindenütt  egy  szerencsés 
festői  kéz,  mindenütt  a  legpittoreszkebb  scénák.  De 
sok  marad  fedve,  aminek  kifejlését  vártuk  és  kíván- 
tuk; s  a  darab  skizze  inkább,  mint  kész  munka.  Ez 
az  egy  az  a  többiek  közül,  mely  előadásánál  fogva 
populáris  nem  lehet.  —  A  lelkes  gróf  Mailáth  János 
e  címkép  mellé  adá  Zrínyi  Ilona  lelkesen  írt  életét. 
De  térjünk  a  kötött  beszédbeli  munkákhoz. 

IV.  A  komoly  balladában  vagyon  egy  neme  az 
előadásnak,  melyet  a  nagy  stílus  nevével  jegyezhetünk 
meg  legjobban.  Az  elkerül  minden  ékességet,  minden 
aprólékos  kirajzolást,  képei  egy,  fekete  feneken 
(Grund)  kevés,  de  erős,  de  élesen  meghatározott  vo- 
násokkal, kiszökő,  merész  színekkel  festett  képekhez 
hasonlítanak.  A  munkálkodó  elementumok  itt  a  con- 
trast,  s  ez  által  viszonos  emelése  a  masszáknak,  A  tör- 
ténet sebes ,  a  nyelv  elharapott  rövid ségü,  éhez  ké- 
pest a  vers  is  ilyen.   Ily  stílusban  van  Kisfaludy  Ká- 


*)  Epén,  és  csak  is,  népregében,  mely  nem  ügyel  a  kor 
^ostümjére,  hanem  minden  eszközt  naiv  szabadsággal  felhasz- 
nál, mi  céljait  előmozdítja.  —  8zerzö  későbbi  jegyzése. 

rolynak  balladája^  mely  Az  Álmatlan  Király  címet  vi- 
seli^  s  Ítéletem  szerint  poetaí  literatúránk  eg-yik  ig-en 
kitűnő  míve. 

Valóban  ez  a  ballada  egy  egész   nagy  tragédia^ 
de  melynek  scénáí  a  kebelben  mennek  véghez.  —  Ez 
a  stílus  nagyobb  munkákban  is  előkerül,  úgy  mint 
eposzban  és  drámában ;  de  mind  a  kettőben,  a  sokféle 
elementumok  miatt,  vagy  csak  egyes  charakterekben, 
vagy  helyenként,  hol  a   költő  egyes  momentumok- 
ban  az  erőt  concentrálni  akarta.    Ellentéte  a   virá- 
gos stílus,  mely  a  romános   (romantikus)   charakterű 
mívek  tulajdona.  Ezekben  a  phantasia  az  úr;  játéka, 
nem  tisztel  egyéb  törvényt,  mint  a  szépét;  korláto- 
kat nem  ismerve,  magának  merész  feltalálásában,  ter- 
mészet feletti,   tündér  teremtményekben  tetszik;  hol 
az  égben,  hol  a  földön  és  föld  alatt  veri  fel  sátorát;  a 
holt  dolgoknak  életet  ád,  szikla  és  virágok  szólnak, 
az  istenek  emberekké  lesznek,  s  mindent  általváltoz- 
tat tündér  kénye  szerint.  Megvetvén  az  egyszerűséget, 
nagy  apparátussal  űzi  célját,  a  legkülönfélébb  állató 
részeket  tarkán  vegyíti;  de  mindenütt  mégis  q^j  ró- 
zsaszínű fenék  csillámlik  keresztül,   s  ez  a  szerelem: 
égi  és  földi,   emez  űzi  a  hőst  harcba  és  viszontagsá- 
gokba, amaz  teszi  bátorságát  rendűihetetlenné.   Sehol 
a  poézis  annyira  nem  idealizál;  a  fentebb  hatalomba 
való  bizodalom  határtalan,  a  szerelem  aetheri,  a  hősi- 
ség  köz  erő  feletti.  Jelentésénél  fogva  symbolikus  köl- 
tésnek szabadna  nevezni.  —  Erzeni  fogja  az  olvasó, 
hogy  ezen  nemhez  hajlik  literatúránk  első  legendája 
is,  Hedvig^  melyet   Vörösmarty  ád;  nem  mintha  az  a 

romános  költést  repraesentálhatná^  hanem  mert  cha- 
raktere  romános.  —  A  maga  korának  legszebb  asz- 
szonya  Hedvig,  I.  Lajos  királyunk  leánya,  Lengyel- 
ország örököse,  Litván  Jagelló  jegyese,  magyarból 
lengyelre  fordította  a  szentírást  (?).  Ez  az  a  parlag 
histórai  tárgy,  melyből  költőnk,  phantasiája  gazdag 
erével  ezen  bájos  szépségű  képet  szőtte.  A  történetek 
búvára  az  anachronismusokon  fel  fog  akadni,  mintha 
a  költő  nem  tudta  volna,  hogy  Lajos  éltiben  Lengyel- 
ország még  nem  volt  Hedvignek  szánva,  hogy  Jagelló- 
val való  eljegyzéséről  még  nem  volt  szó,  hogy  Hedvig 
tizenhárom  éves  volt,  mikor  atyja  meghalt,  s  munká- 
ját Krakóban  vitte  véghez;  de  a  scénának  Budán 
kellé  lenni,  Hedvignek  pedig  leánynak:  így  ő  chrono- 
logiai  correctiót,  mely  még  egy  költeményt  sem  tett 
jóvá,  kész  volt  feláldozni  —  de  ezért  költői  szépséget 
cserélt  és  nemzeti  interesszét.  Az  említett  két  végpont 
közt  nem  csak  számtalan  lépcső  van,  hanem  annyi 
vegyület  is,  mely  nem  engedi  meg  minden  mívnek 
ezen  szempontból  való  vizsgálatát.  Az  aesthetikusok, 
mióta  theoria  van,  theorizálnak,  és  abstrahálnak,  és 
classificálnak  —  az  jó,  mert  az  Ítéletet  könnyebbíti, 
de  theoriájok  soha  nem  lészen  bevégezve,  mert  nem 
lészen  a  szellem  országa  sem,  és  minden  időszaka- 
szaiban a  mesterségnek  látunk  támadni  ha  nem  új 
osztályokat  és  rendeket  is,  de  nemeket  és  alnemeket, 
új  formákat  és  stílusokat,  s  így  valamint  a  mesterség 
egy  experimentum  'perpetuum,  úgy  az  őtet  kísérő  mes- 
terség philosophiája  is,  vagy  az  aesthetika,  örökké  fogja 
határait  terjesztgetni;   s  régi  rámái   egy  újabb   idő- 

szakban  szűkek  lesznek  elfogadni  az  új  formákat^ 
Ha  mi  úg-y  kiszszük^  liog-y  a  fennemlitett  két  rendbéli 
formák  állanak^  s  az  elsőre  tqbb,  a  másodikra  tömény^ 
telén  példákat  tudnánk  felhozni:  nem  tagadjuk,  liogy 
egy  kevéssé  meghökkennénk^  ha  a  Kund  és  Toldi, 
Kardcsonéjy  Karád ,  Választás  és  Bandi  cimü  balla- 
dákban uralkodó  különböző  stílusokat  nemek  gyanánt 
kellene  felállítani  s  egymás  közt  elrendelni. 

Az  említettek  közül  A  húvár  Kund  (262.1.;  a  his- 
tóriában Zotmund;  I.  Endre  király  alatt)  és  Toldi 
(Miklós,  39.  1.),  mind  a  kettő  ugyanazon  szerzőtől 
(Vörösmarty)  ismét  két  különböző  pontból  akarnak 
nézetni.  Kundham  sl  költő  célja  nem  Kundnak,  de  az- 
ő  tettének  festése;  Kund,  tette  által  sem  eléggé  indi- 
viduális interesszéjü  személy;  ő,  bár  mint  tekintgessük 
a  dolgot,  közönséges  búvár,  s  azt  vitte  végbe,  mit 
végbe  vihet  minden  búvár;  a  tett  csak  az  idő  által, 
melyben  véghez  vitetett,  a  következések  által,  melye- 
ket maga  után  vont,  lett  jeles  tett,  országos  fontosságú 
tett,  s  így  énekre  méltó  tett:  s  ezt  vette  fel  tárgyúl  a 
költő.  Azért  ő  a  ballada  kezdetén  is  legott  a  dolgok 
állapotjára  függeszti  szemeinket: 

Túl  a  mezőn,  túl  a  hazán, 

S  a  part  fölött  s  a  nagy  Dunán 

Ki  népe  zajlik  ott? 
Föl  Endre!  Béla!  föl  magyar! 
Ellenhad  az,  mely  vészt  akar: 

Ellenség  zajlik  ott. 

262. 1. 

S  íme  Kund  megjelenik^  mesterség-e  által  elejét  veszi 
Henrik  elömehetésének,  s  isínét  eltűnik: 

S  túl  a  mezon,  túl  a  hazán 
Fut,  búsong  Henrik,  vert  hadán, 
S  Pozsony  végvára  áll. 

266.  1. 

Elfelejtettük  tehát  a  mívészt^  míg  remekjének  örü- 
lünk? mint  a  herceg'  mondja  Contihoz  Emília  Galotti- 
ban?  —  Épen  nem.  A  poétái  igazság-ot  neki  ki  kell 
szolgáltatni.  Midőn  Vörösmarty  a  tettet,  mely  nem 
maga  által^  hanem  következéseiben  volt  nagy,  előt- 
tünk lefestette,  Kundot  eltünteti: 

Kund  hol  van?  —  Visszaköltözött. 

265.  1. 

épen  azért,  mert  érezte,  hogy  a  hajóknak  megfúrása 
öt  nem  teszi  nagygyá,  hanem  az  a  Mt,  hogy  ő  csak  azt 
tette  mit  tennie  kötelessége  volt,  mert  tehette.  Ez  a  gon- 
dolkozás módja  teszi  a  közembert  nem-közemberré; 
ezzel  vívja  ki  neki  a  költő  tiszteletünket,  s  mert  köz- 
ember, csodálásunkat  is.  így  tette  ő  Kundot  valóban 
a  ballada  hősévé:  mert  épen  az  által  hogy  figyelmün- 
ket a  tett  nagy  következéseire  függesztette ,  most  a 
nagy  követkézé sü  tett  szerzőjét  keresi  lelkünk  a  so- 
kaság között,  s  megnyugszunk  új  örömmel  azon  meg- 
győződésben, hogy  az  érdemlett  és  nem  várt  jutalom 
őt  el  nem  kerüli,  mert : 

—  Olyat  százezer  között 
Hös  Béla  föltalál. 

265.  1. 

íg-y  calculálja  ki  a  művész  a  hatást,  így  lesz  olvasója 
érzéseinek  urává.  Mely  sikeretlenül  igyekezett  volna 
a  csupa  versificátor,  hősét  rajzolgatni  mindjárt  jó  ko- 
rán —  mi  pedig  mindég  a  veszélyben  forgó  országon 
búsultunk  volna,  s  a  megosztott  interessze  nem 
hagyta  vala  ekként  az  érzéseket  egy  fócusba  öszve- 
szedödni. 

Az  Álmatlan  Királyhan  a  költőnek  tárgya  egy 
idea.  lm  itt  példája  a  nagy  stílusnak  történet  festésé- 
ben. Először  az  érzések  masszái,  aztán  a  történet  se- 
bessége, mert  a  tett  csak  akkor  áll  előttünk,  midőn 
már  be  van  végezve  —  s  végre  a  hirtelen  változás 
nagy  hatása.  Ez  pedig  itt  az,  mi  Kisfaludy  balladájá- 
ban ama  felfedezés,  hogy 

Ön  lyánya  a  kedves  halott !  — 

Mi  egészen  más  úton  indult  Vörösmarty  Toldi- 
ban  céljához,  de  mely  egészen  más  is  volt  ez  itt. 
Kundnak,  mint  láttuk,  kiszolgáltatta  a  poétái  igazsá- 
got, de  ott  a  fő  mégis  a  haza  megmenekvése :  itt  Toldi, 
az  az  erős,  bátor,  viszontagságokat  kedvelő,  minden 
lovagi  erényekkel  felékesített  hőse  populáris  hagyo- 
mányainknak. Az  actió  itt  alá  van  rendelve  a  hősnek, 
az  itt  a  hős  festésének  eszköze ;  ott  Kund  az  actiónak 
eszköze.  Azért  is,  a  költő  itt  az  ellenkező  utat  követi, 
s  éneke  első  sorai  is  mindjárt  Toldira  függesztik  sze- 
meinket szokott  vándorlásain : 

Sík,  puszta,  kietlen  az  őszi  határ, 

Vad  meg  nem  üvölti,  nem  szállja  madár; 

Csak  ketten  utaznak:  egy  ifjú  vitéz 
A  hír  fia  Tóidig  s  az  éjszaki  vész,  stb. 

39.1. 

S  midőn  a  tetten,  melyet  a  vak  eset  vont  mag-a  után, 
túl  van,  ismét  hozzá  tér  vissza  a  költő : 

Még  sokszor,  ha  vész  van,  az  ősz  tereken 
A  hír  fia  Toldi  borongva  megyén 


És  —  pihenni  ha  dombra  hajol, 
Itt  álmodik  a  csata  napjairól: 
S  míg  lelke  a  vad  sivatagnak  örül, 
Fel-felriad  álmai  szöruyeitül. 

44. 1. 

Kund  história,  Toldi  biographia  —  ha  ezen  kifejezé- 
sekkel itt  élnünk  szabad.  —  Erő,  eredetiség  a  festé- 
sekben Zalán  éneklőjére  emlékeztetnek,  a  praecisió  a 
ballada-költőre.  S  mely  sikerű  az  árnyék  és  világos- 
Mg  szerencsés  elrendelése : 

És  minden  oly  csendes,  oly  néma  körül, 
Hold  szép  sugarának  az  alkony  örül, 
Nem  reng  levél  ágon,  az  ág  tetején. 
Hab  nem  zajol  a  Duna  sík  tükörén.     . 
A  messze  világ  zaja  míg  ide  száll. 
Elhallgat  a  csend  uradalmainál  — 
Oly  csendes  hiába  vagy  alkony!  a  hold 
Oly  tiszta  szelíden  hiába  mosolyg: 
Ok  ketten,  az  életet  ölni  menők 
Nem  nyugszanak:  harcra  szegül  ki  kezök; 
S  megdobban  haraggal  a  föld  .  . . 

43.1. 

A  merész  phantasiához  hasonlón  merész  és  erővel  tel- 
jes nyelv  simul;  mely  szavakkal  fösvénykedik^  s  in- 
versiókkal  tömve  van.  Az  nem  mindennapi  nyelvet 
kivánt. 

A  Karácsonéj  (Kisfaludy  Károlytól,  105 — 111. 1.) 
nem  reg-e,  mint  szerzője  nevezi;  abban  az  a  tulaj  don- 
kép úgynevezett  ell^eszéllési  tónus,  az  a  lassú  me- 
netel s  a  pong-yola  beszéd  nincsen  meg*.  Az  valóságos 
ballada.  —  Kérdezzük  magunktól:  mi  a  darab  ideája. 
Aki  magának  erre  nem  tud  megfelelni,  nem  érti  a 
mivet.  —  Az  itt  ugyanaz,  mi  amott  az  Álmatlan  Ki- 
rályban: a  Nemesis  uralkodása.  Amott  látunk  egy  ki- 
rályt, ki  vérrel  vívta  ki  koronáját;  a  boszu  nyomban 
követi:  neki  nincsen  álma,  őreitől  besáncolva  retteg  a 
szellőtől  is,  ^párnája  gyémánt  tövis;  de  bűnei  mértéke 
még  be  nem  tölt.  Egy  vétek  mást  von  maga  után  sza- 
kadatlan láncon.  Irigy  szívét  sebzi  az  idegen  boldog- 
ság, nyilat  ragad  —  s  későn  tudja  meg,  hogy  azt  — 
ön  lyányára  pattantotta.  Itt  egy  más  tyrannt  látunk, 
kivetkezve  minden  emberi,  minden  szent  érzésekből, 
csak  a  gyönyörűségnek  élve;  jobbágyát,  kinek  fele- 
ségét szerette,  tömlöcbe  záratta,  ínség  és  bú  azt  ön- 
gyilkossá tették ;  de  bűnei  mértéke  még  be  nem  tölt. 
Szent  karácson  napján  is  szilaj  kényének  él,  felrántja 
ünnepléseikből  azokat,  kiket  egy  nem  kedvező  sors 
az  övéivé  tett,  vadászatra  hajtja.  De  Nemesis  kardja 
már  feje  felett  függ.  A  végzés  őt  ama  szerencsétlen- 
nek, kit  sírba  űzött,  kunyhója  elébe  vezeti,  ennek  la- 
kóit is  elrontja,  s  ő  nem  tudja  kinek  hátrahagyottjait 
rontja  el:  de  a  mérték  most  betelt:  ugyanannak  lelke 

jelenik  meg*  neki,  kit  éjpen  egy  év  előtt  kényszeritett 
meg-halni,  s  most  az  ö  órája  üt.  —  íme  ugyan  az  az 
idea.  A  költő  dolga  volt  érezni,  mely  stilust  kivan 
ennek  s  amannak  a  tárgynak  individualitása.  Amott 
az  uralkodni  vágyott  tyrannt  már  tettein  túl,  azon 
ponton  látjuk,  hol  célját  már  elérte,  tehát  a  belső  em- 
ber belső  történeteit.  A  Karácsonéj  hősét  tetteiben 
láthatjuk  csak,  mert  nála  a  tett  maga  eszköz  és  cél:  ö 
a  tettet  azért  viszi  végbe,  hogy  azt  végbe  vigye,  nem 
hogy  vele  valamit  elérjen.  0  tehát,  mikor  nem  cse- 
lekszik, megszűnik  költői  tárgy  lenni.  Ot  tehát  a 
tettben  kellett  festeni.  Ezen  különbségben  gyökered- 
zik a  különböző  előadás  módja  is,  vagyis  a  stílus :  az 
érzés  masszák  által  hat,  a  tett  a  mód  által,  melylyel 
tétetik:  s  azért  ha  a  költő  az  Álmatlan  Királyban 
amaz  utat  követte,  itt  neki  a  tettet  kellett  kifestenie. 
Kisfaludy  ecsetje  itt  nem  kevesbbé  szerencsés,  mint 
a  gondalat.  Mi  nem  olvassuk  itt  mi  történt,  hanem 
szemünk  látja,  fülünk  hallja. 

A  Bandi  és  Választás  című  balladákról  (99.  és 
103.  1.  Kisfaludy  Károlytól)  nincs  mit  mondanunk 
azoknak  kik  azt  olvassák.  Bájaikat  nem  lehet  első 
szemre  nem  érzeni  annak  sem,  ki  csak  olvas.  Amely 
kedves  az  első  popularitásával,  mely  szó  alatt  népi 
erkölcsöt,  érzést,  hangot  értünk ;  oly  bizonyosan  lo- 
pódzik be  a  második  minden  szívbe  igénytelen  egy- 
szerűségével, kecseivel. 

Az  epicus  Cznczor  új  pályán  régi  szerencsével 
lép  fel.  Karád  és  Zemir  (200—208.  1.),  melyről  már 
régen  kell   vala    szólanunk,    mestertől   van    alkotva, 

érezve,  énekelve.  A  történet  repül,  az  érzés  lángol,  a 
nyelv  virágzik  és  zeng.  Ez  nem  csak  poéma,  hanem 
ballada  is,  ének  is.  Gyönyörűséggel  látjuk,  mint  nem 
egyoldalúak  újabb  költőink,  s  ezt  a  stúdium  teszi. 
De  egy  pár  észrevételt  nem  lehet  elhallgatnom.  Hora- 
tius félreértett  mondásának  aegisze  alatt:  Vbi  plura 
mtent  in  carmine,  non  ego  paucis  offendar  máculis, 
legjobb  íróink  is  néha  engedékenyebbek  magokhoz, 
mint  illik.  ítéletem  szerént  ez  csak  nagy  kiterjedésű 
müvekben  szolgálhat  némi  mentségül,  hol  a  nagyobb 
hiányok  sem  érezhetők  annyira,  mint  látjuk  sok  drá- 
mai és  eposzi  munkáikban  minden  nemzeteknek, 
melyeket  az  aesthetika  s  az  idő  classicus  munkáknak 
vall.  De  kisded  terjü  mivben  a  kisded  hiány  is  fáj. 
Kund,  Toldi  és  Karád  versificátiója  mesterkéz  bélye- 
gét viseli;  s  épen  azért  akasztanak  meg  nagyon  az  oly 
rímek  mint:  rád  —  halált ;  harag  —  háborog  (Kund) ;  ülő 
—  felé;  menők  —  kezök  (Toldi);  kevesbbé:  hold  —  mo- 
solyg  (Toldi)  ;  sávolyát  —  ág  alatt  —  nyugszanak  (Ka- 
rád) :  mondom  kevesebbé,  mert  az  első  esetben  a  máso- 
dik consonáns  úgy  is  gyengén  hallik  és  gd  rokon  han- 
gok; a  harmadik  esetben  rokonok  t  és  h;  nem  annyira 
t,  g:  s  mindenütt  tiszta  az  assonantia.  A  mássalhang- 
zók nem  oly  fontosak  a  rímben,  mint  a  magánhang- 
zók. Azon  két  balladában  is,  melyet  Kisfaludy  nép- 
regéknek nevez  (Bandi,  Karácsonéj),  nem  mentheti 
a  cím  a  néhol  kissé  gondatlan  rímezést.  Ilyeneket  csak 
az  olvasó  tud  meghoc sátáni,  a  kritika  kérlelhetetlen. 
Eddig  Kisfaludy  Károly  a  versificátió  tisztaságában 

nincs  meg-haladva ;  csak  akaratjától  füg^  ezt  a  dicsé- 
retet tovább  is  igazolni. 

V.  A  dal  kisded  dolog",  és  sokan  azt  hiszik,  t<^gy 
ily  kisded  dolg-ot  csinálni  nem  nehéz,  mert  azt  sokan 
csinálnak.  De  ha  tudná  mindenki  mi  kivántatik  hozzá, 
folyóírásaink  redactorai  nem  volnának  mindenfelől 
annyi  szerencsétlen  holmiktól  ostromolva,  melyeket 
szerzőik  dalnak  szeretnek  hívni.  Eg-y  fél  gondolat, 
egy  érzésforma  szösszenet,  egy  pár  —  néha  pedig 
több  pár  —  stróphába  is  szétmosva:  ez  bélyege  a  na- 
gyobb számnak. 

Mivel  a  dal  oly  kisded  virág,  kényes  is.  Az  nem 
lehet  tökéletes,  ha  nem  egyszerű.  Egyszerűnek  kell 
lenni  organisátiójában,  hogy  könnyen  áttekinthessük 
(mert  a  dalnak  is  van  exposítiója,  kifejlése);  egysze- 
rűnek a  periódusok  alkotásában  (hiba:  nyelvdagály). 
Ezek  a  dalstílus  fő  requisítumai.  Ha  az  a  dal,  mely 
ezen  tekinteteknek  megfelel,  jó,  úgy  jó  dalok  a  Meg- 
elégedés (Bajza),  Kezdő  Szerelem,  és  Alvó  Szép  (Cz.),  a 
Vihar  (Bajza),  Egg  sző  (Kisfaludy  K.),  A  Csermelyhez 
(Vörösmarty).  De  az  maga  még  nem  elég.  Rec.  a 
Megelégedésnek  nyújtana  koszorút,  ha  a  két  első  stró- 
pha  philosophusa  a  két  utóbbiban  idylliumi  pásztorrá 
nem  változnék  által;  az  Egy  szőnak,  ha,  mit  a  költő 
feltészen,  az  estiszél  susogásában  vagy  a  rózsa  piros- 
ságában  az  Igen  ideáját  fellelhetné ;  a  Csermelynek,  ha 
az  utolsó  versszak  egyszerre  meg  nem  semmisítené  a 
gyönyörű  egésznek  hatását,  mert  az  nem  arra  készült 
elő,  hogy  gyermekes  enyelgéssel  vagy  —  hogy  kímé- 
lőbbek  legyünk  —  tréfával  végződjék.  —  Quandoque 

honus  dormitat  Homerus.  —  A  Czuczor  dalai,  ámbár 
gondolat  és  kép  egy  kissé  el  vannak  már  használva, 
s  a  Vihar  (Bajzától)  három  szép  dal,  és  correct  is. 

De  Kisfaludy  és  Vörösmarty  népdalokat  is  adnak 
ismét,  méltókat  azokhoz,  melyekről  a  tavali  kötet  is- 
mertetésében szólottunk.  Amit  ott  mondtunk,  mind 
áll  ezekről  is.  De  a  Mohácsi  dalra  különösen  kivánjuk 
az  olvasó  figyelmét  fordítani.  Emlékezünk  mindnyá- 
jan Kisfaludy  elegiájára,  mely  Mohács  címet  visel, 
íme  itt  ugyanaz  a  tárgy,  félig  azok  az  ideák  is:  de 
mely  egészen  másképen  alkotva  ezek  az  ideák.  Ott 
egy,  hona  történeteiben  jártas,  elmélkedő  és  költői 
lélek  jelenik  meg  a  szomorú  helyen : 

Hősvértől  pirosúlt  gyásztér!  sóhajtva  köszöntlek! 
Nemzeti  nagylétünk  nagy  temetője,  Mohács!  stb. 

itt  a  mohácsi  mezőn  legeltető  pásztor,  ki  csak  azt 
tudja,  hogy  itt  a  magyarság  egyszer  nagy  veszedelmet 
szenvedett,  hogy  a  király  is  elveszett,  s  ez  által  a  tö- 
röknek út  nyílt  a  hazába,  melyen  elfogott  rabjait 
vitte  ki: 

Suhogva,  mint  az  esti  szél, 
Mély  gödréből  a  vitéz  kél, 
S  mint  halvány  köd  holdvilágnál, 
Mohács  térin  tétova  száll  stb. 

A  história  elmélkedtet,  a  tradítió  a  phantasiát  költi 
fel  előkelőképen.  Amott  is,  itt  is  nyugasztaló  a  befe- 
jezés; de  ez  ott  az  elmélkedésből  fejlik  ki,  s  országos 
tekintetet  foglal  magában : 

Él  magyar,  áll  Buda  még!  A  múlt  csak  példa  legyen  most, 

8  égve  honért,  bizton  nézzen  előre  szemünk. 
Es  te  virulj,  gyásztér!  a  béke  malasztos  ölében: 

Nemzeti  nagylétünk  hajdani  sírja  Mohács. 

itt  a  jelen  állapot  egyszerű,  tapasztalásbeli  ismeretéből 
(mint  az  a  közembernek  mutatkozik),  és  individuális 
szempontból : 

Ne  félj,  rózsám,  szebb  idö  jár, 
Dunánk  rabot  nem  hord  immár, 
S  újra  díszlik  Mohács  táján 
Magyar  legény,  magyar  leány. 

Az  öszvehasonlítás  tanulságos,  s  a  két  darab  például 
szolgál,  mint  változik  ugyanazon  tárgy  a  subjectivitás 
különböző  álláspontjain.  —  A  Vörösmarty  Csárdai  da- 
lában (8.  dal,  132.  1.)  igaz  magyar  életet,  hangot, 
magyar  jó  kedvet  találunk.  —  Ez,  a  Mohácsi  dal  s  a 
Czuczoré  (9.  dal)  megérdemelték  az  angol  forditást, 
melyet  Bowring  szerzett,  annyi  nehézségek  mellett  is 
sok  szerencsével*). 

Három  ének  érdemel  még  itt  figyelmet.  A  Len- 
geséghez  (Kazinczy,  266. 1.),  Eltűnt  ifjúság  és  A  Szám- 
űzött (Bajza,  193.  és  292.  1.).  —  Rec.  aesthetikai  írá- 
saiban különböző  értelemben  élt  a  dal  és  ének  nevek- 
kel; s  voltak,  kik  azt  (nem  írásban,  hanem  szóval) 
helyben  nem  hagyták.  A  dal  valamely  érzést  vagy 
gondolatot,  kisebb  kiterjedésben,  egyszerűbben,  és 
jobbára  symmetriai  formában  ád  elő.  Közelít  a  görög 


*)  E   fordítások   épen   akkor   készültek,    mikor  e  bírálat 
Íratott.  Tudtommal  azóta  sem  jelentek  meg.  — Új  jegyzet 

epigrammához.  Az  ének  egy  öszvetettebb  eg-ész,  a 
poétái  eszközöknek  benne  nagyobb  kör  engedtetik, 
tárgyai  gyakran  fontosak,  gyakran  páthosz  és  emel- 
kedés annak  bélyege  (óda,  hymnus),  az  epigramma^ 
antitbesis  sMia  sincsen  oly  érezhetöképen  kifejezve, 
mint  a  dalban,  mikor  az  ebben  megvagyon.  A  sym- 
metriai  alakot  szereti  az  ének  is,  azaz,  az  egyszer 
felvett  stróphát  mind  végig  megtartja,  de  néha  attól 
feloldakozva,  szabad  kénye  szerint  rendeli  el  a  rime- 
ket,  előveszi  s  ismét  elhagyja  az  első  versnemet;  sok- 
szor mind  a  kettőt  abba  hagyva  egészen  új  módon 
alkotja  sorait,  és  csak  a  numerus  oratorius  uraságát 
ismeri  el,  de  rajta  lévén  hogy  ezzel  oly  mértéket  kap- 
csoljon öszve,  mely,  amennyire  a  nyelv  engedi,  a  tar- 
talom természetét  nyomról  nyomra  híven  fesse.  Az 
utóbbi  módra  a  németeknél  kivált  Goethe  adott  pél- 
dát; minálunk  Kazinczy,  Kisfaludy  Károly,  Kölcsey^ 
s  követték  többen  —  sokszor  nem  épen  szerencsésen. 
Az  említett  tutajdonságok  nincsenek  mindenkor  együtt 
oly  mértékben,  hogy  minden  lyrai  productum  vagy 
az  egyik  vagy  a  másik  nemhez  tartozónak  bátran 
állíttathassék :  a  különbség  csak  ott  igen  érezhető, 
hol  az  említett  tulajdonok  kitűnőbb  mértékben  talál- 
koznak: de  ez  minden  classificátiónak  természete  a 
szépmüvészségekben,  s  az  állítást  meg  nem  dönti, 
sem  hasznát  kétségbe  nem  hozhatja.  —  Kazinczy 
énekéről  a  Lengeséghez*)  világos,  hogy  az  be  nincsen 


*)  Lengeség:  leichter  Sinn,  míg  könnyelműség:  Leicht- 

végezve*).  A  közlött  töredék,  mely  magában  is  oly 
szép,  még  szebb  annak,  ki  individuális  jelentését  a 
költő  élete  történetéből  ismeri. 

Bajza  poézisa  az  óhajtás  poézisa.  Mely  kesergés 
az  Eltűnt  ifjúságban,  mely  láng  ^Számüzöttben!  Bajza 
igen  érti  a  nyelv  és  gondolat  rokonságát,  azért  oly 
szerencsés  azon  formában,  melyről  szóltunk. 

Horvát  Endre  „Boldog  öregje'-^  s  Kazinczy  „Köl- 
tője" a  curiosa  opiniők  közé  tartoznak. 

VI.  Mondottainkkal,  úgy  hiszem,  meg  van  felelve 
a  "kérdésnek,  melyet  ezen  észrevételek  elején  tettünk, 
íróink  előmenetele  nem  lehet  nem  a  literatúra  előme- 
netele is.  Poézisunkat  nem  csak  gazdagítva  látjuk,  de 
ismét  előre  is  vive  új  példányok  feltűnése  által.  Fá- 
radó hazánkfiai  s  kivált  munkás  buzdítójok,  az  Auróra 
kiadója,  leljék  megnyugvásokat  a  részrehajlatlanok 
tapsolásaiban  és  —  érdemök  önérzésében. 

London,  martius  végén,  1830. 


*)  Ó  dehogy  nincs.  —  Új  jegyzet. 


Toldy  Munkái.  VIII.  '  20 

XIII. 

MAGYAE  LITERATÚEA 

ANGLIÁBAN. 


I  see  without  jealousy  the  ardent  national 
feeling  of  the  Magyars,  and  feel  that  a  na- 
tionality  founded  upon  knowledge,  and  re- 
presenting  a  spirit  of  freedom  and  inde- 
pendence,  is  itself  a  virtue,  and  the  parent 
of  many  virtues. 

Bowring. 

„Tehát  a  magyaroknak  tulajdon  nyel  vök  van  ?'^ 
kérdé  egyszer  tőlem  egy  mívelt  angol  Londonban^ 
midőn  jelenlétem  hazánkra  fordította  a  társaság  fi- 
gyelmét. S  egy  másik  másszor:  „Nagyon  eltér  az  m^ak 
dialektusa  (a  magyar  nyelvet  értette)  a  többi  német 
dialektusoktól?^^ 

Az  ily  kérdések  fájhattak  ugyan^  és  váratlanok 
voltak;  de  megfontolván  a  dolgot  voltaképen,  igen 
természetesek.  Mint  nemzet  mi  a  köz  figyelem  horizo- 
nán  kivül  állunk.  A  tudományok  sem  öregbedtek  ál- 
talunk. Mi  megelégedtünk  mindenha  jó  tanítványok 
lenni,  de  magunk  fel  nem  vergődtünk  azon  pontra, 
hol  a  külföld  is  tanult  volna  tőlünk,  —  accepimus  non 

dedimus^  —  s  igj  e  tekintetből  sem  keres  fel  az  ide- 
gen nemzetek  szeme.  Egy  körünk  van,  melyben  mi 
is  teremtettünk :  az  a  magyar  szépliteratúra ;  egy  kin- 
csünk van,  mely  csak  a  mienk,  s  ha  nem  ismertetik 
is,  megérdemli  az  ismertetést:  az  nyelvünk;  —  bogy 
nekünk  ezek  vannak,  azt  tudatni  a  mi  dolgunk  volt, 
s  azt  is  sokáig  elmulasztottuk.  Mi  valóban  nem  igen 
hiúk  voltunk,  mert  ez  a  hiúság  munkába  került  volna. 
Honnan  tudja  tehát  az  angol,  kinek  figyelmét  számos 
országos,  söt  világfontosságú  tárgy  köti  le,  hogy  mi- 
nekünk az  ég  tulajdon  nyelvet,  és  egy  ily  szép  nyel- 
vet adott;  hogy  van  literatúránk,  s  ha  nem  gazdag, 
de  bizonyosan  meg  nem  vetendő  literatúránk?  Hiszen 
Csaplovics  úr  is,  ámbár  magyar  literátor  maga,  és 
mindenha  buzgott  nemzeti  becsületünk  mellett,  Ma- 
gyarországot „festő"  két  kötetében  (Gemálde  von 
Ungern)  nyelvünk  s  literatúránknak  három-négy  lap- 
nál többet  —  mennyire  emlékezem  —  nem  szánt: 
holott  tréfáival  és  curiositásaival,  melyeket  nem  min- 
den ember  kedvel  úgy  mint  ömaga ,  széltiben  több 
lapokat  is  elborított.  És  azon  a  néhány  lapon  is  mit 
mondott?  Csaplovics  úr  ezen  a  negatívus  úton  nemze- 
tünkről többet  vont  le,  mint  amennyit  két  kötetével 
országunk  díszére  tett.  Pedig  bocsásson  meg  érdemes 
statisticusunk:  ha  már  egyet  a  kettő  közül  a  másik- 
nak elmulasztásával  kell  dicsérnünk,  akkor  jobb,  fi- 
gyelmet érdemlő  nemzet  gyanánt  feltűnni  egy  terra 
incognitán  (mely  phrásistól  Csaplovics  úr  annyira 
irtózik),  mint  egy  jól  ismert  földön  natio  incogni- 
tának   lenni    (ettől  irtózom  én).     De  az  ízlések  kü- 

20* 

lönbözők.  —  Hogy  egy-két  vármegyénk  oly  nagy 
mint  az  egész  szász  királysága  amivel  Cs.  dicsekszik, 
az  nem  dicsőség,  mert  az  a  kis  királyság  többet  tett 
minden  tekintetben,  mint  ötven  vármegye;  de  hogy 
mi  egy  szép  nyelvet  sikerrel  mivelünk,  az  dicső- 
ségünk. 

Ez  egyszer  piruljon  az  érdemes  Csaplovics,  mert 
azt,  mit  ő  nem  tett  értünk  a  németeknél,  holott  al- 
kalma és  kötelessége  volt  azt  tenni,  tette  értünk  egy 
külföldi  —  Angliában. 

Mennyivel  tartozunk  tehát  Bowring  úrnak !  hogy 
minekutána  néhány  angol  folyóirásban,  több  ízben  is, 
literatúránkról  értekezett,  nevezetesen,  mikor  a  ma- 
gyar poézis  kézikönyvét  nemzetével  megismertette, 
most  egy  egész  nagy  és  fáradságos  munkával  igyek- 
szik a  rajtunk  borongó  homályt  valamennyire  elosz- 
latni*). Hogy  egy  munka  oly  országban,  hol  napon- 
ként új  munkák  jelennek  meg,  s  oly  rövid  idő  alatt, 
közönségessé  íq^jq  a  figyelmet,  lehetetlen;  de  az  is 
örömünkre  szolgálhat,  hogy  még  is  néhány  száz  olvasó 
előtt  becsületet  vallottunk;  s  a  számos  újságok  által, 
melyek  Bowring  könyvéről  szóltak  és  szólnak  foly- 

*)  Poetry  of  the  Magyars,  preceded  by  a  sketch  of  the 
language  and  literature  of  Hungary  and  Transylvania,  by  John 
Bowring,  L.  L.  Dr. . .. .  honorary  correspondent  of  the  royal  insti- 
tute  of  the  Netherlands,  and  member  of  the  literary  societies 
of  Friesland,  Groningen,  Paris,  Leyden,  Leeuwarden,  Athens, 
Turin,  Sheffield  etc,  azaz:  A  magyarok  poézisa  előre  bocsátta- 
tott a  magyar  nyelv  és  literatúrai  rövid  ismertetése,  Dr  Bow- 
ring János  által  stb.  London,  a  szerző  költségein  1830.  nagy 
12-ed  rét,  öszvesen  412  lap.  (Pesten,  Wigand  Ottónál). 

vást^  legalább  egy  millió  emberrel  több  tudja  azon 
kevéssé  tudott  igazságot,  hogy  magánálló  nemzet  va- 
gy unk,  tulajdon  nyelvvel,  szép  nyelvvel,  s  nevekedő 
literatúrával  *). 


*}  Londonban  tartózkodásom  alatt  a  következő  újságok- 
ban akadtam  hol  rövidebb,  hol  igen  hosszú  kivonásokra  Bowring 
munkájából.    Kettő  köztök  irlaudi,  s  kettő  skóciai. 

The  Star,  Febr.  1.  (kiírja  Berzsenyi  dalát:  Szép  szép  az  élet 
Eszti;  s  egy  népdalt:  „Még  azt  mondják:  nem  illik  A  tánc  a 
magyarnak"). 

The  Sun,  Febr.  1.  (kiírja  Zrínyi  dalát  a  szerencséhez, 
Kazinczy  sonettjét:  Az  ő  képe;  s  Vitkovies  nápdalát:  „Nem 
adott  az  isten  nekem  nagy  palotát.'*) 

Morning  Herald,   Febr.  2.  (kiírja  a  Titkos   bút  DaykátóL) 

The  Globe,  Febr.  2-d. 

Weekly  Free  Press,  Febr.  6-d. 

The  Lo7ídon  Literary  Gazette,  Febr.  6-d.  (kiírja:  Faludi 
dalát:  „Nem  leszek  többé  szerelmes;"  Kazinczy  Békáit  helyen- 
ként; s  két  népdalt:  Még  azt  mondják:  nem  illik  A  tánc  a  ma- 
gyarnak —  és:  Bezzeg  vagyon  nekem  is  már  feleségem). 

News,  Febr.  7-d.  (kiírja  ama  íüredi  népdalt:  Félre  barát! 
nincs  itt  klastrom). 

Wéekly  Dispatch,  Febr.  7-d.  (Vitkovies  dalát:  Nem  adott 
az  isten  nekem  nagy  palotát). 

Sunday  Times,  Febr.  7-d.  (Faludi  Kisztő  és  Felelő 
dalát). 

The  Age,  Febr.  7-d. 

T%e  Morning  Journal,  Febr.  11-d.  (kiírja  Kazinczy  epi gram- 
máját: A  Distichon;  és  egy  népdalt:  Bezzeg  vagyon  nekem  is 
már  feleségem). 

Morning  Advertiser,  Febr,  11.  Nagy  kivonás. 

Morning  Herald,  Febr.  12.  (kiír  egy  népdalt:  Csak  azért 
szeretem  a  magyar  menyecskét). 

Mindenek  előtt  a  szerző  a  magyar  nyelv  tulaj- 
donságairól^ literatúránkról;  s  különösen  régi  és  új 
jelesebb  költőinkről  értekezik.  Igazságszeretete  s  a 
dolog  szeretete  hasonló  mértékben  mutatkozik  min- 


Morning  Advertiser,  Febr.  17.  folytatólag  (kiírja:  Virág 
szép  ódáját:  Csendesítés;  és  dalát:  Ó  mely  örömmel  nyújtanék 
stb,  mely  a  rím  által  sokat  nyert;  végre  két  népdalt:  Kis  csu- 
por, nagy  csupor,  és:  Szeretlek  hát  amíg  élek). 

The  Athenaewm,  Febr.  20.  (kiírja  az  „Emlékezzünk"  egy 
nagy  részét,  s  három  népdalt:  Rákos  mezon  egykor  pesti  vá- 
sárkor; Tiszta  lisztből  sül  a  kalács;  Csak  azért  szeretem  a  ma- 
gyar menyecskét). 

The  Western  Times,  Mart.  13.  (Víz,  víz,  víz;  és:  Az  idö 
szárnyon  jár,  népdalok). 

The  Northern  Whig,  Mart.  18.  hosszú  relátió:  kiírja  Fa- 
ludi  Kisztő  és  Felelő  dalait;  Razinczyiól  két  sonettet:  Az  ö 
képe,  s  A  kötés  napja,  s  a  „Békák"  egy  részét;  Kölcsey  Szép 
Lankáját;  s  egy  népdalt:  Nesze  vedd  el  jegygyűrűdet). 

The  Scotchman,  Mart.  20.    (kiírja  Kölcsey  Szép  Lenkáját). 

The  Spectator,  Nro.  91.  Mart.  27.  (kiír  négy  népdalt:  Oh 
be  parányi  kis  csupor;  Rontom  bontom  testem  csontom:  Bez- 
zeg vagyon  nekem  is  már   feleségem;  Hirtelen  nő  a  szerelem). 

The  Edinhurgh  Liter ary  Journal,  (kiírja  Faludi  Tarka 
madarát;  Rádai  meséjét;  Víz,  szél,  becsület,  s  Kazinczy  sonett- 
jét:  A  sajka). 

Nem  kétlem,  hogy  amióta  Angliát  oda  hagytam,  egyéb 
folyóirások  is  emlékeztek  javalólag  ezen  bennünket  oly  közelről 
illető  munkáról.  —  Azért  engedtem  helyt  ezen  jegyzésnek,  hogy 
az  olvasó  lássa,  mik  tetszettek  az  angol  journalistáknak  előke- 
lőleg.  Legtöbb  kedvelőket  leltek  a  népdalok  sajátságok  miatt, 
s  Faludi,  Vitkovics  és  Kölcsey  azokhoz  közelítő  dolgozásaik,  va- 
lamint Kazinczy  darabjai  is,  melyek  közül  ,,A  Békák"  címűt 
kettő  magasztalja.  En  jelen  voltam  Londonban  egy  kisded  kör- 
ben hol  az  felolvastatván,  legnagyobb  tapsot  nyert. 

den  soraiban.  Következnek  a  fordítások,  melyeknek 
száma  felmégy en  162-re,  s  nagyobb  részt  a  magyar 
originál  formájában  készültek.  Első  az  „Emlékez- 
zünk régiekről!"  Ismerjük  az  eredetit  mindnyájan;  az 
a  Mohács-utáni  időszakból*)  van,  s  előadása  nincsen 
érdem  nélkül,  de  nyelv  és  vers  felette  tökéletlen.  Az 
angol  fordításban  ez  az  ének  sokat  nyert  a  jó  ver- 
selés s  a  jó  rímelés  által,  a  nélkül  hogy  bélyege  el- 
törültetett volna;  mert  a  fordító  a  régi  színt  s  a  popu- 
láris hangot  aequivalens  nyelvvel  tudta  visszaadni. 
Ezt  követi  a  Csdszdrlyány^-*)  s  a  következő,  nagyobb 
részt  jelesb,  költőinktől  választott  darabok  fordításai: 
Zrínyi,  Faludi,  Rádai,  Orczi,  Baróti,  Virág,  Ányos, 
Kazinczy,  Dayka,  Kis,  Kisfaludy  Sándor,  Vitkovics, 
Csokonai,  Berzsenyi,  Buczy,  Szemere,  Döbrentei, 
Kisfaludy  Károly,  Kölcsey,  Tóth,  Szentmiklósy,  Vö- 
rösmarty, Verseghy,  Endrődi. 

Bowring  szabadon  fordít,  de  ő  érti  azt,  ami  az 
eredetinek  lelke,  másolni.  Különös  ereje  van  a  popu- 
láris hangú  dalok  átvitelében,  s  legszerencsésb  a  de- 
rültebb neműekben,  hol  kedvcsapongás,  sok  elevenség 
vagyon;  s  másfelől  a  satirai  tónusban.  Ama  65  népdal 
öszvehasonlítását  az  originálokkal  azon  olvasóinkra 
kell  bíznunk,  kik  ezeket  bírják;  mi  csak  azon  dara- 
bokról szólhatunk,  melyeknek  eredetieikre  eleveneb- 
ben emlékezünk,  úgymint:  Faludi  két  híres  dala,  a 
Kisztő  és  Felelő;  Kazinczy  Békái;    Vitkovics  Füredi 

*)  Horvát  István  e  nézetén  ma  már  túl  vagyok.  Az  két- 
ségtelenül Zsigmond  kir.  korából  való.  —   Új  jegyzet. 

**)  A  Szendrei  Névtelené  a  XVI.  századból.  —   Új  jegyzet. 

pásztordala ;  Csokonai  dithyrambja  Bacchushoz;  Köl- 
csey Csolnakdala;  ezek  a  nehezebbek  s  a  jelesebbek 
közé  tartoznak;  de  a  Csefhalom  első  fele  is  sok  helyt 
szép  sikerrel  van  dolgozva.  Ha  nem  tagadhatjuk,  hogy 
néhol  a  fordító  félreértette  az  originált,  az  csak  azt 
mutatja,  mily  tökéletlenek  az  eszközök,  melyek  nyel- 
vünk értésére  vezetnek. 

U  gy  hiszem,  hasznos  lesz  itt  az  angol  írónak  Íté- 
letet kiírnunk  nyelvünk  legrégibb  élő  bajnokáról: 
^^Kazinczynak  kemény  harcot  kellé  kiállani  azon  gaz- 
dagító systémáért,  melyet  a  magyar  nyelv  kívánt, 
hogy  az  előhaladott  szellemi  míveltségnek  megfelel- 
hessen. Annak,  ki  valóban  hasznos  szókat,  kitételeket 
hoz  be  nyelvébe,  nagy  javallásra  van  jusa.  Ilynemű 
jótétemények  hosszú  sora  emelte  angol  nyelvünket  azon 
pontra  amelyen  azt  látjuk,  s  ezek  Ígérik,  hogy  az  idő 
haladásaival  párosan  is  fog  nevekedni  mindenkor  ere- 
jében és  gazdagságában.  Azon  kába  visszalökése  az 
ilyetén  öregbítéseknek  hagyta  a  francia  nyelvet  azon 
szegénységben  és  sziikölködésben,  mely  miatt  alkalmatlan 
a  gondolatok  és  érzések  ezer  árnyékolatit  festeni,  s  me- 
lyekre más  nyelvek  gazdagabb  tárában  jelt  és  szót  talá- 
lunk. Az  úgy  nevezett  nemzetiség  —  mely  szónak  vi- 
gyázatlan használása  határtalanul  gátolhatja  a  jót  és 
mozdíthatja  elö  a  rosszat,  az  ú^j  nevezett  nemzetiség 
előítéletei  könnyen  fel  voltak  költve:  de  Kazinczy 
szerencsésen  küzdött  ellenök,  és  jót  teve,  mert  az 
az  író,  ki  a  léleknek  új  hatalom  szer  eket  ad,  ki  a  kép- 
zetek kifejlését  és  világosságát  megfelelő  kitételek 
feltalálása   által    előmozdítja,    az    ismeretek   legjobb 

magvait  hinti  el.  Kazinczy  heves  opposítiót  zúdított 
'mag-a  ellen ;  mintha  anyai  nyelvét  megfertőztette 
volna;  de  a  józan  értelem,  mely  elvégre  a  leláncoló 
előítéleteken  diadalmaskodik,  Őt  valódi  Jótevőnek  is- 
merte eZ."  (On  magyar  literature,  LVII.  LVIII.  11.). 

Köszönet  a  lelkes  és  fáradhatatlan  férfiúnak,  ki 
literatúránkat  ezen  nehézségekkel  teljes  munkával 
megtiszteli.  Jó  kedv  és  szerencse  neki  mind  azokhoz, 
miket  még  ügyünkért  tenni  fog.  Az  ő  neve  kedves 
név  lesz  előttünk  mindenha!  —  Köszönet  Prof.  Rumy 
Károlynak  is.  Az  ö  buzgósága  és  munkássága  által 
tétetett  Bowring  oly  karba,  hogy  azon  népdalokat 
vehesse,  nehézségeiken  áteshessek,  s  az  értésökre  oly 
szükséges  jegyzésekkel  adhassa.  Köszönet  végre  Döb- 
rentei  Gábornak  is,  noha  küldeménye  Bowring  nagy 
fájdalmára  elveszett.  A  gyűjtemény  talán  még  gazda- 
gabb volna. 

Paris,  apríl  végén,  1830. 

A  SZENT  HAJDAN  GYÖNGYEIRŐL, 


I.  BÍRÁLAT*). 

A  Muzárion  III.  kötetében  Pyrkerhez  igj  ír  Ka- 
zinczy :  „A  nép^  melynek  Excellentiád  születés^  nevel- 
tetés, ajak;  mint  viselt  méltóságait  meghaladó  érdemei 
által  egyik  legfényesebb  ragyogású  tagja,  a  „Szent 
Hajdan  Gryöngyeit"  mind  eddig  csak  idegen  nyelven 
olvassa,  s  irigyli  másoknak  szerencséjét,  kiknek  azt 
a  Tunísiás  s  Rudolphiás  nagyobb  eposzaival  együtt, 
magyar  adá;  irigyli  az  olaszokét,  kik  a  munkát  köny- 
nyeden  verselő  nyelvökben  egészen,  latinban  dara- 
bonként már  bírják.  A  gondviselésnek  tetszett  Excel- 
lentiádat már  első  i^uságában  kivonni  bazánk  hatá- 
rain, és  előbb  Lílienfeldre  állítani,  tovább  igen  rövid 
múlatása  után  Szepesben,  Velencének  patriarchai  szé- 
kére ültetni,  hol  idegen  hangokhoz  szokott,  érzésiben 
mindég   miénk.     Ha  korom  s   éltemet   összetépdelö 


*)  Megjelent  névtelenül  (G.  névjegygyei)   a  Kritikai  La- 
pok I.  kötetében  (1831)  13—23.  11. 

gondjaim  engedek  vala,  örömemet  lelném  a  szent  éne- 
keket hexameterekben  adni  vissza  nyelvünknek;  igj 
poétái  prózába  öntve  teszem,  a  mit  erőm  nem  tilt. 
Tisztelettel  nyújtom  be  a  felkent  költőnek  legrövidebb 
eposzát,  bogy  javalást  nyerve  adjam  a  többit  is,  vagy 
intésére  elhallgassak." 

Ezt  követi  a  Válasz,  melyben  a  költő  „Sámuelt" 
remek  forditásnak  nevezi  s  a  Sz.  Hajdan  Gyöngyei- 
nek több  énekei  minél  elébbi  kiadatását  óhajtja;  ami 
egj  év  múlva  meg  is  történt. 

Igen  is  a  nép,  melynek  a  Sz.  Hajdan  Gyöngyei 
éneklője,  születés,  neveltetés,  ajak  és  viselt  méltósá- 
gok által  tagja,  irigyli  a  németek  szerencséjét,  kiknek 
a  Gyöngyöket,  és  Tunisiást,  és  Rudolphiást  magyar 
adá.  De  nem  csak  irigyli:  fájlalja  is,  hogy  az  a  férfiú, 
ki  születés  által  Balaton-melléki ,  neveltetés  által 
Ányos  és  Virág  tanitványa,  ajak  által  magyar  szónok 
(Sz.  Hajdan  Gyöngyei  LVH.  lap),  viselt  méltóságok 
által  —  hogy  régibb  tisztségei  ne  emlittessenek  — 
magyar  főpap  és  főispán,  sőt  Kazinczyként  „érzési- 
ben  is  mindég  miénk",  annyira  „idegen  hangokhoz 
szokni",  a  honiaktól  annyira  elszokni  tudott,  hogy  való- 
ban ritka  szellemével  egy  idegen  nemzet  nyelvét, 
költését  és  hőseit  jónak  találhatá,  jónak  még  haza 
térte  után,  jónak  egy  hazánkfia  nyilványos  buzgó  és 
kérő  felszólalása  után  is*).  Ezt  fájlalja  a  magyar  nép 


*)  „Örömmel  hallgatván  a  Tunísiás  jeles  költőjének,  bi- 
bliai újabb  versezeteit  egy  díszes  társaságban,  hol  azok  felolvas- 
tattak, nem   lehet   ki   nem   mondanom  a  közönség   előtt  azon 

s  mely  méltán!  A  sors  mindent  látszott  tenni,  hogy 
benne  nemzetünk  egy  fényes,  egy  ragyogó  csillagát 
tisztelhesse  egykor.  A  születés  öt  nekünk  ajándékozta, 
a  nagy  költőnek  választottat!  a  történet  Ányos  ke- 
zeibe adta,  ki  teljes  életében  buzgott,  égett  a  nemzeti 
ügyért;  Virág  kezeibe,  ki  oly  méltó  jussal  nyeré  „a 
nemzeti  lélek  tüzes  ébresztője"  szép  címét  —  és  még- 
is! Benne  nyelvünk,  benne  költésünk,  sőt  ezzel  nem- 
zetiségünk is  egy  első  rendbeli  bajnokot  veszte,  sőt 
nem  csak  ezt:  a  kár  több  mint  csupa  negatívus  kár. 
A  külföldnek  azt  kellé  látni,  hogy  egy  magyar,  kinek 
bölcsőjét  Músa  rengeté,  szűkebbnek  Ítélte  nyelvét, 
mint  hogy  nagy  szellemének  benne  hangokat  találjon, 
silányabbnak  mint  hogy  teremtményei  méltóságának 
megfeleljen. 

Azonban,  bár  a  nép,  melynek  a  költő  egyik  tagja, 
irigyli  e  müveket,  mint  minden  jeleset  a  külföldtől, 
legyen  meggyőződve  Kazinczy,  annyira  el  nem  va- 
gyunk hagyva  hogy  az  olaszoktól  a  Gryöngyök  olasz 
fordítását  irígylenők.  Nincs  azt  más  nemzettől  miért 
irígyleni,   mit  magunk  tökéletesben  bírhatnánk,   ha 


óhajtásomat,  hogy  bár  a  szép  lelkű  s  érzésű  velencei  patriar- 
cha  ezután  egy  magyarul  írt  költeményt  is  adna  nemzetének, 
melynek  nyelvét  mint  öreglángi  születés,  tökéletesen  érti,  s 
így,  megjelenvén  azon  pályán  is,  melyen  egykori  szerencsés 
tanítója,  a  köz  tiszteletet  érdemelt  Virág,  ment  és  megyén,  ha- 
zafiúi magyarszívüségének  is  fenn  hagyná  emlékezetét.  A  szép 
lélek  mindenféle  nyelvű  nemzettől  megnyeri  ugyan  a  tiszteletet, 
de  mely  édesen  adatva  nyeri  azt  meg  tulajdon  hazájától,  midőn 
annak  nemzeti  szólását  dicsőíté."  Dóhrentei  Gábor.  Tud.  Gyűjt. 
1821.  I.  83.  1. 

bírni  akarnók.  Örökre  háládatlan  munka  lesz  ezen 
költeményeket  magyarra  fordítani,  mert  a  költő  neve 
arra  fogja  az  olvasót  emlékeztetni,  liog-y  amit  oly 
örömmel  szeretne,  amivel  mint  nemzeti  kincsével 
büszkélkednék,  attól  „idegen  hanghoz  szokás"  meg- 
fosztotta. 

Kazinczy  erről  megfeledkezett;  s  ami  fő,  Ka- 
zinczy magát,  mint  első  rangú  magyar  író,  annyira 
elfeled  é,  hogy  ezen  költeményeket  nem  csak  fordítá, 
hanem  a  német  hexametereket  magyar  prózában  for- 
dítá! S  ezt  egy  első  rendbeli  magyar  író  tévé,  kinek 
hexametere  origin áljáét  utói  érni  —  hogy  ne  mondjam 
maga  megett  hagyni  —  bizonyosan  képes  volt. 

Kazinczynak  mint  ötvenöt  évi  pályát  futott,  s 
nagy  fénynyel  futott  magyar  írónak  egyik  tiszteletre 
méltó  tulajdona  az  a  szerénység,  mely  az  érdemnek 
álhatatos  társa  szokott  lenni.  „Ismerém  erőm  köves- 
ségét, s  gondokkal  elterhelt  öreg  napjaim  ennél  egye- 
bet nem  engedtek"  úgymond;  s  ismét:  „majd  egj 
boldogabb  előáll  s  igyekezetemet  elfelejteti"  (I. 
LVIII.).  Az  elsőt  megcáfolja  a  „Hárfa."  Ki  ezt  így 
adhatá,  s  mindennap  annyit  ád,  annak  erejét  agg  kora 
s  napjainak  nyomasztó  gondjai  meg  nem  fogyaszták. 
A  másodikra  azt  vagyunk  kénytelenek  mondani:  Be- 
csüld meg  magadat!  Hová  leszünk,  ha  oly  írók  is  mint 
Kazinczy  már  munka  közben  tartanak  elfelejtetésre 
számot?  Hagyj  ilyeneket  másoknak,  érdemes  férfiú! 
te  csak  állandót  építs. 

Kazinczy  a  Gyöngyök  s  a  Mailáth  regéi  fordítá- 
saiért soha  a  tudományos  tribunál  előtt  magát  nem 

igazolhatja!  Mind  a  kettő  koldulás,  mely  hozzá  mél- 
tatlan, s  nekünk  nem  kell!  Mit  kínozzuk  szeretetünk- 
kel, kik  nem  tartották  méltónak  azt  kivívni,  azt  meg- 
érdemelni ? 

Ide  teszszük  a  „Hárfát",  hogy  iménti  mondá- 
sunk az  olvasó  előtt  igazolva  legyen. 

AHÁEFA*). 


De  a  többiről  neheztelés  nélkül  szólni  nem  lehet. 
Verselt  munkát  prózában  adni  mindég  bal  gondolat, 
egyedül  a  jambusos  mívnél  valamennyire  tűrhető. 
Igen  bal  gondolat  a  magyar  írósereg  mestere  kezében 
is.  Példákkal  támogatjuk  az  állítást*,  nem  azért,  mintha 
Kazinczy  mindent  nem  tett  volna,  mit  lehet,  hanem 
hogy  lássék,  mint  nem  mentheti  meg  a  boldogtalan 
ideát  semmi  mesterség. 

Sieh,  da  stand  Mirjam,  die  Gott  gesegnete  Jungfrau, 
Moses  und  Aarons  Schwesterkind,  und  blickte  nach  Jenem, 
lm  verklárten  Gesicht,  mit  tiefer  und  inniger  Ehrfurcht. 
Schön  war  sie!  Wie  ím  Lenz  die  Kos'  und  Lilié,  blühten 
Ihre  Wangen;  ihr  Aug  erglánzt'  in  des  lieblichen  Veilchens 
Unschuld;  wie  der  Zeder  ihr  Wuchs;  des  munteren  Eehes 
Sprung  ihr  Gang  und  ihr  Laut  der  Nachtigall  holdes  Geíiöte. 
Ging  sie  einher  in  dem  Volk,  da  sah  ein  jegliches  Aug  ihr 
Staunend  nach:  ihr  folgt  aus  jeglichem  Munde  der  Beifall; 


*)  Nem  találtatott  szükségesnek  ennek  lenyomtatása  itt, 
miután  Kazinczy  Gábor  azt  „Kazinczy  Ferenc  Versei"  általa 
1858-ban  szerkesztett,  s  azóta  (1863-ban)  újra  is  megjelent  kiadá- 
sába felvévén,  az  szélesebb  körökben  is  ösmeretes.  —  Új  jegyzet. 

Toldy  Munkái.  VHI.  21 

Dennoch  höher  ihr  Geist,  der  Seherin!   schöner  ihr  Herz  noch: 
Immer  mild  und  béreit  des  Segens  Füllé  zu  spenden. 

Aber  vor  AUen  hing  an  der  Huldumstrahleten  Jungfrau 
Idor,  Sohn  Jamins,  und  Simeons  Enkel,  der  schönste, 
Trefflichste  Jüngling  in  Israels  Volk,  mit  inniger  Liebe. 
Allwárts  sah  er  nur  sie;  nur  ihr  war  jeder  Gedanke 
Des  unendlichen  Tags,  und  der  noch  lángeren  Náchte 
Sinnen  und  Sehnen  geweiht:  er  athmete,  fühlte  für  sie  nur! 
.Dennoch  schreckt'  ihn  die  Hehre  zurück,  und  schüchterne  Röthe 
Fárbt  ihm  die  Wangen,  so  er  bald  hier,  bald  dórt  auf  den  Pfaden, 
Die  sie  wandelte,  wie  durch  Zufall,  und  immer  mit  Absicht 
Ihr  begegnend,  hervor  aus  den  bráunlicheu  Locken  das  schwarze 
Glühend'  Aug,  auf  sie  geheftet,  erzittert'  und  seufzte ; 
Denn  so  máchtig  sonst  die  golden  ströraende  Rede 
Von  den  Lippen  ihm  floss:  nicht  mocht'  er  jetzo  des  Herzens 
Lieblichsten  Laut  aushauchen  vor  ihr,  auch  mit  lispelndem  Wort  nur : 
Aber  die  Jungfrau  sah  und  kannte  des  herrlichen  Jünglings 
Stilles  Leid:  in  den  froh  entschwindenden  Tagén   der  Kindheit 
Hielten  sie  stets  im  Kreis'  der  trauten  Gespielen  zusammen, 
Und  noch  war  sie  ihm  hold:  doch  trennt'  ihn  jetzt  von  Jehova's 
Seherin  unermessliche  Kluft:  in  der  irdischen  Liebe 
Rosenau'n  sollt  ihr,  den  Sinnen  zum  Wonnegenusse, 
Nicht  die  knospende  Kos',  im  lieblichen  Duft,  sich  entfalten; 
Nicht  umschlingen  sie  dórt  ein  Kranz  vergánglicher  Dauer: 
Denn  ihr  winkt'  ein  Ziel  hoch  über  des  Staubes  Gefilden. 

Kazinczy:  „A  sereg-ben  vala  Mirjám  is,  az  isten- 
ihlette szűz,  magzatja  a  Mózes  és  Áron  testvérének. 
Mély,  forró  tisztelet  érzelmeivel  tekinte  fel  ö  Mózesre ; 
szép  mint  a  mezők  rózsái  s  lilioma,  midőn  elérkezvén 
a  kies  tavasz,  bimbóikból  kifejlenek;  szeme  a  fenyér 
violájának  ártatlan  színében  ragyogott.  Termete  mint 
a  bércek  cédrusáé;  járása  mint  midőn  a  könnyű  gím 
szökdelget  a  rengetegek  szikláin,  s  szózatja  mint  a 

» 

csattog^ány  szívolvasztó  zeng-zetei.  Elmenvén  a  soka- 
ságában, rá  vala  függesztve  minden  szem,  minden  száj- 
ból magasztalás  követé  lépdelésit;  mert  lelke  a  Lát- 
nók szűznek  még  szebb ;  mert  még  szebb  mennyei 
szíve,  mely  legfőbb  örömét  abban  találta,  ba  kiönt- 
heté  a  szükölködőre  áldásait." 

„De  a  bajok  által  körülölelt  szűzön  minden  má- 
sok felett  Idor  függe  szerelemmel,  Jáminnak  fia,  uno- 
kája Simeonnak,  a  legszebb,  legjobb  ifjú  Izraelben. 
Mindenben  és  mindenhol  ö  egyedül  Mirjámot  látá; 
Mirjám  vala  igen  hosszú  napjainak  és  még  hosszabb 
éjeinek  nyugtalan  egy  gondolatja;  egyedül  a  lyányért 
élt,  egyedül  a  lyányért  érzett.  És  még  is  mindég  ret- 
tegésben tartá  a  dicső;  és  még  is  félénk  pirulás  festé 
arcait,  hamidőn  itt  vagy  amott  ahol  jára,  mintha  tör- 
ténetből, pedig  akarva  mindég,  elébe  ötölvén,  fekete 
lángszemeit  göndör  barna  hajai  közül  reá  meresztheté, 
s  reszketett  és  sóhajtozgata.  Mert  bár  mi  hatalmasan 
ömlöngött  mindég  egyébkor  ajakiról  az  arany  beszéd, 
de  a  szeretett  leány  előtt  szíve  édes  igéit  tördelt  han- 
gokon sem  tudá  elrebegni.  A  magas  szűz  látá  a  szelíd 
i^u  gyötrődésit;  egykor  a  gyermeki  idő  sebes  szár- 
nyallatú  éveiben,  s  társaiknak  enyelgő  körei  közt,  ők 
szüntelen  egymás  felé  vonszódtanak,  s  a  leány  még 
mindég  érze  húzódást  a  jámbor  eránt:  de  azt  most  az 
úrnak  szentelt  leánytól  temérdek  hézag  szakasztá  el; 
öt  fentebb  cél  vára  mint  az,  hogy  a  fejlő  rózsa  keblé- 
nek bájait  a  földi  virágzat  mezején  nyissa  ki  kedves 
illatozásban  s  az  érzékek  örömeire." 

21* 

Fogja-e  e  fordítás  az  olvasót  az  eredetire  csak 
emlékeztetni  is? 

De  hasonlítsuk  öszve  szókötetröl  szókötetre  a^ 
két  textust^  alig"  fogjuk  hinni,  ^^gj  az  egy.  A  vers 
muzsikáját  numerus  oratorius  akarja  pótolni,  de  ez  a 
numerosus  beszéd,  mely  magában  oly  szép,  mi  egyéb 
ama  poétái  kötelékü  beszédhez  képest  mint  ennek 
dilútiója?  Schön  war  sie!  wie  im  Lenz  die  Ros'  und 
Lilié,  blühten  ihre  Wangen :  Szép  mint  a  mezők  ró- 
zsái s  lilioma,  midőn  elérkezvén  a  kies  tavasz,  bim- 
bóikból kifejlenek.  —  Des  munteren  Rehes  Sprung 
ihr  Gang:  Járása  mint  midőn  a  könnyű  gím  szökdel- 
get  a  rengetegek  szikláin.  —  AUwárts  sah  er  nur  sie, 
nur  ihr  war  jeder  Gedanke  Des  unendlichen  Tags- 
und  der  noch  lángeren  Nachte  Sinnen  and  Sehnen 
geweiht;  er  athmete,  fühlte  für  sie  nur!  Mindenben  és 
mindenhol  ő  egyedül  Mirjámot  látá,  Mirjám  vala  igen 
hosszú  napjainak  és  még  hosszabb  éjeinek  nyugtalan 
egy  gondolatja,  egyedül  a  lyányért  érzett,  stb.  —  így 
adhatá  csak  minden  prozaikusok  egyik  legjobb  pro- 
zaikusa  vissza  a  versnek  —  nem  dictióját,  de  erejét, 
hangját!  A  hiba  sem  a  prozaikusé,  sem  a  prózáé.  A 
hiba  a  gondolatban  van :  nem  prózában  írt  költeményt 
prózában  adni  akarni.  Kazinczy  ezt  eléggé  soha  sem 
érezte,  ő  azt  hivé,  hogy  a  maga  tündér  szépségű  pró- 
zájával elfelejteti  a  verset,  s  így  történt,  hogy  már  ez 
előtt  negyven  évvel  a  klopstocki  Messiást  is  kötetlen 
beszédben  készüle  adni.  Ilyenek  felett  mondhatni  el 
méltán  Horác  szavait:  quandoque  bonus  dormitat  Ho- 
merus.  Minden  csak  a  maga  helyén  szép.    Helyén  ki- 

vül  a  leg'nagyobb  szép  is  kevesbbé  az,  mint  helyén  a 
legkisebb  szépség.  Kazinczy  ezen  igazságot  érezni 
szokta,  csak  azt  fájlalhatni,  hogy  nem  mindég  s  min- 
denütt, s  még  inkább  fájlalhatni,  hogy  ezen  észre- 
vételt mi  teszszük  neki  először,  s  még  csak  most. 
Negyven  év  előtt  nagyobb  sikerű  volt  volna. 


II.  FELELET  KAZINCZYNAK*). 

Minekelőtte  Kazinczynak  szóban  forgó  birála- 
iomról  tett  ellenészrevételeire  felelnék,  engedje  meg  a 
sok  érdemű  férfin,  hogy  az  igazságtalanság  s  tisztelet- 
lenség vádját,  melyet  sorai  végsőiben  reám  villantott, 
magamtól  tisztelettel  elháritsam.  Ki  ellen  követtem 
én  el  a  két  bűnt?  A  Gyöngyök  éneklője  ellen-e,  vagy 
őellene?  Levontam-e  a  Gyöngyökről  azon  érdemeket, 
melyekkel  kétségbe-vehetetlenűl  birnak:  vagy  nem 
magasztaltam-e  azokat  őszinte  kifejezésivei  a  legele- 
venebb tetszésnek?  Vagy  a  Gyöngyök  fordítójától  ta- 
gadtam-e meg  pályája  méltánylását,  érdemei  elisme- 
rését? Bátran  állok  bármely  bíró  széke  elébe,  s  bátran 
mondom:  mutassa  ki  Kazinczy  a  tiszteletlenségnek 
csak  egy  szavacskáját,  csak  egy  kilobbanását  is  az 
igazságtalanságnak,  s  hódolok.  De  a  biró  nem  fog  azt 
mutatni,    ha  részrehajlatlan  s  a  szót  úgy   érti  mint 


*)  A  megelőző  bírálatra  Kazinczy  Ferenc  a  Tud.  Gyűjt. 
1831-lvi  11.  kötete  125—6.  lapjain  nyilatkozott.  E  Felelet  a 
Kritikai  Lapok  II.  füzetében  (1833)  elkésve  jelent  meg,  G.  névjegy- 
gyei szintúgy,  mint  a  következő  III.  szám  „Kumy  ellen." 

szerzője  értetni  akarj a^  s  így  én  az  igazságtalanság 
vádját  visszaadom  a  méltatlanul  vádolónak^  lia  öt 
egyébiránt  szeretem  is,  s  érdemei  tisztelésében  maga- 
mat felül  haladtatni  senkitől  nem  engedem.  E  szerint 
ne  vegye  tiszteletlenségnek  ez  új  felszólalásomat  se ! 
S  ha  „nem  álmélkodik  azon,  hogy  egyenlően  mindnyá- 
jan nem  gondolkozhatunk",  engedje  meg,  hogy  az  övé- 
hez hasonló  joggal  élve,  kifejezhessem  én  is  gondol- 
kozásomat, ha  az  az  övétől  különböző  találna  is  lenni. 

Az  antikritika,  valamint  a  szóban  forgó  bírálat 
is,  két  dolgot  érdekel:  a  fordítást,  melyet  kárhoztat 
egyszersmind  és  menteget,  s  a  Gyöngyök  éneklőjét, 
kit  bálványoz  és  véd. 

Mindenek  előtt  kinyilatkoztatom,  hogy  Kazinczy 
tündér  nyelve  fegyvereivel  sem  fog  bálványimádóvá 
tenni.  A  bálványimádó  több  isteneket  tisztel,  én  pedig 
csak  egynek  hódolok,  t.  i.  az  emberi  szellemnek  el- 
vontan (abstracte),  de  nem  e  vagy  ama  főben,  hol  az 
anyag  salakjaival  testvéresülve  és  súlyaitól  korlátozva 
szabad  röptében,  gyarló  leszen,  hibázható  és  tökélet- 
len; s  így  ember  munkáját  soha  „sem  minden  dicsé- 
reten, sem  minden  gáncson  felettinek"  nem  tartok. 
Valamint  pedig  ily  istenlést,  úgy  oly  enthusiasmus 
kifejezéseit  is,  melyek  Hómért  vagy  Shakspeart, 
Goethét  vagy  Byront  másatlan  elmének  mondanák,  a 
kritika  birodalmából  kiigazítok.  Szükségtelen  lesz 
tehát  azon  sort  is  vitatás  tárgyává  tenni,  mely  nem 
csak  az  elvénhedt  Baggesenként  a  nagy  V.  Károlynál 
is  nagyobbá  teszi  a  Gyöngyök  éneklőjét,  hanem  na- 
gyobbá minden  teremtett  elménél. 

Még"  egj  pont  illeti  a  másatlan  elmét,  az  t.  i. 
melyben  az  II.  Fridrik  szárnyai  árnyékába  rejtetik. 
Hiában !  Fridrikre  kimondá  kora  az  Ítéletet  úgy,  mint 
kimondok  mi  is  amarra;  az  utókor  pedig  megbocsáta 
neki  egyebekért.  De  mivel  engesztelé  meg  e  másatlan 
elme  a  magyar  utókor  méltó  neheztelését  ? 

Kazinczy  védőleg  említi,  bogy  Fridrik  azért  íra 
franciául,  mert  így  könnyebb  vala,  mint  hazája  még 
készületlen  nyelvén ;  azért  mert  ezen  többekhez  szól- 

hata!  „  Szent  Andrastea  mérj  bosszút !"  Miért 

pazarlotta  el  tehát  Kazinczy  élte  minden  napjait  arra, 
hogy  egy  pár  száz  magyarnak  írjon,  holott  ha  fran- 
ciául ír  vala,  a  félvilághoz  szólhata?  S  miért  nem  vala 
oly  bölcs,  mint  a  másatlan  elme?  Miért  bajlódék  e 
népnek  akkor  még  szegény  nyelvével,  holott  vagy 
francia  vagy  német  nyelven  baj  nélkül,  s  szinte  ma- 
goktól folytak  volna  tollából  munkái?  s  miért  nem 
követi  öt  még  most  is?  Ne  feledd  el  nagy  férfiú,  ne 
feledd  el  magadat,  hitedet,  éjjeleid  mindenkori  gond- 
ját, tetteid  egy  célját,  ne  feledd  el  érdemeid  méltósá- 
gát, neved  fényét  annyira,  hogy  szennyeiből  tiszto- 
gasd azt,  kit  tisztítani  nem  lehet,  hogy  tetszeni  ügye- 
kezzél  annak,  kinek  tetszeni  nem  nagy  érdem. 

Most  a  fordításhoz.  —  Itt  legelső  kérdés  az:  poé- 
tái mívet,  eposzt  illik-e  prózában  fordítani?  Erre  Ka- 
zinczy így  felel  Igazításában:  „Poétái  mívet,  eposzt, 
prózai  nyelvben  fordítani  nem  kell" ;  s  ugyanott  ismét: 
„Verseket  s  szép  verseket^prózában  adni,  bár  csillogó- 
ban, szerencsétlen  gondolat."  Ennél  több  nekünk  nem 
kell,  s  ez  után  meg  nem  foghatjuk,  miért  írá  Igazítása 

e  részét  a  tisztelt  férfiú^  mert  a  szóba  vett  bírálatban 
mi  is  ezt  és  csak  ennyit  mondottunk.  De  következik 
a  mentség*:  „Verset  prózában  fordítani  annyi  mint 
olajban  festett  képet  rézmetszetben  adni"  mond  Ka- 
zinczy. Bocsánatot !  Elünk  hasonlításokkal  aesthetikai 
vizsgálódásainkban,  nem  tagadom,  s  élhetünk,  hogy 
a  néha  szárazabb  tárgyat  kellőbbé,  a  homályost  vilá- 
gosabbá tegyük ;  de  aminek  hasonlítás  nélkül  nem 
bírjuk  megmutatni  igaz  vagy  nem  igaz  létét,  azt  a  ha- 
sonlítás maga  sem  igazzá,  sem  nem  igazzá  nem  teendi. 
Kazinczy  pedig  azt  mit  a  tárgyról  egyszerűen  és  vilá- 
gosan állított,  minthogy  ellene  szól,  még  oly  hasonlí- 
tással akarja  megcáfolni,  melyből  többet  lehet  követ- 
keztetni mint  Kazinczy  hihetőleg  óhajtana  következ- 
tetve látni.  Ki  monda  ki  közöttünk  először  azon  nagy 
igazságot,  hogy  midőn  művész  munkáját  fordítunk, 
mindenben  hű  mását  kell  adnunk?  hűvet  nem  csak 
dologra  és  értelemre  nézve,  hangra  és  stílusra,  a  stílus 
minden  sajátságaira,  legyenek  azok  jók  vagy  nem; 
hűvet  annyira,  hogy  a  periódusok  alkotását,  szavak- 
kal való  sajátságos  élést  a  mi  nyelvünkön  is  iparkod- 
junk visszaadni,  vissza  a  világosságot  és  homályt,  a 
nehézkes  beszédet  úgy  mint  a  könnyen  forgót  és  ele- 
vent, vissza  a  más  nyelv  hibáit  s  avult  formáit  is  ? 
S  ím  most  egyszerre  kiáll  az  aesthetikus  a  csatasíkra, 
s  egy  könnyen  oda  vetett  hasonlatocskával  meg  akarja 
mutatni,  hogy  mind  ennél  elmellőzhetőbb  postulátum 
a  versnek  verssel  visszaadása.  S  miért?  Egyedül  hogy 
magának  mint  fordítónak  botlását  igazolja. 

Az  érdeklett  hasonlatot  még-  eg-y  másikkal  toldja 
meg"  Kazinczy,  mondván:  „A  mesterség  barátjai  még- 
a  nem  rossz  kézzel  és  nem  gond  nélkül  dolgozott  skiz- 
zeket  sem  tekintik  figyelmökre  méltatlanoknak."  — 
Igen  is,  egy  Rafael  Urbino,  egy  Giulio  Románónak 
gondatlanul  dolgozott  vázolatit  Becsüli  a  mübarát,  de 
fogja-e  becsülni  azt,  melyben  egy  másoló  Rubens  gi- 
gásait  ügyekszik  mutatni  ?  Különbség  van  oly  vázo- 
lat  (Skizze)  közt,  mely  egy  leendő  nagynemü  alko- 
tásnak mintegy  embrióját  mutatja,  s  a  közt  mely  be- 
fejezett müvet  progressione  retrograda  embryói  létbe 
tol  vissza. 

„Mely  munka  prózában  is  engedi  magát  olvas- 
tatni, nem  volt  méltatlan  a  megjelenésre"  —  mond 
tovább  Kazinczy.  —  Igen  is,  igaza  van ;  de  ebből  csak 
az  következik,  hogy  a  Gyöngyök,  minthogy  prózában 
is  engedik  magokat  olvasni,  nem  voltak  méltatlanok, 
hogy  megjelenjenek  —  az  eredetiben,  nem  az  is,  hogy 
rajtok  méltatlanság  nem  történt,  midőn  prózában  for- 
díttattak. Kazinczy  itt  egyebet  mutatott,  mint  a  mi 
kérdésbe  volt  véve.  A  Gyöngyöket  a  bírálat  úgy  hi- 
szem fordításra  méltatlanoknak  nem  mondja;  de  mond 
egyebet,  mit  e  helyt  ismételni  nem  szükség.  Hogy 
pedig  maga  az  eredeti  mü  szerzője  megnyugodott  a 
szóban  forgó  prózai  fordításban,  nem  nyomhat  az  előtt 
semmit,  aki  tudja,  hogy  ő  megnyugodott  volna  min- 
denben —  csak  fordítás  legyen. 

Mindent  előhordván  Kazinczy  amivel  kétségbe 
esett  ügyét  megmenteni  reményli,  arra  kér  bennün- 
ket: „Feledjük,  hogy  a  Gyöngyök  versekben  vannak 

dolg-ozva,  s  vége  lesz  a  panasznak."  Oh  akkor  én  az 
Odüsseát  prózában  diluálom^  s  azt  kiáltom:  feledjük, 
hogy  versben  íratott ;  Tacitus  tíz  sorát  húszszá  lapí- 
tom szét,  s  azt  kiáltom:  feledjük,  hogy  Tacitust  a 
praecísió  bélyegzi;  s  Rájnis  Virgiljét  megkoszorúzom 
azt  kiáltva:  feledjétek,  hogy  Virgil  elegáns,  s  nem 
lesz  panasztok  a  dorongos  hős  ellen.  A  szigorú  s  elva- 
kíthatatlan  kritika  pedig  mosolyogni  fogja  az  ily 
praecót,  s  nem  feledve  mi  Homer,  Tacitus  és  Virgil, 
száműzni  azokat,  kik  nem  iszonykodtak  álarc  alá  rejtve 
a  legnemesebb  lelkű  arcokat,  magokhoz  csalogatni  az 
olvasás  barátit.  Nem  fogja  feledni  a  Pyrker  verseit 
sem,  s  Gyöngyeiben  gyöngyeit  keresendi. 

Mi  Klopstock  prózai  fordítását  illeti :  azt  felmen- 
tem minden  vád  alól,  mihelyt  Kazinczy  csak  stúdium- 
nak kívánja  tekintetni.  De  ezen  cikkelyben  is  van 
egy  mondás,  mely  észrevétel  nélkül  nem  maradhat. 
„Orömestebb  olvasok  jó  munkát  nem  rossz  prózában, 
mint  nem  jó  hexameterekben."  Ki  állítá  azt,  hogy 
rossz  hexameter  jobb  mint  nem  rossz  próza?  Ki  monda 
azt,  hogy  a  Gryöngyöket  inkább  rossz  hexameterekben 
olvasná?  Inkább  olvasok  jó  prózát  én  is  mint  nem  jó 
hexametert,  de  azért  sem  egyik,  sem  másik  nem  felel 
meg  a  célnak,  s  a  fordítás  egyedül  akkor  jó,  ha  mind 
belső  mind  külsőképen  hű  leszen. 

Mind  ezek  után  hiszem  meg  van  felelve,  na- 
gyobb részt  Kazinczy  önnön  állításai  által,  azon  kér- 
désére: „Ha  a  Szent  Hajdan  Gyöngyeit ....  kellett-e 
fordítani  prózában,  bár  poétáiban."  —  Kérdi  ő  azt  is: 
Lehetett-e?  Igen.  Az  a  nyelv,  mely  Kölcsey  kezében 

megbírja  Hornért,  megbírja  ezt  is,  mint  a  Hárfa  for- 
dításával minden  kétségen  felül  meg  van  mutatva. 
Dixi  et  saluavi  animam  meam!  —  Pesten,  apríl 
15-d.  1831. 


III.  KUMY  ELLEN*). 

Azon  korban,  mely  a  nemzetiség  és  nemzeti 
nyelv  kölcsönös  viszonyait  a  világ  történeteiből  el- 
vonván, annak  ebből  eredt  befolyását  a  nép  külső  és 
belső  boldogságára  tisztábban  fejté  ki  mint  bármely 
más  előtte ;  közepette  a  legnemesebb  tűznek,  melylyel 
a  haza  minden  rendbeli  polgárai  őseink  legszebb  ha- 
gyományát ,  a  nemzeti  nyelvet ,  érdemlett  méltó- 
ságába s  országos  jogaiba  beiktatni  buzgólkodnak;  fel- 
támad nyelvünk  ügyét  pártoló  szándékom  ellen  egy 
német-magyar  tudós:  nem  hogy  netalán  elkövetett 
tévedéseimből  igaz  útba  térítsen,  vagy  —  ha  a  föl- 
melegedés hangjába  ingerlő  elemek  vegyültenek  — 
okaim  alapjait,  bár  hevesben  is,  de  megállható  ellen- 
okokkal megrendítse,  s  ekként  mind  engem  tanítson, 
mind  pedig  támadhatott  proselytáimat  azon  zászló 
alól  elvonja,  mely  alatt  ő  nemzeti  gyűlölséget  lát  pro- 
clamálva:  mind  ezt  nem,  az  ő  célja  egyéb.  Oly  publi- 
cum  előtt  szólal  fel,  mely  nem  a  Kritikai  Lapok  publi- 


*)  L.  az  elébbi  szám  jegyzetét.  —  Rumy  cikke,  mely  el- 
len ez  intézve  van,  „Patriotische  Rüge"  cím  alatt  egy  pesii 
német  divatlapban  (Der  Spiegel,  1831.  33.  sz.)  jelent  meg,  s  le 
van  nyomtatva  a  Kritikai  Lapok  II.  füzetében. 

cuma,  s  így  nem  enyém;  mely  nem  olvasá  azt  mit  én 
írtam^  nem  hallja  a  hangot  melyen  mondom^  s  nem 
mindent  amit  mondok.  0  állításaimat  meztelenül,  ki- 
fordítva okaiból,  kifosztogatva  erejéből,  melegségéből 
kivetkőztetve ;  s  végre,  nem  mint  individuális  tárgyat, 
hanem  generalitássá  változtatva,  s  n»int  német  lakóink 
nyelve  gyülölségére  épült  magyaromaniát  állítja  a  kö- 
zénk vegyült  német  közönség  elébe,  a  szívek  inger- 
lésére, a  már-már  szunyadni  kezdő  nemzeti  gyűlölet 
fellazítására.  Célja,  mondjuk  ki  tartalék  nélkül,  a  honi 
nyelv  mellett  felszólaló  írókat  rágalmazni,  sőt  köz- 
vetve, elárulván  a  legszentebb  ügyet,  a  haladásaiban 
oly  örvendetes  testvér  kézfogást  és  nemzeti  frígyesü- 
lést  felbontani,  s  gyanú  mérgével  öldökölni.  Rója 
meg  ezért  nevét  a  magyar  közönség,  mely  szavaimat 
—  ebben  találok  megnyugtatást  —  jobban  érti  s  akará 
is  érteni:  én  őt  a  nemzet  méltó  megvetésének  nyúj- 
tom által;  s  a  „Brausekopf"  gúnycímét  azon  fejre 
villantom  vissza,  melyet,  nyelv-  és  vélemény-szegve, 
hol  ide  hol  oda  hány  elméjének  vándor  vitorlája. 

„Lehet-e  tovább  űzni  —  kérdi  megtámadom  — 
a  német,  azaz  azon  nyelv  ellen  a  gyűlölséget,  mely 
hazánkban  annyi  ezernek  nyelve,  annyi  millióé  az 
austriai  császár  birodalmában?"  —  Ezer  vagy  millió, 
haza  vagy  külföld,  mindegy!  A  lélek,  ha  belőle  kárát 
látja,  gyűlöli  azt,  mit  illendő  határai  közé  vonulva 
szerété.  Ezen  természetes  érzés  csak  az  által  fog  kár- 
hoztattatni, ki  a  kosmopolitismus  elvének  hódol,  s  ott, 
hol  nincs  ország,  hanem  csak  nép  és  emberegyetem. 
Melyik  egyeztethetőbb   az  optimismus  rendszerével, 

nem  kérdjük;  de  szólaltassa  meg"  valamely  tündér  egj 
bájvesszövel  az  egész  embernemet  egyetlenegy  nyel- 
ven :  s  várjunk  be  egy  századot  vagy  annyit  se  —  s 
lássuk  mint  boldogulunk  majd  e  világ  nyelvével  a  föld- 
teke külön  részein !  Ha  tehát  nem  universalizálhatunk, 
úgy  individualizáljunk  inkább  haszonnal^  s  ne  szorit- 
suk  meg  az  individuumok  -—  vagyis^  az  egyes  nyel- 
vek —  nem  csak  természetes,  de  azon  felül  országo- 
san megalapított  jogait.  A  bölcs  minden  embert, 
minden  nyelvet  becsülni  fog,  sőt  szeretni  annak  ér- 
deme szerint:  de  egyéb-e  mint  fonákság  ugyanazon 
embert  s  nyelvet  szeretni  ott  is,  bol  az  a  miénknek 
nyomul  határiba?  Csókoljuk-e  azon  kardot,  mely  a 
tyrann  Dionysius  pallosaként  fejünk  fölött  lebeg,  s 
minden  percben  halállal  fenyeget?  S  reformunk  ko- 
rában, balul  értett  humanitásból  s  nagylelkűségből, 
tűrjük-e  tovább  is,  hogy  az,  amit  honában  becsülünk, 
itthonn  felettünk  garázdálkodjék,  s  mivel  tegnap  ta- 
nítónk vala,  ma  háladijúl  lábaival  hagyjuk  magunkat 
tiportatni?  Pedig  ezt,  vagy  ily  valamit  kivannak  tő- 
lünk Rumy  és  társai;  s  midőn  a  léleklázasztó  kíván- 
ság ellen  felindul  a  hazafi  érzés,  kirohan  ellene  sötét 
rejtekéből,  rágalmazza  költőinket,  ócsárolja  férfias 
szépségű  nyelvünket,  s  szentetlen  ajakkal  befertezi 
legszentebb  emlékezeteinket.  Mert  nem  irónia  hangján 
van-e  felhozva  Árpád  a  honalapító?  S  a  „párducos, 
buzogányos"  mellékszók,  de  leginkább  az  „isten 
ostora"  mint  a  gar  mérges  szó  mutatja,  mik  egyebek 
mint  mindannyi  ordöfés?  S  mind  ezek  V.  Károly  s  a 
habsburgi  gróf  általellenében !  —  lm  elejté  végre  a 

sok  nyelv  és  vélemény  bajnoka  álorcáját^  melylyel  a 
bűn  vonásait  oly  soká  fedezgeté,  s  azon  újjal,  melyet 
a  „Hasznos  Mulatságok "-ban  véve  föl,  többé  nem 
fogja  maga  iránt  megcsalni  a  hazafi  közönséget.  — 
De  mit  vétettek  neki  költőink?  mit  nyelvünk?  Tehát 
az-e  e  nyelv,  melyen  nem  lehet  szép  hexametert  írni  ? 
Vagy  oly  tehetetlenek-e  a  hazai  Músa  felkentei,  hogy 
a  szép  magyar  hexameter  fejér  hollóként  számba  sem 
veendő?  Kell-e,  és  miért,  rossz  magyar  hexametert 
említeni  ott,  hol  a  másatlan  elméé  csodálatra  méltó- 
nak hirdettetik?  Vagy  talán  nem  költőink  vannak  ér- 
dekelve, hanem  a  magyaromaniások,  mint  kiknek  egy 
rossz  hexameter,  csak  magyar  legyen,  fölér  egy  né- 
mettel, ha  oly  csodaszép  is  mint  amilyennel  a  Ru- 
dolfiás  kezdődik  ?  Vagy  a  másatlan  elme  az,  melytől 
—  noha  másatlan  —  egyedül  rossz  magyar  vers  telt 
volna  ki?  Ennek  őszinte  megvallását  nem  igen  vár- 
hatjuk Rumytól,  mert  ahhoz  kelletinél  kisebb  igazság- 
szeretete; pedig  ez  úton  mentheté  meg  legsikeresben 
védencét.  Csakhogy  a  menthetetlen  ellen  nem  fogy- 
hat ki  a  vádak  ezrede.  Mert  vagy  nem  tanulá  mit 
lehetett,  vagy  feledé  mit  tanult,  vagy  megveté  azt,  s 
átallá  mit  tudott.  S  oly  késznek  hisz-e  a  porban  má- 
szó engem,  ki  Kazinczyt  tiszteltem  és  feddem,  a  ma- 
gasztalgatásra,  hogy  egy  nyavalygó  versekben  elda- 
dogott magyar  eposzt  csodáljak,  szerzőjét  tömjénem 
füstével  szinte  megfulaszszam,  sőt  fordításra  méltónak 
hirdessem?  S  ha  az  volnék,  kinek  ő  szeretne  tartani, 
azaz:  az  ő  lelki  rokona  —  mert  emlékezzék  csak 
mily  könyveket  itéle  méltóknak,  hogy  az  angol  Bow- 


A  SZENT  HAJDAN  GYÖNGYEIRŐL.  335 

ringnak  küldjön*)  —  nem  csodálja  ö  hogy  ilyetén  rossz 
munkáinkat  még  ki  nem  kürtölém?  szerzőiket  töm- 
jénfüstbe nem  fulasztám  ?  szüleményeiket  le  nem  for- 
dittatám  ? 

Ennyiből  áll  Rumynak  hozzám  intézett  apo- 
strophéja,  s  im  midőn  végére  ért:  hagyjuk  már  el, 
úgymond,  a  tréfát!  s  komolyra  fordítja  beszédét,  hogy 
a  németül  író  magyarokat  szárnyai  védelme  alá  vegye. 
Kövessük  fonalát! 

„Lehetünk,  úgymond,  valóságos  hazafi  lelkű  és 
keblű  magyarok,  érthetjük  egyszersmind  a  nyelvet, 
érezhetjük  erejét  és  szépségét,  illetőleg  méltathatjuk 
literatúrája  becsét:  s  még  is  a  németül  íráshoz  érez- 
hetünk vonzódást."  Különböztetés  mellett  igen!  T.  i. 
ha  vonzódunk  a  szomszéd  nemzettel  megismertetni 
nyelvünket  s  literatúránkat,  mint  gr.  Mailáth,  mikor 
költőinkből  fordít;  megismertetni  vele  országunkat, 
mint  báró  Mednyánszky  Vági  Útjában,  és  Csaplovics 
„Gemáldéjével";  eléjök  adni  történeteinket  s  így  rész- 
vétet gerjeszteni  nemzetünk  iránt,  mint  ismét  báró 
Mednyánszky,  midőn  Hormayrrel  egyedül  azon  végre 
szövetkezek  egy  történeti  zsebkönyv  kiadására,  hogy 
a  magyar  becsűletet  terjeszsze  stb,  szóval,  midőn  a 
vonzódás  tárgya  magyar  s  a  német  nyelv  egyedül 
eszköz.  Ezen  buzgó  társak  neveiket  mindenkor  hála 
érzetével  említendi  a  hazafi.  —  Menthető  volt  pedig 
eddig  az,  ki  oly  tudományban  munkálkodott,  melynek 


*)  Jegyzékét   láthatni  a  pozsonyi   Aehrenlese  valamelyik 
számában,  ha  emlékezetem  nem  csal,  talán  1828-d.  évben. 

magyar  közönsége  eddig  még  csekélyebb  volt^  ^i^^g'y" 
sem  fáradozása  jutalmat  láthatott  vagy  hasznot  hajt- 
hatott volna:  —  mely  ok,  mellékesen  legyen  érintve,  az 
1830-diki  országgyűlés  s  a  nemzeti  akadémia  felállása 
óta  már  elenyészett,  mert  ez  időtől  fogva  a  sanyarúbb 
tudományok  is  mind  inkább  bevonatnak  a  magyar 
literatúra  körébe ,  s  a  Tudós  Társaság  bármely  tudo- 
mánybeli  munkát,  ha  reá  méltó,  fényesen  megjutal- 
mazva kinyomattat ,  s  így  a  növekedő  közönséget  a 
szépliteratúra  mezején  kivül  a  tudományokéra  is  édes- 
geti. —  Kiket  pedig  hazánk  kebelében  is  születés,  ne- 
velés, helyeztetések  nem  hagyának  mieinkké  lenni 
(Genersich,  Glatz,  Zipser  stb),  meüti  a  nyelv  nem  tu- 
dása; s  ha  ezek  még  e  mellett  is  részünkre  használák 
fel  munkálkodásaik  óráit  (Windisch,  Engel  stb),  senki 
tőlök  a  szíves  köszönetet  megtagadni  nem  fogja*).  — 
Minden  egyéb  pedig,  kit  születés,  nevelés  mienkké 
tett,  kinek  tehetségi  köre  óhajtásinknak  megfelelő,  s 
így  kedvezéseinkre  számot  tarthata,  szükségeinket 
pedig  ismeré :  azt  nem  mentheti  a  lílienfeldi  magány, 
hol  Dóczy  sok  kötetű  munkájával  gazdagítá  litera- 
túránkat;  nem  Szepes,  honnan  Molnár  térj  észté  nyel- 
vünket, s  mívelte,  ápolgatá  azt ;  végre  nem  Velence, 
mert  Faludit  ezelőtt  szinte  egy  századdal  Rómában  is 
tüzelte  a  honszerelem,  magyarul  zengeni  bájos  énekeit, 


*)  Ez  a  mentség  is  csak  eddig  állt,  nem  ezentúl.  Az 
ország  tisztévé  tette  a  nemmagyar  szülöttnek  is  a  nemzeti 
nyelv  tanulását,  s  mit  a  szülék  restsége,  élhetetlensége  vagy 
idegenkedése  el  fog  mulasztani  a  gyengébb  korban,  a  felserdült 
ifjú  kénytelen  lesz,  de  köteles  is,  helyre  hozni. 

megalkotni  az  akkori  magyar  próza  csínnal  teljes  mi- 
veit;  azt  nem  menti  semmi  szug-olya  e  nag-y  földnek^ 
desöt  lássa  homlokára  sütve  a  hazafiútlanság  kiáltó 
bélyegét,  szemeinkben  az  elhidegült  szívj égpillantatát. 
Mily  szemmel  nézne  ez  önmaga  oly  bajnokot,  ki,  mi- 
dőn hazája  szorul  védkarjára,  idegen  nemzet  zászlójá- 
hoz esküszik?  Milyennel  oly  atyára,  ki  háznépét  ín- 
ségben látván  nyomorogni,  kincseit  idegen  gazdagok 
számára  tékozolja?  Vagy  épen  oly  anyának  —  ször- 
nyűség! —  ki  emlőit  idegen  ágy  magzatának  nyújtva, 
a  magáét  (önrészéről  legalább)  martalékává  hagyja 
lenni  az  éhenhalásnak? 

„De  —  úgymond  a  híres  Rumy  —  a  külföld  által 
is  szeretnénk  olvastatni!"  Tudd  meg  te,  bárki  légy, 
kit  rabbá  tőn  a  külföld  vétkes  szerelme!  ha  szokatlan 
erővel  készítenek  fel  jó  isteneid,  előbb-utóbb  kihat 
vala  neved  zengése  az  idegen  nép  közé  is;  s  ha  méltó 
valál  egy  világ  által  ismertetni,  az  fogott  volna  olvasni 
és  magasztalni  azonfelül  mint  honod  hü  fiát;  —  nem 
rendkívüli,  de  mégis  némi  időre  kiterjedő  becsű  mí- 
vedet  pedig  köszönettel  fogadja  nemzeted ,  midőn  a 
határokon  túl  azon  nap  temeti  el,  mely  feltűnni  látta. 
—  Te  pedig  szerény,  honszeretettől  lángoló  szív,  te 
tennen  népednél  keresed  híredet!  amely  tapssal  ha- 
zád idvezel,  az  kedves  előtted;  s  nemzeted  helyben- 
hagyása kevélységed,  éjjeli  virrasztásaid  legbecsesebb 
jutalma. 

„De  —  így  folytatja  magát  ismétlőleg  philoso- 
phusunk  —  némelyet  a  német  Caména  kegy  ele  inkább 
mint  a  magyar,  s  azért  nem  cselekvék-e  jobban,  hogy 

Toldy  Munkái.  Vm.  22 

inkább  németül  költe  jelesen,  mint  rosszul  magyar 
nyelven?"  Csodálatos  beszéd,  valójában !  A  tudós  úr 
Caménában  talán  valamely  olasz  amorosa-félét  kép- 
zel, ki  bekocog"  ajtónkon,  s  ha  meg-tetszénk  neki,  ránk 
nyomja  a  genialitás  csókját,  s  akkor  akaratunkkal 
vagy  az  ellen ,  minden  esetre  pedig  hozzájárulásunk 
nélkül ,  poétákká  varázsol ,  s  zeng  a  hárfa  nem  azon 
nyelven,  melyen  eszünk  vagy  szívünk  szeretné  pen- 
getni, hanem  mint  az  átkozott  tündérnek  tetszik  vala! 
De  feltevén,  hogy  oly  tudós,  kinek  charakteristikája 
„minden  papirosszeletke  befirkálása"  *),  tudja,  hogy 
Caména  alatt  a  költői  erőt  érti  más  ember  személye- 
sítve, még  is  nehéz  volna  ezen  értelmet  minden  sorá- 
ban, hol  az  áll,  a  név  helyébe  tenni.  Magyar  Caména! 
Német  Caména !  azaz  költő  erő !  Nevezetes  találmány 
a  dynamologia  mezején !  Régi  hitünk  szerint  minden 
—  s  így  a  költői  —  erő  is  mennyiség  és  miség  szerint 
bizonyosan  felette  különböző ;  de,  hogy  mint  valamely 
praeexistáló ,  minden  külső  behatástól  még  szűz  erő, 
magyar  vagy  német,  angol  vagy  olasz  lehessen,  még 
eddig  nem  sej  tők.  A  szemfényvesztésre  felállított  tétel 
a  logika  prismáján  által  valódi  elemeire  felbontva,  így 
áll:  Ez  és  ez  bírt  költői  erővel,  de  ki  hagyá  aludni 
keblében  a  nemzeti  lángot,  „idegen  hanghoz  szokott 
szíve,  elméje",  s  így  tehetett-e  egyebet,  mint  amit 
teve?  —  En  egyedül  a  tett  okait  támadám  meg,  nem 


*)  Gróf  Festetics  György  egyszer  így  mutatta  be  a  Geor- 
gikon  egykori  tanárát,  Kumyt,  egy  vendégének:  „Ez  az  úr  pedig 
az,  ki  maga  előtt  beíratlan  papirost  nem  tür.*  —   Új  jegyzet. 

látható  műveletét;  a  költő  indulatját,  nem  munkáját; 
s  a  philosophus  védnek  nem  vala  szüksége  örökké 
magasztalg-atni  ezt,  csakhogy  újra  meg  újra  rossz  ma- 
gyar verseket  említhessen.  Igen  is!  ha  rosszak,  írjon 
helyettök  inkább  jókat  bármi  nyelvén  e  földnek,  mert 
minden  rossz  ellen  a  legőszintébb  antipathiánk  van ; 
de  itt  az  a  kérdés :  mely  indulat  hagyá  annyira  elfaj- 
zani  a  lelket,  hogy  amely  hangon  nyíltanak  meg  elő- 
ször ajkai,  utóbb  azon  elnémuljanak,  s  ki  magyar  sza- 
vakat fiatalsága  virágéveiben  a  fülnek  oly  kedvesen 
mondogata,  most  csak  göröngyös  sorok  eldadogására 
legyen  képes!? 

Mielőtt  e  cikkelyt  elhagynék,  néhány  szavam 
van  még  egyenesen  a  Rüge  írójához.  —  Ki  támadta 
meg  Rumy  urat,  hogy  magát  védelmezi?  Ki  hozta 
szóba  az  ő  pályáját?  Ki  kérdé  öt,  miért  nem  mázolá 
mindenét  magyarul?  s  e  mázolásit  ki  vala  szerencsét- 
len, hogy  a  németektől  irigyelje?  Kinek  juthata  egy 
Rumy  eszébe,  midőn  Pyrkerről  vala  szó?  Rumy  soha 
sem  ejthete  a  Gyöngyök  éneklőjén,  a  jeles  költőn, 
nagyobb  kudarcot,  mint  mikor  azt  álmodá,  hogy  erről 
levén  szó ,  az  ö  törpeségére  is  szállhat  egy  sugara  az 
emlékezésnek ;  s  nem  szerezhető  neki  szerencsétlenebb 
védőt,  mint  olyat,  ki  tán  csak  azért  kel  védelmére, 
hogy  önmagát  tisztogassa.  Rumy  halálos  bűnt  követe 
el  nagy  védencén,  midőn  azt  magosságából  saját  pos- 
ványába leráncigálja :  de  e  tett  által  csak  önmagát 
gyilkolá  meg,  mert  a  törpének  semmisége  akkor  tűnik 
ki,  midőn  nagyok  közé  áll.  Én  arra  kérem  Rumy  urat 
teljes  hazafiúi  buzgósággal,  hogy  ha  lúd tollkop tatásait 

22* 

még  sokáig  folytatandja,  írjon  mindenkép,  németül 
és  tótul,  diákul  és  görögül,  ha  tud,  csak,  az  istenekért! 
magyarul  ne.  Kezes  érte,  hogy  idegen  pályáin  minden 
legkisebb  megzavartatás  nélkül  járand,  én  leszek. 

S  mely  rövidlátás  hozatá  fel  ellenem  Rumyval  a 
Leibnitz  és  Euler  példáját?  S  miért  még  ezt  is  meg- 
hamisítva? Ezt  felhozni  akkor  kell  vala,  ha  én  is 
XVII.  s  XVIII.  századbeli  magyar  törvény-  s  ter- 
mészettudósokat hoztam  volna  fel.  Leibnitz  oly  kor- 
ban élt,  melyben  a  tudományok  országában  a  latin 
nyelvvel  még  csak  a  francia  vetélkedhetett  a  párizsi 
akadémiának  befolyásából;  innen  munkái  legnagyobb 
része  latinul  vala  írva,  kisebbiké  franciául;  a  szent- 
pétervári akadémikus  Euler  tömérdek  munkái  hason- 
lókép latin  nyelven  kőitek,  mert  ez  volt  a  szentpéter- 
vári akadémiának  nyelve,  egy  kisebbet  franciáúl,^ 
részint  a  berlini  akadémia  évkönyveibe ,  mert  ezek 
franciául  folytak,  részint  oly  tudomány  (hajóstudo- 
mány) körében,  mely  akkor  más  nyelven  még  nem 
igen  szólala  meg.  Mind  ezeken  nem  akadhatott  fel 
senki,  mint  mi  nem  akadánk  fel  azon,  hogy  professo- 
raink  eddig  latinul  s  múlt  századokbeli  legtöbb  törté- 
netíróink is  ugyanügy  irtanak.  A  fennállott  intézke- 
dések s  a  kor  hozák  azt  úgy  magokkal.  S  miért  nem 
marada  az  antikritikus  a  dolognál?  Haller,  a  nagy 
Haller,  latinul  és  franciául  írá  tudományos  munkáit, 
igen ;  románjait  ellenben,  s  verseit  önnön  hazája  nyel- 
vén ;  s  a  német  nemzet  köszönete  sejtenünk  hagyja  azon 
érzést,  melylyel  öt  minden  egykorúival  együtt  emlí- 
tené literatúrája  történeteiben,  ha  ö  s  ezek  idegen  nép 

hangjain  szólaltaták  vala  meg  képzelmeik  szülötteit. 
Tehát  a  példa  nem  ellene  szól  ügyünknek,  hanem 
még  mellette. 

A  különböztetni-tudás ,  mint  az  imént  láttuk, 
nem  legerősebb  oldala  antikritikusunknak.  Szeren- 
csétlen ügye  még  szerencsétlenebb  védelmében  a  né- 
meteket, lengyelek-  és  franciákat  hozza  fel  példákúl. 
Jó  isten!  vajha  állna  a  példa!  vajha  oly  nagy  nemzet 
volnánk  mint  a  németek,  vagy  oly  egy  mint  a  lengye- 
lek, vagy  épen  számban  és  egységben  oly  nagy  és 
hatalmas  mint  a  franciák.  De  ekkor  nem  volt  volna 
ok  panaszainkra,  mert  a  nemzet  nagysága  megőrzi 
egyes  tagjait  az  elfajulástól;  s  kik  külön  tekintetekből 
kivételképen  idegen  nyelven  irnak,  sem  példa  által 
nem  árthatnak,  sem  az  általok  okozott  veszteség  nem 
oly  igen  érezhető.  De  mink  —  felszegdelt,  eldarabolt, 
elgyengült  nép!  —  környezve  egyfelől  vad,  másfelöl 
hatalmas  népek  által,  mely  egészen  mások  a  mi  viszo- 
nyaink, mely  különbözők  amazokéitól  szükségeink! 
Nekünk  a  nyelv  fő  palládiumunk,  s  ha  győző delmét 
annyi  ellenséges  behatásoknak  közepette  féltjük,  nem 
féltünk-e  nálánál  még  többet  is :  a  nemzet  életét,  s  oly 
valamit,  melyet,  ha  nem  mondom  is,  minden  épkeblű 
érteni  fog.  „Szerencsétlen  nép  az  —  monda  éjszaki 
szomszédaink  egy  nagynevű  vezére,  midőn  a  pozso- 
nyi körökben  hiában  lesé  azon  nemzet  hangjait,  mely- 
nek országában  gondolta  magát  lenni  —  szerencsétlen 
nép,  mely  nyelvét  ennyire  elfelejthette!"  Tegyük 
hozzá:  Még  szerencsétlenebb,  kinek  elfajult  fia  nem 
iszonyodik  annak  védelmét  mániának  bélyegezni  az 

egész  nemzet  szemei  előtt.  Abból  tebát,  mi  a  meg- 
támadásban ellenünk  felhozatik^  ú.  mint  hogy  annyi 
külön  népség  lepi  számos  vidékeinket,  nem  az  foly, 
bogy  ezen  nyelvbeli  szakadásokat  még  táplálni  s  ne- 
velni, banem  az  országos  fő  nyelv  közönségessé  tétele 
által  inkább  csendesíteni  s  megszüntetni  kell,  és  az 
egy  nyelvvel,  egy  lelket,  egy  szeretetet  is  terjeszteni  el 
a  baza  minden  ajkú  lakói  közt.  „Olvadj  össze,  bazám, 
bogy  szét  ne  olvadj." 

II.  Fridriket ,  a  német  királyt  s  francia  írót  és 
francia  írók  pártfogóját,  már  másodszor  látjuk  fel- 
bozva,  s  azért  illik,  hogy  néhány  szóra  e  pontnál  meg- 
állapodjunk. Fridrik,  úgymond  Rumy,  nem  népe 
nyelve  iránti  hidegségből  nem  íra  németül,  hanem 
mert  franciául  többekhez  szólhata.  —  Úgyde  védi-e 
ez  ok  az  egyébiránt  jeles  embert?  A  többekhez  szól- 
batáshoz  mindég  nyitva  állt  a  fordítás  útja  is;  de  mi 
fogott  lenni  a  német  nyelvből,  ha  mindenki  addig 
várva,  míg  nyelve  a  franciával  fölérne,  franciául  dol- 
gozott volna  ?  S  ha  a  német  nemzet  hálája  üdvözlé 
azokat,  kiknek  buzgó  fáradozásai  a  szegény  megvetett 
szolgálónak  a  királyi  udvar  hölgye  felett  kivívák  az 
elsőséget:  szükséges,  hogy  neheztelés  érzése  szövet- 
kezzék ugyanazon  mértékben  annak  emlékezetéhez, 
ki  azt  pillantására  sem  méltatá :  kivált  ha  ennek  ha- 
talma felülmúlá  ezeréit ,  s  példája  veszedelmes  vala. 
Mert  a  Messiás  dalnokának  Dániában  kellé  menedé- 
ket keresni,  hogy  hazáját  örökké  dicső  énekeivel 
megajándékozhassa,  míg  Fridrik  a  berlini  vár  termei- 
ben franciákat  ápola,   német  fővárosa  keblében  egy 


A  SZENT  HAJDAN  GYÖNGYEIRŐL.  343 

francia  akadémiát  pártola,  meg-feledkezvén  népe  nyel- 
véről, melynek  idegen  volt  előtte  szelleme;  meg  azon 
literatúráról ,  melyet  nem  ismert ,  minthog-y  ismerni 
nem  ügyekezett.  „  Von  dem  grössten  deutschen  Sohne, 
Von  des  grossen  Friedrichs  Throne  Ging  sie  schutzlos, 
ungeehrt!^^  mond  Schiller  a  német  Músáról  gyengéd 
szemrehányással ,  midőn  a  győzelem  már  ki  volt  viva  ; 
egykorú  barátjai  a  nemzeti  nyelv  és  miveltségnek, 
keményebben  korholák  a  jövevények  védurát^  s  a  pa- 
naszt magas  állása  s  királyi  tulajdonai  el  nem  némit- 
haták.  —  Nem  ugyanaz  áll-e,  kérdi  következtetöleg 
Rumy,  a  magyar  nyelvről  is  mi  a  német  nyelvről 
Fridrik  korában?  Bizonyosan  nem.  Mert  a  németnek 
sem  prózája  nem  vala  még  nyolcvan  év  előtt  olyan, 
milyen  a  magyarnak  van ,  sem  költői  nyelve,  de  köl- 
tői sem  olyanok.  S  feltévén ,  hogy  még  annyira  va- 
gyunk hátra,  mint  Rumy  a  maga  németéivel  oly  szí- 
vesen elhitetné ,  talán  valójában  el  is  hiteti :  nem  az 
következnék-e  épen  ebből,  hogy  a  jó  hazafinak,  ki 
tollában  keresi  örömeit,  múlhatatlan  kötelessége  min- 
den tehetségével,  serényen  és  serényebben  az  elmara- 
dás kudarca  s  veszedelme  ellen  dolgozni,  hogy  a  nem- 
zeti halál  véletlenül  le  ne  zárja  ajkainkat?  Hogy  pedig 
ezt  megelőzzük ,  a  mily  hévvel  óhajtjuk ,  oly  bizton 
reméljük  is ,  ellenére  azoknak ,  kiknek  Rumyként  e 
tüz,  e  buzgalom  s  e  magyar  élet  terhökre  van.  Midőn 
t.  i.  Rumy  azon  időpontig  kivánja  az  idegen  zászlók- 
hoz állást  szabadnak,  ha  majd  nem  csak  Európa,  ha- 
nem a  többi  világrész  is  olvasand  magyar  könyveket, 
egyebet  kiván-e  mint  örök  időkre  lerázva  látni  a  leg- 


344  A  SZENT  HAJDAN  GYÖNGYEIRŐL. 

szentebb  tartozás  láncait?  Mert  ne  higye  valaki,  hog-y 
másod  rendű  nép  nyelvének  könnyű  legyen  európai 
vagy  több  világrészi  kiterjedésre  juthatni. 

Végezetül,  mintegy  búcsúzóban  még  igy  szólal 
fel  a  német  nyelv  bajnoka:  „Ki  elég  öreg,  hogy  ön 
tapasztalásából  ismerhesse  a  magyar  nyelv  és  litera- 
túráért  való  buzgóságot  1790-töl  fogva,  tudja,  hogy 
ezen  jpseudozelus  a  német  nyelv  ellen  ki  fog  forrni. 
Vajha  az  megtörténnék  minél  előbb.  Faxit  Deus!" 
Mi  pedig  hasonlólag  ismervén  e  buzgalmat,  melyet  a 
sors  sokféle  viszontagságai  között  lefolyt  félszázadban 
sem  idő,  sem  gátlások  nem  hűthettek  el,  nem  olthat- 
tak ki,  egyikével  hazánk  fényeinek  kiáltjuk :  „Nevez- 
zétek bár  e  tüzet  bolondságnak :  mi  e  bolondságért 
élünk  s  érette  halni  is  készek  vagyunk."  S  a  haza 
nem  fogja  nagy  fia  szavát  meghazudtolni,  s  az  idő  be 
fogja  bizonyitani,  hogy  e  tűzből  a  nemzeti  jóllét,  erő 
és  dicsőség  phoenixként  ki  fog  kelni.  Hogy  pedig  ez 
megtörténhessék,  irtani  kell  azt  ami  ellene  rakja  gát- 
jait; táplál  is  a  remény,  hogy  fogjuk. 

Ami  Kazinczyt  illeti  ez  egész  ügyben ,  azt  nem 
szükség  itt  újra  érinteni,  mert  részint  maga  a  bírálat, 
részint  a  tisztelt  írónak  adott  Felelet  már  felvilágosí- 
totta, vagy  megcáfolta. 

II. 

A   HÁZASULOK. 

B.  Eötvös  József  vígjátéka  *). 


„Etenim  haec  coníicta  arbitror  a  poetis  esse,  ut 
effictos  nostros  móres,  expressamque  imag-inem  vitae 
nostrae  quotidianae  videremus."  Cic.  Ez  mottója  a  da- 
rabnak ;  s  ha  mottó  uralkodó  ideát  vagy  épeü  irányt 
fejez  ki,  így  ezen  darabban  erkölcseink,  mindennapi 
életünk  képét  keressük,  s  figyelmünk  a  charakte- 
rekre,  mint  fő  dologra,  leszen  függesztve ;  nem  mel- 
lőzve azonban  az  alkotás  vizsgálatát  sem,  mert  puszta 
charakter darab,  amint  nevezik,  vagy  puszta  szövevény- 
darab ,  egyoldalúságánál  fogva  nem  elégítheti  ki  az 
aesthetika  kivánatait. 

Az  olvasót  azon  állapotba  kívánván  tenni,  hogy 
midőn  specialitásokra  menendünk  által,  velünk  együtt 
ítélhessen,  a  darab  meséje  valamivel  bővebben  bocsát- 
tatik előre. 

1.  Felv.  Gr.  Buvárdy,  mostoha  fiának,  gr.  Házy- 
nak,  s  unokaöcscsének,  báró  Cserhátynak  tútora,  ne- 


*)  „A  Házasulok,  írta  b.  Eötvös  József.  Pesten,  Hartleben 
K.  A.  tulajdona.  1833.  12r.  119  1.  —  Jelen  bírálata  megjelent  a 
Kritikai  La2->ok  IV.  füzete  57—96.  lapjain  (1834). 

hogy  amaz^  özveg-j  Kedvesi  Ilkát,  ez  Tűzi  Rózsát  el- 
vegye, s  íg-y  g-yámatyaságával  tútori  hatoda  is  járni 
megszűnjék,  össze  akarja  a  szeretőket  egymás  közt 
veszeszteni.  E  végre  Ignáccal,  Házy  inasával,  Rózsá- 
nak egy  Cserhátyhoz  szóló  levelét  Házy nak  játszatja 
kezéhez,  Cserhátynak  pedig  megsúgja,  hogy  Házy 
levelet  vévén  Rózsától,  őt  látogatni  ment:  amiért 
Cserháty,  torlásúl,  Kedvesinéhez  siet,  az  ö  lovagjául 
esküvendő.  —  Az  alatt  Házy  belépvén  Tüzinéhez,  azt 
veszszük  észre,  hogy  ő  a  levelet  egy  olasz  grófnétól 
jöttnek  hitte,  kivel  Bécsben  nem  rég  szerelmi  ka- 
landja volt.  Meglátván  Rózsát,  kinek  ugyanazon  idő- 
ben tette  udvarlásait  Bécsben,  igen  meglepetik;  de 
csakhamar  feltalálván  magát,  vele  beszédbe  ered,  ma- 
gát boldogtalannak  mondja,  kinek,  noha  szíve  szabad, 
kezét  eskü  köti;  s  e  szavakkal :  „szánjon  s  ne  felejtsen 
engem"  elsiet.  Rózsa,  az  érzelgős,  holdvilággal  barát- 
kozó Rózsa,  ki  öt  perc  előtt  ínég  Józsijáról  (Cserháty) 
ábrándozott,  e  szavakkal  néz  utána:  „Mily  jó  szívű, 
mily  nagy  eszű  férfi  ez"  stb.;  s  itt  egyebek  közt  azt 
is  megtudjuk,  hogy  Házy  s  Rózsa  mindig  szerették 
egymást ;  s  Cserhátynak  már  semmi  híre.  —  A  har- 
madik scénában  Kedvesinével  ismerkedünk  meg.  Ez 
rövid  monológja  elején  untatónak  találja  Házynak 
házasodási  szándékát ;  neki  csak  győzedelem  kell,  mi- 
helyt ez  megvan,  a  meggyőzött  mehet.  E  tizenöt  sor 
vége  pedig  már  más  húron  pendül;  itt  jónak  gondolná 
ha  férje  volna:  „kell  fa,  mond,  melyre  borostyán- 
koszorúimat akaszthassam."  Jő  Horgos,  egy  Seladon 
ex  professo,  Kedvesiné  viszonozza  hódolgatásait,  tőle 

egy  haj  fürtöt  is  elfogad  emlékül  —  ekkor  jelentetik 
be  Cserháty ;  s  míg-  belép,  Horgos  egy  állótükör  megé 
bú.  Asszonyunk  érzékenyt  játszik,  ki  boldogtalannak 
érzi  magát,  mióta  férjét  elveszte;  legott  meg  Cser- 
hátyba  szeret,  s  „Kérem,  távozzék  —  mond  —  sokat 
is  tud  már :  felejtse  el  azt,  mit  elragadott  szivem  mon- 
dott." Cserháty  el  van  ragadtatva,  fogja  Horgos  für- 
tét (melyet  Ilkáénak  gondol),  s  emlékül  magával  vi- 
szi. Kedvesiné  kinyilatkoztatja  Horgosnak,  hogy  ö 
nem  kell  neki,  s  mehet.  Monológjában,  mely  a  felvo- 
nást befejezi,  eleinte  neveti,  gúnyolja  Cserhátyt ;  végre 
még  is  öt  gondolja  annak,  „ki  férjnek  talán  legjobb 
volna.  Férjhez  pedig  kell  menni,  annyi  bizonyos!" 

A  11.  felvonás j  öt  hónap  után,  egy  fürdőhelybe 
teszen  által,  hol  legelébb  is  Ignáccal  találkozunk,  kitől 
azt  halljuk,  hogy  Házy  halálig  szerelmes  Rózsába, 
Cserháty  pedig  Kedvesiné  jegyese  s  a  kézfogás  messze 
nem  lehet.  Hogy  Buvárdy  a  rettegett  házasságot  elfor- 
díthassa, Ignácra  bízza  a  Rózsa  levele  titkának  Házy 
előtt  felfedezését,  s  vele  annak  elhitetését,  hogy  Bu- 
várdy ezen  összeköttetést  óhajtja,  reménylvén  hogy 
Házy  soha  sem  tevén  azt ,  mit  ő  akar ,  most  azért  is 
lemond  ezen  házasságról ;  maga  pedig  Horgossal ,  ki- 
vel a  sétahelyen  találkozik,  elhiteti,  hogy  Rózsa  belé 
(Horgosba)  szerelmes.  Ennek  következésében  ez  kö- 
rülveszi Rózsát,  ki  az  alatt  a  sétán  megjelent;  de  Tü- 
ziné,  Házyt  óhajtván  vejéül,  nem  szívesen  látja  Hor- 
gos hódolgatásait,  s  ennek  karját  kéri  a  glorietthez 
menetelre.  Most  Házy  találkozik  tútorával,  vele  be- 
szédbe ered ,  s  előtte  hatalmas  házassággyülölőt  ját- 

szik;  Buvárdy  ennek  titkon  örül;  uracsunk  pedig* 
mond  magában :  „hogy  fog  örülni  (Buvárdy),  ha  meg- 
tudja, hogy  kivánatát  még  is  telj  esitettem."  Most 
Cserháty  találkozik  Kedvesinével,  megvallja  neki  sze- 
relmét, ez  pedig  megvető  gőggel  eltávoztatja  magától; 
s  midőn  Házyt  közelgetni  látja,  a  bárót,  mint  egy 
inast,  napernyője  után  küldi,  s  az  alatt  régi  szerető- 
jébe köt,  Rózsát  emlegeti;  Házy  ezt  magasztalja,  „mert 
tud  szeretni j  midőn  mások  hidegen  bántak  vele,"  s 
megyén.  Jő  Cserháty  ernyő  nélkül,  a  begyes  újra 
utána  küldi  másfelé,  s  az  alatt  maga  magával  beszéli, 
miből  egyszerre  megtudjuk  nagy  csodálkozva,  hogy 
Házyt  úgy  szerette,  „mint  férfit  nem  szeretett  még"; 
s  gondolván,  hogy  az  egyedül  azért  ment  által  Rózsá- 
hoz, mivel  ő  „érzéketlen  volt  eránta",  s  mert  férjnek 
igen  jó  volna,  elhatározta  magát  arra,  hogy  levelet 
Írjon  neki,  ha  pedig  ennek  nem  lenne  foganatja,  Cser- 
hátyhoz  megyén.  Utána  Házy  lép  fel  ismét  a  színre 
Rózsával,  egymásnak  megvallják  szerelmöket ;  Rózsa 
mondja  ugyan,  hogy  szegény,  de  Házy  ezt  színlelés- 
nek, talán  próbának  nézvén  (különben  —  így  okos- 
kodik —  gyámja  nem  kívánná  az  összeköttetést),  erő- 
síti mondottait;  s  mennek.  Jő  Tüziné  is  Horgossal,  ki 
—  mint  sejtjük  a  praemissákból  —  Rózsát  akarja  nőül 
kérni;  de  alig  szólnak  néhány  szót,  visszajő  Házy  és 
Rózsa;  ez  zavarból  nem  igen  nézvén  kedvesére,  Hor- 
gos magába  gondolja  szerelmesnek  lenni,  s  kérői  szán- 
dékában ez  által  is  megerősíttetik.  Jő  hozzájok  Ked- 
vesiné, utána  Cserháty,  végre  Buvárdy  is.  Több,  nem 
a  történet  folyamatjához  tartozó  beszédek  után,  Ked- 


A  HÁZASULOK.  349 

vesiné  levelet  dug  Házy  kezébe ;  ez  mint  jegyes  átall- 
ja azt  megtartani,  s  az  asszonyokkal  elindulván,  tit- 
kon Horgosnak  adja,  s  mintha  hozzászólna:  hagyj 
örüljön  neki!  mondj  Horgas  olvassa,  de  félvén  ne- 
hogy Kedvesiné  által  megint  bolondnak  tartassék, 
nem  fogadja  el  a  levélben  tett  meghívást;  hogy  mind- 
azáltal a  begyes  özvegyet  szerelmesének  higyék,  Cser- 
háty  mellett  (ki  maga  egyedül  maradt  a  társaságból 
hátra)  elmegy,  köszönti,  s  a  levélkét  készakarva  el- 
ejti. Ez  rögtön  felkapja,  s  az  írást  Kedvesinéjének 
ismervén,  annyira  felbőszül,  hogy  véres  boszúról  be- 
széli, midőn  Házy  megint  jő,  kinek  el  is  panaszolja  a 
dolgot.  Ez  kétli  Ilkának  Horgos  iránti  szerelmét; 
Horgos,  kinek  ez  által  érzékenyen  megsértetett  hiú- 
sága ,  hogy  azt  megmutassa ,  dicsekszik ,  miképen  ő 
el  volt  szépénél  dugva ,  midőn  Cserháty  ettől  a  haj- 
fürtös medaillont  elvitte;  mire  Cserháty  haragja  újra 
kigyúlván,  vágy  társát  párviadalra  hívja  ki. 

A  ///.  felvonás  Házynak  egy  monológjával  kez- 
dődik a  párviadal  helyén;  ebből  tudjuk  meg,  hogy 
Kedvesinét  mindig  szerette,  mindenesetre  jobban  mint 
Rózsát.  Megjelenik  Horgos,  meg  Cserháty,  mind  kettő 
teli  félelemmel  és  szepegve.  Házy,  a  köz  secundáns, 
eleinte  titkon  mindegyiket  másika  ellen  bátorítja, 
hogy  ezek  kölcsönös  fenyegetőzéseik  annál  jobban 
elfélénkítsék  mindenikét,  s  neki  ebben  kedve  teljék; 
végre  mégis  békülést  javasol ,  melyet  ezek  mohón 
megragadva,  sírva  összeölelkeznek.  Ekkor  támasztja 
az  arbiter  e  nagy  kérdést:  ki  veszi  el  Ilkát?  s  íme  — 
az  már  egynek  sem  kell.   Azonban  Cserháty,  vissza- 

emlékezvén  ismét  ama  boldog*  órára,  melyben  Horgos 
haját  vitte  el  Ilkáé  helyett,  szive  lágyul,  s  meggyőző- 
dést óhajt.  Kéri  tehát  vélt  vágy  társát,  jelenne  meg 
az  Ilka  által  rendelt  helyen :  Házy  pedig  azt  javasolja, 
maradna  Horgos  a  párviadal  helyén,  míg  ő  Cserháty- 
val  felkeresi  Buvárdyt.  —  Ez  alatt  jő  Ignác,  hogy 
Rózsának  egy  levélkéjét  adja  által  urának;  azonban 
Horgost  lelvén  itt,  csakhamar  feltalálja  magát,  cselt 
kohol,  s  az  uracsnak  adja  Rózsa  nevében  a  szerelmes 
iratkát,  hogy  Házyt  a  következések  által  e  házasság- 
tól elidegenítse.  Horgos  visszaemlékezik  Buvárdy  sza- 
vaira ,  melyek  szerint  Rózsa  belé  szerelmes  volna :  s 
így  csakhamar  el  van  tökélve  a  levélbeni  meghívás 
elfog-adására.  Jő  ismét  Házy  és  Cserháty ;  ez  sürgeti 
Horgosnak  Ilkával  találkozását,  emez  egy  más  látoga- 
tással mentvén  magát,  eltávozik.  —  A  vég  scéna  estve, 
kertben,  megyén  véghez.  Itt  várja  Rózsa  Házyját,  kit 
azon  levél  által  rendelt  ide ,  mely  Horgos  kezébe  ju- 
tott. Meg  is  jő  a  várt  kedves,  s  viszi  a  leányt  anyjá- 
hoz, hihetőleg,  hogy  illendően  megkérje.  Jő  Cserháty 
s  elvonul,  Ilkát  Horgossal  való  beszédében  meg- 
lesendő. Itt  is  terem  nem  sokára  az  özvegy,  Józsiról 
(Házyt  értve)  ábrándozik;  Cserháty,  kit  hasonlókép 
igj  hínak,  magára  érti,  ölébe  szalad,  a  párviadalt  esz- 
közlött  levelet  Kedvesiné  hozzá  írottnak  állítja,  de  ö 
azt  elveszte,  úgymond,  s  Horgos  találá  meg;  a  pár- 
viadal felett  megindultnak  színli  magát,  s  végre  kezét 
is  oda  ígéri  neki,  titkon  örülvén,  hogy  feltalálva  ma- 
gát, férjre  szert  tehetett.  De  most  elvonulnak,  mert  jő 
Tüziné,  ki  a  hársfa  alá  ül;  utána  Horgos,  ki  azt  gon- 

dolván  a  levél  szerint  hogy  a  hársfa  alatti  szép  nem 
más  mint  Rózsa,  sebtiben  eltökélli  magát  a  házas- 
ságra, s  ezért  azonnali  kihallgattatást  is  reménylvén, 
elébe  térdel ,  kezét  kéri ,  s  —  Tüziné  a  magáét  oda 
Ígéri.  Ekkor  veszi  uracsunk  észre  tévedését ;  de  „visz- 
sza  —  úgy  mond  —  nem  léphetek:  elegáns  asszony, 
átkozott  sors!"  E  percben  jő  Buvárdy  is,  kinek  azon- 
nal bemutatja  Tüziné  új  jegyesét;  utána  Cserháty,  ha- 
sonlót tevén  Kedvesinével,  Házy  ugyanazt  Rózsával : 
a  tútor  kénytelen  mosolyogni  szerencsétlen  játékához, 
s  a  kárpit  lefordul.  —  Ez  a  történet  menetele ,  s  a 
scenárium. 

Ami  már  a  charaktereket  illeti:  Rec.  egy  közön- 
séges*) észrevételt  bocsát  előre.  Általában  derült 
színű  költői  műben  merő  gyenge,  gáncsolatos  és  ne- 
vetséges alakokból  nem  szőhetni  oly  egészet,  mely  a 
nézőben  valódi  emberi  érdeket  gerjeszszen.  Tűrjük  a 
gyengét,  s  mert  gyengesége  főbb  oka  a  bennszületni 
kellő  tehetségek  vagy  némely  kedvező  körülmények 
hiánya,  az  érzés,  melyet  támaszt  szemlélése,  a  sajnál- 
kozással legrokonabb ;  a  gáncsolatos  már  neheztelé- 
sünket  ébreszti  fel;  a  nevetséges  bizonyos  pontig  ne- 
vetést okoz ,  azon  túl  ő  is  szánást.  Az  ily  elemekből 
összealkotott  képben  tehát  semmi  sem  leszen ,  ami  a 
szellemes  ember  keblében  rokon  hangokat  lelne,  ami 
szive  érzéseit  vonzaná,  szóval :  humánus  érdekeket 
költene  fel.  De  megfosztja  magát  az  író  az  ellentételek 
jótékony  eszközétől  is ;  minthogy  voltakép  csak  azon 

charakterek  fejtik  ki  s  világosit] ák  fel  egymást ,  me- 
lyek nem  osak  külön  varietást^  de  speciest,  sőt  külön 
genusokat  is  formálnak.  Emlékezzünk  vissza  minden 
vígjátékokra,  melyek  e  nevezetet  megérdemlik,  s  az 
állítás  valósága  ki  fog  tűnni. 

Már  a  jelen  darab  fö  hibája  épen  a  charakterek 
ezen  egyoldalú  választása.  Személyei  között  nincsen 
egy  is,  melylyel  szívünk  megbarátkoznék,  s  mely 
maga  iránt,  önmaga  miatt,  támasztana  érdeket.  Azon 
várakozás,  mely  a  darab  végéig  fenntartatik,  kíván- 
csiság inkább :  valljon  mi  lesz  mind  ebből?  mint  egyéb. 
De  benne,  az  író  kifejlődésére  nézve,  veszedelmes 
irány  is  vehető  észre,  mely,  ha  ö  jókor  nem  hozza 
tisztába  nézeteit,  okföket  nem  állít  fel  magának, 
melyek  biztosan  vezessék  a  bizonyára  nem  könnyű 
pályán :  netalán  következő  munkáinak  hasznúi  nem 
szolgáland.  T.  i.  ö  mindenben  egyedül  a  nevetségest 
szereti  látni  és  láttatni :  s  ez  nála  nem  eszköz,  hanem 
valóságos  cél,  s  ebben  áll  a  tévedés.  Maga  a  satiraíró 
ex  professo  is,  midőn  korhol,  ver,  gúnyol,  bosszút  áll: 
mind  ezt  lelkesedett  érzésből  teszi;  tisztelvén  a  szen- 
tet, ezért  vív  falánk  és  tövis  fegyvereivel;  másképen 
a  satirizálásban  sem  nehézség,  sem  érdem  nincsen.  — 
írónkhoz  visszatérvén,  másfelől  a  szívhez  szóihatás- 
nak, az  érzésnek,  nem  mondom  fogyatkozása,  de  ál- 
nézetek  által  elaltatása  igen  észrevehető.  Hogy  jól  ér- 
tessem :  itt  nincsen  szó  mesterkélt,  vagy  túlságokban 
gyönyörködő ,  vagy  végre  álirányú  érzésről ,  mit  az 
újabb  nyelvszokás  érzelgésnek  nevez;  hanem  ama  va- 
lódi érzésről,  mely,  ha  fiatal  szívben  könnyen  túlmegy 

is  a  mértéken,  szükséges  és  jótékony  alap,  melylyel 
a  növekedő  Ítélet  célirányosan  gazdálkodva,  erőt  fej- 
tend  ki.  Az  érzést  tehát  nem  elfojtani,  hanem  mívelni 
kell,  azaz:  neki  helyes  tárgyat  s  irányt  adni,  azt  illő 
korlátok  közt  kormányozni,  s  mindenkor  a  valóság 
szoros  ellenőrsége  alá  állítani. 

Nézzük  már  végig  a  személyek  sorát. 

Házy  egy  életét  vígan  élő,  sokat  költő,  egy  vi- 
rágtól máshoz  repkedő  fiatal  és  gazdag  szeleburdi,  ki 
előtt  semmi  szent,  s  élet  ^s  éldelet  hason  értelműek. 
Tele  van  alapmondásokkal  a  házasság  ellen,  melyek 
valóban  szívéből  látszanak  jőni,  s  végre  is  —  meg- 
házasodik. —  Cserháty  fiatal  pénzes  gavallér  mint 
Házy,  s  mint  ez,  szeretőt  könnyen  cserélő,  valódilag 
szeretni  nem  tudó :  még  is  másfelől  holdvilágnál  áb- 
rándozó bús  vitéz,  ki  szomorúságban  affectálja  bol- 
dogságát, kinek  szíve  mindegyre  fáj ;  majd  halni  akar, 
majd  ismét  kedvese  megvetésében  gyönyörködik; 
végre  egy  haszontalan  begyesnek  játszólaptájává  téteti 
magát,  sőt  párviadalra  híja  miatta  képzelt  vágytársát; 
majd  leejti  lábáról  a  gyáva  félelem,  mikor  az  óra  üt; 
s  legvégre  el  hagyja  magát  úrnéja  által  vetetni.  Mely 
nyavalyás,  magával  nem  egyező,  szánandó  és  unalmas 
figura!  Honnan  lett  ő  ilyen?  nem  kérdezzük;  de  lehet-e 
valaki  még  ép  észszel  valójában  ilyen?  más  kérdés, 
melyre  igennel  nehezen  fog  valaki  felelni.  Midőn 
Cserháty  azt  hallja,  hogy  kedvesétől  Házy  szerelmes 
levelet  kapott,  mely  rózsaszínű  papirosra  volt  írva, 
felkiált:  Levélkét  Rózsától!  és  (t.  i.  ami  még  több!) 
rózsapapiroson  !;  utóbb :  Wertlier?  Jól  mondja  méltóságos 

atyám  urarriy  az  leszek,  annak  kell  lennem;  oh  haláig 
ölellek!'^  s  ismét  magáról:  Halvány  lesz  majd  az  ifjuj 
s  hantján  virágok  nőnek!  stb.  ff.  Ilyetén  virágai  a  pa- 
rodiázó  Másának  egyenesen  a  bécsi  Bimsiádok  stílu- 
sára emlékeztetnek,  s  carricatúrává  teszik  a  szóló  sze- 
mélyt. Állhatnak  ugyan  ily  helyek  még  az  úgyneve- 
zett fenntebb  vígjátékban  is,  ha  t.  i.  a  játszó  szemé- 
lyek egyike  mást  parodiázó  célból  beszéllget  így;  de 
itt  a  szerző  parodiázza  ön  alakját,  s  már  csak  ez  által 
is  minden  ez  iránt  netalán  támadhatott  emberi  ér- 
deket megsemmisít.  —  E  két  hőshez  szövetkezik  még 
Horgos,  se  nem  ifjú,  se  nem  kellemetes,  de  víg  és  gaz- 
dag uracs,  kibe,  sok  pénze  mellett  is,  és  noha  minden 
asszonyt  magába  szerettetne,  ön  vallomása  szerint 
még  mind  eddig  nem  szeretett  még  senki;  mindaz- 
által minden  asszony  kedveltének  kívánna  tartatni. 
S  ebből  áll  az  egész  charakter.  Egyébiránt  szintoly 
szájvitéz  mint  Cserháty,  s  a  párviadali  scénában  hozzá^ 
oly  hasonló,  mint  egy  tojás  a  másikhoz. 

Ezen  üres  keblű  triumvirátus  átellenében  egy 
még  haszontalanabb  asszonyi  háromság  áll.  Kedvesinét 
áltáljában  úgy  ismeri  olvasónk  a  mese  szerint  tettei- 
ből, mint  ki  nem  szeret  senkit,  és  szerettetni  is  csak 
azért  kivan ,  mivel  ez  büszkeségének  hízelkedik.  Ily 
charakter,  természeténél  fogva  bizonyosan  fölötte 
visszalökő :  amitől,  némely  vonzó  vonások  által,  a  köl- 
tőnek mindenkor  meg  kellene  óni  alakjait,  ha  tőlök 
aesthetikai  hatást  vár;  de  ez  a  Kedvesiné  még  bántja 
is  érzésünket  azon  dölyf,  sőt  gorombaság  által,  mely- 
lyel  Horgos,  utóbb  Cserháty  (a  már  férjéül  kiszemelt 

Cserháty)  iránt  viseltetik.  Ily  alak  bohózatba  sem 
való,  hanemha  végre  is  kiszolgáltatik  ellene  a  poetai 
igazság;  itt  pedig  a  neheztelő  érzés,  gázlásai  megko- 
ronáztatása  (Cserháty  keze)  által  meg  nem  engesztel- 
tetik. —  Rózsa,  elébb  Házy,  aztán  Cserháty,  ismét 
Házy  kedvese  s  végűi  jegyese :  első  föllépésekor  érzé- 
keny románhősnét  játszik,  szintúgy  mint  Cserháty, 
egész  a  paródiáig;  nem  sokára  kedvesét  (akkor  még 
Cserháty t),  kinek  valamivel  gömbölyegebb  arc  jutott 
más  emberfiáknál,  egy  érzékeny  monológban  a  hold- 
hoz hasonlítja,  s  ismét,  egészen  elfeledvén  szerepét, 
így  sóhajt  fel:  0  hdró,  és  gazdag,  bár  csak  elvenne! 
Nagy  famíliákkal  jövök  atyajisághay  báróné  leszek.  De 
íme!  jő  Házy,  ketten  a  csömörletig  együgyű  és  ízetlen 
beszédet  váltanak ,  melyben  ismét  az  érzést  affectáló 
leány  szól,  kit  csak  azimént  untunk  meg;  s  midőn 
Házy,  hogy  megszabaduljon  tőle,  azt  mondja:  „kezét 
eskü  köti",  Rózsa  utána  néz,  s  mond:  ^^Kezét  eskü 
köti,  be  kár!  de  szive  enyém  marad'^ ;  s  megint  ezt 
mindjárt  utána :  „Bizony  kár,  hogy  kezét  eskü  köti : 
mily  romanticus  fekvésű  jószága  a  Hernád  völgyében!''^ 
és  Cserháty  el  van  feledve.  „Szíve  eltévedt"  úgy 
mond,  s  most  Házy  híve  marad  „mint  Sappho,  ha  el  is 
választ  boldogtalan  sorsom.''^  —  Itt  tehát  a  szerző  szint 
azon  hibát  követé  el,  melyet  Cserhátynál.  Ez  a  Rózsa 
ismét  maga  parodiázza  magát,  s  így  a  szerző  világo- 
san mulatságot  akar  belőle  csinálni  nézőinek,  külön- 
ben Rózsa  csak  azok  előtt  venné  fel  álorcáját,  kiknél 
azzal  célt  reményi  érni,  s  nem  fogná  hol  fel,  hol  le- 
tenni nem  csak  anyja  előtt,  hanem  még  akkor  is, 

midőn  magában  van.  —  Tüzinéről  nincs  mit  szólni. 
Nem  épen  öreg  özvegy,  leányát  mindig  sürgeti,  vi- 
gyázna, hogy  férjeibe  szalaszszon  el*,  de  maga  is  hiu 
s  férj  után  vágyó  lévén,  Horgos  hizelgéseit  és  kínál- 
kozásait,  melyek  leányára  céloztak,  magára  értvén, 
vagy  inkább  akarván  érteni,  mohón  kap  keze  után. 
Egyébiránt  a  szerző  mellékes  személy  gyanánt  bánik 
vele. 

Egészen  elveszti  a  szerző  szemei  elől  célját,  mi- 
dőn Buvárdynak  csak  úgy  átmenőben  s  mellékesen 
juttat  némi  kis  figyelmet.  Itt  ez  nem  egyéb  mint 
pénzleső  tútor,  milyen  e  világon  ezer  van,  semmi  oly 
sajátsággal,  mely  bármi  kis  játékszíni  érdeket  ger- 
jeszteni képes  volna  iránta.  Hogy  tovább  élhessen 
hivatala  javaival,  gyámfiai  házasúlását  gátlani  szándé- 
kozik, de  oly  kevés  észszel  intézi  fortélyait,  hogy 
azok  még  siettetik  azt,  mit  ő  hátráltatni  akart,  mi 
magában  épen  nem  volna  hiba,  ha  a  szerző  heves  küz- 
dést támasztott  volna  a  két  fél  között  s  itt  fejtett 
volna  ki  annyi  komikai  erőt ,  mennyire  ezen  tárgy, 
ezerszeri  használtatása  után  is,  még  alkalmas;  de  ő 
beelégszik  egy  nyomorult  intríggel,  s  oly  kevéssé  tartja 
figyelmes  őrszemmel  az  általa  kivetett  magok  mikép 
tenyészését,  hogy  egyszer  négy  hétig  nem  is  látja  az 
úrfiakat  (pedig  fürdőben  múlattak,  hol  szinte  lehetet- 
len a  vendégeknek  egymást  mindennap  nem  látni), 
ami  az  adott  környűletekben  már  nevezetes  alamuszi- 
ság; de  még  nem  is  szerze  magának  a  dolgok  mene- 
teléről legkisebb  tudomást,  s  ezen  négy  hét  után  meg- 
lepetéssel  hallja  Ignác  inastól  a  viszonyok  mikép  állá- 

sát:  ami  még  nag-yobb  gyávaság.  így  tehát  egyfelől 
az  akadályok,  melyekkel  az  ellenfélnek  küzködnie 
kellé,  nem  valának  nagyok;  másfelöl  a  Buvárdy  meg- 
csalatásában  sincsen  semmi  komikum,  mert  ö  célja 
elérésén  nem  sokat  törődött.  Észre  veendik  ebből  az 
olvasók,  hogy  Buvárdynál  történt  a  fő  hiba :  neki  kell 
vala  a  darab  szívének,  kereklete  legélénkebb  rugójá- 
nak lennie,  akadályok  feltalálásában  kimerithettlen- 
nek,  kivitelökben  argusi  szemmel  s  száz  felé  osztott 
lélekkel  felvigyázónak,  hogy  a  néző  várakozása  fel 
legyen  függesztve;  másfelől  az  ellenfél  fortélyai  fog- 
ták volna  ezt  múlatni,  s  a  végtire,  minden  erőködései 
s  reménységei  mellett  megcsalódott  tútor  a  darabot  a 
legnagyobb  komikai  hatással  befejezni.  De  igj  mind 
ennek  semmi  nyoma. 

Látja  ezekből  az  olvasó,  hogy  szerzőnk  a  cha- 
rakterfestésben  még  szerfölött  gyenge.  Alakjaiban 
sem  következetesség,  sem  humánus  érdek,  sem  való- 
ság nincsen ;  pedig  a  jelszó  szerint  ez  utóbbikat  jusunk 
volt  keresni;  ut  effictos  nostros  móres  expressamque 
imaginem  vitae  nostrae  quotidianae  videremus.  Szer- 
zőnk elméje  ily  feladásra  kissé  fiatalnak  látszik  még, 
vagy,  kedvezőbb  esetben,  kelletinél  könnyebben 
venni  a  dolgot.  Egy  pár  vonásnak  a  mindennapi  élet- 
ből kikapása,  vagy  inkább  egy  kis  theatrális  tapasz- 
talás épenséggel  nem  elegendő  készület,  kivált  azon 
neméhez  a  vígjátéknak,  melyben  erkölcsöket  és  életet 
akarunk  festeni.  Általában  pedig  a  vígjáték  oly  for- 
mája a  költésnek,  melynek  ösvénye  nagyon  is  síkos, 
hacsak  való  életnézet  s  emberismeret  nem  vezeti  ké- 

zen  a  merőt;  s  az  útnak  korlátlan  szélein  a  kedvcsa- 
pongást  mérséklő  meggondolás  őrt  nem  áll. 

Általmenvén  a  darab  épületéhez'^)  megvalljuk, 
itt  sem  látjuk  több  nyomait  a  szerző  gondjainak,  mint 
a  charakterekben.  A  darab  kezdetével  egy  felette  rö- 
vid exposítióból  tudjuk  meg,  hogy  Házy  Kedvesinét, 
Cserháty  Rózsát  szereti,  s  ha  ezekből  párok  lesznek, 
Buvárdy  tútori  hatoda  kijárni  megszűnik.  Ezen  lehető 
összekeléseket  akarja  tehát  ez  meggátolni  a  szeretők 
egymásközti  összeveszesztése  által.  Ennek  eszközlé- 
séről Buvárdy  már  gondoskodott  a  darab  kezdete 
előtt;  a  két  úrfi  meglátogatja  egymás  kedvesét  — 
megvan  tehát  a  csomó f  Épen  nincs.  A  szeretők  nem 
csak  hogy  össze  nem  vesznek,  de  Rózsa  meg  sem 
tudja  hogy  Cserháty  más  szépnek  bókol;  sem  Kedve- 
siné hogy  Házy  Rózsához  pártolt;  sem  Házy  hogy  a 
szép  özvegy  túl  adott  rajta;  csak  Cserháty  tartja  ked- 
vesét hütelennek,  és  csak  őt  hajtja  a  féltékeny  szív 
boszuvágya.  De  talán  még  is  új  frigyek  szövődnek? 
Igen,  de  csak  olyanok,  mint  a  régiek,  mert  ime !  Házy 
most  csak  úgy  el  akarja  venni  Rózsát,  mint  azelőtt 
Kedvesinét,  Cserháty  csak  úgy  Kedvesinét,  mint  az- 
előtt Rózsát,  s  a  tútori  hatod  csak  úgy  van  veszedel- 
meztetve,  mint  azelőtt.  ím  tehát  csak  ott  vagyunk 
megint,  hol  a  darab  legkezdetén  voltunk,  s  így  azt 
várnék,  hogy  Buvárdy  is  elől  kezdje  dolgát,  s  ezen  új 
veszélyt  fordítsa  el,  még  pedig  okosabban.  De  remé- 
nyünk csalatkozik.    Öt  hónap  múlva  látjuk  őt  ismét 


*)  Értsd :   alkatához.  —   Új  jegyzet. 

egj  fürdőben,  s  ö  csak  most,  azaz  öt  hónap  múlva 
tudja  meg  a  dolgok  állását,  miután  négy  hétig  még  nem 
is  látta  gyámfiait,  s  mindent  úgy  hagy  a  folyni,  amint 
mindennek  folynia  tetszett.  De  hát  most  mily  akadá- 
lyokat vet  az  úrfiaknak?  mint  igyekszik  szándékukat 
megelőzni?  mint  köt  új  csomót?  mert  hol  a  dolog 
most  áll,  csomó  nincsen.  Házynak  azt  mondatja,  hogy 
a  Rózsa  levelének  dolga  az  ö  koholmánya  volt,  re- 
ménylvén  hogy  ez  Házyt  épen  az  ellenkezőre  fogja 
bírni,  azaz  hogy  ne  vegye  el  Rózsát.  Hát  Cserháty 
házasságát  mikép  kivánja  gátolgatni?  Erről,  nagy 
csodálkozásunkra,  tökéletesen  megfeledkezik,  úgy  hogy 
egész  a  darab  végéig  egy  hangot  sem  hallani  többé  a 
Cserháty  házassága  elfordításáról.  így  tehát  a  Cser- 
háty ügye  tökéletesen  elválik  Házyétól,  egy  actio  he- 
lyett kettőt  látunk ,  melyek  ezentúl  semminemű  köl- 
csönös munkálatok  vagy  történetek  által  össze  nem 
függenek,  s  midőn  Házy  házassága  Buvárdynak  (két- 
ségkívül nevetséges  balgatagsággal  kigondolt)  cselé- 
től függesztetik  fel;  Cserhátyé  csak  Kedvesiné  ké- 
nyére, puszta  kényére  van  bízva.  —  Már  Házy,  amint 
felébb  a  mesében  láttuk,  azt  vélvén :  Buvárdy  óhajtja 
Rózsával  való  összeköttetését,  s  ebből  ennek  gazdag- 
létére vonván  következtetést,  eltökélli  magát  az  53d. 
lapon,  azaz  még  a  darab  első  felében ,  a  házasságra; 
még  is  ez  —  noha  semmi  legkisebb  új  akadály  nem 
adja  magát  elő  —  csak  a  llOd.  lapon,  azaz  a  darab 
legvégén,  történik.  Miért  kellett  a  katastróphát  (ha  t.  i. 
minden,  valamely  darabot  bevégző  történetet  mind- 
járt katastrophnak  nevezni  szabad)  így  elhalasztani, 

igj  a  féldarabon  végig  elhurcolni  minden  ok  és  cél 
nélkül?  holott  az  a  darab  közepén  épen  úgj  s  nem 
kevesbbé  volt  már  elökészitve,  mint  ennek  végén? 
Nem  kevesbbé,  mondom,  mert  midőn  Buvárdy  Hor- 
gossal el  akarja  Rózsát  vetetni,  ezt  egyedül  azon  szán- 
dékból teszi,  hogy  Rózsának  (kit  Házy  által  már  el- 
hagyottnak vél,  noha  elég  balgául)  férjet  szerezzen,  s 
így  ezen  cselekedetének  a  fö  actióhoz  semmi  viszonya 
nincsen;  így  továbbá  annak  is,  hogy  Ignác  Rózsa 
levelét  (a  3d.  felvonásban)  nem  Házynak,  hanem  Hor- 
gosnak adja,  Házy  dolgára  semmi  befolyása  nem  volt, 
sőt  Házy  meg  sem  tudja  mi  történt  legyen  a  levéllel. 
—  Miért  van  tehát  a  katastroph  kilebb  tolva,  vagy 
inkább  mivel  van  másodfél  felvonás,  nem  a  célhoz 
tartozólag,  betöltve?  Cserháty  ügyével,  mely,  mióta  a 
fő  actiótól  elvált,  rongyként  fityeg,  némi  üres  beszé- 
dekkel, leginkább  pedig  egy  kelletinél  hosszabb  epi- 
zóddal, mely  azonfelül  oly  helyen  van  beszőve,  hol  a 
néző  figyelmének  kizárólag  már  csak  a  fő  actióra  kel- 
lene függesztve  lenni :  a  harmadik  felvonásban.  T.  i., 
akár  elbeszéllő,  akár  drámai  költésről  legyen  szó,  a 
művészet  ábécéje  az :  hogy  mindenek  előtt  az  ele- 
mekre, melyekből  a  művész  építeni  akar,  s  az  egyes 
részletekre,  melyekből  az  egész  előálland,  fordíttassék 
az  olvasó  vagy  néző  figyelme,  hogy  így  az  actió  vagy 
történet  sebesebb  haladására  el  legyen  készülve.  Te- 
hát mindent,  ami  a  helylyel  és  idővel,  a  személyekkel 
és  az  azelőtt  történtekkel  megismertet;  mi,  a  nélkül 
hogy  a  fő  történet  része  legyen ,  még  is  a  fő  történet 
okozati  kerekletébe  belékap :  az  értelmes  művész  csak 

arra  s  addig  használand ,  ami  s  amíg  az  vég  céljához 
viszen :  azon  túl  —  hol  az  eléggé  el  van  készülve  — 
a  figyelmet  nem  hogy  több  felé  szórná  el,  ellenkezőleg 
azon  lesz,  hogy  azt  minél  inkább  a  fö  actióra  össze- 
gyűjtse, melynek  katastrophja  úgy  leszen  érdekes  és 
eleven  hatású,  ha  semmi  mellékes  dolgok  által,  melyek 
végre  is  nem  cél,  hanem  csak  eszközök,  késleltetve, 
zavartatva  nem  leszen.  így  látjuk  Scottot  mestermü- 
veiben eleinte  cum  otio  egyes,  látszatra  mellékes  és 
apró  tárgyakkal  mintegy  bíbelődni,  festésekkel,  epi- 
zódi  scénákkal  lapjait  betölteni;  a  darab  közepén  a 
szétágazott  figyelmet  lassanként  már  mindinkább  egy 
pontra  összevonni;  s  mindenek  elő  lévén  tökéletesen 
készítve,  a  darab  utóján  sietve  sietni  a  vég  cél  felé,  s 
így  románjaiban  az  érdeket  folyton  és  fokonként  nö- 
vekedni, míg  végre  a  legnagyobb  mértékben  kielé- 
légítve  bocsátja  el  az  olvasót.  Szinte  ezen  elv  uralko- 
dik a  maga  generalitásában  a  drámai  műben ;  s  még  is 
erről  szerzőnknek  sejdítése  sincsen.  A  Házasúlókban 
épen  a  2d.  felvonás  végén  (nb !  csak  három  van)  igazít- 
tatik  minden  figyelem  a  párviadal  felé ;  s  Rec,  noha  nem 
tudá,  mikép  vezethessen  ez  katastrophhoz,  még  is  azt 
hivé,  hogy  a  szerző  vele  ezt  akará,  és  sietett  az  utolsó 
felvonás  elolvasására,  és  ím  —  a  duellscéna  után  azt 
kellé  látnia ,  hogy  a  dolgok  most  is  csak  úgy  állnak 
mint  azelőtt,  hogy  az  sem  feje,  sem  lába  az  egésznek, 
hogy  a  szerző  ezen  digressióval  nem  akarhatott  sem- 
mit, csak  egy  kis  nevetséget  okozni,  akár  összefér  az 
eszköz  a  darab  vég  céljaival,  akár  nem.  —  Benne  va- 
gyunk tehát  a  harmadik  felvonásban  is,  s  látván  hogy 

a  könyvnek  nem  sokára  vége,  természetesen  a  darab- 
nak is  végét  várjuk,  s  minthogy  a  szerző  —  mint  töb- 
bekből gyanítottuk  —  drámát  akarhatott  írni,  a  kata- 
strophot  lessük.  De  valamint  nem  volt  csomó,  melyet 
t.  i.  jó  lelkiismerettel  lehetett  volna  így  nevezni,  úgy 
katastroph  sincsen.  Láttuk,  mikép  Cserháty  dolga  a 
szövevényből  régen  kimaradt;  Házy  ügye  eldőlését 
várjuk  tehát.  El  is  dől  az,  de  nem  per  cridm,  mint 
kellene,  hanem  csak^er  lidm.  Házy  még  a  második 
felvonásban  határzá  el  magát  Rózsa  elvételére ;  itt  a 
harmadikban  pedig  találmányaiból  talán  már  kifogy- 
va, s  nem  húzhatván  többé  tovább  darabját  a  szerző, 
az  úrfi  megkéri  a  leányt,  s  mint  eleitől  fogva  bizonyos 
volt,  simpliciter  meg  is  kapja;  Buvárdy  pedig  az  új 
frigyet  megáldja!  Ez  —  bocsánatot  kér  Rec.  a  min- 
dennapias  hasonlatért  —  csak  úgy  katastroph,  mint 
ha  valaki  posztót  akarván  venni,  boltba  megyén,  s  azt 
szokott  rendi  szerint  vészen  is.  Kedvesiné  szíve  is  — 
hogy  a  darabnak  vége  lehessen  —  meglágyul,  s  min- 
den ok  nélkül  leöltvén  régi  természetét,  Cserhátynak 
nyújtja  kezét  —  nagy  örömünkre,  mert  —  a  vígjáték- 
nak is  vele  vége. 

Van  egy  requisítuma  a  drámának,  mely  jóságá- 
nak múlhatatlan  feltétele.  Kell  t.  i.,  hogy  minden  részei 
szükségesek  legyenek,  azaz  mindennek  a  tett  készüle- 
tekből, a  charakter ékből,  s  ezeknek  egymás  közti  s  a 
környülményekkeli  viszonyaikból  szükségkép  kell 
folynia.  Minden  ami  történetes,  belőle  természeténél 
fogva  ki  van  zárva :  s  nem  csak  a  tetteknek,  beszé- 
deknek, minden  fellépésnek,  hanem  még  a  charak- 

tereknek  is  kívánjuk  tudni  okait,  vagy  közönséges 
műszóval:  motívumait.  Ezen  feltételről  pedig,  úgy 
látszik,  az  író  nem  is  álmodott,  annyiszor  látjuk  őt 
következetlenségekbe  esni,  s  annyiszor  az  okozásról"^) 
épen  meg  is  feledkezni.  —  Mindenek  előtt  lássuk  a 
fő  személyt  Házyt,  mint  ki  a  többi  közt  a  legcselek- 
vöbb  a  darabban,  azaz  legtöbbet  szaladgál  ide  s  tova. 
0  házasodik,  s  benne  a  házasságnak  legkisebb  csirái 
sem  feküsznek,  mint  azt  fenn,  annak  rövid,  de  kime- 
rítő charakteristikájából  láthattuk.  De  hagyjuk  ezt,  s 
lássuk  nem  volt-e  talán  madonnáiban  oly  varázs, 
melynek  ellen  nem  állhatott!  Először  is  Kedvesiné- 
nek  ajánlott  házasságot,  mint  azt  a  30d.  lapon  tudtuk 
meg.  A  még  tutéla  alatt  levő  ifjú  jurátus  egy  özvegyet 
akar  elvenni!  mely  bármi  fiatal  legyen,  minden  esetre 
még  is  öregebb  nálánál ! !  Éhez  nagy  szerelem  kell.  0 
hát  bizonyosan  szilajúl  szerethette,  s  a  86d.  lapon,  de 
még  inkább  a  70-diken,  ilyes  valamit  kevés  szavaiból 
gyanítani  szabad  is;  úgy  de  mit  szerethetett  benne?  a 
szerző  ezt  titokban  tartja,  s  ahol  ezen  asszonyt  fellép- 
teti ,  sem  tisztelet ,  sem  szeretet  tárgyává  nem  teszi. 
Mikor  mellőztetett  el  általa  Házy,  mint  a  86d,  lapon 
mondatik  ?  s  mikép  ?  Mind  ennek  reális  nyoma  sehol 
sincs.  —  Másfelől  ismét  kételkedni  hagy  a  szerző  hő- 
sének ily  szerelme  felől.  Tegnap  Kedvesinét  elvette 
volna,  s  ma  futva  fut  egy  olasz  grófné  hódolatára ;  de 
a  történet  Rózsához  viszi,  s  ezen  perc  óta  őt  már  csak 
Rózsa  vitéze  gyanánt  látjuk.  Tehát  nagy  szerelem,  és 


*)  Ma :  indokolás.  —   Új  jegyzet. 

—  semmi  szerelem.  Menjünk  tovább.  Házy  Rózsának 
bókol,  s  elhatározza  magát  rá,  bogy  elveszi,  amit  végre 
meg  is  teszen.  Tán  szereti?  Ó  épen  nem.  Ö  Bécsben 
ismerkedett  meg  vele,  s  már  ott  nem  szerette,  mert  a 
21  d.  lapon  látjuk,  hogy  onnan  egy  olasz  grófné  emlé- 
kezetét hozá  le  magával ;  vagy  akkor  szeretett  belé, 
mikor  őt  a  21d.  lapon  meglátogatja?  Épen  nem;  sőt 
elunja  magát  társaságában ,  szinte  ásít ,  s  mikor  me- 
gyén tőle,  a  szobaleánynak  adja  Rózsa  levelét  „borra- 
valóul," ami  a  legnagyobb  tiszteletlenséget  mutatja,  s 
mondhatni :  megvetést.  Még  is  öt  hónap  múlva  is  min- 
dég s  kizárólag  Rózsa  körül  látjuk  forgolódni  s  elha- 
tározva, hogy  őt  elvegye.  Talán  húzamosb  együttlétei 
után  még  is  belé  szeretett  ?  Ó  épen  nem ;  az  53d.  lapon, 
azt  hallván  hogy  Rózsa  gazdag,  e  miatt  —  úgy  mond 

—  veszi  el;  de  miért  járt  tehát  öt  hónapig  a  szegény- 
nek gondolt  leányhoz  ?  s  most  viszont  midőn  gazdag- 
nak véli:  a  108d.  1.,  hol  Rózsa  azt  mondja:  „csak  a 
sír  választ  el  tőle" :  miért  kiált  fel:  Jaj  nekem?  sa 
119-diken,  a  kézfogás  után  megtudván  jegyese  sze- 
génységét, miért  csak  így :  „ezt  ugyan  ostobául  cse- 
lekedtem?" Mind  ezen  ellenmondások  után  végre  ott 
állapodik  meg  a  szerző,  hogy  a  tutéla  alatt  álló  ifjú 
uracska  a  meglett,  vagy  is  huszonhárom  esztendős 
leányt  (1.  17.  lap)  pénz  végett  veszi  el.  ö  tehát  bizo- 
nyosan szorul  reá  ?  s  pedig  a  periculum  már  m  mora 
lehet,  mert  különben  egy  ily  fiatal,  csínos,  élni  tudó  s 
már  születésénél  fogva  előkelő  s  vagyonos  menyasz- 
szonyra  számot  tartható  gavallérocska  nem  adná  el 
ily  korán ,  ily  hamar ,  így  minden  válogatás  nélkül  s 

szinte  áruba  bocsátólag  ifjúságát,  tündöklő  reményeit? 
Bizonyosan  így  leszen !  azt  fogja  az  olvasó  mondani. 
S  még  is  Rec.  az  ellenkezőt  kénytelen  felelni.  Házy 
igen  gazdag,  jószágairól  széltiben  van  szó  a  darabban; 
Házy  nem  szorul  pénzre,  sőt  évenkénti  jövedelmének 
egy  hatoda  is  oly  nagy,  hogy  gróf  Buvárdy  méltónak 
tartja  érte  incselgésekhez  s  intrígekhez  folyamodni. 
Vagy  talán  fösvény,  s  a  sokhoz  még  többet  akart 
adni?  Épen  nem,  sőt  bőköltő.  Vagy  tehát,  épen  mert 
bőköltő  és  fecsérlő,  adósságba  verte  magát  annyira, 
hogy  évek  kellenek,  míg  rendbe  szedheti  magát?  De 
hogy  képzelhetni  tutéla  alatt  ilyet  ?  Végre,  megenged- 
vén hogy  neki  volt  bármely,  általunk  ki  nem  talál- 
ható, titkos  oka  pénz  végett  ily  korán  házasodnia, 
miért  nem  tudakozódott  jó  előre  jobban  Rózsa  va- 
gyoni állapotja  iránt?  Mikép  mystificálhatta  maga 
magát  oly  annyira,  holott  Tüziné  szűk  állapotja  tudva 
volt  az  egész  világ  előtt,  s  megmondva  magának  Há- 
zynak  maga  Rózsa  által  ?  Legvégre  pedig ,  kézfogás 
után  ismételvén  Rózsa  egykori  vallomását  szegény- 
ségéről, hogyan  van  hogy  Házy  vissza  nem  lép?  holott 
az  életben  száz  a  példa,  hogy  oltár  előtt  is  történt 
visszalépés?  Látszik  ezekből,  hogy  Házy  házasúlása 
nem  csak  eléggé  motiválva  nincsen,  de  a  charakterek 
és  viszonyok  mivoltánál  fogva  még  belső  lehetetlen- 
séget is  involvál ;  nem  akarván  említeni  azon  külső 
akadályt  is ,  hogy  t.  i.  tutéla  (még  nem  is  curatéla) 
alatt  álló  suhancnak  még  koránt  sem  elég  a  házassá- 
got akarni.  Nem  kérdezi  Rec,  hogy  a  szerzőt  kérdé- 
sekkel el  ne  borítsa,  miért  játszik  Házy  a  64d.  lapon 

Buvárdy  előtt  házassággyűlölőt?  Mondja  ugyan  ott, 
hogy  azzal  tútorát  kellemesen  meg  fogja  lepni;  de 
miért  volna  tútorának  e  meglepés  kellemetes  ?  Mert 
veszt  általa  ?  vagy ,  mert  a  gyámfi  oly  frigyet  köt, 
melynél  idővel  bizonyosabban  köthet  jobbat  is  ?  bár- 
mely gazdag  legyen  a  hozzá  képest  vénke,  unalmas 
és  ízetlen  Rózsa?  Nem  kérdi  Rec.  azt  sem,  miért  gon- 
dolta Házy,  hogy  Rózsa  levélkéje,  melyet  Ignác  szol- 
gáltata kezéhez,  a  többször  említett  grófné  által  van 
írva?  Hiszen  épen  e  tévedésből  látszik,  hogy  ő  ezen 
olaszné  írását  nem  is  ösmerte  ?  Vagy  olaszul  volt  a 
levél  írva?  mikép  juthata  Rózsa,  ha  felteszszük  is, 
hogy  ennyire  bírta  e  nyelvet,  azon  gondolatra,  hogy 
olasz  levelet  írjon  ?  Az  életből  ez  legalább  nincs  me- 
rítve. Vagy  magyarul  írt  Rózsa  ?  s  miért  is  ne,  holott 
a  darab  magyarok  közt  megyén  véghez.  De  hogyan 
juta  viszont  az  olasz  grófné  a  magyar  levelezéshez  ? 
Hát  Tüziné  hol  lakott,  hogy  az  ő  szállásán  kereshete 
Házy  egy  idegent?  ... 

De  hagyjuk  el  már  Házyt,  s  lássuk  egj  percecs- 
kéig  a  szerencsés  menyasszonyt!  A  29d.  lapon  azt 
mondja  Rózsa,  hogy  örökké  Házyt  szerette.  Miért 
ábrándozott  tehát  Cserhátyról  ?  A  18-dikon  Cserháty 
szerelmének  örül,  minthogy  karjain  „mint  gazdag  bá- 
róné" Árkádiában  fog  élni;  miért  nem  marad  tehát 
híve  a  29.  s  30-dik  lapon ,  hol  nem  igen  lehete  remé- 
nye Házy  kezéhez  ?  Honnan  egyszerre  az  a  ritka  re- 
signátió,  az  a  sapphói  hűség  Házyhoz  ?  Midőn  pedig 
Házy  már  kezét  kéri,  Rózsa  miért  feleli  bizodalmasan: 
venné  vissza  szavát,  mert  ö  (Rózsa)  nagyon  szegény ; 

—  mint  merheté  ezt  a  grófság  és  hernádmelléki  jószág 
tüzes  áhítója  tenni  ?  T.  i.  ha  a  gazdag  Házy t  pénzlesö- 
nek  hiszi,  nem  fél-e,  hogy  azt  elhagyja?  s  ha  nem, 
mikép  nem  fél,  hogy  ezzel  nemeslelküségét  s  érzé- 
keny szerelmét  megsérti  ? 

Néhány  kérdést  Kedvesiné  cselekedeteire  nézve 
Rec.  nem  mellőzhet.  Láttuk  a  darah  vázolatában,  hogy 
Kedvesiné  még  az  első  felvonás  3-dik  jelenetében  el- 
határzá  magát  a  férjhez  menetelre.  Miért  nem  jegyzé 
ki  férjéül  ekkor  mindjárt  Házyt?  holott  az  (a  30d.  1. 
szerint)  maga  emlegete  házasságot?  holott  öt  (a  70.  1. 
szerint)  úgy  szerette  „mint  férfit  nem  szeretett  még"? 
Azt  mondja  ugyan  itt,  hogy  érzéketlen  volt  (ö.  Ked- 
vesiné) Házy  iránt ;  de  miért  ?  Házy  is  emlegeti  ezt, 
mondván :  „mások  hidegen  bántak  velem"  (70. 1.) :  de 
hol  s  mikor ,  miért  nincs  ez  a  színre  hozva ,  holott  ez 
eszközli  a  darab  legnevezetesebb  fordulatát?  S  mióta 
és  miért  óhajtja  a  68-dik  lapon  „/smeí"  Házyt  férjül, 
holott  a  46-dik  lapon  Cserháty  volt  annak  kijelelve? 
Ezt  pedig  miért  akarja  magába  szerettetni  (30. 1.),  holott 
nevetségesnek  mondja,  s  ha  nevetséges,  miért  kivánja 
öt  a  46-dikon  férjül ;  holott  ugyanott  azt  mondja,  hogy 
egyebet  nem  kivan ,  csak  pénze  legyen  férjének ;  de 
hát  Házynak  nincsen  ?  El  lévén  pedig  a  Cserhátyhoz 
menetelre  eleitől  végig  (legalább  szükség  esetére)  tö- 
kéllve,  miért  bánik  vele  oly  megvetőleg,  a  miveltebb 
társalkodás  hangjával  oly  ellenkezve?  Nem  töltheti-e 
szilaj  kedvét  másokon,  kikre  soha  sem  szorúland  — 
amennyiben  tudniillik  hozzájok  férjhez  nem  szándé- 
kozik menni?   Hát  mikor  megtudja,  hogy  Házy  hoz 

intézett  engesztelő  levele  nem  ért  célt,  miért  siet  úgy 
nyakra  főre  Cserhátyhoz  mehetni,  s  miért  örül  egy- 
szerre oly  nagyon  (113.  1.),  hogy  férjet  kaphatott? 
Megváltoztak-e  az  első,  sőt  a  második  felvonás  óta 
környülállásai,  vagy  épen  természete  ?  vagy  reményei 
most  egyszerre  elsülyedtek,  s  miért  ?  —  Mind  ezek 
iránt  a  szerző  kétkedésben  hagyja  nézőit. 

Horgossal  különösen  megjárta  a  szerző.  Ez  a 
personificált  udvarló  szerelem  egész  a  113d.  lapig  tá- 
volról sem  hagyja  sejdíteni,  hogy  meg  is  tudna  háza- 
sodni, sőt  neki  szerelem  sem  kell  „csak  Seladonnak 
tartsák"  (55.  1.) ;  most  pedig  a  szerző  tudta  nélkül, 
sőt,  mint  az  egész  darabból  bizonyossággal  állithatni, 
nyilványos  akaratja  ellen,  házasulni  akar  („én  felesé- 
get keresek"  113.  1.),  neki  is  rohan  a  Rózsának  vélt 
Tüzinének,  s  midőn  ez  az  egész  dolgot  magára  értvén, 
Horgos  keze  után  kapva  kap,  Horgos  belsejében  elijed 
a  nem  keresett  mátkától,  s  szerencsétlennek  mondja 
magát,  hogy  el  kell  őt  vennie  (115.  1.).  Tehát  kell-e'^ 
Nem  volt  benne  annyi  találékonyság,  hogy  bármikép 
hátra  lépjen?  Sőt  ha  minden  szertartás  nélkül  ott 
hagyta  volna  Tüzinét,  veszedelmezett  volna-e  valamit? 
Nem  volt  volna-e  inkább  Tüziné  az,  ki  a  történtet  tit- 
kolta volna?  De,  úgymond  Horgos:  „Vissza  nem 
léphetek;  elegáns  asszony;  átkozott  sors"  (115.  1.). 
Ezt  az  okot  értsék  olvasóim.  —  Egyet  talán  szabad 
lesz  még  kérdeni :  mikép  lehet  az ,  hogy  Horgos ,  a 
gazdag,  nyalka,  örökké  asszonyok  körül  forgolódó, 
tudtunkra  legalább  semmi  visszalökő  vagy  épen  un- 
dorító tulajdonnal  nem  bíró  Horgos,  egész  harminc- 

kilencedik  évéig-  (ha  szavainak  hiszünk)  nem  birt  sze- 
retőre szert  tenni  ?  Ez  ugyan  magyarázatot  vár  annál 
inkább,  minthogy  méltán  kérdezhető^  miképen  tökéll- 
heté  el  magát  Tüziné  oly  hirtelen  annak  férjül  foga- 
dására, kihez  még  eddig  egy  asszony  sem  simult,  még 
pénze  s  gavallérsága  tekintetéből  sem?! 

Még  azt  kérdjük  itt :  mily  ok  az ,  melyre  Bu- 
várdy  építi  az  egész,  reá  nézve  oly  fontos,  ügy  eldön- 
tését? A  49.  lapon  azt  mondja:  „Soha  sem  tette  azt 
Házy  mit  én  akartam ,  most  csak  nem  változik  egy- 
szerre." S  ezen  okfőböl  indulván  még  ajánlja  neki 
Rózsát!  s  a  szert  oly  bizonyos  és  hibázhattlan  hatású- 
nak hiszi-e,  hogy  többé  az  egész  dologgal  nem  is  gon- 
dol, s  ha  az  55-dik  lapon  Rózsát,  csak  „mivel  férjétől 
fosztotta  meg",  ajánlja  nőül  Horgosnak ! !  —  Midőn 
Rec.  e  darabot  olvasta,  nem  lehetett  neki  fel  nem  kiál- 
tania :  Boldogok  a  vakok ! 

Elég  a  belső  motívumokról !  De  a  drámaíró  még 
egyebet  is  ösmer :  külsőket.  Drámában  ok  nélkül  sem 
jöni,  sem  menni,  sem  maradni  személynek  nem  szabad. 
Szerzőnk  erre  nem  ügyel,  hanem  úgy  hozza  vagy 
küldi  játszóit,  mint  neki  kell  és  tetszik.  Legyen  elég 
egy  pár  példát  említeni  a  sok  közül.  A  70.  lapon  el- 
küldi Kedvesiné  Cserhátyt  „a  glorietthez  parasoljá- 
ért";  miért?  hogy  maga  maradjon,  s  egy  kis  monoló- 
got tarthasson ;  melyet  elvégezvén  „megy  Cserháty- 
hoz^^  (azaz  után).  A  77d.  lapon  jő  Cserháty  s  a  82-dikig 
csak  ott  vaUy  neki  sem  dolga,  sem  beszéde,  aminthogy 
nem  is  szól,  csak  ácsorog;  már  most  mennek  mind- 
nyájan, s  mi,  kik  eddig  azt  gondoltuk :  talán  Kedve- 

síné  végett  jött,  csalatkozva  azt  látjuk,  hog-y  Kedve- 
siné megy,  ö  pedig  marad.  Végre  a  83-d.  lapon  vesz- 
szük  észre,  hogy  a  szerző  azért  hozta  őt  a  színre,  hogy 
neki  alkalmat  adjon  Horgossal  összeveszni,  s  ezt  pár- 
viadalra hívni.  így  Buvárdyt  is  a  79d.  lapon  csak  úgy 
egyszerre,  minden  ok  nélkül  „oda  lépni"  látjuk  (a 
nélkül  hogy  „jött"  volna);  beszéli  ugyan  egy  párszor, 
de  csak  hogy  beszélljeu,  el  is  megy  a  többivel,  ahogy 
jött.  így  Buvárdy  a  115d.  lapon  is  tiszta  történetből 
jő,  noha  jelenléte  a  darab  bevégezhetésére  szükséges. 
Legfeltűnőbb  a  szerzőnek  ebbeli  kénye  a  3d.  felvo- 
násban, a  párviadal-scéna  után.  Házy  (100.  1.)  azt 
mondja:  „Jól  van,  de  most  mi  is  menjünk  atyámhoz!" 
s  megy  Cserhátyval.  A  103d.  lapon  onnan  visszajőnek, 
s  Házy  mond :  „Itt  vagyunk,  atyámat  nem  találtuk 
otthon."  Hát  már  ez  elég?  Miért  mentek  hozzá?  mit 
akartak  nála?  Csak  visitet  tenni?  s  viszont  miért  ma- 
radt Horgos,  midőn  amazok  mentek  ?  hisz  nekik  már 
nem  volt  együtt  semmi  dolgok  ?  Igen ;  ha  nekik  nem 
volt  is  okuk  ezt  tenni  vagy  amazt,  annál  több  volt  a 
szerzőnek.  Házynak  t.  i.  kellé  mennie,  hogy  az  alatt 
Ignác  ne  találja  itthonn  urát,  s  Horgosnak  maradnia 
kellé ,  hogy  Rózsának  Házyhoz  szóló  levelét  neki  ad- 
hassa Ignác.  —  Szint'  ily  hibát  követ  el  a  szerző  a 
105d.  lapon.  T.  i.  elküldi  Cserhátyt  Horgos  után,  azt 
mondatván  vele:  „Utána  megyek,  szólanom  kell  vele." 
Miről?  s  miért  nem  szólt  vele  a  színen,  hiszen  csak  e 
percben  hagyta  el  azt  Horgos  ?  S  ha  Házy  előtt  akart 
titkolódzni ,  miért  titkolódzik  a  néző  előtt  is ,  kinek 
mindent  kell  tudni?    Vagy  kitudódik  tán  később  a 

dolog"?  Nem.  Cserhátynak  itt  megint  csak  azért  kellé 
elmennie;  togy  azalatt  Házy  monologizálhasson.  — 
A  107d.  lapon  megjelenik  Házy  Rózsánál.  Hogyhogy? 
hiszen  a  levél,  mely  őt  meghívandó  vala,  nem  jött 
kezéhez;  s  így  megjelenése  nincs  motiválva;  vagy, 
másfelöl,  ha  Házy  levél  nélkül  is  eljöhetett,  minek  a 
levél?  Ezzel  is  tehát  a  szerző  nem  akart  egyebet, 
mint  hogy  azt  Horgos  kapja  stb.  Azután  minek  Házy- 
nak  és  Rózsának  az  a  titkos  összerendelkezése,  holott 
a  cél  nem  egyéb, ramt  a  leányt  anyjától  megkérni;  nem 
volt  volna-e  illendőbb ,  hogy  Házy  maga  egyenesen 
Tüzinéhez  menjen  neki  ügyét  előterjeszteni.  Annyi 
bizonyos,  hogy  a  107-dik  laponi  összejövetelben, 
melyről  előre  annyi  beszéd  volt,  s  reá  annyi  készület, 
semmi  sem  végeztetik^  s  így  puszta  időpótlék.  —  Egy 
fő  kérdést  teszen  még  Rec.  a  szerzőhöz.  Miért  vet  az 
első  és  második  felvonás  közé  egy  öt  hónapnyi  közt  ? 
holott  ennek  egyfelől  semmi  következése  nincsen, 
másfelől  pedig  Házy  szerelmét ,  annak  charakteréböl 
ítélve,  képtelenséggé  teszi.  Továbbá  miért  teszi  által 
az  egész  történetet  egy  fürdőhelyre  ?  Erre  sem  volt 
ok  legkisebb  sem,  sőt  ez  még  megfoghatatlanabbá 
teszi  azt,  mikép  Buvárdy  hetekig  sem  látta  gyámfiait. 
Egyébiránt  a  fürdőhelynek  semmi  befolyása  a  törté- 
netre nem  volt ,  hacsak  az  nem ,  hogy  az  ottani  séta- 
helyen a  szerző  tetszése  szerint  összehozhassa  szemé- 
lyeit minden  ok  nélkül  is,  csak  a  sétálás  ürügye  alatt. 
A  személyeknek  igen  gyakori  változása  az 
aesthetikusok  által  hibaként  rovatik  fel  a  költőnek; 
itt  nem  csak  az  aesthetikus,  hanem  a  színjátszó  is  fel 

24* 

fogja  panaszszavát  emelni ;  mert  eleitől  utoljáig  a  szín- 
játszót nem  szerepének  nagysága  —  mert  itt  minden 
szerep,  valamint  az  egész  darab  is,  kicsiny  —  hanem 
a  töménytelen  lótás-futás  fogja  elfárasztani.  Minden 
percben  jő  más  valaki,  szól  egy  pár  szót,  megy  ismét, 
és  megint  jő;  az  így  megy  mind  végig,  s  a  helyett 
hogy  a  költő  ez  által  elevenséget  adna  darabjának,  a 
szinészszel  együtt  a  nézőt,  s  még  inkább  az  olvasót, 
fárasztja. 

Elmellőz  Rec.  némely,  a  társalkodási  tónust 
illető  kérdéseket,  például,  hogy  mikép  van  az,  hogy 
Tüziné  Horgost,  ki  nem  egyéb  egy  puszta  nemes- 
embernél, tekintetes-urazza  (61.  1.),  Horgos  pedig  őt 
csak  Kegyedezi  (74.  1.) ;  holott  gróf  Buvárdy  maga  is 
méltóságolja  ?  —  Hogy  mikép  beszéllhet  (48.1.)  Ignác 
inas  gróf  Buvárdy  jelenlétében  az  uraságokról  íigjj 
mintha  pajtásairól  szólna,  per  Rózsa,  Cserháty,  Ilka 
stb?  —  Hogy  mikép  lehet  a  magyar  conversátiót 
francia  kifejezésekkel  annyira  tarkázni,  mint  szerző 
teszi  ?  Szebb  lesz  általa  a  beszéd ;  vagy  talán  ez  is  az 
élet  után  van?  Valóban  franciázó  magyar  ritkaság,  & 
így  az  ilyenek :  Bon  soir  szép  comtesse !  Elle  est  char- 
mante !  Quoi  ?  hát  ahhoz  is  elmegy  ?  Hisz  az  nem  tar- 
tozik a  ereméhez ;  C'est  un  charmant  homme !  Bon 
jour,  jó  reggelt!  C'est  fait!  Antalfyné  ismét  eclat-t 
adott  Moutonnal  stb.  stb :  egyebek-e  mint  egy  szeren- 
csétlen aífectálás  szüleményei ;  ezek  pedig :  gloriett, 
parasol,  etablissement,  coquette,  visite  stb  szüksége- 
sek-e, vagy  díszei-e  a  magyarságnak  ?  Hogy  idegen 
nyelveket  tudunk,  az  érdem  is,  haszon  is ;   de  hogy 

tudunk,  azt  más  úton  kell  írásainkban  éreztetni.  El- 
hallgatván továbbá,  Hogy  a  meteoros-ból  nem  metereo- 
lóg  származik,  mint  szerző  kétszer  írja;  általmegy 
Rec.  a  nyelvre,  melyről  kénytelen  megjegyezni,  hogy 
az  gondatlanabb  már  nem  igen  lehetne,  úgy,  hogy 
minden  nyomon  hibába  akadunk.  Hibás  hajtogatás, 
az  articulusok  helytelen  alkalmazása  vagy  kihagyása, 
az  igehatárzók  elhagyása  ott,  hol  fölötte  szükségesek, 
p.  o.  engedjetek  [-meg]  94.  1. ;  [meg-]  csókolhatnám, 
6.  1. ;  nem  halhatnék  [-meg]  50. 1. ;  okossággal  minden 
[meg-]  győzhető,  55.  1.  stb;  szók  hibás  használása, 
péld.  gondoskodik  71.  1.  és  gondol  81.  1.  gondolkozik 
helyett;  hol  [holott]  43. 1. 5  ahhoz  is  elmegy  [jár]  33. 1.; 
átmenő  [elmenő]  92.  1. ;  Tüziné  kisasszony ! ! !  50.  1. ; 
nem  adhatnék  soha  többé  visitkártyát,  101.  1.  stb.  — 
mind  csekélység  a  szószerkeztetés  hibáihoz  képest, 
melyektől  pezsg  az  egész,  p.  0.  szívem  keblén  aranyra 
ver,  53.  1.,  férjemre  ijat,  42.  1.,  rendez  vous^o2  menni, 
101.  1.;  ha  ő  nem  hal  meg  s  elveszi,  48.  1.  [épen  ellen- 
kezője annak,  mit  az  író  mondani  akar] ;  nem  tér  soha 
vissza  többé,  106.  1. ;  dolgow  részt  vesz,  89.  1. ;  tapod- 
nak rajtok  [harisnyákon]  81.1.;  halott- e  maradjon  e 
kéz  stb.  De  vannak  egész,  ily  rosszul  alkotott  perió- 
dusok: péld.  73.  1. :  „Nem  hiszi  senki,  nehéz  most  q^j 
leánynak  etablismant  találni,  mintha  a  férfiak  az  asz- 
szonyokat  nem  is  szeretnék  többé",  vagy  a  79.  lapon: 
„A  te  szívedben  is  végre  a  majoritás  bír  arra,  hogy 
özvegyet  vagy  leányt  végy-e  el"  stb.  Nyelv,  vagy 
inkább  beszéd-e  ez?  —  Mikor  fogják fiatalaink  eléggé 
érezni  azt,  hogy  mielőtt  írnánk,  tanulnunk  kell  egye- 

beken  kivül  azt  a  nyelvet  is ,  melyen  írunk ;  átlátni 
azt  j  hogy  az  nem  báb ,  melylyel  szabad  kény  szerint 
játszhatunk,  s  hogy  midőn  q^-j  közönség  előtt  lépünk 
fel,  beszédünknek  más  szerkezetet  kell  adnunk,  és 
más  hangot,  mint  amilyre  valamely  kisded  baráti  kör 
szabadít  fel. 

Előttem  fekszik  egy  hirdetés,  mely  a  megismer- 
tetett könyvet  így  ajánlja :  ^^Minden  dicséret  helyett 
egyedül  arra  figyelmeztetjük  itt  olvasóinkat,  hogy  a 
jelen  mív  szerzőjét  dicsőült  Kazinczynk,  vég  munkája 
ajánlólapján,  még  1831-ben,  annak  JosoZfa,  ki  a  nem- 
zetiség s  a  literatúra  pályáján  tisztán  is,  fényesen  is 
fog  haladni,'-''  Ha  a  szerző  is  így  érté  Kazinczy  sza- 
vait, úgy  sajnálva  kell  mondanom,  félre  értette  a  jó 
öreget.  „Nevekedjél,  kedves  ifjú!  mond  ő,  s  légy  akit 
várunk!  És  ha  majd  felhágsz,  ahová  érdemeid  raga- 
dozni fognak  (t.  i.  ha  az  lészsz  akit  várunk),  emlékez- 
zél barátodra.  De  emlékezzél ,  hogy  csak  a  tiszta  ra- 
gyog" (azaz  pályádon  légy  tiszta  lelkű).  Mind  ez  csak 
reménységet  fejez  ki  és  intéseket:  nem  jóslást,  nem  lite- 
ratúra pályáján  teendő  haladást.  Szándéka  nem  volt 
azt,  kit  kedvelt,  elszelesítni,  nem  gondatlanná,  el- 
hízottá tenni,  s  minden  nyelv-  és  művészeti  szabályok 
megvetésére  felszabadítani:  hanem  éreztetni  vele, 
hogy  vár  tőle,  s  a  reménység  nyilvános  kifejezése  által 
buzdítni,  hogy  e  reménynek  megfelelni  igyekezzék. 
Midőn  tehát  a  Házasulok  szerzője  írói  pályára  bocsát- 
kozik, értse  és  tisztelje  a  nagy  mester  intését,  s  mind 
a  mü  alkotásában,  mind  a  nyelvben  —  melyet  Kazin- 

czy  azelőtt  ismeretlen  bájban  hagya  örökségül  nem- 
zetének —  járjon  el  azon  gonddal  és  készülettel,  me- 
lyek megmutassák :  hogy  az  intőnek  szavai  nem  va- 
lának  szózat  a  pusztában ,  s  reménységei ,  ba  a  síron 
túl  is,  teljesedésbe  fognak  menni. 

Bacsányi  nem  poetai  természet.  Szívének  egy- 
pár érzése  van  csak,  s  az  mély  és  szent :  de  a  beszéd- 
ben, melylyel  azt  kizengi,  nincs  erő,  nincs  láng,  az 
csupa  mindennapi  szavak  árja ;  lelkének  egypár  képe 
van,  de  ezek  —  rari  nantes  in  gurgite  vasto  —  nem 
bírnak  annyi  újsággal,  hogy  az  amplificátiók  tengeré- 
ből kiválva,  a  képzelet  munkásságát  csak  némileg  is 
ingerelni  tudnák ;  philosophiájának  egypár  tétele  van, 
s  az  is  formájában  száraz,  alkalmazásában  kopár,  s  — 
mi  ismét  nagy  baj  —  elnyűtt,  elhasznált,  s  még  azon 
felül  maga  magát  is  ismétlő^  másoló. 

És  még  is  Bacsányi  versei  nem  voltak  érdem  — , 
s  nincsenek  most  is  érdek  nélkül.  Hazafiúi  érzés  min- 
dig érdem ,  s  ámbár  az  övé  nem  véve  Berzsenyivel 
vagy  Kölcseyvel  ódái  szárnyalatot,  elégiái  hangja  nem 
vétette  el  hatását  a  maga  korában.  Pedig  költőt  nem 
csak  a  művészet  elvéből  s  magában,  hanem  időszaká- 
hoz mérve  is  kell  megbírálni,   s  ezen  szempontból  a 


*)  Megjelentek  második  kiadásban  y,Bacsányi  János  Poe- 
tai Munkái"'  cím  alatt,  Pest,  1835.  —  A  bírálat  a  Kritikai  La- 
pok VI.  kötetében,  18-20.  1.  (1836).' 

história  literaria  kénytelen  lesz  Bacsányiról  tisztelettel 
szólni.  De  ezen  felül  ő  egyike  volt  a  legelsőknek,  kik 
valóságos  öntudattal,  művészi  meggondolással  dolgoz- 
tak, s  müvein  e  gond  meg  is  látszik.  Beszéde  jól  és 
csinosan  fűzött,  tiszta  és  egyszerű ;  verselése  könnyed 
és  hangzatos,  formái  sokfélék;  s  több  az  egyes  dara- 
bok közül  jól  van  dolgozva,  jól  rendezve.  Ily  tekin- 
tetben megnevezésre  méltók  a  Vigasztalás  (97.  1.) ,  a 
Bujdosók  (106.  1.) ,  Tűnődés  (108.  1.) ;  —  s  a  Rah  és 
Madár  címűt  (75.  1.)  az  érzés  gyöngédsége,  a  Szenve- 
dőt a  helyenkénti  valóságos  hymnusi  hang  és  emel- 
kedés, s  a  Magyar  költő  (159. 1.)  némely  helyeit  elégiái 
menetel  ajánlják,  sok  kelletlen  szélességek  mellett  is. 
Es  Bacsányival  föltámad  emlékezete  azon  fér- 
fiaknak, kik  ébresztöleg  s  utat  mutatólag  egy  szebb 
kor  hajnalát  derítek  fel  hosszú  álom  után.  S  azért 
kedvesek  azon  helyek ,  melyek  egy  Orczy  és  Barcsai 
neveit  zengik.  Virágot  és  Szentjóbit  első  ocsódások- 
ban,  Barótit  a  virti  sírok  közt  felkeresik.  S  ezekkel 
együtt  előttünk  áll  ö,  ama  lelkes  körnek  fáradozások 
és  balsorsban  kihúzott  hosszú  évsor  által  megviselt, 
már  csak  egy  élő  emléke :  ébresztve,  intve  újólag ;  de 
adjunk  hálát  a  sorsintézőnek,  későn,  legalább  igy 
későn.  Az  érzések,  melyek  benne,  a  hónától  távol 
kesergőben  égnek,  itt  már  tettet  szültenek;  s  a  szóza- 
tot, melylyel  az  alvó  időt  felrázogatta,  a  nemzet  meg- 
hallá,  s  megértette.  Azonban  ez  nem  von  le  a  volt 
ivadék  hőséről  semmit,  sőt  igazolja  buzgóságát,  s 
dicsőíti  őt. 

FELOSZTÁSA. 

FELELET  GRÓF  DESSEWFFY  JÓZSEFNEK*). 


„Két  koszorús  költőink  újra  tisztázott  s  kiadott  munkái 
jöhetvén  egyedül  me^jutalmazás  alá,  meg  kell  vallanom  sze- 
rénykedő kétkedésemet,  mert  koszorúsok  között  bajos  válasz- 
tani. Két  ragyogva  tündöklő  elmék  fénye  még  erősebb  alkotású 
szemeket  is  meghomályosíthatna.  Az  egyik  a  költészet  szebb 
útját  még  jobban  megtörte,  s  amannak  több  nemeiben  szeren- 
csésen gyakorolta  magát;  a  másik  kevesebbe  nyitott  utat,  de 
szintúgy  szívet  ragadó  és  elmét  bájoló  genialitással.  Egyik  a 
közelebb  múlt  kornak  dísze,  a  másik  a  jelenlevőnek.  Nincs  most 
rá  idő  aesthetikai  vizsgálatok  alá  bocsátani  a  két  nagy  szellemű 
írót,  kinek  egyike,  nyelvünk  képessége  mellett,  a  nálunk  is  már 
honosodni  kezdő  görög  és  római  költészet  formáit  bővebb  gya- 
korlatba hozta,  a  másik  ügyes  módosításokkal  a  régiebb  nem- 
zeti formákhoz  ragaszkodott;  egyiknek  igen  értelmes  és  tudo- 
mányosan fejtegető  kritikus  juta,  a  másikat  csak  köz  érzelem 
szerint  ízleljük  és  magasztaljuk;  egyiknek  több  olvasója,  a  má- 
sikrak több  csudálója :  mind  a  kettőben  büszkélkedik  a  nemzet. 


*)  Megjelent  a  Kritikai  Lapok  VL  füzete  152—174.  lap- 
lain  (1836).. 

így  állván  a  köz  érzetek  két  nagy  költőink  iránt,  súlyosodik  a 
választás,  és  sokat  veszt  természeti  édességéből.  Valamint  tehát 
derült  csillagos  égkor  is  a  vihar  alatti  hajóbul  hullámok  közt 
és  felettök  remegve  parti  toronylámpást  keresünk,  úgy  kényte- 
leníttetem  én  is  valamely  vezér  idea  után  indulni :  és  ez  ne- 
kem nemzetünk  mostani  állásában  az  a  kérdés,  hogy  „a  két 
költők  közül  melyiknek  jutalmaztatása  fogna  hihetőleg  több  köz 
örömöt  hazánkban  gerjeszteni?"  Nagy  lélek  lakván  a  nagy  köl- 
tőkben, nem  merek  tartani,  a  jeles  és  egymást  becsülő  két 
vágytárs  valamely  piciny  és  irigykedésből  származható  meg- 
szomorításától ,  akár  egyiknek  adjam  a  fent  említetteknél  fogva 
a  pálmát,  akár  a  másiknak;  hiszen  ha  az  akadémia  rendszabá- 
sai  szerint,  a  Tudós  Társaságnak  nem  szabad  megosztani  a 
jutalmat,  tehetik  azt  egymás  között  a  nagy  költők,  kik  úgjis 
minél  fentebb  íhletüek ,  annál  kevésbbé  lehelnek  e  sáros  föld- 
golyó mélyéből  felkerült  ásványok  világában,  és  minden  csillogó 
aranynál  a  dicsőséget  nagyobbra  becsülik. 

Meg  lévén  a  felől  győződve,  miként  szüli  a  köz  érzelem 
főképen  a  közvéleményt,  miszerint  lehet  egy  még  fiatal  tudós 
társaságnak,  midőn  a  köz  nűveltségen  dolgozik,  csak  lassan- 
lassan  a  müvészség  tetőbbségeihez  a  fentebbi  kimívelődésbe  be 
és  abban  előlépő  nemzetet  felrántani;  hogy  reánk  nézve  a  lite- 
ratúra  cél  ugyan,  de  a  nemzeti  míveltségre,  melyet  nyelvünk 
kimívelődése  által  gyarapítanunk  és  terjesztenünk  kell,  csak 
eszköz ;  mikép  le  kell  egy  kissé  a  nemzet  többségéhez  eresz- 
kedni, ha  a  súlyosság,  az  erkölcsi  világban  is  divatozó  törvé- 
nyek ellenére  lépcsőnkint  a  nemzetet  mind  feljebb  meg  feljebb 
emelni  törekszünk;  meggondolván,  hogy  Kisfaludy  Sándor  Mú- 
sája  eddig  elé  inkább  nemzeti  szellemű  és  formájú;  meg  nem 
felejtkezvén,  hogy  főleg  a  lelki  szerelem  lelkes  daljai  minden 
míveltebb  nemzet  sajátja,  hogy  ezen  emberiség  virágjában  min- 
den megszelídült  szív  osztozik  az  egész  világon;  megfontolván, 
hogy  némely  munkáinak  fordítása,  bármi  hiányos  legyen,  a  kül- 
földön is  már  megízleltetett;  gondolóra  vévén,  hogy  borhév 
nélküli,  hol  buzgó  lánggal,  hol  gyengédeden  ömlő  ^magyar 
Anákreonunk"  füzeteivel  nemzetünk  szebb  része  asztalkáin  aligha 

nem  mindeuhol  összetalálkozunk,  ösmervén  azt  a  véghetetlen 
befolyást,  melylyel  a  nemzetek  akár  csínosodása,  akár  elfajulá- 
sára, mindég  és  mindenszerte  hatott,  hat  és  hatni  fog  a  szép- 
nem, mely  csaknem  hasonfele  részét,  vagy  még  többjét  is  teszi 
mindenütt  a  harcok  csapásai  alatt  bőven  hullni  szokott  férfiak 
számának,  az  őszebb  és  az  évek  terhei  alatt  meggörnyültek : 
azonban  valamint  még  nem  rég  egész  elevenséggel  virító,  úgy 
még  most  is  eléggé  zöldellő  Kisfaludy  Sándornak,  kinek  az 
ifjabb  költő  (Vörösmarty),  ki  előtt  még  oly  nyúló  ajövendőség, 
bizonyosan  maga  is  ajánlaná  a  jutalmat,  nyújtanám  ez  úttal  az 
arany  koszorút." 

Or.  Dessewffy  József  &z  1833-dik  nagy  jutalom  tárgyában 
munkálkodó  küldöttséghez  (L.  Felső- Magyarországi  Minerva,  tize- 
dik évi  folyamat.  1835.  I.  köt.  173—175.  11.). 


Midőn  a  nemes  grófnak  e  soraiban  foglaltatott 
okoskodásaira  észrevételeinket  tennők :  a  hosszú  be- 
vezetésnek (melyet  helynyerés  végett  nem  irtunk  ki) 
azon  állítása  rövid  vizsgálatát  bocsátjuk  előre,  mely 
szerint  az  akadémia  csak  úgy  érheti  célját,  ha  az  or- 
szág bizodalmával  tiszteltetik  meg,  e  bizodalmat  pedig 
az  alaprajzhoz,  mint  evangéliomhoz,  szoros  ragaszko- 
dás fogja  leginkább  biztosíthatni.  A  tétel,  mindkét 
részében,  áll;  de  nem  áll  az,  aminek  belőle  közvetve 
következtetése  végett  a  gróf  azt  szóba  hozza:  hogy 
t.  i.  a  jutalom  felosztása  eltávozik  az  alaprajztól,  s  igy 
a  jutalom  felosztását  országos  hizodalmatlanságnak  kell 
követni. 

Mert  mindenek  előtt  az  akadémia,  midőn  1834- 
ben  a  nyomtatott  munkák  megjutalmazására  szabott 
pénzmennyiséggel  két  munkát  tisztelt  meg,  épen  azt 

tevé^  mit  az  alaprajz  rendel  következő  szavaival: 
„Vizsgálat  alá  vétetik  a  közelebb  lejárt  esztendőben 
kijött  minden  magyar  könyv  .  .  .  s  közűlök  a  két  leg- 
jobb az  igazgató  testnek  megjutalmaztatásra  bemutat- 
tatik."  A  kétszáz  arany  felosztása  tehát  egy  környül- 
ményektöl  feltételezett  s  akármikor  változtatható  igaz- 
gatósági határozatnak ,  maga  az  igazgatóság  által  tör- 
tént felfüggesztése,  s  az  alaprajzhoz  visszatérés  volt. 
S  igy  épen  ezen  cselekedete  a  társaságnak  nincs  tel- 
jességgel arra  idomitva,  hogy  a  gróf  véleményeként 
bizodalmatlanságot  támaszszon;  sőt  arra  látszik  in- 
teni, hogy  mind  addig,  míg  kettőnek  nem  járhat  kü- 
lön az  igazgatóság  által  határozott  200  arany ,  tehát 
öszvesen  400:  mind  addig  ez  a  kisebb  summa  is,  ez  a 
200  arany,  az  alaprajz  értelméhez  képest,  két  munká- 
nakjusson. Azonban  e  tárgynak  feszegetése,  valamint 
fontolgatása  annak,  mi  jobb,  vagy  igazságosabb,  s  mi 
vezethette  az  igazgatóságot  e  határozat  tételére  ?  nem 
e  helyre  való. 

A  társaság  tehát  a  gróf  által  felhozott  esetben 
csak  egy,  minden  évben  változható  végzéstől  tért  el, 
s  az  alaprajznak  egész  mértékben  eleget  tett. 

S  most  a  kérdés  tárgyához!  A  nemes  gróf  azt 
akarja  megmutatni,  hogy  Kisfaludy  inkább  érdemié 
jutalmat,  mint  Vörösmarty,  s  e  végre  párhuzamot  von 
kettejök  közt.  Kövessük  azt  egész  figyelemmel,  „^z 
egyik  a  költészet  szebb  útját  még  jobban  megtörte,  s 
amannak  több  nemeiben  szerencsésen  gyakorolta  magát; 
a  másik  kevesebbe  nyitott  utat,  de  szintúgy  szivet  ragadó 
és  elmét  bájoló  geniálitással.^^    Megvallom,  e  charak- 

teristikából  nem  vehetem  ki  egészen ,  ki  az  egyik  és 
ki  a  másik,  mert  sem  ez,  sem  az  nem  bélyegzi,  egy- 
más átellenében,  a  két  költőt.  Ki  „törte  meg  johhan 
a  költészet  szebb  útJátP^  Kisfaludy  jeles  dalokat  irt 
nagy  számmal,  de  azok  határozott  szűk  korlátok  közt 
mozogván,  a  gondolat  csak  ritkán  találtatik  a  formá- 
val annyira  compenetrálva  lenni ,  hogy  ez  amazzal  az 
együve-olvadás  belső  szükségét  hagyná  feltenni.  Mert 
a  400  dalt  alkotó  400  gondolat  közt  van,  mely  teljesb 
és  hathatósb  kifejthetésére  több  vagy  hosszabb  soro- 
kat kivan  vala;  de  van  hasonlíthattlanúl  több,  mely 
jóval  kisebb  testű,  s  nem  egyéb  egy  kellemes  ötletnél, 
egy  epigrammai  szökkenésnél,  egy  kis  antithesisi  szö- 
vénynél :  már  ezeken  bugyog  a  bő  ruha,  s  mihez  ter- 
mészeténél fogva  rövid,  talán  tömött  s  concis  epigram- 
mai forma  illett  volna,  hasonló,  Kazinczy  ként,  egy 
nyilhoz,  „mely  célra  fut  és  öl",  egy  csókhoz,  mely 
„elcsattan  —  s  oda  van,  de  az  ajkak  lángolnak,  a  ke- 
bel égve  liheg" ;  annak  praedestinátiónál  fogva  tizen- 
két soron  kell  végig  voncoltatni,  s  hogy  a  tizenkét  sor 
beteljék,  sok  szóval,  synonym  és  nem-synonymekkel 
kellé  azokat  kitömni.  Himfy  Szerelmeiben  tehát  a 
külső  formára  nézve  nincs  különös  nyereség,  s  kisebb 
sokkal,  mint  a  sonett  formájával,  mely  minden  ily 
meghosszabbithattlan  s  megrövidithettlen  kapták  vét- 
keit hordja  ugyan  magában;  mindazáltal  ha  váloga- 
tással, s  nem  ex  professo  egész  köteteken  át  alkalmaz- 
tatik,  nem  csak,  hogy  így  fejezzem  ki  magamat,  ké- 
nyesebb termetű,  s  változatosabb  bájú,  hanem  többet 
is  vehet  fel;  s  midőn  a  Himfy  dal,  nem  bánom,  egy 

szárnyas  ang-yalfőhöz  hasonlít,  a  sonett  egész  és  ép 
géniust  mutat.  Azon,  magában  ugyan  csínos,  de  köny- 
veken végig  hurcolva  monotoniájával  véghetetlenül 
fárasztó  s  untató  formában  oly  nagy  áttörés  nincsen. 
Es  emlékezzék  a  nemes  gróf,  hogy,  ha  formáról  van 
szó,  s  forma  kimutatásáról,  s  példány  állításáról,  mind- 
egy, többször  vagy  kevesebbszer  ismételje  azt  valaki, 
sőt  példányúi  egy  is  elég:  s  így  a  kezdő  művésznek 
inkább  törhet  valaki  utat  tíz  darabbal,  ha  azokban  tíz 
forma  állíttatott  fel ,  mint  négyszázzal ,  ha  ezekben 
csak  egy.  —  Azon  lyrai  darabok  pedig,  miket  Kis- 
faludy Sándor  énekeknek  nevez,  végetlen  árakhoz  ha- 
sonlók, melyeken,  mit  nem  tagadhatni,  számos  kelle- 
mes virág  úszdogál  ugyan,  de  szinte  nem  szolgálhat- 
nak példányokúi,  általok  szintúgy  nem^  sőt  még  ke- 
vesbbé  lehetett  út  törve ,  minthogy  azokban  szabad 
kéj  szerint,  minden  művészi  számolás,  a  hatásokkal 
célirányos  gazdálkodás,  mérték  és  cél  nélkül  bugyog 
a  költőnek  képekben  gazdag  ere.  Ezek  szabadon  szü- 
letett gyermekei  a  természetnek,  melyeknek  anyagok 
jó,  de  egyéb  kevés;  hasonlók  az  erdőhöz,  melynek 
rendezése,  fái  megválasztása  s  elhelyhetése  nem  árul 
el  művészi  kéz  hozzájárulását :  pedig  mind  Kisfaludy 
Sándor ,  mind  a  nemes  gróf,  ha  mezei  lakjok  köré 
fákat  akarnak  ültetni,  például  parkot  veendőnek  s 
nem  talán  egy  Bakonyt,  s  mesterül  kertészt,  nem  er- 
döszt.  Mindkettőnek  megvan  a  maga  saját  s  külön 
nemű  becse  és  érdeme,  de  ily  alkatú  énekekkel,  ha 
azok  szinte  elsők  lennének  is  a  magok  nemében,  utat 
nem  törünk.   Mert  ami  bennök  becses,  a  költői  lélek, 

az  el  nem  tanulható,  azt  a  természettől  kell  nyerni; 
ami  pedig  eltanulható,  annak  eltanulása  veszedelmes 
inkább  mint  óhajtható,  mert  szétvizezésre ,  minden 
gondolatocskának  szóözönökbe  fullasztására  vezet 
mindenkit,  ki  legalább  is  Kisfaludy  Sándor  képzelmé- 
vel  nem  bir.  Ki  pedig  ezzel  bir,  annak  nem  leszen 
nehéz  művészibb  formát  magától  találni.  Itt  tehát  út 
nincsen,  csak  végtelen  síkság  és  tenger.  —  De  Kis- 
faludy Sándor  regéket  is  írt.  Nem  bocsátkozom  itt  an- 
nak nyomozásába,  históriai  valóság-e  az  a  kor  és  azok 
az  emberek  Kisfaludy  Sándor  regéiben,  mert  szorosan 
poetai  szempontból  elég,  ha  belsőleg  valók ;  hanem 
csak  azt  érdeklem,  hogy  íl  forma,  a  belső  és  külső,  itt 
is  az  ,^énekekéveV^  rokon,  s  mivel  az  nem  annyira 
forma  mint  nem  forma ,  csakugyan  lelkesb  íróinktól 
fel  sem  is  vétetett,  poétikánkba  által  nem  ment,  s  így 
általok  senkinek  és  semmire  út  nem  nyílt.  Végre  a 
drámákról,  úgy  hiszem,  a  nemes  gróf  nem  fogja  sem 
kívánni,  sem  óhajtani,  hogy  szóljak.  —  Mindezeket 
bizonyítja  história  literáriánk  is,  mert  Kisfaludy  Sán- 
dornak mímelői  voltak  ugyan,  kiknek  emlékezetét 
egy  rövid  év  eltüntette;  de  követői  a  kor  lelkesbjei 
közt  nem,  aminek  könnyen  feltalálható,  igen  termé- 
szetes oka  az,  hogy  Kisfaludy  Sándor  sokkal  subjec- 
tívusabb  lélek,  mint  hogy  szerencsés  iskolát  támasz- 
szon.  O  mindenben  és  mindenütt  csak  önnönmaga 
Kisfaludy  Sándor  lévén,  egyhangú  és  egyszínű  Himfy- 
ben  és  Gyulában,  régibb  s  újabb  regéiben,  didaktikus 
darabjaiban  s  drámáiban,  amennyiben  ezek  vagy  azok 
becsesek,  önnön  sajátsága,  s  hogy  úgy  szóljak.   Kis- 

faludysága  által  becsesek,  mit  nem  lehet  követni,  ha- 
nem csak  majmolni,  mert  ami  nincs  magunkban,  azt 
hazudnunk  kell ;  csak  azt  vehetni  által,  mi  objectivum, 
t.  i.  a  rajtunk  kivül  levőnek  nem  a  magunk,  hanem 
annak  természetéhez  képest  visszaadása  módját.  Ezért 
támaszta  Goethe  iskolát,  mely  a  művészetben  idősza- 
kaszt alkotott;  midőn  Schiller,  a  nagyobb  lángelme, 
de  subjectív  költő,  nem. 

Vessünk  egy  pillantatot  Vörösmarty  költői  pályá- 
jára. Ez  tíz  év  alatt  majdnem  annyit  ada,  mint  amaz 
közel  negyven  alatt.  De  e  müvekben  mely  különf ele- 
ség! Pedig  a  művészetre  nézve  ez  jő  tekintetbe.  Vörös- 
marty nem  csak  a  költészet  mind  a  három  fő  nemében 
ada  jeles  müveket,  hanem  azok  különböző  al  ágaiban 
is.  Vörösmarty  a  kisded  epigrammától  kezdve,  a  dal 
és  elégia  külön  nemein  keresztül  az  ódáig,  a  románc- 
tól a  poetai  elbeszéllések  több  fajain  át  a  nagy  epo- 
poeiáig,  s  a  drámában  a  víg  és  tündértől  a  históriai  és 
magas  tragikumig  sok  és  sokféle,  nagy  és  nagyszerű, 
vagy  legalább  első,  s  itt-ott  vétkek  mellett  is  mindég 
rendkívüli  müvekkel  gazdagítá  literatúránkat,  s  lön  — 
mit  kétségbe  bizonyosan  nem  vonand  senki  —  a  román- 
tos  iskolának  —  melynek  mind  eddig  az  egy  Zrínyi  volt 
művészetünk  mezején  képviselője,  bár  nem  ismert, 
vagy  félreismert,  vagy  nem  értett,  föl  nem  fogott  kép- 
viselője, s  vezér,  követők  nélkül  —  feltámasztója,  vagy 
inkább  újra  és  szebb  fényben  megalkotója.  S  midőn 
Kisfaludy  Sándor  csak  olvasót  szaporított,  mi  bizo- 
nyosan nagy,  felette  nagy  érdem,  Vörösmarty  mü- 
vészségűnk  körét  tágította,  annak  új  fordulatot  adott, 

benne  új  időszakot  kezdett^  mi  leg-alább  nem  kisebb 
érdem  amannál.  Kisfaludy  Sándor  élni  fog  mint  népi 
költő ,  midőn  Vörösmarty  a  művészet  sanctuáriumá- 
ban  ragyogand ;  s  innen  van  az,  mit  gróf  Dessewfify 
igen  valóan  mond,  hogy  Kisfaludy  Sándornak  több  a 
kedvellője,  mert  a  iiép  teszi  a  többséget,  midőn  Vö- 
rösmartynak több  a  csodálója,  mert  ennek  publicuma 
inkább  a  műértőkből  áll.  Kisfaludy  Sándorra  nézve 
nem  leliete  veszedelmesebb  összeállitás,  mint  Vörös- 
martyval, mert  végtére  is  érdekében  levén  a  művész- 
ségnek ,  helyes  irány  tekintetéből  a  mivel tségnek  is, 
a  magasb  érzésnek  a  köz  érzelem  felett,  a  mélynek  a 
sekélyes ,  a  nagynak  a  közönséges  felett ,  a  nemesb 
formáknak  a  csak  könnyű,  az  acélmetszésnek  a  famet- 
szés  felett  kivívni  a  győzedelmet:  majd  egyszer  a  két 
költő  közt  párhuzamot  kell  vonni,  s  megmutatni,  mi- 
képen  a  Kisfaludy  Sándor  kedves  Musácskája  külön- 
bözik a  Vörösmarty  nagyszerű  Jupiter-istenétől ;  s  mi- 
képen  ama  kedves  leánykának  el  kellend  halavá- 
nyodni  az  Olymp  ura  előtt ;  meg  kell  majd  mutatni, 
miképen  Kisfaludy  nem  ,^inkdhh  nemzeti  szellemű  és 
formájú'^ y  mint  a  nemes  gróf  mondja,  ha  nemzeti  szín 
alatt  nemzeti  érzés  és  gondolkodás  értetik,  s  a  nemzeti 
/ormáya?  belső  formát  s  nem  mértéktelen  yqy^qí  ]q^j- 
zünk  meg ;  s  hogy  azon  állítás ,  miszerint  Kisfaludy 
ügyes  módosításokkal  a  régiehh  nemzeti  formáklioz  ra- 
gaszkodott ^  épen  Vörösmarty  többféle  műveiről  áll, 
Kisfaludy  Sándoréiról  pedig  épen  nem,  hacsak  ismét 
a  „mértéktelen  rímes  versformába"  nem  helyeztetjük 
a  nemzeti  formákat,  milyenekkel  azonfelül  még  Vörös- 

marty  is  élt.  S  ha  egyfelül  Kisfaludy  Sándor  egy  és 
csak  egy  versformát  talált,  mely  véghetetlen  könnyü- 
ségével  annyira  ajánlkozik  a  nagy  számnak;  Vörös- 
marty nem  csak  „a  nálunk  is  már  honosodni  kezdő 
görög  és  római  költészet  formáit  hozta  bővebb  gya- 
korlatba", mint  a  nemes  gróf  mondja,  hanem  számos 
külön-különféle  új  formákat  állita  elő  dalai  s  román- 
caiban, s  azt  mutatta,  mikép  a  művész,  műveinek 
mint  tárgyát,  szellemét  és  hangját,  úgy  formáit  is  sok- 
féleképen tudja  váltogatni.  Hogy  Kisfaludy  Sándor 
í^zerelemdalait  irt,  melyek  minden  nemzet  sajátja, 
legalább  Vörösmarty  átellenében  nem  argumentum,  ki 
szinte  irt  számos  szerelemdalokat ;  s  még  kevesbbé  az, 
ha  tekintetbe  veszszűk,  hogy  Kisfaludy  Sándor  egy 
sziv  szerelmét  s  így  egyféle  szerelmet  éneklett,  midőn 
Vörösmartynak  nem  csak  a  legkülönbözőbb  helyzetű, 
hanem  a  legkülönfélébb  individualitások  szerelmét  is 
éneklette.  —  S  ki  állítá  még,  hogy  egy  több  legyen 
mint  több  ?  De  ezen  állítással  a  nemes  gróf  nem  is 
akart  egyebet  mondani,  mint  hogy  Kisfaludy  Sándor 
egy,  minden  nemzetnek  saját,  érzést  éneklett;  mihez 
mi  azt  adjuk,  hogy  Vörösmarty  is  egy,  minden  nem- 
zetnek saját,  érzést  éneklett.  —  Hogy  Kisfaludy  Sán- 
dor némely  munkáinak  „fordítása  megízleltetett",  azt 
meg  fogom  cáfolni  bizonyos  tapasztalásból,  ha  a  ne- 
mes grófnak  elébb  tetszeni  fog  bebizonyítani  állítását. 
Hogy  Kisfaludy  Sándor  munkái  ,^  asszonyi  világ  közt 
is  elterjedtek^^,  minthogy  az  elterjedés  s  az  olvasó  szám 
elvéből  vett  ok ,  tehát  statisticai ,  nem  kritikai  ok ; 
mely   egyébiránt   asszonyokból    álló   akadémia  előtt 

lehetne  fontos,  de  férfi  akadémia  előtt,  bármint  hódol- 
jon is  ez  a  szépnem  kellemeinek  s  érzéseinek,  itt  cá- 
folatra nem  szorul.  Hog-y  pedig  Kisfaludy  Sándor  a 
közelebb  kornak  dísze,  Vörösmarty  sl  Jelenlevőnek:  mi- 
vel a  jutalom  épen  a  társaság*  evangélioma  (az  alap- 
rajz) szerint  a  jelenkor  bajnokainak  van  kirendelve, 
egyenesen  az  állító  ellen  szól.  —  De,  úgy  mond  még 
a  gróf:  az  ifjabb  költő  előtt  még  oly  nyúló  ajövendőség: 
azaz:  ez  még  nyerhet,  talán  többször  is.  Mindenek 
előtt  az  alaprajz  nem  férfiakról,  hanem  munkákról 
szól*)  ;  a  kor  pedig,  ha  egészen  hasonló  környülmé- 

*)  A  nemes  gróf  a  felébb  fejtegetett  elv  ellen,  mely  sze- 
rint az  akadémiának  nem  hátra,  hanem  előre  kell  néznie,  jutal- 
mat nem  magáért,  hanem  a  literatúra  kedvéért,  segédeimül,  kell 
osztania  :  talán  Kresznerics  szótárának  megjutalmaztatását  fogja 
felhozni.  Itt,  úgy  szóland,  az  író  meg  volt  halva,  s  így  segede- 
lem vagy  jövendöségrol  nem  lehete  szó.  —  De  minekutána  az 
akadémia  fő  elve  e  tárgyban :  a  szerzők  segíttetését  csak  mun- 
káik becséhez  mérni;  midőn  Kresznerics  nyelvtudományi  mun- 
kájához, más  munka  hasonbecsünek  nem  Ítéltetett,  a  jutalom- 
nak szükségkép  a  munkához  kellé  tapadni,  s  az  akadémiának, 
Kresznerics  hagyományosait  tekintetbe  vévén,  nem  volt  oka  azt 
tőlök  megtagadni.  A  segedelem  elve  tetemesen  csökkenne,  ha 
azon  munkáknál,  melyek  nem  lángész,  hanem  szorgalom  munkái, 
a  jutalom,  elvnél  fogva,  megtagadtatnék  tőlök,  mihelyt  szerző- 
jök  nem  él,  mert  gondolható  oly  munka,  melynek  folytatásába 
a  korosabb  szerző  bele  fáradna,  ha  azon  remény  nem  élesztené, 
hogy,  ha  elkészülte  után  azonnal  elhal  is,  érdemlett  jutalmától 
örökösei  el  nem  esnek.  Hogy  pedig  ily  jutalom  méltatlan  örö- 
kösöknek ne  jusson,  arról  gondoskodott  az  akadémia,  azt  végez- 
vén, hogy  e  pontnak  minden  különös  esetben  különös  elhatáro- 
zását fenntartja  magának.  (Lásd  Magyar  Tudós  Társasági  Név- 
könyv, 1836-ra,  46.  1.  d)  alatt.) 

nyék  közt,  milyeket  nem  is  képzelhetni,  egyetlenegy 
elválasztó  elvül  találna  felvétetni,  kérdés :  az  alaprajz 
szelleme  szerint  annak  lenne-e  a  jutalom  adandó,  kitől 
többé  feltűnőt  várni  nincs  a  természet  szokott  rendén; 
vagy  annak,  kiben  még  többekre  s  nagyobbakra  van 
erő  és  képesség,  s  kit  ennél  fogva  minden  módon 
azon  állapotba  kell  helyeztetni,  hogy  folyvást  a  litera- 
túrának  szánhassa  napjait,  s  minél  több  oly  jeles  mü- 
vet adhasson,  milyekért  már  egyszer  nyert  jutalmat. 
Avvagy  nem  nyer-e  a  literatúra,  ha  ugyanaz  még 
többször  is  nyer  jutalmat,  azaz,  ha  még  többször  is 
ád  a  már  egyszer  jutalomra  érdemesített,  magas  becsű 
munkát?  Oly  intézet  tehát,  melynek  jutalmazáskor 
maga  a  jutalom  ceZ^  s  mely  nem  néz  előre,  hanem 
hátra:  egy  elmúlt  kor  hősét  fogja  hasonló  környül- 
mények  közt  megtisztelni ;  mely  pedig,  előre  nézve, 
jutalom  cím  alatt  az  erőben  lévő,  tehetős  férfiakat 
segitni  akarja^  ^ogy  még  nagyobbakat  adhassanak^  az  a 
fiatal  bajnoknak  adandja  a  pálmát. 

S  ezek  körülbelül  a  nemes  grófnak  okai,  melye- 
ket a  két  koszorús  író  munkáiból  s  személyétől  vett. 
Néhány  külső  oka  még  ez.  Melyik  gerjeszt  több  köz 
örömet  hazánkban?  Nem  igazítjuk  meg  itt  a  kifejezést, 
mely  több  és  kevesebb  örömet  tud  olyat,  mely  egyszer- 
smind köz  is ;  nem  érdekeljük,  hogy,  ha  igaz  az,  hogy 
Kisfaludy  Sándor  a  legközelebb  múlt  kor  embere,  az 
ő  jutalmaztatása  a  múlt  kor  emberei  közt  fog  nagyobb 
örömet  támasztani,  emez  pedig  a  jelenkoréi  közt,  kik 
literaria  statisticánk  szerint  alkalmasint  többek;  ha- 
nem kérdezzük:    Egy  tudományos  intézet  tetteinek 

lehet-e  vezéroka  a  hazában  nyilatkozandó  érzelem,  s 
az  ebből  támadandó  közvélemény  ?  Bizonyosan  nem. 
Ez  annyit  tenne,  mint  ily  intézetet  nem  tudományos 
elvektől,  hanem  a  többségtől,  mely  ilyenekben  nem 
is  lehet  competens,  függővé  tenni.  Pedig  hatása  csak 
úgy  lehet  üdvös ,  ha  független ;  neki  kell  vezetőnek 
lenni,  vagy  elmúlnia.  Az  elvekre  nézve  szükség,  hogy 
a  közvéleményt  tisztelje,  mert  az  elvekhez  tud  a  nagy 
szám  is,  az  elveket  a  legegyszerűbb,  de  józan  ész  is 
felfoghatja,  megitélheti ;  de  az  alkalmazásban  csak 
azok  lehetnek  competensek,  kik  az  egyes  tárgyak 
száz  és  ezer  oldalait  hosszadalmas  tanulás  és  sokféle 
hasonlítgatás  által  fel  tudják  fogni  s  latolgatni.  Mely 
egyszerű  elv  például  ez :  Ki  gyilkolj  életével  lakoljon ; 
ezt  érti,  megitélheti  a  nagyobb  szám  is ;  de  egyes  eset- 
ben tanácsos  lenne-e  minden  gyilkost  a  nagy  számnak 
általadni?  Nem  lennének-e  esetek,  hol  az,  kit  a  tör- 
vényszék feloldana,  elitéltetnék ;  s  kit  ez  elitélne ,  a 
nagy  szám  által  feloldatnék?  S  mint  itt,  úgy  minden- 
ben, s  így  a  tudományos  kritikában  is  —  mely  maga 
vezethet  valamely  testűletet  szellemi  mű  jutalmazásá- 
ban. Az  elv  alkalmazását  nem  lehet  közönségre  bízni, 
hanem  azokra,  kiknek  kötelessége  minden  készülettel 
ily,  sokszor  nehéz  ítélethez  járulni ;  és  rendeltetésénél 
fogva  tudományos  alapra,  nem  közönség  többségére, 
építni  ítéletét.  Azt  mondja  még  gróf  Dessewffy :  le 
kell  a  nemzet  többségéhez  ereszkednünk ,  ha  felébb  aka- 
runk emelkedni.  Igen,  azt  kell  tennünk.  Le  kell  eresz- 
kednünk a  többséghez,  mely  mindenkor  kevesbbé 
értelmes,  kevesbbé  mívelt  része  a  nemzetnek,   azzal. 

hogy  tanítjuk  foghatóságához  szabott  módon ^  oktat- 
juk köréhez  tartozó  ismeretekben,  s  így  fokonként,  a 
míveltebb  osztály  rangjára ,  a  jóllét  azon  lépcsőjére 
emelhessük,  melyre  a  státus  physikai  viszonyainál 
fogva  lehetséges.  De  erre  sem  Kisfaludy nak,  sem 
Vörösmartynak,  sem  senkinek  másnak  jutalmaztatása 
nem  vezet. 

Nem  állnak  tehát  a  grófnak  írott  okai  Kisfaludy 
Sándor  megjutalmaztatása  mellett  Vörösmarty  ellen. 
De  a  gróf  az  akadémia  gyűlésében,  a  vitatkozások  folya- 
matjában  nyilván  és  magyarán  elismerte,  hogy  Vörös- 
marty sokkal  nagyobb  költő  mint  Kisfaludy  Sándor: 
oly  állítás,  mely  a  gróf  belátásának  s  nemes  nyíltságá- 
nak szükséges  következése  volt;  és  csak  a  szív,  az 
idősebb  költőhöz  való  vonzalom  bírhatta  őt  arra,  hogy 
az  ifjabbat  a  jövendőséghez  utasítsa.  Ezzel  azonban 
nem  küzdök  itt,  mert  a  szó  repül,  s  lehetnének,  kik 
épen  az  ilyet  elfeledek.  —  Hanem  minekutána  a  ne- 
mes gróf  jónak  ítélte  a  maga  véleményét  a  közönség 
elébe  terjeszteni,  engedje  meg,  hogy  ugyanazt  tegyem 
én  is,  s  állítsam,  hogy  Kisfaludy  Sándor  és  Vörös- 
marty 1833-ra  koszorúzott  munkáik  közöl  a  pálma, 
belső  érdemöket  tekintve ,  csak  Vörösmartyéit  illet- 
hette ,  s  különös  constellátiónak  kellé  annak  lennie, 
mely  a  többséget  felosztásra  bírhatta.  Nem  bocsát- 
kozom itt  a  két  költő  egész  pályája  hasonlítgatásába,  s 
ezt  csak  azért,  hogy  azon  hibába  ne  essem,  melybe  a 
nemes  gróf,  midőn  ő  a  két  költő  egész  pályájáról  szól, 
holott  a  kérdés  tárgya  „Kisfaludy  Sándor  Munkáinak" 
III.  és  IV.  kötete  s  Vörösmartynak  I.  és  III.  kötete 

volt,  és  semmi  egyéb.  Ezeket  hasonlítsuk  össze ;  feled- 
jünk el  minden  egyebet,  feledjük  el  a  személyeket,  s 
maradjunk  a  dolognál. 

A  Kisfaludy  Sándor  két  kötetében  foglaltatik 
négy  rege,  ú.  m.  Dobozi  Mihály ;  Kemend ;  Döbrönte ; 
A  megbosszult  hitszegő.  Ismétlem  :  csak  ezen  négy  rege 
megkoszorúzásáról  lehetett  a  társaság  határozatai  szerint 
szó,  és  csak  ezen  négy  regéről  volt  szó.  Másfelöl  a  Vörös- 
marty két  kötetében  foglaltatnak  ennek  dalai  és  epi- 
grammái,  népi  és  vegyes  költeményei,  minden  balla- 
dái és  románcai,  Hábador  és  Cserhalom,  Tündérvölgy 
és  Széplak,  A  Rom  s  a  Két  szomszédvár,  Eger  s  né- 
mely töredékek ;  s  itt  ezekről,  csak  ezekről,  de  ezekről 
mind  volt  szó  a  Kisfaludy  négy  regéje  átellenében! 
Én  nem  tartozom  azok  közé ,  kik  azon  akadnak  fel, 
hogy  Kisfaludy  Sándor  jutalmazott  darabjai  csak  3500 
sorból  állanak,  midőn  Vörösmartyéi  12,230-ból,  vagy 
épen,  mathematikai  calculus  szerint,  Vörösmarty 
12,230  sorát  oly  rövid  versekre  szabdalván  fel,  milye- 
nek a  Kisfaludy  éi,  huszonegy  ezret  tesznek:  mert  én  a 
szellemi  munkák  becsét  nem  rőfszámra  mérem ,  ám- 
bár nem  lehet  tagadni,  hogy  ceteris  paribus  21  ezer 
csakugyan  több  valamivel  mint  3  s  fél  ezer ;  —  nem 
is  vagyok  azoknak  egyike,  kik  úgy  hiszik,  hogy  mi- 
vel Kisfaludyféle  sort  napjában  alkalmasint  lehet  szá- 
zanként is  írni,  midőn  a  mértékes  sorok,  kivált  ha 
egyszersmind  rímeltek,  hasonlíthatatlanul  több  időt 
és  gondot,  fáradságot  és  ügyességet  kivannak:  mert 
én  a  müvet  úgy  veszem  amint  van,  s  ilyek  ceteris 
paribus  talán  csak  a  személy  érdemét  nevelik,   itt  pe- 

dig  kirekesztöleg"  csak  a  munkáról  van  szó ;  —  nem 
tartok  azokkal  sem^  kik  azt  számolgatják,  hogj  a  Kis- 
faludy két  füzetkéjében  csak  négy  történet  foglalta- 
tik, midőn  Vörösmarty  két  kötetében  csak  fő  történet 
is  húsz ;  ámbár  a  húsz  csakugyan  több  mint  négy,  és 
húsznak  teremtésére  több  alkotó  ész  kell  mint  négyé- 
hez :  mert  itt  munkáról ,  nem  a  szerző  lángelméjéről 
van  szó;  —  én  tehát  nem  állítom  össze  sem  számra, 
sem  fáradságra,  melybe  kerülhettek,  sem  erőre,  me- 
lyet kívántak,  de  még  —  a  mi  igazságos  volna  — 
belső  érdemre  sem.  Hanem  azt  kérdem  a  nemes  gróf- 
tól —  s  itt  ízlésére,  ítéletére,  részrehaj latlanságára  s 
őszinte  igazságszeretetére  hivatkozom  —  hogy ,  ha, 
dato  non  concesso ,  az  egy  Dobozi  felér  belső  becsre 
Vörösmarty  minden  dalaival  s  epigrammáival,  Kemend 
Vörösmarty  népi  és  minden  vegyes  költeményeivel, 
Döhrönte  Vörösmarty  minden  balladáival  és  román- 
caival, s  a  Megbosszult  hitszegő  Vörösmarty  Hábador- 
jával :  —  engedelmet  kérek,  ha  föltevésemnél  akara- 
tom ellen  is  mosolyra  kell  elvonulni  ajkaimnak  —  de 
feltevén,  mit  nem  hiszek,  hogy  a  megjutalmazott  négy 
rege  nyom  annyit,  mint  mind  az  a  sokféle  poetai 
kincs,  mi  Vörösmarty  első  kötetében  van  lerakva; 
kérdem  a  nemes  gróftól:  semmi  tehát  Cserhalom'^  ez 
a  gyémántja  a  magyar  költészet  koronájának?  hol  a 
nyugat  keresztyén  és  hösvilága ,  a  kelet  szerelme  s 
kalandorvilágával  vetélkedik?  Semmi  az  a  Tündér- 
völgy^  melyben  minden  bányái  ki  látszanak  fosztva 
lenni  egy  kimeríthetetlen  gazdagságú,  vakító  ragyogá- 
sú keleti  phantasiának,  mely  Moore  Tamás  műveit  ki- 

véve,  nem  tűr  hasonlítást  európai  művelj  s  dacára  lát- 
szik alkotva  lenni  az  indus  és  perzsa  dalnokoknak, 
megmutatni  nekik,  kogy  az  őrien s  tündérker tjeihez  s 
rózsatömkelegéhez  nyúgoti  elme  is  lelt  utat?  És  Széj)- 
lak  semmi  ?  semmik  azok  az  érzések  örvényei  s  kínok 
kínjai,  festve  páratlan  ecsettel?  És  semmi  az  a  ^eí 
Szomszédvár,  egy  eposzi  Shakespeare,  egy  költő  Pro- 
metheus teremtménye :  ez  a  canticum  canticórumja  a 
gyűlölség  poézisának?  óriási  szenvedelmeknek  ezen 
elsodró  viharai,  roppant  erőknek  e  tengerárjai,  me- 
lyeknél feláldozni  tetszett  a  költőnek  a  külső  valósá- 
got, de  megtartá  azt  a  belső  öszhangot  és  egyenmér- 
téket,  mely  a  szertelennek  is  vív  ki  helyet  a  költé- 
szetben? És  semmi-e  végre  —  hogy  Délszigetet  és 
Magyarvdrtj  mint  töredékeket,  elhallgassam  —  sem- 
mi-e Eger,  ez  a  magyar  eposzok  koronája,  melyben 
annyi  művészi  értelemmel  a  legkülönfélébb  alkotó 
részekből  oly  harmonicus  egész  állott  össze  ?  hol  nem 
tudjuk  a  nemzeti  s  individuális  bélyegek  különféle- 
ségeit  és  sokaságát,  vagy  az  érzések  festését,  vagy  a 
történetek  fűzését,  vagy  az  erőben  s  lágyságban,  szi- 
gorú szabatosság  s  ismét  virágzó  képekben  dús  elő- 
adást csodáljuk-e  vagy  a  technikai  tökélyt  magasztal- 
juk s  tűzzük-e  ki  példányúi?  Ez  a  kis  ílias,  ez  az 
eposzaink  eposza,  mely  maga  elegendő  költőjére 
múlhatatlan  fényt  és  ragyogást  árasztani :  ez  is  tehát 
mind  semmi  ?  S  ezek  mind  együtt  nem  voltak  képe- 
sek a  nemes  gróf  méröserpenyűjében  a  Vörösmarty 
csészéjét  lesülyeszteni  ?  —  Elvárjuk  tehát  a  nemes 
gróf  okait,  elvárjuk,  hogy  tévedéseinkből  kiragadtas- 

sunk,  elvárjuk  megmutatását  nem  annak:  mit  tett 
Kisfaludy  és  mit  Vörösmarty,  s  mit  nyom  Himfy  vagy 
Zalán  j  mit  nyomnak  a  Kisfaludy  és  mit  Vörösmarty 
drámái?  kinek  hajai  őszek,  s  ki  nyerhet  még  jöven- 
dőben koszorút?  hanem,  miután  visszatereltük  a  kér- 
dést kerékvágásába,  annak  megmutatását  várjuk  el, 
hogy  a  két  rendű  jutalmazott  munkák  nem  csak  nem 
hasonbecsüekj  ■ —  mert  ha  ilyeneknek  tartaná  a  nemes 
gróf,  legalább  a  jutalom  hasonrészekre  osztásán  nem 
akadna  fel,  —  hanem ,  hogy  a  négy  rege  együtt  be- 
csesb,  mint  a  Vörösmarty  előhozott  munkái?  Egyéb- 
iránt örülhetünk,  hogy  oly  tárgy  jőve  gróf  Dessewffy 
által  szóba,  melynek  indulat  s  személyesség  nélkül, 
minden  oldalróli  mély,  s  majd  specificumokba  eresz- 
kedő nyomozása,  fejtegetése  nem  lehet  nem  hasznos 
az  ideák  fejlődése,  ismeretek  terjedése,  literaria  histó- 
riánk egyik  létalapos*)  kérdésének  eldöntésére  nézve. 
E  fejtegetésnek  megkezdése  már  az,  mit  most  a  ne- 
mes gróftól  várunk :  mert  mindenkor  az  először  felszó- 
lamlónak kötelessége  állítását  védeni ;  nekünk  tagadó 
állásunknál  fogva  csak  akkor  leszen  tisztünk  —  amit 
örömmel  teljesítendünk  —  a  szóbani  munkák  egyen- 
kénti szoros  és  összehasonlító  bírálgatásába  bocsát- 
kozni ,  midőn  gróf  Dessewffy  József  is  meg  fogja  ezt 
tenni  maga  részéről,  a  nélkül  hogy  bennünket  a  maga 
állítása  valóságáról  meggyőzne**). 

*)  így  fejeztük  ki  akkor  Balogh  Pál  után  a  „lényeges "-t. 
—    ÚJ  jegyzet. 

**)  Gr.  Dessewffy  nem  felelt  meg  a  felhívásnak.  —  üj  jegyzet. 

